
BASKERVILIŲ ŠUO 


I SKYRIUS 


PONAS SERLOKAS HOLMSAS 


Ponas Šerlokas Holmsas, mėgdavęs keltis labai vėlai, nors 
dažnokai per naktį išbūdavo suvis negulęs, sėdėjo prie stalo ir 
valgė pusryčius. Aš stovėjau ant kilimėlio palei židinį ir var- 
čiau lazdą, kurią vakar buvo pamiršęs mūsų svečias. Tai buvo 
graži stora palmės lazda su bumbulu ant galo. Po pat bumbulu 
pritaisyta plati, kokio colio, sidabrinė plokštelė su graviruotais 
žodžiais: Karališkosios medikų kolegijos nariui Džeimsui Morti- 
meriui. CKL draugai ir data 1884. Kaip tik su tokiomis lazdo- 
mis — oriomis, solidžiomis ir tvirtomis — vaikšto senamadžiai 
šeimos gydytojai. 

— Na, Votsonai, ką galite apie ją pasakyti? 

Holmsas sėdėjo nusisukęs ir negalėjo matyti, ką veikiu. 

— Iš kur jūs žinot, ką darau? Ar. tik neturite pakaušyje 
akių? 

— Nieko panašaus. Tačiau priešais save turiu ką kita — 
puikiai nublizgintą sidabrinį kavinuk „— tarė jis.— Sakykit, Vot- 
sonai, ką jūs manote apie mūsų Svečio Tazdą? Kadangi mums 
nepasisekė pamatyti jo paties ir neturime jokio supratimo, ko 
jis buvo atėjęs, šis atsitiktinis suvenyras mums labai svarbus. 
Nusakykit iš lazdos, kas jis per žmogus. 

— Man atrodo,— pradėjau aš, kiek įstengdamas vadovauda- 
masis savo draugo metodu,— kad daktaras Mortimeris yra seny- 
vas, klestintis, visų gerbiamas medikas, jei pažįstami jam įteikė 
šią dovaną kaip pagarbos ženklą. 

— Gerai! — tarė Holmsas.— Puiku! 

— Be to, aš manau, kad jis, ko gero, yra kaimo Šias ir 
ligonius daugiausia lanko pėsčias. 

— Kodėl? | 

— Todėl, kad lazda, kuri yra buvusi. labai graži, dabar taip 
nunešiota, jog sunku ją įsivaizduoti miesto gydytojo rankose. 
Storas geležinis antgalis visai nudilęs — vadinasi, gydytojas yra 
daug su ja vaikščiojęs. 

— Išties! — pasakė Holmsas. 

— Toliau: CKL draugai. Man rodos, tai kokios nors ložės 
nariai, kurie padovanojo jam tą lazdą, atsidėkodami už suteiktą 
medicinos pagalbą. 

— Dievaži, Votsonai, jūs -pranokstate save! — stumtelėjęs 
krėslą atgal sušuko Holmsas ir ėmė degtis cigaretę.— Turiu pa- 
sakyti, kad, aprašinėdamas kuklius mano darbus, jūs nepakanka- 
mai vertinate savo paties sugebėjimus. Gal pats ir nešviečiate, bet 
esate šviesos laidininkas. Kai kurie žmonės, nors patys nėra 
genijai, turi nuostabią galią įžiebti genialių minčių kitiems. Pri- 
sipažįstu, brangusis drauge, aš jums esu be galo dėkingas. 

Holmsas dar niekados nebuvo taip apie mane kalbėjęs, todėl, 
nesiginsiu, tokie žodžiai man buvo labai malonūs — juk iki tol 
jis ne kartą buvo man uždavęs širdį savo abejingumu, kai juo 
žavėdavausi arba stengdavausi išgarsinti jo darbo metodus. Be 
to, didžiavausi tiek išmokęs tais metodais naudotis, kad net pel- 
niau jo pagyrimą. 

Holmsas paėmė lazdą man iš rankų ir nužvelgė ją. Paskui, 
kažkuo susidomėjęs, pasidėjo cigaretę, nusinešė lazdą prie lango 
ir apžiūrėjo pro lupą. 

— Įdomu, nors ir ne kažin kas,— pasakė jis, vėl grįžęs į 
savo mėgstamą sofos kampą.— Ant lazdos yra pora žymių. Iš 
jų galima padaryti keletą išvadų. 

— Nejaugi aš ko nepastebėjau? — gana išdidžiai paklausiau.— 
Tikiuosi, nepraleidau nieko svarbaus. 

— Deja, brangusis Votsonai, didesnė jūsų išvadų dalis yra 
klaidinga. Sakydamas, kad mane įkvepiate, aš, prisipažįstu, tu- 
rėjau galvoj štai ką: jūsų klaidos dažnai man padeda rasti tiesą. 
Tačiau šį kartą nelabai apsirikote. Tas Žmogus tikrai yra kaimo 
gydytojas. Ir daug vaikšto. 

— Vadinasi, mano teisybė. 

— Šiuo atžvilgiu — taip. 

— Bet juk tai — viskas. 

— Ne ne, brangusis Votsonai, jokiu būdu ne. Aš, pavyzdžiui, 
manyčiau, kad tą dovaną daktaras gavo greičiau iš ligoninės 
negu iš ložės ir kad raidės CK, einančios prieš žodį ligoninė, 
sakyte sako, jog toji ligoninė yra Čering Kroso. 

— Gal ir jūsų teisybė. 

— Iš visko atrodo, kad taip ir bus. Ir jei mes pasirinksime 


šią hipotezę, turėsime naują pagrindą šio PE MeniojoENESS 
charakteristikai kurti. 

— Gerai, sakykim, ČKL reiškia Čering Kroso ligoninę Naka 
išvadą iš to galima padaryti? 

— Ar jums pačiam neateina į galvą? Juk žinote mano me: 
todus. Pamėginkite juos pritaikyti! 

„— Aš tegaliu padaryti vieną aiškią išvadą: tas Žinobus prieš 
išvažiuodamas į kaimą, dirbo mieste. 

— Man atrodo, kad galime eiti dar toliau. Pasvarstykim. 
Kokia proga labiausiai tinka įteikti tokią dovaną? Kada jo drau- 
gai galėjo susidėję padovanoti lazdą kaip palankumo ženklą? 
Greičiausiai tada, kai daktaras Mortimeris išėjo iš ligoninės, 
nusprendęs verstis privačia praktika. Mes žinome, jog tai dovana. 
Be to, spėjame; kad tarnyba miesto ligoninėje buvo iškeista į 
praktiką kaime. Taigi gal nebus per drąsu pasakyti, jog do- 
vaną jis gavo išėjimo iš ligoninės proga? 

— Visai galimas daiktas. 

— Beje, įsidėmėkite, jis nebuvo ordinarinis ligoninės. gydy- 
tojas. Tokias pareigas gali gauti tik gerą praktiką „Londone tu 
rintis Žmogus, o: šitoks į kaimą nevažiuos.' Tai kuo. jis dirbo? 
Jei jis ne ordinarinis gydytojas, vadinasi, galėjo būti. tik. kura- 
torius, gyvenantis ligoninėje,--ne ką geriau už praktikantą. Iš 
ligoninės jis išėjo prieš penkerius metus — data yra ant lazdos. 
Taigi, brangusis Votsonai, jūsų rimto -pagyvenusio šeimos gy- 
dytojo nebėra, ir prieš mus iškyla malonus,.. jaunas, nė. trisde- 
šimties metų neturintis, vyrukas, ne garbėtroška, išsiblaškęs, 
mylintis savo šunį, kuris apytikriai gali: būti. didesnis už terjerą, 
bet mažesnis už mastifą. 

„Serlokas Holmsas atsilošė sofoje ir ėmė Išisti į lubas banguo- 
jančius dūmų kamuoliukus, o: aš, nepatikliai nusijuokiau. 

— Neįmanoma patikrinti, /ar teisingi paskutiniai jūsų žo- 
džiai, — pasakiau — bet sužinoti keletą smulkmenų apie „40 žmo- 
gaus amžių ir proiesiją visai. nesunku. || 

Iš savo nedidelės medicinos knygų lentynos išsiėmiau medi- 
cinos žinyną ir suradau reikiamą pavardę. Mortimeriai buvo keli, 
bet ąš tuoj radau tą, kuris galėjo būti mūsų svečias. Garsiai per- 
skaičiau: 


T "Mortimeris, Džeimsas, Karališkosios medikų, kolegijos narys 
nuo: 1882 m. Grimpenas, Dartmuras, Devonas. 1882—1884 m, Če- 

ring Kroso ligoninės kuratorius. Apdovanotas Džeksono premija 
lyginamosios patologijos srityje už straipsnį „Ar liga ne ataą- 
vizmo reiškinys?“. Svedijos patologų draugijos narys korespon- 
dentas. Parašė straipsnius: „Atavizmo anomalijos“ („Lancetas“, 
18682 m.), „Ar mes progresuojame?“ („Psichologijos žurnalas“, 
18683 m. kovo mėn.). Grimpeno, Torslio ir Hai Berou parapijų 
gydytojas. 


— Nė Žodžio apie jokią ložę, Votsonai,— šelmiškai šypsoda- 
masis, tarė Holmsas,— bet jis kaimo gydytojas, kaip jūs atspė- 
jote. Vadinasi, mano prielaida teisinga. O būdvardžius, jeigu gerai 
prisimenu, sakiau tokius: malonus, ne garbėtroška ir išsiblaškęs. 
Kiek žinau iš patyrimo, tik malonūs žmonės gauna dovanų, tik 
ne garbėtroškos ątsižada karjeros Londone ir keliasi į kaimą, 
tik išsiblaškę „gali palikti lazdą, o ne vizitinę kortelę, išlaukę 
jūsų kambaryje visą valandą. 

— O šuo? 

— Šuo paprastai neša lazdą paskui šeimininką. Kadangi laz- 
da gana sunki, šuo laiko ją tvirtai įsikandęs per vidurį, ir dantų 
žymės aiškiai matyti. Šuns nasrai, kaip galima spręsti iš atstu- 
mo tarp dantų žymių, man rodos, yra per dideli terjerui ir per 
maži mastifui. Tai galėtų būti... Taip, dievaži, tai gauruotasis 
spanielis! 

Sulig šiais žodžiais jis pakilo, perėjo per kambarį ir stabtelėjo 
lango nišoje. Holmso balsas skambėjo taip tvirtai, kad aš nu- 
stebęs pažvelgiau į jį. 

— Mielas drauge, iš kur jūs tai žinote? 

— Labai paprasta: matau tą šunį prie pat mūsų slenksčio, 
o štai ir jo šeimininkas skambina. Būkite geras, Votsonai, ne- 
išeikite. Judu esate profesijos broliai, ir man gali prireikti jūsų 
pagalbos. Ši akimirka, Votsonai, lemtinga. Girdite žingsnius ant 
laiptų? Jie įeis į jūsų gyvenimą, tik nežinia, ką atneš — gėrį 
ar blogį... Kam daktarui Džeimsui Mortimeriui, mokslo vyrui, 
reikalingas nusikaltimų tyrėjas Šerlokas Holmsas? Prašom! 

Svečio išvaizda mane nustebino, nes tikėjausi pamatyti ti- 
pišką kaimo gydytoją. Jis buvo labai aukštas ir laibas, ilga nosi- 
mi, kuri nelyginant snapas kyšojo tarp pilkų skvarbių, arti viena 
kitos esančių akių, žybčiojančių pro akinius auksiniais rėmeliais. 
Apsirengęs kaip dera jo profesijos žmogui, tik gana nevalyvai: 
švarkas nešvarus, kelnės apspurusios. Pakumpęs, nors dar jau- 

nas, galva kiek atsikišusi į L 0 veidas 2 gerumu. Vos 
pribėgo artyn. 

— Tai laimė! — tarė jis.— Jokiu būdu negalėjau prisiminti, 
ar palikau čia, ar laivininkystės kontoroje. Nieko taip nesigai- 
lėčiau kaip jos. | 

— Jei neklystu, dovana,— pasakė Holmsas. 

— Taip, sere. 

— Čering Kroso ligoninės? 

— „Keleto ten dirbančių draugų vestuvių proga. 

— Kaip blogai! — tarė Holmsas, kraipydamas galvą. 

„Daktaras Mortimeris kiek nustebęs sumirkčiojo pro akinius. 
— Kodėl blogai? 

— Tik todėl, kad sugriovėte mūsų išvadas. Sakot, vestuvių 
proga? 

— Taip, sere. Aš vedžiau ir išėjau iš ligoninės, drauge žlugo 
ir visos viltys pasidaryti konsultantu. Reikėjo turėti savo namus. 

— Matot, matot, mes ne taip smarkiai ir suklydome,— pasakė 
Holmsas.— Na, o dabar daktaras Džeimsas Mortimeris... 

— Ne, sere, tik kuklus Karališkosios En kolegijos narys. 
Aš neturiu daktaro laipsnio. 

— Esate mokslininko tipo žmogus. 

— Anoks čia iš manęs mokslininkas, pone Holmsai, aš tik 
renku kriaukleles pažinimo vandenyno pakrantėse. Jei neklystu, 
kalbu su ponu Šerloku Holmsu, o ne su... 


— Ne, štai čia mano draugas daktaras Votsonas. 

— Malonu jus matyti, sere. Jūsų pavardę esu girdėjęs mi- 
nint kartu su jūsų draugo. Jūs nepaprastai įdomus, pone Holmsai. 
Visai nesitikėjau, kad jūsų kaukolė tokia pailga ir taip gerai 
išsivystę antakių lankai. Gal malonėtumėte leisti man pačiupi- 
nėti jūsų momens siūlę? Tokios kaukolės kopija, sere, kol origi- 
nalas dar neprieinamas, galėtų puošti kiekvieną antropologijos 
muziejų. Nemanykite, kad pataikauju, bet, dievaži, norėčiau turėti 
tokią kaukolę. 

Serlokas Holmsas mostu pasiūlė keistajam svečiui kėdę. 

— Jūs, matyt, esate toks pat savo srities enituziastas kaip 
aš savo,— pasakė jis.— Iš jūsų 'smiliaus atrodo, kad pats suka- 
tės cigaretes. Nesivaržykit, užsirūkykit. 

Vyriškis išsiėmė tabako bei „popieriaus. į ir itin vikriai susisuko 

cigaretę. Ilgi virpantys jo pirštai judėjo mikliai, nelyginant vabz- 
džio čiuptuvėliai. 

Holmsas tylėjo, bet iš to, kaip žvilgčiojo į keistąjį svečią, 
supratau, kad šis jį sudomino. 

— Manau, sere,— pagaliau prabilo jis,— kad ne vien norėda- 
mas ištirti mano kaukolę suteikėte man garbę, apsilankę vakar 
vakare ir šiandien? 

— Ne, sere, ne, nors ir esu laimingas, kad man tokia proga 
pasitaikė. Aš pas jus atėjau, pone Holmsai, nes turiu labai rimtą 
ir nepaprastą problemą, o pats, prisipažįstu, nesu m 
žmogus. Laikydamas jus antruoju ekspertu Europoj... 

— Štai kaip, sere! Ar nepasakytumėt, kas turi garbę būti i 
masis? — šiurkštokai paklausė Holmsas. 

— Grynai mokslo žmonėms imponuoja imesjė Bertiljono dar- 
bai. 

— Tai gal jūms verčiau reikėjo į jį ir kreiptis? 

— Aš pasakiau, sere, „mokslo žmonėms“, bėt kaip praktikas 
jūs esate vienintelis — tai pripažįsta visi. Tikiuosi, sere, kad 
nebūsiu netyčiomis... 

— Šiek tiek,— atsakė Holmsas.— Aš manau, daktare Morti- 
meri, kad išmintingai padarytumėt, jei malonėtumėt be naujų 
nukrypimų, paprastai nusakyti tą problemą, kuriai išspręsti pri- 
reikė mano pagalbos... | 


II SKYRIUS 
BASKERVILIŲ GIMINĖS PRAKEIKSMAS 


— Kišenėje aš turiu rankraštį, — pasakė daktaras Džeimsas 
Mortimeris. 

— Aš tai pamačiau, kai tik įėjot į kambarį,— tarė Holmsas. 

— Tai senas rankraštis. | 

— Aštuonioliktojo amžiaus pradžios, jei nesuklastotas. 

— Iš kur jūs Žinote, sere? 

— Kalbėdamas jūs visą laiką man jį rodote iškišęs per kokį 
porą colių. Blogas tas ekspertas, kuris negali nustatyti doku- 
mento datos kokio dešimtmečio tikslumu. Tikriausiai esate skai- 
tęs nedidelę mano monografiją apie tai? Sakyčiau, šio rašto 
data — tūkstantis septyni šimtai trisdešimtieji metai. 

— Tikslūs metai — tūkstantis septyni šimtai keturiasdešimt 
antrieji. — Daktaras Mortimeris išsitraukė rankraštį „iš priešaki- 
nės kišenės.— Sitą giminės dokumentą man patikėjo Čarlsas 
Baskervilis, kurio staigi ir tragiška mirtis prieš trejetą mėnesių 
taip sujaudino visą Devono grafystę. Galiu pasakyti, kad aš bu- 
vau ne tik sero Čarlso gydytojas, bet ir draugas. Šis žmogus 
buvo stiprios valios, sumanus, praktiškas, ne itin lakios 'vaiz- 
duotės, kaip ir aš. Vis dėlto į šį dokumentą žiūrėjo labai rimtai 
ir tikėjosi tokios gyvenimo pabaigos, kokia jį, galimas daiktas, ir 
bus ištikusi. 

Holmsas paėmė rankraštį ir pasitiesęs ant kelių išlygino. 

— Įsižiūrėkite, Votsonai, kaip rašoma raidė s. Tai vienas 
iš kelių požymių, padėjusių :man nustatyti datą. 

Pro jo petį pasižiūrėjau į pageltusį popierių ir išblukusias 
raides. Viršuje buvo užrašyta: Baskervil Holas, o žemiau pake- 
verzoti didžiuliai skaitmenys /742. 

— Tai, atrodo, kažkoks pasakojimas. 

— Taip, čia pasakojama viena Baskervilių giminės legenda... 

— Bet, aš manau, tas dalykas, dėl kurio atėjote pas mane 
pasitarti, yra realesnis ir ne tokių senų laikų. 

— Visai šių dienų! Tai itin realus ir svarbus dalykas, kurį 
reikia ištirti per dvidešimt keturias valandas. Bet rankraštis 
trumpas ir su tuo glaudžiai susijęs, tad, jei leisite, aš jį perskai- 
tysiu. 

Holmsas atsilošė krėsle, sudūrė pirštų galus ir užsimerkė, 
lyg atsiduodamas likimo valiai. Daktaras Mortimeris pakreipė 
rankraštį į šviesą ir aukštu gergždžiančiu balsu pradėjo skaityti 
keistą senovišką sakmę: 


Daug yra pasakota apie Baskervilių šunį, bet kadangi aš, 
tiesioginis Hugo Baskervilio palikuonis, girdėjau tą atsilikimą 
iš savo tėvo, o šis iš savojo, tai dabar jį užrašau, nes tvirtai 
tikiu, jog viskas taip ir buvo, kaip čia pasekta. Ir aš noriu, vai- 
kai mano, idant jūs patikėtumėt, jog tas pats teisėjas, kurs mus 
baudžia už nuodėmes, gali maloningai jas atleisti ir jog nėra to- 
kio sunkaus prakeiksmo, iš kurio maldomis bei atgailavimais iš- 
sivaduoti negalėtume. Taigi iš šito pasakojimo pasimokykii ne- 
bijoti praeities šešėlių ir būkit atsargūs ateityje, idant tos žemos 
aistros, nuo kurių mūsų giminė taip skaudžiai yra nukentėjusi, 
neįsikėrotų ir mūsų neptažudytų. 

Žinokil, kad per Didįjį Sukilimą (jo istoriją, didžiai mokyto 
lordo Klarendono užrašytą, kuo rimčiausiai patariu jums per- 
skaityti) Baskervil Holą valdė tos giminės palikuonis Hugas, o 
jo kitaip nepavadinsi kaip didžiausiu pabalda, šventuagiu ir 
bedieviu. Kaimynai, aišku, jam už tai būtų atleidę, nes mūsų 
krašte irgi ne. šventieji gyveno, bet dėl nedorų ir žiaurių polinkių 
jo vardas visuose Vakaruose priežodžių buvo tapęs. 

Nutiko taip, kad tas Hugas vieno jomeno dukterį pamilo (jei 
žemą jo aistrą galima pavadinti tokiu kilniu vardu). To įomeno 
žemės netoli Baskervilių dvaro buvo. Tačiau jaunoji mergelė, 
kukli ir dora, jo vengė; nes vien jo vardas ją baugino. Bet kartą, 
per Mykolines, Hugas su kokiais penkiais smarkiausiais nedorė- 
liais savo draugais atsėlino į fermą ir mergelę pasigrobė, nes 
gerai žinojo, kad namie tėvo nei brolių jos nebuvo. Parsivežė 
ją į rūmus ir viršuj kambary uždarė, o pats, kaip buvo per naktis 
pratęs, su bičiuliais lėbauti leidosi. Vargšė mergelė bemaž iš 
galvos išėjo, dainas, riksmus ir bjaurius keiksmus iš apačios 
girdėdama, nes, kaip žmonės pasakoja, girtas Hugas Baskervilis 
taip burnodavęs, kad atrodydavę, jog žemė tuojau prasiversianti 
ir jį už tokius žodžius prarysianti. Pagaliau iš tos baimės ji 
padarė tai, ko nė pats drąsiausias ir vikriausias vyras nėišdrįstų 
padaryti: išlipo ant namo atbrailos ir prisilaikydama už gebe- 
nės, kuri apraizgiusi pietinę sieną buvo (ir dabar tebėra), nusi- 
leido ant žemės ir per pelkes RuvėBo į tėvų namus Už trijų mylių 
nuo: Baskervil Holo. 

0 Hugas, ilgai nelaukęs, maliko. Svečius savo, norėdamas nu- 
nešti belaisvei valgyti ir atsigerti, o gal ir blogesnių ketinimų 
turėdamas, bet narvelį rado tuščią, paukštelę išskridusią. Ir tada 
jį tarytumei velnias apsėdo: jis nulėkė laiptais į pokylių salę, 
užšoko, ant stalo, ropines ir maistą vartydamas, ir prieš visą 
draugę prisiekė, kad: savo kūną ir: sielą piktosioms dvasioms ati- 
duos, jei tik tą mergšę atgaus.-Lėbautojai stovėjo tokio siautulio 
nustebinti, bet štaigū vienas: pats nedoriausias, o gal girčiausias 
sušuko, kad ją reikia šunimis užpjudyti. Tada Hugas laukan 
išbėgo, arklininkams. įsakė“ kumelė: pakinkyti ir šunis išvesti, da- 
vė jiems pauostyti mergaitės skepetaitę ir per mėnulio apšviestą 
pelkė paskui. ambrijančią rują raitas leidosi. 

Lėbautojai dar kiek paštovėjo nesusigaudydami, kur čia taip 
skubiai išsirengta buvo. Bet netrukus apkuailę. jų protai suvokė, 
kas turi pelkėse nutikti. Visi pagavo „šaukti, kas savo pistolėto, 

kas arklio, kas dar vienos gertuvės vyno reikalauti. Paskui pa- 
kvaiše protai kiek prašviesėjo, visi trylika, kiek buvo, sėdo ant 
raiteliai greitai lėkė pirmyn. tųo keliu, kur mergelė turėjo bėgti, 
jei į namus parkakti norėjo. 

Porą mylių nujoje, jie užtiko piemenį ir paklausė, ar tas bėg- 
lės nemates. Piemuo, kaip pasakojama, taip persigandęs buvo, 
kad iš pradžių nė žodžio ištarti negalėjęs, bet pagaliau pasakęs, 
jog ir vargšę mergaitę, ir iš paskos lekiančius šunis regėjęs. 
„Bet tai ne viskas,— pridūrė jis.— Kai pro mane ant juodosios 
„kumelės Hugas Baskervilis prajojo, paskui jį be garso pragaro 
šuo nulėkė; sergėk Dieve, kad tokio niekada paskui save ne- 
pamatyčiau.“ 

Girti skvairai piemenį iškeikė ir toliau nujojo. Bet netrukus 
jie iš baimės nustėro, nes pasigirdo kanopų bildesys ir pro juos 
vilkdama kamanas, visa apsiputojusi juodoji kumelė be raitelio 
pralėkė. Lėbautojai į krūvą susimetė, nes jiems labai baisu pa- 
sidarė, bet vis tiek per pelkę toliau jojo, nors kiekvienas, jei ne 
draugai, mielai arklį atgal būtų pasukęs. Taip pamažėl jodami, 
jie pagaliau pamatė šunis. Šie, nors grynos veislės ir labai pikti 
buvo, inkštė susigrūdę palei gilią daubą, arba griovą, kaip mes 
čia, pelkėse, sakome; kiti į šalį nuspūdinę, o dar keli, pasišiaušę 

Būrys vyrų sustojo, nes dabar jie, kaip galite suprasti, buvo 
daug blaivesni negu namie. Dauguma nieku gyvu toliau nebe- 
norėjo joti, bet trys drąsiausieji, o gal girčiausiėji į daubą lei- 
dosi. 

Mėnulio skaisčiai (apšviesta aikštės vidury gulėjo vargšė 
mergelė: čia ji nusikamavusi parkrito ir mirė iš baimės. Tačiau 
ne ją ir ne Hugą Baskervilį, negyvą gulintį netoliese, pamačius, 
tiems trims. velnio neštiems smarkuoliams plaukai pasišiaušė. 
Užsilipęs ant Hugo, jam gerklę draskė kažkoks bjaurus padaras, 
didžiulis juodas žvėris, panašus į šunį, bet tokio didumo, "kokio 
nė vienam mirtingajam nebuvo tekę regėti. Vyrams žiūrint, tas 
žvėris dar gabalą gerklės Hugui Baskerviliui išplėšė ir kruvinus 
nasrus bei blyksinčias akis į juos atsuko; šie persigandę suriko 
ir kiek arkliai įkabina klykdami per pelkes nulėkė. Vienas, žmo- 
nės sako, mates tą pabaisą, tą pačią naktį mirė, o kiti du taip ir 
liko išgąsčio palaužti visą gyvenimą. 

Tokia tad yra sakmė, vaikai mano, apie šunį, kurs nuo to 
laiko mūsų giminei daug negandų užtraukė. Ir užrašiau ją todėl, 
kad žinomi dalykai mums tokie baisūs neatrodo, kaip užuominos 
bei spėlionės. Neužginčysi, ne vienas iš mūsų giminės yra liūdnai 
savo dienas baigęs staigios, baisios ir paslaptingos mirties iš- 
tiktas. Bet pasikliaukime didžia Apvaizdos malone, kad nebebus 
baudžiami nekaltieji, kaip Šventajame Rašte prisakyta, po trečios 
ar ketvirtos kartos. Tai Apvaizdai, sūnūs mano, aš jus ir pavedu, 
taip pat perspėju: būkit atsargūs ir neikit per pelkes nakties metą, 
kai ten piktosios dvasios siautėja. 

(Hugo Baskervilio papasakota sūnums Rodžeriui ir Džonui 
su paliepimu nieko nesakyti savo seseriai Elizabetai.) 


Baigęs skaityti „tą keistą pasakojimą, ponas Mortimeris kils- 
Šia akinius ant kaktos ir įsistebeilijo į poną Šerloką Holmsą. 

— Na? 

— Ar tai neatrodo įdomu? 

— Nebent įdomių pasakų rinkėjui. 

Daktaras Mortimeris išsitraukė iš kišenės sulankstytą laik- 
raštį. 

— O dabar, pone Holmsai, paskaitysime kiek ;naujesnį atsi- 
tikimą. Tai šių metų birželio keturioliktos dienos „Devono gra- 
tystės kronika“. Čia trumpai suminėti faktai, susiję su sero Čarlso 
Baskervilio mirtimi, kuri jį ištiko prieš keletą dienų. 

Mano draugas kiek palinko į priekį susidomėjęs. Svečias 
pasitaisė akinius ir pradėjo skaityti: 


Visa Vidurinė Devono grajystė liūdi staiga mirus serui 
Čarlsui Baskerviliui, galėjusiam būti mūsų grajystės liberalų 
partijos kandidatu per būsimus rinkimus. Nors seras Čarlsas 
Baskervil Hole apsigyveno dar palyginti neseniai, už savo nuo- 
širdumą ir dosnumą buvo mylimas ir gerbiamas visų, kuriems 
teko su juo susidurti. Šiais praturtėjėlių laikais malonu, kai se- 
nos, kadaise klestėjusios giminės palikuonis geba pats susikrauti 
turtą ir jį skiria tam, kad grąžintų prarastą giminės didybę. 
Seras Čarlsas, kaip žinoma, Pietų Afrikoje darė stambias pinigų 
operacijas. Nelaukdamas, kaip daro, daugelis, kol laimė nuo jo 
nusigręš, jis pasielgė išmintingai: realizavo savo turtą ir su juo 
grįžo į Angliją. Baskervil Holė jis teišgyveno dvejus metus, bet 

visi žinojo, kokiė didžiuliai buvo jo užmojai ir planai, kuriuos 
įgyvendinti sutrukdė mirtis. Vaikų jis neturėjo ir viešai buvo 
pareiškęs norą, kol dar gyvas, remti savo, tėvynainius, tad ne 
vienas šio krašto gyventojas aprauda ankstyvą jo mirtį kaip savo 
nelaimę. Apie vertingas jo aukas tiek vietos, tiek visos grafystės 
labdaros reikalams dažnai buvo rašoma ir šio laikraščio skil- 
tyse. 

Negalima pasakyti, kad sero ČCarlso Baskervilio mirties ap- 
linkybės ištirtos iki galo, bet to, kas paaiškėjo, užtenka paneigti 
gandams, susijusiems su apylinkėje pasklidusiu prietaru. Nėra 
jokio pagrindo įtarti, kad būta žmogžudystės, ar kalbėti apie 
kokias antgamtiškas mirties priežastis. 

Seras Čarlsas buvo našlys ir, galima sakyti, gana keisto būdo. 
Nors ir labai turtingas, gyveno paprastai ir kukliai, Baskervil 
Hole tarnų viso labo buvo vyras ir žmona Berimoriai: vyras ėjo 
tarno pareigas, 0 žmona — ekonomės. Iš jų ir velionio draugų 
parodymų matyti, kad sero Čarlso sveikata pastaruoju metu pa- 
blogėjusi — jis sirgo širdies liga, dėl kurios pakito veido spalva, 
atsirado dusulys ir gana smarkūs nervinės depresijos priepuoliai. 
Tą patį patvirtino ir daktaras Džeimsas Mortimeris, velionio drau- 
gas ir gydytojas. 

Mirties aplinkybės paprastos. Kas vakarą prieš miegą seras 
Čarlsas Baskervilis eidavo pasivaikščioti garsiąja Baskervil Holo 
kukmedžių alėja. Berimorių parodymu, toks buvęs jo įprotis. 
Birželio ketvirtąją seras Čarlsas pareiškė ketinąs rytojaus dieną 
važiuoti į Londoną ir liepė Berimoriui sudėti lagaminą. Tą vakarą 
jis kaip paprastai išėjo į alėją, kur vaikščiodamas surūkydavo 
cigarą. Ir negrįžo. Berimoris, dvyliktą valandą pamatęs, kad 
vestibiulio durys dar neuždarytos, išsigando ir užsidegęs žibintą 
išėjo ieškoti šeimininko. Dieną lynota, todėl sero Čarlso pėdsa- 
kai ant tako buvo aiškūs. Vidury alėjos yra varteliai į pelkes. 
Nustatyta, kad seras Čarlsas kurį laiką prie jų pastovėjo, paskui 
nuėjo toliau. Jo lavonas rastas pačiame alėjos gale. 

Neištirta viena aplinkybė. Berimoris sako, kad. už vartelių 
sero Čarlso pėdsakai pasikeitė — nuo čia tarsi eita pirštų galais. 
Tuo metu pelkėse, ne per toliausiai nuo alėjos, vienas čigonas, 
arklių pirklys Merfis, girdėjo šauksmą, bet nesuprato, iš kurios 
pusės, nes, kaip pats pasisakė, buvo girtas. Jokių smurto žymių 
ant sero Čarlso kūno nėra, tik, kaip pareiškė daktaras, jo veidas 
neatpažįstamai persikreipęs,— daktaras Mortimeris iš pradžių net 

nepatikėjo, kad prieš jį guli jo draugas ir pacientas, — bet šitaip 
dažnai atsitinka žmogui mirus nuo dusulio ar širdies distrojijos. 
Tą patvirtino ir skrodimas: paaiškėjo, jog seras Čarlsas turėjo 
įsisenėjusią širdies ydą; remdamiesi medicinos duomenimis, tokį 
sprendimą paskelbė ir tardymo darbuotojai. Gerai, kad išvada 
tokia, juk labai svarbu, kad sero Čarlso įpėdinis apsigyventų 
Baskervil Hole ir dirbtų jo pradėtą gražų darbą, kuris buvo taip 
tragiškai nutrauktas. Jei proziškas tardytojo, sprendimas nebūtų 
galutinai išsklaidęs romantiškų legendų apie sero Čarlso mirtį, 
pašnibždomis ėinančių iš lūpų į lūpas, Baskervil Holui būtų 
sunku rasti šeimininką. Kiek žinoma, artimausias sero Čarlso 
giminaitis yra misteris Henris Baskervilis, jei tik jis gyvas; tai — 
sero Čarlso Baskervilio jaunesniojo brolio sūnus. Naujausiomis 
žiniomis, jis gyvena Amerikoje; pradėta jo ieškoti, kad būtų ga- 
tima pranešti apie didžiulį palikimą. 


Daktaras Mortimeris sulankstė laikraštį ir įsidėjo į kišenę. 

-— Tokie, pone Holmsai, yra visiems žinomi iakiai apie sero 
Čarlso Baskervilio mirtį. 

— Dėkoju, kad mane supažindinote su šiuo iš tikrųjų įdomiu 
atsitikimu,— pasakė Šerlokas Holmsas.— Tuo metu aš mačiau 
kelėtą. straipsnių. laikraščiuose, bet buvau baisiai užsiėmęs su 
tomis Vatikano kamėjomis ir taip stengiausi pagelbėti popiežiui, 
jog praleidau porą įdomių bylų Anglijoje. Sakote, tame straips- 
nyje išdėstyti visi žinomi faktai? 

— Taip. 

.„— „Na, o kokie yra nežinomi? — itin kritiškai nusiteikęs Holm- 
sas ramiai atsilošė ir surėmė pirštų galus. 

— Aš dar niekam nesu apie tai prasitaręs, — gerokai susijau- 
dinęs pasakė daktaras Mortimeris.— Per tardymą irgi nutylėjau, 
nes, kaip mokslo Žmogus, nenorėjau viešai pasirodyti palaikgs 
išplitusius prietarus. Nieko nesakiau dar ir todėl, kad Baskervil 
Holas, kaip rašoma ir laikraštyje, neliktų be šeimininko, nes 
tokiomis kalbomis. dar labiau pablogintume ir taip nekokią dvaro 
reputaciją. Man rodos; tų priežasčių pakako, kad pasakyčiau ma- 
žiau negū žinau, tuo labiau kad ir viską išklojus jokios raudos 
nebūtų buvę. Tačiau su jumis galiu kalbėti visiškai atvirai. 

Pelkėse gyveni nedaug žmonių, todėl artimieji kaimynai 
sueina ypač dažniai. Taigi ir aš neretai susitikdavau su sėru Čarlšu 
Baskerviliu. Juk, bė pono Frenklendo iš Lefter Holo ir gamtininko 

pono Steipltono, aplinkui per daugelį mylių nerasi išsilavinusio 
žmogaus.. Seras Čarlsas buvo užsidaręs, bet per jo ligą !mtūdu 
susipažinome, o bendri interesai suartino. Iš Pietų Afrikos jis 
turėjo parsivežęs daug mokslinės medžiagos, ir ne vieną malonų 
vakarą mudu praleidome kartu, gvildendami bušmėnų ir hoten- 
totų lyginamąją anatomiją. 

Per keletą pastarųjų mėnesių vis dažniau ir dažniau paste- 
bėdavau, kad sero Čarlso nervai nepaprastai įtempti. Jis taip 
tikėjo ta legenda, kurią jums skaičiau, kad, vaikščiodamas pė 
savo dvarą vakare, nieku gyvu nepasukdavo į pelkes. Jums tai 
gali: pasirodyti keista, pone Holmsai, bet jis tvirtai tikėjo, kad jo 
giminei skirta baisi lemtis, o visų jo protėvių likimas, kiek tik 
įis prisiminė, negalėjo išsklaidyti to nerimo. Visą laiką'persekiojo 
mintis apie kažkokią pamėklę, ir jis ne kartą manęs klausė, ar 
aš, važinėdamas naktimis pas ligonius, nematęs kokio keisto 
padaro, ar -negirdėjęs lojant šuns. Šį klausimą jis ypač dažnai 
kartojo, ir vis jaudindamasis, virpančiu balsu. , 

Gerai prisimenu, kaip atvažiavau pas jį prieš kokias tris 
savaites iki to tragiško atsitikimo. Jis stovėjo prie durų. Išlipęs 
iš kabrioleto, sustojau priešais serą Čarlsą, bet jis, baisiausio 
siaubo apimtas, žiūrėjo įsmeigęs akis kažkur ->man pro petį. Stai- 
giai apsigręžiau ir dar spėjau pamatyti, kaip pačiu alėjos pakraš- 
čiu nubėgo lyg koks didelis juodas veršiukas. Seras .Baskervilis 
buvo taip susijaudinęs ir persigandęs, kad turėjau nueiti ten, 
kur tas gyvulys sušmėžavo, ir jo paieškoti. Tačiau nieko ne- 
radau. | 

Tas atsitikimas neapsakomai prislėgė serą Baskervilį. Aš iš- 
buvau pas jį visą vakarą, ir kaip tik tada, norėdamas paaiškinti 
susijaudinimo priežastį, jis atidavė man tą rankraštį, kurį jums 
pirmiausia ir perskaičiau. Šį nežymų epizodą priminiau todėl, 
kad jis pasirodė turįs „reikšmingą ryšį su vėliau įvykusia trage- 
dija, nors tuo metu maniau, jog tai — gryna nesąmonė ir mano 
draugui nėra ko jaudintis. 

Į Londoną seras Čarlsas išsirengė mano patartas. Žinojau, kad 
jo širdis silpna, ir nuolatinė baimė, nors ir visai beprasmiška, 
galėjo smarkiai pakenkti sveikatai. Maniau, .kad jis per porą 
mėnesių mieste išsiblaškys ir grįš kitas žmogus. Mūsų abiejų 
draugas ponas Steipltonas irgi labai rūpinosi jo sveikata ir vi- 
siškai man pritarė. O pačią paskutinę akimirką įvyko ta baisioji 
tragedija. 

Tarnas Berimoris, tą vakarą radęs sero Čarlso lavoną, at- 
siuntė pas mane raitą arklininką Perkinsą. Kadangi aš dar va- 
karojau, tai į Baskervil Holą atvykau nepraėjus nė valandai nuo 
sero Čarlso mirties. Visi per tardymą minėti faktai yra mano pa- 
tikrinti ir sulyginti. Sero Čarlso pėdomis aš perėjau kukmedžių 
alėją, apžiūrėjau tą vietą pelkėje prie vartelių, kur jis, atrodo, 
buvo sustojęs, pastebėjau, kad toliau jo pėdsakai atrodo kitokie, 
įsidėmėjau, jog ant minkšto žvyro nebuvo kitų pėdų, tik Beri- 
morio, ir pagaliau apžiūrėjau lavoną, kurio dar niekas nebuvo 
lietęs. Seras Čarlsas gulėjo kniūpsčias, išskėtęs rankas, pirštus 
suleidęs į Žemę, ir nuo -konvulsijų jo veidas buvo taip persikrei- 
pęs, kad iš karto negalėjau pažinti. Jis niekur nebuvo fiziškai su- 
žalotas. Tačiau Berimoris per tardymą vieną dalyką pasakė ne- 
teisingai. Jis tvirtino, kad ant žemės prie-lavono nebuvo matyti 
jokių. žymių. Jis jų nepastebėjo, o aš pastebėjau. Netoli sero Čarlso 
buvo aiškiai matyti šviežutėlės žymės. 

— Pėdos? 

— Pėdos. 

— Vyro ar moters? | 

"Daktaras Mortimeris kažkaip keistai pažvelgė į mus ir 
beveik pašnibždomis atsakė: 

— Pone Holmsai, tai buvo didžiulio šuns pėdos! 


III SKYRIUS 
PROBLEMA 


Prisipažįstu, sulig tais žodžiais mane nukrėtė šiurpas. Dak- 
taro balsas irgi drebėjo — aišku, jis be galo įaudinosi pasako- 
damas. Holmsas palinko į priekį, jo akys sužibo, žvilgsnis pasi- 
darė skvarbus ir griežtas; taip būdavo visada, kai jis kuo labai 
susidomėdavo. 

— Ar tikrai jas matėte? 

— Taip, kaip matau jus. 

— lr nieko apie tai nepasakėte! 

— O kam? 

— Kodėl niekas kitas jų nematė, tik jūs? 

— Pėdsakai buvo už. kokių dvidešimties jardų nuo lavono, ir 

niekas neatkreipė dėmesio. Aš ir pats gal nieko nebūčiau paste- 
bėjęs, jeigu nebūčiau žinojęs legendos. 

— Pelkėse tikriausiai yra daug bandšunių? 

— Aišku. Tačiau ten būta ne bandšunio. 

— Sakote, jis didelis? 

— Nepaprastai. 

— Bet jo nepriartėta prie pat lavono? 

— Ne. 

— Koks tą vakarą buvo oras? 

— Drėgnas ir žvarbus. 

— Bet lyti nelijo? 

— Ne. 

— O kaip atrodo toji alėja? 

— Tai dvi kokių dvylikos pėdų aukščio senų ir labai tankiai 
suaugusių kukmedžių gyvatvorės. Tarp jų eina maždaug aštuo- 
nių pėdų pločio takas. 

— O tarp tų gyvatvorių ir tako daugiau nieko nėra? 

— Yra. Abipus tako — kokių šešių pėdų pločio žolės juostos. 

— Kaip suprantu, vienoje kukmedžių gyvatvorėje yra var- 
teliai. 

— Taip, pro juos galima išeiti į pelkes. 

— O kito kelio nėra? 

— Ne. 

— Vadinasi, į kukmedžių alėją galima patekti tik tiesiai iš 
namų arba pro vartelius iš pelkių? 

— Yra dar vieni vartai pro altaną pačiame alėjos gale. 

— Ar seras Čarlsas iki ten buvo nuėjęs? 

— Ne, jis gulėjo per kokį penkiasdešimt jardų nuo al- 
tanos. 

— Dabar, daktare Mortimeri, sakykit štai ką: kur matėte pė- 
das — žolėje ar ant tako? Tai labai svarbu. 

— "Žolėje pėdsakų nelieka. 

— Ar pėdos buvo toje pačioje tako pusėje, kur ir varteliai 
į pelkę? 

— Taip, jos buvo palei tako kraštą, toje pačioje pusėje, kur 
ir varteliai. 

— Tai nepaprastai įdomu. Dar vienas klausimas: ar varteliai 
buvo uždaryti? 

— Uždaryti ir net. užrakinti. 

— Kokio aukščio tie varteliai? 

—: Maždaug keturių pėdų. 

— Vadinasi, per juos galima perlipti? 

— Taip. 

— O prie pat vartelių jokių žymių nematėt? 

— Ne, nieko ypatingo. 

— Dieve mano! Nejaugi ten niekas neapžiūrėjo? 

— Aš apžiūrėjau. 

— Tr nieko neradote? 

— Ten sunku susigaudyti. Seras Čarlsas, matyt, priė vartelių 
pastovėjo kokias penkias, o gal dešimt minučių. 

— Kodėl jūs taip manote? 

— Todėl, kad ten du kartus nukratyti pelenai nuo cigaro. 

— Puiku! Štai, Votsonai, toks padėjėjas mums prie širdies. 
Na, o-pėdos? 

„— Zvyre buvo daugybė. jo pėdų. O kitokių | aš neįžiūrėjau. 

Serlokas Holmsas apmaudžiai plekštelėjo delnu sau per  kėlį. 

— Kad aš pats ten būčiau buvęs! — šūktelėjo jis.— Tai, aišku, 
neapsakomai įdomi byla, teikianti nepaprastas galimybes moksli- 
ninkui tyrėjui. O juk žvyras, tas puslapis, kuriame būčiau galėjęs 
tiek visko perskaityti, jau seniai nuplautas lietaus, išmindžiotas 
smalsių kaimiečių klumpių. Ak, daktare Mortimeri, daktare 
Mortimeri, ko nepakvietėt manęs iš karto? Dabar jums teks pa- 
sigailėti. 

— Aš negalėjau į jus kreiptis, pone Holmsai. Juk tada man 
būtų reikėję viešai pasakyti tuos visus faktus, o aš jau aiškinau 
jums, kodėl susilaikiau nuo tokio žingsnio. Be to, „be to... 

— Ko gi suabejojote? 

— Yra tam tikra sritis, kur bejėgis net pats įžvalgiausias ir 
labiausiai patyręs tyrėjas. 

— Jūs manote apie tai, kas antgamtiška? 

— Aš to nesakau. 

— Nesakote, bet, aišku, manote. 

— Po tos tragedijos, pone Holmsai, man teko išgirsti keletą 
atsitikimų, kuriems nepritaikysi jokių gamtos dėsnių. 

— Pavyzdžiui? 

— Aš sužinojau, kad dar prieš tą baisiąją nelaimę keli žmo- 
nės matė pelkėse keistą padarą, visiškai tokį kaip tasai Baskervi- 
lių demonas ir nė kiek nepanašų į jokį mokslui žinomą gyvulį. 
Visi kaip vienas tvirtina, jog tai švytinti nepaprasto dydžio pa- 
mėklė. Per kruopščią apklausą tie Žmonės — vienas — gana blai- 

vių pažiūrų kaimietis, kitas — kalvis, o trečias — dvarininkas, gy- 
venantis prie pelkių, — aiškino, kad baisioji pamėklė kaip du van- 
dens lašai panaši į pragarišką legendos šunį. Patikėkit, pone 
Holmsai, baimė laiko sukausčiusi visą mūsų apylinkę, ir vargu 
ar rastum tokį drąsuolį, kuris išeitų į pelkes naktį. 

— Ir jūs, išsilavinęs mokslo vyras, tikite čia esant ką nors 
antgamtišką? 

— Pats nežinau, kuo tikėti. 

Holmsas gūžtelėjo pečiais. 

— Iki šiol aš buvau tik šio pasaulio tyrėjas, — pasakė jis.— 
Kiek sugebėdamas kovoju su blogiu, bet turbūt per daug užsi- 
močiau išdrįsęs susiimti su pačiu šėtonu. Tačiau, šiaip ar taip, 
negalite nepripažinti, jog pėdos žvyre — žemiškos. 

— Legendos šuo gana žemiškas, jei galėjo išplėšti žmogui 
gerklę. Vis dėlto jis kažkoks velniškas. 

— Kaip matau, jūs visiškai perėjote į mistikų pusę. Bet, dak- 
tare Mortimeri, pasakykit štai ką: jeigu laikotės tokio požiūrio, 
tai ko gi atėjote pas mane? Jūs sakote, kad nėra jokios prasmės 
tirti sero Čarlso mirties aplinkybes, ir drauge prašote manęs tai 
daryti. 

— Aš to neprašiau. 

— Tai kuo galiu jums padėti? 

— Patarkit, kaip man pasielgti su seru Henriu Baskerviliu, 
kuris atvyks į Vaterlo stotį, — daktaras Mortimeris žvilgtelėjo į 
laikrodį, — lygiai po valandos ir penkiolikos minučių. 

— Jis yra paveldėtojas? 

— Taip. Po sero Čarlso mirties mes apie jį teiravomės ir 
sužinojome, kad ūkininkauja savo fermoje Kanadoje. Sprendžiant 
iš gautų atsiliepimų, jis yra visais atžvilgiais puikus žmogus. 
Dabar aš kalbu ne kaip gydytojas, bet kaip sero Čarlso patikė- 
tinis ir jo testamento vykdytojas. 

— Kitų pretendentų nėra? 

— Ne. Vienintelis giminaitis, apie kurį dar pasisekė šį bei 
tą sužinoti, Rodžeris Baskervilis, jauniausias iš trijų brolių, iš 
kurių -vargšas seras Čarlsas buvo vyriausias. Vidurinis, miręs 
dar jaunas, yra šito vaikino, Henrio, tėvas. Jauniausias, Rodžeris, 
buvo šeimos gėda. Jis paveldėjo Baskervilių giminės despotišku- 
mą ir, kaip pasakoja Žmonės, buvo kaip du vandens lašai panašus 
į Hugą Baskervilį. Anglijoje Rodžeris prisivirė košės ir turėjo 
bėgti į Centrinę Ameriką, kur tūkstantis aštuoni šimtai septy- 

niasdešimt šeštaisiais mirė nuo geltonosios karštinės. Henris yra 
paskutinis Baskervilis. Po valandos ir penkių minučių pasitiksiu 
jį Vaterlo stotyje. Gavau jo telegramą, kad šiandien rytą jau 
atvažiavo į Sauthemptoną. Taigi, pone Holmsai, patarkite, ką man 
su juo daryti. 

— O kodėl jam nevažiavus į savo tėvų namus? 

— Taip turėtų būti, ar ne? Bet, prisiminkite, kad visi Bas- 
kerviliai, kurie ten gyveno, tragiškai baigė savo amžių. Aš tvir- 
tai tikiu, kad seras Čarlsas, jei tik būtų galėjęs su manimi pasi- 
kalbėti prieš mirtį, būtų uždraudęs atvežti paskutinį senosios 
giminės palikuonį ir savo turto paveldėtoją į šią baisią vietą. 
Vis dėlto negalima paneigti, jog nuo Henrio Baskervilio atva- 
žiavimo priklauso neturtingos ir skurdžios mūsų grafystės gero- 
vė. Jei dvaras liks be šeimininko, visi geri sero Čarlso pradėti 
darbai nueis vėjais. Todėl, bijodamas pasielgti pernelyg egoistiš- 
kai, viską jums išsakiau ir prašau patarimo. 

Holmsas susimąstė. 

— Trumpai sakant, yra taip,— netrukus tarė jis.— Jūs mano- 
te, kad Baskerviliams pavojinga gyventi Dartmure dėl kažkokių 
velnio žabangų? Tokia jūsų nuomonė? 

— Siaip ar taip, tokiai prielaidai yra priežasčių. 

— Gerai. Bet jeigu jūsų teorija teisinga, tai nelabasis gali 
pakenkti tam jaunuoliui ne tik Devono gratystėje, bet ir Londone. 
Sunku įsivaizduoti, kad velnias turėtų galios tik tam tikroje 
vietoje nelyginant -koks parapijos mokesčių rinkėjas. 

— Jūs juokaujate, pone Holmsai, bet, jei pačiam būtų tekę 
susidurti su tokiais dalykais, rimčiau pažiūrėtumėt. Vadinasi, 
jūsų nuomone, Devono graiystėje jis gali jaustis toks pat saugus 
kaip Londone. Jis bus čia po penkiasdešimties minučių. Tai ką 
man daryti? 

— Aš jums patariu, sere, sėsti į karietą, pasiimti savo spa- 
nielį, kuris braižo laukujes namo duris, ir važiuoti į Vaterlo stotį 
pasitikti sero Henrio Baskervilio. 

— O paskui? 

— Paskui nieko jam nesakykite, kol aš ką nors sugalvosiu. 

— Kiek jums reikia laiko? 

— Dvidešimt keturių valandų. Būsiu jums labai dėkingas, jei 
rytoj ateisit lygiai dešimtą. Jei atsivestumėt serą Henrį Basker- 
vilį, man būtų lengviau nuspręsti, ką turime daryti toliau. 

— Būtinai atsivesiu, pone Holmsai. 

Ant rankogalio pasižymėjęs, kada paskirtas susitikimas, jis 
išskubėjo iš kambario, vis toks pat išsiblaškęs ir keistai žval- 
gydamasis. | 

Jau prie pat laiptų Holmsas jį sustabdė: 

— Dar vienas klausimas, daktare Mortimeri. Jūs sakote, kad 
šmėkla pasirodė pelkėse dar prieš sero Čarlso Baskervilio mir- 
tį? | 

— Taip. Trys žmonės matė. 

— O paskui? 

— Nežinau. Neteko girdėti. 

— Ačiū. Viso gero. 

Holmsas vėl atsisėdo į savo vietą ramus ir patenkintas — 
toks jis būdavo visada, kai spręsdavo sunkų, jo vertą uždavinį. 

— Išeinate, Votsonai? 

— Juk vis tiek negaliu jums padėti. 

— Kol kas ne, brangus drauge. Aš prašau jūsų pagalbos, kai 
ateina laikas veikti. Tai puiku, daugeliu atžvilgių tiesiog uni- 
kalu! Gal, eidamas pro šalį, užsuktumėt pas Bredlį ir paprašy- 
tumėt atsiųsti man svarą paties stipriausio prasto tabako? Dė- 
koju. Neblogai būtų, jei pasistengtumėt iki vakaro negrįžti. O 
tada aš mielai su jumis aptarčiau šią labai įdomią problemą, kuri 
mums iškilo šį rytą. | 

Zinojau, kad vienuma ir ramybė mano draugui būtina tomis 
atkaklaus protinio darbo valandomis, kai jis svarsto -kiekvieną 
žinomą smulkmeną, vieną po kitos kuria hipotezes, jas lygina 
ir sprendžia, kas svarbu ir ko galima nepaisyti. Todėl visą dieną 
praleidau klube ir į Beikerio gatvę grįžau tik vakare. Buvo beveik 
devynios valandos, kai vėl įėjau į svetainę. 

Atidaręs duris, iš karto pamaniau, ar tik čia ne gaisras — 
mat kambarys buvo pilnutėlis dūmų, ir stalinės lempos šviesa 
vos skverbėsi pro juos. Tačiau įėjęs supratau, kad išsigąsta be 
reikalo, nes gerklę ėmė graužti aitrūs stipraus blogo tabako dū- 
mai, ir aš užsikosėjau. Pro dūmus šiaip taip įžiūrėjau Holmsą — 
vis dar su chalatu jis susiraitęs sėdėjo krėsle, įsikandęs juodą 
molinę pypkę. Šalimais gulėjo keli popieriaus rulonai. 

— Peršalot, Votsonai? — paklausė jis. 

— Ne, tai nuo šių nuodingų dūmų. 

— Taip, jūs turbūt teisus: čia gerokai prirūkyta. 

— Gerokai?! Nėra kuo kvėpuoti! 

— Tai atsidarykit langą. Kaip matau, visą dieną prasėdėjot 
klube. Ė 

— Holmsai, brangusis! 

— Teisybė? 

— Žinoma, bet kaip jūs... 

Pamatęs, kaip aš suglumau, jis nusijūokė. 

— Jūsų naivumas, Votsonai, nuostabus, ir man vienas džiaugs- 
mas išbandyti su jumis kuklią savo galią. Džentelmenas išeina 
iš namų bjaurią lietingą dieną. Vakare jis grįžta švarutėlis, o 
cilindras ir batai tebeblizga. Vadinasi, jis prasėdėjo visą dieną. 
Artimų draugų jis neturi. Tai kurgi jis galėjo būti? Argi neaišku? 

— Taip, gana aišku. 

— Pasaulyje daugybė aiškių dalykų, bet niekas niekada jų 
nepastebi. Na, o kur aš buvau, kaip manot? 

— Irgi prasėdėjot visą dieną. 

— Na, ne. Aš buvau Devono graiystėje. 

— Mintimis? 

— Taip. Mano kūnas buvo čia, krėsle, ir, Nors labai „gaila, 
spėjo pėr tą laiką išgerti du didelius puodukus kavos ir surūkyti 
neapsakomai daug tabako. Kai tik jūs išėjot, aš užsisakiau iš 
Stenfordo topograiinį tos pelkyno dalies žemėlapį, ir mano min- 
tys visą dieną klajojo po tas pelkes. Galiu pasigirti, kad jose 
nepasiklydau. 

“ — Tai veikiausiai smulkus žemėlapis? 

— Labai smulkus.— Jis atskleidė vieną žemėlapio dalį ir 
pasidėjo ant kelių.— Štai tas rajonas, kuris mums rūpi. Vidu- 
ryje — Baskervil Holas. 

— O aplink miškai? 

— Taigi. Va, žiūrėkit, šita linija iš dešinės pelkių pusės, man 
rodos, ir yra kukmedžių alėja, ,nors čia neparašyta. Tie keli pa- 
statai — Grimpeno kaimelis, kur. gyvena mūsų draugas daktaras 
Mortimeris. Kaip matote, per penkias mylias aplinkui stovi tik 
viena kita sodyba. Čia Lefter Holas, kuris mums buvo paminėtas. 
O šis ženklas tikriausiai bus to gamtininko Steipltono namas, jei 
neklystu. Va čia, pelkėse, dvi sodybos: Aukštoji uola ir Dvokian- 
tis liūnas. Už keturiolikos mylių — Prinstauno katorgos kalėji- 
mas. O visur kitur tarp tų išsklidusių gyvenamų vietovių — dykos 
negyvenamos pelkės. Sit tokia yra scena, kurioje įvyko tasai tra- 
giškas spektaklis ir galbūt įvyks dar kartą, jei mes padėsim. 

— Nyki vieta. 

— Taip. Geresnės nerasi. Jeigu E iš tikrųjų panoro įsi- 
kišti į Žmonių reikalus... 

— Tai ir jūs tikite, kad čia esama antgamtinių jėgų? 

— Juk velnio talkininkai gali turėti kūną ir kraują, ar ne? 
Mums reikia atsakyti į du klausimus. Vienas — ar čia apskritai 
būta nusikaltimo, antras — koks tasai nusikaltimas ir kaip jis 
įvykdytas. Zinoma, jeigu daktaro Mortimerio prielaidos teisingos 
ir mes susiduriame su gamtos dėsniams nepavaldžiomis jėgomis, 
mūsų darbas baigtas: Tačiau pirmiausia patikrinkime .visas kitas 
hipotezes. Gal jau uždarykim langą, jei neprieštaraujate? Nors 
ir keista, bet man atrodo, kad susitelkę tabako dūmai padeda 
susikaupti ir žmogui. Aš kol kas dar nebėgu į negyvenamą salą 
mąstyti, bet tokia išvada logiškai išplaukia iš mano įsitikinimų. 
O jūs ar jau apsvarstėte šį atvejį? 

— Jis visą dieną neišėjo man iš galvos. 

— Ir ką nusprendėte? 

— Baisiai painu. 

— Taip, šis atsitikimas gana savotiškas. Ypač kurios ne ku- 
r1ios smulkmenos. Pavyzdžiui, pakitę pėdsakai. Ką apie tai ma- 
note? 

— Mortimeris sako, kad seras Čarlsas tą alėjos tarpą perėjo 
pirštų galais. 

— Jis tik pakartojo kažkokio. kvailio žodžius, pasakytus per 
tardymą. Ko gi žmogui eiti per alėją pirštų galais? 

— Tai kaip paaiškinti? 

— Jis bėgo, Votsonai, bėgo persigandęs, bėgo kiek kojos ne- 
šė, bėgo, kol plyšo širdis ir jis .krito negyvas. 

— Nuo ko bėgo? 

— Čia ir yra visa paslaptis. Galima pagrįstai manyti, kad 
seras Čarlsas iš baimės pakvaišo, o tik paskui leidosi bėgti. 


— Kodėl taip manote? 

— Sakykim, jį išgąsdino kažkas, atėjęs per pelkes. Jeigu taip, 
o man rodos, kitaip nė negalėjo būti, tai tik pakvaišęs Žmogus 
bėga ne į namus, bet nuo jų. Jei tikėsim čigonu, tai Baskervilis, 
šaukdamasis pagalbos, lėkė į tą „pusę, kur jos mažiausiai buvo 
galima laukti. Be to, ko jis tą vakarą laukė ir kodėl laukė B 
medžių alėjoje, o ne namie? 

— Jums atrodo, kad jis ko nors laukė? 

— Jis buvo nejaunas ir ligotas žmogus. Kad išėjo vakare pa- 
sivaikščioti — visai suprantama. Tačiau tą dieną oras buvo Žžvar- 
Ibus ir žemė pažliugusi. Tad ko jis būtų stovėjęs kokias penkias, 

o gal dešimt minučių, kaip iš cigaro pelenų nustatė daktaras 
Mortimeris, esantis daug praktiškesnio proto, negu aš maniau? 

— Bet jis eidavo pasivaikščioti kas vakarą. 

— Nemanau, kad jis kas vakarą būtų laukęs prie vartelių. 
Prieširgai, kiek žinoma, jis vengdavo pelkių. Tačiau tą vakarą 
ten kažko lūkuriavo. O rytojaus rytą turėjo išvažiuoti į Londoną. 
Matote, Votsonai, jau ima šis tas ryškėti, aiškėti. Na, dabar ma- 
lonėkit paduoti man smuiką, o visus rūpesčius palikim rytojui, 
kai sužinosim ką „nors daugiau, pakalbėję su daktaru Mortime- 
riu ir seru Henriu Baskerviliu. 


IV SKYRIUS 


SERAS HENRIS BASKERVILIS 


Po pusryčių mūsų stalas tuoj buvo nukraustytas, ir Holmsas, 
nenusivilkęs chalato, ėmė laukti sutartų svečių. Sie buvo punk- 
tualūs: vos tik spėjo laikrodis išmušti dešimtą, į kambarį įėjo 
daktaras Mortimeris, o iš paskos — jaunas baronetas. Tai buvo 
kokių trisdešimties metų -vyras rusvu tvido kostiumu, neaukštas, 
tvirto sudėjimo, gyvas, atkaklaus karingo veido, tamsiomis aki- 
mis ir vešliais juodais antakiais. Iš vėjo nugairintos odos ga- 
lėjai spėti jį daugiausia laiko . praleidžiant lauke, bet ramus 
žvilgsnis ir orūs laisvi judesiai sakyte sakė tai esant džentel- 
meną. | 

— Seras Henris Baskervilis,— pristatė jį daktaras Morti- 
meris. | | 

— Taigi,— tarė baronetas.— Keisčiausia, pone Holmsai, kad 
aš pats šį rytą būčiau pas jus atėjęs, jei mano draugas nebūtų 
pakvietęs. Jūs, kiek žinau, mokate įminti mįsles, o šiandien rytą 
aš kaip tik susidūriau su tokia, kuriai reikia geresnės galvos negu 
mano. 

— Prašau sėsti, sere, Henri. Jei gerai suprantu, jums nutiko 
kažkas nepaprasta, kai atvažiavote į Londoną? 

— Nieko ypatingo, pone Holmsai. Tikriausiai kas nors pajuo- 
kavo. Šiandien rytą gavau laišką, jei jį apskritai galima taip 
pavadinti. 

Jis padėjo ant stalo voką, ir mes visi pasilenkėme prie jo. 
Vokas buvo paprastas, pilkšvas. Adresas — Serui Henriui Bas- 
kerviliui, „„Nortamberlendo“ "viešbutis — užrašytas stambiomis 
spausdintomis raidėmis, pašto štampas — Čering Kroso, išsiunti- 
mo .data — vakar diena. 

— Ar kas žinojo, kad apsistosite ,„Nortamberlendo“ viešbuty- 
je? — paklausė Holmsas, atidžiai žiūrėdamas į svečią. 

— Niekas negalėjo žinoti. Mudu su daktaru Mortimeriu taip 
nusprendėme tik susitikę. | 

— Bet daktaras Mortimeris, be. abejo, ten jau apsistojęs? 

— Ne, aš gyvenu pas savo draugą,-— pasakė daktaras.— Ne- 
buvo jokios kalbos, kad mes važiuosim kaip tik į tą viešbutį. 

— Hm! Vadinasi, kažkas labai susidomėjęs seka jūsų žings- 
nius. 

Holmsas išėmė iš voko keturlinkai sulenktą popieriaus lapą. 
Ištiesęs padėjo ant stalo. Lapo viduryje buvo vienintelis sakinys, 
suklijuotas iš atskirų spausdintų žodžių: Jeigu gyvenimas ar 
sveikas protas jums brangūs, laikykitės kuo toliau nuo pelkių. Tik 
žodis pelkių buvo parašytas rašalu. 

— Taigi, pone. Holmsai,— tarė seras Henris Baskervilis,— 
gal paaiškintumėt, ką visa tai reiškia ir kas taip rūpinasi mano 
reikalais? 

— O ką jūs manote, daktare Mortimeri? Siaip ar taip, turite 
pripažinti, jog čia nėra nieko antgamtiško. 

— Taip, sere, bet laišką gali atsiųsti žmogus, įsitikinęs, kad 
ši istorija antgamtiška. | 

—- Kokia istorija? — griežtai paklausė seras Henris.— Man at- 
rodo, kad jūs, džentelmenai, apie mano reikalus žinot daugiau 
už mane patį. 

— Iš čia išeidamas, ir jūs viską žinosite, sere Henri, priža- 
du,— pasakė Šerlokas Holmsas.— O dabar, jei leisite, apžiūrėsi- 
me tą labai įdomų "dokumentą, kuris turėjo būti sulipdytas ir 
išsiųstas vakar vakare. Votsonai, gal kartais turit vakarykštį 
„Times“ numerį?. | 

— Yra štai čia, kampe. 

— Gal malonėtumėt paduoti vidurinį puslapį, su vedamuoju 
straipsniu.— Holmso akys ėmė skubiai lakstyti straipsnio skilti- 
mis.— Puikus vedamasis „Prekybos laisvė“! Leiskite perskaityti 
ištrauką: 

Jeigu kas nors mėgins jus įtikinti, kad jums rūpimą pramo- 
nės ar prekybos šaką skatina protekciniai tarifai, laikykitės kuo 
toliau nuo. tokių žmonių, nes sveikas protas turi jus įspėti, jog 
panaši sistema galų gale sumažins importą, sulaikys turtų plau- 
kimą į mūsų šalį ir pablogės gyvenimas: o juk salos interesai 
brangūs mums visiems. 


— Ką „pasakysite, Votsonai? — džiugiai sušuko jis ir paten- 
kintas pasitrynė rankas.— Puikiai sugalvota, ar ne? 

„Daktaras Mortimeris pažiūrėjo į Holmsą kaip gydytojas į li- 
gonį, o seras Henris Baskervilis nesusigaudydamas pažvelgė į 
mane tamsiomis akimis. 

— Aš ne ką tenusimanau apie tokius dalykus kaip tarifai, — 
pasakė jis,— bet man atrodo, kad mes kiek nutolome nuo temos — 
juk kalbėjome apie laišką. 

— Priešingai! Mes kaip tik einame šviežiais pėdsakais, sere 
Henri. Votsonas geriau už jus susipažinęs su mano metodais, 
bet, deja, netgi ir jis, ko gero, ne visai suvokė šio sakinio prasmę. 

— Taip, prisipažįstu, nematau jokio ryšio. 

— O ryšys, mano brangusis Votsonai, labai glaudus, nes viena 
padaryta iš kito. „Jeigu“ „ „jums“, „laikykitės kuo toliau“, „pro- 
tas“, „gyvenimas“, „brangūs“. Nejaugi dar nesuprantat, iš kur 
paimti tie žodžiai? | 

— Velniai griebtų, jūsų teisybė! Tai bent! — sušuko seras 
Henris. 

— Jei dar turite kokių abejonių, pažiūrėkite į Žodžius „lai- 
kykitės kuo toliau nuo“, — jie kaip eina išvien, taip ir iškirpti. 

— Nagi tikrai! 

— Iš tiesų, pone Holmsai, tokio dalyko nebūčiau galėjęs nė 
įsivaizduoti, —pasakė daktaras Mortimeris, su nuostaba žiūrėda- 
mas į mano draugą.— Suprasti, kad tie žodžiai iškirpti iš laik- 
raščio, dar galima, bet, kai pasakoma, iš kokio laikraščio, ir dar 
nurodoma, kad iš vedamojo straipsnio,— tokio nuostabaus dalyko 
man nebuvo tekę girdėti. Kaip jums šovė į galvą? 

— Aš manau, daktare, kad jūs galėtumėt atskirti negro kiau- 
šą nuo eskimo? 

— Be abejo.. 

— O kaip? 

— Juk tai mano mėgstama sritis. Skirtumas aiškiai matyti. 
Antakių lankai, veido kampas, žandikaulio linija... 

— O čia mano mėgstama sritis, ir skirtumas taip pat aiškiai 
matyti. Mano akimis, „„Times“ borgis su interlinijomis nuo palai- 
do pigaus vakarinio laikraščio šrifto skiriasi taip pat kaip jums 
negro kiaušas nuo eskimo. Šriitų pažinimas tyrėjams yra vienas 
iš: elementariausių reikalavimų, nors turiu prisipažinti, kad 
kartą, dar būdamas visai jaunas, esu sumaišęs „Lidso žinyno“ 
ir „Rytinių naujienų“ šriftus. Tačiau „Times“ vedamojo nė su 
kuo nesupainiosi — tie žodžiai galėjo būti tik iš jo. Kadangi 
laiškas išsiųstas vakar, buvo galima drąsiai SBELS kad ir Žodžius 
rasime vakarykščiame numeryje. 

— Kiek suprantu, pone Holmsai,— tarė seras Henris Basker- 
vilis,— kažkas tuos žodžius iškirpo žirklėmis... 

— Manikiūrinėmis žirklėmis,— pasakė Holmsas.— Jos labai 
trumpos. Matot, kerpant žodžius, „laikykitės kuo toliau nuo“, 
reikėjo du kartus paspausti. 

— Tikrai. Vadinasi, kažkas tuos žodžius iškirpo su nedidelė- 
mis žirklėmis ir klijais... 

— Gumiarabiku,— pasakė Holmsas. 

— ... Gumiarabiku užklijavo ant popieriaus. Tačiau įdomu, ko- 
dėl žodis „pelkių“ parašytas ranka? 
 — Todėl, kad jo nebuvo išspausdinto. Visi kiti žodžiai yra 
įprasti ir juos lengva rasti kiekviename leidinyje, o „pelkės“ — 
retas Žodis. 

— Na, ką gi, aišku. O gal, pone Holmsai, dar ką nors galite 
iš to raštelio nuspręsti? 

— Porą dalykų, nors jį siunčiant buvo nepaprastai stengtasi 
neišsiduoti. Adresas, kaip matote, užrašytas išsiklaipiusiomis 
spausdintomis raidėmis. Bet „Times“ yra toks laikraštis, kurį 
vargu ar rasi pas mažai mokytą žmogų. Taigi laišką sudėliojo 
išsilavinęs žmogus, tik apsimetė nemokytu; jo pastangos pakeisti 
rašyseną rodo, kad ji gali būti jums pažįstama arba galite kur 
susidūręs ją pažinti kada vėliau. Be to, žiūrėkit, žodžiai eilutėje 
suklijuoti nelygiai, kai kurie išlindę aukščiau. Pavyzdžiui, . žodis 
„gyvenimas“ labai išsikišęs. Vadinasi, tas žmogus buvo arba 
neatidus, arba klijavo susijaudinęs ir skubėdamas. Aš vis dėlto 
linkęs manyti, kad jis skubėjo, nes šis laiškas jam, matyt, buvo 
labai svarbus dalykas, be to, neatrodo, jog, kurdamas tokį laišką, 
žmogus galėtų būti neatidus. Jeigu jis skubėjo, kyla įdomus 
klausimas — kodėl? Juk vakar išsiųstą laišką seras Henris vis 

vien būtų gavęs prieš išvykdamas iš viešbučio. Gal autorius bi- 
jojo, kad kas nesutrukdytų? O kas galėjo sutrukdyti? 

— Mes jau leidžiamės į spėlionių sritį — pasakė daktaras 
Mortimeris. 

— Geriau sakykite —į tą sritį, kur svarstomos visos prie- 
laidos ir pasirenkamos įtikimiausios. Tai mokslinė vaizduotės 
veikla, tik reikia turėti materialų pagrindą. Be abejo, jūs tai 
pavadinsite. spėliojimu,. bet aš esu beveik tikras, kad adresas 
„užrašytas kokiame nors: viešbutyje. 

— Kodėl taip manote? 

— Jei atidžiau įsižiūrėsite, pamatysite, jog tokia plunksna 
ir tokiu rašalu užrašyti adresą buvo kebloka. Plunksna, rašant 
vieną Žodį, užsikirto net du kartus, o per visą trumpą adresą ją 
reikėjo padažyti tris kartus. Tai rodo, kad buteliuke buvo labai 
mažai rašalo. Retas žmogus laiko tokią plunksną ar rašalinę, 
o kad ir viena, ir kita būtų tokia netikusi, turbūt išvis neįma- 
noma. Bet viešbučiuose, kaip žinote, kitokių plunksnų ir kitokių 
rašalinių nė nebūna. Taigi beveik nesvyruodamas sakau, jog mes 
tuoj sučiuptume keistojo laiško siuntėją, jei tik apžiūrėtume visų 
viešbučių aplink Čering Krosą šiukšlių dėžes ir ten rastume iš- 
karpytą „Times“ vedamąjį. Žiūrėkit, žiūrėkit! Kas čia? 

Prisikišęs lapą su priklijuotais žodžiais per kokį colį nuo akių, 
Holmsas ėmė atidžiai jį apžiūrinėti. 

— Na? 

— Nieko,— atsakė jis ir nuleido lapą.— Popierius visai lygus, 
netgi be vandens ženklų. Man atrodo, kad iš to keisto laiško jau 
sužinojome visa, kas tik galima. Na, sere Henri, ar daugiau 
nieko nepaprasto jums nenutiko, kai atvažiavote į Londoną? 

— Ne, pone Holmsai. Kiek prisimenu, ne. 

— Ar nepastebėjote, kad kas būtų jus sekęs ar stebėjęs? 

— Atrodo, kad pakliuvau tiesiai į detektyvinį romaną,— pa- 
sakė mūsų svečias.— Kurių galų kas nors turėtų mane stebėti 
ar sekti? | 

— Apie tai ir norėčiau pakalbėti. Bet pirmiausia pagalvokite, 
ar neturite dar ko mums pasakyti. 

— Nežinau, kas jums atrodo verta dėmesio. 

— Visa, kas prieštarauja įprastam gyvenimui. 

Seras Henris nusišypsojo. 

— Aš dar nelabai gerai pažįstu Anglijos gyvenimą, nes be- 
veik visą amžių praleidau Jungtinėse Amerikos Valstijose ir 

Kanadoje. Bet manau, kad ir čia nėra įprastas reiškinys, jei 
dingsta vienas batas. 

— Jums dingo vienas batas? 

— Brangusis sere,— sušuko daktaras Mortimeris,— jį tikriau- 
siai bus kur nudėję. Grįžęs į viešbutį, rasite tą batą. Ar verta 
dėl tokių niekų trukdyti poną Holmsą? 

— Bet jis manęs klausė, ar nepastebėjau kokių keistų da- 
lykų. 

— Tikra tiesa,— tarė Holmsas, — nors ir kaip kvailai tai atro- 
dytų. Tai, sakote, jums dingo vienas batas? 

— Taip, na, o gal kur nusimetė. Vakar vakare aš juos pasta- 
čiau už durų, o rytą radau tik vieną. Iš batų valytojo man nieko 
doro nepasisekė sužinoti. Pikčiausia, kad tuos batus nusipirkau 
Strende tik vakar vakare ir nė karto nebuvau jų apsiavęs. 

— Jeigu nebuvot jų apsiavęs, kam padėjote valyti? 

— Tie šviesiai rudi batai visai neblizgėjo. Tai padėjau, kad 
nublizgintų. | 

— Vadinasi, vakar, vos atvažiavęs į Londoną, jūs tučtuojau 
nuėjot ir nusipirkot batus? 

— Aš daug ką pirkau... Ir daktaras Mortimeris visą laiką 
vaikščiojo po krautuves su manimi. Matot, jei jau būsiu dvari- 
ninkas, tai turiu ir tinkamai apsirengti, o Vakaruose ne per daug 
rūpinausi savo išvaizda. Taigi ir tuos rudus batus nusipirkau, net 
šešis dolerius sumokėjau, o apsiauti netėko — vieną pavogė. 

— Kokia nauda vogti vieną batą,— tarė Šerlokas Holmsas.— 
Žinot, aš, kaip ir daktaras Mortimeris, manau, kad tas jūsų batas 
netrukus atsiras. 

—- Na, džentelmenai,— ryžtingai tarė baronetas,— jau gana 
man kalbėti apie tai, ko gerai nežinau. Dabar jums eilė įvykdyti 
pažadą ir paaiškinti, kokį tikslą turi tos visos kalbos. 

— Jūsų prašymas visiškai suprantamas, — atsakė Holmsas.— 
Daktare Mortimeri, manau, būtų geriausia, jei papasakotumėt 
baronetui viską kaip kad mums. 

Taip paragintas mūsų mokslingasis draugas išsiėmė iš kišenės 
savo popierius ir kaip vakar rytą vėl viską perskaitė ir išpasako- 
jo. Seras Henris Baskervilis labai atidžiai klausėsi, kartais šūk- 
telėdavo nustebęs. 


— Kaip matau, man teko ne šiaip koks palikimas, o su pra- 
keiksmu,— pasakė jis, kai daktaras Mortimeris baigė ilgą pasa- 
kojimą.— Žinoma, vaikystėje esu apie tą šunį girdėjęs. Si legenda 

mūsų šeimoje būdavo dažnai pasakojama, bet nieko rimto tada 
nemaniau. O dėl dėdės mirties nieko nesusigaudau — taip man 
viskas susipainiojo. Tačiau, kaip matau, ir jums neaišku, kas čia 
galėtų padėti — policininkas ar kunigas. 

— Išties. 

— O čia dar tas laiškas man į viešbutį. Turbūt ir tai susiję 
su visą istorija? 

— Iš to matyti, kad kažkas geriau už mus žino, kas ten, 
pelkėse, dedasi,— pasakė Mortimeris. 

— Ir,— pridūrė Holmsas, — kažkas jums linki gero, jei įspėja, 
kad grešia pavojus. 

— O gal dėl kokių savo kėslų nori mane atbaidyti? 

— - Žinoma, gali ir taip būti. Aš esu jums labai dėkingas, 
daktare Mortimeri, kad iškėlėt man problemą su keletu įdomių 
hipotezių. Tačiau dabar nėra kada svarstyti, reikia nuspręsti, ar 
jums, sere Henri, galima važiuoti į Baskervil Holą, ar ne. 

„— O ko man nevažiuoti? iš 

— Ten, atrodo, jums gresia pavojus. 

— Koks, jūsų manymu, tas pavojus — mūsų giminės demonas 
ar žmogiška būtybė? 

— Tai mes ir turime. sužinoti. 

— Kad ir kas ten būtų, mano atsakymas, pone Holmsai, tvir- 
tas: nėra. nei tokio velnio pragare, nei tokio Žmogaus žemėje, 
kuris mane sulaikytų. Aš „(važiuosiu į savo tėvų namus, ir tai 
galutinai nuspręsta.— Jis suraukė tamsius. antakius, jo veidas 
smarkiai paraudo. Buvo aišku, kad šis, paskutinis, irgi paveldėjo 
karštą savo giminės būdą.— Beje, aš nespėjau visko apgalvoti, 
ką. man sakėte.. Nelengva -iš karto. suvokti ir apsispręsti.. Norė- 
čiau vienas valandėlę ramiai pamąstyti. Klausykit, pone Holmsai, 
dabar.pusė dvyliktos, ir aš einu tiesiai į viešbutį. Ar negalėtumėt 
jūs ir jūsų -draugas ponas Votsonas antrą valandą ateiti pas mus 
priešpiečių? Tada jau būsiu šį tą apgalvojęs. 

—" Ar jums patogu, Votsonai? 

—:Visiškai. 

— Tai laukite mūsų. Gal pakviesti karietą? 

— Verčiau paėjėsių; ši istorija gerokai mane sujaudino. 

— Aš mielai prie jūsų prisidėsiu,— tarė daktaras Mortimeris. 

— Taigi susitiksime antrą valandą. Au revoir, viso gero! 

Mes girdėjome, kaip mūsų svečiai nulipo laiptais ir užtren- 

kė laukujes duris. Tą pačią akimirką Holmsas visai pasikeitė — 
atgijo, suglebimo neliko nė ženklo. 

— Renkitės, Votsonai, ir kuo greičiau! Negalima gaišti nė 
akimirkos! 

Su chalatu nulėkęs į savo kambarį, jis tučtuojau grįžo jau 
su švarku. Mudu skubiai nulipome laiptais ir išėjome į gatvę. 
Daktaras Mortimeris ir Baskervilis dar buvo matyti —už kokių 
dviejų šimtų jardų nuo mūsų jie ėjo Oksiordo gatvės link. 

— Gal nubėgus jų sulaikyti? 

— Nieku gyvu, brangusis Votsonai. Man visai gera su jumis 
vienu, jei tik jums ne nuobodu su manimi. O mūsų draugai iš- 
mintingai padarė, nes rytas pasivaikščiojimui iš tikro labai gra- 
žus. 

Jis ėmė sparčiai žengti, kol mus skyręs tarpas sumažėjo be- 
veik pusiau. Paskui, laikydamiesi per kokį šimtą jardų nuo jų, 
pasukom į Oksiordo gatvę, o ten —;į Ridžento gatvę. Kai jie 
sustojo pažiūrėti į vitriną, Holmsas irgi stabtelėjo. Ir tuoj pat 
patenkintas tyliai šūktelėjo. Pasekęs, kur nukreiptas atidus jo 
žvilgsnis, pamačiau kitoje gatvės pusėje stovinčią karietą, ku- 
rioje sėdėjo kažkoks vyras. Karieta lėtai pajudėjo pirmyn. 

— Va ir tas žmogus, Votsonai! Eime! Bent gerai jį apžiūrė- 
kime, jei nieko daugiau padaryti negalime. 

Sulig tais žodžiais karietoje prie šoninio lango sušmėžavo juo- 
da vešli barzda, ir aš pamačiau, kaip į mus pažvelgė skvarbios 
akys. Tučtuojau atsivėrė viršutinis durų langelis, balsas kažką 
riktelėjo vežėjui, ir karieta kaip žaibas nulėkė Ridžento gatve. 
Holmsas akylai apsižvalgė ieškodamas laisvos karietos, bet ap- 
linkui nė vienos nebuvo. Tada jis kaip padūkęs leidosi bėgti 
prisikimšusia judria gatve, bet karieta važiavo per greitai ir 
netrukus dingo mums iš akių. 

— Et,— apmaudžiai tarė Holmsas, kai uždusęs ir iš pykčio 
net pabalęs išnėrė iš ekipažų srauto.— Taip bjauriai nepasisekė, 
bet mes patys irgi geri, Votsonai. Jei esate objektyvus, greta 
mano sėkmių, turėsite ir tai savo užrašuose paminėti. 

— Kas tasai žmogus? 

— Neturiu supratimo. 

— Šnipas? 

— Iš visko, ką girdėjome, aišku, jog Baskervilis yra atidžiai 
sekamas nuo pat atvažiavimo į Londoną. Kaipgi kitaip būtų taip 
greitai sužinota, kad jis apsistojęs ,„Nortamberlendo“ viešbutyje? 

O jeigu jis buvo sekamas pirmą dieną, vadinasi, taip bus ir antrą. 
Jūs tikriausiai pastebėjote, kad aš porą kartų buvau priėjęs prie 
lango, kol daktaras Mortimeris skaitė tą legendą? 

— Taip, prisimenu. 

— Aš norėjau pasižvalgyti, ar kas neslampinėja po gatvę, bet 
nieko nemačiau. Mes turime reikalą su gudriu žmogumi, Votso- 
nai. Tai labai rimta, ir nors dar aiškiai nežinau, su kokiomis jė- 
gomis čia susidūrėme — geromis ar piktomis, bet visą laiką jaučiu, 
kad jos yra galingos ir veikia pagal numatytą planą. Kai mūsų 
draugai išėjo, aš tuoj pat išsekiau paskui juos, tikėdamasis išvysti 
nematomą jų palydovą. Bet jo esama gudraus — nepasitikėdamas 
savo kojomis, jis važiuoja karieta, jei reikia, pamažu slenka iš 
paskos arba pralekia pro juos visai nepastebėtas. Šitaip sekti pa- 
togu dar ir dėl to, kad neatsiliktum netgi tada, jei sekamieji irgi 
sumanytų važiuoti. Tačiau šis būdas turi ir vieną didelį trūkumą. 

— Seklys pasidaro priklausomas nuo vežėjo? 

— Be abejonės. 

— Kaip gaila, kad neįsidėmėjome numerio. 

— Mano brangusis Votsonai, nors aš pasielgiau kaip paskuti- 
nis išgriuvėlis, bet nejaugi jūs rimtai manote, kad neįsidėmėjau 
numerio? 2704 — štai mūsų karieta. Tačiau tuo tarpu mums iš 
to nėra jokios naudos. 

— Nesuprantu, ką daugiau būtumėt galėjęs padaryti. 

— Pamatęs karietą, turėjau tučtuojau apsisukti ir grįžti. Pa- 
ėjus toliau, reikėjo neskubant pasisamdyti laisvą karietą ir to- 
lokai atsilikus sekti aną, o dar geriau būtų buvę nuvažiuoti tie- 
siai prie „Nortamberlendo“ viešbučio ir ten palaukti. Kai mūsų 
nepažįstamasis būtų atsekęs Baskervilį, mes būtume galėję pasi- 
naudoti jo metodu ir pažiūrėti, kur jis važiuos. O dabar per savo 
uolumą bei neapdairumą išsidavėme nepaprastai vikriam bei ener- 
gingam priešui ir jį praradome. 

Kalbėdamiesi pamažu ėjome Ridžento gatve. Daktaras Morti- 
meris ir jo draugas jau seniai buvo dingę mums iš akių. 

— Nebėra prasmės eiti iš paskos, — pasakė Holmsas.— Sekė- 
jas dingo ir negrįš. Mums reikia pasvarstyti, kokias dar turime 
kortas, ir drąsiai kirsti. Ar gerai įsidėmėjote to Žmogaus veidą? 

— Įsidėmėjau tik barzdą. | 

— Aš irgi... Ir spėju, kad ji greičiausiai netikra. Kai apsukrus 
žmogus imasi tokio keblaus uždavinio, barzdos reikia tik užsi- 
maskuoti. Užeikime čia, Votsonai. 

Holmsas užsuko į vieną to rajono samdomų pasiuntinukų kon- 
torą, kur jį šiltai sutiko šeimininkas. 

— O, Vilsonai, matau, jūs vis nepamirštate, kad man pa- 
sisekė kartą jums padėti. 

— Ne, sere, nepamirštu. Jūs išgelbėjot gerą mano vardą, o 
gal ir gyvybę. | 

— Jūs kiek pagražinate, mielasis. Beje, Vilsonai, aš prisimenu, 
kad tarp jūsų berniukų buvo vienas, pavarde Kartraitas, kuris 
per tardymą pasirodė gana nuovokus. 

— Taip, sere, jis ir dabar pas mus dirba. 

— Ar negalėtumėt jo pakviesti? Ačiū. Ir gal malonėtumėt man 
iškeisti penkis svarus? 

Seimininko kviečiamas atėjo kokių keturiolikos metų berniu- 
kas Žvaliu, protingu veidu. Jis stovėjo ir su didžia pagarba žiū- 
rėjo į garsųjį seklį. 

„— Duokit man „Viešbučių knygą“, — paprašė Holmsas.— Ačiū. 
Klausyk, Kartraitai, čia yra informacija apie dvidešimt tris vieš- 
bučius, esančius netoliese Čering Kroso. Matai? 

— Taip, sere. 

— Tau reikės apeiti juos visus iš eilės. 

— Taip, sere. 

— Pirmiausia duosi šveicoriui šilingą. Štai dvidešimt trys ši- 
lingai. 

— Taip, sere. 

— Pasakysi, kad nori apžiūrėti vakar išmestus popierius. At- 
seit vieną svarbią telegramą nunešei neteisingu adresu ir dabar 
nori ją rasti. Aišku? 

— Taip, sere. 

— Tačiau iš tikrųjų tau reikės ieškoti vidurinio „Times“ pus- 
Žapio su keliomis iškirptomis skylėmis. Šit „Times“ egzempliorius. 
Va ir šitas puslapis. Nebus sunku jį pažinti, ar ne? 

— Taip, sere. 

— Šveicorius tau lieps eiti pas liokajų, jam irgi duosi šilingą. 
Stai dar dvidešimt trys šilingai. Dvidešimtyje viešbučių iš dvide- 
šimt trijų, be abejonės, sužinosi, kad vakar dienos popieriai arba 
sudeginti, arba išmesti. Trijuose likusiuose tau parodys krūvas 
popierių, ir jose turėsi paieškoti šito puslapio. Labai maža vilties, 
kad rasi. Dėl viso pikto duodu dar dešimt šilingų. Vakare pa- 
skambink man į Beikerio gatvę. O dabar, Votsonai, mums be- 
reikia telefonu sužinoti, kas toks važinėja 2704 karieta, o cada 
kokioje paveikslų galerijoje Bondo gatvėje galėsime palaukti, kol 
bus laikas eiti į viešbutį. 35 


V SKYRIUS 


TRYS NUTRUKUSIOS GIJOS 


Serlokas Holmsas panorėjęs galėdavo atsipalaiduoti nuo min- 
čių. Viską užmiršęs, jis dvi valandas apžiūrinėjo šiuolaikinių belgų 
dailininkų paveikslus, ir atrodė, kad jam visai ne galvoj ta keista 
istorija, į kurią buvom įvelti ir mes. Visą kelią nuo paveikslų 
galerijos iki pat „Nortamberlendo“ viešbučio jis kalbėjo tik apie 
meną, nors apie jį nusimanė menkai. 

— Seras Henris Baskervilis laukia jūsų viršuje, — pasakė mums 
viešbučio patarnautojas.— Jis prašė jus tuoj pat atvesti. 

— O gal leistumėt žvilgtelėti į jūsų gyventojų sąrašą? 

— Prašom, sere. 

Po Baskervilio pavarde knygoje buvo dar du įrašai: Teojilas 
Džonsonas su šeima, iš Niukaslio, ir ponia Oldmor su kambarine, 
iš Hai Lodžo, Oltonas. 

— Čia greičiausiai tas pats Džonsonas, kurį kadaise pažino- 
jau,— pasakė Holmsas patarnautojui.— Jis advokatas, ar ne, žilas, 
kiek šlubuoja? 

— Ne, sere, ponas Džonsonas yra anglių kasyklos savininkas, 
labai gyvas džentelmenas, dar nesenas, jūsų amžiaus. 

— Ar jūs neapsirinkate dėl jo užsiėmimo? 

— Ne, sere. Ponas Džonsonas jau daug metų čia apsistoja, 
ir mes jį gerai pažįstame. 

— Aha, tada viskas aišku. O ponia Oldmor?.. Kažkada esu 
girdėjęs tą pavardę. Atleiskit už smalsumą, bet kartais taip būna: 
ieškai vieno draugo, o randi kitą. 

— Ji ligonė, sere. Jos vyras kadaise buvo Glosterio meras. 
Atvažiavusi į Londoną, ji visada pas mus apsistoja. 

— Dėkoju. Deja, tai ne mano pažįstama. Votsonai, tie klausi- 
mai mums padėjo nustatyti labai svarbų dalyką, — pusbalsiu to- 
liau kalbėjo. Holmsas, kai lipome į viršų.— Dabar. mums aišku, 
kad žmonės, kurie taip domisi mūsų draugu, gyvena ne šiame 
viešbutyje. Vadinasi, kuo rūpestingiausiai sekdami kiekvieną jo 
žingsnį, jie kartu stengiasi nepakliūti jam į akis. O tai daug ką 
sako. 

— Ką gi? 

— Sako, kad... Oho, brangus drauguži! Kas atsitiko? 

Užlipę laiptais į viršų, mes susidūrėme su pačiu seru Henriu 
Baskerviliu. Jis visas išraudęs iš pykčio lėkė laikydamas rankoje 
seną apdulkėjus; batą. Buvo taip įtūžęs, kad negalėjo nė žodžio 
ištarti. Pagaliau jis prabilo, bet amerikietiška tarme; rytą to be- 
veik nepastebėjom. 

—-Tikriausiai šiame viešbutyje mane laiko kokiu kvailiu! — 
"sušuko jis.— Tačiau jie pamatys, kad apsiriko sumanę juokus 
krėsti. Po velnių, jei tas bernas neras mano bato, aš jiems pa- 
rodysiu! Aš suprantu juokus, pone Holmsai, bet šį kartą jie 
neturi saiko. 

— Vis dar ieškot bato? 

— Taip, sere, ir tikiuosi rasti. 

— Bet, man rodos, jūs sakėt, kad tai buvo naujas šviesiai 
rudas batas? 

— Taip, sere. O dabar juodas ir senas. 

— Kaip? Nejaugi norite pasakyti... 

— Taigi, tą ir noriu pasakyti. Aš teturėjau tris poras batų: 
naujus rudus, senus juodus ir tuos lakuotus, kuriuos dabar esu 
apsiavęs. Vakar vakare dingo vienas rudas batas, o šiandien pa- 
vogė vieną juodą... Na, ar radot? Atsakykit, ko čia spoksot! 

Ant laiptų pasirodė susijaudinęs vokietis patarnautojas. 

— Ne, sere. Aš visų klausinėjau, bet niekas nieko nežino. 

— Tai klausykit: kad man iki vakaro būtų rastas batas, o jei 
ne — nueisiu pas šeimininką ir pasakysiu, kad tučtuojau iš čia 
išsikeliu. 

— Batas atsiras, sere... Prižadu jums, kad atsiras, jei tik tu- 
rėsite truputėlį kantrybės. 

— Atminkit, tai turi būti paskutinis daiktas, pradingęs šitame 
vagių lizde. Atleiskit, pone Holmsai, kad erzinu su tokiais nie- 
kais. 

— Man atrodo, kad dėl to verta susirūpinti. 

— Jūs labai rimtai į tai žiūrit. 

— O kaip jūs galit visa tai paaiškinti? 

— Aš nė nemanau aiškinti. Niekada gyvenime man dar ne- 
buvo taip kvailai ir keistai atsitikę. 

— Tikrai keista,— susimąstęs tarė Holmsas. 

— O ką jūs pasakysite? | 

— Aš, žinot, kol kas nieko nesuprantu. Šis jūsų atvejis yra 
labai painus, sere Henri. O jeigu dar pridėsime jūsų dėdės mirtį, 
tai, sakau, iš penkių šimtų rimčiausių bylų, kurias man teko 

spręsti, ši bus visų sudėtingiausia. Tačiau mes turime savo ran- 
kose keletą gijų, ir jos būtinai nuves mus į tiesą. Gal kiek ilgiau 
sugaišim nuėję ne tais pėdsakais, bet vis tiek anksčiau ar vėliau 
užtiksim tikruosius. 

Mes maloniai pavalgėm priešpiečius ir beveik nieko nekalbė- 
jome apie tai, kas mus visus subūrė. Tik kai nuėjom į Baskervilio 
kambarį, Holmsas pasiteiravo, ką tas ketina toliau daryti. 

— Važiuosiu į Baskervil Holą. 

— Kada? 

— Savaitės pabaigoj. 

„ — Man atrodo, kad jūsų sprendimas apskritai teisingas,— 
pasakė Holmsas.— Aš įsitikinau, kad Londone jūs sekamas, bet 
tokiame dideliame mieste iš milijono sunku sužinoti, kas tai per 
žmonės ir ko jiems reikia. Jei jų kėslai pikti, tai gali jums ką 
nors padaryti, o mes nepajėgsim užkirsti kelio. Daktare Morti- 
meri, ar žinot, kad šiandien rytą, kai išėjot iš mano namų, jūs 
buvot sekamas? 

Daktaras Mortimeris net pašoko. 

— Sekamas? Kas sekė? 

— Deja, negaliu pasakyti. Ar ką nors pažįstate iš Dartmuro 
su vešlia juoda barzda? 

— Ne... oi, palaukit... Na, aišku. Berimorio, sero Čarlso lioka- 
jaus, barzda juoda ir vešli.  * 

— Hm! O kur tas Berimoris dabar? 

— Baskervil Hole. 

— Reikia sužinoti, ar jis tikrai ten, o ne Londone. 

— O kaip? 

— Duokit man telegramos blanką. Ar viskas paruošta sero 
Henrio sutikimui? — tiek užteks. Adresą rašom taip: Baskervil 
Hobas, ponui Berimoriui. Kur ten artimiausias jūsų telegrafas? 
Grimpene? Puiku! Antrą telegramą nusiųsim į Grimpeną pašti- 
ninkui: Telegramą, adresuotą Berimoriui, prašom įteikti asmenlš- 
kai. Jeigu jo nebus, siųskite atgal serui Henriui Baskerviliui į 
„Nortamberlendo“ viešbutį. Stai kaip! Pavakary jau žinosim, ar 
Berimoris savo poste, ar ne. 

— Puiku! — tarė Baskervilis.— Beje, daktare Mortimeri, kas 
per vienas tas Berimoris? 

— Jis yra buvusio dvaro prievaizdo sūnus. Berimoriai jau 
ketvirta karta iš eilės tarnauja Baskervilių dvare. Kiek žinau, ir 
jis, ir jo žmona yra labai gerbiami žmonės visoje apylinkėje. 

— Ir, aišku, — tarė Baskervilis,— kol dvare nėra šeimininko, 
tie žmonės gyvena kuo puikiausiai ir nieko nedirba. 

— Teisybė. 

— Ar Berimoris ką nors gavo sero Čarlso testamentu? — pa- 
klausė Holmsas. 

— Ir jam, ir jo žmonai palikta po penkis šimtus svarų ster- 
lingų. 

— Hm! O jis ar žinojo, kad gaus tokią sumą? 

— Taip. Seras Čarlsas mėgo kalbėti, ką kiekvienam paliks po 
mirties. | 

— Įdomu. 

— Tikiuosi, —pasakė daktaras Mortimeris,— kad jūs neįtarinė- 
sit kiekvieno, kuris ką nors paveldėjo iš sero Čarlso? Man jis 
taip pat paliko tūkstantį svarų. 

— Mat kaip! O kam dar? 

— Testamentu palikta daug smulkių sumų įvairiems asmenims 
4r stambių aukų labdarai. Visa kita atiteko serui Henriui. 

— O kokia toji suma? | 

— Septyni šimtai keturiasdešimt tūkstančių svarų. 

Holmsas nustebęs kilstelėjo antakius. 

— Nemaniau, kad tokia milžiniška suma. 

— Seras Čarlsas buvo laikomas turtingu žmogumi, bet kokie 
iš tikrųjų dideli jo turtai, paaiškėjo tik tada, kai susipažinome 
su jo vertybiniais popieriais. Visas palikimas įvertintas beveik 
milijonu svarų sterlingų. | 

— Dievaži, dėl tokio laimikio apsimoka rizikuoti. Dar vienas 
klausimas, daktare Mortimeri. Įsivaizduokim, kad jaunajam mūsų 
draugui kas nors atsitinka, — atleiskit už tokią nemalonią prie- 
laidą. Kas tada paveldėtų dvarą? 

— Kadangi jaunesnysis sero Čarlso brolis seras Rodžeris mi- 
rė nevedęs, Baskervilių dvaras atitektų tolimiems giminaičiams 
Desmondams. Džeimsas Desmondas, senyvas žmogus, yra Vest- 
morlendo pastorius. 

— Ačiū. Visos šios smulkmenos nepaprastai svarbios. O jūs 
ar esate matęs poną Džeimsą Desmondą? 

— Taip. Kartą jis buvo atvažiavęs pas serą Čarlsą. Tai labai 
orios išvaizdos ir taurios širdies žmogus. Atsimenu, jis atsisakė 
sero Čarlso pašalpos, nors tas ir įkalbinėjo. 

— Ir toks kuklus žmogus paveldėtų visą sero Čarlso turtą? 

— Jam atitektų tik dvaras, kuris yra paveldimas, o pinigus 

gautų tik tuo atveju, jei tas, kam jie dabar priklauso, jų ERANS 
kitam,— juk jis gali elgtis kaip tinkamas. 

— Ar jūs jau parašėte testamentą, sere Henri? 

— Ne, pone Holmsai, neparašiau. Nebuvo kada — juk tik va- 
kar sužinojau, kas čia dedasi. Be to, man atrodo, kad negalima 
atskirti pinigų nuo dvaro ir titulo. Taip manė ir vargšas mano 
dėdė. Kaip Baskervilių dvaro šeimininkas galėtų atgaivinti savo 
giminės didybę, neturėdamas tam pakankamai lėšų? Ne, kur namai 
ir žemė, ten turi būti ir pinigai. 

— Išties. Beje, sere Henri, aš, kaip ir jūs, manau, jog jums 
reikia važiuoti į Devoną nieko nelaukiant. Tik noriu jus įspėti. 
Jokiu būdu nevykite vienas. 

— Daktaras Mortimeris grįš kartu su manimi. 

— Tačiau daktarui Mortimeriui reikės lankyti ligonius. Be 
to, jis gyvena už kelių mylių nuo jūsų. Daktaras negalės jums 
padėti, kad ir kaip norėtų. Jūs, sere Henri, turite susirasti patiki- 
mą žmogų, kuris visą laiką būtų su jumis. 

— Nejaugi jūs pats važiuotumėt, pone Holmsai? 

— Jeigu jau negalėsit vieni išsiversti, aš kaip nors atvažiuo- 
siu, bet, suprantat, dėl daugybės darbų ir nuolatinių prašymų 
iš visų pusių negaliu išvykti iš Londono ilgesniam laikui. Dar 
vienas iš labiausiai gerbiamų Anglijos asmenų pateko į šantažisto 
rankas, ir tik aš vienas galiu jį išgelbėti nuo baisaus skandalo. 
Taigi man neįmanoma išvažiuoti į Dartmurą. 

— O ką jūs siūlot? 

Holmsas paėmė mane už rankos. 

— Jeigu tik mano draugas neprieštaraus, turėsite žmogų, ku- 
ris jums tikrai padės sunkią valandą. Drąsiai sakau, nes esu tuo 
įsitikinęs. 

Šis pasiūlymas man buvo visiškai netikėtas, bet Baskervilis 
nė nelaukė, ką atsakysiu,— nutvėrė mane už rankos ir karštai 
pakratė. 

— Labai malonu, daktare Votsonai,— tarė jis.— Jūs matote, 
kaip man einasi, ir visa kita žinote taip pat kaip aš. Jei sutiksit 
važiuoti į Baskervil Holą ir ten su manimi apsigyventi, niekada 
to nepamiršiu. 

Mane visada žavėjo nuotykiai, o Holmso žodžiai ir baroneto 
noras, kad vykčiau su juo, paglostė savimeilę. 

— Su malonumu važiuosiu,— pasakiau.— Nė neįsivaizduoju, 
kur kitur galėčiau geriau praleisti laiką. 

— Man jūs turėsit viską kuo smulkiausiai pranešinėti,— tarė 
tlolmsas.— O lemtingąją valandą, kuri netruks ateiti, aš jus pa- 
anokysiu, ką daryti. Manau, kad iki šeštadienio susirengsit į 
kelią? 

— Ar jums bus patogu, daktare Votsonai? 

— Taip. 

— Taigi, jei niekas nepasikeis, šeštadienį pusę vienuoliktos 
susitiksim prie Pedingtono traukinio. 

Mes jau buvome beišeiną, tik staiga Baskervilis, džiugiai rik- 
telėjęs, kambario kampe iš po spintos ištraukė rudą batą. 

— Prapuolęs batas! — sušuko jis. 

— Kad ir kiti sunkumai taip lengvai baigtųsi! — pasakė Šer- 
įokas Holmsas. 

— Bet vis dėlto labai keista,— tarė daktaras Mortimeris.— 
Eidamas priešpiečių, atidžiai apžiūrėjau visą kambarį. 

— Aš irgi, —pasakė Baskervilis.— Iššniukštinėjau visus kam- 
pelius. 

— Tada bato niekur nebuvo. 

— Vadinasi, patarnautojas jį čia padėjo, kai valgėm prieš- 
piečius. 

Buvo pašauktas vokietis, bet jis sakėsi nieko nežinąs, ir nors 
ilgai klausinėjom, viskas buvo veltui. Prie daugelio beprasmiškų 
mįslių, taip greitai be perstojo užgriūvančių mus, prisidėjo nauja. 
Be liūdnos sero Čarlso mirties, per dvi dienas mums nutiko tiek 
nesuprantamų įvykių: laiškas iš laikraščio iškarpų, juodabarzdis 
seklys karietoje, dingo naujas rudas batas, dingo senas juodas 
batas, o dabar rudasis atsirado. 

Važiuojant į Beikerio gatvę, Holmsas sėdėjo karietoje tylėda- 
mas, ir iš surauktų jo antakių bei susikaupusio veido supratau, 
kad jis, kaip ir aš, stengiasi nuosekliai sudėlioti tuos visus keistus 
ir iš pažiūros nesusijusius faktus. Visą popietę ir vakarą jis iš- 
buvo paskendęs mintyse ir. tabako dūmuose. . 

Prieš pat pietus gavome dvi telegramas. Pirmoji buvo tokia: 
Ką tik pranešta, kad Berimoris namie. Baskervilis. Antroji: 
Apėjau, kaip liepėt, visus dvidešimt tris viešbučius, bet iškarpyto 
„Times“ neradau. Kartraitas. 

— Šit, Votsonai, pora mūsų turėtų gijų ir nutrūko. Tačiau 
niekas taip žmogaus neuždega kaip toks atvejis, kai viskas klo- 
jasi priešingai, negu tikiesi. Taigi dabar leiskimės kitais pėd- 
sakais. 

— Mums dar liko to barzdočiaus vežėjas. 

— Tikrai. Į registracijos kontorą nusiunčiau telegramą, pra- 
šydamas pranešti vežėjo pavardę ir adresą. Visai nenustebčiau, 
jei dabar kaip tik ir gaučiau atsakymą. 

Dzingtelėjus skambučiui, Holmsas sulaukė ne tik atsakymo — 
atsivėrė durys, ir į kambarį įėjo dramblotas vyriškis, tikriausia? 
pats vežėjas. 

— Man kontoroje pranešė, kad džentelmenas, gyvenantis šiuo 
adresu, teiravosi apie 2704 karietą,— tarė jis.— Aš ta karieta va- 
žinėju jau septinti metai ir nesu girdėjęs jokių nusiskundimų. 
Taigi nieko nelaukdamas ir atėjau, kad į akis pasakytumėt, kuo 
jums nusikaltau. 

— Niekuo jūs man nenusikaltot, mielas žmogau,— pasakė 
Holmsas.— Atvirkščiai, aš jums net sumokėsiu pusę sovereno, 
jeigu aiškiai atsakysite į mano klausimus. 

— Niekada nėžinai, kur rasi, o kur pamesi,— nusijuokė vežė- 
jas.— Ko norite paklausti, sere? 

— Pirmiausia jūsų pavardės ir adreso, kad žinočiau, jei vėl 
prireiktų. 

— Džonas Kleitonas, gyvenu Borou, Terpio gatvės trečiame 
name. Karieta priklauso Siplis Jardui prie Vaterlo stoties. 

Šerlokas Holmsas užsirašė. 

— O dabar, Kleitonai, pasakykit man, kas per vienas tas ke- 
leivis, kuris šiandien rytą dešimtą valandą stebėjo šį namą, o 
paskui sekė du džentelmenus Ridžento gatvėje. 

Vežėjas pasižiūrėjo nustebęs ir kiek sumišęs. 

— Ką aš galiu pasakyti, jei jūs pats jau viską Žinot? — 
tarė jis.— Galiu tik pridurti, kad tasai džentelmenas sakėsi esąs 
seklys ir liepė niekam to nepasakoti. 

— Klausykit, drauguži, čia labai rimtas reikalas, ir jei ką 
nors mėginsite nuo manęs nuslėpti, galite turėti nemalonumų. 
Tai, sakot, jūsų keleivis prisipažino kas esąs. 

— Taip. 

— Kada jis tai pasakė? 

— Nueidamas. 

— O daugiau nieko nekalbėjo? 

— Dar pasakė pavardę. 

Holmsas džiugiai tarsi nugalėtojas Žvilgtelėjo į mane. 

— O, jis net pasisakė pavardę? Nelabai atsargiai pasielgė. 
Tai kokia jo pavardė? * 

— Jo pavardė,— tarė vežėjas,— yra ponas Šerlokas Holmsas. 

Dar niekada nebuvau matęs savo draugo taip priblokšto kaip 
tą akimirką. Iš pradžių jis tiesiog žado neteko. Bet netrukus ėmė 
skaniai juoktis. 

— Tai bent kirtis, Votsonai, nieko neprikiši! — tarė jis.— Jo 
zapyra tokia pat vikri ir taikli kaip ir mano. Gražiai šį kartą jis 
anane apmulkino. Tai, sakot, jo pavardė Serlokas Holmsas, a? 

— Taip, sere, tokia šio džentelmeno pavardė. 

— Puiku. Dabar papasakokit viską: kur jis įsėdo ir kas toliau 
buvo. 

— Jis sustabdė mane pusę dešimtos Trafalgaro aikštėje, pasi- 
sakė esąs seklys ir pasiūlė dvi ginėjas, jei darysiu viską, ką lieps, 
dr nieko neklausinėsiu. Aš mielai sutikau. Pirmiausia nuvažiavo- 
ae prie „Nortamberlendo“ viešbučio ir palaukėme, kol išėjo du 
džentelmenai ir pasisamdė karietą. Tada leidomės iš paskos, kol 
jų karieta sustojo kažkur čia netoliese. 

— Prie šitų durų,— tarė Holmsas. 

— Na, negaliu garantuoti, bet mano keleivis žinojo, ką daro. 
Mes sustojome, pavažiavę toliau gatve, ir palaukėme gal pusant- 
zx0s valandos. Kai abu džentelmenai grįždami praėjo pro mus, 
mes vėl juos nusekėme Beikerio gatve, tada pasukom.., 

— Žinau,— tarė Holmsas. 

— Kai nuvažiavom daugiau kaip pusę Ridžento gatvės, mano 
džentelmenas pravėrė langelį ir sušuko, kad kuo greičiausiai 
spausčiau į Vaterlo stotį. Aš supliekiau kumelei, ir per dešimt 
minučių jau buvom vietoj. Tada jis man sumokėjo dvi ginėjas, 
visas aliai penso, ir patraukė į stotį. Eidamas dar atsisuko ir 
pasakė: „Jums veikiausiai bus įdomu išgirsti, kad vežiojote Šer- 
loką Holmsą“. Va taip ir sužinojau jo pavardę. 

— Aišku. Ir daugiau jo nebematėte? 

— Ne, kaip ėjo, taip ir nuėjo į stotį. 

— O kaip jis atrodo, tasai ponas Šerlokas Holmsas? 

Vežėjas pasikasė pakaušį. 

— Hm, ne taip lengva nusakyti, kaip tas džentelmenas atro- 
dė. Na, bus kokių keturiasdešimties metų, vidutinio ūgio, gal porą 
colių už jus žemesnis. Apsirengęs kaip tikras dabita, juoda barz- 
da, pakirpta apačioje tiesiai, veidas išblyškęs. Nežinau, ką dau- 
giau pridėti. 

— Kokios spalvos akys? 

— Kad nepastebėjau. 

— Nieko daugiau neprisimenat? 

— Ne, sere, nieko. 

— Na, imkit savo pusę sovereno. Jei ką dar pranešite, gausite vėl 
pusę. Labanaktis. | 

— Labanaktis, sere. Ačiū! 

Džonas Kleitonas šypsodamasis išėjo, o Holmsas atsisuko į 
mane, gūžtelėjo pečiais ir liūdnai nusišypsojo. 

— Nutrūko ir paskutinė gija. Dabar viską reikės pradėti iš 
pradžių, — pasakė jis.— Na, ir gudrus niekšas! Sužinojo, kur mū- 
sų namai, sužinojo, kad seras Henris Baskervilis buvo pas mane 
pasitarti, atpažino mane Ridžento gatvėje, susiprotėjo, kad aš 
įsidėmėsiu karietos numerį ir susirasiu vežėją, todėl mat ką jam 
pasakė akiplėša. Taigi, Votsonai, šį kartą susidūrėme su sau 
lygiu priešu. Aš pralaimėjau Londone. Tad linkiu nors jums 
sėkmės Devone. Tačiau mane ima baimė. 

— Dėl ko? 

— Kad jus ten išleidžiu. Ši byla, Votsonai, bjauri ir pavo- 
jinga. Ir kuo daugiau galvoju, tuo labiau ji man nepatinka. Taip, 
brangus drauge, jūs galite juoktis, bet aš labai džiaugsiuosi, jei 
į Beikerio gatvę grįšit sveikas ir gyvas. 


VI SKYRIUS 
BASKERVIL HOLAS 


Seras Henris Baskervilis ir daktaras Mortimeris sutvarkė vi- 
sus reikalus ir sutartą dieną, kaip buvom numatę, išvažiavom 
į Devoną. Ponas Šerlokas Holmsas atlydėjo mane į stotį ir atsi- 
sveikindamas paskutinį kartą patarė, pamokė. 

— Norėdamas, kad nedarytumėt jokių išvadų, nesakysiu savo 
įtarimų ar spėliojimų,— tarė Holmsas.— Visas jūsų darbas bus 
kuo stropiausiai man pranešinėti faktus, o išvadas darysiu aš. 

— O kokius faktus? 

— Viską, kas vienaip ar kitaip susiję su šia byla, ypač apie 
jaunojo Baskervilio santykius su kaimynais, taip. pat visas nau- 
jas smulkmenas apie sero Čarlso mirtį. Siomis dienomis aš pats 
mėginau šį.bei tą sužinoti, bet, deja, rezultatai nekokie. Tik viena 
aišku, artimiausias paveldėtojas ponas Džeimsas Desmondas yra 

tikrai taurus senyvas džentelmenas, taigi visas šis persekiojimas — 
ne jo darbas. Aš manau, kad apie jį nėra ko nė galvoti. Vadinasi, 
lieka tik tie Žmonės, kurie gyvena pelkėse aplink serą Henrį 
Baskervilį. 

— Ar nevertėtų pirmiausia atsikratyti tąja Berimorių pora? 

— Jokiu būdu! Didesnę klaidą vargu ar galėtume padaryti. 
Jei jie nekalti, mes juos neteisingai nuskriaustume, o jei kalti — 
prarastume progą juos sučiupti. Ne ne. Tegul jie būna tarp įtar- 
tinų asmenų. Prie jų galim pridėti ir arklininką, rodos, Baskervi- 
lių dvare toks yra, be to, du ūkininkus, gyvenančius pelkėse, 
mūsų draugą daktarą Mortimerį, kuris, man rodos, yra doras 
žmogus, ir jo žmoną, apie kurią nieko nežinome. Taip pat reikia 
neužmiršti gamtininko Steipltono ir jo sesers, jaunos ir, kaip 
girdėjau, gražios damos. Dar yra ponas Frenklendas iš Lefter 
Holo, irgi dar neaiški asmenybė, bei pora kitų kaimynų. Tuos visus 
Žmones ir turite stebėti ypač atidžiai. 

— Stengsiuosi kiek galėdamas. 

— Ar ginklą pasiėmėt? 

-- Taip, manau, kad jis gali praversti. 

— Aišku. Revolverį turėkit po ranka dieną naktį ir visą laiką 
būkit atsargus. 

Mūsų draugai, jau nusipirkę bilietus į pirmosios klasės vagoną, 
laukė perone. 

— Ne, nieko naujo,— atsakė daktaras Mortimeris į mano 
draugo klausimą.— Galiu tik prisiekti, kad per pastarąsias dvi 
dienas mūsų niekas nesekė. Išėję iš viešbučio, labai atidžiai viską 
stebėjome, ir niekam nebūtų pavykę išlikti nepamatytam. 

— Tikiuosi, judu visą laiką buvote kartu? 

— Taip, tik vakar po pietų trumpam išsiskyrėme. Atvažiavęs 
į miestą, aš paprastai vieną dieną skiriu pramogoms, taigi ir 
vakar buvau Chirurgijos koledžo muziejuje. | 

— O aš buvau nuėjęs į parką pasižvalgyti į žmones, — pasakė 
Baskervilis.— Tačiau mums nieko blogo nenutiko. 

— Vis dėlto nelabai išmintingai pasielgėt,— liūdnai tarė Holm- 
+sas, purtydamas galvą.— Prašau jūsų, sere Henri, niekur neikite 
vienas. Ar radot antrąjį batą? 

— Ne, sere, jis visiškai prapuolė. 

— Hm. Labai įdomu. Na, likite sveiki, — pridūrė jis, trauki- 
aiui pajudėjus.— Nepamirškite, sere Henri, vieno sakinio iš tos 

senos legendos, kurią mums perskaitė daktaras Mortimeris: ven- 
kite pelkių sutemus, kai ten siaučia piktosios jėgos. 

Važiuodamas aš žvilgtelėjau atgal ir perone pamačiau Holm-- 

Traukinys lėkė greitai, ir kelionė buvo maloni: aš žaidžiau: 
su daktaro Mortimerio spanieliu ir stengiausi arčiau susipažinti 
su abiem savo bendrakeleiviais. Po poros valandų kelio žemės 
spalva pasidarė rausvesnė, vietoj plytų atsirado granitas, o iš 
gražiai aptvertų vešlių laukų, kur žalos karvės rupšnojo sultingą. 
žolę, galėjai jausti klimatą čia esant daug geresnį, nors ir drėg- 
nesnį. Jaunasis Baskervilis godžiai žvalgėsi pro langą, o pamatęs- 
pažįstamą Devono grafystės peizažą, džiaugsmingai sušuko. 

— Apkeliavau pusę pasaulio, kai išvažiavau iš čia, daktare: 
Votsonai,— pasakė jis,— bet niekur nemačiau tokių vietų, kurios: 
galėtų prilygti šioms. 

— Dar nebuvo tokio devoniečio, kuris negarbstytų savo gra-- 
tystės,— tariau aš. 

— Tai priklauso ne tik nuo paties Devono, bet ir nuo jo žmo-- 
nių,— pasakė daktaras Mortimeris.— Vos pažvelgus į apvalų mū- 
sų draugo kiaušą, matyti, kad jis keltas, o šiai rasei būdingas 
prieraišumas ir polinkis žavėtis. O tokių kiaušų kaip nelaimingojo 
sero Čarlso retai būna — pusiau gališkas, pusiau iberiškas. Beje, 
jūs buvot dar visai jaunas, kai paskutinį kartą matėt BaskerviL 
Holą, ar ne? 

— Aš niekada jo nemačiau, nes mes gyvenome mažame ko- 
tedže pietinėje pakrantėje. Man ėjo trylikti metai, kai mirė tėvas, 
ir aš iškart išvažiavau pas mūsų draugus į Ameriką. Man čia 
viskas taip pat nauja kaip ir daktarui Votsonui, ir aš nebegaliu: 
sulaukti, kada pagaliau išvysiu tas pelkes. 

— Tikrai? Na, jūsų norai jau pildosi, nes čia pelkės kaip tik: 
ir prasideda,— pasakė daktaras Mortimeris, rodydamas pro vago- 
no langą. 

Tolumoje, virš žalių laukų kvadratų ir žemos vingiuotos miško 
linijos, miglota ir neaiški nelyginant koks fantastinis reginys iš 
sapnų karalystės stūksojo pilka ir niūri kalva su keista dantyta 
viršūne. Baskervilis ilgai ten žiūrėjo neatitraukdamas akių, ir“ 
iš godaus jo žvilgsnio supratau, kokia jam svarbi pirmoji pažintis- 
su ta dar neįprasta vietove, kurioje taip ilgai viešpatavo jo gi- 
minė ir paliko tokį gilų pėdsaką. Jis buvo su tvido kostiumu, 
kalbėjo amerikietišku akcentu. Seras Henris sėdėjo monotoniško 

vagono kampe, o aš, žiūrėdamas į tamsų išraiškingą jo veidą, 
juste jutau, kad jis yra tipiškas karštakraujų ir valdingų aristo- 
kratų palikuonis. Tankūs jo antakiai, juslios šnervės ir didelės 
sudos akys bylojo apie išdidumą, narsą ir jėgą. Jeigu tose pra- 
gaištingose pelkėse mums reikėtų atlikti kokią sunkią ir pavojin- 
:gą užduotį, tai dėl tokio draugo galima būtų drąsiai rizikuoti, 
mes ir jis narsiai stotų už tave. 

Traukinys sustojo mažoje stotelėje, ir mes išlipome. Už žemos 
Ibaltos tvoros jau laukė karietaitė su dviem kresnais arkliais. 
„Mūsų atvažiavimas čia, matyt, buvo didelis įvykis, nes stoties 
viršininkas ir nešėjai mus apsupo norėdami panešti lagaminus. 
Si kaimo stotelė buvo tokia miela ir paprasta, tad aš nustebau, 
prie vartų pamatęs ant karabinų rymant du kareivius tamsiomis 
ainiformomis. Jie atidžiai į mus žiūrėjo, kai ėjom pro šalį. Vežė- 
as, rūstus, nedailaus sudėjimo žmogutis, pasveikino serą Henrį 
Baskervilį, ir netrukus mes jau lėkėme plačiu baltu keliu. Abipus 
jo stūksojo kalvotų ganyklų šlaitai, pro tankius žalius medžius 
Švytravo seni namai su smailiais kraigais, bet už to ramaus, 
saulės nužerto peizažo vakarų dangaus fone juodavo ilga ir niūri 
pelkių juosta su kur ne kur kyšančiomis dantytomis ir grėsmin- 
gomis kalvomis. 

Mūsų karietaitė įsuko į šalutinį kelią, ir dabar mes vingiavo- 
me į kalną giliais tarpekliais, per šimtmečius ratų išvažinėtais, 
tarp aukštų pylimų, apaugusių drėgnomis samanomis ir traškiais 
asiūkliais. Paparčiai ir margi gervuogynai vakaro saulėje Žvil- 
gėjo lyg žalvariniai. Vis dar važiuodami aukštyn, perdardėjome 
per siaurą granitinį tiltą virš sraunaus upelio, kuris ūždamas ir 
įputodamas kliokė tarp pilkų akmenų. Ir kelias, ir upelis vingiavo 
per slėnį, tankiai apaugusį jaunais ąžuoliukais ir eglėmis. 

Ties kiekvienu posūkiu Baskervilis susižavėjęs šūkčiojo, išplė- 
tes akis dairėsi aplinkui ir be perstojo ko nors klausinėjo. Jam 
viskas atrodė be galo gražu, bet man, žiūrint į tuos laukus, da- 
+ėsi liūdna, nes jų žavesys jau aiškiai buvo nuvytęs. Geltoni lapai 
krito ir lyg kilimas dengė keliuką. Mūsų ratų bildesį slopino 
atgyvenusi augmenija, ir aš pamaniau — kokias liūdnas dovanas 
gamta kloja po kojom grįžtančiam Baskervilių įpėdiniui. 

— Oho! — sušuko daktaras Mortimeris.— Kas gi čia? 

Prieš mus stūksojo stati, viržiais apaugusi kalva — pirmasis 
pelkių pranašas. Ant jos viršūnės, ramus ir aiškus nelyginant 

raitelio statula ant pjedestalo buvo matyti kareivis su paruošto 
šautuvu rankoje. Jis stebėjo kelią, kuriuo mes važiavome. 

— Kas čia dabar, Perkinsai? — paklausė daktaras Mortime- 
ris. 

Mūsų vežėjas kiek pasisuko ant sėdynės. 

— Iš Prinstauno pabėgo kalinys, sere. Jau trys dienos sar- 
gybiniai stovi keliuose ir visose stotyse, bet niekur jo neranda. 
Aplinkiniams fermeriams tat nepatinka, sere, ir tai aišku kaip 
dieną. 

— Bet juk už pranešimą apie jį galima gauti penketą svarų. 

— Taip, sere, bet kol gausi tuos penkis svarus, greičiau tau 
perpjaus gerklę. Mat tas kalinys ne paprastas. Tas žmogus nieko 
nepabijos. 

— Tai kas jis toks? 

— Seldenas, tas, kuris nužudė žmogų Noting Hile. 

Aš gerai prisiminiau tą bylą, nes ja domėjosi ir Holmsas. Mat 
žmogžudystė buvo įvykdyta baisiai žiauriai — atrodė, kad žudi- 
kas mėgavosi žvėriškumu. Jo elgesys buvo toks siaubingas, kad 
teisėjai jį įtarė esant ne viso proto ir mirties bausmės neskyrė. 

Kerietaitė užvažiavo ant kalvos, ir prieš mus nusidriekė. di- 
džiulės pelkių platybės, nusėtos dolmenais ir uolėtomis kalvų 
viršūnėmis. Nuo jų padvelkė šaltas vėjas, ir mus nukrėtė šiurpas. 
Kažkur ten, tose nykiose pelkėse, tarsi laukinis žvėris urve slaps- 
tosi žiaurusis nusikaltėlis, visa širdimi tūžtantis ant Žmonių, įį 
išvijusių iš savo tarpo. Dėl to dar gūdžiau atrodė ir šiaip gūdžios 
bei plikos pelkės, žvarbus vėjas ir apniukęs dangus. Net Bas- 
kervilis nutilo ir geriau susisupo į apsiaustą. 

Derlingi laukai liko užpakaly, apačioje. Mes atsigręžėme į 
juos — besileidžiančios saulės spindulių nušviesti upeliai atrodė 
lyg auksiniai kaspinai, raudonavo šviežiai suarta žemė, saulėje 
tviskėjo tankūs miškai. Mūsų kelias, einantis per aukštus raus- 
vus skardžius, nusėtus milžiniškų akmenų, darėsi vis niūresnis 
ir atšiauresnis. Kartais pakelėje išdygdavo kokia trobelė, pasta- 
tyta vien iš akmenų, be jokio vijoklio, kuris bent kiek pridengtų 
šiurkštų jos paviršių. Staiga mes pamatėme gilų kaip puodas 
įdubimą, apaugusį skurdžiais, kreivais, amžinų vėtrų išlanksty- 
tais ąžuolais ir eglėmis. Virš medžių kyšojo du aukšti siauri bokš- 
tai. Vežėjas, rodydamas botagu, pasakė: 

— Baskervil Holas.“ 

Jo šeimininkas jau stovėjo išraudęs ir žiūrėjo spindinčiomis 
akimis. Netrukus privažiavome geležinius vartus su vingriais or- 
namentais, su vėjo nugairintomis apkerpėjusiomis kolonomis abi- 
pus, ant kurių viršaus buvo Baskervilių herbas, vaizduojantis 
šerno galvą. Juodo granito sarginė buvo apgriuvusi, plikomis 
gegnėmis, bet priešais ją stovėjo naujas, dar nebaigtas pastatas — 
pirmasis vaisius, kurį serui Čarlzui davė Afrikos auksas. 

Pro vartus nelyginant kokiu niūriu tuneliu įvažiavome į senų, 
virš galvos susiskliautusių medžių alėją, kur ratų bildesį slopino 
lapai. Baskervilis net sudrebėjo pažvelgęs į ilgą tamsų taką, ku- 
rio gale neaiškiai bolavo rūmai. 

— Ar tai atsitiko čia? — paklausė jis tyliai. 

— Ne ne. Kukmedžių alėja yra kitoje pusėje. 

Jaunasis įpėdinis liūdnai apsidairė. 

— Nenuostabu, kad tokioje vietoje mano dėdei vis rodėsi, jog 
jį ištiks kokia neganda,— pasakė jis.— Čionai bet ką gali baimė 
suimti. Tačiau už kokio pusmečio čia kabės daug elektros lem- 
pučių, ir jūs nebepažinsit rūmų, nes prie pat durų irgi švies 
tūkstančio žvakių Svano ir Edisono išrasti žiburiai. 

Alėja baigėsi, ir privažiavę plačią veją atsidūrėme priešais 
rūmus. Jau buvo sutemę, bet aš dar įžiūrėjau pagrindinę pastato 
dalį — masyvią, su atsikišusia terasa. Visas fasadas apsivijęs ge- 
benėmis, iškarpytomis tik tose vietose, kur buvo langas ar herbas. 
Nuo tos pagrindinės rūmų dalies stiepėsi du senoviški dantyti 
bokštai su daugybe šaunamųjų angų. Dešinėje ir kairėje tų bokštų 
pusėje jau vėliau buvo pristatyti juodo granito ilygeliai. Pro 
langus su daugybe smulkių rėmelių sklido blanki šviesa, o virš 
stataus ir smailaus stogo su aukštais kaminais kilo juodų dūmų 
stulpas. 

— Sveiki, sere Henri! Sveiki atvažiavę į Baskervil Holą! 

Aukštas vyriškis, išėjęs iš terasos šešėlio, atidarė karietaitės 
dureles. Apšviestame tarpduryje pasirodė moters siluetas. Ji išėjo 
padėti vyrui paimti mūsų daiktų. 

— Ar neprieštarausite, sere Henri, jei aš važiuosiu tiesiai 
namo? — paklausė daktaras Mortimeris.— Manęs laukia žmona. 

— Bet jūs tikriausiai pavakarieniausite su mumis? 

— Ne, man reikia važiuoti. Ir darbų, žinoma, jau bus susi- 
dėję. Aš mielai pasilikčiau ir aprodyčiau jums namus, bet Beri- 
moris bus dar geresnis vadovas. Labanaktis! Jei manęs kada 

prireiks, nesvarbu ar dieną, ar naktį, nieko nelaukdami atsiųskite 
žmogų. 

Ratų bildesys alėjoje nutilo; mudu su seru Henriu įėjome į 
vidų ir užtrenkę sunkias duris atsidūrėme gražiame vestibiulyje — 
dideliame, aukštame, su masyviomis, nuo laiko patamsėjusiomis 
ąžuolinėmis gegnėmis. Didžiuliame senoviškame židinyje už aukš- 
tų geležinių grotelių šnypštė ir traškėjo malkos. Mudu atkišome 
į židinį rankas, nes nuo ilgo važiavimo buvome sužvarbę. Paskui 
ėmėme dairytis po tą apytamsę, vienos lempos blankiai teap- 
Šviestą patalpą: apžvelgėme aukštą siaurą langą su senoviškais 
spalvotais stiklais, ąžuolinius sienų panelius, elnių galvas ir her- 
mbus ant sienų. 

— Visiškai taip ir įsivaizdavau! — pasakė seras Henris.— 
Juk kaip tik šitaip ir turi atrodyti seni giminės rūmai. Tik pa- 
manykit — jau penki šimtai metų čia gyvena mano giminė! Vien 
ta mintis nuteikia iškilmingai. 

Jis dairėsi aplinkui, ir tamsus jo veidas spindėjo kaip nudžiu- 
gusio vaiko. Šviesa krito tiesiai į jį, o į šalis per sienas driekėsi 
ilgi šešėliai ir lyg koks baldakimas juodavo jam virš galvos. 

Nunešęs lagaminus į mūsų kambarius, grįžo Berimoris ir 
nuolankiai, kaip ir dera gerai išmokytam tarnui, sustojo priešais 
1mus. Jis buvo nepaprastai dailus vyriškis — aukštas, išvaizdus, 
pablyškęs, kilnaus veido, su plačia, lygiai pakirpta juoda barzda. 

— Ar vakarienę liepsite tuoj paduoti, sere? 

— Ar jau paruošta? 

— Tučtuojau bus, sere. Mano žmona ir aš su malonumu lik- 
sime čia tarnauti, kol jūs, sere. Henri, susitvarkysite, o naujomis 
aplinkybėmis rūmams juk reikės daug tarnų. 

— Kokiomis naujomis aplinkybėmis? 

— Aš, sere, norėjau pasakyti, kad seras Čarlsas gyveno labai 
atsiskyręs ir jam pakako mūsų dviejų. Jūs, aišku, norėsite dau- 
giau bendrauti su žmonėmis, tai reikės viską pertvarkyti. 

— Vadinasi, judu su žmona norite iš čia išeiti? 

— Taip, bet tik tada, kai jums bus patogu, sere. 

— Tačiau juk čia ištarnavo net kelios jūsų giminės kartos. 
Man būtų labai nesmagu iš pat pirmųjų dienų nutraukti tokius 
senus ryšius. 

Aš pastebėjau, kad tarnas susijaudino, nes blyškus jo veidas 
kiek pasikeitė. 

— Man ir mano žmonai taip pat nesmagu, sere. Tačiau pa- 
sakysiu teisybę: mes buvome labai prisirišę prie sero Čarlso, to- 
dėl jo mirtis mus baisiai sukrėtė, labai skaudu be jo čia gyventi. 
Manau, kad Baskervil Hole niekada nebegalėsim jaustis ramūs. 

— Tai ką jūs ketinate daryti?. 

— Manau, sere, imsimės kokio nors verslo. Juk seras Čarlsas 
mus dosniai apdovanojo. O dabar leiskite jus palydėti į kamba-- 
rius. 

Viršuje palei visas keturias senojo vestibiulio sienas buvo ga- 
Terija, į kurią vedė dviejų maršų laiptai. Iš čia per visą namą 
ėjo du ilgi koridoriai su durimis į miegamuosius. Mano kambarys. 
buvo tame pačiame sparne kaip ir Baskervilio, beveik šalia. Sie 
kambariai atrodė daug moderniškesni negu centrinėje pastato 
dalyje; šviesūs apmušalai bei daugybė žvakių išsklaidė slogią 
nuotaiką, kuri buvo mane apėmusi, kai atvažiavau. 

Tačiau valgomasis prie vestibiulio buvo labai tamsus ir niū- 
rus. Tai buvo ilgas kambarys su pakyla šeimininkams; pakopa: 
žemiau stovėjo stalas, skirtas Žemesnio rango asmenims: Viename 
gale — balkonas menestreliams. 

Virš mūsų juodavo sijos ir nuo dūmų patamsėjusios lubos. 
Daugybės liepsnojančių deglų apšviestas, pilnas spalvingai ap- 
sirengusių. triukšmingų puotautojų, senovėje tas kambarys gal 
ir neatrodė toks nykus, bet dabar, kai tešvietė viena pridengta 
„lempa ir mažame šviesos rate sėdėjo du juodai apsirengę džen- 
telmenai, balsas nejučiomis darėsi tylesnis, jauteisi menkas. Tamsi 
eilė protėvių įvairiausiais drabužiais — ir Elžbietos laikų riteriai, 
ir regentystės laikų dabišiai — tylėdami žvelgė į mus, ir mums 
darėsi nejauku. Mažai tešnekėjome, ir aš apsidžiaugiau, kai va- 
karienė baigėsi ir mes galėjom pereiti į modernišką biliardo kam- 
barį surūkyti po cigaretę. 

— Dievaži, nepasakysi, kad čia linksma vietelė,— tarė seras 
Henris.— Aišku, galime apsiprasti, bet dabar jaučiuosi kaip iš 
dangaus nukritęs. Nėra ko stebėtis, kad ir mano dėdė pasidarė 
nervingas, pats vienas gyvendamas tokiame name. Jei neprieš- 
tarausit, šiandien eisime miegoti anksčiau, o rytoj gal viskas 
jaukiau atrodys. | 

Eidamas gulti, aš atitraukiau užuolaidą ir pažvelgiau pro lan- 
gą. Langas buvo į veją priešais didžiąsias duris. Toliau, siūbuo- 
jamos kylančio vėjo, dejavo dvi eilės medžių. Pro tirštėjančius 
debesis švystelėjo priešpilnis mėnulis. Šaltoje jo šviesoje už me- 

džių pamačiau dantytą uolų virtinę ir ilgą vingiuotą gūdžių pelkių 
juostą. Užtraukiau užuolaidą, supratęs, kad paskutinis įspūdis 
visiškai toks pat kaip ir ankstesni. 

Vis dėlto tasai įspūdis buvo ne paskutinis. Nors ir pavargęs, 
negalėjau užmigti ir be perstojo varčiausi, o miegas vis neėmė. 
Kažkur toli kas penkiolika minučių mušė laikrodis, bet šiaip -nie- 
kas nedrumstė mirtinos senųjų rūmų tylos. Ir staiga per patį vi- 
durnaktį aiškiai išgirdau garsus — taip aiškiai, kad negalėjau 
apsirikti. Tai buvo tramdoma, slopinama rauda — verkė moteris, 
kuriai širdis, atrodė, plyšta iš skausmo. Aš atsisėdau lovoje ir 
ėmiau susikaupęs klausytis. Verksmas buvo girdėti kažkur netoli, 
be abejo, pačiame name. Kokį pusvalandį įtemptai laukiau, kas 
bus toliau, bet nieko nebeišgirdau, tik mušė laikrodis ir už sienų 
šlamėjo gebenės. 


VII SKYRIUS 


STEIPLTONAI Iš MERIPIT HAUZO 


“ Gaivus, gražus kitos dienos rytas išblaškė slogią ir niūrią 
nuotaiką, kuri mus abu buvo apėmusi, kai atvykome į Basker- 
vilių dvarą. Mudviem su seru Henriu sėdus pusryčių, pro lan- 
gus su spalvotais herbais švietė saulė, mesdama pasklidus įvai- 
riaspalvius blyksnius. Nuo auksinių saulės spindulių tamsūs sienų 
paneliai blizgėjo lyg bronziniai, ir buvo sunku patikėti, kad tas 
pats kambarys dar vakar vakare mus taip slėgė. 

— Man atrodo, kad ne namas, o mes patys dėl visko kalti, — 
pasakė baronetas.— Pavargę iš kelionės ir karietoj sušalę, mes 
į viską žvelgėme niūriai. O dabar pailsėjome, atsigavome, ir 
vėl gyvenimas atrodo mielas. 

— Tačiau ne vien vaizduotė kalta,— pasakiau.— Ar jūs, pavyz- 
džiui, negirdėjot, kad naktį raudojo, kaip man pasirodė, moteris? 

— Keista, ir man pasivaideno, kad per miegus kažką girdžiu. 
Bet pasiklausiau — visur tylu, tad nusprendžiau, jog prisisap- 
navo. 

— O aš aiškiai girdėjau ir esu visai įsitikinęs, kad verkė 
moteris. 

— Reikia tuojau pat pasiteirauti. 

Seras Henris paskambino ir atėjusio Berimorio paklausė, ką 
šis gali apie tai pasakyti. Man pasirodė, kad išblyškęs tarno vei- 
das pasidarė dar baltesnis, kai jis išgirdo šeimininko klausimą. 

— Siuose namuose tėra dvi moterys, sere Henri,— atsakė jis.— 
Viena — indų plovėja; ji miega kitame namo sparne. Antroji yra 
mano žmona, ir aš garantuoju, kad girdėjote verkiant ne ją. 

Vis dėlto jis melavo, nes po pusryčių sutikau ponią Berimor 
koridoriuje, kur saulės šviesa krito jai į veidą. Šios aukštos, 
lėtos, stambių bruožų moters veidas buvo ramus, lūpos kietai 
sučiauptos. Tik akys — raudonos ir užtinusios — man viską pa- 
sakė. Vadinasi, naktį ji verkė, o jeigu taip — jos vyras turėjo 
žinoti. Betgi jis, nepaisydamas, kad gali būti sugautas, neprisi- 
pažino. Kodėl? Ir ko ji taip graudžiai verkė? Apie šį gražų blyš- 
kiaveidį vyrą su juoda barzda ėmė telktis gūdaus paslaptingumo 
debesys. Juk jis pirmasis rado negyvą serą Čarlsą ir tik iš jo 
žodžių buvo žinomos senojo šeimininko mirties aplinkybės. Pa- 
galiau ar ne Berimorį mes matėme karieta važiuojantį Ridžento 
gatve? Juk barzda visiškai tokia pati. Iš vežiko apibūdinimo tas 
žmogus buvo žemesnis, bet juk įspūdis galėjo būti klaidingas. 
Kaip man nustatyti teisybę? Turbūt pirmiausia reikia nueiti į 
Grimpeno paštą ir sužinoti, ar mūsų išsiųsta telegrama iš tikro 
buvo įteikta pačiam Berimoriui į rankas? Ir nesvarbu, ką ten iš- 
girsiu — vis bus ką pranešti Šerlokui Holmsui. 

Seras Henris po pusryčių turėjo peržiūrėti daugybę dokumen- 
tų, taigi geresnio laiko mano žygiui nė nereikėjo. Su malonumu 
nudrožęs keturias mylias pelkių pakraščiu, priėjau mažą nežymų 
kaimelį, kuriame į akis krito du kiek didesni pastatai — viešbutis 
ir daktaro Mortimerio namas. -Paštininkas, kartu ir kaimo krautu- 
vininkas, gerai atsiminė telegramą. 

— Zinoma, sere,— pasakė jis,— telegramą ponui Berimoriuž 
įteikėme, kaip ir buvo nurodyta. 

— Kas ją įteikė? 

— Mano sūnus. Džeimsai, juk tu nunešei telegramą į Basker- 
vil Holą ponui Berimoriui? 

— Taip, tėveli, nunešiau. 

— Ar jam pačiam įteikei? — paklausiau aš. 

— Ne, jis tuo metu buvo ant aukšto, ir aš negalėjau jam 
pačiam įteikti, tai palikau poniai Berimor, o ji prižadėjo jam 
tučtuojau paduoti. 

— Ar tu matei poną Berimorį? 

— Ne, sere, juk sakau, kad jis buvo ant aukšto. 

— Jei nematei, iš kur Žinai, kad jis ten buvo? 

— Na, juk Žmona turėjo žinoti, kur jis,— irzliai tarė paštinin- 
*as.— O jei atsitiko koks nesusipratimas, tai tegu skundžiasi pats 
ponas Berimoris. 

Mačiau, kad toliau klausinėti neverta, bet man pasidarė aišku, 
jog Holmso sumanyta gudrybė neįrodė, kur Berimoris tą dieną 
buvo — Londone ar namie. Sakykim, jis buvo Londone, sakykim, 
jis paskutinis iš visų matė serą Čarlsą gyvą ir pats pirmas su- 
sekė naująjį įpėdinį, kai tik šis atvažiavo į Angliją. Kas iš to? 
Ar jis veikia kitų labui, ar pats turi piktų kėslų? Ko jis tikisi 
persekiodamas Baskervilius? Prisiminiau keistą grasinimą, sulip- 
dytą iš „Times“ vedamojo straipsnio iškarpų. Ar čia Berimorio 
darbas, ar kieno kito, norinčio sugriauti jo planus? Vienintelė 
suprantama priežastis galėių būti, kaip spėja seras Henris, tik 
tokia: jei pavyktų prigąsdinus išgyvendinti šeimininkus, Beri- 
noriai iki amžiaus galo turėtų puikius rūmus. Tačiau šitoks aiš- 
kinimas nepakankamai motyvuoja tas gudrias ir klastingas intri- 
gas, kurios lyg koks nematomas tinklas apraizgė jaunąjį baronetą. 
Pats Holmsas prisipažino, jog tai pats painiausias atsitikimas iš. 
visos daugybės sensacingų atvejų, kuriuos jam teko tirti. Eida- 
mas namo pilku ir tuščiu keliu, meldžiau Dievą, kad mano drau- 
gas kuo greičiau baigtų visus savo darbus ir atvažiavęs nuimtų 
tą sunkią atsakomybės naštą man nuo pečių. 

Staiga mano mintys buvo nutrauktos — išgirdau kaip iš pas- 
ikos kažkas bėga ir šaukia mane pavarde. Atsigręžiau tikėdamasis, 
kad tėn daktaras Mortimeris, ir nustebau išvydęs atsivejant ne- 
pažįstamą žmogų. Tai buvo nedidelis, laibas, šviesiaplaukis, šva- 
riai nusiskutęs kokių trisdešimties ar keturiasdešimties metų vy- 
+iškis rimto pailgo veido, su pilku kostiumu ir šiaudine skrybėle. 
Ant peties jis turėjo pasikabinęs skardinę dėžutę su augalų pa- 
vyzdžiais, o rankoje nešėsi žalią tinkliuką peteliškėms gaudyti. 

— Tikiuosi, atleisite už nemandagumą, daktare Votsonai,— 
priėjęs prie manęs, gaudydamas kvapą pasakė jis.— Čia, pelkėse, 
mes, paprasti žmonės, nelaukiame, kol būsime oficialiai pristatyti. 
„Jūs turbūt jau esate girdėjęs mano pavardę iš mūsų draugo Mor- 
timerio? Aš esu Steipltonas iš Meripit Hauzo. 

— Pažinau jus iš tinkliuko ir dėžutės, — pasakiau, nes žinojau, 
kad ponas Steipltonas yra gamtininkas.— Bet kaip jūs atspėjote, 
kas aš? | 

— Aš buvau užsukęs pas Mortimerį, ir jis man jus parodė pro 
savo kabineto langą, kai ėjote pro šalį. Kadangi mums į tą pačią. 
pusę, tai ir sumaniau jus pasivyti ir prisistatyti. Tikiuosi, seras: 
Henris gerai jaučiasi po kelionės? 

— Ačiū, labai gerai. 

— Mes visi būgštavome, kad po liūdnos sero Čarlso mirties 
naujasis baronetas nesutiks čia apsigyventi. Iš tiesų reikia ne- 
mažo ryžto turtingam Žmogui atvažiuoti ir stačiai pasilaidoti to- 
kioje vietoje, bet kiekvienam aišku, kokia didelė iš to nauda gra- 
tystei. Manau, seras Henris nejaučia prietaringos baimės dėl 
viso, kas įvyko? 

— Ne, neatrodo.. 

— Jūs, aišku, žinote legendą apie baisųjį šunį, kuris perse- 
kioja Baskervilių giminę? 

— Taip, esu ją girdėjęs. 

— Net keista, kokie lengvatikiai tie kaimiečiai! Kone visi tie- 
siog gali prisiekti, kad yra tą padarą matę pelkėse.— Jis kalbėjo 
šypsodamasis, bet iš akių mačiau, kad nejuokauja.— Si legenda 
taip buvo įstrigusi serui Čarlsui į galvą, kad, be abejo, ir privedė 
jį prie tragiškos baigties. 

— O kaip? 

— Jo nervai buvo taip sudirgę, kad kiekvieno šuns pasirody- 
mas galėjo mirtinai paveikti nesveiką jo širdį. Aš manau, tą 
paskutinį vakarą jis kažką bus pamatęs kukmedžių alėjoje. Nu- 
jaučiau atsitiksiant kokią nelaimę, nes labai mylėjau senuką ir 
žinojau, kad jo širdis silpna. 

— Iš kur jūs tai žinojote? 

— Man sakė mano bičiulis Mortimeris. 

— Tai jūs manot, kad serą Čarlsą užpuolė kažkoks šuo, ir 
jis mirė iš baimės? 

— O gal jūs galit geriau paaiškinti? 

— Aš dar nepadariau jokių išvadų. 

— O ponas Šerlokas Holmsas? 

Aš apstulbau nuo tų žodžių, bet iš ramaus mano pašnekovo: 
veido ir tiesaus žvilgsnio buvo matyti, kad jis neketino manęs 
priblokšti tuo klausimu. 

— Kam mums apsimesti, kad jūsų nepažįstame, daktare Vot- 
sonai? — pasakė jis.— Užrašai apie jūsų seklį pasiekė ir mus, o jį 
aukštindamas ir pats nelikote nežinomas. Pasakęs jūsų pavardę, 
daktaras Mortimeris negalėjo paneigti, kad jūs ir esate tas Vot- 

sonas. O jeigu atvažiavote čia, vadinasi, ponas Šerlokas Holmsas 
domisi šia byla, ir, suprantama, man smalsu sužinoti jo nuomonę. 

— Deja, nieko negaliu jums pasakyti. 

— Leiskite paklausti, ar jis nežada suteikti mums garbę ir 
atvažiuoti čia? 

— Siuo tarpu jis negali išvažiuoti iš Londono. Yra užsiėmęs 
kihiomis bylomis. 

— Kaip gaila! Jis galėtų bent kiek nušviesti tai, kas mums 
taip neaišku. Tačiau, kol jūs čia darbuositės, aš galiu jums pa- 
dėti, jei tik reiks mano pagalbos. Kad bent kiek numanyčiau, 
ką įtariate, ar žinočiau, kaip ketinate pradėti tyrimą, aš netgi 
dabar, ko gero, galėčiau jums patarti arba padėti. 

— Patikėkit, aš čia paprasčiausiai atvažiavau į svečius pas 
savo draugą serą Henrį, ir man visiškai nereikia jokios pagalbos. 

— Puiku! — tarė Steipltonas.— Labai gerai, kad esate toks 
atsargus ir nešnekus. Tai man gera pamoka už nepateisinamą 
įkyrumą, bet pažadu daugiau apie tai nė žodžio neužsiminti. 

Tuo metu mudu priėjome siaurą apžėlusį taką, kuris suko iš 
kelio ir vingiavo tolyn per pelkes. Dešinėje dunksojo stati akme- 
nuota kalva, kur kadaise buvo granito karjeras. Nuo mūsų pusės 
kalva atrodė lyg skardi uola su plyšiuose augančiais paparčiais, 
gervuogynais. Toli, horizonte, kilo pilki dūmai. 

— Einant tuo takeliu per pelkes, ne per toliausiai yra ir 
Meripit Hauzas,— pasakė Steipltonas.— Gal malonėtumėt paau- 
koti kokią valandėlę, būčiau labai patenkintas ir pristatyčiau jus 
savo seseriai. 

Pirmiausia man dingtelėjo mintis, kad turiu būti šalia sero 
Henrio. Bet tuoj prisiminiau daugybę dokumentų ir sąskaitų jo 
kabinete ant stalo. Ten, aišku, aš negalėjau nieko jam padėti. O 
Holmsas liepė būtinai susipažinti su visais kaimynais. Tad pri- 
ėmiau kvietimą, ir mudu pasukome taku. 

— Nuostabi vieta tos pelkės,— tarė Steipltonas, Žvelkiūiūės 
į dunksančias kalvas, ilgus žalius kauburius su karpytomis gra- 
nito viršūnėmis, kurios atrodė kaip fantastinės putotos vilnys.— 
Čia niekada nepabosta. O kiek čionai visokiausių paslapčių. Pel- 
kės tokios bekraštės, tokios skurdžios, tokios slėpiningos. 

— Jūs gerai jas pažįstate? 

— Aš čia gyvenu tik antri metai. Vietiniai gyventojai mane 
pavadintų naujoku. Mes -atsikėlėme tuoj paskui serą Čarlsą. Iš 

smalsumo jau išžvalgiau kiekvieną kampelį ir manau, kad nedaug 
tėra Žmonių, kurie už mane geriau tas pelkes pažintų. 

— Ar taip sunku jas pažinti? 

— Labai. Stai pažiūrėkit į tą didžiulę lygumą šiaurėj su 
šen bei ten iškilusiomis keistomis kalvomis. Ką galėtumėt apie 
ją pasakyti? 

— Tai puiki vieta pašuoliuoti raitam. 

— Taip kiekvienam atrodo, bet daugelis dėl to jau yra galvas 
padėję. Matot, kiek ten skaisčiai žalių lopinėlių? 

— Taip, atrodo, kad ten žolė vešlesnė negu kitur. 

Steipltonas nusijuokė. 

— Tai didysis Grimpeno liūnas, — pasakė jis.— Ne ten pasla- 
tysi koją — ir galas Žmogui ar gyvuliui. Dar vakar mačiau, kaip 
ten nuklydo kažkieno ponis. Ir, žinoma, negrįžo. Ilgai stebėjau, 
kaip jo galva vis išnirdavo iš akivaro, bet pagaliau visas dingo. 
Netgi per pačias sausras pelkės pavojingos, o po rudens liūčių 
baisesnės vietos nerasi. Vis dėlto aš galiu nueiti į patį liūno vi- 
durį ir gyvas grįžti. Dievaži, ir vėl ten įklimpęs vargšelis ponis! 

Kažkas rudas plūkėsi, kapanojosi tarp žalių viksvų. Paskui iš 
jų iškilo mėšlungiškai ištemptas kaklas, ir kraupus garsas nu- 
skambėjo per pelkes. Iš siaubo aš net nustėrau, bet mano draugo 
nervai pasirodė stipresni. 

— Baigta! — pasakė jis.— Įtraukė. Du per dvi dienas, o gal 
ir daugiau,— mat jie pripranta čia ganytis per sausrą, tad, ne- 
jausdami skirtumo, laksto ir vėliau, kol juos pasiglemžia liūnas. 
Bjauri vieta tas Grimpeno liūnas. 

— Tr jūs sakot, kad galit ten nueiti? 

— Taip, ten yra pora takelių, kuriais vikrus žmogus gali eiti. 
Aš juos radau. 

— Bet ko jums reikia tokioje siaubingoje vietoje? 

— Matot ten kalvas? Tai tikros salelės, apsuptos neįžengia- 
mojo liūno, kuris per daugelį metų visai prie jų priartėjo. Ant 
tų kalvų gali rasti rečiausių augalų ir peteliškių, jei moki ten 
nusigauti. 

— Kurią dieną aš irgi pabandysiu. 

Steipltonas nustebęs pažiūrėjo į mane. 

— Dėl Dievo meilės, meskite tokią mintį iš galvos,— pasakė 
jis.— Jūsų kraujas kristų man ant sąžinės. Patikėkite mano žo- 
džiu, gyvas iš ten negrįžtumėt. Aš ten einu tik pagal daugybę 
įsimintų orientyrų. 

— Klausykit! — šūktelėjau aš.— Kas gi čia? 

Pelkėse nuaidėjo duslus, pratisas, neapsakomai graudus stau- 
gimas. Jis buvo girdimas visur aplinkui, bet iš kur sklido — ne-- 
galėjau pasakyti. Pamažu jis garsėjo ir virto skardžiu riaumojimu, 
o po kurio laiko vėl pritilo, pasidarė liūdnas bei skausmingas. 
nelyginant aimana. Steipltonas keistai pažvelgė į mane. 

— Paslaptingos šios pelkės! — pasakė jis. 

— Bet kas gi tai? | 

— Kaimiečiai sako, kad taip Baskervilių šuo šaukiasi aukos. 
Aš esu jau porą kartų girdėjęs, bet ne taip garsiai. 

Sustingęs iš baimės, apžvelgiau bekraštę banguotą lygumą su 
pasklidais žaliais meldynų lopeliais. Visoje plynėje nė dvasios, 
tik pora juodvarnių garsiai krankė ant uolos už mūsų. 

— Jūs mokslo žmogus ir, be abejo, netikite tomis nesąmonė-- 
mis? — tariau.— Kaip manot, kieno tas keistas balsas? 

— Liūne kartais galima išgirsti nepaprastų garsų. Gal dumb-. 
las zmenka, gal vanduo kyla ar dar kas nors. 

— Ne ne, čia kokios gyvos būtybės balsas. 

— (Galimas daiktas. Ar esate kada girdėjęs rėkiant baublį? 

— Ne. 

— Anglijoj tai labai retas paukštis, faktiškai išnykęs, bet 
tose pelkėse visko galima tikėtis. Tikrai, nė kiek nenustebčiaw 
sužinojęs, kad girdėjom baubiant paskutinį iš tų paukščių. 

— Per visą gyvenimą nebuvau girdėjęs tokio kraupaus ir 
keisto balso. | 

— Taip, čia gana šiurpi vieta. Pažvelkit į aną kalvą. Kas ten, 
kaip manote? 

Visas skardus kalvos šlaitas buvo pristatytas pilkų akmeninių 
rentinių; jų buvo mažiausiai apie dvidešimt. 

— Kas tai yra? Avių gardeliai? 

— Ne, tai garsiųjų mūsų protėvių namai. Priešistoriniais lai- 
kais pelkės buvo tankiai gyvenamos, o kadangi vėliau čia žmo-- 
nių nebuvo, tai tuose nameliuose viskas išliko. Tai savotiški vig- 
vamai, tik be stogų. Jei panorėtumėte ten nueiti, pamatytumėte- 
netgi židinius ir guolius. 

— Bet tai ištisas miestas. Kada čia buvo gyvenama? 

— Neolito epochoje, o tikslus laikas nenustatytas. 

— Ką tie žmonės veikė? 

— Ganė galvijus tuose šlaituose, o kai žalvarinis kalavijas 
ėmė stumti akmeninį kirvį, išmoko kasti alavą. Pažiūrėkit į tą 

atidelį griovį kitoje kalvoje. Tai protėvių iškasta. Taip, šiose pel- 
kkėse rasit ne vieną labai įdomų dalyką, daktare Votsonai. O, at- 
leiskit! Tai tikriausiai Cyclopides. 

Pro mus praskrido musė, o gal mažytis drugelis, ir Steipltonas 
nepaprastai vikriai ir greitai leidosi paskui. Aš išsigandau, nes 
vabzdys skrido tiesiai į didįjį liūną, bet mano draugas nė nestab- 
telėjo — šokinėjo nuo kupsto ant kupsto, mojuodamas žaliu tink- 
liuku. Lėkdamas ne ritmingu žingsniu, bet šokčiodamas čia į 
vieną pusę, čia į kitą, jis pats atrodė panašus į didžiulį pilką 
drugį. Aš žiūrėjau į jį, Žavėdamasis nepaprastu jo vikrumu ir 
kartu bijodamas, kad nepaslystų ir nenugarmėtų į klastingąjį liū- 
aą..: Tuo tarpu užpakaly išgirdau žingsnius ir atsigręžęs ant ta- 
kelio, beveik prie pat savęs, išvydau moterį. Ji ėjo iš tos pusės, 
kur dūmai rodė esant Meripit Hauzą, bet kadangi takelis vingia- 
vo įkalne, tai ją pamačiau tik visai priartėjus. 

Neabejojau, kad tai panelė Steiplton, kurią minėjo naujasis 
anano pažįstamas, nes tose pelkėse nedaug tegyvena damų. Be 
to, prisiminiau girdėjęs ją vadinant gražuole. O moteris, einanti 
į mano pusę, iš tikro buvo graži, be to, gana savito grožio. Sesuo 
skyrėsi nuo brolio kaip diena nuo nakties: Steipltonas buvo blyš- 
kus, šviesiaplaukis, pilkomis akimis, o ji —- liekna, aukšta, grakšti 
ir tokiais juodais plaukais, kokių nebuvau matęs turint nė vienos 
brunetės visoje Anglijoje. Dailus išdidus jos veidas buvo tokių 
taisyklingų bruožų; galima buvo pamanyti, kad jis negyvas, jei 
me sodrios lūpos ir gražios, aistringos tamsios akys. Tobula tigūra 
elegantiškais drabužiais iš tikro. keistai atrodė ant takelio tose 
nuošaliose pelkėse. Jos žvilgsnis buvo nukreiptas į brolį, o kai 
atsisukau, ji tuoj suskubo prie manęs. Nukėliau skrybėlę ir jau 
norėjau paaiškinti, kas aš per vienas, bet jos žodžiai nukreipė 
mano mintis kitur. 

— Išvažiuokite! — pasakė ji.— Tuoj pat grįžkite į Londoną. 

Apstulbęs spoksojau į ją. Josios akys sužaibavo, panelė ne- 
kantriai treptelėjo koja. 

— Ko gi man važiuoti? — paklausiau. 

— Negaliu jums paaiškinti. — Ji kalbėjo karštai, tyliu balsu, 
šiek tiek grebluodama.— Bet, dėl Dievo, darykit, kaip sakau. Iš- 
važiuokit ir niekada nebekelkit kojos į pelkes! 

— Juk aš ką tik atvykau. | 

— O žmogau! — sušuko ji.— Argi nematot, kad tai sakau no- 
gcėdama jums gero? Važiuokit į Londoną! Siąnakt! Būtinai iš- 

važiuokit! Šš, ateina mano brolis! Nė žodelio jam neprasitarkit, 
ką sakiau! Gal nuskintumėt man orchidėją, štai iš ten, iš tp 
uodeguonių. Čia, pelkėse, yra labai daug orchidėjų, bet jūs, aišku, 
kiek pavėlavote ir nebepamatysite visų gamtos grožybių. 

Steipltonas liovėsi vaikęsis drugelį ir priėjo prie mūsų uždu- 
sęs, iškaitęs nuo bėgimo. 

— O, Berile! — pasakė jis, ir man pasirodė, kad šis pasveiki- 
nimas anaiptol ne nuoširdus. 

— Džekai, koks tu sukaitęs! 

— Taip, norėjau sugauti drugelį, vadinamą Cyclopides. Tai 
labai retas vabzdys, ir tokį vėlyvą rudenį sunku jį rasti. Gaila, 
kad nepagavau! 

Jis kalbėjo nerūpestingai, bet mažos jo akutės visą laiką 
lakstė nuo merginos prie manęs. 

— Kaip matau, judu jau susipažinote,— pridūrė. 

— Tain. Aš pasakiau serui Henriui, kad jis atvyko per vėlai 
ir nebepamatys visų pelkės grožybių, nes orchidėjos baigia per- 
žy dėti. 

— Su kuo, tu manai, čia kalbėjaisi? 

— Manau, kad tai seras Henris Baskervilis. 

— Ne ne,— tariau.— Aš esu tik kuklus sero Henrio draugas. 
„Mano pavardė — daktaras Votsonas. 

Iš apmaudo jos išraiškingas veidas paraudo. 

— Vadinasi, mudu kalbėjomės nesuprasdami vienas kito,— 
pasakė ji. 

— Hm, bet jūs ne taip daug laiko turėjote tam pokalbiui, — 
tarė jos brolis, įtariai tebežvelgdamas į ją. 

— Aš kalbėjau su daktaru Votsonu kaip su nuolatiniu gy- 
ventoju, o ne kaip su svečiu, — pasakė ji.— O jam turbūt vis vien, 
ar orchidėjos jau peržydėjo, ar dar žydės. Bet vis dėlto manau, 
jūs apsilankysite Meripit Hauze, ar ne? 

Netrukus mes priėjome tą niūrų namą; kadaise, senais laikais, 
jame, matyt, gyventa pasiturinčio gyvulių augintojo, bet vėliau 
namas buvo perstatytas, sumodernintas. Aplinkui žaliavo sodas, 
tik medžiai, kaip ir visur pelkėse, buvo žemi, skurdūs, o visa 
sodyba atrodė nyki, liūdna. Vidun mus įleido tarnas, visa esybe 
panašus į namą,— senas, raukšlių išvagotu veidu, nurudusib 
švarku. Tačiau kambariai buvo didžiuliai, elegantiškai apstatyti, — 
mano manymu, čia dominavo panelės Steiplton skonis. Pažvel- 
gęs pro langą į bekraštęs akmeningas pelkes, nusidriekusias iki 

pat horizonto, stebėdamasis pamaniau: „Ir ko gi jie čia apsigy- 
veno — tas mokytas žmogus ir gražuolė jo sesuo?“ 

— Keistą vietą pasirinkome? — paklausė Steipltonas, tarsi 
atspėjęs mano mintį.— Ir vis dėlto mes čia labai laimingi, ar 
ne, Berile? 

— Visiškai laimingi,— pasakė ji, bet jos žodžiai nuskambėjo 
neįtikinamai. 

— Aš turėjau mokyklą,-— pasakė Steipltonas,— vienoje šiauri- 
1ėje grafystėje. Tokio temperamento žmogui kaip aš šis darbas 
nuobodus ir neįdomus, bet man buvo labai malonu bendrauti su 
jaunimu, padėti formuotis jaunam protui, įdiegti jam savo sic- 
kius ir idealus. Tačiau likimas buvo mums nepalankus. Mokyk- 
loje prasidėjo baisi epidemija, trys berniukai mirė. Po tokio 
smūgio -nebegalėjome atsigauti, šitaip žuvo didelė mano kapi- 
talo dalis. Ir vis dėlto, jei ne tų mielų berniukų mirtis, aš ga- 
lėčiau džiaugtis, kad ši nelaimė įvyko, nes man, tokiam botanikui 
ir zoologui, geresnės darbo dirvos kaip čia negali nė būti, be 
to, ir mano sesuo yra tokia pati prisiekusi gamtos mėgėja. Visa 
tai jums teko išklausyti per savo kaltę, daktare Votsonai, mat 
iš jūsų veido buvo aišku, ką manote žvelgdamas pro langą į 
pelkes. 

— Teisybė, man iš tiesų dingtelėjo mintis, kad jums ir gal 
labiau jūsų seseriai čia kiek nuobodu. 

— Ne ne, man visai nenuobodu,— skubiai pasakė ji. 

— Mes skaitome, dirbame mokslinį darbą, be to, turime įdo- 
amius kaimynus. Daktaras Mortimeris nepaprastai išsilavinęs sa- 
vo srities specialistas. Su nelaiminguoju seru Čarlsu irgi būdavo 
1malonu susieiti. Mes su juo gerai sugyvenom, ir negaliu nė 
apsakyti, kaip mums jo gaila. Kaip manote, ar nesutrukdyčiau 
serui Henriui, jei šį vakarą nueičiau pas jį susipažinti? 

— Neabejoju, kad jis būtų labai patenkintas. 

— Tai malonėkit jam pasakyti, kad ateisiu. Gal mes galėtu- 
11e jam bent kiek padėti, kol jis apsipras naujoje aplinkoje. Gal 
norėtumėt užlipti į viršų, daktare Votsonai, ir apžiūrėti mano 
Lepidoptera kolekciją? Manau, kad ji yra pati didžiausia visoje 
pietvakarių Anglijoje. Kol ją apžiūrėsim, bus gatavi priešpiečiai. 

Bet man knietėjo kuo greičiau grįžti pas tą, kurį turėjau sau- 
goti. Pelkių melancholija, vargšelio ponio galas, kraupus stau- 
gimas, siejamas su liūdna Baskervilių giminės legenda,— visa tai 
11an slėgė širdį. Ir prie tų gana miglotų įspūdžių prisidėjo aiškus 

ir įsakmus panelės Steiplton įspėjimas, išsakytas taip karštai ir 
ryžtingai, kad man neliko abejonių, jog tam yra rimta ir svarbi 
priežastis. Nors ir labai prašomas, aš atsisakiau likti priešpiečių: 
ir tučtuojau leidausi namo per pievą tuo pačiu takeliu, kuriuo 
buvome atėję. | 

Tačiau vietiniai, matyt, žinojo ir kitą, trumpesnį kelią, nes, dar: 
nepriėjęs vieškelio, nustebau vėl pamatęs panelę Steiplton. Ji. 
sėdėjo ant akmens palei takelį ranka susiėmusi už šono, nuo 
skubėjimo jos veidas buvo išraudęs ir labai gražus. 

— Aš bėgau visą kelią, norėdama jus pasivyti, pone Votso- 
nai, — pasakė ji.— Nesuspėjau nė skrybėlaitės užsidėti. Negaliu 
gaišti, nes brolis tuoj manęs pasiges. Aš tik norėjau atsiprašyti 
už kvailą klaidą, kad jus palaikiau seru Henriu. Pamirškit mano. 
žodžius, jie visai ne jums skirti. 

— Tačiau aš negaliu jų pamiršti, panele Steiplton,— tariau.— 
Aš esu sero Henrio draugas, ir jo likimas man labai rūpi. Saky- 
kit, kodėl jūs taip norite, kad seras Henris išvažiuotų į Londoną. 

— Moters užgaida, daktare Votsonai. Kai mane geriau pažin-- 
site, pamatysite, jog aš ne visada galiu paaiškinti savo žodžius. 
ar poelgius. 

— Ne ne. Aš prisimenu, kaip suvirpėjo jūsų balsas. Prisime- 
nu jūsų žvilgsnį. Labai prašau, būkit atvira su manimi, panele 
Steiplton, nes nuo pat savo atvažiavimo jaučiu, kad mane supa 
kažkokios šmėklos. Gyvenimas čia panašus į didįjį Grimpeno 
liūną, pilną žalių pražūtingų lopinėlių, per kurį kelio niekas ne- 
parodo. Tad sakykit, ką turėjot omeny, ir aš prižadu jūsų žodžius. 
perduoti serui Henriui. 

Jos veide šmėstelėjo abejonė, bet kai prašneko, žvilgsnis vėl 
buvo tiesus. 

— Jūs per daug dedatės viską į širdį, daktare Votsonai,— 
pasakė ji.— Mudu su broliu labai sukrėtė sero Čarlso mirtis. 
Mes buvom labai su juo suartėję, ir išsirengęs pasivaikščioti jis- 
dažnai per pelkes ateidavo pas mus. Jis be perstojo galvojo apie: 
savo giminės prakeiksmą, ir kai įvyko ši tragedija, aš pajutau, 
kad jis baiminosi ne be pagrindo. Man buvo labai skaudu, todėl, 
kai čia apsigyveno kitas tos šeimos žmogus, pamaniau, jog reikia 
įspėti, koks pavojus jo laukia. Tiek ir norėjau pasakyti. 

— Tačiau koks gi tasai pavojus? 

— Juk žinot padavimą apie šunį? 

— Aš netikiu tokiomis nesąmonėmis. 

— O aš tikiu. Jei bent kiek galit paveikti serą Henrį, išvežkit 
4; iš tos vietos, tokios pragaištingos jo giminei. Pasaulis platus. 
Ko jam gyventi tokioje pavojingoje vietoje? 

— Kaip tik dėl to, kad ji pavojinga. Toks jau sero Henrio 
būdas. Deja, ko gero, bus neįmanoma jo išjudinti, jei nieko tiks- 
liau man nepasakysit. 

— Nieko tiksliau negaliu pasakyti, nes pati nieko nežinau. 

— Norėčiau paklausti dar vieno dalyko, panele Steiplton. Jei 
neketinate nieko daugiau pasakyti, tai kodėl nenorėjote, kad iš- 
girstų brolis? Juk nei jis, nei kas nors kitas nieko negalėtų dėl 
40 prikišti. 

— Mano brolis labai nori, kad Baskervilių dvaro šeimininkas 
gyventų čia — tai duotų naudos šio pelkių krašto beturčiams. Ir 
jis baisiai supyktų, jei.sužinotų, kad kurstau serą Henrį išsikelti. 
Tačiau dabar aš atlikau savo pareigą, ir nieko daugiau nesakysiu. 
Man reikia grįžti, kad brolis manęs nepasigestų ir neįtartų, jog 
kalbėjau su jumis. Sudie. 

Ji apsisuko ir tuoj pat dingo tarp akmenų, o aš, prislėgtas 
neaiškios baimės, patraukiau į Baskervil Holą. 

Nuo šiol aš pasakosiu įvykius, cituodamas savo laiškus Šer- 
tokui Holmsui. Jie sudėti priešais mane ant stalo. Vieno puslapio 
“rūksta, bet šiaip laiškai gerai išsilaikę, tarsi būtų ką tik rašyti, 
ir daug tiksliau perteikia mano jausmus bei įtarimus, negu ga- 
įėčiau papasakoti aš pats, nors tie tragiški įvykiai dar visiškai 
xyškūs mano atmintyje. 

Baskervil Holas 
Spalio, 18 d. 


Brangusis Holmsai, 


Iš ankstesnių mano laiškų ir telegramų gerai žinote visa, 
kas ligi šiol įvyko šiame Dievo užmirštame pasaulio kampelyje. 

Kuo žmogus ilgiau čia gyveni, tuo labiau tau į širdį smelkiasi 
bekraščių ir rūsčių žavingų pelkių dvasia. Atsidūręs jose, pa- 
junti, kad dabartinė Anglija kažin kur išgaravo, o vietoj jos 
matai priešistorinių žmonių gyvenvietes ir jų darbų pėdsakus. 
Iš visų pusių tų užmirštų žmonių būstai, jų: kapai ir didžiuliai 
akmens luitai, kur, manoma, buvusios šventyklos. Žiūri į pilkas 
akmenines trobeles ant kalvų šlaitų su išraustais grioviais ir 
pamiršti, koks dabar amžius; ir jei pamatytum, jog pro žemą 
kokios trobelės angą lenda kailiu prisidengęs gauruotas žmogus 
it deda į lanką strėlė su akmeniniu antgaliu, pamanytum, kad 
jam čia labiau tinka būti negu tau. Keista, kad jie taip tankiai 
gyveno tokiose iš pažiūros nuo amžių nederlingose žemėse. Aš 
ne archeologas, bet manau, jog tai buvo taikinga ir engiama 
gentis, gavusi tenkintis tuo, kas liko nuo kitų. 

Tai, žinoma, visiškai nėra susiję su ta misija, dėl kurios 
atsiuntėte mane, ir tikriausiai nė kiek neįdomu tokiam be galo 
praktiškam žmogui kaip jūs. Aš prisimenu, kad jums vis vien, 
ar saulė sukasi aplink žemę, ar žemė — aplink saulę. Taigi lelis- 
kite grįžti prie sero Henrio Baskervilio reikalų. 

Kelias pastarąsias dienas negavote nė vieno laiško, nes nieko 
svarbaus neturėjau pasakyti. Paskui nutiko keistas įvykis, ir 
apie tai parašysiu, kai prieis eilė. Tačiau iš pradžių papasakosiu 
keletą kitų dalykų, kurie gali būti svarbūs. 

Pirmiausia tai į pelkes pabėgęs kalinys, apie kurį buvau už- 
siminęs. Dabar visai pagrįstai galima manyti, jog jis iš ten pa- 
sitraukė, tad šios apylinkės viensėdžių šeimininkai lengviau at- 
sikvėpė. Jau praėjo dvi savaitės nuo jo pabėgimo, bet per tą 
laiką jo niekas nematė, nieko apie jį negirdėjo. Visiškai neįtikima, 
kad jis taip ilgai išsilaikytų pelkėse. Žinoma, čia pasislėpti vieni 
niekai. Kiekvienas akmeninis būstas gali atstoti slėptuvę. Tačiau 
čia nėra ko valgyti, nebent pasigavęs papjautų kokią avį. Todėl 
mes manome, kad jo čia nebėra, ir aplinkiniai gyventojai vėl ra- 
miai miega. 

Baskervilių dvare mes esame keturi stiprūs vyrai, tad galėtu- 
me lengvai apsiginti, bet, prisipažįstu, man darydavosi neramu, 
pamanius apie Steipltonus. Jie gyvena toli ir pagalbos neprisi- 
šauktų. Visuose namuose tėra tarnaitė, senas tarnas ir sesuo Su 
broliu, ir tas pats ne kažin koks stipruolis. Jei baisusis Noting 
Hilo nusikaltėlis pas juos įsilaužtų, jie nepajėgtų apsiginti. Mud- 
viem su seru Henriu tai neišeina iš galvos, todėl pasakėme Steipl- 

tonui, kad nakčiai galime atsiųsti arklininką Perkinsą, bet Steipl- 
tonas nenorėjo nė girdėti. | 

Mūsų draugas baronetas pradeda labai domėtis gražiąja kai- 
mmyne. Ir nenuostabu, nes čia, šiame užkampyje, tokiam veikliam 
žmogui labai prailgsta, o ji — tokia kerinti gražuolė. Karšto 
būdo, egzotiška panelė nepaprastai skiriasi nuo šalto ir apatiško 
brolio. Tačiau ir jis, atrodo, liepsnoja užslėpta ugnimi. Jis, be 
abejo, turi seseriai didžiulę įtaką, nes ne kartą esu paslebėjęs, 
kaip ji kalbėdama vis žvilgčioja į brolį, tarsi laukdama prita- 
rimo. Jis su seseria, sakyčiau, malonus. Tačiau iš šalto akių bliz- 
gesio ir plonų, kietai sučiauptų lūpų atrodo esąs tvirto, gal net 
rūstaus būdo. Steipltonas tikrai jus sudomintų. 

Jis atėjo pas Baskervilį tą pačią dieną, o kitą rytą mus abu 
nusivedė parodyti, kur nutiko tai, kas pasakojama legendoje apie 
nedorėlį Hugą. Tą vietą radome nuėję keletą mylių į pelkių glū- 
dumą; ji iš tikrųjų tokia kraupi, kad pati savaime galėjo būti 
pakankamas akstinas legendai. Siauru slėniu tarp dviejų uolėtų 
kalvų patenki į atvirą žalią aikštę, priaugusią baltų šuylių. Vidury 
stūkso du didžiuliai vėjo nugludinti, į viršų susmailėje akmenys, 
nelyginant milžiniškos nutrupėjusios kažkokios pabaisos iltys. 
Si aikštė kaip du vandens lašai panaši į anos tragedijos vietą. 
Seras Henris dairėsi aplinkui labai susidomėjęs ir net kelis kar- 
tus paklausė Steipltoną, ar šis iš tikrųjų manąs, kad dvasios 
galinčios kištis į žmonių reikalus. Baskervilis kalbėjo lyg niekur 
nieko, bet buvo aišku, jog visa tai jam rimtai rūpi. Steipltonas 
atsakinėjo atsargiai, mažiau negu žinojo, daug ką nutylėjo ne- 
norėdamas įžeisti baroneto jausmų. Papasakojo tik keletą pana- 
šių atsitikimų, kai giminė buvo persekiojama kažkokių piktų 
dvasių, ir mums dėl to pasirodė, kad jis šiuo klausimu laikosi 
paplitusios nuomonės. 

Grįždami namo, užsukome priešpiečių į Meripit Hauzą, ir 
čia seras Henris susipažino su panele Steiplton. Iš pat pirmo 
žvilgsnio ji labai jam patiko, ir smarkiai suklysčiau, jei sakyčiau, 
jog šis jausmas nebuvo, abipusis. Einant namo, jis visą kelią 
kalbėjo apie ją, ir dabar turbūt nėra tos dienos, kad nepasimaity- 
tume su broliu ar seseria. Šiandien jie pietauja pas mus, ir jau 
kalbama, jog kitą savaitę mes eisime pas juos. Atrodo, geresnės 
poros savo seseriai Steipltonas negalėtų nė norėti, bet vis dėlto 
ne kartą pastebėjau, kaip jis suirzta, kai seras Henris bent kiek 
meiliau į ją pažvelgia. Be abejo, brolis, labai prisirišęs prie sesers 

ėr likęs be jos, jaustųsi vienišas, bet būtų didžiausias egoistas, jei 
išdrįstų kliudyti tokioms puikioms vedyboms. Betgi aišku kaip 
dieną — Steipltonas nenori, kad sero Henrio ir jo sesers drau- 
gystė peraugtų į meilę, nes aš pats ne kartą mačiau jį visokiais 
būdais stengiantis neleisti jiems pasilikti tėte-ū-tėte. Bejė, jel 
prie visų mūsų sunkumų dar prisidės ir meilės romanas, tai vyk- 
dyti jūsų prisakymą — niekad nepalikti sero Henrio vieno — pa- 
sidarys dar kebliau. O jei tiksliai laikysiuosi jūsų nurodymų, tai 
greitai tapsiu čia nebepageidaujamas. 

Vieną dieną, tiksliau, ketvirtadienį, pas mus pusryčiauo dak- 
taras Mortimeris. Kasinėdamas Long Dauno milžinkapį, jis rado 
priešistorinio žmogaus kaukolę ir vis negali atsidžiaugti. Kito 
tokio keistuolio ir entuziasto turbūt niekur daugiau nėra. Kiek 
vėliau atėjo Steipltonai, tada gerasis daktaras, sero Henrio papra- 
šytas, mus visus nusivedė į kukmedžių alėją ir kuo smulkiausiai 
parodė, kaip viskas nutiko tą nelemtąją naktį. Kukmedžių alėja — 
tai ilgas, niūrus, iš abiejų pusių žole apaugęs takas tarp dviejų 
aukštų lyg siena apkirptų gyvatvorių. Kitame alėjos gale stovi 
sena apgriuvusi altana. Ties viduriu yra varteliai į pelkes, prie 
kurių senasis džentelmenas nukratė cigaro pelenus. Varteliai balti, 
mediniai, su skląsčiu. Už jų plyti pelkė. Prisiminęs jūsų teoriją 
apie tą atsitikimą, stengiausi įsivaizduoti, kaip viskas įvyko. Čia 
stovėdamas, senukas pamatė kažką ateinant per pelkes ir taip 
persigando, kad paklaikeęs ėmė bėgti ir bėgo tol, kol iš siaubo 
netekęs jėgų krito negyvas. Jis lėkė ta ilga ir tamsia alėja. Nuo 
ko? Nuo pelkių bandšunio? Ar nuo šmėklos — juodo, tylaus ir 
baisaus šuns? O gal čia žmogus prikišo ranką? Gal blyškusis 
atsarguolis Berimoris žino daugiau, negu teikėsi pasakyti? Nieko 
nesuprasi — taip viskas neaišku, bet vis dėlto čia esama nusi- 
kaltimo. | 

Nuo to laiko, kai jums rašiūu paskutinį kartą, susipažinau 
dar su vienu kaimynu. Tai ponas Frenklendas iš Lejter Holo, 
gyvenantis už keturių mylių į pietus nuo mūsų. Jis nejaunas, 
žilas, raudonveidis žmogus, gana tulžingo būdo. Jo aistra — 
britų teisė, ir bylinėdamasis jis jau iššvaistė didžiulį turtą. Tasai 
ponas bylinėjasi dėl paties bylinėjimosi, nesvarbu, ar kaip ieš- 
kovas, ar kaip atsakovas, o toks malonumas, savaime aišku, kai- 
nuoja. Žiūrėk, sumano ir uždaro kelią per savo žemes — tegul 
parapija per teismą išsireikalauja teise naudotis keliu. Arba vėl, 
nuėjęs pas kokį žmogų, išlauš vartus ir pareikš, kad čia nuo senų 

senovės buvęs kelias,— tegul šeimininkas duoda jį į teismą už 
įsibrovimą į svetimas valdas. Jis yra puikiai išstudijavęs seno- 
vės bendruomenės teise ir savo žiniomis kartais pasinaudoja 
Fernvorto kaimo gyventojų labui, o kartais prieš juos, taigi at- 
sižvelgdamas į tai, ko nusipelnę. Čia, žiūrėk, jis iškilmingai 
nešamas per kaimą, čia simboliškai deginamas ant laužo. Gir- 
dėjau, kad šiuo metu pono Frenklendo laukia septynios bylos, 
kurios tikriausiai praris paskutinius pinigus, taigi jam bus iš- 
itrauktas geluonis, tuomet bus nepavojingas. Apskritai, jei ne tos 
bylos, šis ponas yra švelnus, geros širdies Žmogus, ir užsiminiau 
apie jį tik todėl, kad prisakėte būtinai aprašyti visus kaimynus. 
Jis yra mėgėjas astronomas, turi puikų teleskopą ir šiuo metu 
susirado keistą užsiėmimą: dienų dienas praguli ant namo stogo, 
stebėdamas pelkes, ar kur nepamatys pabėgusio kalinio. Būlų 
gerai, jeigu jis visą savo energiją skirtų tik tam darbui, bet jau 
sklinda gandai, kad ketina duoti į teismą daktarą Mortimerį už 
tai, kad tasai Long Dauno piliakalnyje atkasė kapą, negavęs gi- 
minių sutikimo, nors iškastieji kaulai yra neolito žmogaus. Jis“ 
paįvairina mūsų gyvenimą, kartais prajuokina, o čia mums to 
labai reikia. 

O dabar, kai aprašiau viską: pabėgusį kalinį, Steipltonus, 
daktarą Mortimerį ir Frenklendą iš Lefter Holo, leiskite baigti 
laišką reikšmingiausiomis žiniomis ir šį bei tą papasakoti apie 
Berimorius, o, svarbiausia, apie praėjusios nakties nutikimą. 

Pradėsiu nuo telegrūmos, kurią buvote siuntęs iš Londono 
patikrinti, ar Berimoris iš tiesų namie. Aš jau rašiau, kad iš 
paštininko žodžių matyti, jog patikrinti nepasisekė, ir mes ne- 
gavome nei vienokio įrodymo, nei kitokio. Aš viską pasakiau 
serui Henriui, tad jis nieko nelaukdamas pasišaukė Berimorį ir 
kaip visada tiesiai paklausė, ar šis gavo telegramą. Berimoris 
pasakė, kad gavo. 

— Ar berniukas jums pačiam ją įteikė? — paklausė seras Hen- 
ris. 

Berimoris nustebo ir kiek pagalvojo. 

— Ne,— atsakė jis.— Tuo metu aš buvau ant aukšto, ir tele- 
gramą man atnešė žmona. 

— Ar atsakėte jūs pats? 

— Ne, aš pasakiau žmonai, ką atsakyti, ir ji nulipusi parašė. 

Vakare jis pats apie tai pradėjo kalbą. 

— Šį rytą, sere Henri, aš ne visai supratau, kodėl jūs klau- 
sėte apie telegramą,— pasakė jis.— Manau, paštininkas negalėjo 
skystis, kad būčiau ką negerai padaręs, negi dėl to užsitraukiau 
jūsų nepasitikėjimą? 

Seras Henris jį patikino, kad taip nėra, ir norėdamas nura- 
minti atidavė nemažai senų savo, drabužių, nes Londone pirktieji 
jau buvo atvežti. 

Mane domina ponia Berimor. Tai stambi, tvirta, riboto proto, 
nepaprastai pagarbi puritoniškų pažiūrų moteris. Sunku įsivaiz- 
duoti šaltesnių jausmų žmogų. Betgi, kaip jau jums sakiau, pir- 
mąją naktį girdėjau ją graudžiai raudančią ir nuo to laiko ne 
kartą mačiau užverktu veidu. Kažkoks didžiulis skausmas jai 
drasko, širdį. Kartais pamanau, gal ką graužia sąžinė už kokį 
nusikaltimą, o kartais imu spėlioti, ar tik Berimoris nebus tiro- 
nas. Visą laiką -man šis žmogus atrodė keistas ir nesuprantamas, 
o po to, kas nutiko praėjusią naktį, įtarimai dar padidėjo. Nors 
šiaip tas nutikimas gal ir visai menkas. 

Kaip žinot, aš miegu ne per kiečiausiai, o dabar, kai šiuose 
namuose rėikia būti budriam, pasidariau itin jautrus. Ang naktį 
apie antrą valandą pabudau išgirdęs kažką sėlinant pro mano 
kambarį. Atsikėlęs. pravėriau duris ir pažiūrėjau. Ilgas įuodas 
šešėlis slinko koridoriumi. Jis krito nuo žmogaus, kuris patyliu- 
kais ėjo per koridorių su žvake rankoje. Tasai žmogus buvo su 
marškiniais ir kelnėmis, visiškai basas. Aš temačiau jo siluetą, 
bet iš aukštumo supratau, kad tai Berimoris. Jis sėlino pamažėle, 
be galo atsargiai kaip vagis. | 

Jau esu jums rašęs, kad koridoriaus viduryje įsiterpusi gale- 
rija, einanti aplinkui holą. Aš palaukiau, kol Berimoris dingo 
man iš akių, ir ėmiau jį sekti. Kol perėjau galeriją, jis atsidūrė 
pačiame koridoriaus gale; pamatęs žibant šviesą pro atviras vie- 
no kambario duris, supratau, kad jis bus ten įėjęs. Beje, ten 
visi kambariai tušti ir. niekas juose negyvena, taigi Berimorio 
elgesys pasirodė juo paslaptingesnis. Šviesa nebeblykčiojo, ma- 
tyt, jis stovėjo nejudėdamas. Kiek galėdamas tyliau nusėlinau 
koridorium ir pro praviras duris pažvelgiau į kambarį. 

Berimoris stovėjo prigludęs prie lango, prikišes žvakę prie 
pat stiklo. Jis buvo kiek pasisukęs, ir aš pamačiau, kad kažko 
laukdamas įdėmiai žvelgia į juoduojančias pelkes, o jo veidas 


paskui tyliai sudejavo ir užgesino žvakę. Aš tučtuojau grįžau į 

savo kambarį, o netrukus koridoriuje vėl pasigirdo tie patys at- 
sargūs žingsniai, tik dabar į kitą pusę. Jau daug vėliau per 
miegus išgirdau, kaip kažkur subraškėjo rakinamos durys, bet 
nesupratau, iš kur tas garsas atsklido. 

Ką visa tai reiškia, nežinau, bet šiuose niūriuose namuose 
rezgasi kažkokios paslaptys, ir mes anksčiau ar vėliau jas at- 
skleisime. Nevarginsiu jūsų savo spėliojimais, nes prašėte pra- 
nešti tik faktus. Šį rytą aš ilgai kalbėjausi su seru Henriu, ir 
mudu, apsvarstę tai, ką mačiau praėjusią naktį, sugalvojome 
veikimo planą. Apie jį dabar nieko nepasakosiu, bet užtat kitas 
laiškas bus įdomus. 

Gal pirmosiomis savo atuykimo dienomis nedaug naujienų 
tegalėjau jums pranešti, bet dabar, pripažinkite, aš už viską 
atsilyginu, nes vienas po kito seka daugybė įvykių. Aname laiške 
svarbiausia žinia buvo apie Berimorį prie lango, o dabar vėl 
turiu begalę naujienų, kurios, jei neklystu, labai jus nustebins. 
Aš nė nesitikėjau, kad viskas taip susidės. Šis bei tas gerokai 
paaiškėjo per dvi paras, šis tas dar labiau susikomplikauvo. Bet 
aš viską papasakosiu, o spreskite jūs pats. 

Kitą rytą po tos neramios nakties dar prieš pusryčius nuėjau 
buvo naktį. Pastebėjau, kad langas į vakarų pusę, tas, pro kurį 
Berimoris taip atidžiai žiūrėjo, turi vieng privalumą, palyginti 
su visais kitais rūmų langais,— pro jį geriausiai matyti pelkės. 
Iš čia pro dviejų medžių tarpą pelkes matai lyg ant delno, o pro 
kitus langus jas vos tegali įžiūrėti. Kadangi. Berlimoris pasirinko 
kaip tik šį langą, vadinasi, norėjo kažką pamatyti pelkėse. Naktis 
buvo, labai tamsi, ir aš neįsivaizduoju, kaip jis galėjo tikėtis ką 
nors įžvelgti. Man dingtelėjo mintis, ar tik čia nebus koks meilės 

romanas. Tada galėtum suprasti, ko jis taip baikščiai ėjo ir ko 
kremtasi jo žmona. Berimoris nepaprastai gražus vyras ir lengvai 
gali pavergti širdį kokiai kaimo mergelei — vadinasi, mano prie- 
laida ne iš piršto laužia. Paskui Berimoris tikriausiai išėjo į 
slaptą pasimatymą, nes, jau būdamas savo kambaryje, girdėjau 
darant duris. Apie tai mąsčiau visą rytą ir dabar savo įtarimus 
jums rašau, nors vėliau jie gali pasirodyti visai nepagrįsti. 

Kad ir kokia būtų tikroji Berimorio vaikščiojimo priežastis, 
jaučiau, kad tai nutylėdamas, kol viskas paaiškės, prisiimčiau 
per didelę aisakomybę. Todėl, kai po pusryčių nuėjom su baro- 
netu į jo kabinetą pasikalbėti, aš viską išklojau. Jis nustebo 
mažiau, negu tikėjausi. 
 — Aš žinojau, kad Berimoris naktimis vaikšto, ir ketinau su 
juo, apie tai pasikalbėti,— tarė jis.— Kelis kartus girdėjau korido- 
riuje žingsnius tuo pačiu laiku kaip ir jūs. 

— Tai jis, matyt, kiekvieną naktį eina prie to lango, — tariau. 

—- Matyt. Jei taip, mes galėtume jį pasekti ir pažiūrėti, ko 
ten laukia. Įdomu, ką jūsų draugas Holmsas darytų, jei čia būtų? 

— Manau, pasielgtų visiškai taip, kaip jūs dabar pasiūlėt,— 
pasakiau.— Jis pasektų Berimorį ir pažiūrėtų, ką šis veikia. 

— Tai sekim kartu. 

— Bet jis, be abejo, išgirs. 

— Berimoris gerokai neprigirdi, tad pamėginkim tuo pasinau- 
doti. Pabūsim šignakt mano kambaryje ir palauksim. 

Jis patenkintas pasitrynė rankas — matyt, apsidžiaugė, kad ši 
pramoga pajvairins ramų gyvenimą tose pelkėse. 

Baronetas jau tarėsi su architektu, braižiusiu projektus serui 
Čarlsui, ir su rangovu iš Londono, tad greičiausiu laiku galime 
laukti didelių permainų. Iš Plimuto atvažiavo dažytojai ir bal- 
džiai; taigi, atrodo, mūsų draugas plačiai užsimojo ir nesigailės 
nei jėgų, nei išlaidų savo giminės didybei prikelti. Kai rūmai 
bus sutvarkyti ir pristatyti naujų baldų, serui Henriui trūks tik- 
tai žmonos. Tarp mūsų kalbant, aiškiai matyti, kad vargo dėl to 
nebus, jai tik panelė Steiplton sutiks, nes mažai tesu matęs vyrų, 
kurie būtų taip įsimylėję kaip seras Henris gražiąją mūsų kai- 
inynę. Tačiau jų meilės tėkmė nėra tokia glotni, kaip galėtumei 
laukti tokiomis aplinkybėmis. Pavyzdžiui, šiandien visai netikėtai 
jos paviršių sudrumstė bangos, gerokai suirikdžiusios ir supyk- 
džiusios mūsų bičiulį. 

Po mūsų jau minėto pokalbio apie Berimorį seras Henris už» 
sidėjo skrybėlę, ketindamas kažkur eiti. Aš, savaime aišku, irgė 
susiruošiau. 

— Jūs irgi einat, Votsonai? — paklausė jis, keistai žiūrėdamas 
į mane. 
 — Jei einat į „pelkes — taip, — atsakiau. 

— Taigi, į pelkes. | 

— Juk žinot, kas man liepta daryti? Man nemalonu, kad turiu 
lįsti jums į akis, bet pats girdėjot, kaip Holmsas griežtai reika- 
lavo nepalikti jūsų vieno, ypač einančio į pelkes... 

Seras Henris maloniai šypsodamasis uždėjo ranką man ant pe- 
ties. | 

— Mielas drauge,— pasakė jis,— nors Holmsas ir labai išmin- 
tingas, vis dėlto jis nenumatė to, kas man dabar darosi. Supran- 
late? Ir manau, kad tikrai nesate tasai, kuris norėtų man sutruk- 
dyti. Aš turiu eiti vienas. 

Mano padėtis pasidarė nepaprastai kebli. Nesusigaudžiau, nei 
ką sakyti, nei ką daryti, o jis tuo tarpu pasiėmė lazdą ir išėjo. 

Tačiau, kai viską pergalvojau, mane labai ėmė graužti sąži- 
nė, kam jį vieną išleidau kad ir tokiu reikalu. Kaip jausiuosi, jet 
grįžus teks jums prisipažinti, kad per mano aplaidumą įvyko 
nelaimė? Vien nuo tos minties mane išmušė karštis. Bet gal ir 
dabar dar nevėlu, gal dar pasivysiu jį? Tučtuojau leidausi Meripit 
Hauzo link. 

Kiek kojos įkabina skubėjau keliu, kol priėjau taką į pelkes, 
bet sero Henrio vis nemačiau. Bijodamas, jog būsiu, ko gero, 
pasukęs ne į tą pusę, užlipau ant kalvos, kad toliau matyčiau — 
tai toji kalva su granito karjerais. Nuo ten iškart išvydau serą 
Henrį. Už kokio ketvirčio mylios jis drožė pelkių taku su dama, 
žinoma, su panele Steiplton. Aišku, jų jau seniai susitarta ir 
šis pasimatymas iš anksto paskirtas. Jiedu ėjo pamažu, kalbėda- 
miesi, ir aš mačiau, kaip panelė Steiplton vis mojavo ranka, tarsi 
kažką įrodinėdama, o jis atidžiai klausėsi ir kelis kartus nesu- 
tikdamas smarkiai papurtė galvą. Aš stovėjau tarp uolų, stebė- 
damas juos, ir visai neišmaniau, ką toliau daryti. Pasivyti ir 
įsiterpti į intymų pokalbį būtų baisiai įžūlu, bet mano pareiga — 
neišleisti sero Henrio iš akių. Sekti draugą kaip kokiam šnipui — 
bjaurus darbas. Betgi nieko geriau nesugalvojau,— stebėsiu, sa- 
kau, nuo kalvos, o paskui, prisipažinęs jam, nuraminsiu savo, sg- 
žinę. Zinoma, jei staiga jį būtų ištikes koks pavojus, aš nebūčiau 

galėjęs jam padėti, nes stovėjau per toli, bet, pats suprantąte, 
mano padėtis buvo sunki ir daugiau nieko negalėjau padaryti. 


Mūsų draugas seras Henris ir panelė Steiplton stabtelėjo ant 
tako, karštai kalbėdamiesi, ir tada pastebėjau, kad ne aš vienas 
seku jų pasimatymą. Ore judėjo kažkoks žalias daiktas, ir geriau 
įsižiūrėjęs pamačiau, kad jį neša ant lazdos žmogus, einantis 
per kemsynus. Tai buvo Steipltonas su savo tinkleliu peteliškėms 
gaudyti. Jis buvo daug arčiau besišnekučiuojančios poros už 
mane ir žengė ton pusėn. Tuo metu seras Henris staiga apkabino 
panelę Steiplton. Nors jis laikė ją apglėbęs, ši nusisuko ir, kaip 
man pasirodė, stengėsi ištrūkti. Seras Henris pasilenkė prie jos, 
bet ji tarsi gindamasi užsidengė ranka. Tada pamačiau, kaip jie 
ūmai atšoko ir nusisuko vienas nuo kito. Tai nutiko dėl Steipltono, 
kuris kiek įkabindamas lėkė į jų puse, o tinkliukas juokingai 
maskatavo jam už nugaros. Pripuoles prie įsimylėjėlių, jis ėmė 
karštai mojuoti rankomis, trypčioti. Ką tai reiškė, nesupralau, 
bet Steipltonas, matyt, kažin kuo kaltino serą Henrį, o šis aiš- 
kinosi ir vis labiau širdo, nes Steipltonas jo nepaisė. Dama sto- 
vėjo išdidžiai tylėdama. Galų gale Steipltonas staigiai apsisuko, 
griežtai mostelėjo seseriai, ir ši, nedrąsiai žvilgtelėjusi į serą 
Henrį, nuėjo kartu su broliu. Iš piktų gamtininko mostų supra- 
tau, kad jis pyko ir ant sesers. Baronetas kiek pastovėjo žiūrė- 
damas jiems pavymui, paskui nuleidęs galvą, baisiausiai nusi- 
minęs tuo pačiu taku pamažėle pasuko atgal. 

| Ką visa tai reiškė, nesupratau, bet man buvo baisiai gėda, kad, 
draugui nežinant, mačiau tokią intymią sceną. Taigi bėgte lei- 
dausi nuo kalvos ir jos papėdėje susidūriau su baronetu. Jis buvo 
paraudęs iš piktumo, antakiai suraukti, — matyt, suko galvą, ką 
daryti. 

— O, Votsonai! Iš kur čia atsiradot? — nustebo jis.— Nejaugi 
vis dėlto sekėte paskui? 

Aš jam viską paaiškinau: kaip širdis neleido pasilikti, kaip 
mačiau, kas atsitiko. Jo akys piktai blykstelėjo, bet mano atviru- 
mas jį nuginklavo, ir jis nusijuokė, beje, gana liūdnai. 

— Galėtum pamanyti, kad šie tyrlaukiai tikrai patogi vieta 
žmogui pabūti nuošaliai,— pasakė jis,— bet kur ten! Atrodo, visa 
grafystė susirinko pažiūrėti mano piršlybų, beje, gana liūdnų! 
Kurgi jūs buvot? 

— Ant tos kalvos. 


72 


— Vadinasi, pačioje paskutinėje eilėje. O jos brolis buvo par- 
teryje, prie pat scenos. Ar matėt, kaip jis mus užpuolė? 

— Taip. | 

— Ar jums niekada nedingtelėjo, kad jis pamišęs? 

— Ne, niekada. 

— Man irgi. Iki šios dienos aš jį laikiau protingu žmogumi. 
Bet patikėkit manimi; jam arba man reikia tramdomųjų marš- 
kinių. Vis dėlto kuo aš blogas? Jūs gyvenate kartu su manimi 
jau kelios savaitės, Votsonai. Tad sakykit tiesiai, kas man kliudo 
būti geram vyrui tos moters, kurią pamilau? 

— Manau, kad niekas. 

— Dėl visuomeninės mano padėties jis negali nieko prikišti, 
vadinasi, aš jam nepatinku kaip žmogus. Per visą savo gyvenimą 
nesu užgavęs nei vyro, nei moters. O jis neleidžia man net pirštu 
prie jos prisiliesti. 

— Ar jis taip sakė? 

— Taigi, ir kad tai būtų viskas! Žinot, Votsonai, aš ją pa- 
žįstu tik kelios savaitės, bet, kai pirmą kartą pamačiau, pajutau, 
jog sutverta man, ir ji... įi taip pat laiminga su mantimi, kaip 
mane gyvą matot. Moters akys pasako daugiau negu žodžiai. 
Tačiau jis niekada mums neleido pabūti dviese, ir tik šiandien 
pirmą kartą buvo proga pasišnekėti vieniem. Ji mielai atėjo į 
pasimatymą, bet apie meile nė neužsiminė ir, jei būtų galėjusi, 
būtų nė man neleidusi apie tai prabilti. Visą laiką ji kartojo, 
jog čia pavojinga vieta ir ji tol nebus laiminga, kol aš neiš- 
važiuosiu. Aš pasakiau, kad nuo tos dienos, kai pamačiau ją, 
niekur neketinu važiuoti, o jeigu ji iš tikrųjų taip nori, tai tegul 
važiuoja su manimi. Žodžiu, paprašiau jos rankos, bet ji man nie- 
ko nespėjo atsakyti, nes tas brolis pripuolė prie mūsų visas per- 
simainęs kaip koks beprotis. Jis buvo pabalęs iš pykčio, o blyškios 
jo akys atšiauriai blizgėjo. Ko man reikią iš jo sesers? Kaip aš 
išdrįsęs jai meilintis, kai jai nuo to bjauru darąsi? Gal aš manąs, 
kad baronetui viskas galima? Jeigu jis būtų ne jos brolis, būčiau 
žinojęs, ką atsakyti. O dabar teištariau, jog mano jausmas jo se- 
Iseriai esąs doras, tad man nesą ko gėdytis, ir pridūriau, kad ji, 
tikiuosi, suteiksianti man garbę ir tapsianti mano žmona. Tačiau 
nuo to padėtis nepagerėjo, tada aš nebetekau kantrybės ir kiek 
pasikarščiavau, nors reikėjo susilaikyti, — juk įi stovėjo šalimais. 
Galų gale, kaip jūs matėt, jiedu nuėjo, ir aš. likau vienas, visiškai 

išmuštas iš vėžių. Paaiškinkit man dabar, Votsonai, ką tai reiškia, 
ir aš visą gyvenimą būsiu jums dėkingas. 


Aš ir vienaip maniau, ir kitaip, bet, dievaži, pagaliau pats 
visiškai susipainiojau. Nieko mūsų draugui netrūksta — jis turi 
titulą, yra turtingas, jaunas, narsus ir gražus, nieko negalėčiau 
jam prikišti, nebent niūrią jo giminės lemtį. Baisiai keista, kad 
jo pasiūlymas buvo taip šiurkščiai atmestas visai neatsižvelgiant 
į panelės Steiplton norus. Keista ir tai, kad ji su tuo sutiko ne- 
sipriešindama. 

Tačiau dar tą patį vakarą Steiplionas išsklaidė mūsų abejo- 
nes. Jis atėjo atsiprašyti sero Henrio, kad taip nemandagiai 
pasielgė rytą, ir jie ilgai vienu du kalbėjosi sero Henrio kabinete. 
Tas pokalbis išėjo į gera: pikti žodžiai buvo pamiršti, ir susitai- 
kymo švesti Steiplionas mus pakvietė ateinantį penktadienį į 
Meripit Hauzą pietų. 

— Ir dabar jo nelaikau normaliu,— pasakė seras Henris.— 
Aš negaliu pamiršti jo žvilgsnio, kai užsipuolė mane šį rytą, 
bet reikia pripažinti, kad retas žmogus mokėtų taip gražiai at- 
siprašyti kaip jis. 

— Ar jis paaiškino, kodėl taip pasielgė? 

— Jis sako, kad sesuo jam viskas. Tai savaime suprantama, 
ir man malonu, kad brolis taip ją brangina. Jie visą laiką gyveno 
kartu, ir jis, kaip sakosi, neturįs daugiau artimųjų, tik ją vieną, 
todėl jam net baisu pamanyti apie išsiskyrimą. Jis nesupratęs, 
kad aš myliu jo seserį, o kai pats savo akimis tai pamatęs ir 
pajutęs galįs jos netekti, buves baisiai sukrėstas ir visai netekęs 
galvos. Jis atsiprašąs už viską, kas nutikę, ir pripažįstąs, kad jo. 
svajonės visą gyvenimą išlaikyti prie savęs tokią gražuolę kaip 
jo sesuo buvusios kvailos ir egoistiškos. Ir jeigu jai lemta jį pa- 
likti, tai geriau tegul ištekanti už kaimyno, negu už ko kito. Ta- 
čiau, šiaip ar taip, jam tai esąs smūgis, ir turėsią praeiti nemaža 
laiko, kol atsigausiąs. Jis mums nedarysiąs jokių kliūčių, jei aš 
prižadėsigąs duoti jai ramybę ir tris mėnesius pasitenkinsiąs Tik. 
draugyste su jo seserimi, nekalbėdamas apie meilę. Aš dt 
jau, ir tuo viskas baigėsi. 


Taigi viena mūsų paslaptis, nors ir nedidelė, jau paaiškėjo. 
Kapanodamiesi baloje, mes lyg ir pajutom jos dugną. Dabar jau: 
žinome, ko Steipltonas taip nepalankiai žiūrėjo į savo sesėrs ger-. 
bėją, nors tokio, -kūip seras Henris reikia paieškoti. -- 


74. 


Be to, iš susitaršiusios paslapčių sruogos aš išnarpliojau dar 
vieną giją — matot, paaiškėjo, iš kur sklinda tas paslaptingas 
raudojimas naktimis, ko ponia Berimor būna apsiverkusi, ko 
Berimoris slapčia vis eina prie to grotuoto lango, vakarų pusėje. 
Pasveikinkit mane, brangusis Holmsai, ir pripažinkit, kad aš 
kaip padėjėjas jūsų neapvyliau, kad ne veltui parodėt man pa- 
sitikėjimą ir atsiuntėt čia. Tos paslaptys buvo visiškai išsklaidy- 
tos per vieną naktį. 

Aš sakau „per vieną naktį" „bet iš tikrųjų prireikė dviejų naklų, 
mat pirmąją nieko nepešėme. Mudu prasėdėjome sero Henrio 
kambaryje beveik iki trečios valandos, bet negirdėjome jokio kila 
garso, tik laikrodžio dūžius ant laiptų. Pagaliau užmigome savo 
kėdėse, ir tuo budėjimas baigėsi. Laimė, kad nenuleidom rankų 
ir nusprendėm dar kartą pabandyti. Kitą naktį, kiek įtraukę lem- 
pos dagtį, vėl ėmėm budėti sėdėdami kuo tyliausiai ir rūkydami. 
Laikas slinko neapsakomai pamažu, bet mes laukėm kantriai ir 
atsidėję, kaip medžiotojas, tykantis, kada žvėris paklius į spąs- 
tus. 

Laikrodis išmušė pirmą valandą, antrą, ir mes jau antrąsyk 
buvom beprarandą viltį ką nors sužinoti, bet staiga snaudulys 
išlakstė, akies mirksniu mudu išsitiesėm ir suklusom. Koridoriuje 
sugirgždėjo grindys. Kažkas prasėlino pro mūsų kambarį ir paty- 
liukais nutolo. Tada baronetas pamažėle atidarė duris, ir mudu lei- 
domės paskui tą žmogų. Jis jau buvo perėjęs galeriją, tad ko- 
ridoriuje buvo visai tamsu. Mes tyliai nusigavom į kitą pastato 
sparną. Ir kaip tik tuo metu pamatėm aukštą vyrą su juoda barz- 
da — pasikūprinęs jis pirštų galais stypčiojo per koridorių. Kaip 
ir aną kartą jis įėjo pro tas pačias duris, ir visas tarpduris nu- 
švito, per tamsų koridorių nuo žvakės nutįso geltonas šviesos 
ruožas. Mudu atsargiai slinkom prie tų durų, išbandydami kiek- 
vieną grindų lentą, o tik paskui ant jos stodamiesi. Kad nebildėtų, 
buvom nusiavę batus, bet senos lentos vis tiek sulig kiekvienu 
žingsniu cypė ir girgždėjo. Kartais jau atrodė, kad Berimoris 
būtinai mus išgirs. Tačiau mums sekėsi, nes jis buvo priekurtis 
ir labai įsitraukęs į savo darbą. Kai pagaliau prisėlinom prie durų 
ir pažvelgėm, jis stovėjo prie pat. lango su žvake rankoje, pri- 
spaudęs prie stiklo blyškų veidą, — visiškai taip, kaip ir prieš dvi 
naktis, kai aš jį mačiau. 

„Mes nebuvom iš anksto susitarę, ką darysim, bet baronetas 
visada pasirenka tiesų kelią. Jis įžengė į kambarį. Berimoris iš- 

sigandęs aiktelėjo, atšoko nuo lango ir mirtinai išbalęs, visas 
drebėdamas sustojo prieš mus. Tamsios jo akys, degančios bal- 
tame lyg kaukė veide, buvo pilnos siaubo, kai jis nustebęs žual- 
gėsi tai į serg Henrį, tai į mane. 

— Ką jūs čia darot, Berimori? 

— Nieko, sere.— Jis vos galėjo ištarti žodį iš susijaudinimo; 
nuo žvakės, drebančios jo rankoje, aplinkui šokinėjo šešėliai.— 
Langas, sere. Naktimis aš apžiūriu, ar visi uždaryti. 

— Antrame aukšte. | 

— Taip, sere, visus langus. 

— Klausykit, Berimori,— griežtai tarė seras Henris,— mudu 
nusprendėme iš jūsų sužinoti tiesą, tad kuo greičiau įg pasaky- 
site, tuo mažiau bėdos turėsite. Na! Tik nemeluokit! Ką jūs darėt 
prie lango? | 

Vyriškis bejėgiškai pažvelgė į mus ir ėmė grąžyti rankas, 
tarsi jausdamasis galutinai sužlugęs ir nežinodamas, ko grieb- 
tis. 

— Aš nieko pikta nedariau, sere. Aš tik laikiau žvakę prie 
lango. 

— O kam laikėt tą žvakę prie lango? 

— Neklausinėkit manęs, sere Henri, neklausinėkit! Duodu 
žodį, sere, kad tai ne mano paslaptis ir todėl negaliu jos at- 
skleisti. Jei ji būtų tik mano ir niekieno kito, aš nemėginčiau 
nuslėpti nuo jūsų. 

Staiga man šovė į galvą netikėta mintis, ir aš paėmiau žvakę 
nuo palangės, kur tarnas buvo ją pastatęs. 

— Tai greičiausiai signalas, — pasakiau.— Pažiūrėkim, ar bus 
koks nors atsakymas. 

Aš pakėliau žvakę taip, kaip buvo laikęs Berimoris, ir įsmei- 
giau akis į nakties tamsą. Mėnulis buvo užlindęs už debesų, tik 
vargais negalais įžiūrėjau juodą medžių eilę ir nusidriekusias 
kiek šviesesnes pelkes. Staiga džiaugsmingai riktelėjau, nes pa- 
mačiau, kaip už tamsaus lango kvadrato juodą nakties šydą per- 
skrodė maželytis šviesos taškelis. 

— Štai, žiūrėkit! — sušukau. 

— Ne ne, sere, ten nieko nėra, nieko nėta,— įsiterpė tarnas.— 
Tikėkit manim, sere... | 

— Panešėkite žvakę į kitą lango šoną, Votsonai,— sušuko 
baronetas.— Žiūrėkite, anas irgi taip pat padarė! Taigi, nenaus 

dėli, ar jūs vis dar ginsitės, kad čia ne signalas? Na, sakykit! 
Kas per vienas tas jūsų bendrininkas ir koks čia sąmokslas? 

Berimoris pažvelgė tiesiai į baronetą, dabar jo veidas buvo. 
atšiaurus. 

— Tai tik mano vieno reikalas. Ir aš nieko nesakysiu. 

— Tokiu atveju tučtuojau palikite šiuos namus. 

— Gerai, sere. Jūsų valia. 

— Betgi išeisite taip negarbingai. Dievaži, kaip jums ne gėda? 
Po šiuo stogu mūsų šeimos išgyveno kartu daugiau kaip šimtą 
metų, o aš jus užtinku rengiantį kažkokį nedorą sąmokslą prieš 
manė. 

— Ne ne, sere, ne prieš jus! 

Tai pasakė moteris, ir mes pamatėm prie durų ponią Berimor, 
dar labiau išbalusią ir persigandusią nei vyras. Apkūni, vien su 
sijonu, užsisiautusi tik skarą, ši moteris galėjo atrodyti juokingai, 
jei ne išsigandęs jos veidas. 

— Mums reikės išeiti, Eliza. Štai kuo viskas baigėsi. Gali 
dėti daiktus, — pasakė tarnas. 

— O Džonai, Džonai, ką aš padariau. Čia aš kalta, sere Hen- 
ri, vien aš. Jis tai darė dėl manęs, nes aš jo prašiau. 

— Tai pasakykit galų gale, ką visa tai reiškia? 

— Vargšas mano brolis alksta. pelkėse. Juk mes negalim leisti, 
kad jis mirtų iš bado prie pat mūsų namų. Žvakė yra signalas, kad 
jam paruošta maisto, o jis duoda ženklą, kur reikia nunešti. 

— Tai jūsų brolis yra... 

— „.. pabėgęs kalinys, sere, žudikas Seldenas. 

— Teisybė, sere,— patvirtino Berimoris.— Aš sakiau, kad tai 
ne mano paslaptis, todėl negalėjau jos alskleisti. Tačiau dabar 
jūs ją sužinojote, taigi matote, kad niekas neketina nieko jums 
daryti. 

Tai štai kodėl Berimoris slapta eidavo naktimis su žvake prie 
lango. Seras Henris ir aš apstulbę spoksojom į ponią Berimor. 
Nejaugi ši flegmatiška garbinga moteris yra to paties kraujo 
kaip vienas iš baisiausių mūsų krašto nusikaltėlių? 

— Taip, sere, mano pavardė buvo Selden, o jis — jauniausia- 
sis mano brolis. Iš mažens mes jį per daug lepinome ir leidome 
viską, ko tik užsigeisdavo, kol jis ėmė manyti, kad pasaulis su- 
kurtas tik jo malonumui ir kad galima daryti, ką nori. Paaugęs 
brolis susirado blogų draugų, ir tarytum koks velnias jį apsėdo. 
Jis iškankino motinos širdį ir sutrypė į purvą mūsų vardą. Jis 

smuko vis žemiau ir žemiau — nuo vieno nusikaltimo prie kito, 
ir turbūt tik Dievo gailestingumas gelbsti jį nuo kartuvių. Bet 
man, sere, brolis tebėra tas pats mažas garbanotas berniukas, kurį 
aš auginau kaip vyresnioji sesuo ir su kuriuo žaidžiau. Dėl to jis 
ir pabėgo iš kalėjimo. Žinojo, kad aš čia gyvenu ir kad mes ga- 
lėsime padėti. Ką gi mes turėjome daryti, kai vieną naktį jis 
atėjo išvarges, alkanas, o kiekvieną akimirką galėjo atsekti sar- 
gybiniai? Mes įį įsileidome, pamaitinome ir ėmėme juo rūpintis. 
Paskui parvažiavot jūs, sere, ir mano brolis nusprendė, kad bus 
saugiau pelkėse pralaukti, kol liausis jo ieškoję, tad ir slapstosi 
ten. Tačiau kas antrą naktį mes tikriname, ar jis dar tebėra, ir 
rodome lange žvakę. Jei jis atsako, mano vyras išneša jam duonos 
ir mėsos. Kiekvieną dieną mes tikimės, gal brolis bus išsidan- 
ginęs, bet kol yra čia, negalime įo palikti likimo valiai. Tai tikra 
teisybė, sakau jums kaip dora krikščionė. Jei manote, kad čia kas 
blogai, tai žinokite, kad mano vyras niekuo dėtas, kalta esu aš, 
o jis viską darė tik dėl manęs. 

Moteris kalbėjo taip karštai, kad negalėjom nepatikėti. 

— Ar tai teisybė, Berimori? | 

— Taip, sere Henri. Gryniausia teisybė. 

— Ką gi, negaliu kaltinti jūsų, kad palaikėte savo žmoną. Už- 
mirškite, ką sakiau. Eikite dabar į savo kambarį, o rytoj pakal- 
bėsim. 
atidarė, ir mums į veidus padvelkė šaltas nakties vėjas. Toli juo- 
doje pelkėje dar tebežibėjo mažytis geltonas šviesos taškelis. 

— Keista, kaip jis nebijo, — pasakė seras Henris. 

— Gal žiburėlis taip pastatytas, kad matomas tik iš čia. 

— Gali būti. Kaip manote, ar jis toli? 

— Kur nors palei Granito uolą. 

— Tai ne toliau kaip už poros mylių. 

— Gal dar arčiau. | 

— Taip, negali būti toli, jei Berimoris turėdavo ten nunešti 
maisto. Ir jis, tas niekšas, laukia su žvake. Dievaži, Votsonai, einu 
ir pagaunu jį. 

Ta pati mintis ir man buvo atėjusi į galvą. Juk Berimoriai savo 
paslaptį mums pasakė ne dėl to, kad mumis pasitikėjo. Jie buvo 
priversti prisipažinti. O šis žmogus pavojingas visuomenei, ir 
tokio nepataisomo piktadario nėra ko nei gailėtis, nei teisinti. 
Mes tik atliktume savo pareigą, jei, pasinaudoję proga, grąžin- 


78 


žume jį ten, kur jis niekam negalėtų kenkti. Tas žudikas itin 
žiaurus, ir, jei neįsikišim, gali nukentėti kiti. Pavyzdžiui, kokią 
naktį jis gali užpulti mūsų kaimynus Steipltonus. Tikriausiai kaip 
tik ši mintis ir paskatino serą Henrį drąsiai žengti tokį žingsnį. 

— Ir aš eisiu, — pasakiau. 

— Tai pasiimkit revolverį ir apsiaukit aulinius batus. Kuo 
greičiau išeisim, tuo geriau, nes jis gali užgesinti žvakę ir pasi- 
traukti. : 

Po penkių minučių jau buvom lauke. Skubiai perėjom tamsius 
krūmus, kur niūriai kaukė rudens vėjas ir šlamėjo krintantys Ia- 
pai. Nuo drėgmės ir puvėsių oras buvo troškus. Retkarčiais šuys- 
telėdavo mėnulis, bet padange vis plaukė ir plaukė debesys, ir vos 
tik išėjus į pelkę pradėjo krapnoti lietus. Žiburėlis vis dar tebe- 
spingsėjo priešaky. 

— Ar turit kokį ginklą? — paklausiau. 

— Taip, šmaikštį. 

— Reikia užtikti bėglį staiga, nes jis, sako, su niekuo nesi- 
skaito. Užklupsim jį netikėtai, kad atsidurtų mūsų rankose, ne- 
spėjęs pasipriešinti. 

— Įdomu, Votsonai,— tarė baronetas,— ką dabar pasakytų 
Holmsas? Kaip su tuo: „sutemus, kai ten siaučia piktosios jė- 
g0s“?.. 

Staiga, tarsi atsakydamas į jo žodžius, kažkur pelkių glūdu- 
moje pasigirdo tas pats keistas balsas, kurį jau buvau girdėjęs 
prie Grimpeno liūno. Nakties tylą iš pradžių sutrikdė vėjo at- 
neštas pratisas žemas staugimas, paskui jis pagarsėjo, o galiausiai 
prislopo, nuaidėjo nelyginant liūdna aimana ir visai nutilo. Vir- 
pindamas orą, tas duslus staugimas, toks kraupus ir grėsmingas, 
vis kartojosi ir kartojosi. Baronetas suėmė mane už rankovės, ir 
net tamsoje buvo matyti, koks išbalęs jo veidas. 

— O Dieve, kas čia, Votsonai? 

— Nežinau. Tie garsai pelkėse dažni. Aš jau sykį girdėjau. 

Kauksmas nutilo, ir stojo visiška tyla. Mudu įtemptai klausė- 
mės, bet nieko nebeišgirdom. 

— Votsonai,— pasakė baronetas,— tai staugė šuo. 

Man sustingo kraujas, nes iš virptelėjusio jo balso supratau, 
kad jį apėmė siaubas. 

— Kaip jie tą balsą aiškina? 

— Kas? 

— Vietiniai gyventojai. 

— O, jie tamsūs žmonės. Argi svarbu, kaip jie aiškina? 

— Sakykit, Votsonai, ką jie apie tai mano? 

Aš kiek padvejojau, bet neatsakyti negalėjau. 

— Jie sako, kad.čia staugia Baskervilių šuo. 

Seras Henris sudejavo ir kurį laiką neištarė nė žodžio. 

— Taip, tai šuo, — pagaliau vėl prabilo jis,— bet atrodo, kad 
balsas sklido labai iš toli, lyg iš anos pusės. 

— Sunku pasakyti, iš kur. 

— Jis pasigirsdavo ir nutildavo su vėjo gūsliais. O ar ne toje 
pusėje Grimpeno liūnas? 

— Taip, toje. 

— Tai jis buvo girdėti iš ten. Klausykit, Votsonai, ar jums 
pačiam neatrodo, kad ten staugė šuo? Aš ne vaikas. Tad nebijokit 
pasakyti teisybę. 

— Aš buvau su Steipltonu, kai tą kauksmą girdėjau. Jis sakė, 
jog tai greičiausiai kažkokio keisto paukščio balsas. 

— Ne ne, tai šuo. Dieve mano, nejaugi tose visose pasakose 
esama teisybės? Nejaugi man iš tikro gresia kažkoks paslaptingas 
pavojus? Jūs tuo netikite, Votsonai, ar ne? 

— Ne ne. 

— Ir vis dėlto viena įuoktis iš to Londone, o visai kas kita 
stovėti čia, pelkių glūdumoje, ir girdėti šitą kauksmą. O mano 
dėdė! Juk prie jo lavono buvo šuns pėdos. Koks sutapimas! Aš ne“ 
bailys, Votsonai, bet nuo to staugimo man tiesiog kraujas su- 
stingo. Pačiupinėkit, kokia mano ranka! 

Ji buvo šalia kaip marmuras. 

— Rytoj viskas bus gerai. 

— Man atrodo, kad tas kauksmas niekaip neišeis man iš gal- 
vos. Ką dabar darysim, kaip manot? 

— Gal grįšim atgal? 

— Ne, nieku gyvu. Išėjom gaudyti to žmogaus, tai ir sugau- 
kim. Mes tykom nusikaltėlio, o tas velnio, šuo, ko gero, tyko mūsų. 
Eime. Neslitrauksim, nors ir visi pragaro nelabieji sulėktų čia į 
pelkes. 

Klupdami mudu pamažėle slinkom patamsy, iš visų pusių 
apsupti dunksančių juodų uolingų kalvų ir prieš save vis toje 
pačioje vietoje matydami geltoną šviesos taškelį. Niekas taip 
neklaidina kaip žiburėlis tamsią naktį: čia jis atrodo kažkur 
toli, horizonte, čia — vos už kelių jardų. Bet pagaliau išvydom, 
iš kur sklinda šviesa, ir supratom žiburėlį esant visai arti. Tai 

buvo apvarvėjusi žvakė, įstatyta į plyšį tarp uolų, sulaikančių 
vėją ir taip ją užstojančių, kad iš niekur kitur negalėjai matyti, 
tik iš Baskervil Holo. Mudu buvom už didžiulio granito luito 
ir pasislėpę už jo žvilgtelėjom į šviesos signalą. Buvo keista 
matyti tą vienišą žvakę, degančių vidury pelkių: aplinkui — nė 
gyvos dvasios, tik status geltonas liepsnos liežuvėlis ir jo atšvai- 
tas ant uolų. 

— Ką dabar darysim? — sušnibždėjo seras Henris. 

— Palaukim čia. Jis turi būti kur nors netoli savo žvakės. 
Pasidairykim, gal pamatysim. 

Vos tik spėjau ištarti tuos žodžius, ir mes jį pastebėjom. Tarp 
uolų, prie to palies plyšio, kur degė žvakė, pasirodė geltonas 
piktas veidas, baisus ir gyvuliškas, visas randuotas ir nuožmus. 
Tokia fizionomija — murzina, apšepusi, apkritusi susivėlusiais 
plaukais — galėjo būti senovės laukinių žmonių, gyvenusių urvuose 
šių kalvų pašlaitėse. Sviesa atsispindėjo mažose klastingose jo 
akyse, kurios nirtulingai lakstė į kaire ir į dešinę tarsi kokio 
gudraus žvėries, išgirdusio tamsoje medžiotojų žingsnius. 

Matyt, jam kas nors pasirodė įtartina. Gal Berimoris duodavo 
jam kokį sutartą ženklą, o mes to nepadarėm, gal jam šiaip pa- 
sidingojo kas nors negero, bet iš žiauraus veido supratau, kad 
jis išsigandęs. Kiekvieną akimirką piktadarys galėjo užpūsti žva- 
ke ir pranykti tamsoje. Todėl aš šokau į priekį, o seras Henris — 
iš paskos. Katorgininkas, garsiai nusikeikęs, tą patį akimirksnį 
paleido akmenį, kuris atsitrenkė į mus dengiantį granito, luitą ir 
sutrupėjo. Kai jis pašokęes apsisuko bėgti, aš dar spėjau pamatyti 
jį esant kresną, tvirto sudėjimo. Laimė, kad staiga pro debesis 
išlindo mėnulis. Mudu leidomės aukštyn į kalvą ir pamatėme, jog 
bėglys kiek įkabindamas lekia žemyn kitu šlaitu, vikriai kaip kalnų 
ožys šokinėdamas per akmenis. Taiklus ilgas mano revolverio 
šūvis būtų galėjęs jį sužeisti, bet ginklą buvau pasiėmęs apsigin- 
ti, jei kas užpultų, o ne šauti į bėgantį beginklį žmogų. 

Mudu neblogi bėgikai, ir lėkti reikėjo, į pakalnę, tačiau greitai 
supratome jo nepavysią. Dar ilgai matėm jį mėnulio šviesoje — 
lyg mažytis taškelis jis skuodė akmenuotu tolimos kalvos šlaitu. 
Mes vijomės, vijomės, visiškai pailsom, o nuotolis tarp mūsų vis 
didėjo. Pagaliau, žiūrėdami į tolstantį bėglį, sustojom ir gaudy- 
dami kvapą susėdom ant akmens. 

Ir tuo metu visai netikėtai įvyko be galo keistas dalykas. Mudu 
atsistojom. ir pasukom namo, nusprendę, kad vytis — beviltiška. 

Dešinėje neaukštai tepakilęs švietė mėnulis, o sidabrinio jo disko 
apačią dengė dantyta granitinės uolos viršūnė. Čia, ant uolos, 
tame spindinčiame fone nelyginant kokia juodmedžio statula 
stovėjo žmogus. Nemanykit, Holmsai, kad tai iliuzija. Galvą dedu, 
kad nieko gyvenime nebuvau aiškiau matęs. Kiek galėjau įžiūrėti, 
žmogus buvo aukštas ir lieknas. Jis stovėjo pražergęs kojas, su- 
kryžiavęs rankas ir nuleides galvą, tarsi susimąstęs apie beribius 
durpių ir granito tyrlaukius, plytinčius po juo. Sakytum tikras tų 
kraupiųjų pelkių valdovas. Tai buvo ne kalinys. Šis žmogus sto- 
vėjo toli nuo tos vietos, kur anas nubėgo. Be to, jis buvo daug 
aukštesnis. Nustebęes riktelėjau ir pasisukau į baronetą, norėda- 
mas jam parodyti, bet kol sučiupau jį už rankos, žmogus dingo. 
Smaili granito uolos viršūnė vis dar dengė apatinį mėnulio kraš- 
tą, bet tylios ir ramios statulos ten jau nebebuvo. 

Aš norėjau užkopti į tą viršūnę ir ją apžiūrėti, bet buvo, per 
toli. Be to, baronetas vis dar negalėjo atsigauti nuo kaukimo, 
priminusio niūrią jo šeimos legendą, ir jo nebetraukė nauji nuo- 
tykiai. Seras Henris nespėjo pamatyti to vienišo žmogaus ant 
viršukalnės, todėl negalėjo suprasti, kaip mane sujaudino keistas 
jo pasirodymas ir įspūdinga poza. 

— Tikriausiai sargybinis, — pasakė jis.— Dabar jų pilnos pel- 
kės, kai tas kalinys pabėgo. 

Ką gi, gal ir jis teisus, bet aš norėčiau įsitikinti. 

Šiandien mes žadame pranešti į Prinstauną, kur reikia ieškoti 
bėglio, tik gaila, kad mums nepasisekė patiems pergalingai nuga- 
benti jo į kalėjimą. 

Tai tokie yra praėjusios nakties įvykiai, ir turite pripažinti, 
brangusis Holmsai, kad aš jums padėjau šiuo savo laišku. Ži- 
noma, daugelis aprašytų faktų visai ne į temą, bet manau, kad 
taip bus geriausia — aš sakysiu viską, o jūs pats pasirinkit tai, 
kas labiausiai padės įminti mūsų mįslę. Šio to, ir mes jau pasie- 
kėm. Sužinojom Berimorių elgesio priežastį, ir nuo to daug kas 
paaiškėjo. Tačiau pelkės su visomis savo paslaptimis ir keistai- 
siais gyventojais vis dar tokios pat neperprantamos kaip seniau. 
Gal kitame savo laiške bent kiek galėsiu ir tai nušviesti. Tačiau 
geriausia būtų, jei pats čia atvažiuotumėt. 

X SKYRIUS 


IšSTRAUKOS 
Iš DAKTARO VOTSONO 
DIENORAŠČIO 


Iki šiol citavau laiškus, kuriuos buvau išsiuntęs Šerlokui Holm- 
sui pirmosiomis dienomis. Bet dabar priėjau prie tokios vietos, kur 
turiu atsisakyti šitokios pasakojimo formos ir vėl pasikliauti savo 
prisiminimais, remdamasis savo to meto dienoraščiu. Keletas jo 
ištraukų atgaivins tuos įvykius, kurie man neišdildomai įsmigo 
į atmintį. Taigi pradedu pasakojimą nuo to ryto, kuris išaušo po 
nesėkmingų kalinio gaudynių ir kitų keistų nuotykių pelkėse. 


Spalio 16 d. Diena niūri ir miglota, dulkia lietus. Pro 
namą iš visų pusių slenka debesys, o kai jie retkarčiais prasi- 
sklaido, matyti banguotos nykių pelkių linijos su plonomis sidab- 
ro. gyslomis kalvų šlaituose; tolumoje prieš šviesą žvilga šlapi 
akmenys. Liūdna ir namie, ir lauke. Po praėjusios nakties iš- 
gyvenimų baronetas atrodo kaip žemę pardavęs, ir man pačiam 
maudžia širdį — jaučiu, kad gresia pavojus, gresia kiekvieną 
akimirką, bet negaliu jo nusakyti, todėl juo baisesnis jis man at- 
rodo. 

Gal būgštauju be reikalo? | 

Užtenka vien prisiminti daugybę įvykių, rodančių, kad aplink 
mus veikia kažkokios piktos įėgos. Paskutinio Baskervil Holo 
šeimininko mirtis tiksliai sutapo su tos šeimos legenda; be to, 
tarp valstiečių sklinda kalbos, kad pelkėse pasirodanti keista bū- 
tybė. Du kartus aš pats savo ausimis girdėjau tokius garsus, 
tarsi kažkur toli staugtų šuo. Neįmanoma patikėti, kad čia būtų 
kas antgamtiška. Negi ir pėdsakai, ir staugimas pelkėse būtų 
kokio vaiduoklio! Steipltoną gali paveikti tokiė prietarai, na, gal 
Mortimerį, bet aš dar sugebu blaiviai protauti ir nieku gyvu tuo 
nepatikėsiu. Norėdamas patikėti, turėčiau nusileisti iki lygio tų 
vargšų valstiečių, kuriems nepakanka pasakojimų apie paprastą 
pasiutusį šunį, bet trūks plyš turi pridurti, kad jam iš nasrų ir 
akių veržiasi liepsna. Holmsas nė nesiklausytų tokių sapaliojimų, 
o aš esu jo įgaliotinis. Tačiau faktai yra faktaix pelkėse du kartus 
girdėjau kaukiant. Sakykim, po pelkes iš tikrųjų laksto kažkoks 

didžiulis šuo. Tada viskas paaiškėtų. Bet kur tas šuo būna pasi- 
slėpęs, ką ėda, iš kur jis atsirado, kodėl jo niekas nėra matęs 
dieną? Reikia pripažinti, jog ką nors aiškiau pasakyti apie tą 
šunį beveik taip pat sunku kaip ir apie ang. Tačiau ne vien tik 
šuo čia veikia. Juk Londone buvo įsikišta ir žmonių — tai vy- 
riškis 'su karieta ir laiškas, įspėjantis serą Henrį saugotis pelkių. 
Čia jau viskas realu, nors tai galėjo būti tiek rūpestingo draugo, 
tiek priešo darbas. Kur dabar tas draugas ar priešas? Ar jis pa- 
siliko Londone, ar atsekė paskui mus? Nejaugi... nejaugi jis yra 
tas pats nepažįstamasis, kurį mačiau ant kalvos viršūnės. 

Teisybė, į jį aš vos spėjau žvilgtelėti, bet šį bei tą gerai 
įsidėmėjau, galiu net prisiekti. Jis man visai nematytas, nors 
jau esu susipažinęs su visais kaimynais. Augumo, jis aukštesnis 
už Steipltoną ir daug laibesnis už Frenklendą. Jį būtų buvę ga- 
lima pažaikyti Berimoriu, bet mes jį palikom namie, ir, dedu galvą, 
jis negalėjo ateiti paskui mus. Vadinasi, čia, kaip ir Londone, 
mus persekioja nepažįstamas žmogus. Mes juo neatsikratėm. Kad 
man pasisektų jį nutverti, pagaliau baigtųsi visos bėdos. Ir šiam 
tikslui dabar atiduosiu visas savo jėgas. 

Pirmiausia man šovė į galvą pasisakyti savo planus serui 
Henriui, bet paskui kilo kita gudresnė mintis — daryti kas reikia 
ir kuo mažiau kalbėti. Seras Henris tylus, mąslus. Kauksmas pel- 
kėse smarkiai jį sukrėtė. Aš nieko jam nesakysiu, kad dar labiau 
nesusijaudintų, ir pats vienas sieksiu savo tikslo. 

Šį rytą po pusryčių įvyko nedidelis incidentas. Berimoris pa- 
klausė, ar galėtų pasikalbėti su seru Henriu, ir jie nuėję užsidarė 
kabinete. Sėdėdamas biliardo kambaryje, kelis kartus išgirdau 
pakeltus jų balsus ir gerai supratau, apie ką jiedu kalbasi. Po 
kurio laiko baronetas atidarė duris ir pašaukė mane. 

— Berimoris sakosi esąs įžeistas,— tarė jis.— Jo nuomone, 
mes negražiai padarėm, kad ėjom gaudyti jo svainio, kai jis pats 
savo noru mums atskleidė paslaptį. 

Berimoris stovėjo priešais mus baltas kaip drobė, bet ramus. 

— Gal aš kiek pasikarščiavau, sere,— pasakė įis,— jei taip — 
prašau man atleisti. Betgi aš baisiai nustebau rytą išgirdęs, kaip 
parėjo abu džentelmenai, ir sužinojęs, kad jie norėjo pagauti Sel- 
deng. Tam vargšui užtenka bėdų ir be manęs. 

— Jei būtumėt mums pasisakęs savo noru, būtų visai kas 
kita,— tarė baronetas.— Bet jūs prisipažinot, teisingiau, jūsų 
žmona prisipažino, tik per prievartą — juk kito kelio jums nebuvo. 

— Aš nemaniau, kad jūs tuo pasinaudosite, sere Henri, dieva- 
ži, nemaniau. 

— Jis pavojingas visuomenei. Čia, pelkėse, sodybos toli viena 
nuo kitos, o toks žmogus su niekuo nesiskaitys. Tai matyti pa- 
žvelgus į jo veidą. Va kad ir ponas Steipltonas — argi jis apsi- 
gintų būdamas namuose vienui vienas? Niekas neturės ramybės, 
kol tasai žmogus vėl nebus už grotų. 

— Jis nesilauš nė į vienus namus, sere. Duodu jums garbės 
žodį. Ir šiame krašte jis daugiau nė vieno nepalies. Patikėkite 
manimi, sere Henri, kad po „elių dienų viskas bus parengia ir 
jis išplauks į Pietų Amerikdg Dėl Dievo, sere, labai prašau ne- 
pranešti policijai, kad jis dar pelkėse. Jie liovėsi ieškoję, ir jis 
gali ramiai palaukti garlaivio. Jei pranešit apie jį, įstumsit į 
bėdą ir mane su Žmona. 2 prašau, sere, nieko nesakyti po- 
licijai. 

— Ką pasakysit, Vaišėnaio 

Aš gūžtelėjau pečiais. 

— Jei jis išvyks iš mūsų krašto, mokesčių mokėtojams viena 
našta bus mažiau! 

— Bet jei prieš išvažiuodamas jis ką nors apiplėš? 

— Jis nepadarys tokios kvailystės, sere. Mes jį aprūpinom 
viskuo, ko tik jam gali prireikti. Padaręs nusikaltimą, jis išsi- 
duotų. 

— Teisybė,— pasakė seras Henris.— Na, ką gi, Berimori... 

— Dlieve padėk jums, sere, ir ačiū iš visos širdies. Jei jį vėl 
būtų suėmę, vargšė mano žmona nebūtų išlaikiusi. 

— Vadinasi, mes padedam slėptis kriminaliniam nusikaltėliui, 
Votsonai. Bet po to, ką išgirdom, man širdis neleidžia jį išduoti. 
Tebūnie taip. Berimori, galit eiti. 

Sumurmėjes keletą padėkos žodžių, Berimoris apsisuko, bet 
paskuli kažko suabejojo ir vėl atsigręžė. 

— Jūs pasirodėte toks geras, sere, todėl norėčiau jums atsi- 
lyginti. Aš šį tą žinau, sere Henri, ir turbūt man reikėjo anksčiau 
pasakyti, bet pats tesužinojau tik gerokai po tardymo. Ir dar 
nesu niekam prasitaręs. Tai susiję su nelaimingojo sero Čarlso 
mirtimi. 

Mudu. su baronetu net pašokom. 

— Ar jūs žinot, kaip jis mirė? 

— Ne ne, to aš nežinau. 

— Tai ką jūs žinot? 

— Aš žinau, ko jis tą valandą buvo prie vartelių. Jis turėjo 
susitikti su moterim. 

— Susitikti su moterim? Jis? 

— Taip, Sere. | 

— Ir kas ji tokia? 

— Nežinau jos pavardės, sere, bet galiu pasakyti inicialus. 
Jos inicialai yra „L. L.“ 

— Iš kur jūs žinot, Berimori? 

— Mato, sere Henri, tą rytą jūsų dėdei atėjo laiškas. Jis 
paprastai gaudavo daugybę laiškų, [5 buvo plačiai žinomas dėl 
geros širdies, todėl kiekvienas bėdds ištiktas pirmiausia kreipda- 
vosi į jį. Tačiau tą rytą lyg tyčia atėjo tik vienas laiškas, tai jis 
man ir krito į akis. Jis buvo iš Kumbi Treisio, rašytas moters ran- 
ka. 

— Na? 

— Paskui aš jį visai užmiršau ir nebūčiau prisiminęs, jei ne 
mano žmona. Prieš kelias savaites ji tvarkė sero Čarlso kabine- 
tg — nuo jo mirties čia dar niekas nebuvo judinta — ir giliai ži- 
dinyje ant grotelių rado sudegintą laišką. Didesnė laiško dalis 
buvo pavirtusi į pelenus, bet maža skiautelė, pats puslapio galas, 
dar laikėsi nesukritusi, ir galėjai perskaityti, kas parašyta, — 
apanglėjusiame popieriuje dar buvo. matyti pilkos rašalo raidės. 
Tai buvo greičiausiai prierašas, ir štai ką mes perskaitėm: „Labai 
labai prašau jūsų kaip džentelmeno — sudeginkit šį laišką ir de- 
šimtą valandą ateikit prie vartelių“. Apačioje parašyti inicialai. 
sel“ 

— Ar turit tą skiautelę? 

— Ne, sere, ji sutrupėjo vos paliesta. 

— Ar seras Čarlsas gaudavo daugiau laiškų su ta pačia ra- 
šysena? 

— Matot, sere, man nelabai rūpėjo, jo laiškai. Aš ir šito nebū- 
čiau pastebėjęs, jei tą dieną jis nebūtų buvęs vienintelis. 

— Ar nenumanot, kas yra toji „L. L.“? 

— Ne, sere. Tiek nutuokiu kiek ir jūs. Tačiau jei mums pavyk- 
tų rasti tą damą, manau, sužinotume ką. daugiau apie sero Čarlso 
mirtį. 

— Nesuprantu, Berimori, kaip jūs galėjot nutylėti tokį svarbų 
dalyką? 

— Matot, sere, tuo metu mus prislėgė savi rūpesčiai. Be to, 
mudu labai mylėjom serą Garlsą — juk jis tiek gero mums buvo 
padaręs. O vargšui mūsų šeimininkui vis tiek nieko nebūtume 

padėję, jei prikeliume senus laikus, tuo labiau kad reikia būti 
ypač atsargiems, kai įsipainiojusi moteris. Nelgi patys geriausi 
žmonės..; 

— Jūs manot, kad tai gali pakenkti jo reputacijai? 

— Taigi, sere, aš supratau, kad iš to nieko doro nebus. Bet 
dabar, kai pamačiau, koks jūs geras, pamaniau, jog negražiai 
pasielgčiau nepasakęs jums visko, ką pats žinau. 

— Gerai, Berimori, galite eiti. 

Kai tarnas išėjo, seras Henris atsisuko į mane. 

— Na, Votsonai, ką jūs manot apie tą naują šviesos spin- 
dulį? 

— Atrodo, kad nuo jo tamsa pasidarė tik dar juodesnė“. 

— Ir aš taip manau. Bet jei susektume, kas yra toji „L. L.“, 
atskleistume paslaptį. Siaip ar taip, mes jau pažengėm į priekį. 
Paaiškėjo, kad yra žmogus, turintis žinių, reikia tik jį rasti. Kaip 
manot, kg mums dabar daryti? 

— Pirmiausia viską praneškim Holmsui. Tai jį užves ant 
ieškomų pėdsakų. Galiu beveik garantuoti, kad jis kaipmat čia 
atvažiuos. 

Nieko nelaukdamas nuėjau į savo kambarį ir parašiau Holm- 
sui apie to ryto pasikalbėjimą. Supratau, kad pastaruoju metu 
jis labai užsiėmęs, nes laiškų iš Beikerio gatvės gavau mažai, ir 
tie patys buvo trumpi — viena kita užuomina apie mano kelio- 
nės tikslą ir nė žodelio apie tuos pranešimus, kuriuos jam siųs- 
davau. Savaime aišku, Holmsas užsiėmęs šantažo byla. Tačiau 
ši naujiena, be abejo, turės vėl jį sudominti. Labai norėčiau, kad 
jis būtų čia. 

Spalio 17 d. Siandien visą dieną pylė lietus, šnarėdamas 
gebenėmis ir lašėdamas nuo karnizų. Aš pagalvojau apie kalinį, 
be pastogės šąlantį nykiose pelkėse. Vargšas! Kad ir kokie dideli 
jo nusikaltimai, taip kentėdamas jis juos atperka. Paskui prisi- 
miniau tą antrąjį — žmogų karietoje, statulą mėnulio fone. Ar ir 
jis mirksta lietuje, tas nematomasis mūsų persekiotojas, tas nakties 
paukštis? 

Vakare apsivilkau lietpaltį ir mintyse regėdamas baisius vaiz- 
dus nuėjau toli į permerktas pelkes; lietus čaižė man veidą, au- 
syse kaukė vėjas: Dieve padėk tiems, kurie klaidžioja po Didįjį 
liūną, dabar, kai. netgi kieta aukštesnių vietų žemė ištižusi. Su- 
siradau Granito uolą, ant kurios buvūu mates vienišą stebėtoją, 
ir nuo dantytos jos viršūnės apžvelgiau niūrias plikas pelkes. 

žemi, ir pilki jų kamuoliai plaukė šmėkliškų kalnų šlaitais. Kai- 
rėje, tolimoje lomoje, vos matomi virš medžių per rūką kyšojo du 
smailūs Baskervil Holo bokštai. Kiek aprėpė akys tai buvo vie- 
ninteliai žmonių pėdsakai, be daugybės akmeninių priešistorinių 
būstų pašlaitėse. Niekur neišvydau nė ženklo to vienišo Žmogaus, 
kurį kaip tik čia buvau matęs prieš dvi dienas. 

Einant namo, mane pasivijo daktaras Mortimeris,— dviračiu 
vežimaičiu jis važiavo nelygiu pelkių keliu iš atkampios dvokian- 
čio liūno sodybos. Mortimeris labai rūpinasi mumis ir retą dieną 
neatvažiuoja į Baskervil Hola pažiūrėti, kaip mums einasi. Jis 
užsispyrė parvežti mane namo, ir turėjau lipti į jo vežimaitį. Su- 
žinojau, kad jis labai susikrimtęs, nes prapuolęs jo spanielis. 
Šuo išbėgęes į pelkes ir negrįžes. Kaip išmanydamas jį guodžiau, 
bet, prisiminęs Grimpeno liūnė prasmegusį ponį, pamaniau, kad 
Mortimeris savo šuniuko nebematys. 

— Beje, Mortimeri,— pasakiau dardėdamas su juo duobėtu 
keliu, — turbūt nedaug čia aplinkui tėra žmonių, kurių nepažintu- 
mėt? 

— Manau, kad pažįstu visus. 

— Tai gal pasakytumėt, kokios moters inicialai yra „L. L.“? 

Jis kiek pagalvojo. 

— Ne,— tarė— Už čigones ir samdines negaliu garantuoti, 
bet iš fermerių ir smulkesnių dvarininkų nėra nė vienos su tokiais 
inicialais. Nors palaukit,— pridūrė jis patylėjes.— Yra tokia Lora 
Lajens, inicialai „L. L.“ bus jos. Ji gyvena Kumbi Treisyje. 

— Kas ji tokia? 

— Frenklendo duktė. 

— Ką! To keistuolio senio Frenklendo? 

— Taigi. Ji buvo ištekėjusi už dailininko, pavarde Lajensas, 
kuris buvo atvažiavęs čia į pelkes piešti etiudų. Jis pasirodė esąs 
niekšas ir pametė ją. Tačiau, kaip girdėjau, visos kaltės nerei- 
kėtų suversti vienai pusei. Tėvas jos išsižadėjo, nes ištekėjo be 
jo sutikimo, o gal ir dėl kokios kitos priežasties. Žodžiu, mergina 
daug prisikentėjo ir nuo senojo nusidėjėlio, ir nuo jaunojo. 

— Kaip ji gyvena? 

— Tikriausiai senis Frenklendas yra paskyręs jai pašalpą, bet 
ne kažin kokią, nes jo paties reikalai gana prasti. Tačiau ar šiaip 
jai būtų nutikę, ar kitaip, juk neleisi žmogui smukti vis žemyn. 
Sužinoję, kokia jos padėtis, keletas kaimynų pasistengė sudaryti 

jai sąlygas pačiai garbingai užsidirbti duoną. Tai Steipltonas ir 
seras Čarlsas. Ir aš šiek tiek pagelbėjau. Mes padėjom jai išmokti 
mašinraščio. 

Mortimeris paklausė, kodėl aš teiraujuosi, bet man pavyko 
jo smalsumą patenkinti per daug nepasakant,— kam gi reikia, 
kad mūsų paslaptį dar kas žinotų. 

Rytoj rytą nuvažiuosiu į Kumbi Treisį, ir, jei pasiseks rasti 
tą abejotinos reputacijos panelę Lorą Lajens, bus žengtas didelis 
žingsnis į priekį tiriant vieną grandį iš visos paslapčių gran- 
dinės. 

Aš iš tiesų išgudrėjau kaip žaltys: kai Mortimeris su primyg- 
linais klausimais prirėmė mane prie sienos, aš lyg šiaip sau pa- 
siteiravau, kokiam tipui priklauso Frenklenhdo kaukolė, ir iki pat 
namų jis kalbėjo, apie kraniologiją. Ne veltui tiek metų gyvenau 
su Šerloku Holmsu. 

Belieka paminėti dar vieną dalyką, įvykusį šią lietingą ir. liūd- 
ng dieną. Tai mano pokalbis su Berimoriu, po kurio gavau į 
rankas dar vieną kozirį. Galėsiu įį paleisti, kai ateis laikas. 

Mortimeris pas mus pasiliko pietų, o paskui su baronetu nuėjo 
lošti kortomis. Tarnas atnešė man kavos į biblioteką, ir aš, pasi- 
naudojęs proga, truputį paklausinėjau jį. 

— Na, ar tas jūsų brangusis giminaitis jau išvažiavo, ar dar 
vis čia slapstosi? 

— Nežinau, sere. Duok Dieve, kad būtų išvažiavęs, nes per 
ji vieni nemalonumai. Nieko apie jį nežinau nuo to laiko, kai 
paskutinį kartą palikau valgyti, o tai buvo prieš tris dienas. 

— Ar tada jį matėt? 

— Ne, sere, bet, kai nuėjau kitą kartą, maisto neradau. 

— Jeigu maistas paimtas, vadinasi, jis tebėra. 

— Atrodytų taip, sere, jei valgio nepaėmė tas kitas žmogus. 

Aš taip ir nustėrau su pakeltu kavos puoduku ir įsmeigiau 
akis į Berimorį. 

— Vadinasi, jūs Žinot, kad ten yra dar vienas žmogus? 

— Taip, sere, pelkėse yra dar vienas žmogus. 

— Ar jūs jį matėt? 

— Ne, sere. 

— Tai iš kur žinot? 

— Man apie jį sakė Sėldenas, sere, prieš kokią savaitę, o gal 
daugiau. Jis taip pat slapstosi, bet, kaip suprantu, jis ne kalinys. 

Man tai nepatinka, daktare Votsonai, sakau jums tiesiai — man 
tai nepatinka, — staiga karštai pridūrė jis. 

— Klausykit, Berimori! Man niekas daugiau nerūpi, tik 
apsaugoti jūsų šeimininką. Aš čia ir atvažiavau tik jam padėti. 
Sakykit atvirai — kas jums nepatinka? | 

— Visa, kas čia dedasi, sere,— pagaliau sušuko jis, mostelėjes 
ranka į lietaus čaižomą langą pelkių pusėje.— Čia kažkas rezga 
nešvarias pinkles, vėl padarys baisią niekšybę, kaip mane gyvą 
matot! Labai apsidžiaugčiau, sere, jei seras Henris išvažiuotų 
atgal į Londoną. 

— Tačiau kas gi jus taip baugina? 

— Prisiminkit sero Carlso mirtį. Vien to pakanka, nors ir 
kažin ką būtų sakęs tardytojas. Pasiklausykit, kokie garsai sklin- 
da pelkėse naktį. Saulei nusileidus, už jokius pinigus niekas 
neišdrįs į jas eiti. O čia dar tas žmogus pasislėpęs vis seka ir 
tyko. Ką jis tyko? Ką visa tai reiškia? Tai nieko gero nežada tam, 
kuris turi Baskervilio pavardę, ir aš labai apsidžiaugčiau, jei vieną 
dieną į Baskervil dvarą ateitų nauji sero Henrio tarnai, o aš 
galėčiau pasitraukti. 
 — Koks tasai žmogus? — paklausiau — Ar gali ką nors apie 
jį pasakyti? Ką pasakojo Seldenas? Ar jis žino, kur šis žmogus 
slapstosi ar ką daro? 

— Seldenas jį matė porą kartų, bet tas gudrus ir neišsiduoda. 
Iš pradžių Seldenas palaikęs jį policininku, bet greitai supratęs, 
kad tas turįs kitų tikslų. Seldeno akimis, jis atrodąs kaip džen- 
telmenas, bet ką ten veikia, sunku suprasti. 

— O kur jis gyvena, ką Seldenas sakė? 

— Senose lindynėse kalvos šlaite — tose akmeninėse trobelėse, 
kur senovėje gyveno žmonės. 

— O iš kur jis gauna maisto? 

nešama iš Kumbi Treisio. 

— Puiku, Berimori. Apie tai dar pakalbėsim kitą kartą. 

Kai tarnas pasišalino, aš priėjau prie tamsaus lango ir pro 
čius vėjo blaškomus medžius. Net namuose tokią naktį neramu, 
o kaip reikėtų jaustis akmeninėje lindynėje pelkių vidury? Kokia 
stipri turi būti neapykanta, jei žmogus tyko pasislėpęs tokioje 
vietoje ir tokiu metu! Koks didelis ir rimtas turi būti tikslas, jei 

žmogus ryžtasi iškęsti tokius vargus! Ten, pelkėse, viename ak- 
menų būste, ko gero, glūdi atsakymas į klausimą, kuris mane 
taip baisiai įaudina. Prisiekiu, kad rytoj, kol saulė nusileis, būsiu 
padaręs visa, ką gali žmogus, ir atskleisiu paslaptį. 


XI SKYRIUS 


ŽMOGUS ANT UOLOS 


Dienoraščio ištraukoje, sudarančioje ankstesnį skyrių, papasa- 
kota iki spalio aštuonioliktosios, nuo kurios visi keisti įvykiai 
vienas po kito artėjo prie baisios atomazgos. Tai, kas nutiko per 
dvi ateinančias dienas, neišdildomai įsmigo man į atmintį, ir 
aš galiu viską papasakoti nė nežiūrėdamas į anuometinius savo 
užrašus. 

Taigi pradedu pasakojimą nuo tos dienos, kurios išvakarėse 
sužinojau du be galo svarbius dalykus: pirmą, kad ponia Lora 
Lajens iš Kumbi Treisio buvo atsiuntusi laišką serui Čarlsui 
Baskerviliui ir paskyrusi susitikimą toje vietoje, kur jis mirė, ir 
antrą, kad žmogų, besislapstantį pelkėse, galima rasti akmeni- 
niuose būstuose ant kalno šlaito. Jaučiau, jog dabar, kai turiu 
tuos du faktus, tik išradingumo ar drąsos pritrūkęs negalėčiau 
išsklaidyti tamsios nežinios. 

Vakare neturėjau progos pasakyti baronetui, ką sužinojau apie 
ponią Lajens, mat jis su Mortimeriu iki vėlyvos nakties lošė 
kortomis, bet per pusryčius jam viską pranešiau ir paklausiau, 
ar norėtų kartu su manimi važiuoti į Kumbi Treisį. Iš pradžių 
jis pasišovė vykti drauge, bet tuoj pat abu sumetėm, kad daugiau 
laimėčiau nuvažiavęs ten vienas. Kuo oficialesnis bus vizitas, 
tuo mažiau mums pavyks sužinoti. Todėl palikau serą Henrį 
namie ir ne visai ramia sąžine leidausi ieškoti naujų žinių. 

Nuvažiavęs į Kumbi Treisį, liepiau Perkinsui pasirūpinti ark- 
liais, o pats nuėjau ieškoti tos, su kuria norėjau pasikalbėti. Po- 
nios Lajens namus radau lengvai — jie buvo pačiame centre, 
gražiai įrengti. Tarnaitė įleido mane be jokių ceremonijų, ir sve- 
tainėje prie „Remingtono“ mašinėlės sėdinti moteris maloniai 
šypsodamasi pašoko manęs sutikti. Tačiau, pamačiusi nepažįstamą 
žmogų, nuliūdo, vėl atsisėdo ir paklausė, kokiu reikalu atvykau. 

Iš pirmo žvilgsnio ponia Lajens pasirodė nepaprastai graži. 
Jos akys ir plaukai buvo rudi kaip kaštonas, o skruostai, nors ir 
gana šlakuoti, nuostabaus, tamsiaplaukiams būdingo rausvumo,— 
toks nenusakomas atspalvis slypi tik pačiame geltonos rožės vi- 
duje. Kartoju, žavinga ji pasirodė iš pirmo žvilgsnio. Tačiau, 
ilgiau pažiūrėjęs, imi priekabiauti. Kažko jos veidui trūko, neži- 
nia, kas tą tobulą grožį gadino — ar šiurkštoka išraiška, ar gana 
atšiaurus žvilgsnis, ar glebios lūpos. Tačiau tos mintys, žinoma, 
atėjo man į galvą vėliau. O tuo metu jutau, kad priešais mane 
labai graži moteris ir kad ji klausia, ko aš atėjęs. Tik tuomet 
suvokiau, koks keblus mano uždavinys. 

— Aš turiu garbę pažinoti jūsų tėvą,— pasakiau. 

Įžanga buvo nevykusi, ir dama leido man tai pajusti. 

— Manęs su tėvu niekas nesieja,— tarė ji. — Aš neturiu už ką 
jam būti dėkinga, ir jo draugai nėra mano draugai. Jei ne vę- 
lionis seras Čarlsas Baskervilis ir keletas kilų mielaširdingų žmo- 
nių, dėl savo tėvo būčiau galėjus mirti badu. 

— Aš kaip tik ir atėjau pas jus dėl velionio sero Čarlso Bas- 
kervilio. 

Strazdanos ant jos veido pasidarė ryškios ryškios. 

— Ką aš galiu apie jį pasakyti? — paklausė ji ir ėmė pirštais 
nervingai baksnoti mašinėlės klavišus. 

-— Jūs jį pažinojote, ar ne? 

— Aš jau sakiau, kad esu jam be galo dėkinga. Jei šiandien 
galiu pragyventi, tai labiausiai ačiū jam, tiek daug man padė- 
jusiam nelaimės valandą. 

— Ar jūs susirašinėdavote su juo? 

Dama pažvelgė į mane, ir rudos jos akys piktai sublizgėjo. 

— Kodėl jūs klausinėjate? — šiurkščiai ištarė ji. 

— Noriu išvengti viešo skandalo. Geriau atsakykite man da- 
bar, kol apie tai težinome mudu vieni. 

Ji tylėjo išblyškusi kaip drobė. Pagaliau drąsiai ir karingai 
pakėlė akis. 

— Gerai, aš atsakysiu,— tarė.— Tai ką jūs norite sužinoti? 

— Ar jūs susirašinėdavote su seru Čarlsu? 

— Taip, esu jam rašiusi porą kartą, dėkodama už kilnumą 
ir. dosnumą. 

— Ar atsimenate tų laiškų datas? 

— Ne. 

— Ar buvote kada su juo susitikusi? 

— Taip, kokį porą kartų, kai jis buvo atvažiavęs į Kumbi 
Treisį. Dėl didelio savo kuklumo gerus darbus jis dažniausiai 
darydavo slapčiomis. 

— Tačiau jei jūs taip mažai esate su juo mačiusis ir retai 
jam rašiusi, tai iš kur jis taip gerai žinojo jūsų padėtį, kad 
galėjo jums padėti, kaip tvirtinate? 

Į mano klausimą ji atsakė lengviausiai. 

— Keletas kitų džentelmenų žinojo liūdną mano istoriją ir nu- 
tarė susidėję mane paremti. Vienas iš jų — ponas Steipltonas, 
sero Čarlso kaimynas ir artimas draugas. Jis buvo man ypač ma- 
lonus; iš jo seras Čarlsas ir išgirdo apie mano padėtį. 

Aš jau žinojau, kad seras Čarlsas Baskervilis keletą kartų 
buvo pavedęs Steipltonui įteikti pašalpas, todėl man pasirodė, jog 
damos žodžiai gali būti teisingi. 

— Ar esate kada per laišką prašiusi serą Čarlsą susitikti su 
juo? 

Ponia Lajens vėl visa iškaito supykusi. 

— Žinot, sere, šis klausimas pernelyg keistas, 

— Atleiskit, madam, bet aš turiu jį pakartoti, 

-—- Tai atsakau — žinoma, ne. 

-— Net ir tą dieną, kai seras Čarlsas mirė? 

Akimirksniu ji išblyško, pasidarė balta kaip lavonas. Ir aš 
greičiau pamačiau nei išgirdau, kaip sausos jos lūpos vargais. 
negalais ištarė: „Ne“. 

— Tai jūsų atmintis labai silpna, — pasakiau.— O aš net galiu 
pacituoti ištrauką iš jūsų laiško: Labai labai prašau jūsų kaip 
džentelmeno — sudeginkit šį laišką ir dešimtą valandą ateikit 
prie vartelių. 

Pamaniau, kad ponia Lajens nualps, bet ji didžiausiomis pa- 
stangomis išsilaikė. 

— Nejaugi pasaulyje nėra nė vieno džentelmeno? — suaima- 
navo ji. 

— Jūs neteisingai galvojate apie serą Čarlsą. Jis tikrai su- 
degino jūsų laišką. Bet kartais ir sudegusį dokumentą galima 
perskaityti. Dabar prisipažįstate, kad rašėte? 

— Taip, rašiau,— sušuko ji iš visos širdies.— Rašiau: Ir kodėl 
turėčiau gintis? Man nėra ko gėdytis, kad rašiau. Aš norėjau 
paprašyti pagalbos. Tikėjausi, kad jis man padės, jei su juo 
pasikalbėsiu, todėl ir pakviečiau susitikti. | 

— Bet kodėl tokią valandą? ča 

— Todėl, kad tik paskutinę dieną sužinojau, jog jis išvažiuoja 
į Londoną ir ten, ko gero, išbus kelis mėnesius. O anksčiau ne- 
galėjau ateiti dėl kitų priežasčių. 

— O kodėl paskyrėt pasimatymą sode? Juk galėjot užeiti pas 
jį į namus? 

— Jūsų manymu, moteriai tinka vienai eiti į viengungio na- 
mus tokiu metu? 

— Na, o kas atsitiko, kai nuėjot? 

— Aš nebuvau nuėjusi. 

— Ponia Lajens! 

— Ne, prisiekiu viskuo, kas man švenčiausia. Aš nebuvau 
nuėjusi. Man sutrukdė. 

— Kas gi? 

— Tai mano asmeninis dalykas. Negaliu pasakyti. | 

— Vadinasi, jūs prisipažįstat, kad paskyrėt serui Čarlsui pa- 
simatymą tą pačią valandą ir toje pačioje vietoje, kur jis mirė, 
bet susitikti nenuėjot? 

— Tikra teisybė. 

Aš ją klausinėjau ir vienaip, ir kitaip, bet ji tvirtino tą patį. 

— Ponia Lajens,— pasakiau stodamasis po to ilgo ir nevy- 
kusio pokalbio,— atsisakydama prisipažinti viską, ką žinot, jūs 
įmatės itin didelės atsakomybės, ir jūsų padėtis darosi labai 
neaiški. Jei aš kreipsiuos į policiją pagalbos, būsit sukompromi- 
tuota. Jei jūs nekalta, kodėl iš karto gynėtės tą dieną rašiusi serui 
Čarlsui? | 

— Bijojau, kad iš to nebūtų padaryta kokių neteisingų iš- 
vadų ir kad nebičiau įvelta į kokią skandalingą istoriją. 

— O kodėl jūs reikalavot, kad seras Čarlsas sunaikintų jūsų 
laišką? 

— Jei jūs jį skaitėt, turit žinoti. 

— Aš nesakiau, kad skaičiau visą laišką. 

— Jo dalį jūs pacitavot. | 

— Aš pacitavau tik prierašą. Laiškas, kaip sakiau, buvo su- 
degintas, ir aš ne visą perskaičiau. Taigi dar kartą klausiu, kodėl 
jūs taip reikalavote, kad seras Čarlsas sunaikintų tą laišką, kurį 
gavo savo mirties dieną? 

— Tai grynai asmeninis dalykas. 

— Jei taip, juo labiau turėtumėt vengti viešo tardymo. 

— Tada aš jums pasakysiu. Jei esat girdėjęs liūdną mano 

istoriją, tai Žinot, kad aš ištekėjau neapgalvotai ir dėl to teko 
gailėtis. 

— Tiek esu girdėjęs. 

— Dabar esu visą laiką persekiojama savo vyro, kurio baisiai 
nekenčiu. Įstatymas yra jo pusėje, ir aš kiekvieną dieną galiu 
būti priversta su juo gyventi. Aš sužinojau, kad galėčiau atgauti 
laisvę, jei turėčiau pinigų. Tada ir parašiau šį laišką serui Čarl- 
sui. Juk man tai reiškė viską — ir dvasios ramybę, ir laimę, ir 
savigarbą — viską viską. Aš žinojau, koks seras Čarlsas dosnus, 
ir tikėjausi, kad jis man padės, jei pati viską jam papasakosiu. 

— Tai kodėl gi nenuėjot? 

— Matot, per tą laiką aš gavau paramos iš kitur. 

— O kodėl tada neparašėt serui Čarlsui ir nepaaiškinot? 

— Aš būčiau taip ir padariusi, jei kitą rytą nebūčiau laikraš- 
tyje perskaičiusi apie jo mirtį. 

Ta moteris kalbėjo gana nuosekliai, ir mano klausimai nepa- 
jėgė išmušti jos iš vėžių. Viską patikrinti galėjau tik išsiteiravęs, 
ar jos skyrybų byla iš tikrųjų pradėta maždaug tuo metu, kai 
įvyko. tragedija. 

Nepanašu, kad ji būtų drįsusi gintis, jei iš tikro būtų buvusi 
Baskervil Hole, nes ten nusigausi tik važiuotas, be to, į Kumbi 
Treisį negrįši be aušros. Tokios kelionės paslapty neišlaikysi. Tai- 
gi ponia Lajens greičiausiai sakė teisybę arba bent dalį jos. 

Išėjau iš jos suglumęs ir nusiminęs. Ir vėl atsimušiau į tą 
akliną sieną, kuri iškyla man ant kelio, kai tik pasuku savo tikslo 
link. Vis dėlto juo ilgiau galvojau apie ponios Lajens veidą ir 
laikyseną, juo daugiau man kilo įtarimų, kad ji kažką nuo manęs 
nuslėpė. Ko gi ji taip išblyško? Kodėl nenorėjo nieko pasakyti 
ir kiekvieną prisipažinimą reikėjo išgauti per jėgą? Kodėl ji ne- 
nuėjo į susitikimą tuomet, kai įvyko tragedija? Tikriausiai prie- 
žastys nėra tokios nekaltos, kaip kad ji norėjo mane įtikinti. Ta- 
čiau tuo metu nieko daugiau negalėjau padaryti, todėl nuspren- 
džiau eiti į pelkes ir akmeniniuose būstuose įminti antrąją mįslę. 

Atsidūriau pelkėse, bet buvo visiškai neaišku, kur pasukti. Tuo 
įsitikinau važiuodamas atgal, kai pamačiau, jog senais laikais 
žmonių gyventa ant visų kalvų. Berimoris man tik tiek sakė, 
kad tas nežinomasis įsikūrė viename apleistame būste, o visoje 
ilgoje ir plačioje pelkėje jų bus keli šimtai. Bet aš pats šį bei tą 
žinojau ir galėjau tuo pasinaudoti — juk buvau tą žmogų matęs 
ant Granito uolos. Taigi maždaug toje vietoje ir ieškosiu. Pasi- 

žvalgysiu aplinkui po visus būstus, kol pagaliau užeisiu tą, kurio 
man reikia. Jei žmogus bus viduje, tai priversiu — net jei man 
tektų ir revolveriu pagrasinti -- pasisakyti, kas jis ir ko taip ilgai 
mus seka. Jis galėjo nuo mūsų pasislėpti žmonių pilnoje Ridžento 
gatvėje, bet tuščiose pelkėse bus sunkiau. Jeigu rasiu jo buveinę, 
bet gyventojo joje nebus, tai nepasitrauksiu, kol jis pareis, nors 
ir kažin kiek reikėtų laukti. Holmsas Londone jį paleido. Koks 
būtų džiaugsmas, jei man pasisektų sugauti tą žmogų, kuris 
paspruko nuo mano mokytojo. 

Tiriant šią bylą, laimė vis gręžėsi ir gręžėsi nuo mūsų, bet 
pagaliau ji mums pati nusišypsojo, ir tos laimės nešėjas buvo 
Frenklendas; tasai žilas raudonskruostis žmogus stovėjo prie savo 
vartelių palei vieškelį, kuriuo važiavau. 

— Laba diena, daktare Votsonai,— neįprastai maloniai sušuko 
jis.— Duokit pailsėti arkliams, o pats užeikite išgerti stikliuko 
vyno ir manęs pasveikinti. 

Aš toli gražu nejaučiau įam simpatijos, žinodamas, kaip pa- 
sielgė su savo dukra, bet man rūpėjo parsiųsti Perkinsą su eki- 
pažu namo, o dabar kaip tik pasitaikė gera proga. Tad išlipau 
paliepęs pranešti serui Henriui, kad grįšiu per pietus. Tada pas- 
kui Frenklendą nuėjau į jo valgomąjį. 

— Šiandien man svarbi diena, sere, tikra šventė, — pasakė jis 
kikendamas.— Aš laimėjau dvi bylas. Pagaliau parodysiu čionykš- 
čiams dvarininkams, kad įstatymas — tai įstatymas ir kad dar 
yra žmogus, kuris nebijo jo šauktis. Aš iškovojau teisę važiuoti 
per-senio Midltono parką, tiesiog per patį vidurį, sere, už kokių 
šimto jardų nuo paradinių durų. Na, ką pasakysit? Mes pamoky- 
sim tuos magnatus už tai, kad nesiskaito su bendruomenės tei- 
sėmis, velniai juos griebtų! Be to, uždraudžiau Fernvorto jauni- 
mui rinktis mano miške į piknikus. Tie nelabieji turbūt mano galį 
trintis kur panorėję su visais savo popieriais ir buteliais. Abidvi 
bylos baigtos, daktare Votsonai, ir abidvi aš laimėjau. Tokios die- 
nos neturėjau nuo to laiko, kai už brakonieriavimą buvo nuteistas 
seras Džonas Morlendas, kurį buvau padavęs į teismą, nes me- 
džiojo triušius savo aptvare. 

— Kaip jums tai pavyko? 

— Pažiūrėkite į knygas, sere. Nesigailėsite perskaitęs bylą 
„Frenklendas prieš Morlendą, Karališkasis teismas“. Ta byla man 
kainavo du šimtus svarų sterlingų, bet aš ją laimėjau. 

— Ar jūs iš to turėjot kokios naudos? 

— Jokios, sere, jokios. Aš didžiuojuosi galėdamas pasakyti, 
kad tomis bylomis pats nesu suinteresuotas, tik vykdau visuome- 
ninę pareigą. Pavyzdžiui, aš nė neabejoju, jog šį vakarą Fern- 
vorte žmonės sudegins mano atvaizdą. Kai jie paskutinį kartą 
taip darė, pasakiau policijai, kad uždraustų tuos begėdiškus vai- 
dinimus. Tačiau mūsų grafystės policija, sere, visai išgverusi ir 
iš jos. nesulauksi teisėto užtarimo. Kai prasidės „Frenklendo byla 
prieš policiją“, žmonės viską pamatys. Aš nuovadoje taip ir pa- 
sakiau, kad jie pasigailės, jei nesiskaitys su manim, ir mano žo- 
džiai jau išsipildė. | 

— Kaipgi? — paklausiau. 

Senis be galo reikšmingai pažvelgė į mane. 

— Aš galėčiau jiems pranešti vieną dalyką, kurį jie mirtinai 
nori sužinoti, bet nieku gyvu tiems niekšams nepadėsiu. 

Aš jau ieškojau kokios dingsties ištrūkti iš Frenklendo, bet 
dabar man parūpo, ką jis dar pasakys. Gerai žinojau, koks prieš- 
gina šis senas nusidėjėlis, todėl supratau, jog, parodęs smalsu- 
mą, tik užkirsiu kelią jo atvirumui. 

— Koks nors medžioklės taisyklių S 
abejingai. 

„ — Cha cha, drauguži, čia daug svarbesnis daiyikasi O ką 
pasakytumėt, jei tai būtų pelkėse besislapstantis kalinys? 

Aš krūptelėjau. 

— Nejaugi jūs žinote, kur jis yra? — paklausiau. 

— (Gal tiksliai ir nežinau, kur jis, bet kuo puikiausiai galėčiau 
padėti policijai jį sugauti. Ar jums niekad neatėjo į galvą, kad, 
norint sučiupti tą žmogų, reikia susekti, kur jis gauna maisto, 
ir šitaip rasti jį patį? 

Jis atrodė esąs taip arti tiesos, jog man pasi darė neramu. 

— Be abejo,— pasakiau.— Tačiau iš kur jūs „žinote, kad jis 
yra pelkėse? 

— Aš žinau, nes pats savo akimis mačiau žmogų, kuris jam 
neša maistą. 

Nutirpau pamanęs apie Berimorį. Ne juokai būtų patekti į 
nagus šiam tulžingam ir landžiam seniui. Tačiau man širdis at- 
lėgo, kai jis pasakė štai ką: 

— Jūs nustebsite išgirdęs, kad valgyti jam neša vaikas. Aš 
ji matau kiekvieną dieną pro savo teleskopą nuo stogo. Jis vis 
eina tuo pačiu keliu ir tą pačią valandą, o pas ką gi daugiau, 
jei ne pas tą kalinį? 


7. Užsak. Nr. 1714. 97 


Čia tai bent pasisekė! Tačiau aš neišsidaviau, kad man įdomu. 
Vaikas! Berimoris man buvo sakęs, kad mūsų nepažįstamajam 
maistą nešioja kažkoks berniukas. Vadinasi, Frenklendas užėjo 
ne kalinio, bet to žmogaus pėdsakus. Jei išgaučiau, ką jis žino, 
nebereikėtų ilgai ir vargingai ieškoti atsako. Tačiau mano kozi- 
riai buvo nėpatiklumas ir abejingumas. 

— Man atrodo, kad greičiausiai kokio čionykščio piemens sū- 
nus neša pietus savo tėvui. 

Net menkiausias pasipriešinimas uždegė valdingąjį senį. Jis 
su pagieža pažvelgė į mane, ir žilos jo žandenos pasišiaušė lyg 
įpykusio katino. 

— Taigi, sere! — pasakė jis ir ištiesė ranką į tolį nusidrieku- 
sias pelkes.— Ar matot tenai Granito uolą? Na, o už jos — žemą 
kalvą, apaugusią erškėčiais? Tai pati akmenuočiausia vietovė 
visose pelkėse. Argi tokia vieta tinka ganyklai? Jūsų mintis, sere, 
visiškai absurdiška. 

Aš nedrąsiai pasiteisinau — girdi, taip pasakiau, nes neišma- 
nau aplinkybių. Seniui patiko mano nuolankumas, ir jis ėmė aiš- 
kinti toliau. 

— Zinokit, sere, aš susidarau nuomonę tik turėdamas tvirtą 
pagrindą. Tą berniuką su ryšulėliu jau esu matęs daugybę kartų. 
Kiekvieną dieną, o kartais ir du kartus per dieną aš galiu... oi, 
žiūrėkit, daktare Votsonai. Ar man tik taip atrodo, ar iš tikro 
kažkas juda ant to kalvos šlaito? 

Nons kalva buvo už kelių mylių, ant pilkšvai žalio jos šlaito 
pamačiau mažytį juodą taškelį. 

— Eime, sere, eime! — suriko Frenklendas, bėgdamas laiptais 
aukštyn.— Pats pamatysite savo akimis ir įsitikinsite. 

Ant plokščio skardinio stogo stovėjo teleskopas — didžiulis 
instrumentas, pritaisytas prie trikojo. Frenklendas prispaudė prie 
jo akį ir patenkintas sušuko: 

— Greičiau, daktare Votsonai, greičiau, kol dar jis nepasislėpė 
už kalvos! 

Iš tikrųjų į kalvą pamažu kopė nedidelis vaikigalis, persi- 
metęs per petį ryšulėlį. Kai jis pasiekė keterą, šalto mėlyno dan- 
gaus fone aiškiai pamačiau jį — nevalyvą ir apskurusį. Jis skub- 
riai vogčiomis apsidairė tarsi baimindamasis, ar kas jo neseka. 
Paskui dingo už kalvos. 

— Na, ar ne mano teisybė? 

— Išties atrodo, kad tas berniukas eina su kokia nors slapta 
užduotimi. 

— O kokia ta užduotis, atspėtų net paprasčiausias grafystės 
policininkas. Bet jie nesužinos iš manęs nė žodžio, ir jus, daktare 
Votsonai, taip pat prašau laikyti paslaptį. Nė žodelio! Suprantat? 

— Tebūnie, kaip norite. 

— Jie su manimi elgiasi begėdiškai, begėdiškiausiai. Kai 
Frenklendas iškels bylą policijai ir visi faktai paaiškės, drąsiai 
sakau, kad per grafystę nuvilnys pasipiktinimo banga. Nieku 
gyvu nepadėsiu policijai. Ji būtų manęs neapgynusi, jei tie niek- 
šai būtų ne tik iškamšą, bet ir mane patį deginę ant laužo. Argi 
jūs jau išeinat? Nejau tokios didelės sėkmės proga nepadėsit iš- 
gerti grafino? 

Tačiau aš. nenusileidau, nors ir kaip Frenklendas prašė, o 
kai pareiškė norįs eiti su manimi, atkalbėjau. Kol galėjau būti 
jo matomas, ėjau keliu, o paskui tiesiai per pelkes patraukiau 
prie tos akmeningos kalvos, už kurios dingo (berniukas. Man vis- 
kas ėmė klotis kuo puikiausiai, ir pats sau prisiekiau, kad ne aš 
būsiu, jei nepasinaudosiu ta proga, kurią man suteikė likimas, — 
tam užteks ir jėgų, ir ištvermės: | 

Kai pasiekiau kalvos viršūnę, šaulė.jau leidosi, ir nuožulnūs 
kalvos šlaitai iš vienos pusės buvo žalsvai auksiniai, o iš kitos — 
apgaubti pilkų šešėlių. Toli, palei pat horizontą, pažemiu driekėsi 
rūkas, ir iš jo kyšojo fantastiškos Beliverio ir Raganos uolos. Vi- 
soje bekraštėje dykynėje — tylu, ramu. Tik kažkoks didelis pilkas 
paukštis — kiras, o gal kuolinga — sklandė aukštai mėlynoje pa- 
dangėje. Jis ir aš buvome vienintelės gyvos būtybės tarp didžiu- 
lio dangaus kupolo ir jo apskliaustos pelkės. Pliki laukai, vie- 
natvė, užsibrėžto tikslo paslaptingumas ir svarbumas stingdė man 
širdį. Berniuko niekur nebuvo matyti. Apačioje, tarp kalvų, ratu 
stūksojo senoviniai akmens būstai; o tarp jų buvo vienas, kurio 
stogas dar kiek laikėsi ir galėjo pridengti nuo darganų. Kai aš 
jį pamačiau, man širdis vos neiššoko. Be abejo, čia ir yra jo 
irštva. Pagaliau mano koja ant jo slėptuvės slenksčio — tuoj viską 
sužinosiu. | 

Sėlinau būsto link atsargiai, kaip kad Steipltonas su atkištu 
giau, nes supratau, jog čia tikrai gyvena žmogus. Nežymus takelis 
tarp akmenų vedė į apgriuvusią angą, atstojančią duris. Viduje 
buvo tylu. Gal tas žmogus tūnojo ten, o gal slampinėjo po pelkes. 

Visas virpėdamas laukiau, kas bus. Numetęs cigaretę, suspaudžiau 
revolverio rankeną ir greitai priėjęs prie angos žvilgtelėjau į vidų. 
Ten nieko nebuvo. Bet iš daugelio ženklų supratau, kad užėjau 
tikrus pėdsakus. Aišku, tas žmogus gyvena čia. Kelios antklodės, 
susuktos į. neperšlampamą apsiaustą, gulėjo ant to paties akme- 
ninio gulto, kur kadaise miegojo neolito žmogus, primityviame 
židinyje. kūpsojo pelenų krūva. Šalia stovėjo keletas virtuvės ra- 
kandų ir pusė kibiro vandens. Iš tuščių konservų dėžučių krūvos 
buvo aišku, kad čia gyvenama jau kuris laikas, o kai akys prie-- 
blandoje apsiprato, kampe pamačiau skardinį puoduką ir pusę 
butelio degtinės. Būsto viduryje ant plokščio akmens, atstojančio 
stalą, gulėjo nedidelis ryšulėlis, be abejo, tas pats, kurį pro te- 
leskopą mačiau berniukui ant peties. Jame buvo kepalas duonos, 
dėžutė -konservuoto liežuvio ir dvi skardinės persikų. Kai apžiū- 
rėtą ryšulį norėjau padėti atgal, man širdis vos neiššoko — ant 
akmens išvydau lapelį popieriaus, kuriame buvo kažkas parašyta: 
Paėmiau lapelį ir perskaičiau pieštuku pakeverzotus žodžius: 
Daktaras Votsonas išvažiavo į Kumbi Treisį. 

Stovėjau su tuo popierėliu rankose galvodamas, ką tas lako- 
niškas raštelis galėtų reikšti. Vadinasi, šis paslaptingas Žmogus 
persekioja ne serą Henrį, o mane. Ir ne pats seka, bet pristatė 
savo padėjėją, ko gero, tą berniuką, ir štai čia — jo pranešimas. 
Tikriausiai kiekvienas mano žingsnis šiose pelkėse yra pastebėtas 
ir pažymėtas. Visą laiką jaučiau kažkokią nematomą jėgą, jaučiau, 
kad apie mus nepaprastai išmoningai įr apdairiai rezgamas plo- 
nas tinklas, bet jis toks lengvutis, kad tik kritišką akimirką pasi- 
jusi apnarpliotas. 

Jeigu čia yra šitas pranešimas, tai turi būti ir: daugiau, tad 
ėmiau jų ieškoti. Tačiau nieko neradau, taip pat neužtikau jokių 
ženklų, iš kurių būčiau galėjęs spręsti, kas -per Žmogus įsikūręs 
tokiame keistame būste ir kokie jo kėslai. Akivaizdu tik tai, kad 
jis gyvena spartietiškai ir nesirūpina jokiais patogumais. Prisi- 
minęs liūtį ir žvilgtelėjęs į kiaurą stogą,. supratau, kaip tvirtai ir 
atkakliai tas Žmogus siekia savo tikslo, jei gyvena tokioje nejau- 
kioje buveinėje. Gal jis mirtinas mūsų priešas, 0 gal angelas 
sargas? Prisiekiau sau, kad nieku gyvu iš čia neišeisiu, kol to 
nesužinosiu. 

Lauke jau baigė leistis šaulė“ ir raudonas dangus vakaruose 
žėrėjo kaip auksinis. Nelyginant rausvos dėmės tvieskė jos at- 
spindžiai Grimpeno liūno akivaruose. Antai abu. Baskervil Holo 

bokštai, o ten toliau, kur tvyro dūmai,— Grimpeno kaimas. Už 
kalvos, tarp to kaimo ir Baskervil Holo, yra Steipltonų namas. 
Auksinės žaros užlietas vakaras buvo jaukus, ramus ir malonus, 
bet mano širdis nejuto gamtą apėmusios ramybės, o virpėjo lauk- 
dama to neaiškaus ir baisaus susitikimo, kuris artėjo kas akimirką. 
Kad ir drebančia širdimi, bet tvirtai pasiryžęs sėdėjau tamsiame 
būste ir niūrodamas kantriai laukiau pareinant jo gyventojo. 

Pagaliau sulaukiau. Dar iš tolo išgirdau, kaip per akmenis 
brūkštelėjo batas. Paskui dar kartą, vis arčiau ir arčiau. Susigū- 
žiau tamsiame kampe ir atlaužiau pistoleto gaiduką, nusprendęs 
nesirodyti, kol bent kiek tą nepažįstamąjį apžiūrėsiu. Lauke kurį 
laiką buvo visai tylu — matyt, jis sustojo. Paskui žingsniai vėl 
ėmė artėti, ir būsto angą uždengė šešėlis. 

— Toks gražus vakaras, brangusis Votsonai,— išgirdau pa- 
žįstamą balsą,— ir man atrodo, kad lauke jums būtų daug ma- 
loniau. 


XII SKYRIUS 
MIRTIS PELKĖSE 


Akimirką sėdėjau užgniaužęs kvapą ir netikėjau savo ausimis. 
Galiausiai atgavau žadą ir pajutau, kad man lyg akmuo nuo šir- 
dies nukrito atsakomybė. Šis šaltas, kandus ir ironiškas balsas 
galėjo būti tik vieno vienintelio žmogaus visame pasaulyje. 

— Holmsai! — surikau.— Holmsai! 

— Išeikit,— pasakė jis,— ir mialonėkit būti atsargesnis su re- 
volveriu. 

Pasilenkęs išlindau pro žemą angą. Holmsas sėdėjo ant ak- 
mens, ir pilkos jo akys linksmai blykčiojo žvelgdamos į nuste- 
bus; mano veidą. Jis buvo pablogęs ir suvargęs, bet guvus ir 
gerai nusiteikęs, veidas nugairintas vėjo, rudas nuo saulės. Su 
sportiniu kostiumu ir kepe jis atrodė kaip turistas, keliaujantis po 
pelkes. Holmsas mėgo švarą lyg katė, tad ir dabar buvo gražiai 
nusiskutęs, baltutėliais marškiniais tarsi Beikerio gatvėje. 

— Joks susitikimas manęs dar nebuvo taip nudžiuginęs,— pa- 
sakiau spausdamas jam ranką. 

— Ir nustebinęs, ar ne? 

— Ką gi, prisipažįstu. 

— Bet patikėkit, kad .tai staigmena ne jums vienam. Man nė 
į galvą neatėjo, kad galite rasti neįprastą mano buveinę ir juo 
labiau čia slėptis, kol priartėjau prie jos per kokį. dvidešimt žings- 
nių. 

— Tikriausiai pažinote mano pėdsakus? 

— Ne, Votsonai, ko gero, jūsų pėdsakų nepajėgčiau atskirti 
iš kitų pasaulio Žmonių pėdsakų. Bet jeigu rimtai norite mane 
apgauti, tai keiskite tabako markę, nes kai tik pamatau nuorūką 
su ženklu „Bredlis, Oksfordo gatvė“, man tuoj pasidaro aišku, 
jog netoliese yra mano bičiulis Votsonas. Štai ji, palei taką. Ją, 
be abejo, numetėte tą lemtingą akimirką, kai atakavote tuščią 
mano būstą. 

— Tikra tiesa. 

— Taip ir maniau. O žinodamas, koks jūs užsispyręs, drąsiai 
spėjau, kad, pasidėjęs šalia ginklą, tykote, kol pareis šeimininkas. 
Tai jūs iš tikro palaikėt mane tuo nusikaltėliu? 

— Nežinojau, kas jūs toks, bet buvau pasiryžęs sužinoti. 

— Puiku, Votsonai! O kaip susekėt, kur aš būnu? Turbūt ma- 
tėt mane tą naktį, gaudydami kalinį, kai per neapsižiūrėjimą taip 
atsistojau, kad mėnulis pakilo man už nugaros? 

— Taip, aš jus tada mačiau. | 

— Ir, be abejo, išlandėt visus būstus, kol užėjot šitą? 

— Ne, aš atsekiau jūsų berniuką, mat žmonės jį jau paste- 
bėjo. | 

— Tas senas džentelmenas su teleskopu, be abejonės. Iš pra- 
džių, pamatęs lęšiuose atsispindint saulę, netgi nesusigaudžiau, 
kas ten.— Jis atsistojo ir nuėjęs pažvelgė vidun.— D, kaip matau, 
Kartraitas man atnešė maisto. Koks gi čia raštelis? Tai jūs buvote 
Kumbi Treisyje? | 

— Taip. 

— Pas ponią Lorą Lajens? 

— Taip. | 

— Puiku! Atrodo, kad mūsų keliai, tiriant šią bylą, eina ly- 
giagrečiai. Kai sudėsim į krūvą tai, ką ištyrėm, tikiuosi, mums 
daug kas paaiškės. | | 

— Iš visos širdies džiaugiuosi, kad jūs čia, nes mano nervai 
tikrai nebūtų išlaikę tokios atsakomybės ir paslaptingumo. Tik 
stebiuosi ir neatsistebiu, kaip čia patekote ir ką čia veikiate. Aš 
maniau, kad jūs Beikerio gatvėje tiriate tą šantažo bylą. 

— Aš ir norėjau, kad taip manytumėt. 

— Vadinasi, jūs naudojotės mano paslaugomis, bet vis tiek 
manimi nepasitikėjote! — sušukau kiek pasipiktinęs.— Maniau, kad 
ešu nusipelnęs geresnio įvertinimo, Holmsai. 

; — Brangus drauguži, kaip daugelį kartų anksčiau taip ir da- 
bar jūs man suteikėte neįkainojamą pagalbą, ir prašau atleisti, 
jei pasirodė, kad norėjau jus apgauti. Tiesą sakant, taip pasielgiau 
daugiausia dėl jūsų, nes nujaučiau, kad jums gresia pavojus, tad 
atvykau pats tirti padėties. Jei būčiau buvęs su seru Henriu ir 
jumis, tai ir mano nuomonė, aišku, sutaptų su jūsų. Be to, pik- 
čiausi mūsų priešai būtų daug atsargesni mano akivaizdoje. Gy- 
vendamas Baskervil Hole, tikriausiai nebūčiau turėjęs tiek ga- 
limybių veikti kaip čia, o. dabar, būdamas niekam nežinomas, 
kritišką valandą galiu pulti į pagalbą. 

— Tačiau kodėl net man nieko nepasakėt? 

— Kad ir būtumėt žinojęs, vis tiek mums iš to jokios naudos, 
tik, ko gero, mane dar būtų kas susekęs. Jums vis būtų rūpėję 
man ką nors pranešti, patogiau mane įkurdinti, — juk jūs tokios 
geros širdies — ir būtume be reikalo rizikavę. Aš atsivežiau Kart- 
raitą,— prisimenat tą vaikinuką iš pasiuntinių kontoros,— ir jis 
mane aptarnauja. O mano norai kuklūs: žiauberė duonos ir švari 
apykaklė. Ko daugiau žmogui reikia? Be to, tai dar viena pora 
akių ir dar viena pora labai greitų kojų, kurios man neapsakomai 
pravertė. | 

— Vadinasi, mano laiškai visai nebuvo reikalingi! — Man su- 
virpėjo balsas, prisiminus, su kokiu atsidėjimu ir pasididžiavimu 
juos rašiau. | | 

Holmsas išsiėmė iš kišenės pluoštelį popierių. 

— Štai jūsų laiškai, brangus drauguži, ir, patikėkit, jie net 
susitrynę nuo skaitymo. Aš puikiai viską sutvarkiau ir juos gau- 
nu tik viena diena vėliau. Turiu jus karštai pagirti už uolumą 
bei sumanumą, tiriant šį nepaprastai painų atvejį. 

Mane dar vis ėmė piktumas, kad buvau taip apgautas, bet 
nuo šiltų Holmso žodžių atsileidau. Be to, jaučiau, kad jis sako 
teisybę ir kad mano nežinojimas, jog jis pelkėse, mums išėjo 
į naudą. 

— Na, mat,— tarė Holmsas, matydamas paskaidrėjusį mano 
veidą.— Tai sakykit, ką gero sužinojot iš ponios Loros Lajens. 
Kad buvote kaip tik pas ją, nesunku atspėti: mat aš jau žinau, 
kad Kumbi Treisyje tik ji viena gali būti mums naudinga. Tiesą 

sakant, rytoj pats būčiau ėjęs, jei jūs nebūtumėt šiandien ten 


apsilankęs 
Saulė jau buvo nusileidusi, ir pelkes gaubė sutemos. Haitis 
vėsu, tad mudu suėjome į vidų. Susėdome patamsyje, ir aš ėmiau 
pasakoti Holmsui, apie ką kalbėjausi su ponia Lajens. Jis taip 
susidomėjo, kad vieną kitą vietą turėjau net pakartoti. 

— Tos žinios be galo svarbios, — prabilo jis, kai aš baigiau. 
Tai užpildo spragą, kuri mums trukdė spręsti šį nepaprastai painų 
uždavinį. Jūs, be abejo, žinote, kad tos damos ir SUDIEBKIO san- 
tykiai labai artimi? | 

— Apie jų artimumą nieko nesu girdėjęs. 

— Čia nėra ko nė abejoti. Jie susitinka, rašo vienas kitam 
laiškus — sutaria kuo gražiausiai. Na, o mums — tai puikus gink- 
las. Jeigu jis padėtų man atskirti Steipltono žmoną... 

— Steipltono žmoną!? 

— Dabar aš jums šį tą pasakysiu atsilygindamas už praneštas 
naujienas. Ta dama, kuri čia žinoma kaip panelė Steiplton, iš 
tikrųjų yra jo Žmona. | 

— O Dieve, Holmsai! Ar jūs tikit tuo, ką sakot? Kaip jis būtų 
galėjęs leisti, kad seras Henris ją įsimylėtų? 


— Sero Henrio meilė niekam negali pakenkti, tik jam pačiam. 
Tačiau, kaip matėte, Steipltonas baisiai saugo, kad seras Henris 
neimtų jai asistuoti. Kartoju, toji dama yra jo žmona, o ne sesuo. 

— Tačiau kam tokia apgalvota veidmainystė? 

— Steipltonas numatė, kad laikoma netekėjusia ji bus jam 
daug naudingesnė. 


Visi mano nujautimai, nors jų ir kračiausi, visi neaiškūs įta- 
rimai staiga išryškėjo ir susitelkė apie gamtininką. Ir aš pama- 
niau, kad tasai lėtas bespalvis žmogelis su šiaudine skrybėle ir 
tinkliuku drugeliams gaudyti yra kažkoks baisus padaras: neže- 
miškai kantrus ir klastingas, šypsančiu veidu ir grobuoniška šir 
dim. 

— Vadinasi, jis ir yra mūsų priešas? Tai jis mus persekiojo 
Londone? 

— Taip aš įminiau tą mįslę. 

— O perspėjimą tikriausiai bus atsiuntus ji! 

— Taip. 

Tamsoje, kuri mane taip ilgai gaubė, aš tarsi išvydau, -tarsi 
pajutau siaubingą piktadarystę. 

— Bet ar jūs neklystat, Holmsai? Iš kur jūs žinot, kad ši mo- 
teris — jo Žmona? 

— Kai judu pirmą kartą susitikot, jis užsimiršęs šį tą papasa- 
kojo iš savo biograiijos ir, manau, dėl to ne sykį krimtosi. Kadai- 
se jis išties mokytojavo Šiaurės Anglijoje. Na, o gauti žinių apie 
mokytoją — vieni niekai. Per mokyklų agentūras galima rasti 
kiekvieną tos profesijos žmogų. Pasiteiravęs sužinojau, kad mo- 
kykla sužlugo baisiomis aplinkybėmis, o jos savininkas — pavar- 
dė buvo kita — dingo kartu su žmona. Visi požymiai atitiko. O 
kai išgirdau, kad ieškomasis Žmogus — karštas entomologas, iš- 
sisklaidė ir visos abejonės dėl tapatybės. 

Tamsa pamažu sklaidėsi, bet jos šešėliai dar daug ką slėpė. 

— Jei toji moteris tikrai yra jo žmona, tai kuo čia dėta ponia 
Lora Lajens? 

— Va kaip tik į šį klausimą jums ir pavyko gauti atsakymą. 
Juk po jūsų pokalbio su tąja dama mums daug kas paaiškėja. Aš 
nežinojau, kad ji nori skirtis su vyru. Vadinasi, laikydama Steipl- 
toną nevedusiu, ji, be abejo, tikisi tapti jo žmona. 

— O kas bus, kai apgaulė atsiskleis? 

— Hm, tada ši dama, ko gero, padės mums. Rytoj mudu iš 
pat ryto turim su ja pasikalbėti. O dabar, Votsonai, ar jums ne- 
atrodo, kad per ilgai esate pasitraukęs iš savo posto? Juk turėtu- 
mėte būti Baskervil Hole. 

Vakaruose buvo išblėsę paskutiniai saulėlydžio atšvaitai, ir 
pelkėse tamsavo naktis. Viena kita blyški žvaigždelė mirksėjo 
violetiniame danguje. 

— Paskutinis Klausimas, Holmsai,— pasakiau atsistodamas.— 
Jums nėra ko slėpti nuo manęs. Ką visa tai reiškia? Ko jis siekia? 

Holmsas. atsakė tyliu balsu: 

— Tai žmogžudystė, Votsonai, iš anksto šaltakraujiškai su- 
manyta ratinuota žmogžudystė. Smulkmenų neklausinėkit. Steipl- 
tonas baigia pakliūti į mano tinklą, kaip seras Henris — į jo, per 
jūsų malonę jis jau beveik mano rankose. Dabar mums gresia 
tik vienas pavojus — jis gali savo tinklą užmesti, kol mes dar 
nepasirengę. Man reikia vienos dienos, daugiausia dviejų, ir ši 
byla bus baigta, bet iki tol saugokit serą Henrį rūpestingai kaip 
mylinti motina sergantį kūdikį. Šios dienos jūsų žygis pateisina- 
mas, vis dėlto man būtų ramiau, jei nebūtumėt iš savo vietos pa- 
sitraukęs. Klausykit! 

Baisus pratisas riksmas, kupinas siaubo ir kančios, perskrodė 
pelkių tylą. Nuo to klaikaus balso man gyslose sustingo kraujas. 
— O Dieve,— aiktelėjau.— Kas tai? Kas čia galėtų būti? 

Holmsas jau buvo pašokęs iš vietos, ir tamsus atletiškas jo 
siluetas juodavo angoje; pasilenkęs, ištempęs kaklą, Holmsas ati- 
džiai žiūrėjo į tamsą. 

— S š š! — sukuždėjo jis.— Tyliau! 

Riksmas buvo labai skardus ir garsus, nors sklido iš tolo, iš 
juoduojančių pelkių. Tačiau netrukus jis pasigirdo arčiau — dar 
garsesnis ir beviltiškesnis negu pirma. 

— Kur? — sušnibždėjo Holmsas virpančiu balsu, ir aš supra- 
tau, kad net jo geležiniai nervai nebeišlaikė.— Kur šaukia, Vot- 
sonai? . 

— Man atrodo, ten,— parodžiau į tamsą. 

— Ne, ten! 

Ir vėl nakties tylą perskrodė tas pats kraupus balsas, tik dar 
garsesnis ir jau daug arčiau. Mus pasiekė ir naujas garsas — že- 
mas ir duslus niurnesys, gaudus ir grėsmingas, čia garsėjantis, 
čia vėl tilstantis, nelyginant žemas ir nepaliaujamas jūros ošimas. 

— Šuo! — suriko Holmsas.— Bėgam, Votsonai, bėgam! O 
Dieve, kad tik nebūtų vėlu! 

"Jis pasileido per pelkės, aš iš paskos. Tuomet kažkur tarp 
kalvų, visai priešais mus, paskutinį kartą pasigirdo beviltiškas 
šauksmas, ir kažkas sunkus dusliai bumbtelėjo ant žemės. Mudu 
sustojome ir ėmėme klausytis. Joks garsas nebedrumstė gūdžios 
tylos tą ramią naktį. 

Aš pamačiau, kad Holmsas lyg pakvaišęs susiėmė už galvos ir 
treptelėjo koja į žemę. 

— Jis mus aplenkė, Votsonai. Mes pavėlavom. 

— Ne ne, negali būti! 

.— Kvailys, ko aš laukiau! Tačiau ir jūs, Votsonai, palikot savo 
globotinį, ir štai kas išėjo! Na, dievaži, kad ir kas „būtų atsitikę, 
mes jam vis tiek atkeršysim! | 

Apgraibomis, klupdami ant akmenų, mes lėkėme patamsyje į 
tą pusę, kur buvo girdėti siaubingieji garsai, brovėmės pro krū- 
mus, kopėme į kalvas ir skuodėme jų šlaitais žemyn. Kiekvieną. 
kartą, užlipęs ant kalvos viršūnės, Holmsas atidžiai apsižvalgyda- 
vo, bet pelkes gaubė juoda tamsa ir nieko nebuvo matyti judant 
niūriose jų platybėse. 

— Ar jūs ką nors matot? 

— Ne. 

— Š š š! Kas čia? 

Mes išgirdome, kaip kažkas tyliai suvaitojo. Paskui dar kartą — 
kairėje nuo mūsų. Toje pusėje kalvų virtinė staiga nutrūksta, ir 
prasideda akmeningas skardis. Čia, ant aštrių akmenų, išdrikas 
gulėjo kažkoks tamsus beformis daiktas. Mums bėgant artyn, 
neaiškūs jo kontūrai ėmė ryškėti. Tai buvo kniūpsčiomis parpuo- 
tes Žmogus. Galva siaubingai perkreipta, pečiai atsikišę, visai 
susikūprinęs, tarsi verstųsi kūliu. Si poza buvo nei šiokia, nei 
tokia, ir aš iš karto nė nesuvokiau, kad dejonė, kurią girdėjom,— 
paskutinis jo atodūsis. Bet dabar šis žmogus, prie kurio buvom 
palinkę, gulėjo nejudėdamas ir tylus. Holmsas pridėjo prie jo 
ranką, bet, išgąstingai šūktelėjęs, tuoj ją atitraukė. Įžiebto degtuko 
liepsna apšvietė kruvinus jo pirštus ir baisų kraujo klaną, kuris 
pamažu vis plėtėsi aplink perskeltą nelaimingojo galvą. Degtuko 
šviesoje mes pamatėm ir tai, nuo ko mūsų širdys nustojo pla- 
kusios,— ten buvo seras Henris Baskervilis! 

Mudu kuo geriausiai prisiminėm rusvą tvido kostiumą, kuriuo 
jis vilkėjo tą rytą, kai pirmą kartą atėjo į Beikerio gatvę. Jį 
matėm tik akimirksnį — paskui degtukas užgeso, o kartu ir mūsų 
širdyse rusenusi viltis. Holmsas suvaitojo ir taip išblyško, kad aš 
net tamsoje įžiūrėjau jo veidą. 

— ŽZvėris! Žvėris! — sušukau gniauždamas kumščius.— Ak, 
Holmsai, niekada sau nedovanosiu, kad palikau jį likimo valiai. 

— Aš dar kaltesnis, Votsonai. Stengdamasis viską iki galo 
atskleisti, pražudžiau savo klientą. Kiek dirbu, man dar neteko 
patirti skaudesnio smūgio. Bet iš kur aš galėjau žinoti — iš kur, — 
kad jis išdrįs vienas eiti į pelkes, nepaisydamas visų mano per- 
spėjimų? 

— Tik pamanykit: mes girdėjom jo šauksmą — o Dieve, koks 
tas šauksmas! — ir negalėjom išgelbėti. Kur tas baisusis šuo, sero 
Henrio mirties kaltininkas? Ko gero, tūno. čia, tarp akmenų. O 
kur Steipltonas? Ne, jis neišvengs bausmės už tai. 

— Neišvengs. Ir aš tuo pasirūpinsiu. Nužudyti abu: ir dėdė, 
ir sūnėnas; vienas mirė iš baimės, vos išvydęs šunį, kurį laikė ne- 
žemišku padaru, antras užsimušė, lyg paklaikęs lėkdamas nuo jo. 
Tačiau dabar mums reikia įrodyti, kad šuo susijęs su tuo žmo- 
gumi. Mes girdėjom tik urzgimą, vadinasi, negalim netgi teigti, 
jog šuns apskritai esama, juo labiau kad seras Henris, B ma- 

tyti, užsimušė krisdamas. Dievaži, nors šis žmogus ir baisiai gud- 
rus, rytoj bus mano rankose! 

Suspaustom širdim mudu stovėjom prie sudarkyto kūno, vienas 
iš vienos pusės, kitas iš kitos, priblokšti tokios staigios ir nepa- 
taisomos nelaimės, kuria taip liūdnai baigėsi ilgas ir sunkus mūsų 
triūsas. Kai patekėjo mėnulis, užlipome ant uolos, nuo kurios 
nukrito vargšas mūsų draugas, ir nuo paties gūbrio apžvelgėme 
niūrią ir tamsią, mėnesienos pasidabruotą pelkę. Toli, už kelių 
mylių, Grimpeno pusėje, ramiai žibėjo geltonas žiburėlis. Jis ga- 
lėjo šviesti tik vienišoje -Steipltono sodyboje. Piktai nusikeikęs, 
kumščiu pagrūmojau į tą pusę. 

— Eikim ir sučiupkim jį tuojau pat. 

— Ši byla dar nebaigta. O Steipltonas yra neapsakomai at- 
sargus ir klastingas. Svarbu ne tai, ką mes žinom, bet tai, ką 
sugebėsim įrodyti. Užtektų vieno neapgalvoto žingsnio — ir tas 
niekšas dar spėtų pabėgti. 

— Tai ką daryti? 

— Rytoj darbų turėsim iki kaklo. O šiąnakt mums belieka at- 
likti paskutinę pareigą nelaimingajam savo draugui. 

Nusileidę stačiu skardžiu, priėjom prie lavono, Juoduojančio 
ant mėnesienos pasidabruotų akmenų. Kai vėl pamačiau agonijos 
perkreiptą kūną, man skausmas suspaudė širdį ir ašaros užtemdė 
akis. 

— Reikia šauktis pagalbos, Holmsai! Juk vieni nenunešim iki 
namų. 

Holmsas šūktelėjo pasilenkęs prie lavono ir staiga ėmė šokinėti, 
juoktis, kratyti man ranką. Nejaugi tai griežtasis, santūrusis 
mano draugas? Šit kaip prasiveržė slopinami jausmai! 

— O Dieve, jūs išprotėjot, Holmsail| 

— Barzda! Barzdal Sis žmogus su barzda! 

— Su barzda? 

— Tai ne baronetas! Tai... o, tai mano kaimynas kalinys! 

Kaip pakvaišę akimirksniu apvertėm lavoną; kruvina barzda 
styrojo atsikišusi į šaltą ir blyškų mėnulį. Jokių abejonių nebuvo: 
žema kakta, įkritusios gyvuliškos akys. Tai, žinoma, tas pats 
veidas, kuris, žvakės apšviestas, nuožmiai žvilgtelėjo į mane pro 
uo1ą,— nusikaltėlio Seldeno veidas. 

Akies mirksniu man viskas pasidarė aišku. Prisiminiau, kad 
baronetas sakėsi senus. drabužius ,perleidęs Berimoriui. Šis juos 
atidavė Seldėnui, kad galėtų pabėgti. Batai, marškiniai, kepurė — 

viskas sero Henrio. Tai, žinoma, baisi tragedija, bet, šialp ar taip, 
pagal šalies įstatymus šis žmogus buvo nusipelnęs mirties. Ne- 
sitverdamas iš džiaugsmo ir. laimės, viską papasakojau Holmsui. 

— Vadinasi, vargšelis žuvo per drabužius, — pasakė jis.— Su- 
niui, aišku, buvo duota pauostyti kas nors iš sero Henrio daiktų, 
tikriausiai batas, kuris dingo dar viešbutyje, ir dabar jis užpuolė 
tą žmogų. Tačiau labai keistas atrodo vienas dalykas: kaip Sel- 
denas galėjo patamsy žinoti, kad šuo jį vejasi? 

— Išgirdo. 

— Vien išgirdęs pelkėse šuns balsą, toks žmogus kaip šis 
užkietėjęs nusikaltėlis taip nepersigąs ir neims šauktis pagalbos, 
rizikuodamas vėl pakliūti į kalėjimą. Sprendžiant iš riksmų, jis 
dar gerokai bėgo suvokęs, kad jo pėdomis lekia šuo. Kaipgi jis 
sužinojo? | 

— O man dar labiau neaišku, kodėl tasai šuo, jei manom, kad 
mūsų prielaidos teisingos... 

— Aš nieko nemanau. 

— Tebūnie taip; taigi kodėl tas šuo buvo paleistas šį vakarą. 
Juk jis tikriausiai ne visada laksto palaidas po pelkes. Steipltonas 
nebūtų jo atrišęs, jei nebūtų žinojęs, kad seras Henris čia ateis. 

— Mano mįslė sunkiau įmenama. Į jūsiškę, man regis, gau- 
sim atsakymą labai greitai, o manoji turbūt taip ir liks neįspėta. 
Tačiau dabar pirmiausia nuspręskim, ką daryti su tuo vargšu. 
Negalima jo čia lapėms ir krankliams palikti. 

— Nuneškim į kurį nors būstą, kol susisieksim su policija. 

— Gerai. Tiek nunešti mudu, be abejo, pajėgsim. O, Votsonai, 
kas gi ten? Juk tai jis. Na, ir akiplėša, dievaži! Nė Žodžio apie 
mūsų įtarimus, nė žodžio, kitaip visi mano planai žlugs. 

Kažkoks žmogus ėjo per pelkes į mūsų pusę, ir aš mačiau, 
kaip rausvuoja degantis jo cigaras. Mėnulio šviesoje netrukau 
įžiūrėti vikriai einančią gamtininko figūrą. Mus pamatęs, jis 
stabtelėio, bet neilgam. 

— O, daktare Votsonai, nejaugi tai jūs? Visiškai nesitikėjau 
jus sutikti pelkėse tokį vėlyvą metą. Tačiau, Dieve mano, kas 
gi čia? Kas nors susižeidė? O, nejau mūsų bičiulis seras Henris? 

Prabėgęs pro mane, jis pasilenkė prie lavono, ir aš išgirdau, 
kaip jis aiktelėjo: cigaras iškrito jam iš rankų. 

— Kas... kas čia? — sumurmėjo jis. 

— Seldenas, iš Prinstauno pabėgęs kalinys. 

„Steipltonas atsisuko į mus mirtinai išblyškęs, bet užslėpęs nuo- 
stabą ir nusivylimą, nors tam prireikė didžiulių pastangų. Jis 
atidžiai pažvelgė į Holmsą, o paskui į mane. | 

— O Dieve! Koks šiurpus nutikimas! Kaip jis žuvo? 

— Atrodo, bus nusilaužęs sprandą, krisdamas nuo tų uolų. 
Vaikščiojant po pelkes, mudu su draugu girdėjom jo riksmą. 

— Ir aš girdėjau šaukiant. Dėl to ir išėjau iš namų. Man vis 
rūpėjo seras Henris. 

— O kodėl kaip tik seras Henris? — paklausiau neištvėręs. 

— Mat aš buvau kvietęs jį pas save. Man pasirodė keista, kad 
jis neatėjo, todėl, savaime suprantama, išgirdęs pelkėje šauksmą, 
išsigandau, ar jam nebus kas atsitikę. Beje,— jis nukreipė akis 
nuo manęs į Holmsą,— ar daugiau nieko negirdėjot, tik šauksmą? 

— Ne,— atsakė Holmsas,— o jūs? 

— Ne. 

— Tai kodėl klausiat? 

— Ak, argi nežinot, kokius niekus kaimiečiai pasakoja apie 
vaiduoklį šunį ir dar kažin ką? Žmonės sako, kad naktimis girdi 
jį staugiant. Man ir parūpo, ar šį vakarą nebuvo girdėti kokių 
nors panašių garsų. 

— Mes nieko negirdėjom,— pasakiau. 

— O ką jūs manot apie to vargšo mirtį? 

— Man atrodo, kad baimė ir nuolatinis pavojus išvarė jį iš 
proto. O pamišęs lėkė per pelkes, nukrito nuo uolos ir nusisuko 
sprandą. 

— Jūsų prielaida atrodo visiškai tikėtina, — atsidusęs pasakė 
Steipltonas, ir aš supratau, kad jam palengvėjo.— O ką jūs apie 
tai manot, pone Šerlokai Holmsai? 

Mano draugas nusilenkė ir tarė: 

— Kaip greitai jūs supratot, kas aš. 

— Mes čia jūsų laukėm nuo pat daktaro Votsono pasirodymo. 
Ir štai pataikėte kaip tik laiku, kai įvyko tragedija. 

— Taigi taigi. Nė kiek neabejoju, kad viską puikiai paaiškina 
mano draugo prielaidos. O man belieka su tokiais nemaloniais 
įspūdžiais rytoj grįžti į Londoną. 

— O, jūs rytoj išvažiuojat? 

— Žadu. 

— Tikiuosi, jums atvykus, bent kiek paaiškės tie įvykiai, ku- 
rie mus tiesiog išmušė iš vėžių. 

Holmsas gūžtelėjo pečiais. 

— Ne visada taip lengvai sekasi, kaip tikies. Tirti reikia re- 
miantis faktais, o ne legendomis ir gandais. Ši byla man ne kaip 
einasi. 

Mano draugas kalbėjo kuo nuoširdžiausiai ir abejingiausiai. 
Bet Steipltonas vis dar atidžiai stebėjo jį. Paskui pasisuko į 
(mane. 

— Galėčiau pasiūlyti šį vargšelį nunešti į mano namus, bet 
sesuo labai išsigąstų, todėl nesijaučiu turįs teisę taip daryti. 
Tačiau, jei uždengtume jam veidą, jis ramiai galėtų čia pabūti 
iki ryto. 

Taip mes ir padarėme. Nors Steipltonas ir kvietė pas save, 
mudu su Holmsu atsisakėme ir nuėjome į Baskervilių dvarą, 
palikę jį vieną grįžti namo. Atsisukę pamatėme, kaip jis lėtai 
žengia per bekraštes pelkes, o už jo, ant mėnesįenos nusidabruo- 
to skardžio, juodavo dėmė — ten gulėjo tas žmogus, kuris taip 
siaubingai baigė gyvenimą. 

— Pagaliau mės susikibom,— pasakė Holmsas, mudviem ei- 
nant- per pelkes.— Tai bent nervų stiprumėlis! Kaip jis susivaldė 
pamatęs, kad jo auka — ne tas žmogus, kurio tikėjosi, — juk kitą 
būtų stabas ištikęs. Aš jums, Votsonai, jau Londone sakiau ir 
dabar kartoju: dar niekada nebuvom sutikę kietesnio priešo. 

— Gaila, kad jis jus matė. 

— Ir aš iš karto pasigailėjau. Tačiau kito kelio nebuvo. 

— Kaip manot, ar jis nepakeis savo planų dabar sužinojęs, 
kad jūs čia? 

— Jis gali pasidaryti dar atsargesnis arba nieko nelaukdamas 
griebtis akiplėšiškų veiksmų. Kaip ir dauguma gudrių nusikaltė- 
lių, jis gali per daug pasitikėti savo gudrumu ir pamanyti, jog 
visiškai mus apgavo. 

— Tai kodėl jo tučtuojau nesuimam? 

— Mano brangusis Votsonai, jūs esat veiklos žmogus. Jus 
instinktyviai traukia aktyvūs veiksmai. Na, tegul bus taip; sa- 
kykim, šiąnakt jį suimam, bet kas mums iš to? Mes negalėtume 
įrodyti jo kaltės. Čia ir yra visa velniškoji jo gudrybė! Jei jam 
padėtų žmogus, galėtume rasti kokių nors įkalčių, bet jei į dienos 
šviesą ištrauksim tik tą dičkį šunį, nieko nepasieksim ir neužner- 
sim jo šeimininkui kilpos ant kaklo. 

— Bet juk mes turime įrodymų. 

— Nė vieno, tik spėliojimus ir prielaidas. Mus teisme išjuoktų, 
jei ateitume su tokia pasaka ir tokiais įkalčiais. | 

— O sero Čarlso mirtis? 

— Jis rastas negyvas, tačiau be jokių žymių. Mudu žinom, 
kad jis mirė vien iš baimės, ir žinom, kas jį išgąsdino. Tačiau 
kaip tai įrodyti dvylikai abejingų prisiekusiųjų? Iš ko spręsti, 
kad ten būta šuns? Kur jo ilčių žymės? Mes, aišku, žinom, kad 
šuo lavonui nekanda ir kad seras Čarlsas jau buvo miręs, kai 
tas žvėris jį užpuolė. Bet mums reikia tai įrodyti, o to padaryti 
negalim. 

— Na, o šis vakaras? 

— Nedaug ką pešėm ir Šį vakarą. Šįkart vėl nebuvo tiesiogi- 
nio ryšio tarp šuns ir žmogaus mirties. Jokio šuns mes netgi 
nematėm., Tik girdėjom. Todėl negalime įrodyti, kad jis tą žmogų 
vijosi. Visiškai nėra kuo remtis. Taigi, brangusis mano drauge; 
reikia sutikti su faktu, jog dabar dar neturim jokių įrodymų, ta- 
čiau, norint jų gauti, verta rizikuoti. 

— Ir kaip jūs žadate tai padaryti? 

.— Aš tikiuosi, mums labai padės ponia Lora Lajens, kai suži- 
nos, kokia iš tikrųjų padėtis. Be to, ir aš turiu vieną planą. To- 
dėl, manau, neilgai tvers tas blogis. Rytojus žada mums taip. 
lauktą pergalę. | 

Nieko:- daugiau iš jo ;negalėjau išpešti — iki pat Baskervilių 
vartų jis tylėjo paskendęs mintyse. 

— Ar užeisit pas mus? | 

— Taip, nebėra prasmės, ilgiau slapstytis. Beje, dar vienas 
dalykas, Votsonai. Serui Henriui apie šunį nesakykit nieko. Tegu 
mano, kad Seldenas žuvo taip, kaip Steipltonas tariasi mus tikint. 
Tada jis tvirčiau išlaikys tą bandymą, kuris. jo laukia rytoj, kai 
eis — jei gerai prisimenu paskutinį jūsų laišką, — pas tuos žmo- 
nes pietų. 

— Kartu su manimi. 

— Jums reikės atsiprašyti ir“ leisti jį patį vieną. Tą padaryti 
nebus sunku Na, nors pietų ir pavėlavom, bet parėjom kaip tik 
vakarienės. 

XIII SKYRIUS 
TINKLAI UZMESTI 


Išvydęs Šerloką Holmsą, seras Henris ne nustebo, o greičiau 
apsidžiaugė, mat jau kelias dienas tikėjosi, kad Holmsas atva- 
žiuos iš Londono, kai tik sužinos paskutinius įvykius. Vis dėlto 
jis kilstelėjo antakius, pamatęs, jog mano draugas neturi jokio 
bagažo ir nė neketina paaiškinti kodėl. Aš negaišdamas aprūpinau 
Holmsą viskuo, ko jam reikėjo, ir per vėlyvą vakarienę mudu 
tiek papasakojom baronetui apie tai, ką patyrėm, kiek, mūsų 
manymu, jis turėjo žinoti. Tačiau prieš tai man reikėjo atlikti ne- 
malonią pareigą — pranešti Berimoriui ir jo Žmonai, kad žuvo 
Seldenas. Berimoriui dėl to tikriausiai neapsakomai palengvėjo, 
bet jo Žmona graudžiai pravirko įsikniaubusi į prijuostę. Visam 
pasauliui jis buvo sužvėrėjęs žudikas, tikras kraugerys, o jai kaip 
jaunystės metais, taip ir dabar buvo mažas išdykęs berniūkštis, 
į ranką įsikibęs vaikutis. Iš tikrųjų baisus turėtų būti žmogus, jei 
nė viena moteris jo neapraudotų. 

— Nuo pat ryto, kai išvažiavo Votsonas, ištisą dieną praniū- 
rojau namie,— papasakojo baronetas.— Manau, būsiu už tai įver- 
tintas, nes ištesėjau žodį. Jei nebūčiau pažadėjęs niekur neiti vie- 
nas, būčiau turėjęs daug linksmesnį vakarą — juk Steipltonas 
buvo-pakvietęs į svečius. 

— Nė neabejoju, kad būtumėt turėjęs daug linksmesnį vaka- 
rą,— šaltai pasakė Holmsas.— Beje, jūs tikriausiai nežinot, kad 
buvot apraudotas,— mes manėm, jog ten jūs SUS) sprandą. 

Seras Henris pakėlė akis. 

— Kodėl? 

— Nelaimingasis žudikas buvo su jūsų drabužiais. Ir, ko gero, 
jūsų tarnas, davęs jam tuos drabužius, gali turėti nemalonumų 
su policija. 

— Nemanau. Jie, kiek pamenu, neturėjo jokių ženklų. 

— Tai jo laimė, tiesą sakant, ir jūsų visų, nes šiuo klausimu 
visi esate nusižengę įstatymui. Ir man, kaip doram sekliui, pir- 
miausia reikėtų visus jūsų namiškius areštuoti. Votsono laiškai 
yra kaltinamieji dokumentai. 

— Na, o kaip mūsų reikalas? — pasiteiravo baronetas.— Ar 
bent ką supratot iš visos painiavos? Mudu su Votsonu nė kiek 
nepagudrėjom čia atvažiavę. 


8. Užsak. Nr. 1714. 113 


— Manau, kad netrukus galėsiu jums padėti šį tą geriau su- 
prasti. Sis atvejis neapsakomai sunkus ir be galo sudėtingas. 
Ir dabar keletas dalykų dar tebėra migloti, bet jie aiškėja ir, be 
abejonės, bus atskleisti. | 

— Votsonas, aišku, bus jums sakęs, kas mums kartą nutiko? 
Mes girdėjom pelkėse staugiant šunį, taigi galvą guldau, kad tai 
ne tušti prietarai. Man tekdavo susidurti su šunimis, kai gyvenau 
Amerikoje, tad šuns staugimą atskiriu. Jei jums pavyktų uždėti 
antsnukį tam šuniui ir pririšti jį, prisiekiu, būtumėt pats suma- 
niausias seklys pasaulyje. 

— Manau, kad aš jį sudorosiu — ir antsnukį uždėsiu, ir prie 
grandinės pririšiu, jei tik man pagelbėsit. 

— Aš darysiu viską, ką tik liepsit. 

— Labai gerai. Tačiau aš dar norėčiau paprašyti, kad viską 
darytumėt aklai, nieko neklausinėdamas. 

— Kaip norit. 

— Jei taip darysit, manau, ši nedidelė mūsų problema greitai 
bus išspręsta. Neabejoju... 

Staiga jis nutilo ir įsmeigė akis kažkur man virš galvos. Lem- 
pa švietė jam į veidą; susikaupęs ir sustingęs, tas veidas atrodė 
nelyginant tikra klasikinė skulptūra, įkūnijanti nerimą ir lūkestį. 

— Kas ten? — sušuko abu. | 

Holmsas nuleido akis, ir aš pamačiau, kad jis stengėsi už- 
gniaužti kažkokį slaptą jausmą. Jo veidas tebebuvo ramus, bet 
akys jau žibėjo viliūgiškai ir linksmai. 

— Atleiskite meno gerbėjui už tokį susižavėjimą, — pasakė jis 
ir ranka parodė į portretus, sukabintus ant priešingos sienos.— 
Votsonas nenori pripažinti, kad aš šiek tiek nusimanau apie meną, 
bet taip sako daugiausia iš pavydo, nes mūsų nuomonės tuo 
klausimu skiriasi. O šie portretai iš tiesų yra nepaprastai puikūs. 

— Hm, malonu girdėti, — pasakė seras Henris ir kiek nustebęs 
pasižiūrėjo į mano draugą.— Negaliu pasigirti, kad daug apie tai 
išmanyčiau; kur kas gudresnis esu, kai reikia įvertinti arklį ar 
jautuką, o ne paveikslą. Nežinojau, kad jums pakanka laiko to- 
kiems dalykams. 

— Pamatęs gerą daiktą, suvokiu, kad jis geras. O dabar kaip 
tik tai matau. Nelerio darbas, dievaži, toji dama su mėlyna šilko 
suknia, o šis apkūnus džentelmenas su peruku turėjo būti Rei- 
noldso tapytas. Čia vien jūsų giminės portretai? 

— Taip. 

— Ar žinote jų vardus? 

— Berimoris juos įkalė man į galvą, ir, manau, galėsiu šią 
pamoką visai gerai atsakyti. 

— Kas tasai džentelmenas su žiūronais? 

— Tai kontradmirolas Baskervilis, tarnavęs Rodnio laikais 
Vest Indijoje. Vyriškis su mėlynu švarku ir susuktu pergamentu 
rankose yra seras Viljamas Baskervilis, buvęs Bendruomenių rū- 
mų komisijos pirmininkas Pito laikais. 

— O šis šaunuolis priešais mane su mezginiuotais juodo ak- 
somo drabužiais? | 

— O, jūs turit teisę apie jį daugiau sužinoti. Tai visų nelai- 
mių kaltininkas nelemtasis Hugas, kurio laikais ir atsirado Bas- 
kervilių šuo. Mes tikriausiai jo niekad nepamiršim. 

Susidomėjęs ir kiek nustebęs pažvelgiau į portretą. 

— Dievaži,— pasakė Holmsas, — jis atrodo gana tylus ir lėtas 
žmogus, nors, tiesa, žvilgsnis kažkoks demoniškas. Aš jį vaiz- 
davausi kur kas stambesnį ir storžieviškesnio veido. | 

— Portretas tikrai Hugo, nėra ko abejoti: antroje drobės 
pusėje yra jo vardas ir data — 1647 metai. 

Holmsas daugiau beveik nekalbėjo, bet per vakarienę visą 
laiką tarsi pakerėtas neatitraukdamas akių žiūrėjo į to senojo 
palaidūno portretą. Ir tik vėliau, kai seras Henris nuėjo į savo 
kambarį, man buvo lemta sužinoti, kur krypo Holmso mintys. 
Paėmęs miegamajame žvakę, jis vėl nusivedė mane į pokylių salę 
ir pašvietė į laiko nublukintą portretą ant sienos. 

— Ar jūs ką nors matote? 

Aš pažiūrėjau į plačią skrybėlę su plunksnomis, susiraičiu- 
sias garbanas, baltą mezginių apykaklę ir tarp jų įrėmintą sustin- 
gusį rūstų veidą. Šis veidas nebuvo žiaurus, tik manieringas, 
atkaklus ir griežtas, plonos lūpos kietai sučiauptos, o akys žvelgė 
šaltai ir negailestingai. 

— Ar jis nepanašus į ką nors? 

— Smakras kažką turi sero Henrio. 

— Gal kiek ir turi. Bet luktelėkit! 

Jis pasilipo ant kėdės ir kairiąja ranka iškėlęs žvakę deši- 
niąja uždengė plačią skrybėlę ir ilgas garbanas. 

— O dangau! — sušukau nustebęs. 

Iš drobės žvelgė Steipltonas. 

— Na, dabar matot. Mano akys įpratusios stebėti pačius vei- 

dus, o ne tai, kas juos supa. Svarbiausia seklio ypatybė yra mo- 
kėjimas ižvelgti esmę pro bet kokią priedangą. | 

— Nuostabu. Čia tarsi jo portretas. 

— Taip, tai įdomus atavizmo atvejis tiek fiziniu, tiek dvasi-. 
niu požiūriu. Studijuodamas giminės portretus, gali, ko gero, 
patikėti, kad sielos pereina iš vienų kūnų į kitus. Steipltonas irgi 
yra Baskervilis, tai aišku kaip dieną. 

— Ir taikosi į palikuonis. 

— Visiškai teisingai. Sis nelauktai aptiktas paveikslas užpil- 
do mums pačią didžiausią spragą. Jis mūsų rankose, Votsonai, 
jis mūsų rankose. Prisiekiu — rytoj vakare jis jau spurdės mūsų 
tinkle. Smeigtukas, kamštis, kortelė — ir mūsų kolekcija Beikerio 
gatvėje dar padidės! 

Eidamas nuo paveikslo, Holmsas kaip reta kada pratrūko kva- 
totis. Nedažnai girdėdavau jį juokiantis, bet išgirdęs žinodavau, 
kad kažkam bus riesta. 

Rytą atsikėliau anksti, bet Holmsas jau buvo pralenkęs mane, 
nes rengdamasis pamačiau jį grįžtant taku. 

— Taip, šiandien tai bus dienelė,— pasakė jis ir džiaugda- 
masis, kad laukia tiek darbų, pasitrynė rankas.— Tinklai jau už- 
mesti, reikia tik pradėti juos traukti. Iki vakaro sužinosim, ar 
pagavom tą didelę ilgažiaunę lydeką, ar ji paspruko mums iš 
tinklo. 

— Ar jau buvot pelkėse? 

— Iš Grimpeno jau pranešiau į Prinstauną apie Seldeno mirtį. 
Ir beveik galiu prižadėti, jog nė vienas nebūsit į tą bėdą įvelti. 
Be to, susisiekiau su ištikimuoju Kartraitu, kuris tikrai sulauktų 
galo prie mano landynės kaip šuo ant šeimininko kapo, jei nenu- 
raminčiau, kad esu gyvas. 

— O ką darysim toliau? 

— Eisim pas serą Henrį. O, štai ir jis pats. 

— Labas rytas, Holmsai,— pasakė baronetas.— Jūs atrodot 
kaip generolas, kuris su štabo viršininku aptaria kovos planą. 

— Taip iš tikrųjų ir yra. Votsonas klausė, ką jam daryti. 

— To paties klausiu ir aš. 

— Labai gerai. Jūs, kaip žinau, esat šį vakarą kviestas pas 
mūsų draugus Steipltonus? | 

— Manau, kad ir jūs eisit kartu. Jie labai vaišingi žmonės ir 
tikrai apsidžiaugs, jei aplankysit juos. 

— Gaila, bet mudu su Votsonu turim važiuoti į Londoną. 

— Į Londoną? 

— Taigi. Mat aplinkybės taip susiklostė, kad šiuo metu mes 
reikalingesni ten. 

Baroneto veidas ištįso. 

— Aš maniau, kad iki pat galo jūs būsite su manimi. Šiame 
dvare ir pelkėse nelabai jauku vienam. 

— Brangus drauge, turit manimi besąlygiškai pasilikėti ir 
viską daryti tik taip, kaip liepsiu. Galit pasakyti savo draugams, 
kad mes mielai būtume su jumis ėję, bet dėl labai svarbaus reikalo 
turim važiuoti į Londoną. Tačiau į Devono grafystę tikimės greitai 
grįžti. Neužmirškit jiems tai pasakyti. 

— Gerai, jei taip spiriatės. 

— Pasirinkimo nėra, patikėkit. 

Iš paniurusio baroneto veido mačiau, kad jis įsižeidęs, nes 
mūsų elgesį padaikė dezertyravimu. 

— Kada žadate išvykti? — šaltai paklausė jis. 

— Tuoj po pusryčių. Išvažiuosim iš Kumbi Treisio. O kad 
Votsonas tikrai grįš, palieka užstatą — visus savo daiktus. Votso- 
nai, nusiųskit Steipltonui laiškutį ir atsiprašykit, jog negalite 
ateiti. 

— Aš irgi panorau važiuoti į Londoną su jumis,— pasakė ba- 
ronetas.— Ko man čia likti vienam? 

— Todėl, kad tai jūsų postas. Todėl, kad davėte žodį klausyti 
mano paliepimų, o aš jums liepiu likti. 

— Na, ką gi, pasilieku. 

— Dar vieną dalyką noriu pasakyti. Į Meripit Hauzą važiuo- 
kite.: Tačiau arklius atsiųskite atgal, ir Steipltonams pasakykite, 
kad ketinate namo grįžti pėsčias. 

— Pėsčias per pelkes? 

— Taip. 

— Tačiau kaip tik tai man tiek kartų draudėte. 

— Šį sykį galite ramiai eiti. Jei nepasitikėčiau jūsų drąsa ir 
valia — neliepčiau. O tai padaryti labai svarbu. 

— Tada eisiu. 

— Ir jej jums brangi gyvybė, eidamas per pelkes, niekur ne- 
išsukite iš tako, jungiančio Meripit Hauzą su Grimpeno keliu, nes 
tai tiesiausias kelias namo. 

— Viską padarysiu kaip sakote. 

— Puiku. Būtų gerai, jei galėtume išvažiuoti tuoj po pusry- 
čių, kad pavakare jau būtume Londone. 

Tokia programa mane apstulbino, nors ir prisiminiau, kad 
Holmsas vakar buvo sakęs Steipltonui, jog jo viešnagė baigiasi 
rytoj. Bet man nė į galvą neatėjo, kad jis norės ir mane išsi- 
vežti, be to, nesupratau, kaip galime abu išvykti tokią valandą, 
kurią jis pats laikė kritiška! Tačiau nieko nepadarysi — reikėjo 
nuolankiai paklusti. Mes atsisveikinome su nusiminusiu savo 
draugu ir po poros valandų jau buvome Kumbi Treisio stotyje, 
ten paleidome arklius atgal. Perone laukė berniukas. 

— Ką įsakysit, sere? 

„ — Tau reikės šiuo traukiniu važiuoti į Londoną, Kartraitai. 
Kai tik nuvyksi, išsiųsk už mane telegramą serui Henriui Basker- 
viliui ir pasiteirauk, ar jis nerado pamestos mano užrašų knygutės, 
o jei rado, teatsiunčia registruota banderole į Beikerio gatvę. 

-— Klausau, sere. 

— Pažiūrėk stoties raštinėje, ar nėra man laiško. 

Berniukas grįžo su telegrama. Ją perskaitęs, Holmsas padavė 
man. Ten buvo parašyta: Telegramą gavau. Atvažiuoju su arešto 
orderiu. Būsiu penktą keturiasdešimt. Lestreidas. 

— Tai atsakymas į telegramą, kurią išsiunčiau rytą. Lestrei- 
das, man rodos, yra geriausias iš visų profesionalių seklių, ir 
mums prireiks jo pagalbos. O dabar, Votsonai, manau, kad ge- 
riausiai praleistume laiką, nuėję pas jūsų pažįstamą ponią Lorą 
Lajens. 

Man pradėjo aiškėti Holmso veiklos planas. Per baronetą jis 
įtikins Steipltonus, kad mes tikrai išvažiavę, o iš tiesų pasiro- 
dysim tą akimirką, kai būsim reikalingi. O. jei seras Henris dar 
užsimins apie telegramą iš Londono,  Steipltonams išsisklaidys 
paskutinės abejonės. Ir aš jau mačiau, kaip mūsų tinklas slenka 
vis arčiau ir arčiau prie tos ilgažiaunės lydekos. 

Ponia Lora Lajens buvo savo kabinete, ir Šerlokas Holmsas 
labai ją nustebino pradėjęs kalbą atvirai ir tiesiai. 

— Aš tiriu velionio sero Čarlso Baskervilio mirties aplinky- 
bes,— tarė jis.— Mano draugas daktaras Votsonas man pranešė, 
ką jam tuo klausimu sakėte ir ką nutylėjote. 

— Ką aš nutylėjau? — atžariai paklausė ji. 

— Jūs prisipažinote, kad prašėte serą Čarlsą būti dešimtą 
valandą prie vartelių. Mes žinome, kad jis mirė kaip tik toje: vie- 
toje ir tą valandą. Taigi nutylėjote, koks yra ryšys tarp šių dviejų 
faktų? 

— Nėra jokio ryšio. 

— Vadinasi, tai stebuklingiausias sutapimas. Bet, manau, 
mums pavyks tą ryšį rasti. Kalbėsiu su jumis visiškai atvirai, 
ponia Lajens. Mes manome, kad tai žmogžudystė, ir į šią bylą gali 
būti įpainiotas ne tik jūsų draugas ponas Steipltonas, bet ir jo 
žmona. 

Ledi pašoko nuo krėslo. 

— Jo Žmona! — sušuko ji. 

— Tai jau nebe paslaptis. Moteris, kurią jis vadina seserimi, 
iš tikrųjų yra jo Žmona. 

Ponia Lajens vėl atsisėdo. Ji taip suspaudė krėslo atramas, 
kad rausvi jos nagai net pabalo. 


— Jo žmona! — dar pakartojo ji. — Jo žmona! Juk jis nevedęs! 

Serlokas Holmsas gūžtelėjo pečiais. 

— Įrodykit! Įrodykit! Ir jei jūs galėsit man įrodyti!..— Žiau- 
riai blykstelėjusios jos akys pasakė daugiau negu žodžiai. 

— Aš to ir atėjau, — tarė Holmsas, traukdamas iš kišenės kaž- 
kokius dokumentus.— Štai šios poros nuotrauka, daryta prieš ket- 
verius metus Jorke. Čia užrašyta: Ponas ir ponia Vandeleriai, bet 
jūs lengvai pažinsite jį, taip pat ir ją, jei tik esate mačiusi. O štai 
trys dokumentai, apibūdinantys poną bei ponią Vandelerius, pa- 
sirašyti trijų patikimų liudytojų, kurie juos pažinojo tada, kai šie- 
du laikė privačią Sent Oliverio mokyklą. Perskaitykit ir pamaty- 
sit, kad tai Steipltonai, be jokių abejonių. 

Ji peržvelgė tuos raštus ir pakėlė į mus akis. Iš nevilties jos 
veidas buvo sustingęs lyg akmeninis. 

— Pone Holmsai,— pasakė ji,— šis žmogus žadėjo mane ves- 
ti, jei tik išsiskirsiu su vyru. Vadinasi, jis, niekšas, man visaip 
melavo. Nė žodžio teisybės nepasakė. Ir kodėl, kodėl? Aš maniau, 
kad jis viską daro dėl manęs. Tačiau dabar matau, kad buvau 
jam tik įrankis. Kam dangstyti tą, kuris to visai nevertas? Kam 
stengtis jį apsaugoti nuo atpildo už jo paties piktadarybes? Klaus- 
kit mane ko tik norit, ir aš nieko neslėpsiu. Tik vieną dalyką 
jums: prisiekiu: kai rašiau laišką, nė nepamaniau, jog galiu pa- 
kenkti senajam džentelmenui, geriausiam savo draugui. 


— Visai jumis tikiu, ponia, — pasakė Šerlokas Holmsas.— Jums 
tikriausiai labai skaudu apie tai kalbėti, todėl gal bus geriau, jei 
aš pasakosiu, kaip viskas buvo, o jūs mane pataisysit, jei kur 
suklysiu? Taigi laišką parašyti jums patarė Steipltonas. 

— Jis ir padiktavo. 

— O motyvavo tuo, kad seras Čarlsas jums EECS: apmokės 
išlaidas, susijusias su skyrybų byla? 

— Taip. 

— O paskui, kai laišką išsiuntėt, jis jus atkalbėjo eiti į pasi- 
matymą. 

— Jis pasakė, kad jo savigarba būtų užgauta, jei pinigų to- 
kiam dalykui man duotų kas kitas, taigi nors jis esąs neturtingas, 
bet atiduosiąs paskutinį pensą, kad būtų pašalinta mus skirianti 
kliūtis. 

— Kaip matyti, jis labai nuoseklus. Na, o daugiau nieko negir- 
dėjote, kol laikraštyje perskaitėte pranešimą apie mirtį? 

— Ne. 

— Ir jis privertė jus prisiekti, kad niekad neprasitarsite apie 
pasimatymą su seru Čarlsu? 

— Taip. Jis sakė, kad sero Čarlso mirties aplinkybės labai 
paslaptingos, ir jei šis faktas iškiltų aikštėn, ant manęs kristų 
įtarimas. Jis mane prigąsdino, ir aš tylėjau. . 

— Hm. Tačiau jūs šį tą įtarėte? 

— Aš jį kiaurai mačiau,— tarė patylėjusi,— bet, jei jis nebūtų 
manęs apgavęs, būčiau tylėjusi. 

— Mano supratimu, jūs dar laimingai išsisukote,— pasakė 
Šerlokas Holmsas.— Jis buvo jūsų rankose ir tai žinojo, o jūs vis 
dėlto gyva. Keletą mėnesių jūs buvote ant bedugnės krašto. Na, 
o dabar, ponia Lajens, viso labo! Galimas daiktas, netrukus vėl 
susitiksime. 

— Mūsų byla eina į pabaigą, ir kliūtys viena po kitos trau- 
kiasi iš kelio,— pasakė Holmsas, kai mudu stovėjome laukdami 
ekspreso iš Londono.— Netrukus aš jau galėsiu viską iš eilės pa- 
pasakoti apie tą keistą ir galbūt patį sensacingiausią šių laikų 
nusikaltimą. Tie, kurie domisi kriminalistika, prisimins panašų 
nutikimą Gardine, Mažojoje Rusijoje, 1866 metais ir, be abejo, 
Andersono žmogžudystes Šiaurės Karolinoje, bet čia esama savi- 
tų bruožų. Netgi dabar mes dar neturime aiškių įrodymų tam 
klastūnui apkaltinti. Tačiau ne aš būsiu, jei jų  neturėsiu iki 
vakaro. 

Į stotį atidundėjo Londono ekspresas, ir iš pirmos klasės va- 
gono iššoko mažas, kresnas, į buldogą panašus žmogelis. Mies 
paspaudėme rankas, ir iš to, kaip pagarbiai Lestreidas žiūrėjo 
į mano draugą, kaipmat supratau jį daug ko išmokus nuo to lai- 

ko, kai jie pradėjo dirbti kartu. Aš dar gerai prisiminiau, su 
kokia pašaipa šis praktikas žiūrėdavo į Holmso teorijas. 

— Kas gero? 

— Sunkus atvejis, tokio seniai nėra buvę, — pasakė Holmsas.— 
Kol eisim, kur mums reikia, dar turim dvi valandas. Tad papie- 
taukim per tą laiką, o paskui, Lestreidai, mes jums leisim pa- 
kvėpuoti grynu Dartmuro nakties oru, kad iš plaučių išeitų visi 
Londono ūkai. Nesat čia buvęs? O, tai, manau, niekad nepamiršit 
šio pirmo karto. 


XIV SKYRIUS 
BASKERVILIŲ SUO. 


Vienas Serloko Holmso trūkumas — jeigu tą ypatybę galima 
pavadinti trūkumu,— yra tai, kad jis niekad niekam neaiškina 
savo planų, kol juos įvykdo. Taip jis daro iš dalies todėl, kad, 
būdamas valdingos prigimties, mėgsta įsakinėti artimiems žmo- 
nėms ir juos stebinti, iš dalies dėl profesinio atsargumo, nelei- 
džiančio be reikalo rizikuoti. Vis dėlto toks jo elgesys — tikra 
kankynė jo bendradarbiams ir padėjėjams. Ir man dažnai tekdavo 
dėl to vargti, bet dar niekada nėra buvę. taip sunku kaip tą va- 
karą, kai mes patamsy ilgai kažkur važiavom. Mūsų laukė di- 
džiulis išmėginimas, pagaliau mes turėjom. žengti paskutinį žings- 
nį, o Holmsas vis dar nieko nesakė, ir aš galėjau tik spėlioti, ką 
jis ketina daryti. Taip jaudinausi, kad visas virpėjau; staiga mums 
į veidūs padvelkė šaltas vėjas, ir abipus siauro kelio pamatęs 
plynus laukus supratau, jog mes vėl pelkėse. Didysis nuotykis 
artėjo sulig kiekvienu arklių žingsniu, sulig kiekvienu ratų apsi- 
sukimu. 

Mes negalėjome pasikalbėti girdint samdytam vežėjui, todėl 
tauškėme visokius niekus, nors nervai buvo įtempti laukiant lem- 
tingos valandos. Kadangi norom nenorom reikėjo susilaikyti ne- 
klausinėjus, man palengvėjo, kai galų gale pamačiau Frenklendo 
namus ir supratau, kad važiuojam Baskervilių dvaro link, ten, 
kur turi įvykti susirėmimas. Nevažiavom iki pat durų, bet išlipom 
palei alėjos vartelius. Sumokėję vežikui ir paleidę jį atgal į Kumbi 
Treisį, pėsti patraukėm Meripit Hauzo linkui. 

— Ar turit ginklą, Lestreidai? 

Mažaugis seklys nusišypsojo. 

— Jei tik aš su kelnėm, vadinasi, jose yra ir užpakalinė ki- 
šenė, o jei yra užpakalinė kišenė, joje turi būti kas nors įdėta. 

— Gerai! Mudu su draugu irgi esam pasirengę netikėtumams. 

— Jūs visiškai nieko nesakote, kas čia bus, pone Holmsai. Ką 
gi mums reikia daryti? 

— Laulti. | 

— Dievaži, vietovė iš tikro ne per linksmiausia,— pasipurtė 
seklys, žvelgdamas į niūrius kalvos šlaitus ir į rūką, plytintį ne- 
lyginant didžiulis ežeras virš Grimpeno liūno.— Priešaky matyti 
žiburys. 

— Tai Meripit Hauzas, mūsų kelio galas. Paprašysiu eiti kuo 
tyliau ir kalbėti tik pašnibždomis. 

Atsargiai sėlinome taku į Meripit Hauzą, bet per porą šimtą 
jardų nuo namų Holmsas mus sustabdė. 

— Gana,— pasakė jis.— Tie akmenys iš dešinės bus mums 
puiki uždanga. 

— Tai čia ir lauksim? 

— Taip, čia įsirengsim pasalą. Eikit, Lestreidai, į tą lomą. 
Juk jūs buvot tuose namuose, Votsonai. Kaip ten išdėstyti kam- 
bariai? Kas ten, pačiame gale, kur langai su grotelėm? 

— Man atrodo, kad virtuvė. 

— O šalimais, kur lange spindi šviesa? 

— Valgomasis. | 

— Užuolaidos neužleistos. Jūs geriausiai žinote, kaip ten pri- 
eiti. Tyliai nusigaukit ir pažiūrėkit, ką jie daro. Tačiau, dėl Dievo, 
saugokitės, kad jūsų niekas nepamatytų. 

Pirštų galais nusėlinau takų iki žemos mūrinės tvoros, supan- 
čios skurdų sodą. Susilenkęs jos šešėliu ėjau tol, kol gerai ga- 
lėjau pamatyti neužtrauktą langą. 

Kambaryje buvo du vyrai — seras Henris ir Steipltonas. Jie 
sėdėjo šonu į mane vienas vienoje, kitas kitoje apvalaus stalo 
pusėje ir rūkė cigarus. Ant stalo buvo vyno ir kavos. Steipltonas 
gyvai kažką kalbėjo, bet baronetas, visas išblyškęs, jo beveik ne- 
siklausė. Turbūt jam nedavė ramybės mintis, kad vienam reikės. 
eiti per tas nelemtas pelkes. 

Man bežiūrint, Steipltonas atsistojo ir išėjo iš kambario, o 
seras Henris prisipylė stiklą ir traukdamas cigarą atsilošė krėsle. 
Aš išgirdau, kaip sucypė: durys ir sugrikšėjo po kojomis žvyras. 

Žingsniai nuaidėjo palei tvorą, už kurios aš stovėjau susigužęs. 
Pažiūrėjęs per viršų, pamačiau sodo gale prie sandėliuko durų 
stovintį gamtininką. Trakštelėjo raktas, Steipltonas įėjo vidun, 
ir ten pasigirdo kažkoks keistas bruzdesys. Sandėliuke Steipltonas 
išbuvo labai neilgai, ir vėl išgirdau, kaip jis užrakino duris, pra- 
ėjo pro mane ir įžengė į namą. Įsitikinęs, kad jis grįžo pas savo 
svečią, patyliukais nusėlinau atgal papasakoti laukiantiems drau- 
gams, ką mačiau. 

— Vadinasi, Votsonai, damos ten nėra? — paklausė Holmsas, 
kai baigiau pasakoti. 

— Ne. 

— Tai kur ji galėtų bikti? Juk daugiau niekur nėra šviesos, 
tik virtuvėje? | 

— Nenumanau. | 

Aš jau sakiau, kad virš Grimpeno liūno tvyrojo tirštas baltas 
rūkas. Jis pamažu plaukė į mūsų pusę tarytum koks pylimas — 
neaukštas, bet masyvus ir ryškių kontūrų. Mėnulio šviesoje jis 
buvo kaip mirgantis ledo laukas, ir granitinės tolimų kalvų vir- 
šūnės atrodė lyg jame išmėtyti akmenys. Holmsas atsisuko į tą 
pusę ir žiūrėdamas į slenkantį rūką nekantriai sumurmėjo: 

— Plaukia tiesiai į mus, Votsonai. 

— Ar tai blogai? | 

— Baisiai blogai. Tai vienintelis dalykas pasaulyje, galintis 
sugriauti mano planus. Tačiau seras Henris svečiuosis nebeilgai. 
Jau dešimta valanda. Nuo to, ar jis išeis, kol dar rūkas nebus 
uždengęs tako, priklauso mūsų sėkmė ir netgi jo gyvybė. 

Naktis buvo giedra ir graži. Mirgėjo šaltos ir skaisčios Žvaigž- 
dės, o priešpilnis mėnulis skleidė aplinkui švelnią blankią šviesą. 
Prieš mus dūlavo namas, ir sidabrinio dangaus fone aiškiai buvo 
matomas dantytas stogo kraigas su styrančiais kaminais. Platūs 
ir pelkes. Staiga vienas užgeso. Tarnai išėjo iš virtuvės. Ir dabar 
lempa degė tik svetainėje, kur du vyrai — žmogžudys šeimininkas 
ir nieko nenujaučiantis svečias — traukė cigarus ir šnekučiavosi. 

Balta vatinė skraistė, gaubusi pusę pelkės, kas akimirką slin- 
ko vis arčiau ir arčiau namo. Pirmieji skysti miglos gumulai jau 
plūduriavo ties langu palei auksinį šviesos kvadratą. Jau nebe- 
Ibuvo matyti toliau esančios sodo tvoros, ir tik medžiai kyšojo iš 
banguojančio balto rūko. Mums bežiūrint, miglos kamuoliai ėmė 
plūsti iš abiejų namo pusių ir pagaliau susiliejo į vientisą kalną, 

o virš jo iškilęs antrasis namo aukštas su stogu atrodė lyg keistas 
laivas fantastiškoje jūroje. Holmsas piktai trenkė ranka į akmenį, 
už kurio stovėjom, ir suirzęs treptelėjo koja. 

— Jei jis neišeis dar penkiolika minučių, rūkas uždengs taką. 
Po pusvalandžio nebematysim ištiestos savo rankos. “ 

— Gal kiek paeikim atgal, kur aukščiau. 

— Taip, reikės. 

Besitraukdami nuo slenkančio rūko, mes nuėjom apie pusę 
mylios nuo namo, bet ši balta tirštos miglos jūra, iš viršaus pa- 
sidabruota mėnulio, pamažu ir nenumaldomai plaukė į mus. 

— Nesitraukim per toli, — pasakė Holmsas.— Negalima leisti, 
kad jis būtų pavytas nepriėjęs ligi mūsų. Zūtbūt turim čia pasi- 
likti. — Jis atsiklaupė ir priglaudė ausį prie žemės.— Ačiū Dievui, 
man rodos, girdžiu jį einant. 

Greitų žingsnių aidas sutrikdė pelkių tylą. Gūždamiesi už 
akmenų, įtemptai žiūrėjome į priešais stūksantį miglos kalną si- 
dabrine viršūne. Žingsniai vis garsėjo, ir pagaliau iš rūko lyg 
pro užuolaidą išėjo žmogus, kurio laukėme. Atsidūręs po giedru 
žvaigždėtu dangumi, jis nustebęs apsidairė. Paskui greitai lei- 
dosi taku, praėjo pro mus .ir ėmė kopti ilgu šlaitu aukštyn. Ei- 
damas jis vis gręžiojosi tarsi ko bijodamas. 

— Š š š,— nutildė mus Holmsas, ir aš išgirdau, kaip spragte- 
lėjo pistoleto gaidukas.— Žiūrėkit! Štai jis! 

Pačiame šliaužiančio miglos kalno viduryje aiškiai išgirdome 
kažką smulkiai ir ritmingai atitrepenant. Rūkas buvo nuo mūsų 
per penkiasdešimt jardų, ir mes visi trys Žiūrėjome į jį, įsmeigę 
akis, nežinodami, koks pabaisa turi iš ten išnerti. Aš žvilgtelėjau 
į Holmsą, — mat stovėjau visai šalia. Jo veidas buvo išblyškęs, 
bet smagus, akys mėnesienoje skaisčiai žibėjo. Tačiau staiga jos 
tiesiog sustingo įbestos kažkur į priekį, ir Holmsas apstubęs iš- 
sižiojo. Tą patį akimirksnį Lestreidas persigandęs suriko ir krito 
kniūpsčias ant Žemės. Aš pašokau lyg paklaikęs ir nutirpusia 
ranka suspaudžiau pistoletą — prieš mus, išnirusi iš rūko, lėkė 
kažkokia pabaisa. Tai buvo šuo, didžiulis, juodas lyg anglis šuo, 
kokio dar nė vienas mirtingasis nėra matęs. Ugnis veržėsi jam 
iš pražiotų nasrų, akys Žžėrėjo lyg žarijos, o ant snukio, kaklo 
ir sprando blykčiojo liepsna. Net karščiuojančios smegenys klie- 
dėdamos nesukurs nieko siaubingesnio, klaikesnio ir pragariškes- 
nio už tą juodą padarą, kuris mums prieš akis išnėrė pro rūko 
sieną. 

Sis didžiulis juodas siaubūnas ilgais šuoliais liuoksėjo taku, 
įnirtingai sekdamas mūsų draugo pėdsakais. Jį išvydę, sustingome 
lyg stabo ištikti ir atsipeikėjome tik tuomet, kai jis pralėkė pro 
mus. Tada mudu su Holmsu kartu iššovėm ir iš šiurpaus kauksmo 
supratom, kad bent vienas būsim pataikęs. Tačiau šuo nesustojo, 
o lėkė toliau. Mėnesienoje pamatėm, kaip atokiau, ant tako, seras 
Henris atsisuko visas išbalęs, pakėlė persigandęs rankas ir liko 
taip stovėti, bejėgiškai žiūrėdamas į atsivejančią pabaisą. 

Tačiau mūsų baimė išgaravo, vos tik išgirdome, kaip šuo su- 
staugė iš skausmo. Jei jis sužeidžiamas, tai yra mirtingas, ir jei 
mes galėjom jį sužeisti, vadinasi, galim ir pribaigti. Dar nebuvau 
matęs, kad Žmogus taip bėgtų kaip Holmsas tą vakarą. Aš esu 
neblogas bėgikas, bet nuo Holmso atsilikau beveik tiek pat kiek 
mažasis seklys nuo manęs. Lėkdami taku, priešaky girdėjom be 
perstojo šaukiant serą Henrį ir dusliai urzgiant šunį. Aš pribė- 
gau tuo metu, kai žvėris šoko ant savo aukos, parbloškė ant že- 
mės ir jau taikėsi griebti už gerklės. Tačiau Holmsas tą pačią 
akimirką suvarė jam į šoną penkias revolverio kulkas. Šuo pasku- 
tinį kartą sustaugė, piktai kaukštelėjo dantimis, parvirto ant nu- 
garos, nirtulingai papurtė visas keturias kojas ir išsitiesė ant 
šono. Aš pasilenkiau gaudydamas kvapą ir prikišau pistoletą prie 
baisios švytinčios galvos, bet spausti gaiduko nereikėjo: milži- 
niškas šuo buvo jau negyvas. 

Seras Henris kaip parkrito, taip ir gulėjo be sąmonės. Mes 
nuplėšėm jam apykaklę, ir Holmsas, įsitikinęs, jog šis niekur ne- 
sužeistas ir kad mes laiku spėjom į pagalbą, padėkojo likimui. 
O mūsų draugo vokai jau ėmė virpčioti. Lestreidas prikišo savo 
gertuvę su konjaku jam prie lūpų, ir į mus įsmigo dvi išsigan- 
dusios akys. > 

— Dieve mano! — sušnibždėjo seras Henris.— Kas ten buvo? 
Kas gi ten buvo, o dangau? 

— Nesvarbu, kas — jis dabar vis vien negyvas, — atsakė Holm- 
sas.— Jūsų giminės šmėkla galutinai sunaikinta. 

Prieš mus gulintis padaras vien ūgiu ir jėga galėjo kiekvieną 
išgąsdinti. Tai nebuvo nei grynakraujis pėdsekys, nei grynakrau- 
jis mastifas, greičiausiai abiejų veislių mišinys — liesas ir plėšrus 
šuo, didumo sulig jauna liūte. Netgi dabar, kai jis. jau ramiai 
gulėjo negyvas, iš didžiulių nasrų dar tryško melsva liepsna ir 
ugnis žioravo aplink gilias šiurpias akis. Aš pridėjau ranką prie 

žėrinčio snukio, o kai atitraukiau, mano pirštai tamsoje irgi ėmė 
žerplėti bei šviesti. 

— Fostforas,— pasakiau. 

— Ypatingas jo preparatas,— pridūrė Holmsas, pauostęs ne- 
gyvą šunį.— Nėra jokio kvapo, kuris būtų galėjęs suklaidinti jo 
uoslę. Turime jūsų labai atsiprašyti, sere Henri, kad per mus ga- 
vote taip išsigąsti. Aš ir tikėjausi šuns, bet jokiu būdu rie tokio. 
Be to, rūkas mums sukliudė jį anksčiau pamatyti. 

— Jūs išgelbėjote. man gyvybę. 

— Pirma sukėlę jai pavojų. Ar pajėgsite atsistoti? 

— Duokit man dar gurkšnį to konjako, ir galėsiu viską da- 
ryti. Taip! O dabar malonėkite man padėti. Ką toliau manote 
veikti? 

— Dabar paliksime jus čia, nes vis tiek negalite mums pa- 
dėti. Palauksite, kol kuris nors iš mūsų grįš ir parves jus į 
dvarą. 

Seras Henris svyruodamas žengtelėjo, bet buvo baisiai iš- 
balęs ir visas drebėjo. Mes nuvedėm jį prie akmens, ten vargšas 
visas krūpčiodamas atsisėdo ir rankomis užsidengė veidą. 

— Dabar turime jus palikti, — pasakė Holmsas.— Mums reikia 
baigti darbą, todėl brangi kiekviena minutė. Įkalčiai jau mūsų 
rankose, trūksta žmogaus. 

— Kertu lažybų, kad nerasime jo namie,— kalbėjo toliau Holm- 
sas, kai vėl nuskubėjome taku.— Iš šūvių jis turėjo suprasti, kad 
pralošė. 

— Mes buvome toli, be to, rūkas gal kiek prislopino šūvių 
garsus. 

— Jis sekė paskui šunį, kad galėtų parsivesti — tuo galite 
neabejoti. Ne ne, jis jau bus išėjęs! Tačiau dėl viso pikto apieš- 
kosime namus. 

Priekinės durys buvo atdaros, tad įlėkėm pro jas ir pasileidom 
per kambarius, baisiausiai nustebinę seną perkaršusį tarną, su- 
tikusį mus koridoriuje. Šviesa degė tik valgomajame, bet Holmsas 
iš ten pasiėmė lempą ir išnaršė visus kampus. Mūsų ieškomo 
žmogaus nebuvo nė pėdsakų. Tačiau antrame aukšte vieno mie- 
gamojo durys buvo užrakintos. 

— Čia kažkas yra! — sušuko Lestreidas.— Girdėti kažkas ju- 
dant. Atidarykit šitas duris! | 

Iš vidaus sklido vaitojimas ir šlamesys. Holmsas spyrė į duris 
virš rankenos, ir jos atsidarė. Su pistoletais rankose visi trys 
įpuolėme į kambarį. 

Tačiau ir čia nebuvo to baisaus ir nuožmaus niekšo, kurį ti- 
kėjomės rasti. Vietoje jo nelauktai išvydome tokį keistą dalyką, 
kad nustebę kiek laiko spoksojome išplėtę akis. 

Kambaryje buvo įrengtas nedidelis muziejus, pasieniais sto- 
vėjo daugybė dėžių su stikliniais dangčiais. Jose drugelių ir 
peteliškių kolekcijos, kurias rinkti labai mėgo šis neperpranta- 
mas ir pavojingas žmogus. Pačiame kambario viduryje stovėjo 
stulpas, kažkada pastatytas paspirti senai sutrešusiai lubų sijai. 
Prie to stulpo buvo pririštas žmogus, dėl tvirtumo taip apvytu- 
riuotas paklodėmis, kad iš karto negalėjai atskirti, ar ten vyras, 
ar moteris. Vienas rankšluostis, surištas kitoje stulpo pusėje, ėjo 
per kaklą, kitas — per burną, o virš jo į mus klausiamai žvelgė 
dvi akys, kupinos skausmo ir gėdos. 

Kuo greičiausiai ištraukėme iš burnos kaištį, atrišome vy- 
turius, ir prieš: mus ant grindų susmuko ponia Steiplton. Kai graži 
jos galva nusviro ant krūtinės, pamačiau ant kaklo ryškų rau- 
doną botago rimbą. 

— Galvijas! — suriko Holmsas. Lestreidai, duokit šen savo 
gertuvę su konjaku! Pasodinkit ją į krėslą! Ji nualpo. Taip išsi- 
kamavusi! 

Ponia Steiplton vėl prasimerkė. 

— Ar jis gyvas? — paklausė ji.— Ar išsigelbėjo? 

— Jis nuo mūsų neišsigelbės, ponia. 

— Ne ne, aš kalbu ne apie savo vyrą. Seras Henris... Ar jis 
gyvas? 

— Taip. 

— O šuo? 

— Šuo negyvas. 

Ji patenkinta giliai atsiduso. 

— Ačiū Dievui! Ačiū Dievui! O, tas niekšas! Žiūrėkit, ką jis 
man padarė! — Ji atsmaukė rankoves, ir mes persigandome pa- 
matę, kad jos Šrekas margos nuo mėlynių.— Tačiau tai niekai, 
niekai! Jis iškankino, ir sutrypė mano sielą ir protą. Kol dar 
tikėjau, jog mane myli, galėjau iškęsti viską: ir žiaurų jo elgesį, 
ir vienatvę, ir pilną apgaulės gyvenimą — viską; bet dabar žinau, 
kad jis ir mane apgaudinėjo, kad ir aš jam buvau tik įrankis.— 
Kalbėdama ji ėmė graudžiai raudoti. 

— Jūs, madam, jam nelinkit sėkmės,— pasakė Holmsas.— Tai 
pasakykit, kur jo ieškoti. Jei kada esate jį palaikiusi darant piktą 
darbą, tai dabar padėkite mums ir atpirkite savo kaltę. 

— Jis galėjo nubėgti tik į vieną vietą,— atsakė ji. — Pačiame 
liūno viduryje yra sala su užleista alavo kasykla. Ten jis laikė 
savo šunį, ten turėjo viską susiruošęs, jei tektų slėptis. Ten ir 
bus pabėgęs. 

Už lango it vilnos kamuolys baltavo rūkas. Holmsas, pakėlęs 
lempą, pažvelgė laukan. 

— Žiūrėkit,— pasakė jis.— Šią naktį niekas neras kelio į Grim- 
peno liūną. 

Ji nusijuokė ir pliaukštelėjo rankomis. Jos akys ir dantys pikt- 
džiugiškai sužvilgėjo. 

—-Į liūną gal ir ras kelią, bet iš ten nebeišeis,— sušuko ji.— 
Kaip jis šiąnakt pamatys gaires? Mes abudu jas išdėliojom ir pa- 
žymėjom kelią per liūną. O, kad būčiau jas šiandien ištraukusi! 
Tada jis tikrai iš jūsų neištrūktų. 

Aišku, nebuvo prasmės Steipltono vytis, kol neišsisklaidys 
rūkas. Taigi, palikę Steipltonų namus Lestreidui, mudu su Holmsui 
pasiėmėm baronetą ir nuėjom į Baskervil Holą. Steipltonų. is- 
torijos ilgiau negalėjome nuo jo slėpti, bet jis tą smūgį — teisybę 
apie mylimą moterį — sutiko narsiai. Vis dėlto nakties išgąstis 
sukrėtė jam nervus, ir paryčiu jis jau gulėjo su didžiausiu karš- 
čiu ir kliedėjo slaugomas daktaro Mortimerio. Jiems abiem buvo 
lemta vėliau kartu apkeliauti aplink pasaulį, kol seras Henris vėl 
pasidarė toks pat sveikas ir linksmas vyras, koks buvo tada, kai 
paveldėjo tą nelemtąjį dvarą. 

Taigi keistasis mano pasakojimas sparčiai artėja prie pabaigos. 
Pasakodamas norėjau, kad skaitytoją apimtų ta nyki baimė ir 
tie neaiškūs įtarimai, kurie mums taip ilgai temdė gyvenimą 
ir taip tragiškai baigėsi. | 

Kitą rytą, .po to, kai nušovėme šunį, rūkas išsisklaidė, ir ponia 
Steiplton mus nuvedė ten, kur juodu buvo radę taką per liūną. 
Pamatę, su kokiu įkarščiu ir džiaugsmu toji moteris veda mus 
savo vyro pėdsakais, galutinai supratome, koks siaubingas buvo 
jos gyvenimas. Palikome ją ant kieto durpžemio pusiasalio, įsi- 
terpusio į platų liūną. Nedidelės šakelės, įbestos nuo to pusiasalio 
tai šen, tai ten, žymėjo taką, vingiuojantį nuo vieno švendrų 
kuokšto prie kito tarp žalių užsitraukusių akivarų ir dvokiančių 
klampynių, pastojančių kelią kiekvienam,. kuris čia nėra buvęs. 

Nuo vešlių nendrių ir sodrių, gličių vandens augalų mums į vei- 
dus trenkė puvėsių kvapas ir troškus svaiginamas tvaikas. Nepa- 
taikę tiksliai atsistoti, klimpome aukščiau kelių į tamsų liulantį 
purvą, o jo paviršiumi aplink kojas toli ringavo ratilai. Tiršta 
klampynė stvarstyte stvarstė mus už kojų, o kai įsmukdavom, 
sugriebdavo taip stipriai, kad, atrodė, kažkieno pikta ranka nori 
mus įtraukti į tas bjaurias gelmes. Tik vienoje vietoje užtikom 
žymę, jog kažkas prieš mus jau ėjo tuo pražūtingu keliu. Iš švylių 
kuokšto, kūpsančio virš dumblo, kyšojo kažkoks tamsus daiktas. 
Holmsas žengė prie jo ir įsmuko iki pat liemens; jei mes nebū-- 
tume ištraukę, jo kojos jau niekada nebūtų vaikščiojusios tvirta 
žeme. Jis atkišo ranką su senu juodu batu. Vidinėje aulo pusėje 
buvo atspausta: Mejersas, Torontas. 

— Ne veltui patekau į purvo vonią,— pasakė jis.— Šit mūsų. 
bičiulio sero Henrio dingęs batas. 

— O Steipltonas jį čia išmetė bėgdamas. 

— Tikriausiai. Užpjudęs šunį sero Henrio pėdomis, Steiplto- 
nas liko su batu rankoje. Supratęs, kad pralaimėjo, jis vis dar 
su batu leidosi bėgti. Tik čia jį nusviedė. Na, bent žinome, kad 
iki čia jis atsigavo sėkmingai. 

Tačiau daugiau mums nebuvo lemta nieko sužinoti, nors spė- 
lioti galėjome kažin kiek. Pėdų liūne nematyti, nes dumblas 
tučtuojau užsitraukia, todėl mes uoliai įnikome jų ieškoti sau- 
sesnėje vietoje, kai pagaliau išėjome iš klampynės. Jei žemė sakė 
tiesą, Steipltonas nepasiekė salos, kur norėjo pasislėpti ir kur 
per rūką lėkė praėjusį vakarą. Tas šaltas ir žiaurus žmogus am- 
žiams palaidotas milžiniškoje klampynėje pačiame didžiojo Grim- 
peno liūno vidury, įtrauktas dvokiančios tumės. 

Daug Steipltono pėdsakų radome toje pelkių apsuptoje saloje, 
kur jis laikė savo baisųjį sąjungininką. Didžiulis velenas ir šach- 
ta, iki pusės prikritusi visokio šlamšto, rodė, kad tai apleista 
kasykla. Šalimais stūksojo apgriuvusios trobelės, kuriose, be abejo, 
gyveno kasėjai, kol juos išvijo bjaurus pelkių tvaikas. Vienoje 
trobelėje į sieną buvo įkaltas žiedas, prie jo grandinė ir daugybė 
apgraužtų kaulų,— vadinasi, čia Steipltonas laikė šunį. Tarp 
griuvėsių gulėjo skeletas su išlikusiu rudų plaukų kuokšteliu. 

— Šuo! — pasakė Holmsas.— Dievaži, juk tai gauruotasis spa- 
nielis. Vargšas Mortimeris jau niekada nematys savo numylėtinio. 
Na, dabar, manau, neliko jokių paslapčių. Jis galėjo paslėpti šunį, 
bet neįstengė jo nutildyti, taigi iš čia ir sklido tas kauksmas, kurį 

girdint darėsi nejauku net dieną. Prireikus Steipltonas galėjo šunį 
laikyti sandėlyje savo namuose, bet tai buvo rizikinga, ir šitokį 
žingsnį jis išdrįso žengti tik tą lemtingą dieną, kurią, kaip manė, 
1urėjo baigtis visi jo rūpesčiai. Si pasta skardinėje yra, be abejo, 
švytintis mišinys, kuriuo šuo buvo išteptas. Jį sumaišyti Steiplto- 
1ą, aišku, įkvėpė legenda apie pragarišką Baskervilių giminės 
šunį ir noras mirtinai išgąsdinti serą Čarlsą. Nenuostabu, kad ir 
vargšas katorgininkas lėkė šaukdamas nuo tokio šuns; taip atsi- 
tiko ir mūsų draugui; taip būtų buvę ir mums, tamsoje pamačius 
šią pabaisą lekiant mūsų pėdomis per pelkes. Gudriai sugalvota: 
ir auka kris negyva, ir nė vienas kaimietis, išvydęs pelkėse tokį 
padarą, neišdrįs jo atidžiau apžiūrėti — juk ne kartą taip ir buvo. 
Aš, Votsonai, jau Londone sakiau ir dabar vėl kartoju: dar 
niekada nebuvome sekę tokio pavojingo žmogaus kaip tas, kuris 
guli klampynėje.— Ilga ranka jis mostelėjo į didžiulį žalsvai 
smargą liūną, kuris tolumoje siekė rusvus durpyno slėnius. 

ŽVILGSNIS Į PRAEITĮ 


Buvo lapkričio pabaiga. Žvarbų ūkanotą vakarą mudu su 
Holmsu sėdėjome prie liepsnojančio židinio savo svetainėje Bei- 
kerio gatvėje. Po tragiškai pasibaigusios mūsų kelionės į Devoną, 
Holmsas buvo išsprendęs dar dvi nepaprastai svarbias bylas: 
vieną, susijusią su garsiuoju „Patricijų“ kortuotojų klubo skan- 
dalu, kurioje jis demaskavo niekšišką pulkininko Apvudo elgesį; 
antrą — kai apgynė nelaimingąją ponią Montpensjė, kaltinamą 
nužudžius jaunutę savo podukrą panelę Karer, kuri, kaip paaiš- 
kėjo, po šešių mėnesių atsirado Niujorke gyva ir jau ištekėjusi. 
Mano draugas buvo puikiai nusiteikęs po pasisekusių tokių sun- 
kių ir svarbių darbų, todėl man pavyko iš jo išgauti keletą smulk- 
anenų, susijusių su Baskervilių paslaptimi. Aš kantriai laukiau tos 
valandos, nes žinojau, kad Holmsas niekada negalvoja iš karto 
apie dvi bylas ir kad jokie praeities prisiminimai neatitrauks 
aiškaus ir logiško jo proto nuo minčių apie tą darbą, kurį tuo 
metu dirba. 

Tuo tarpu, prieš išplaukdamas į ilgą kelionę, gydytojų prira- 
šytą pairusiems nervams sustiprinti, Londone laikinai gyveno 
seras Henris su daktaru Mortimeriu. Tą pačią dieną po pietų jie 
buvo pas mus atėję, todėl dabar paprasčiausiai galėjau apie tai 
užvesti kalbą. 

— Žmogui, pasivadinusiam Steipltonu,— pasakė Holmsas,— 
visi tie įvykiai buvo paprasti ir tikslūs, o mums jie alrodė be 
galo sudėtingi, nes iš pradžių neįsivaizdavome, kokie motyvai 
skatina jo veiksmus, o tik žinojome vieną kitą faktą. Man teko 
porą kartų kalbėti su ponia Steiplion, tad dabar viskas aišku, 
ir turbūt nėra nė vienos smulkmenos, kuri dar būtų mums inįslė. 
Keletą pastabų tuo klausimu galite rasti mano kartotekoje prie 
„B“ raidės. 

— O gal malonėtumėt iš atminties trumpai nupasakoti, kaip 
viskas buvo? 
 — Žinoma, nors negaliu tvirtinti, kad viskas man būtų užsi- 
likę galvoje. Net keista, kaip išgaruoja mintys, susijusios su 
praeitimi, susikaupus naujam darbui. Advokatas, žinantis savo 
bylą kaip penkis pirštus ir galintis dėl jos stoti į kovą su prie- 
šininku, po savaitės kitos ničnieko neprisimena. Taip ir man kiek- 
vienas naujas atvejis išstumia prieš tai buvusį, ir per panelę 
Karer visai nublanko prisiminimai apie Baskervil Holą. Rytoj 
man vėl gal iškils kokia nauja problema, kuri savo ruožtu užgoš 
gražiąją prancūzaitę ir niekšą Apvudą. Tačiau pasistengsiu kuo 
geriau papasakoti tą istoriją su šunimi, o jei ką užmiršiu, jūs man 
priminkite. 

— Išsiteiravęs dar kartą įsitikinau, kad giminės portretas ne- 
melavo ir kad tas žmogus iš tiesų Baskervilis. Tai jaunesniojo 
sero Čarlso brolio Rodžerio sūnus, to Rodžerio, kuris susikompro- 
mitavęs pabėgo į Pietų Ameriką, o ten, kaip žmonės sako, mirė 
nevedęs. Tačiau iš tikrųjų jis buvo vedęs ir turėjo vieną vaiką, 
tą patį niekšą, kurio tikroji pavardė yra tokia kaip tėvo. Sis susi- 
tuokė su Berile Garsija, viena Kosta Rikos gražuole, pasigrobė 
nemažai valstybinių pinigų, pasikeitė pavardę į Vandelerį ir pa- 
bėgęs į Angliją Jorkšyro grafystės rytuose atidarė mokyklą. Šitą 
veiklos sritį jis pasirinko todėl, kad, plaukdamas namo, susipa- 
žino su vienu džiova sergančiu mokytoju ir paskui pasinaudojo jo 
sugebėjimais, dėl to mokykla iš pradžių klestėjo. Tačiau tasai 
mokytojas, Freizeris, mirė, o mokykla, pradėjusi savo dienas gerai, 
ėmė smukti ir galop gėdingai užsidarė. Vandeleriai pajuto, kad 

verta pakeisti pavardę į Steipltonus; šitaip Steipltonas su savo 
turto likučiais, ateities planais ir susižavėjimu entomologija atsi- 
dūrė Anglijos pietuose. Britų muziejuje: sužinojau, kad jis laiko- 
amas pripažintu entomologijos autoritetu ir kad vienas drugelis, 
kurį jis pirmasis aprašė, dar gyvendamas Jorkšyro grafystėje, yra 
40 garbei pavadintas Vandeleriu. 

Taigi priėjome tą jo gyvenimo tarpsnį, kuris buvo taip mus 
sudominęs. Sis žmogus, matyt, išsiaiškino, kad tarp jo ir didžiulio 
dvaro stovi tik dvi gyvybės. Kai Steipltonas važiavo į Devono 
graiystę, jo planai, man rodos, dar buvo gana migloti, bet piktų 
kėslų jau turėjo, nes kam gi būtų savo žmoną pristatęs kaip se- 
serį. Jo galvoje jau buvo subrendusi mintis pasinaudoti ja kaip 
prievilu, nors smulkmenų, kaip viskas bus daroma, gal dar ne- 
turėjo numatęs. Jo tikslas — gauti dvarą, tam jis ryžosi imtis vi- 
sokių priemonių ir rizikos. Pirmiausia reikėjo įsikurti kuo arčiau 
protėvių namų, paskui susidraugauti su seru Čarlsu Baskerviliu 
ir kaimynais. | 

Baronetas pats jam papasakojo apie giminės šunį ir taip pasira- 
šė sau nuosprendį. Steipltonas, — taip jį ir toliau vadinsiu,— žino- 
jo, kad to senuko širdis silpna ir kad nuo menkiausio sukrėtimo 
į; gali ištikti mirtis. Tai jis išgirdo iš daktaro Mortimerio. Be to, 
sklandė kalbos, esą seras Čarlsas prietaringas ir rimtai tiki niū- 
ria legenda. Išradingas jo protas kaipmat sumojo, kaip sudoroti 
baronetą, beveik nepaliekant pėdsakų. :Savo idėją Steipltonas 
ėmėsi įgyvendinti labai sumaniai. Paprastas gudragalvis būtų 
pasitenkinęs baisiu šunimi. Iš jo padaryti velnią — tai įau Steipl- 
tono genijaus išmonė. Šunį jis nusipirko Londone, Fulhem Roude, 
iš pirklių Roso ir Menglso. Tai buvo pats stambiausias ir pikčiau- 
sias iš visų jų turėtų šunų. Steipltonas parsivežė jį Siaurės De- 
vono geležinkeliu ir geroką kelią ėjo per pelkes, nes norėjo par-. 
sivesti namo nepastebėtas. Begaudydamas vabzdžius, jis jau buvo 
xadęs takelį į Grimpeno liūną, taigi turėjo tam padarui gerą slėp- 
tuvę. Čia jį pririšęs, Steipltonas ėmė laukti progos. 

Tačiau progos vis nebuvo. Steipltonas niekaip negalėjo naktį 
išvilioti senojo džentelmeno iš dvaro. Kelis kartus tykojo su šu- 
nimi, bet nieko nepešė. Kaip tik tomis nesėkmingų lūkuriavimų 
valandomis kaimiečiai ir matė jį arba, teisingiau, jo sąjunginin- 
ką; šitaip pasitvirtino legenda apie demonišką šunį. Steipltonas 
tikėjosi, kad jo žmona įtrauks serą Čarlsą į žabangas, bet ji ne- 
lauktai pasielgė labai drąsiai. Berilė griežtai atsisakė pradėti su 

senuoju džentelmenu romaną, per kurį šis patektų priešui į rankas. 
Niekas negelbėjo — nei grasinimai, nei, deja, smūgiai. Ji nieku. 
gyvu nesidėjo prie vyro, ir šis kurį laiką nežinojo. kaip suktis. 

Pagaliau Steipltonas rado išeitį iš sunkios padėties. Seras 
Čarlsas paprašė jį, kaip draugą, tarpininkauti įteikiant pašalpą 
nelaimingajai moteriškei poniai Lorai Lajens. Prisistatęs kaip 
viengungis, Steipltonas visiškai ją pavergė ir davė suprasti, kad 
vestų ją, jei ši išsiskirtų su vyru. Planą reikėjo vykdyti kuo grei- 
čiausiai, nes paaiškėjo, jog seras Čarlsas žada išvažiuoti iš Bas- 
kervil Holo; taip jam patarė daktaras Mortimeris, o dėl akių ir 
Steipltonas palaikė daktaro nuomonę. Reikėjo veikti nieko nelau- 
kiant, kitaip auka ištrūks. Todėl jis liepė poniai Lajens parašyti 
laišką ir paprašyti, kad senukas išeitų su ja pasikalbėti vakare, 
prieš išvažiuodamas į Londoną. Paskui, sugalvojęs priežastį, ją 
sulaikė, šitaip atėjo valanda, kurios jis laukė. 

Parvažiavęs vakare iš Kumbi Treisio, Steipltonas dar spėjo 
pasiimti šunį, ištepti jį pragariškais dažais ir atvesti prie var- 
telių, kur žinojo rasiąs laukiantį senąjį džentelmeną. Šeimininko 
užpjudytas, šuo peršoko per vartelius ir nusivijo nelaimingąjį ba- 
ronetą, kuris šaukdamas lėkė per kukmedžių alėją. Iš tikro kaip 
šiurpiai turėjo atrodyti tamsiame medžių tunelyje tasai didžiulis 
juodas padaras liepsnojančiais nasrais ir žėrinčiom akim, besive- 
jantis savo auką! Ligota sero Čarlso širdis neišlaikė, ir jis iš bai- 
mės krito negyvas alėjos gale. Lekiantį baronetą šuo vijosi žolėtu 
tako pakraščiu, todėl ant žvyro buvo matomos tik žmogaus pėdos. 
Išvydęs serą Čarlsą ramiai gulintį, šuo tikriausiai priėjęs jį ap-- 
uostė, bet, pajutęs esant negyvą, nulėkė atgal. Siuos pėdsakus ir 
matė daktaras Mortimeris. Suo buvo pašauktas ir skubiai nuvestas 
į savo urvą Grimpeno liūne, o įvykio paslaptingumas išmušė iš 
vėžių tardytoją, išgąsdino aplinkinius gyventojus, ir galų gale tą 
tragediją teko tirti mums. 

Tai tiek apie sero Čarlso Baskervilio mirtį. Suprantat, kaip vel- 
niškai gudriai viskas buvo sugalvota — juk tikrojo žudiko beveik 
neįmanoma susekti. Jis turėjo tik vieną talkininką, bet ir tas ne- 
būtų galėjęs jo išduoti, o dėl absurdiškumo visas sumanymas 
atrodė tik dar įspūdingesnis. Abi su ta byla susijusios moterys, 
ponia Steiplton ir ponia Lora Lajens, aiškiai įtarė Steipltoną. 
Ponia Steiplton žinojo, kad jis spendžia senukui žabangas ir kad 
laiko šunį. Ponia Lajens apie tuos dalykus nieko nenutuokė, bet 
buvo sukrėsta, kad mirtis įvyko kaip tik neatšaukto susitikimo va- 

landą, kurią žinojo vien Steipltonas. Tačiau šis joms. abiem turėjo 
didžiulę įtaką ir nebijojo. Pirmoji jo uždavinio pusė buvo sėkmin- 
gai išspręsta, bet liko kita, daug sunkesnė. 

“Galimas daiktas, Steipltonas nė nežinojo, kad Kanadoje yra 
dar vienas įpėdinis. Tačiau greitai tą išgirdo iš savo draugo dak- 
taro Mortimerio, kuris smulkiai papasakojo apie sero Henrio Bas- 
kervilio ketinimą atvykti. Pirmiausia Steipltonui kilo mintis su 
tuo jaunu svetimšaliu iš Kanados susidoroti dar Londone, nelau- 
kiant, kol atvažiuos į Devono grafystę. Nebepasitikėdamas savo 
žmona nuo to karto, kai ši atsisakė padėti jam įvilioti į spąstus 
senąjį Baskervilį, jis nesiryžo ilgesnį laiką paleisti jos iš akių, 
kad toji visiškai nepasišiauštų prieš jį. Dėl šios priežasties ir 
vežėsi ją į Londoną. Jie apsigyveno, kaip sužinojau, privačiame 
„Meksboro“ viešbutyje, Kreiveno gatvėje, kur mano pasiuntinu- 
kas irgi buvo užėjęs ieškodamas daiktinio įrodymo. Uždaręs žmoną 
kambaryje, Steipltonas, .prisilipdęs barzdą, atsekė daktarą Morti- 
merį į Beikerio gatvę, o paskui ir į „Nortamberlendo“ viešbutį. 
Steipltono žmona nuspėjo jo kėslus, bet labai bijojo žiauraus vyro, 
todėl nedrįso raštu įspėti to žmogaus, kuriam žinojo gresiant pa- 
vojų. Jei laiškas būtų pakliuvęs Steipltonui į rankas, jos pačios 
gyvybė būtų pakibusi ant plauko. Galų gale ji, kaip žinome, grie- 
bėsi gudrybės: iškirpo Žodžius, reikalingus laiškui, ir pakeitusi 
rašyseną parašė adresą. Laiškas pasiekė baronetą ir buvo jam 
pirmasis įspėjimas apie pavojų. 

Steipltonui trūks plyš reikėjo gauti ką nors iš sero Henrio 
drabužių, kad turėtų ką duoti šuniui pauostyti, jei sumanytų 
juo pasinaudoti. Tad negaišdamas ėmėsi šio uždavinic vikriai ir 
drąsiai kaip visada, ir galime neabejoti, kad viešbučio batų va- 
lytojas ar kambarinė nemažai gavo už jam suteiktą paslaugą. 
Tačiau lyg tyčia pirmasis parūpintas batas buvo naujas, todėl jo 
tikslams netiko. Tada Steipltonas tą batą grąžino ir gavo kitą. 
Sis faktas labai iškalbingas — jis pasako, kad mūsų susidurta su 
realiu šunimi, nes tik taip galima paaiškinti Steipltono pastangas 
gauti seną batą, o ne naują. Kuo keistesnė ir abbsurdiškesnė atrodo 
kokia smulkmena, tuo atidžiau reikia ją ištirti, o tie faktai, kurie 
tarytum apsunkina bylą, tinkamai išnagrinėti tik padeda viską 
atskleisti. 

Paskui, kitą rytą, pas mus atėjo mūsų draugai, o Steipltonas 
juos visą laiką sekė važiuodamas karieta. Iš daugelio požymių, 
pagaliau ir-iš to, kad jis mus pažino ir žinojo, kur gyvename, 

i jog Steipltono nusikaltimai nesibaigia vien Baskervi- 
lių persekiojimu. Sit per pastaruosius trejus metus Anglijos va- 
karuose įvyko keturios didelės vagystės, bet nusikaltėlis nesuimtas. 
Gegužės mėnesį per paskutinį įsilaužimą Forkston Korte vagis 
su kauke kuo ramiausiai pistoletu nušovė tarną, kuris jį netikėtai 
užklupo. Be abejo, Steipltonas taip papildydavo senkančias savo 
lėšas, ir jau nuo seno buvo žiaurus bei pavojingas žmogus... 

Koks jis išradingas ir įžūlus, aiškiai pamatėme tą rytą, kai 
jis laimingai nuo mūsų pabėgo ir kai pasisakė vežėjui mano pa- 
vardę, žinodamas, kad šis jo žodžius persakys man. Tada Steipl- 
tonas suprato, jog Londone šios bylos ėmiausi aš ir jam nepavyks 
nieko padaryti. Jis parvažiavo į Dartmurą laukti, kol ten įsikurs 
baronetas. 

. — Klausykit! — pasakiau aš.— Jūs, žinoma, teisingai ir iš 
eilės pasakojat visus įvykius, bet vieną dalyką praleidot nepa- 
aiškinęs. Kas prižiūrėjo šunį, kai jo šeimininkas buvo išvažiavęs 
į Londoną. 

— Aš tuo domėjausi, nes tai, be abejo, gana svarbu.. Steiplto- 
nas, aišku, turėjo patikėtinį, nors, manyčiau, ne tokį, kuriam būtų 
atskleidęs savo planus ir atsidavęs jo valiai. Meripit Hauze buvo 
senas tarnas, vardu Antonis. Jis gyveno pas Steipltonus jau seniai, 
dar nuo tų laikų, kai jie turėjo mokyklą, todėl žinojo, kad jo 
šeimininkas ir šeimininkė yra vyras ir žmona. Dabar jis dingęs, 
matyt, pabėgo iš Anglijos. Toks vardas — Antonis — retas Angli- 
joje, nors Ispanijoje ir Lotynų Amerikoje Antonių rasi kur tik 
pasisuksi. Kaip ir ponia Steiplton, tas žmogus gerai kalbėjo ang- 
liškai, tik su tokiu pat švapesiu. Aš pats esu matęs, kaip tas senis 
ėjo per Grimpeno liūną Steipltono pažymėtu taku. Taigi visai 
gali būti, kad, šeimininkui išvažiavus, šunį prižiūrėjo jis, nors 
gal nenutuokė, kam tas šuo reikalingas. 

Steipltonai grįžo į Devoną, netrukus ten nuvažiavot ir judu 
su seru Henriu. Dabar pasakysiu, ką tuo metu veikiau aš. Gal 
prisimenat, kad, apžiūrinėdamas tą popierių, ant kurio buvo su- 
klijuoti Žodžiai, atidžiai ieškojau vandenženklių? Aš jį laikiau 
per kelis colius nuo akių ir pajutau švelnų jazminų kvapą. Krimi- 
nalistas turi mokėti atskirti septyniasdešimt penkias kvepalų 
rūšis, ir ne vienos mano bylos sėkmė yra priklausiusi tik nuo su- 
gebėjimo pažinti kvepalus. Iš kvapo supratau, jog čia įsipainio- 
jusi moteris, ir mano mintys ėmė suktis apie Steipltonus. Paskui 


135 


suvokiau, kad esama tikro .šuns, ir dar prieš mums išvažiuojan 
į Devoną, jau žinojau, kas nusikaltėlis. j 

Tada pasiryžau Steipltoną nutverti už rankos. Buvo aišku, k4d 
to nepadarysiu, jei vyksiu kartu su jumis, nes jis tada veiks labai 
atsargiai. Todėl visus apgavau, taip pat ir jus, — slapta nuvažia- 
vau į pelkes, nors dėjausi esąs Londone. Mano vargai nebūivo 
tokie dideli, kaip jums atrodo, nors tokių -niekų apskritai nereikia 
paisyti tiriant nusikaltimą. Daugiausia gyvenau Kumbi Treisyje, 
o į akmens būstą ateidavau tik tada, kai turėdavau būti arčiau 
veiksmo vietos. Kartu su manim atvažiavo Kartraitas ir apsimetęs 
kaimo vaiku labai daug man padėjo. Jis mane aprūpindavo maistu 
ir švariais baltiniais. Kai sekdavau Steipltoną, Kartraitas gana 
dažnai stebėdavo jus — žodžiu, visų gijų. galai buvo mano ran- 
kose. 

Jau esu sakęs, kad jūsų laiškus gaudavau greitai, nes iš Bei- 

kerio gatvės jie tučtuojau būdavo siunčiami į Kumbi Treisį. Jie 
man labai padėjo, ypač toji Steipltono prasitarta tikros jo bio- 
grafijos dalis. Aš galėjau nustatyti to vyro ir moters tapatybes 
ir taip pagaliau sužinojau, su kuo susidūrėme. Viskas buvo gero- 
kai susikomplikavę dėl pabėgusio kalinio ir jo ryšių su Berimo- 
riais. Tačiau jūs tat atskleidėt labai šauniai, nors aš ir pats 
stebėdamas buvau padaręs tokią išvadą. 
Tuo metu, kai mane radot pelkėse, man viskas buvo aišku, tik 
dar neturėjau įkalčių prisiekusiųjų teismui. Net tą naktį, kai 
Steipltonas turėjo nužudyti serą Henrį, o nukentėjo tik vargšas 
kalinys, nebūtume galėję jo apkaltinti žmogžudyste. Kitos išeities 
nebuvo — reikėjo jį sučiupti už rankos, ir tam turėjom pasinau- 
doti kaip masalu seru Henriu, vienu, neva niekieno nesaugomu. 
Taip ir padarėme. Nors mūsų klientą ištiko stiprus šokas, mums 
pavyko baigti bylą ir nuvaryti Steipltoną į aną pasaulį. Prisipa- 
žįstu, man galima prikišti — prastai susidorojau su savo užda- 
viniu, jei neapsiėjau be sero Henrio, bet mes nesitikėjom pa- 
matyti tokio siaubingo ir stulbinančio padaro kaip tasai šuo ir 
numatyti rūko, kuris pasirodė tik paskutinį akimirksnį. Brangiai 
sumokėjom už savo pergalę, bet gydytojas specialistas, ir daktaras 
Mortimeris' tvirtina, jog viskas praeis. Ilga kelionė išgydys mūsų 
draugui ne tik pairusius nervus, bet ir sužeistą širdį. Jis mylėjo 
ponią Steiplton karštai ir nuoširdžiai, todėl iš visos šios nešvarios 
istorijos jam skaudžiausia yra tai, kad ir jinai jį apgaudinėjo. 


136 


Dar lieka paminėti, koks buvo ponios Steiplton valdmuo, Alš- 
ku kaip dieną, ji visiškai priklausė nuo vyro, tik nežinia, nr Ik 
aneilės, ar iš baimės, o gal ir dėl vieno, ir dėl kito — Juk Le Jauw- 
anai visiškai suderinami. Šiaip ar taip, jo įtaka jai buvo didžiulė, 
Vyro liepiama, ji sutiko apsimesti seserimi, tačiau net Jis nepu- 
jėgė priversti tiesiogiai. prisidėti prie žmogžudystės. Berilė sten- 
gėsi įspėti serą Henrį, neišduodama savo vyro, ir tai padaryti 
mėgino keletą kartų. Pats Steipltonas, atrodo, ir pavyduliauti mo- 
kėjo, nes, kai pamatė baronetą meiliai kalbantis su ponia Steipl- 
ton, nepaisydamas, jog tai jo paties planuota, pratrūko neišlaikęs 
plūstis atskleisdamas karštą savo prigimtį, kurią taip gudriai 
slėpė. Jis žinojo — jei skatins sero Henrio meilę, šis bus dažnas 
svečias Meripit Hauze ir anksčiau ar vėliau paklius jam į rankas. 
Tačiau lemtingąją dieną jo žmona staiga pakėlė balsą. Berilė šį 
tą buvo girdėjusi apie kalinio mirtį ir žinojo, kad tą vakarą, kai 
seras Henris turėjo ateiti pas juos pietų, šuo buvo atvestas į san- 
dėliuką. 

Ji apkaltino vyrą, jog šis rengia nusikaltimą, įvyko audringa 
scena, ir jis pirmą kartą prasitarė žmonai, kad ji turinti varžovę. 
Ponios Steiplton ištikimybė bemat virto skaudžia neapykanta, 
ir vyras suprato, kad žmona jį išduos. Todėl surišo ją, kad ne- 
galėtų įspėti sero Henrio. O po baroneto mirties, dėl kurios ap-- 
inkiniai žmonės, be abejo, būtų kaltinę giminės prakeikimą, Steipl- 
tonas, aišku, tikėjosi prikalbėsiąs žmoną susitaikyti su likimu ir 
laikyti paslaptyje viską, ką žino. Tačiau man atrodo, kad jis ap- 
siriko — jo lemtis jau ir be mūsų buvo aiški. Ispaniško kraujo 
moteris taip lengvai neatleidžia tokios skriaudos. 

Taigi tiek, brangusis Votsonai, galėjau papasakoti apie šį 
įdomų atsitikimą, nepažiūrėjęs į savo užrašus. Tačiau, regis, 
nepraleidau jokių svarbių faktų nepaaiškinęs. | 

— Na, bet Steipltonas tikriausiai nemanė, kad tas pamėkliš- 
kas šuo mirtinai išgąsdins serą Henrį kaip ir senuką jo dėdę. 

— Šuo buvo baisiai piktas ir išbadėjęs. Ir jeigu, jam pasiro- 
džius, auka iš išgąsčio nebūtų kritusi negyva, tai ji tikrai nebūtų 
turėjusi jėgų apsiginti. 

— Teisybė. Belieka vienas klausimas. Jei Steipltonas būtų ėmęs 
reikalauti palikimo, kaip būtų galėjęs paaiškinti, ko jis, įpėdinis, 
gyveno prie pat dvaro, pasivadinęs svetima pavarde? Ar tai ne- 
būtų sukėlę įtarimų ir nepasitikėjimo? 

— Klausimas labai keblus, ir, ko gero, per daug iš manęs rei- 
kalaujate tikėdamasis, jog atsakysiu. Mano veikla apima praeitį 
ir dabartį, o nuspręsti, ką Žmogus darys ateityje, yra gana sunku. 
Ponia Steiplton keletą kartų girdėjo savo vyrą apie tai kalbant. 
Šis manėsi turįs tris galimybes. Jis būtų galėjęs reikalauti turto 
per Pietų Ameriką: Britanijos konsulate įrodęs savo tapatybę, 
jis būtų gavęs palikimą, visai nevažiuodamas į Angliją. Kitas 
būdas — visiškai pakeisti išvaizdą tam trumpam laiko tarpui, kurį 
būtų reikėję praleisti Londone. Pagaliau jis būtų galėjęs už pa- 
veldėtoją pristatyti kokį bendrininką, parūpinęs jam reikiamus 
dokumentus, o sau išsireikalauti pelno dalį. Kiek Steipltoną pa- 
žįstame, galime nė neabejoti, kad jis būtų radęs išeitį iš tos pa- 
dėties. | 

O dabar, brangusis Votsonai, man atrodo, kad vieną vakarą 
po keleto savaičių sunkaus darbo galim savo mintis nukreipti 
malonesne linkme. Aš nupirkau bilietus į ,„Hugenotus“. Ar esate 
girdėjęs de Reckę? Taigi malonėkit per pusvalandį susiruošti, kad 
eidami dar galėtume užsukti pas Marcinį užkąsti. 


ATSITIKIMAS TUSČIAME NAME 


1894 metų pavasarį visą Londoną nepaprastai sujaudino, o 
aukštuomenę labai sukrėtė gerbiamo grafo Ronaldo Aderio mirtis, 
ištikusi pačiomis keisčiausiomis ir paslaptingiausiomis aplinkybė- 
mis. Plačioji visuomenė sužinojo šio atsitikimo detales iš policijos 
apklausos, bet byla buvo tokia rimta, kad daugelį faktų reikėjo 
nutylėti. Ir tiktai dabar, praslinkus beveik dešimčiai metų, man 
leista pateikti trūkstamas šios stebėtinos atsitikimų virtinės gran- 
dis. Nusikaltimas buvo įdomus, bet ypatingi jo padariniai, sukrėtę 
ir nustebinę mane labiau negu kiti mano nuotykių kupino gyve- 
nimo įvykiai, buvo nepalyginti svarbesni. Netgi dabar, po tiek 
metų, prisiminęs šią bylą, aš vis dar jaučiu virpulį ir vėl išgyvenu 
nepasitikėjimą, nuostabą ir džiaugsmą, užplūdusius mane anuomet 
ir privertusius suvirpėti mano sielą. Todėl tegu skaitytojai, do- 
mėjęsi to nuostabaus žmogaus darbų ir minčių aprašymais, at- 
leis man, kad ne iš karto atskleidžiau jiems viską, ką žinojau. 
Aš supratau, kad tiesioginė mano pareiga papasakoti visą tą 
istoriją, bet mane varžė griežtas draudimas, kurį ištarė to paties 
žmogaus lūpos ir kuris buvo atšauktas tik praėjusio mėnesio 
trečiąją dieną. 

Visiškai suprantama, jog, artimai draugaudamas su Šerloku 
Holmsu, pradėjau domėtis įvairiomis kriminalinėmis bylomis. O 
nuo tada, kai mano bičiulis prapuolė, visados kuo rūpestingiau- 
siai perskaitydavau apie įvairius jaudinamus nesusektus nusikal- 
timus ir ne kartą savo malonumui net mėgindavau įminti jų pa- 
slaptis, naudodamasis tokiais pačiais metodais kaip mano drau- 
gas. Tik, žinoma, man nekaip sekėsi. 

Vis dėlto nė vienas iš tų nusikaltimų manęs taip nesujaudino 
kaip tragiška Ronaldo Aderio mirtis. Perskaitęs tardymo medžia- 
gą, kur buvo padaryta išvada, jog žmogžudystę iš anksto pa- 
rengė ir įvykdė vienas arba keli nežinomi asmenys, aš kur kas 
aiškiau negu kada nors supratau, kokio svarbaus visuomenė ne- 

teko Žmogaus — tai Serloko Holmso. Sioje keistoje byloje buvo 
aplinkybių, kurios, be abejonės, būtų itin jį sudominusios, ir poli- 
cija, kuriai į pagalbą būtų atėjęs įžvalgus ypatingo Europos sek- 
lio protas bei retas pastabumas, būtų galėjusi pasukti teisinga 
linkme. | 

Visą dieną, lankydamas ligonius, nesilioviau mintyse narp- 
lioti Aderio bylos, bet negalėjau rasti nė vieno įtikinamo paaiš- 
kinimo. Drįsdamas pakartoti jau girdėtą istoriją, aš priminsiu 
galutinę tardymo išvadą taip, kaip ji tada buvo paskelbta visuo- 
menei. 

Seras Ronaldas Aderis buvo. grafo Meinuto, vieno tuometinio 
mūsų Australijos kolonijų gubernatoriaus, antrasis sūnus. Aderio 
motina tuomet atvyko iš Australijos į Angliją operuotis akies 
giedravalkio ir kartu su sūnumi Ronaldu bei dukterimi Hilda 
gyveno Parko tako gatvėje, 427-ajame name. 

Jaunuolis sukiojosi aukštuomenėje ir, matyt, neturėjo nei jokių 
priešų, nei jokių ypatingų ydų. Vienu metu jis buvo susižiedavęs 
su panele Edita Vudli iš Karsterso, bet prieš keletą mėnesių abu 
sužieduotiniai nutarė išsiskirti. Ir neatrodė, kad vienas ar kitas 
dėl to jaudintųsi. Apskritai jauno žmogaus gyvenimas slinko šei- 
moje, nedaug draugų turėjo ir aukštuomenėje; jo įpročiai buvo 
padorūs, o charakteris — romus. Ir štai šį nerūpestingą jauną 
aristokratą 1894 metų kovo 30 dienos vakare tarp dešimtos ir 
vienuoliktos valandos dvidešimt minučių ištiko pati keisčiausia, 
pati netikėčiausia mirtis. 

Ronaldas Aderis mėgo kortuoti ir tai darė be perstojo, bet 
niekad nelošdavo iš tokių sumų, kurios jį sužlugdytų. Jaunuolis 
buvo Boldvino, Kevendišo ir Bagatelio — trijų lošimo klubų — 
narys. Žinoma, kad savo mirties dieną, po pietų, Ronaldas sulošė 
vieną visto partiją Bagatelio klube. Jis ten buvo lošęs ir prieš 
"pietus. Kortavę su juo partneriai — ponas Narėjas, seras Džonas 
Hardis ir pulkininkas Moranas — paliudijo, jog jie lošę-vistą ir 
korta ėjusi visiems maždaug lygi. Aderis galėjo pralošti penketą 
svarų, bet ne daugiau. Jis buvo gana pasiturintis, tai toks pra- 
laimėjimas jam nieko nereiškė. Ronaldas lošdavęs viename ar 
kitame klube kone kasdien; bet buvo atsargus lošėjas ir paprastai 
laimėdavo. Pasak liudytojų, prieš keletą savaičių jis, kortuodamas 
su pulkininku Moranu prieš Godirį Minlerį ir lordą Belmoraną, 
išlošė net keturis šimtus dvidešimt svarų. 

Tą lemtingąjį vakarą Ronaldas grįžo iš klubo lygiai dešinių, 
Jo motina ir sesuo viešėjo pas giminaičius. Tarnallė tvirtino gir- 
dėjusi, kaip Ronaldas antrame aukšte įėjo į savo kambarį, kurls 
jam atstojo ir svetainę. Tarnaitė tame kambaryje buvo užkūrusi 
židinį. Kadangi Ronaldas rūko, mergaitė atidarė langų. Joklo 
garso nebuvo girdėti iki vienuoliktos valandos dvidešimt minučių, 
kai grįžo ponia Meinut su dukterimi. Norėdama sūnui palinkėti 
labos nakties, motina pamėgino įeiti į kambarį. Durys iš vidaus 
buvo užrakintos, ir niekas neatsiliepė į jos šauksmus ir beldimą. 
Tada moterys pasikvietė pagalbos, ir durys buvo išlaužtos. Nelal- 
mingas jaunuolis buvo rastas gulintis prie stalo. Jo galva buvo 
siaubingai sužalota minkštašvinės revolverio kulkos, bet jokio 
ginklo kambaryje nerasta. Ant stalo gulėjo du po dešimt svarų 
'banknotai, septyniolika svarų ir dešimt šilingų sidabru ir auksu. 
Monetos, beje, gulėjo įvairaus dydžio rietuvėlėmis. Greta miru- 
siojo buvo lapas popieriaus su skaičiais ir klubo draugų pavar- 
dėmis prie jų. Galima buvo spėti, kad prieš mirtį jaunuolis skai- 
-čiavo, kiek kortuodamas išlošė ir pralošė. 

Paskubomis ištyrus nusikaltimo aplinkybes, byla pasirodė dar 
sudėtingesnė. Pirmiausia buvo neaišku, kodėl jaunuolis duris už- 
sirakino iš vidaus. Žinoma, jas galėjo užrakinti žudikas, paskui 
iššokti pro langą, tačiau nuo palangės iki žemės buvo ne mažiau 
kaip dvidešimt pėdų, o apačioje visu gražumu žydėjo šafranų 
Žysvė. Tačiau nei gėlės paliestos, nei žemėje palikta kokia žymė. 
Jokio ženklo nė siaurame vejos rėželyje, kuris skyrė namą nuo 
kelio. Taigi turbūt užsirakino pats Ronaldas. Tačiau kaip jis 
"buvo nužudytas? Niekas negalėjo įlįsti pro langą, nepalikęs pėdų. 
“O gal kas jį pro langą nušovė? Tik reikėtų labai taiklios rankos 
išsyk paguldyti žmogų iš revolverio. Be to, Parko takas — labai 
judri gatvė, ir už kokio šimto jardų nuo namo yra karietų stovė- 
jimo aikštelė. Tačiau niekas šūvio negirdėjo. Ir vis dėlto čia 
„gulėjo nušautas žmogus su minkštašvine revolverio kulka, kuri 
"bjauriai sudarkė galvą ir padarė tokią žaizdą, kad jaunuolis iš 
karto mirė. 

Tokios buvo paslaptingos žmogžudystės Parko take aplinky- 
"bės, kurias dar labiau komplikavo tai, jog visiškai nebuvo jokių 
akivaizdžių motyvų, nes, kaip jau minėjau, jaunasis Aderis ne- 
4urėjo jokių priešų, o pinigai ir brangenybės kambaryje buvo ne- 
paliesti. 

Visą dieną laužiau galvą — mintyse perkračiau tuos faktus, 
stengdamasis pritaikyti jiems kokią nors teoriją, kuri juos visus 
surikiuotų eilėn, ir taip tikėjausi rasti mažiausią pasipriešinimo 
tašką, kurį vargšas mano draugas laikė kiekvieno tyrimo išeities 
tašku. Turiu prisipažinti, kad man nepasisekė. Vakare išėjau pa- 
vaikščioti po parką ir apie šeštą valandą nejučiomis atsidūriau 
Oksfordo gatvės gale prie Parko tako. Ant šaligatvio stoviniavo 
būrelis Žžioplių, spoksančių į vieną langą. Iš to supratau, kad 
čia ir yra tasai namas, kurio atėjau pasižiūrėti. Aukštas, liesas 
su tamsiais akiniais vyriškis, kurį aš labai įtariau esant persiren- 
gusį seklį, apie tą atsitikimą dėstė kažkokią savo teoriją, o susi- 
spietusi minia klausėsi. 

Prasiskverbiau prie kalbėtojo kuo arčiau, bet jo samprotavi- 
mai man pasirodė tokie lėkšti, kad nusivylęs spraudžiausi atgal. 
Traukdamasis atatupstas, netyčia užkliudžiau kažkokį gunktelėjusį. 
senį, ir jam iš rankų iškrito kelios knygos. Paėmęs jas, pamačiau 
vienos jų antraštę „Medžių kulto kilmė“ ir pamaniau sau, kad 
greičiausiai čia koks bibliofilas, iš pomėgio ar iš profesijos ren- 
kantis retus leidinius. Jau ketinau atsiprašyti senuką, bet, matyt, 
tas knygas, kurias taip netikėtai išbarsčiau, jis labai brangino, 
nes, kažką piktai burbtelėjęs panosėje, tuoj apsisuko, ir aš vos 
spėjau pamatyti pakumpusią jo nugarą bei pražilusias Žandenas 
išnykstant minioje. 

Kad ir kiek stebėjau Parko tako 427-ąjį namą, bet tai mažai 
tepadėjo išsiaiškinti mane dominančią problemą. Namą nuo gat- 
vės skyrė žema siena su metaliniais pinučiais; visa tvora buvo 
ne aukštesnė kaip penkių pėdų. 

Taigi nesunku ibuvo prasmukti į sodą, bet pro langą — visiškai 
neįmanoma, nes prie jo nebuvo nei vandens nutekamojo Vvamz- 
džio, nei jokio kitokio daikto užsikabinti kad ir vikriausiam žmo- 
gui. 

Dar labiau susipainiojęs negu pirma, patraukiau atgal į Ken- 
singtoną. Nespėjau kabinete pasėdėti nė penkių minučių, ir tar- 
naitė pranešė, jog mane norįs matyti žmogus. Labai nustebęs 
išvydau priešais stovint ne ką kitą, o tą keistąjį senuką knygų 
kolekcionierių; griežtas, raukšlėtas jo veidas ryškėjo iš pražilusių 
plaukų kupetos. Dešiniojoje pažastyje jis turėjo pasikišęs ne ma- 
žiau kaip tuziną brangių savo knygų. 


— Jūs nustebote mane pamatęs, sere? — paklausė jis keistu 
gergždžiančiu balsu. 

Aš pritariau tokiai svečio minčiai. 

— Matote, sere, aš turiu sąžinę. Kėblindamas jumis Iš paskos, 
pastebėjau, kaip įėjote į šį namą, ir tučtuojau nusprendžiau 12- 
sukti ir susiradęs jus atsiprašyti už tai, kad buvau šlurkšlokūs, 
Tačiau aš nieko pikto nemaniau ir esu labai dėkingas, Jog padė- 
jote surinkti mano knygas. 

— Neverta minėti tokių smulkmenų, — atsakiau seniokul, 
Tačiau leiskite paklausti, kaip jūs sužinojote, kas aš esu? 

— Jei leisite man papasakoti, sere, aš esu jūsų kaimynas. 
Nedidelė mano knygų krautuvėlė yra Čerčo gatvės kampe, ir aš 
būčiau laimingas, jeigu kada užsuktumėte. Galbūt ir jūs renkalte 
knygas, sere? Stai „Britanijos paukščiai“, ,„Katulas“ ir „„Šventa- 
sis karas“ — pirkite bet kurią. Penkiais tomais jūs kaip tik už- 
pildysite tą spragą antroje lentynoje. Juk ji gana netvarkingai 
atrodo, ar ne, sere? 

Kryptelėjau galvą pažiūrėti, kaip iš tiesų atrodo tos knygos. 
Kai vėl atsigręžiau, už mano rašomojo stalo šypsodamasis stovėjo 
Šerlokas Holmsas. Pašokau nuo kėdės ir be žado spoksojau į jį 
keletą sekundžių, o paskui, kaip paaiškėjo, netekau sąmonės — 
pirmą kartą savo gyvenime. Pamenu, pilkšvas rūkas sušmėžavo 
akyse, o kai jis išsisklaidė, mano apykaklė buvo atsegta, ir ant 
lūpų jutau deginamą konjako skonį. Holmsas buvo pasilenkęs 
viršum kėdės prie manęs su buteliu rankoje. 

— Brangusis mano Votsonai,— suskambėjo gerai pažįstamas 
balsas, — labai atsiprašau. Net nemaniau, kad jūs galite taip 
susijaudinti. 

Aš čiupau jo ranką. 

— Holmsai! — sušukau.— Nejaugi iš tikrųjų čia jūs! Ar iš 
tiesų esate gyvas? Negi jums pasisekė išsikepurnėti iš tos siau- 
bingos prarajos? 

— Luktelėkite minutėlę,— pertarė jis mane.— Ar esate įsiti- 
kinęs, kad galite kalbėti apie tokius dalykus? Be reikalo taip 
staiga pasirodęs, aš pernelyg rimtai jus įšgąsdinau. 

— Aš jau visiškai atsipeikėjau,.bet iš tikrųjų, Holmsai, mano 
ausims sunku tikėti. Dieve brangiausias! Tik pamanyk, jūs — 
šauniausias iš šauniausių — stovite mano kabinete. 

Aš vėl griebiau jam už rankovės ir pajutau po medžiaga lie- 
są, raumeningą ranką. 

— Ne, jūs, be abejonės, ne dvasia,— tariau jam.— Mano mie- 
las bičiuli, kaip džiaugiuosi jus matydamas. Sėskitės ir rėžkite, 

kaip jums gyvam pasisekė išsikapanoti iš tos prakeiktos bedug- 
nės. ! 

Holmsas atsisėdo priešais mane ir kaip paprastai neskubėda- 
mas užsidegė cigaretę. Jis vilkėjo panešiotą bukinisto surdutą, O 
kitos šio maskarado kostiumo dalys — žilų plaukų kupeta ir sėnų: 
knygų ryšulys — gulėjo ant stalo. | 

Holmsas atrodė dar labiau sulysęs, o jo Žvilgsnis aštresnis. 
negu anksčiau; bet liguistai baltas ereliško jo veido atspalvis 
bylojo apie pastaruoju metu pašlijusią sveikatą. 

— Kaip gera išsitiesti, Votsonai,— tarė Holmsas.— Ne juokai. 
aukšto ūgio Žmogui sutrumpėti per pėdą ir taip išbūti keletą va- 
landų iš eilės. O dabar, mielas mano drauguži, vietoj išsamaus. 
pasakojimo mūsų laukia sunkus ir pavojingas nakties darbas, jei- 
gu jūs sutiksite. Ar ne geriau bus, jei aš viską smulkiai išdės- 
tysiu, kai šį darbą baigsime? 

— Degu iš nekantrumo ir norėčiau viską išgirsti dabar. 

— Ar sutinkate eiti su manim šiąnakt? 

— Kada tik ir kur tik norite. 

— Iš tikrųjų kaip anais senais laikais. Rasi mudu dar turė- 
sime šiek tiek laiko užkąsti prieš išeidami. Na, o dabar apie tą: 
bedugnę. Man nebuvo labai sunku išsikepurnėti iš jos dėl to, 
kad visai nebuvau joje atsidūręs. 

— Nebuvote? 

— Ne, Votsonai, nebuvau. Vis dėlto tą raštelį jums rašiau. 
visiškai nuoširdžiai. Kai kraupi velionio profesoriaus Moriarčio- 
tigūra pasirodė ant siauro takelio, kuriuo vieninteliu galima bu- 
vo išsigelbėti, aš šiek tiek sudvejojau, ar tik nebus čia mano pra- 
žūtis. Pilkose to žmogaus akyse įžvelgiau žūtbūtinį ryžtą. Mudu. 
persimetėme keliais žodžiais, ir jis maloniai leido parašyti trumpą. 
laiškelį, kurį jūs vėliau radote. Palikęs tą popierėlį kartu su pa- 
pirosine ir lazda, nuėjau takeliu, o Moriartis pridurmui. 

Pasiekęs takelio galą, atsistojau galutinai priremtas. Jis ne- 
išsitraukė jokio ginklo, tik puolė prie manęs ir apkabino ilgomis. 
rankomis. Profesorius žinojo, kad jo dainelė sudainuota, ir vien 
troško man atkeršyti. Mudu galynėjomės prie bedugnės krašto. 
Aš šiek tiek nusimaniau apie japonišką imtynių būdą baritsu, ku- 
ris ne kartą man buvo pravertęs. Todėl išsmukau iš priešininko: 
glėbio, o jis, klaikiai rėkdamas, keletą sekundžių svirduliavo kaip: 
pamišęs ir abiem rankom graibė orą, bet vis dėlto neišlaikęs. 
pusiausvyros nugarmėjo. Užsikvempęs ant bedugnės krašto, dar: 

ilgai mačiau jį krentant. Paskui mano priešininkas atsitrenkė į 
uolą ir pūkštelėjo į vandenį. 

Nustebęs klausiausi Holmso pasakojimo iš lėto rūkydamas. 

— O pėdos! — nustebęs šūktelėjau.— Pats savo akimis ma- 
čiau dvi poras pėdų takeliu žemyn, o nė viena negrįžo. 

— Tuoj papasakosiu, kaip viskas atsitiko. Tą pačią akimirką,. 
kai protesorius nugarmėjo, aš supratau, kokią neapsakomai pui-- 
kią progą man likimas suteikė. Žinojau, kad ne vienas Moriartis. 
prisiekė mane nugalabyti. Mažų mažiausiai liko trys, kurie dar“ 
labiau trokš atkeršyti man už savo vado mirtį. Visi jie buvo pa- 
vojingi žmonės. Vienas ar kitas tikrai mane užklups. Antra vertus, 
jei visas pasaulis žinos, jog aš žuvau, tai jie pradės atvirai veikti, 
ir anksčiau ar vėliau juos sunaikinsiu. Tuomet ir ateis laikas- 
skelbti, kad aš dar neišbrauktas iš gyvųjų tarpo. Mano mintys. 
taip sparčiai veikė, jog visą šį planą turbūt apmąsčiau greičiau, 
negu profesorius Moriartis spėjo atsidurti Reichenbacho krioklio 
dugne. 

Atsikėlęs apžiūrėjau uolos sieną, stūksančią už manęs. Jūsiš- 
kiame vaizdingame tragiško mano žuvimo aprašyme, kurį taip- 
susidomėjęs perskaičiau po kelių mėnesių, tvirtinama, jog siena. 
buvusi stačia. Tačiau tai nevisiškai teisinga. Uoloje buvo keli maži 
kauburiukai, ir iš kurių ne kurių požymių nusprendžiau, kad tu- 
rėjo būti kyšulys. Uola buvo tokia aukšta, jog užkopti į viršų: 
buvo tiesiog neįmanoma. Ir lygiai taip pat buvo neįmanoma grįžti 
drėgnu takeliu, nepalikus pėdsakų. Tiesa, galėjau eiti atgal ata- 
tupstas, kaip darydavau panašiais atvejais, bet trys poros pėdų: 
viena kryptimi tikrai būtų sukėlusios įtarimą. 

Galų gale nutariau, kad geriausia bus kopti. Tai buvo ne koks. 
malonumas, Votsonai. Apačioje ūžė krioklys. Nesu jautrios vaiz- 
duotės žmogus, bet, patikėkite, man atrodė, kad girdžiu Moriar- 
čio balsą, šaukiantį mane iš prarajos. Mažiausias neatsargumas. 
galėjo mane pražudyti. Ne vieną kartą, kai žolės kuokštas lik- 
davo mano rankoje ar slysteldavo koja nuo šlapios uolos kaubu- 
rėlio, manydavau, jog viskas baigta. Bet vis dėlto koriausi, ko-- 
riausi aukštyn, kol pagaliau pasiekiau kelių pėdų pločio kyšulį, 
apaugusį minkštomis žaliomis samanomis, kur niekieno nemato-- 
mas galėjau patogiai išsitiesti. 

Ten aš tysojau, kai jūs, brangusis mano Votsonai, ir kiti jūsų 
palydovai kuo atidžiausiai, bet nesėkmingai tyrėte mano žuvimo 
aplinkybes. 

Pagaliau, kai jūs, padarę neišvengiamas ir absoliučiai klai- 
«dingas išvadas, nukeliavote į viešbutį, likau vienas. Įsivaizdavau, 
kad mano nuotykiai tuo ir baigsis, bet vienas netikėtas atsiti- 
*kimas parodė, jog manęs laukia dar apsčiai netikėtumų. Iš viršaus 
krisdamas milžiniškas uolos luitas švystelėjo pro mane, atsitrenkė 
į takelį ir nugarmėjo į prarają. 

Iš pradžių maniau, kad tai atsitiktinumas, bet, žvilgtelėjęs 
aukštyn, tamsėjančiame dangaus ione pamačiau kyšančią žmo- 
gaus galvą, ir antrasis akmuo žlegtelėjo per kokią pėdą nuo ma- 
no galvos į tą patį kyšulį, ant kurio gulėjau. Paaiškėjo, kas čia 
„dedasi. Moriartis, matyt, kalnuose buvo ne vienas. Jo bendrinin- 
ikas — iš pirmo žvilgsnio supratau, koks jis pavojingas, — stebėjo, 
kaip profesorius mane užpuolė. Jis iš tolo regėjo savo draugo 
anirtį ir mano išsigelbėjimą. Šiek tiek palaukęs, tas jo sėbras 
apėjo uolos viršūnę ir pabandė padaryti tai, ko nepasisekė pro- 
tesoriui. 

Nebuvo kada galvoti, Votsonai. Vėl virš uolos pamatęs tą 
miūrų veidą, supratau, kad tučtuojau nuriedės kitas akmuo, ir 
ėmiau leistis prie takelio. Nemanau, kad tuomet aš repečkenausi, 
šaltakraujiškai apgalvodamas kiekvieną žingsnį. Leistis buvo 
šimtą kartų sunkiau negu kopti į viršų. Tačiau neturėjau laiko 
galvoti apie gresiantį pavojų. Kai kabojau ore įsitvėręs rankomis 
už to kyšulio briaunos, pro šalį prašvilpė trečias akmuo. Sliuog- 
damas pusiaukelėje paslydau, bet, ačiū Dievui, šiaip taip išsilai- 
kiau ir nusileidau ant takelio visas susiplėšęs ir kruvinas. Tada, 
davęs kojoms valią, tamsoje sukoriau dešimt mylių per kalnus ir 
po savaitės atsidūriau Florencijoje, būdamas įsitikinęs, kad niekas 
pasaulyje nežino, kas man nutiko. 

Savo paslaptį atvėriau vieninteliam žmogui — savo broliui 
Maikroftui. Turiu tūkstantį kartų atsiprašyti jūsų, brangusis mano 
Votsonai, bet buvo nepaprastai svarbu, kad visi manytų mane 
esant žuvusį. Jūs jokiu būdu nebūtumėt parašęs tokio įtikinamo 
nekrologo apie nelaimingą mano mirtį, jei abejotumėte, kad visa 
tai tikra tiesa. Keletą kartų per šiuos pastaruosius trejus metus 
jau buvau beimąs plunksną jums rašyti, bet kas kartą susilaikyda- 
vau bijodamas, kad iš nuoširdaus prieraišumo jūs nepadarytumėt 
kokio neatsargaus žingsnio, kuris išduotų mano paslaptį. 

Štai kodėl šįvakar nusigręžiau nuo jūsų, kai išbarstėte mano 
knygas, nes labai baiminausi, kad tą akimirką nenustebtumėt ar 
neapsidžiaugtumėt mane pamatęs. Kas nors galėjo akylai stebėti 

mane ir pažinti, o man tai būtų liūdnai baigęsi. Norom nenorom 
aš turėjau pasakyti Maikroitui viską, nes man reikėjo pinigų. 
Įvykiai Londone susiklostė ne taip sklandžiai, kaip tikėjausi, nes 
po Moriarčio gaujos teismo laisvėje liko du pavojingiausi nariai, 
pikčiausi mano priešai. Dėl to porą metų basčiausi po Tibetą, sa- 
vo malonumui aplankiau Lhasą ir keletą dienų svečiavausi pas 
Dalailamą. Tikriausiai jūs skaitėte apie nuostabius norvego Si- 
gersono tyrimus, bet esu įsitikinęs, kad jums neatėjo mintis, jog 
šitaip jus aplankė žinutė apie jūsų draugą. Paskui pervažiavau 
Persiją, Žvilgtelėjau į Meką ir trumpai, bet įdomiai praleidau 
laiką pas Hartumo kalifą. Apie šį apsilankymą smulkiai informa- 
vau užsienio reikalų ministeriją. 

Grįžęs Europon, keletą mėnesių tyriau medžiagas, gaunamas 
iš akmens anglies. Siuos tyrimus dariau Pietų Prancūzijoje, Mon- 
peljė laboratorijoje. Sėkmingai užbaigęs bandymus ir išgirdęs, 
kad tik vienas mano priešas belikęs Londone, jau ketinau grįžti 
namo, bet mano kelionę dar paspartino žinios apie šią išgarsė- 
jusią paslaptingą Parko tako istoriją. 

Ši byla ne tik mane viliojo, bet ir žadėjo progų įvykdyti ku- 
riuos ne kuriuos mano ketinimus. Todėl, atvažiavęs į Londoną, 
iš karto asmeniška savo persona pasirodžiau Beikerio gatvėje, kur 
įvariau priepuolį misis Hadson ir įsitikinau, kad Maikroftas iš- 
saugojo mano kambarius bei dokumentaciją. Taigi, brangusis 
mano drauguži, šiandien antrą. valandą atsidūriau savo kamba- 
ryje, sėdėjau senajame krėsle, trokšdamas kuo greičiau pamatyti 
bičiulį Votsoną antrajame krėsle, kuriame jis teikdavosi taip daž- 
nai sėdėti. 

Štai kokį nuostabų pasakojimą išgirdau tą balandžio vakarą. 
Tuo niekaip nebūčiau patikėjęs, jeigu iš tikrųjų pats savo akimis 
nebūčiau matęs aukštos, liesos figūros ir protingo, žvalaus veido, 
kurio nesitikėjau niekados išvysti. Kažkokiu būdu Holmsas spėjo 
sužinoti apie mane ištikusią skaudžią nelaimę, bet jo užuojautą 
labiau rodė elgesys nei žodžiai. 

— Darbas — geriausias liūdesio priešnuodis, brangusis mano 
Votsonai,— tarė jis.— Šiai nakčiai turiu tokį uždavinį mums. 
abiem. Jei tik pasisektų mums jį atlikti, galėtume sakyti ne veltui 
gyvenę šioje žemėje. 

Aš prašiau Holmsą daugiau apie tai papasakoti, bet viskas. 
buvo perniek. 

— Jūs pats šiąnakt ganėtinai išgirsite ir pamatysite, — atsakė 
žHolmsas.— Mudu dar ir taip turime pasikalbėti apie trejus nesi- 
1matymo metus. Kol kas užteks šito iki pusės dešimtos, kai leisi- 
mės į mūsų nuotykį tuščiame name. 

Iš tiesų viskas buvo kaip anais senais laikais, kai sutartą 

valandą su revolveriu kišenėje ir nuotykių troškuliu širdyje atsi- 
durdavau karietoje šalia Holmso. 
„Holmsas buvo santūrus, niūrus ir nekalbus. Kai gatvės žibinto 
šviesa paliesdavo griežtus jo veido bruožus, pamatydavau jį 
labai susimąsčiusį — surauktus antakius ir kietai sučiauptas plo- 
nas lūpas. Tuomet dar nežinojau, kokio laukinio žvėries mudu 
dšsirengėme medžioti tamsiose Londono nusikaltimų džiunglėse, 
“bet iš šio apsukriausio medžiotojo laikysenos supratau, kad nuo- 
tykis bus vienas iš pavojingiausių. O kandi šypsena, retkarčiais 
pasirodanti asketiškame mano bendrakeleivio veide, nieko gero 
nežadėjo tai aukai, kurios mudu išsirengėme tykoti. 

Maniau, kad važiuosime į Beikerio gatvę, bet Holmsas sustab- 
«dė karietą ties Kevendišo aikštės karnpu. Išlipęs jis įdėmiai ap- 
sižvalgė į visas puses ir paskui eidamas atsigręždavo ties kiek- 
wienos gatvelės kampu įsitikinti, ar kas mūsų neseka. 

Mūsų kelias iš tikrųjų buvo keistas. Holmsas kuo puikiausiai 
pažinojo visus Londono užkampius ir dabar drožė nė kiek nedve- 
jodamas per visokiausius arklidžių ir vežikų kiemų labirintus, 
apie kuriuos nė supratimo neturėjau. Galų gale įsmukome į siaurą 
gatvelę, iš abiejų pusių pristatytą senų, niūrių namų, ir ja pri- 
ėjome Mančesterio, o paskui ir Blandorfo gatves. Čia Holmsas 
nėrė į siaurą akligatvį, atvėrė medinius vartus ir atsidūręs tuš- 
čiame kieme atsirakino užpakalines namo duris. Kai įėjome, Holm- 
sas jas iš vidaus užrakino. | 

Buvo tamsu, nors pirštu durk į akį, bet aš iš karto supratau, 
kad mudu esame tuščiame name. Plikos grindys girgždėjo ir traš- 
kėjo po mūsų kojomis; ištiesęs ranką, užčiuopiau ant sienų ka- 
rančias apmušalų skiautes. 

Šaltais plonais pirštais paėmęs man už rankos, Holmsas ve- 
dėsi pirmyn ilgu koridoriumi tol, kol virš durų pamačiau neaiškiai 
dūluojantį pusapvalį langą. Čia jis staiga pasuko dešinėn, ir 
anudu atsidūrėme didžiuliame tuščiame kambaryje, kurio kampai 
skendėjo tamsoje, o vidurį blausiai apšvietė iš lauko prasiskver- 
ibianti šviesa. Gatvėje arti nebuvo jokios lempos, langą dengė 

storas dulkių sluoksnis, tad mudu vos galėjome įžiūrėti vienas 
kitą. 

Mano bendrakeleivis, uždėjęs ranką man ant peties, pašnibž-- 
dėjo į ausį: | 

— Ar žinote, kur mudu atsidūrėme? 

— Regis, Beikerio gatvėje,— atsakiau žiūrėdamas pro tamsų 
lango stiklą. 

— Taip. Mudu esame Kemdeno name, kaip tik priešais senąjį. 
mūsų butą. 

— Bet kodėl mudu čia atėjome? 

— Dėl to, kad iš čia atsiveria puikus to gražaus pastato vaiz- 
das. Ar galėčiau jūsų paprašyti, brangusis mano Votsonai, prieitš 
arčiau lango, bet tik niekam nepasirodykite. Na, o dabar dirste- 
lėkite į senuosius mūsų kambarius, kur buvo parašyta tokia dau- 
gybė įdomių mūsų mažųjų pasakojimų. Pažiūrėsime, ar per tuos. 
trejus nesimatymo metus jau visiškai nustojau galios jus stebinti. 

Zengtelėjęs į priekį, pažvelgiau į taip gerai pažįstamą langą. 
Metęs akį, net aiktelėjau iš nuostabos. Užuolaida buvo nuleista, 
o kambaryje degė labai stipri šviesa. Ant kėdės sėdinčio žmogaus. 
šešėlis aiškiai išsiskyrė ryškiame naktinės užuolaidos fone. Gal- 
vos laikysena, platūs pečiai, griežti veido bruožai — niekas nekėlė 
abejonių. Atsuktas veidas profiliu priminė vieną iš tų juodų siluetų, 
kokius mėgdavo įsirėminti mūsų senelės. Tai buvo puikus Holmso 
atvaizdas. Aš taip nustebau, kad nejučiomis ištiesiau ranką įsi- 
tikinti, ar iš tikrųjų tas pats žmogus stovi šalia manęs. Holmsas. 
virpėjo patyliukais juokdamasis. 

— Na, kaip? — paklausė jis. 

— Dievaži! — sušukau.— Neįtikėtina! 

— Vadinasi, nei metai neišdildė, nei rutina nesugadino mano 
išradingumo.— Holmso balse pajutau pasitenkinimo ir pasididžia- 
vimo gaidelę, būdingą menininkui, besidžiaugiančiam savo kūri- 
niu.— Juk iš tikrųjų panašus, ar ne? 

— Aš jau buvau besiruošiąs prisiekti, kad tai jūs. 

— Šio kūrinio autorystė priklauso ponui Menjė iš Grenoblio.. 
Jis keletą dienų lipdė šį modelį — vaškinį biustą. Visa kita pada- 
riau pats, apsilankęs Beikerio gatvėje šiandien rytą. 

— Bet kam visa tai? 

— Tam, brangusis mano Votsonai, buvo svarbių priežasčių. 
Labai norėjau, jog kai kas manytų mane esant namie, kai manęs 
ten nėra. 

— Jūs įtariate, jog butas sekamas? 

— Aš žinau, kad jis sekamas. 

— Kas jį seka? 

— Senieji mano priešai. Ta šaunioji kompanija, kurios va- 
deiva guli Reichenbacho krioklyje. Jūs turėtumėte prisiminti, kad 
tik jie, tik jie vieni žinojo, jog likau gyvas. Jie tikėjo, kad anks- 
čiau ar vėliau grįšiu į savo butą. Be atvangos jį stebėję, šįryt 
pamatė, kad aš parvažiavau. 

— Bet kaip jūs sužinojote? 

— Dirstelėjęs pro savo kambario langą, pamačiau jų žvalgą. 
Tai gana romus vaikinas, vardu Parkeris, jo proiesija — plėšikas 
bei vagis, be to, labai geras vargonininkas. Jis mažai mane do- 
anina. Kur kas labiau man rūpi kita — tas baisusis Žmogus, besi- 
slapstąs už jų nugarų, artimiausias Moriarčio sėbras, tas, kuris 
laidė į mane akmenimis nuo uolos viršūnės — gudriausias ir pavo- 
jingiausias nusikaltėlis visame Londone. Kaip tik šis žmogus šią- 
nakt mane medžioja, Votsonai, ir net neįtaria, jog mudu jo ty- 
kome. 

Bičiulio planai pamažu aiškėjo. Iš patogios slėptuvės mudu 
galėjome stebėti tuos, kurie stengėsi sekti mus. Sis ryškus kam. 
puotas šešėlis lange buvo tik masalas, o mudu — medžiotojai. 

Tylėdami stovėjome vienas šalia kito ir atidžiai apžiūrinėjome 
praeivius, zujančius šen bei ten gatve mūsų panosėje. 

Holmsas tylėjo ir nekrutėjo, bet jaučiau, kad jis, nepaprastai 
įsitempęs, akimis neatsiplėšdamas seka žmonių srautą gatvėje. 

Naktis buvo šalta ir darganota, čaižus vėjas ūžavo įsibėgėjęs 
išilgai gatvės. Daug žmonių ėjo čia į vieną, čia į kitą pusę, ir 
daugiausia visi skubinosi įsikniaubę į apykakles ar apsitūloję 
šalikais. 

Man pasirodė, jog tas pats praeivis keletą kartų ėjo pirmyn 
atgal, o ypač buvo įtartini du žmonės, kurie, tarytum slėpdamiesi 
nuo vėjo, ilgai stoviniavo netoli mūsų vienoje tarpuvartėje. Mė- 
ginau juos parodyti Holmsui, bet jis tik apmaudžiai buribtelėjo 
ir vėl ėmė įdėmiai stebėti gatvę. Kartkartėmis jis mindžikavo nuo 
vienos kojos ant kitos ir be paliovos barbeno pirštais į sieną. 
Mačiau bičiulį nesitveriant piktumu, jog viskas ne taip klostosi, 
kaip tikėjosi. Pagaliau, artėjant vidurnakčiui, kai gatvė beveik 
ištuštėjo, Holmsas pradėjo žingsniuoti po kambarį, visiškai ne- 
slėpdamas jaudulio. Aš jau buvau kažką betariąs, bet, staiga 
žvilgtelėjęs į apšviestą langą, vėl nustebau taip, kaip ir pirma. 

— Figūra pajudėjo,— šūktelėjau jam. 
Ir išties dabar siluetas į mus buvo jau ne profiliu, bet nu- 
gara. 


Kaip matyti, treji metai nesušvelnino staigaus Holmso charak- 
terio, ir jis tebebuvo nekantrus bendraudamas su menkesnio inte- 
lekto žmonėmis negu jis pats. 

— Aišku, kad juda,— atrėžė jis.— Nejaugi aš esu toks bu- 
kaprotis stuobrys, Votsonai, kad, pasodinęs kambaryje kaliausę, 
tikėsiuosi ja apgauti gudriuosius Europos sukčius. Mudu kiurkso- 
me šioje skylėje jau antrą valandą, ir per tą laiką misis Hadson 
keitė manekeno padėtį aštuonis kartus, tai yra kas ketvirtis va- 
landos. Aišku savaime, ji prieina taip, kad nesimatytų jos pačios 
šešėlio... Aha... 

Staiga Holmsas užkando žadą ir sustingo. Prieblandoje pama- 
čiau, kaip jis visas įsitempęs ir ištiesęs kaklą stovi laukdamas. 

Gatvė dabar visiškai ištuštėjo. Gal tiedu tebestovėjo prisi- 
glaudę tarpuvartėje, bet aš jų nebegalėjau įžiūrėti. Visur vieš- 
patavo tamsa ir tyla, tiktai priešais mus aiškiai išsiskyrė geltonas 
švytintis lango ekranas, kurio viduryje juodavo tamsios figūros 
siluetas. Visiškoje tyloje vėl išgirdau aštrų, švilpiamą alsavimą, 
kuris išdavė Holmso susijaudinimą. Netikėtai jis stūmė mane 
tolyn į kambarį, į tamsiausią kampą, ir tą pačią akimirką užėmė 
ranka man burną — davė ženklą, kad tylėčiau. Jo pirštai, liečian- 
tys mano veidą, virpėjo. Niekada nemačiau savo draugo tokio 
susijaudinusio, kaip tada. O tamsi gatvė tuomet atrodė vis tokia 
pat nyki ir nebyli. 

Staiga išgirdau tai, kas jau anksčiau sudirgino ausylesnio 
mano kičiulio klausą. Mano ausį pasiekė kažkokie prislopinti gar- 
sai, bet ne iš Beikerio gatvės, o iš gilumos to namo, kuriame 
mudu slėpėmės. Štai virstelėjo ir užsidarė šio namo durys. 

Po kelių sekundžių koridoriuje pasigirdo kažkieno sėlinantys, 
atsargūs žingsniai, kurie, nors ir buvo stengiamasi sėlinti tyliai, 
vis vien dusliai aidėjo negyvenamame name. 

Holmsas prigludo prie sienos; aš tą pat padariau, tvirtai 
suspaudęs revolverio rankeną. Įsižiūrėjęs į tamsą, pamačiau ne- 
aiškų vyriškio siluetą, kiek tamsesnį negu pravirų durų ketvirtai- 
nio juoduma. Akimirką jis pastovėjo tarpduryje, paskui: atsargiai; 
grėsmingai. sėlino toliau. 


151 


Si siaubingoji žmogysta praslinko vos tik per tris žingsnius 
muo mūsų. Jau buvau pasirengęs atremti jo puolimą, bet prisimi- 
miau, kad šis nė nenumano mudu su Holmsu čia tūnant. 

Nepažįstamasis praėjo visai pro pat mus, pritykino prie lan- 
ago, paskui labai atsargiai pamažėle pakėlė jį per kokią pusę 
pėdos. Kai tik jis pasilenkė, murzino stiklo nekliudoma gatvės 
šviesa, prasiveržusi pro plyšį, krito žmogui į veidą. Jis atrodė 
neapsakomai susijaudinęs: akys karštligiškai blizgėjo, veidą tam- 
pė mėšlungis. 
 Įsibrovėlis buvo jau pagyvenęs, aukštas, laibas, atsikišusia no- 
+simi, praplikusia kakta ir vešliais žilsvais ūsais. Jo cilindras 
"buvo ant paties pakaušio, o iš po atsegioto palto švietė prie frako 
apsivilktų baltų marškinių krūtinė. Vyriškio veidas buvo niūrus 
“ir tamsus, išvagotas gilių, žiaurių raukšlių. Rankoje jis laikė tary- 
tum lazdelę, bet dedama ant grindų toji skambtelėjo lyg metalinė. 
"Tada iš palto kišenės jis išsitraukė kažkokį didoką daiktą, šiek 
"tiek pasiknebinėjo juo. Paskui kažkas garsiai, šaižiai brakštelėjo, 
tarytum kokia spyruoklė ar skląstis įšoko savo vieton. Vis dar 
tebeklūpodamas, žmogus pasviro į priekį ir visu svoriu užgulė 
kažkokį svertą. Mudu išgirdome pratisą, džeržgiamą brazdesį, 
"kuris baigėsi dar garsesniu spragtelėjimu. Tada nepažįstamasis 
atsitiesė, ir aš jo rankose pamačiau lyg šautuvą, tik su keisto 
"pavidalo buože. Jis atlenkė šautuvo spyną, kažką įspraudė vidun 
4r vėl užtrenkė rankeną. Kai jis pritūpęs iškišo vamzdį pro tarpą 
ant palangės, išvydau ilgus įsibrovėlio ūsus, nusvirusius ant šau- 
tuvo buožės, ir žibančias akis, įsmeigtas į taikinį. Pagaliau šaulys 
„prispaudė buožę prie peties ir su palengvėjimu atsiduso: prieš jį 
'buvo puikus taikinys — juodas žmogaus šešėlis, toks ryškus gel- 
tonoje užuolaidoje. Akimirką jis sustingo ir nejudėjo. Paskui pirš- 
tas nuspaudė gaiduką. Pasigirdo keistas garsus zvimbesys ir 
"ilgas sidabrinis išmuštų stiklų Žvangėjimas. 

Tą akimirką Holmsas. kaip tigras puolė šauliui ant nugaros ir 
-pargriovė jį kniūpsčią. Nepažįstamasis bemat pašoko ir su ne- 
-žmoniška jėga stvėrė Holmsui už gerklės, bet tuo metu aš tvo- 
jau pirmajam revolverio rankena į pakaušį, ir tasai griuvo ant 
grindų. Kai parpuolęs užguliau plėšiką, mano draugas garsiai 
-sušvilpė. Gatvėje pasigirdo bėgančiųjų žingsniai, ir per paradines 
duris du uniformuoti policininkai, o su jais civiliai apsitaisęs 
-seklys įsmuko į kambarį. 

— Ar čia jūs, Lestreidai? — paklausė Holmsas. 

— Taip, pone Holmsai. Aš pats nutariau imtis šio uždavinio. 
Džiugu jus, sere, vėl matyti Londone. 

— Manau, jums nepakenks šiokia tokia neoficiali pagalba. 
Trys neatskleistos žmogžudystės per metus — daugoka, Lestreidai. 
Tačiau Molsėjo paslapties bylą jūs ištyrėte ne taip jau... tai yra 
jūs ją ištyrėte gana gerai. 

Visi jau stovėjome. Mūsų belaisvis, iš abiejų pusiau augalotų 
policininkų suremtas, sunkiai kvėpavo. 

Gatvėje atsirado vienas kitas žiopsotojas. Holmsas priėjo prie 
lango, uždarė jį ir nuleido užuolaidas. Lestreidas išsitraukė dvi 
žvakes, o policininkai atsidengė savo žibintus. Dabar galėjau 
kaip reikiant apžiūrėti suimtąjį. 

Į mus spitriojo drąsus, bet kartu grasus, atstumiantis veidas. 
Kakta filosofo, o smakras geidulingų pomėgių ieškotojo; toks 
žmogus gebėjo padaryti ir daug gera, ir bloga. Tačiau kiekvienas, 
pažiūrėjęs į žiaurias mėlynas jo akis su užgriuvusiais ciniškais 
vokais, į plėšrūnišką nuožmią nosį ir grėsmingas, giliai įsirėžusias 
kaktoje raukšles, suvokė, kad šio žmogaus išorė byloja apie jo 
pavojingumą. Jis nė kiek nesidomėjo mumis, bet neatplėšė akių 
nuo Holmso. Tame žvilgsnyje lygiai grūmėsi neapykanta ir nu- 
stebimas. 

— Velnias! — sušnibždėjo sučiuptas nusikaltėlis.— Neapsako- 
mai gudrus velnias! 

— Na, pulkininke,— tarė Holmsas, Laisyiiamiasis suglamžytą 
savo apykaklę,— seni draugai vėl susitinka, kaip sako patarlė. 
Atrodo, neturėjau progos matyti jūsų veido nuo tada, kai malo- 
niai teikėtės man skirti dėmesio, na, pamenate, kai aš gulėjau ant 
to kyšulio ties Reichenbacho kriokliu. 

Pulkininkas, tarytum hipnotizuotas, negalėjo atitraukti akių 
nuo mano bičiulio. 

— Velnias, gudrus velnias! —be paliovos kartojo Žžmogžu- 
dys. 

— Aš dar nesupažindinau jūsų, — tarė Holmsas.— Džentelme- 
niai teikėtės man skirti dėmesio, na, pamenate, kai aš gulėjau ant 
Indijos armijos karininkas ir puikiausias stambiųjų Žvėrių me- 
džiotojas iš kada nors apskritai gyvenusių rytinėse mūsų valdose. 
Manau, nesuklysiu, pulkininke, jei pasakysiu, jog jūsų nušautų 
tigrų skaičiaus dar niekas nėra viršijęs? 

Įtūžęs senasis nusikaltėlis tylėjo, tik vis spoksojo į mano 
bičiulį. Dabar jis pats buvo panašus į tigrą: akys piktai žibėjo, 
ūsai pašiurpo. 

— Mane stebina, kad tokia nesudėtinga išmonė galėjo pri- 
gauti tokį patyrusį medžioklį,— toliau šnekėjo Holmsas.— Juk 
toks dalykas negalėjo būti jums naujiena. Nejaugi jūs niekad 
nerišote po medžiu ožiuko ir pasislėpęs šakose su šautuvu ne- 
laukėte, kolei tigras užpuls masalą? Šis tuščias namas — mano 
medis, o jūs — mano tigras. Manau, kad retkarčiais atsargoje 
turėdavote daugiau šaulių, jeigu, sakysime, staiga pasirodytų keli 
tigrai arba — ko mažai galima tikėtis! — jeigu pats nepataikytu- 
mėt. Sie ponai,— Holmsas parodė į mus,— mano atsarginiai 
šauliai. Palyginimas geras, ar ne? 

Staiga pulkininkas, nirtingai surikęs, puolė priekin, bet poli- 
cininkai atitraukė jį atgal. Morano veidas iš neapykantos taip 
persikreipė, kad siaubinga buvo į jį žiūrėti. 

— Prisipažinsiu, jūs padarėte man nedidelį siurprizą,— tarė 
Holmsas.— Nemaniau, jog panūsite pasinaudoti šiuo tuščiu namu 
ir šiuo išties labai patogiu langu. Tikėjaus, kad jūs šausite iš 
gatvės, kur jau laukė mano draugas Lestreidas su savo pagalbi- 
ninkais. Išskyrus šią smulkmeną, viskas dėjos taip, kaip vyliausi. 

Pulkininkas Moranas kreipėsi į Lestreidą. 

— Nesvarbu, ar jūs turit pagrindą mane suimti ar ne,— tarė 
jisai, — aš nenoriu kęsti šio piliečio patyčių. Jei aš įstatymo ran- 
kose, tegu viskas būna daroma teisėtu būdu. 

— Na, gal šitai ir teisinga,— pasakė Lestreidas.— Ar dar tu- 
rite ką nors pasakyti, prieš mums išeinant, pone Holmsai? 

Holmsas pakėlė nuo grindų didžiulį orinį šautuvą ir ėmė ap- 
žiūrinėti jo mechanizmą. 

— Nuostabus ir vienintelis tokios rūšies ginklas! — pagyrė 
Holmsas.— Šaudo be garso ir veikia su perkūniška jėga. Aš paži- 
nojau vokietį fon Herderį, aklą mechaniką, kuris sukonstravo jį 
pagal velionio profesoriaus Moriarčio užsakymą. Štai jau kiek 
metų žinojau esant tokį ginklą, bet niekada neteko laikyti jo 
savo rankose. Šį ginklą taip pat ir jo šovinius rekomenduoju 
apžiūrėti ypač jums, Lestreidai. 

— Nesirūpinkite, pone Holmsai, mes tai apžiūrėsime jį, — tarė 
Lestreidas, kai visas būrys pajudėjo prie durų.— Ar tai viskas, ką 
jūs rengėtės pasakyti? 

— Viskas, tik norėjau paklausti, kuo ketinate apkaltinti šį 
nusikaltėlį? 

— Kaip kuo apkaltinti, sere? Na, aišku, pasikėsinimu į Serloko 
Holmso gyvybę. 

— O ne, Lestreidai, visiškai nenorėčiau, kad mane įpalnlotu- 
„mėt į šią bylą. Jums ir tiktai jums priklauso šio puikaus stiėimimo 
garbė. Sveikinu jus, Lestreidai! Būdamas [UaEU ir narstis, Jūs 
vis dėlto sučiupote tą žmogų. 

— Šį žmogų? Tačiau kas- jis toks, pone "Holmsai? 

— Tas, kurio nesėkmingai ieškojo visa policija. Pulkininkas 
Sebastianas Moranas praėjusio mėnesio trisdešimtąją pro Parko 
tako 427-0jo namo antro aukšto langą oriniu šautuvu nušovė serą 
Ronaldą Aderį. Štai kuo privalote jį apkaltinti, Lestreidai... O 
dabar, Votsonai, jei nepabūgsite skersvėjo, traukiančio pro iš- 
muštą lanyą, pasėdėkime pusvalandį mano kabinete ir surūkyki- 
me po cigaretę — tikiuosi, tokie vaistai mudu šiek tiek išblaškys. 

Maikrofto Holmso ir nuolatiniu ponios Hadson rūpesčiu se- 
nieji mūsų kambariai buvo visiškai nepasikeitę. Tiesa, įėjęs pa- 
mačiau, kad visur neįprastai švaru, bet visi senieji daiktai stovėjo 
savo vietose. Čia buvo ir chemijos kampelis, ir rūgščių išgraužtas 
pušinis stalas. Lentynoje gulėjo sukrauta nemaža aplankų su 
laikraščių iškarpomis ir intormacijų knygų, kurias daugelis mūsų 
amžininkų būtų mielai sumetę į ugnį. Diagrąmas, smuiko dėklą 
ir pypkių rinkinį, netgi persišką šlepetę su tabaku — visa tai pa- 
mačiau dairydamasis. Įžengę į kambarį, radome du gyventojus — 
pirmiausia mudviem besišypsančią ponią Hadson ir keistą ma- 
nekeną, suvaidinusį tokį svarbų vaidmenį šio vakaro nuotykiuo- 
se. Šis nuspalvintas vaškinis mano draugo biustas buvo taip nuo- 
stabiai padarytas, kad beveik nesiskyrė nuo originalo. Jis stovėjo 
ant nedidelio staliuko ir buvo taip sumaniai aprengtas, jog, dirs- 
telėjus iš gatvės, susidarė kuo puikiausia panašumo iliuzija. 

— Tikiuosi, jūs laikėtės visų atsargumo priemonių, ponia 
Hadson? — paklausė Holmsas. 

— Aš keliaklupsčia prislinkdavau prie figūros, kaip kad lie- 
pėte. 

— Puiku. Jūs labai gerai viską padarėte. Ar matėte, kur pa- 
taikė kulka?. 

— Taip, sere. Bijau, kad ji bus sugadinusi puikų jūsų biustą, 
nes, pervėrusi galvą, atsitrenkė į sieną. Aš radau kulką ant 
kilimo. Štai ji. 

Holmsas padavė kulką man. 

— Kaip matote, Votsonai, minkšta revolverio kulka. Tiktaš 
genijus gali pasakyti, kad toks daikčiukas gali būti iššautas iš 
orinio šautuvo. Labai šaunu, ponia Hadson, esu labai dėkingas 
už jūsų paslaugą... O dabar, Votsonai, vėl sėskitės į senąją savo 
vietą, nes norėčiau pakalbėti su jumis apie keletą dalykų. 

Kai Holmsas nusivilko padėvėtą surdutą ir nuėmęs nuo savo 
prototipo senąjį pilkšvą chalatą pats juo apsisiautė, vėl priešais 
mane stovėjo bičiulis. 

— Senojo medžiotojo nervai vis dar stiprūs ir akys dar ašt- 
rios,— tarė jis, juokaudamas ir apžiūrinėdamas prakiurintą vaš- 
kinės figūros kaktą. 

„ — Pataikė į patį vidurį pakaušio ir: pranėrė pro smegenis. 
Pulkininkas buvo geriausias šaulys Indijoje, ir, manau, Londone 
nedaug atsiras geresnių už jį. Ar kada girdėjote jo pavardę? 

— Ne, niekados. 

— Na, štai tau ir garbė! Tačiau jūs, kiek pamenu, nebuvote 
girdėjęs nė apie profesorių Džeimsą Moriartį. O juk jis vienas 
iš didžiausių šio šimtmečio protų. Paduokite nuo lentynos mano 
vardinę rodyklę. 

Patogiai atsilošęs krėsle, jis tingiai vartė knygos lapus ir užsi- 
traukdamas cigarą pūtė didžiulius dūmų kamuolius. 

— Turiu puikią „M“ raidės kolekciją,—- tarė Holmsas.— Vien 
Moriarčio pakaktų išgarsinti raidę, o čia dar Morganas nuodytojas, 
Meridiu, apie kurį sklinda baisūs prisiminimai, ir Metiusas, iškū- 
lęs man kairįjį iltinį Čering Kroso stoties laukiamojoje salėje, 
pagaliau mūsų šio vakaro didvyris. 

Jis ištiesė man knygą, kurioje perskaičiau: 


Moranas Sebastianas, atsargos pulkininkas. Anksčiau tarnavęs 
pirmajame Bengaloro pionierių pulke. Gimęs Londone 1840 me- 
tais. Jo tėvas — seras Ogiustas Moranas, Pirties ordino kavalie- 
rius, buvęs Britanijos pasiuntinys Persijoje. Mokėsi Itono koledže 
ir Oksfordo universitete. Dalyvavo karinėse Džovakio ir Ajgano 
kampanijose Čerasiabe (ryšių dalinyje), Serpūre ir Kabule. Pa- 
rašė knygas: „Stambiųjų žvėrių medžioklė vakariniuose Himala- 
juose“ (1881) ir „Trys mėnesiai džiunglėse“ (1884). Adresas: 
Kondiuito gatvė. Priklauso Anglijos—Indijos, Tenkervilio ir Ba- 
gatelio kortų klubams. 

Paraštėje aiškiu Holmso braižu buvo užrašyta: Antras po 
Moriarčio pavojingiausias žmogus Londone. 

— Keista,— pasakiau. Holmsui, grąžindamas knygą,— šis 
žmogus buvo garbingas karys. 

— Tai tiesa,— atsakė Holmsas.— Iki tam tikro laiko jis toks 
ir buvo. Moranas visados garsėjo geležiniais savo nervais. Dar 
iki šiol Indijoje sklinda legendos, kaip jis išgelbėjo žmogų iš tigro 
nasrų. 

— Yra tokių medžių, Votsonai, kurie auga normaliai iki tam 
tikro aukščio, o paskui ūmai ima ir išsigimsta. Taip dažnai atsitinka 
žmonėms. Pasak mano teorijos, kiekvienas individas vystydamasis 
pakartoja savo prosenių raidos procesą. Toks staigus posūkis į 
gėrį ar į blogį priklauso nuo kažkokios stiprios įtakos, kurios 
priežasčių reikia ieškoti žmogaus kilmės priešistorėje. Žmogaus 
biogratija būna tarsi jo šeimos biografijos visumos atvaizdas. 

— Žinote, ši teorija šiek tiek fantastiška. 

— Na, aš jūsų primygtinai neįtikinėsiu. Kokios buvo priežas- 
tys, nežinia, bet pulkininkas Moranas pasuko blogu keliu. Be 
jokio didelio skandalo jam Indijoje pasidarė per karšta, ir turėjo 
bėgti. Tuomet jis išėjo į atsargą, grįžo į Londoną ir čia vėl už- 
sitarnavo nešlovę. Tuo metu jį kaip tik atrado profesorius Mo- 
riartis, kuriam vienu metu Moranas tarnavo kaip gaujos vadeiva. 
Moriartis dosniai aprūpino jį pinigais ir pavedė pulkininkui tiktai 
vieną ar du kartus labai atsakingus uždavinius, kurių negalėdavo 
atlikti joks eilinis nusikaltėlis. Jūs tikriausiai šiek tiek prisimenate 
ponios Stiuart iš Loderio mirtį 1887 metais? Nepamenate? Na, aš 
manau, ir čia neapsieita be Morano rankos, bet niekas negalėjo 
įrodyti. Pulkininkas taip gudriai buvo užmaskuotas, kad net tada, 
kai Moriarčio gauja pateko į mūsų rankas, mums nepasisekė jo 
apkaltinti. 

Ar prisimenate, Votsonai, tą vakarą, kai aš, bijodamas orinio 
šautuvo, užėjęs į jūsų butą, uždarinėjau langines? Be abejonės, 
jums tada atrodžiau keistas. Tačiau gerai žinojau, ką darau, nes 
buvau girdėjęs apie tą ypatingą ginklą. Taip pat žinojau, kad juo 
šaudo vienas iš geriausių pasaulio šaulių. Kai buvome Šveicari- 
joje, jis persekiojo mudu su Moriarčiu, ir, be abejo, tai jo nuo- 
pelnas, kad man teko iškentėti tas siaubingas akimirkas uolos įdu- 
bime virš Reichenbacho krioklio. 

Galite įsivaizduoti, kaip atsidėjęs skaičiau laikraščius Pran- 
cūzijoje, laukdamas progos nutverti jį už pakarpos. 

Juk, kolei pulkininkas laisvas vaikštinėjo po Londoną, mano 
gyvybė kaip ant plauko kabojo. Dieną naktį grėsmės šešėlis nuo- 
dijo man gyvenimą, ir anksčiau ar vėliau Moranas būtų radęs 
progą nušluoti mane nuo kelio. Kaipgi turėjau elgtis? Susitikęs 
akis į akį, aš negalėjau jo nušauti, nes pats būčiau atsidūręs 
teisiamųjų suole. Jokios prasmės nebuvo kreiptis į teismą, kuris 
neturi teisės kelti bylos vien remdamasis įtarimais. Todėl nieko 
negalėjau padaryti, tik be paliovos sekiau nusikaltimų naujienas, 
žinodamas, kad anksčiau ar vėliau man pasiseks jį nutverti. 

Tada buvo nužudytas tasai Ronaldas Aderis. Galų gale išmušė 
ir mano-valanda. Šitiek žinodamas apie tą žmogų, argi galėjau 
abejoti, jog tai Morano rankų darbas. Jis kortavo su jaunuoliu, 
jis parsekė jį namo iš klubo ir nušovė vaikiną pro atvirą langą. 
Nebuvo jokios abejonės, kad tai jo darbas. Užteko vienos kulkos 
kaip įrodymo, kad užnertume Moranui kilpą ant kaklo. Aš tuč- 
tuojau atbildėjau į Londoną. Mane pamatė jo sargas ir, žinoma, 
pranešė savo pulkininkui. Moranas susiejo staigų mano atvykimą 
su savo nusikaltimu ir labai išsigando. 

Aš buvau įsitikinęs, kad jis pasistengs mane kuo greičiausiai 
nušluoti nuo kelio ir tam pasinaudos savo ypatinguoju ginklu. 
Tuomet palikau lange puikų taikinį ir perspėjęs policiją, kad 
jos gali man prisireikti, — beje, Votsonai, įžvalgia savo akimi jūs 
iš karto pastebėjote tarpuvartėje tuodu policininkus, — pasirinkau, 
mano supratimu, patogų stebėjimo postą, tačiau net nepamaniau, 
kad priešininkas irgi pasirinks tą pačią vietą. Dabar, brangusis 
mano Votsonai, turbūt jūs jau viską suprantate. 

— Taip,— atsakiau Holmsui.— Tik jūs nepaaiškinote, kas pa- 
skatino pulkininką Moraną nužudyti serą Ronaldą Aderį. 

— Na, brangusis mano bičiuli, čia įžengiame į spėlionių ka- 
ralystę, kur geriausias loginis sprendimas gali būti klaidingas. 
Iš kiekvieno turimo fakto galima sukurti hipotezę, ir jūsiškė gali 
būti tokia pati teisinga kaip ir mano. 

— Rasi jūs jau turite susikūręs savąją? 

— Manau, kad ne taip sunku paaiškinti faktus. Kaip parodė 
tardymas, pulkininkas Moranas ir jaunasis Aderis buvo išlošę 
nemenką sumą pinigų. Tačiau Moranas, be abejonės, sukčiavo 
lošdamas. Aš jau seniai žinojau, kad jis taip daro. 

Tikriausiai savo mirties dieną Aderis pastebėjo, kad Moranas 
apgaudinėja. Jaunuolis, matyt, pakalbėjo su pulkininku akis į akį 
ir pagrasė išpasakosiąs apie jį viską, jeigu pats Moranas savo 

noru neišstosiąs iš klubo ir nepažadėsiąs daugiau nekortuoti. 
Vargu ar toks jaunuolis kaip Aderis iš karto būtų drįsęs viešai 
kelti skandalą, apkaltindamas visiems žinomą ir daug už save 
vyresnį žmogų. Greičiausiai jis elgėsi taip, kaip aš sakiau. Ta- 
čiau Moranui išstoti iš klubo buvo tolygu žlugti, nes jis gyveno 
iš tų apgaulingai išlošiamų pinigų. Dėl to jis ir nužudė Aderį tuo 
metu, kai tasai skaičiavo, kiek apgaulingai išloštų pinigų privalo 
grąžinti savo partneriams. Kad motina ir sesuo neužtiktų jo 
suvedančio sąskaitas ir nepradėtų klausinėti, ką reiškia visi tie 
surašyti vardai ir pinigų krūvelės, jaunuolis užsirakino duris. Ar 
įtikinamas aiškinimas? 

— Nė kiek neabejoju, kad jūs teisingai spėjote. 

— Tardymas galės patvirtinti ar paneigti šią spėlionę. Šiaip 
ar taip, pulkininkas Moranas mūsų nebevargins. Garsusis orinis 
fon Herderio šautuvas papuoš Skotland Jardo muziejų, o ponas 
Serlokas Holmsas nuo šiol ir vėl galės laisvai minti tas įdomias 
nedideles mįsles, kurių nestokojama dabartiniame sudėtingame 
Londono gyvenime. 


NORVUDO RANGOVAS 


— Nuo to laiko, kai mirė apverktino atminimo profesorius 
Moriartis,— pasakė ponas Šerlokas Holmsas.— Londonas krimina- 
listikos specialistams tapo visiškai neįdomus. 

— Vargu ar nors keletas padorių piliečių su jumis sutiktų, — 

atsakiau. 
. — Na, taip, žinoma, negalima galvoti tik apie save,— nusi- 
šypsojo jis, atstumdamas kėdę nuo pusryčių stalo.— Be abejo, 
visuomenė patenkinta, visiems gerai, kenčia tik vargšas seklys, 
kuriam nėra kas veikti. Kol tas Žmogus buvo gyvas, rytiniai 
laikraščiai teikdavo neišsenkamo peno. Iš menkiausios užuominos, 
Votsonai, iš atsitiktinės frazės aš suprasdavau, jog ten veikta 
didžiojo pikto genijaus, kaip, pamatęs vos vos virptelėjusį vora- 
tinklio kraštą, žinai jo vidury tūnant bjaurų vorą. Smulkios va- 
gystės, nereikšmingi nužudymai, regis, betiksliai įstatymų pažei- 
dimai,— bet pažįstant Moriartį, buvo galima atsekti ištisą nusi- 
kaltimų grandinę. Tam, kuris tiria didįjį kriminalinį pasaulį, tais 
laikais nė viena Europos sostinė negarantavo tokių veiklos gali- 
mybių kaip Londonas. O dabar...— Holmsas šyptelėjęs gūžtelėjo 
pečiais, tarsi nepatenkintas rezultatais, kuriems „pasiekti padėjo 
tiek daug pastangų. 


Taip mudu šnekučiavomės praėjus keletui mėnesių nuo . to 
laiko, kai Holmsas grįžo. Jo prašomas pardaviau savo praktiką 
Kensingtone ir vėl. apsigyvenau su juo senajame bute Beikerio 
gatvėje. Mano kuklią praktiką nusipirko jaunas gydytojas, pavarde 
Verneris, kuris beveik nesvyruodamas sutiko užmokėti pačią di- 
džiausią sumą, kokią išdrįsau paprašyti. Šitą aplinkybę išsiaiški- 
nau tik po keleto metų, kai sužinojau, kad Verneris — tolimas 
Holmso giminaitis, o pinigų jam davė ne kas kitas kaip mano 
bičiulis. 

Kartu praleisti mėnesiai nepraėjo be įvykių, kaip teigė mano 
draugas. Peržvelgęs savo užrašus, matau buvus bylą dėl pavogtų 

eksprezidento Muriljo dokumentų, sukrečiaulį įvykį Olandų gar- 
laivyje „Frislendas“, vos nekainavusį mus abiem gyvybės, Ta 
čiau dėl santūrios ir išdidžios prigimties jis niekada nemėgo pit 
likos žavėjimosi ir liepė man prisiekti, jog niekados daugiau ne- 
rašysiu nei apie jį patį, nei apie jo metodą, nei apie Jo lalinės 
jimus. Šis draudimas, kaip minėjau, visai neseniai buvo nišiuk- 
tas. 

Pareiškęs savo keistą protestą, ponas Šerlokas Iloliisas alsl- 
lošė krėsle ir neskubėdamas ėmėsi sklaidyti rytinį laikraštį, tik 
staiga išgirdome skardų varpelio skambesį, o paskui duslius, 
stiprius smūgius, tarsi kas kumščiais daužytų į laukujes duris. 
Joms atsidarius, kažkas įgarmėjo į prieangį, užskubėjo laiptais 
aukštyn, ir staiga į mūsų kambarį it paklaikęs dusdamas įsiveržė 
išblyškęs, .susivėlęs jaunuolis karštligiškai degančiomis akimis. 
Klausiamu žvilgsniu dirstelėjęs čia į vieną, čia į kitą, pagaliau 
jis susivokė, kad derėtų atsiprašyti už tokį nemandagų pasiro- 
dymą. 

— Atleiskit, pone Holmsai! — sušuko jis.— Nepykit ant manęs! 
Aš vos neišprotėjau. Pone Holmsai, aš esu tas nelaimingasis Džo- 
nas Hektoras Makiarleinas. 

Jis, matyt, buvo įsitikinęs, kad šis vardas paaiškins ir jo ap- 
silankymo tikslą, ir pobūdį, bet iš savo bičiulio abejingo veido 
supratau, kad tas vardas jam, kaip ir man, nieko nereiškia. 

— Užsirūkykite, pone Makiarleinai,—pasakė Holmsas, išties- 
damas jam savo portsigarą.— Manau, kad mano bičiulis daktaras 
Votsonas, matydamas jūsų būklę, išrašys raminamųjų. Pastaruoju 
metu juk buvo tokie karščiai. Na, o dabar, jeigu jau šiek tiek at- 
sipeikėjote, prašyčiau sėstis ir iš lėto, ramiai papasakoti, kas jūs 
esate ir ko norėtumėte. Jūs taip pasakėte savo vardą, tarsi aš 
turėčiau jį Žinoti, bet, patikėkite, išskyrus akivaizdžius faktus, 
jog jūs esate viengungis, advokatas, masonas ir sergate astma, 
aš daugiau nieko apie jus nežinau. 

Kadangi buvau susipažinęs su savo bičiulio metodais, man 
buvo nesunku suprasti, kodėl jis padarė tokias išvadas, geriau 
įsižiūrėjus į netvarkingą aprangą, pluoštą teisinių dokumentų, 
breloką ant laikrodžio grandinėlės ir pastebėjus dusulį. O mūsų 
svečias buvo apstulbintas. 

— Taip, pone Holmsai, jūs visiškai teisus ir, be to, šiuo metu 
aš esu nelaimingiausias žmogus Londone. Dėl Dievo meilės, 
pone Holmsai, padėkite man! Jeigu jie ateis manęs suimti, o aš 

dar nebūsiu baigęs savo pasakojimo, paprašykite jų leisti man 
pasakyti visą tiesą. Aš eisiu į kalėjimą laimingas, jei žinosiu, kad 
jūs sutikote man padėti. 

— Suimti jūsų! — sušuko Holmsas.— Tai tiesiog nuosta... tie- 
siog įdomu. O kuo gi jus gali apkaltinti? 

— Pono Džono Oldeikro iš Louver Norvudo nužudymu. 

Mano bičiulio veide atsispindėjo užuojauta, sumišusi, kaip man 
pasirodė, su pasitenkinimu. 

— Dievaži! — sušuko jis.— Ką tik per pusryčius pasiskundžiau 
savo bičiuliui daktarui Votsonui, kad iš mūsų laikraščių išnyko 
sensacingi įvykiai. 

Mūsų svečias ištiesė direbančią ranką ir paėmė ant Holmso 
kelių vis dar tebegulintį „Daily Telegraph“. 

— Jeigu jūs būtumėt pažvelgęs į jį, sere, tuomet nebūtų rei- 
kėję klausti, kodėl aš šįryt pas jus atėjau. Man regis, visi tik 
ir kalba apie mane ir mano nelaimę.— Jis apvertė laikraštį ir pa- 
rodė pirmąjį puslapį.— Štai. Jei leisite, aš perskaitysiu. Tik pa- 
klausykit, pone Holmsai: Paslaptingas įvykis Louver Noruude. 
Dingo visiems žinomas rangovas. Įtariama, kad tai žmogžudystė 
ir padegimas. Nusikaltėlis paliko pėdsakų. Jie jau eina tais pėd- 
sakais, pone Holmsai, ir žinau, kad tie pėdsakai neišvengiamai 
atves čia. Jie sekė mane nuo pat Londono tilto stoties, ir neabe- 
joju, kad laukia tik orderio man suimti. Mamos širdis neišlaikys, 
neišlaikys! — Jis beviltiškai grąžė rankas, linguodamas pirmyn ir 
atgal krėsle. 

Aš susidomėjęs stebėjau šį žmogų, kaltinamą įvykdžius tokį 
baisų nusikaltimą. Šviesiaplaukis, gana gražaus, nors ir neišraiš- 
kingo veido, švariai nusiskutęs, baugščiomis mėlynomis akimis 
ir švelnia neryžtinga burna. Buvo gal kokių dvidešimt septynerių 
metų, apranga ir laikysena rodė jį esant džentelmeną. Iš lengvo 
vasarinio apsiausto kišenės stirksojo pluoštas dokumentų, bylo- 
jančių apie jo profesiją. 

— Reikia pasinaudoti visu mums likusiu laiku,— tarė Holm- 
sas.— Votsonai, malonėkite perskaityti tą straipsnį. 

Po ryškia antrašte, kurią perskaitė mūsų svečias, buvo apra- 
šytas intriguojantis pasakojimas: 


Vėlai naktį arba šiandien anksti rytą Louver Noruude atsitiko 
nelaimė. Manoma, jog buvo įvykdytas sunkus nusikaltimas. Ponas 
Džonas Oldeikras yra gerai žinomas šios apylinkės gyventojas, 

jis daugelį metų kaip rangovas dirbo statybose. Ponas Oldeikras 
yra penkiasdešimt dvejų metų viengungis, gyvena Dip Dino so- 
dyboje prie Saidenhemo, to paties pavadinimo kelio gale. Apie 
jį buvo kalbama kaip apie kelistuolį, atsiskyrėlį, nemėgstantį bend- 
rauti su kitais. Prieš keletą metų jis metė savo verslą, padėjusį 
jam susikrauti nemažą turtą. Tačiau už namo tebebuvo nedidelis 
statybinių medžiagų sandėlis, o vakar vakare apie dvyliktą va- 
landą buvo pranešta, jog užsidegė viena rietuvė rąstų. Tučtuojau 
atskubėjo gaisrininkai, bet sausas medis tiesiog liepsnote lieps- 
nojo, todėl gaisro užgesinti buvo neįmanoma, ir rietuvė sudegė 
į plėnis. Iš pirmo žvilgsnio gali atrodyti, jog lai paprastas atsi- 
tikimas, tačiau greit paaiškėjo aplinkybės, rodančios buvus rimtą 
nusikaltimą. Visus nustebino tai, kad prie gaisravietės nėra san- 
dėlio savininko, imta jo ieškoti, tačiau niekur nebuvo galima 


seifas atidarytas, ant grindų primėtyta kažkokių svarbių dokumen- 
tų, pagaliau kad čia būta žūtbūtinių grumtynių, nes vienur kitur 
buvo matyti kraujo dėmių, o kampe stovėjusios lazdos rankena 
taip pat buvo aptaškyta krauju. Yra žinoma, kad tą vakarą po- 
nas Džonas Oldeikras savo miegamajame priėmė vėlyvą svečią, 
ir nustatyta, kad rastoji lazda priklauso tam svečiui. Tai advo- 
katas Džonas Hektoras Makjarleinas jaunesnysis, Londono įuri- 
dinės kontoros „Grehemas ir Makljarleinas“, 426 Grešem Bilding- 
zas, kompanionas. Policijos manymu, jos turimi duomenys įtiki- 
namai atskleidžia nusikaltimo motyvus, o apskritai nėra abejonės; 
jog netrukus paaiškės sensacingi dalykai. 

Vėlesni pranešimai. Sklinda gandai, kad ponas Džo- 
nas Hektoras Makjarleinas, kaltinamas pono Džono Oldeikro nu- 
žudymu, jau areštuotas. Tačiau tikrai žinoma tik tai, kad išduotas 
orderis jį suimti. Tuo tarpu Norvude ištirtos nelemto nusikaltimo 
detalės. Be grumtynių žymių nelaimingojo rangovo kambaryje, 
esančiame pirmame aukšte, rastos dar ir atviros stiklinės durys, 
be to, per kiemą rąstų rietuvių link nusidriekęs kažkokio sunkaus 
tempto daikto pėdsakas, o gaisro degėsiuose matyti apdegę kaulai. 
Policija įsitikinusi, kad įvykdytas stulbinamas nusikaltimas: žu- 
dikas mirtinai sumušė auką miegamajame, pagrobė jos dokumen- 
tus, nutempė lavoną prie rąstų rietuvės ir norėdamas paslėpti 
pėdsakus padegė. Tardymui vadovauti pavesta patyrusiam Skot- 
land Jardo inspektoriui Lestreidui, kuris ėmėsi nagrinėti šią bylą 
su jam būdinga energija ir įžvalgumu. 

Serlokas Holmsas klausėsi šio nepaprasto įvykio aprašymo 
užsimerkęs ir suglaudęs pirštų galiukus. 

— Atsitikimas iš tikrųjų gan įdomus,— iš lėto pasakė jis.— 
Bet pirmiausia leiskite paklausti, pone Makfarleinai, kodėl jūs 
vis dar laisvas, nors, regis, yra pakankamai įkalčių jus suimti. 

— Aš su tėvais gyvenu Torington Lodže prie Blekhito, pone 
Holmsai, bet vakar mes ligi vėlumos tvarkėme reikalus su ponu 
Džonu Oldeikru, todėl aš likau nakvoti Norvude, viešbutyje, ir 
į darbą važiavau iš tenai. Apie tai, kas įvyko, sužinojau tik trau- 
kinyje, perskaitęs tai, ką jūs dabar išgirdote. Iškart supratau, koks 
baisus pavojus man gresia, todėl pirmiausia atskubėjau pas jus 
ir viską papasakojau. Nė kiek neabejoju, kad būčiau buvęs suimtas, 
jei būčiau nuvykęs į savo darbovietę arba grįžęs namo. Kažkoks 
vyriškis sekė paskui mane nuo pat Londono tilto stoties, ir esu 
tikras... Viešpatie Dieve! Kas gi ten? 

Garsiai suskambėjo varpelis, paskui pasigirdo sunkūs žings- 
niai ant laiptų ir akimirksniu tarpdury pasirodė senas mūsų drau- 
gas Lestreidas: Už jo nugaros pastebėjau vieną ar du policininkus. 

— Pone Džonai Hektorai Makiarleinai! — sušuko Lestreidas. 

Mūsų nelaimingas svečias atsistojo. Jo veidas buvo mirtinai 
išbalęs. 

— Jūs areštuojamas už sąmoningą pono Džono Oldeikro iš 
Louver Norvudo nužudymą. 

Makxiarleinas, beviltiškai skėstelėjęs rankomis, atsigręžė į mus 
ir vėl susmuko ant kėdės, tarsi jam būtų kojas pakirtę. 

— Palaukite, Lestreidai,— tarė Holmsas.— Pusvalandis šen ar 
ten — koks jums skirtumas. Tegul tas džentelmenas baigia pasa- 
koti apie šį labai įdomų įvykį. Tai padės mums išpainioti bylą. 

— Manau, jog ir taip nesunku bus ją išpainioti,— atkirto 
Lestreidas. | 
* — Ir vis dėlto, jei neprieštarausite, aš norėčiau išklausyti jo 
pasakojimą. 

— Na, gerai, pone Holmsai, man sunku jums prieštarauti, nes. 
jūs esat padaręs policijai vieną kitą paslaugą, ir Skotland Jardas 
jums skolingas,— pasakė Lestreidas.— Bet aš lieku su suimtuoju 
ir įspėju, kad visi jo parodymai bus pavartoti jam apkaltinti. 

— Kaip tik to ir norėčiau, — tarė mūsų svečias.— Aš prašau 
tiktai išklausyti visą tiesą ir įsigilinti į ją. 

Lestreidas pažiūrėjo į laikrodį ir pasakė: 

— Duodu jums pusę valandos. 

— Pirmiausia turiu paaiškinti, —pradėjo Makfarleinas, -- kad aš 


niekada nebuvau pažįstamas su ponu Džonu Oldeikru. Tačiau 
jo pavardė man buvo žinoma, nes mano tėvai kažkada |j pažinojo, 
bet jau daugelį metų nebuvo su juo susitikę. Todėl labal nusle- 


bau, kai vakar, apie trečią valandą po pietų, jis pasirodė mano 
kontoroje.: O išgirdęs apsilankymo tikslą, tiesiog apstulbau. Jis 
laikė rankose keletą iš bloknoto išplėštų lapų su kažkokiais 1u7- 
rašais ir paklojo juos man ant stalo. Štai jie. „Tai mano testn- 
mentas, — pasakė jis,— ir prašau jus, pone Makfarleinai, įformin- 
ti jį juridiškai. Aš pasėdėsiu ir palauksiu.“ Ėmiau perrašinėti 14 
testamentą ir pamačiau — įsivaizduokite, kaip buvau nustebintas, 
jog beveik visą savo turtą jis palieka man. Pažvelgęs į jį, išvy- 
dau, kad šitas keistas, į šešką panašus žmogelis balsvomis blaks- 
tienomis šypsodamas atidžiai stebi mane. Netikėdamas savo aki- 
mis, perskaičiau testamentą, ir tada jis man paaiškino esąs 
viengungis, beveik neturįs giminaičių, jaunystėje gerai pažinojęs 
mano tėvus, o apie mane girdėjęs pačius geriausius atsiliepimus, 
taigi esąs tikras, kad jo pinigai pateksią į doro žmogaus rankas. 
Aš, žinoma, susijaudinęs jam dėkojau. Testamentas buvo baigtas 
ir pasirašytas mano klerko akivaizdoje. Stai jis šiame melsvame 
popieriuje, o tie lapeliai, kaip aš jau aiškinau, — juodraštis. Pas- 
kui ponas Džonas Oldeikras pasakė, jog yra dar keletas dokumen- 
tų — statybos rangos, nuosavybės teisių, taip pat įkaitiniai raštai, 
kvitai ir kt., ir jis norįs, kad aš juos pamatyčiau. Jis pareiškė ne- 
nurimsiąs tol, kol viskas nebus sutvarkyta, todėl paprašė, kad 
vakare atvykčiau į Norvudą, atsivežčiau testamentą, ir reikalas 
būsiąs baigtas. „Atsiminkite, mano berniuk, jog nieko negalima 
pasakoti tėvams, kol viskas bus sutvarkyta. Tegul tai bus jiems 
nedidelis siurprizas.“ Jis primygtinai to reikalavo ir netgi liepė 
prisiekti, jog nieko neprasitarsiu. Supraskit, pone Holmsai, kad aš 
negalėjau prieštarauti jo prašymui. Jis buvo mano geradaris, ir 
aš troškau kuo tiksliausiai vykdyti jo norus. Todėl nusiunčiau 
telegramą namo pranešdamas, jog turiu svarbių reikalų ir neži- 
nau, kada grįšiu. Ponas Oldeikras sakė norįs su manimi pavaka- 
rieniauti devintą valandą, nes vargu ar spėsiąs grįžti namo anks- 
čiau. Tačiau man buvo nelengva rasti jo namus, ir aš atvykau 
tik pusę dešimtos. Radau jį... 

— Palaukit! — pertraukė jį Holmsas.— Kas atidarė duris? 

— Pagyvenusi moteris, matyt, jo šeimininkė. 

— Ir ji tikriausiai paklausė, kas jūs toks? 


165 


— Iš tiesų. 

— Prašau pasakoti toliau. 

Makifarleinas nusišluostė aprasojusią kaktą ir pasakojo toliau: 

— Ši moteris nuvedė mane į svetainę, ten buvo paruošta 
kukli vakarienė. Po vakarienės ponas Džonas Oldeikras nusivedė 
mane į miegamąjį, kur stovėjo sunkus seifas. Jis atidarė seiią 
ir išėmė daugybę dokumentų, kuriuos mudu abu peržiūrėjome. 
Baigėme jau po vienuoliktos. Jis pasakė, jog nenori žadinti šei- 
mininkės, ir išleido mane per stiklines miegamojo duris, kurios 
visą laiką buvo atviros. 

— Ar užuolaidos buvo nuleistos? — paklausė Holmsas. 

— Nesu visiškai tikras, bet, man regis, tik pusiau nuleistos. 
Taip, prisimenu, jis jas pakėlė norėdamas atverti duris. Aš nie- 
kaip neradau savo lazdos, bet jis pasakė: ,Nesirūpink, mano 
berniuk, dabar mums teks dažnai susitikti, ir kitą kartą atėjęs 
galėsi ją pasiimti“. Taip aš ir išėjau — seifas liko atidarytas, ant 
stalo — krūvos dokumentų. Buvo jau labai vėlu ir nebegalėdamas 
grįžti į Blekhitą aš pernakvojau viešbutyje ,„Anerli Armz“. Štai 
ir viskas. O apie tą siaubingą įvykį sužinojau tik šįryt iš laik- 
raščių. 

— Ar jūs dar norite ko nors paklausti, pone Holmsai? — pa- 
siteiravo Lestreidas. Klausydamasis šio svarbaus pasakojimo, jis 
gal kokius du kartus buvo kilstelėjęs antakius. 

— Kol nenuvyksiu į Blekhitą, ne. 

— Jūs norėjote pasakyti —į Norvudą,— pataisė Lestreidas. 

— Taip, taip, aš tą ir norėjau pasakyti, — tarė Holmsas, kaip 
visada mįslingai šypsodamas. 

Lestreidas nors ir nenorėjo prisipažinti, bet jau ne kartą įsi- 
tikino, kad Holmsas savo aštriu it skustuvas protu sugeba prasi- 
skverbti ten, kur jis, Lestreidas, neįstengia. Jis įtariamai pažvelgė 
į mano kaimyną. 

— Norėčiau su jumis truputį pasikalbėti, pone ŠSerlokai Holm- 
sai, — tarė jis.— Jūsų, pone Makiarleinai, prie durų laukia du 
policininkai, o apačioje kebas. 

Nelaimingasis jaunuolis atsistojo ir pažvelgęs į mus maldau- 
jamai išėjo iš kambario. „Policininkai jį nusivedė, Lestreidas pa- 
siliko. 

Holmsas paėmė nuo stalo testamento juodraščio lapus ir ėmė 
nepaprastai atidžiai juos studijuoti. 

— Labai savotiškas dokumentas, Lestreidai, ar 102? —- larė jis, 
duodamas jį inspektoriui. 

Valdžios pareigūnas šiek tiek suglumęs pavartė lapus Ir pasakė: 

— Įskaitomos kelios pirmosios eilutės, pora cilučių antrojo 
puslapio viduryje ir viena kita pabaigoje. Jos tokios alškios 1arsl 
spausdintos. Visa kita parašyta labai neaiškiai, o trijose vietose 
visiškai. neįskaitomai. 

— Ir ką jūs apie tai manote? — paklausė Holmsas. 

— O jūs ką manote? 

— Manau, jog testamentas buvo rašytas traukinyje. Aiški ra- 
šysena — stotyse, sunkiai įskaitoma — traukiniui judant, visiškai 
neįskaitoma — vagonui važiuojant per iešmus. Ekspertas iškart 
nustatytų, kad testamentas surašytas priemiesčio traukinyje, nes 
tik prie didelio miesto iešmai taip dažnai kaitaliojasi. Turint ome- 
nyje tai, kad jis rašė visą kelionę, galima padaryti išvadą, jog 
tai buvo ekspresas, kuris tarp Norvudo ir Londono tilto geležin- 
kelio stoties sustojo tik vieną kartą. 

Lestreidas nusijuokė. 

— Na, pone Holmsai, jūsų teorijos nei į tvorą, nei į mietą. 
Ką tai turi bendro su šiuo įvykiu? 

— Ogi patvirtina jaunuolio pasakojimą, esą Džonas Oldeikras 
surašė testamentą važiuodamas traukiniu. Keista, ar ne, kad 
žmogus rašo tokį svarbų dokumentą taip nerūpestingai? Matyt, 
jis nelaikė jo labai svarbiu. Taip Žmogus gali daryti tik manyda- 
mas, jog tas testamentas niekada negalios. 

— Betgi tuo jis pasirašė sau mirties nuosprendį, — pasakė Le- 
streidas. 

— Jūs taip manote? 

— O jūs ar ne? 

— Galbūt, bet man čia dar ne viskas aišku. 

— Neaišku? Manyčiau, kad aiškiau ir būti negali. Štai šis 
jaunuolis sužino, kad, mirus kažkokiam senyvam žmogui, jis 
paveldės palikimą. Ką gi jis daro? Niekam nieko nesakęs, tą patį 
vakarą sugalvoja dingstį aplankyti savo klientą. Palaukia, kol 
vienintelis kitas ten gyvenantis asmuo atsiguls, likęs vienas su 
šeimininku, jį nužudo, lavoną sudegina medžių rietuvėje ir nusi- 
gauna į netoliese esantį viešbutį. Kraujo dėmių kambary ir ant 
lazdos beveik nematyti. Galbūt jis manė, kad nužudė nepralicjęs 
kraujo, ir tikėjosi sudeginęs lavoną panaikinti visus pėdsakus, 
kurie, suprantama, būtų atvedę pas jį. Argi neaišku? 

— Dalykas tas, mielasis Lestreidai, kad viskas. pernelyg aiš- 
ku,— pareiškė Holmsas.— Be kitų nuostabių jūsų savybių, trūksta 
vieno — vaizduotės. Nors akimirką pasijuskit esąs to jaunuolio 
vietoje: ar jūs tą patį vakarą, tik sužinojęs apie testamentą, bū- 
tumėt įvykdęs žmogžudystę? Ar jums neatrodytų, kad toks mažas 
laiko tarpas tarp abiejų įvykių yra pavojingas? Ar būtumėt tai 
daręs žinodamas, kad namuose yra jus įleidęs tarnas? Ir pagaliau 
ar būtumėt dėjęs tiek pastangų sunaikinti lavoną ir palikęs savo 
lazdą kaip nusikaltimo įkaltį? Prisipažinkit, Lestreidai, kad tai 
labai neįtikima. 

— Kalbant apie lazdą, pone Holmsai, reikia pasakyti, kad 
jūs, kaip ir aš, žinote, jog nusikaltėliai dažnai jaudinasi ir padaro 
tai, ko nepadarytų šaltai galvojantis žmogus. Matyt, jis bijojo 
grįžti į kambarį. Sugalvokite kitą versiją, geriau atitinkančią 
taktus. 

— Galėčiau sugalvoti, ir ne vieną,— pareiškė Holmsas.— Pa- 
vyzdžiui, kad ir toks visiškai įmanomas atvejis. Galite juo. pasi- 
naudoti. Ponas Oldeikras rodo advokatui kažkokius svarbius do- 
kumentus. Kadangi užuolaida tik perpus nuleista, juodu pamato 
pro šalį sliūkinantis valkata. Advokatui išėjus, valkata įsmunka 
vidun, pamato lazdą, čiumpa ją ir užmuša Oldeikrą. Sudeginęs 
lavoną, pasišalina. 

— Kodėl valkata sudegina lavoną? 

— O. kodėl Makfarleinas sudegina? 

— Kad paslėptų įkalčius. 

— O valkata norėjo parodyti, jog žmogžudystės apskritai ne- 
buvo. 

— O kodėl valkata nieko nepaėmė? 

— Suprato, jog tais dokumentais negalės pasinaudoti. 

Lestreidas papurtė galvą, nors man pasirodė, kad jis nebe 
taip pasitiki savimi kaip anksčiau. 

— Na, pone Šerlokai Holmsai, jūs galite ieškoti savo valka- 
tos, o kol jį rasite, mes tvarkysim savąjį. Ateitis parodys; kas 
teisus. Betgi, pone Holmsai, įsidėmėkite šią aplinkybę: kaip Ži- 
noma, nė vienas dokumentas nedingo, o Makiarleinas — vieninte- 
lis pasaulyje žmogus, kuriam nereikėjo nieko paimti, nes jis 
teisėtas paveldėtojas ir vis tiek būtų juos gavęs. 

Ši pastaba, regis, padarė įspūdį mano bičiuliui. 

— Negaliu paneigti, kad kai kurios aplinkybės byloja. jūsų 
versijos naudai, — pasakė jis.— Aš tik norėjau pasakyti, kad gali 

būti ir kitų versijų. Jūsų žodžiais. tariant, ateitis parodys. Iki 
pasimatymo! Jei neprieštarausite, aš šiandien užsuksiu į Norvudą 
ir pasižiūrėsiu, kaip klostosi reikalai. 

Kai tik inspektorius išėjo, mano draugas atsistojo ir pradėjo 
ruoštis būsimai veiklai taip energingai, kaip žmogus, kurio laukia 
mėgstamas darbas. 

— Pirmiausia, Votsonai,— kalbėjo jis, skubiai vilkdamasis sur- 
dutą,— aš, kaip sakiau, turiu dumti į Blekhitą. 

— O kodėl ne į Norvudą? 

— Todėl, kad šiuo atveju vienas keistas įvykis pridurmui seka 
paskui kitą keistą įvykį. Policija klysta sutelkdama dėmesį į 
antrąjį dėl to, kad tai iš tikrųjų yra nusikaltimas. Bet aišku, kad 
logiškai reikėtų kitaip pažvelgti į šį reikalą. Pirmiau reikia iš- 
aiškinti ankstesnį įvykį — kodėl taip staigiai ir tokiam žmogui, 
kuris visiškai nesitikėjo, buvo surašytas šis nepaprastas testa- 
mentas. Galbūt tai padės geriau suprasti vėlesnius įvykius. Ne, 
mielas drauge, šį kartą vargu ar galėsite man padėti. Joks pa- 
vojus negresia, kitaip aš nė iš vietos nepajudėčiau be jūsų. Ti- 
kiuosi, kad vakare galėsiu pranešti, jog man pasisekė kai ką pa- 
daryti tam nelaimingam jaunuoliui, kuris patikėjo man savo li- 
kimą. 

Mano bičiulis grįžo vėlai, ir pažvelgęs į jo išvargusį ir susirū- 
pinusį veidą supratau, kad kilnūs užmojai žlugo. Ištisą valandą 
įis griežė smuiku norėdamas numalšinti savo susierzinimą. Pa- 
galiau padėjo instrumentą į šalį ir ėmė nuodugniai pasakoti apie 
savo nesėkmes. 

— Prasti reikalai, Votsonai, prastesni ir būti negali. Aš drąsiai 
sstojau prieš Lestreidą, bet, atvirai kalbant, manau, jog šįsyk tei- 
singu keliu eina jis, o ne mes. Nuojauta man sako viena, o faktai 
rodo visiškai ką kita, ir bijau, jog anglų teisėjai dar nepasiekė 
tokio intelektualinio lygmens, kad patikėtų mano išvedžiojimais, 
o ne Lestreido faktais. 

— Ar buvote Blekhite? 

— Taip, Votsonai, buvau ir labai greit įsitikinau, kad ve- 
lionis Oldeikras buvo tikras nevidonas. Tėvas buvo išvykęs ieškoti 
sūnaus. Namuose buvo motina — mažutė, žilutė moterėlė mėlyno- 
mis akimis, virpanti iš bairiės ir pasipiktinimo. Ji, žinoma, nė 
manyti nemanė, kad jos sūnus kaltas. Betgi ji neišreiškė nei nuo- 
stabos, nei gailesčio dėl Oldeikro likimo. Atvirkščiai, kalbėjo apie 
jį su tokia neapykanta, kad tai gali tik gerokai sustiprinti po- 

licijos nuostatą. Mat jei sūnus būtų girdėjęs taip kalbant apie 
Oldeikrą, tai, be abejo, būtų ėmęs jo nekęsti ir ryžęsis nužudyti. 
„Tai ne žmogus, o Žiauri ir gudri beždžionė,— kalbėjo ji,— toks 
jis buvo visą gyvenimą, nuo pat savo jaunystės.“ „Ar jūs ir anks- 
čiau jį pažinojote?“ — paklausiau. „Taip, gerai pažinojau. Jis. 
kadaise apie mane sukosi. Ačiū Dievui, turėjau nuovokos jam 
atsakyti ir ištekėjau už gero, nors ir ne tokio turtingo Žmogaus. 
Aš buvau susižiedavusi su Oldeikru, pone Holmsai, bet netikėtai 
sužinojau siaubingą istoriją apie tai, kaip jis įleido katę į paukš- 
tidę. Mane taip pritrenkė jo nežmoniškas žiaurumas, kad iškart 
nutraukiau su juo ryšius.“ Ji pasirausė rašomojo stalo stalčiuje: 
ir ištraukė moters fotografiją. Veidas buvo negailestingai supjaus- 
tytas peiliu. „,„Tai mano fotogratija,— pasakė ji.— Jis man atsiuntė 
ją mano vestuvių rytą.“ „Bet dabar,— ginčijau aš,— jis jums. 
atleido: visą savo turtą paliko jūsų sūnui.“ „Nei mano sūnui, nei 
man nieko nereikia iš Džono Oldeikro, nei mirusio, nei gyvo! — 
užsiplieskė ji.— Dievas yra danguje. Dievas nubaudė tą nedorėlį 
ir, kai išmuš valanda, parodys, jog mano sūnaus rankos nesutep- 
tos jo krauju.“ Aš dar bandžiau ir šiaip, ir taip klausinėti, bet 
nieko negalėjau išpešti, kas paremtų arba paneigtų mūsų hipo- 
tezę. Tuomet numojau ranka ir nuvažiavau į Norvudą. Dip Dino 
sodyba — tai didžiulis raudonų plytų pastatas. Namas stovi sode, 
priešais jį lauro krūmais apsodinta pievelė. Dešinėje pusėje, ato- 
kiau nuo kelio,— medienos sandėlis, kur kilo gaisras. Štai čia, 
savo užrašų knygutėje, aš nubraižiau planą. Šitos stiklinės durys 
kairėje veda į Oldeikro miegamąjį, taigi iš gatvės viskas matyti. 
Tai vienintelė paguoda, kurią šiandien patyriau. Lestreido nebuvo, 
viskam vadovavo policijos viršininkas. Ką tik prieš man atvyks- 
tant, jie aptiko labai vertingą radinį: kapstydamiesi po pelenus 
ir nuodėgulius, atrado ne tik apanglėjusių kaulų, bet ir kelis 
pajuodusius metalinius skrituliukus. Nuodugniai juos apžiūrėjęs, 
įsitikinau, jog tai kelnių sagos. Ant vienos net iššitravau žodį 
„Haims“ — tai Oldeikro siuvėjo pavardė. Tuomet ėmiau rūpes- 
tingai tirti pievelę — ar nerasiu kokių nors žymių ar pėdsakų, bet 
nuo tos sausros žemė sukietėjusi it akmuo. Nieko neradau, tik 
buvo matyti, jog per žemą ligustrų gyvatvorę, esančią priešais 
sudegusią rąstų rietuvę, kažkas pervilko žmogų arba sunkų ry- 
šulį. Visa tai, be abejo, atitinka policijos versiją. Ištisą valandą, 
kepinant rugpjūčio saulei, aš šliaužiojau po pievelę, tačiau nič- 
nieko neužtikau. Nieko nepešęs kieme, nuėjau apžiūrėti miega- 

anojo. Kraujo dėmės buvo vos matyti: tik blyškus šlnkeliai, nora 
ir švieži. Lazda jau buvo paimta, bet ir ant jos dėimlų bevolk 


nebuvo matyti. Kad lazda priklauso mūsų globotiniui, nėra nhos 
jonės, jis pats tai prisipažino. Ant kilimo dviejų vyrų pėdų 2y- 
mės, tačiau trečio asmens pėdsakų nematyti, o tai vėlgi ne mis 


naudai. Taigi jie visą laiką kaupia taškus, o mes stovim vieloje, 
Ir vis dėlto man švystelėjo, tiesa, labai menka vilties kibirkštėlė. 
Peržiūrėjau seifo turinį, kuris beveik visas buvo paliktas ant 
stalo. Dokumentai sudėti į užantspauduotus. vokus, vieną kilą 
policija. atplėšusi. Mano supratimu, jie nebuvo labai vertingi, o 
pono Oldeikro banko knygelė rodė, kad jis buvo, beje, ne itin 
turtingas. Bet pasirodė, jog kai kurių dokumentų trūksta. Vienur 
kitur buvo užuominų, matyt, apie kur kas vertingesnes operacijas, 
bet dokumentų, jas patvirtinančių, nesimatė. Jei būtų galima tai 
įrodyti, tuomet Lestreido argumentai atsigręžtų prieš jį patį: kam 
vogti tai, kas ir taip netrukus atitekių tau? 

Pagaliau, iššniukštinėjęs visus užkampius ir nieko nepešęs, 
nutariau pasikalbėti su šeimininke. Ponia Leksington — mažutė, 
niūri, nešneki moterėlė, šnairuojanti įtariamu žvilgsniu. Esu įsi- 
tikinęs, kad ji, jeigu norėtų, galėtų mums kai ką pasakyti. Bet 
ji tylėjo it žuvis. Tepasakė, kad įleidusi Makifarleiną pusę dešim- 
tos. Geriau jai ranka būtų nudžįūvusi prieš atidarant duris. Mie- 
soti nuėjusi pusę vienuoliktos. Jos kambarys kitame namo gale, 
ir ji nieko negalėjusi girdėti. Skrybėlę ir lazdą, jeigu atmintis jai 
nemeluojanti, ponas Makiarleinas palikęs prieškambaryje. Ją pa- 
budinę šauksmai: „Gaisras! Gaisras!“ Jos brangusis šeimininkas 
tikriausiai buvęs nužudytas. Ar jis turėjęs priešų? O kas jų ne- 
turįs, bet ponas Oldeikras buvęs labai uždaras ir bendraudavęs 
šu žmonėmis tik verslo reikalais. Ji mačiusi sagas ir galinti ga- 
rantuoti, jog tai sagos kostiumo, kurį jis vilkėjęs išvakarėse. 
Medžių rietuvės buvusios labai sausos, nes ištisą mėnesį neliję. 
Jos užsiplieskusios kaip skiedros, ir, jai atbėgus prie sandėlio, 
viskas skendėję liepsnose. Ir ji, ir gaisrininkai užuodę degančios 
mėsos kvapą. Apie pono Oldeikro dokumentus bei jo asmeninius 
reikalus nieko nežinanti. 

Štai tokia, mielasis .Votsonai, mano nesėkmingos išvykos ata- 
skaita. Ir vis dėlto... ir vis dėlto... — Jis sugniaužė savo liesus 
kumščius ir karštai įsitikinęs kalbėjo toliau.— Žinau, jog čia kaž- 
kas ne taip. Jaučiu tai savo gyslomis. Šeimininkė kažką žino, 
tačiau ką — dar negaliu suvokti. Jos žvilgsnis buvo paniuręs ir 

įžūlus, kaip nešvarios sąžinės žmogaus. Bet neverta apie tai 
daugiau kalbėti, Votsonai. Jei nesulauksim kokio laimingo -atsi- 
tiktinumo, tai tikriausiai Norvudo bylos nebus mūsų pasisekimų 
kronikoje, kuri, man regis, anksčiau ar vėliau užgrius ant mūsų 
kantrių skaitytojų galvų. 

— Bet argi ne svarbu, kokį įspūdį teismui padarys žmogaus 
išvaizda? — paklausiau. 

— Išvaizda pasikliauti pavojinga, mielasis Votsonai. Ar pri- 
simenat tą baisų žmogžudį Bertą Stivensą, kuris tikėjosi, kad mes. 
jį išgelbėsim? O juk atrodė toks nekaltas, kaip sekmadienio mo- 
kyklos moksleivis. 

— Taip, tiesa. 

— Jei mudu nesukursim įtikinamos versijos, tas jaunuolis 
žuvęs. Įkalčiai prieš jį visiškai pagrįsti, o tolesnis tyrimas juos 
dar labiau sutvirtino. Beje, tuose dokumentuose aptikau vieną 
„detalę, kuri galėtų būti mūsų tyrimų išeities taškas. Peržiūrėda- 
mas banko knygelę, pastebėjau, jog balanso likutis toks mažas 
dėl to, kad praėjusiais metais Oldeikras mokėdavo dideles sumas 
kažkokiam ponui Kornelijui. Man įdomu, kas gi tas ponas Korne- 
lijus, su kuriuo į pensiją išėjęs rangovas sudarinėjo tokius reikš- 
mingus sandėrius. Ar tik jis neprikišo rankų prie šio įvykio? Gal 
tas Kornelijus koks nors brokeris? Bet aš neradau jokio kvito,. 
rodančio, kad jis gaudavo tiek daug pinigų. Todėl man teks 
pasiteirauti banke apie džentelmeną, kuris gaudavo pinigus su tais. 
čekiais. Tačiau bijau, drauguži, jog mes negarbingai pralaimėsime 
šią bylą, o Lestreidas pakars mūsų globotinį. Tai bus tikras 
Skotland Jardo triumfas! 

Nežinau, ar Šerlokas Holmsas tą naktį nors kiek miegojo, ta- 
čiau, kai rytą atėjau pusryčiauti, jis sėdėjo išblyškęs, išsikama- 
vęs, su pajuodusiais ratilais po degte degančiomis akimis. Ant 
kilimo prie kėdės buvo primėtyta cigarečių nuorūkų ir rytmetinių 
laikraščių. Ant stalo gulėjo atplėšta telegrama. 

— Ką jūs pasakysite apie tai, Votsonai? — paklausė jis, stum- 
damas ją man. 

Telegrama buvo iš Norvudo, joje buvo parašyta: Rasti nauji 
svarbūs įkalčiai. Makfarleino kaltė visiškai įrodyta. Patariu nebe- 
sikišti į šią bylą. Lestreidas. 

— Tai gana rimta,— pasakiau. 

— Lestreidas mėgaujasi pergale,— karčiai nusišypsojo Holm- 
sas.— Ir vis dėlto dar per anksti nutraukti tyrimus. Šiaip ar taip, 

nauji svarbūs įkalčiai gali viską apversti antraip ir pakreipti by- 
1os eigą kita linkme, negu tikisi Lestreidas. Papusryčiaukit, Vot- 
sonai, mudu vyksime drauge ir pažiūrėsime, kas galima padaryti. 
Manau, kad šiandien man reikės jūsų pagalbos ir moralinės pa- 
xamos. 

Mano bičiulis nepusryčiavo — nieko nevalgyti didelės dvasinės 
įtampos metu kaip tik ir buvo viena iš jo ypatybių. Pernelyg pa- 
sikliaudamas savo geležine sveikata, jis taip išsekdavo, kad vos 
laikydavosi ant kojų. „Dabar negaliu eikvoti energijos ir nervų 
virškinimui“,— prieštaraudavo jis, kai bandydavau kaip gydytojas 
jam patarti. Todėl nenustebau, kad Holmsas ir tą rytą, nelietęs 
pusryčių, kartu su manimi išvyko į Norvudą. 

Aštrių pojūčių mėgėjai vis dar būriavosi aplinkui Dip Dino 
sodybą, kuri buvo kaip tik toks priemiesčio rūmas, kokį įsivaiz- 
davau. Tarpuvartėje mus sutiko Lestreidas pergale švytinčiu vei- 
du, aiškiai triumfuodamas. 

— Na, pone Holmsai, ar įrodėte, kad mes neteisūs? Ar radote 
savo valkatą? — šaukė jis. 

— Kol kas dar nepadariau jokių išvadų,— atsakė mano kai- 
anynas. 

— O mes išvadas jau vakar padarėme. Siandien jos buvo dar 
kartą patvirtintos. Taigi pripažinkite, Holmsai, kad šįsyk mes 
jus pralenkėme. 

— Iš jūsų išvaizdos matyti, kad įvyko kažkas nepaprasta,— 
tepasakė Holmsas. 

Lestreidas garsiai nusikvatojo. 

— Jūs, kaip ir mes visi, nemėgstate pralaimėti,— pareiškė 
jis.— Betgi žmogus negali būti visada teisus, ar ne, daktare Vot- 
sonai? Prašau ateiti čionai, ponai, ir, tikiuosi, galėsiu jus galu- 
tinai įtikinti, jog šį nusikaltimą įvykdė Džonas Makfarleinas. 

Jis nuvedė mus koridoriumi į tamsų prieškambarį. 

— Padaręs nusikaltimą, Džonas Makiarleinas turėjo ateiti čia 
pasiimti skrybėlės,— kalbėjo įis.— O dabar pažvelkite čionai!-— 
Jis teatrališkai brūkštelėjo degtuką, ir jo šviesoje ant baltos sie- 
nos išvydome kraujo dėmę. Lestreidas prikišo degtuką arčiau, ir 
aš pamačiau, jog tai ne paprasta kraujo dėmė, o aiškus nykščio 
atspaudas. 

— Pažiūrėkit pro lupą, pone Holmsai. 

— Žiūriu. 

— Jūs žinote, kad vienodų pirštų atspaudų pasaulyje nėra? 

— Kažką apie tai esu girdėjęs. 

— Taigi malonėkite palyginti šį atspaudą su Makiarleino 
dešiniosios rankos nykščio atspaudu, kurį šįryt liepiau atspaustė 
smalkoje. 

Jis pridėjo smalkos atspaudą prie kraujo dėmės. Ir be lupos. 
buvo matyti, kad abu atspaudai to paties piršto. Supratau, kad 
mūsų globotinis žuvęs. 

— Viskas aišku! — sušuko Lestreidas. 

— Taip, viskas, — mašinaliai pakartojau aš. 

— Žinoma, aišku, — pridūrė Holmsas. 

Jo balse suskambo kažkokia netikėta gaida, ir aš pažvelgiau: 
į jį. Holmso veidas buvo visiškai pasikeitęs. Jame atsispindėjo: 
vidinis džiaugsmas, o akys švytėte švytėjo. Atrodė, kad jis vos 
įstengia susilaikyti nenusikvatojęs. 

— Vajel Vaje! — pagaliau tarė jis.— Kas galėjo pamanyti? Iš 
tiesų, kokia apgaulinga kartais esti žmogaus išvaizda! Iš pažiū- 
ros toks mielas jaunuolis! Tai pamoka mums, kad nepasikliautu- 
me savo sprendimais, ar ne, Lestreidai? 

— Taip, taip, pone Holmsai, kai kas iš mūsų pernelyg savim 
pasitiki, — pasakė jis. 

Lestreido įžūlumas tiesiog siutino, bet mes negalėjome jai 
prieštarauti. | 

— Matyt, pati Apvaizda taip lėmė, kad, kabindamas nuo gem- 
bės kepurę, jaunuolis atsirėmė dešiniuoju nykščiu į sieną. Tik: 
įsivaizduokit, koks natūralus veiksmas! 

Holmsas kalbėjo ramiai, tačiau jo kūnas buvo įsitempęs it. 
styga nuo tramdomo susijaudinimo. | 

— Beje, Lestreidai, kam priklauso šis nuostabus atradimas? 

— Šeimininkei, poniai Leksington. Ji parodė dėmę naktį bu-- 
dėjusiam policininkui. | 

— O kur jis budėjo? 

— Jis budėjo miegamajame, kur buvo įvykdyta žmogžudystė, 
ir saugojo, kad niekas nebūtų paliesta. 

— O kodėl policija vakar nepastebėjo tos dėmės? 

— Tiesiog nebuvo ypatingo reikalo nuodugniai apžiūrėti 
prieškambarį. Be to, kaip matote, čia nelabai ką ir pastebėsi. 

— Taip, taip, žinoma, nepastebėsi. Jūs tikriausiai neabejojate, 
kad dėmė čia buvo ir vakar? 

Lestreidas pažvelgė į Holmsą, tarsi tas būtų iš proto išsi- 
ikraustęs. Prisipažinsiu, kad ir mane nustebino jo linksima nuo- 
taika ir gana absurdiškas klausimas. 

— Nejaugi jūs manote, jog Makfarleinas vidury nakties išėjo 
iš kalėjimo tam, kad padaugintų įkalčių prieš save? — paklausė 
Lestreidas.— Tegul nors vienas pasaulio kriminalistas patvirtina, 
kad tai ne Makfarleino nykščio atspaudas. 

— Tuo niekas neabejoja. 

— Tai ko dar reikia? — sušuko Lestreidas.— Aš žmogus prak- 
tiškas, pone Holmsai, ir turėdamas įrodymus darau išvadas. Jei 
norėsite dar ką nors pasakyti, rasite mane svetainėje. Einu rašyti 
raporto. 

Holmsas vėl atgavo jam būdingą santūrumą, tačiau man rodės, 
ikad jo akyse žybčiojo džiaugsmo kibirkštėlės. 

— Dievaži, Votsonai, ar matote, kaip nepalankiai viskas klos- 
tosi? — tarė jis.— Ir vis dėlto yra keletas dalykų, kurie teikia 
vilčių mūsų globotiniui. 

— Kaip malonu tai cirdėti! — sušukau džiaugsmingai.— O 
aš maniau, kad jis jau Žuvęs. 

— Jokiu būdu to nepasakyčiau, mielasis Votsonai! Reikalas 
tas, kad įkaltis, kurį mūsų bičiulis Lestreidas mano esant tokį 
seikšmingą, turi vieną labai rimtą trūkumą. 

— Nejaugi, Holmsai! Kokį? 

— Ogi tai, kad vakar man apžiūrint prieškambarį jokio at- 
spaudo ten nebuvo. O dabar, Votsonai, eime truputį pasivaikščioti 
saulės atokaitoje. 

Gerokai sutrikęs, tačiau širdyje pajutęs vilties kibirkštėlę, išėjau 
pasivaikščioti su savo bičiuliu po sodą. Holmsas apėjo aplink 
namą, atidžiai apžiūrėdamas kiekvieną jo sieną. Paskui mudu 
įėjome vidun ir patikrinome visą pastatą nuo rūsio ligi mansar- 
dos. Dauguma kambarių buvo be baldų, tačiau ir juos Holmsas 
smulkiai ištyrė. Pagaliau antro aukšto koridoriuje, kuriame buvo 
durys į tris tuščius miegamuosius, jį vėl ištiko džiaugsmo prie- 
puolis. | 

— Šis įvykis iš tikrųjų nepaprastas, Votsonai,— pasakė jis.— 
„Manau, kad atėjo laikas viską atskleisti mūsų draugui Lestreidui. 
„Jis truputį iš mūsų pasišaipė, o dabar, jei aš teisingai išsprendžiau 
šią užduotį, atėjo mūsų eilė. Taip, taip! Manau, jog jau Žinau, 
kaip tai padaryti. 

Skotland Jardo inspektorius vis dar kažką rašė, kai mud“ 
įėjome į svetainę. 

— Jūs turbūt rašote šio įvykio ataskaitą? — paklausė Holmsas.. 

— Tikra tiesa. 

— Ar jums neatrodo, jog dar šiek tiek per anksti? Man regis, 
tyrimas dar nebaigtas... 

Lestreidas per daug gerai pažinojo mano bičiulį, kad nepai- 
sytų jo žodžių. Jis padėjo plunksnakotį ir smalsiai pažvelgė į jį. 

— Ką jūs norite pasakyti, pone Holmsai? 

— Ogi tai, kad yra svarbus liudytojas, kurio jūs dar nema-- 
tėte. 

— Ar galite jį atvesti? 

— Manau, kad galiu. 

— Tai atveskite. 

— Pasistengsiu. Kiek turite policininkų? 

— Čia pat yra trys. 

— Puiku! — sušuko Holmsas.— Ar jie visi augaloti, tvirti, ar 
jų balsai stiprūs? 

— Savaime suprantama, tik nežinau, kuo čia dėtas balsas? 

— Aš jums padėsiu išsiaiškinti ne tik tai, bet ir dar kai ką, — 
tarė Holmsas.— Malonėkite pakviesti savo vyrus, ir pradėsime. 

Po penkių minučių visi trys policininkai jau stovėjo prieškam- 
baryje. 

— Daržinėje yra šiaudų,— pradėjo Holmsas.— Prašyčiau at-- 
nešti du glėbius. Manau, kad tai labai padės iškviesti liudytoją,. 
apie kurį kalbėjau. Taigi labai jums ačiū! Tikiuosi, kad jūs turite: 
degtukų, Votsonai. O dabar, pone Lestreidai, paprašyčiau eiti su. 
manimi į antrą aukštą. 

Kaip sakiau, tenai buvo platus koridorius su durimis į tris tuš- 
čius miegamuosius. Nuvedęs į koridoriaus galą, Šerlokas Holmsas. 
mus: visus išrikiavo. Policininkai šaipėsi, Lestreidas spoksojo į 
mano bičiulį. Nuostaba jo veide virto laukimu, laukimas — pasi- 
piktinimu. Holmsas stovėjo priešais mus nelyginant pokštininkas,. 
kuris tučtuojau pradės rodyti fokusus. 

— Malonėkite nusiųsti vieną policininką atnešti porą kibiro 
vandens. Šiaudus padėkite štai čia ant grindų, toliau nuo sienų. 
Na, dabar jau viskas paruošta. 

Lestreido veidas paraudo iš pykčio. 

— Ar jūs, pone Šerlokai Holmsai, norite iš mūsų pūuslly- 
čioti? — sušuko jis.— Jeigu jūs ką nors žinole, lai galilė pasakylė 
be viso šito cirko. 

— Garantuoju, mielasis Lestreidai, jog tam, ką aš davūu, yra 
rimtas pamatas. Jūs tikriausiai prisimenate, kad šiek liek pasl 
šaipėte iš manęs prieš keletą valandų, kai sėkmė buvo jūsų) pu- 
sėje, taigi nepykit, kad ir aš viską darysiu su tam tikromis vere- 
monijomis. Prašau atidaryti langą, Votsonai, ir prikišti degtukų 
štai čia prie šiaudų. 

Aš taip ir padariau, sausi šiaudai spragsėdami užsiliepsnojo, 
ir vėjo gainiojami dūmai pasklido po visą kambarį. 

— Dabar, Lestreidai, žiūrėsim, ar pasirodys tas liudytojas. 
O jūs visi šaukit: „Gaisras!“ Na, viens, du, trys... 

— Gaisras! — surikome iš visų jėgų. 

— Ačiū! Prašyčiau dar kartą. 

— Gaisras!. 

— Na, ponai, dar kartelį, visi drauge. 

-— Gaisras!!! 

Mūsų šauksmas tikriausiai nuaidėjo per visą Norvudą. Vos tik 
jam nutilus, įvyko kažkas netikėto. Kitame koridoriaus gale, kur, 
mūsų manymu, buvo aklina siena, staiga prasivėrė durys, ir pro 
jas, it kiškis iš savo urvo, iššoko mažutis, nupiepęs Žmogiūkštis. 

— Nuostabu,— ramiai pasakė Holmsas.— Votsonai, užpilkite: 
kibirą vandens ant šiaudų. Užteks. Lestreidai! Leiskite pristatyti 
svarbiausią jūsų dingusį liudytoją poną Džoną Oldeikrą. 

Inspektorius, netekęs žado, spoksojo į ateivį, o šis mirkčiojo: 
nuo skaisčios šviesos, dėbčiodamas čia į mus, čia į smilkstančius. 
šiaudus. Jo veidas buvo atgrasus — suktas, piktas, žiaurus, jud- 
riomis pilkomis akimis su balzganomis blakstienomis. 

— Kas gi čia dabar? — pagaliau užriko Lestreidas.— Ką jūs. 
čia visą laiką veikėte, a? 

Oldeikras sutrikęs nusijuokė ir susigūžė pamatęs iš pykčio: 
paraudusį įširdusio detektyvo veidą. 

— Nieko blogo! 

— Nieko blogo?! Jūs iš paskutiniųjų stengėtės, kad niekuo 
nekaltas jaunuolis būtų pakartas. Jeigu ne šitas džentelmenas, 
tai jums, ko gero, būtų pasisekę tai padaryti. 

Nelaimingasis žmogėnas pradėjo verkšlenti. 

— Patikėkite manimi, sere, aš paprasčiausiai norėjau tik pa- 
juokauti. 

— Pajuokauti? Užtat mes su jumis juokų nekrėsime. Nuveskit 
jį į svetainę ir palaikykit, kol aš ateisiu. Pone Holmsai,— tarė.jis, 
policininkams išėjus, — nenorėjau kalbėti prie valdinių, bet dakta- 
rui Votsonui girdint nebijau pasakyti, kad tai šauniausias ligi 
šiol jūsų žygis. Nors man nesuprantama, kaip tą padarėte. Jūs 
išgelbėjote nekaltą žmogų ir užkirtote kelią didžiuliam skandalui, 
kuris būtų sužlugdęs mano reputaciją. 

Holmsas nusišypsojo ir patapšnojo Lestreidui per petį. 

— Užuot sužlugusi, garbusis sere, jūsų reputacija nepaprastai 
pakils. Vienur kitur pataisykite ataskaitą, ir visi pamatys, kaip 
sunku apdumti akis inspektoriui Lestreidui. 

— Ar norite, kad jūsų vardas būtų paminėtas? 

— Jokiu būdu. Geriausias atlyginimas man — pats darbas. Gal- 
Jbūt kada nors, labai negreitai, ir man bus atiduota duoklė, jei aš 
leisii savo rūpestingam istorikui imtis plunksnos. Ar ne, Vot- 
sonai? Na, o dabar pažiūrėkime, kur lindėjo ši žiurkė. 

"Koridoriaus galas per šešias pėdas buvo atitvertas tinkuotos 
4aneros siena su meistriškai įtaisytomis slaptomis durimis. Šviesa 
<ionai skverbėsi per pastogėje esančius plyšius. Viduje buvo vie- 
mas kitas baldas, šiek tiek vandens ir maisto atsargų, keletas kny- 
sų bei kažkokių dokumentų. 

— Štai ką reiškia mokėti statyti namus, — tarė Holmsas, išei- 
„damas į koridorių.— Jis galėjo įsirengti slėptuvę pats vienas, nie- 
kam nežinant, išskyrus, be abejo, jo nepamainomą šeimininkę, 
kurią, Lestreidai, reikėtų nedelsiant pridėti prie jūsų laimikio. 

— Aš taip ir padarysiu. Bet, pone Holmsai, kaip jūs sužino- 
jote apie tą slėptuvę. 

— Buvau įsitikinęs, kad tas tipas slepiasi kur nors name. Iš- 
zmatavęs žingsniais viršutinį koridorių, pamačiau, kad jis šešiomis 
pėdomis trumpesnis už pirmo aukšto koridorių. Buvo visiškai 
aišku, kur yra toji slėptuvė. Maniau, kad jis neištvers pajutęs 
gaisro pavojų. Žinoma, mes galėjome įeiti vidun ir suimti jį, bet 
man norėjosi truputį pasismaginti ir priversti: jį patį išlįsti į 
dienos šviesą. Be to, Lestreidai, norėjau ir jus truputį paerzinti 
už jūsų rytmetines pašaipas. 

— Na, sere, jums puikiausiai tai pavyko. Bet kaip jūs, po šimts 
pypkių, apskritai žinojote, kad jis yra name? 

— Iš piršto atspaudo, Lestreidai. Jūs gi sakėte, kad dabar 
viskas aišku. Taip, aišku, bet visai kita prasme. Aš žinojau, kad 
to atspaudo vakar nebuvo. Kaip tikriausiai pastebėjote, aš daug 

dėmesio kreipiu į detales. Išvakarėse nuodugniai apžiūvėjuu prleš- 
kambarį ir gerai įsidėmėjau, kad siena buvo visiškai švari. Unlgi 
atspaudas buvo uždėtas naktį. 

— O kaip? 

— Labai paprastai. Kai vokai su dokumentais buvo užanlspau- 
duoti, Džonas Oldeikras pakišo kurį nors antspaudą Maklarleinui, 
ir šis netyčia uždėjo nykštį ant minkštos smalkos. Visa tai įvyko 
savaime ir taip greit, kad jaunuolis galėjo nė neatsiminti. O gal- 
būt ir pats Oldeikras iš pradžių nesumojo, kokia jam bus iš to 
nauda. Tik vėliau, kiurksodamas toje savo landynėje, staiga su- 
siprotėjo, jog su tuo nykščio atspaudu gali suregzti Maktarleinui 
nenuginčijamą įkaltį. O jau padaryti iš antspaudo vaško kopiją, 
įsidurti pirštą ir išspaudus kraujo ją suvilgyti bei prispausti prie 
sienos arba padaryti tai savo šeimininkės ranka buvo vieni niekai. 
Kertu lažybų, kad tarp dokumentų, kuriuos jis nusinešė į slėp- 
tuvę, rasite antspaudą su nykščio įspaudu. 

— Nuostabu! — sušuko Lestreidas.— Nuostabu! Dabar viskas 
aišku kaip dieną. Bet koks tikslas visos šitos apgavystės, pone 
Holmsai? 

Man buvo tiesiog smagu žiūrėti, kaip pasikeitė detektyvo el- 
gesys: valdingas nugalėtojas virto vaiku, klausinėjančiu savo mo- 
kytoją. | 

— Manau, jog tai ne taip jau sunku paaiškinti. Džentelmeno, 
laukiančio mūsų apačioje, charakteris labai bjaurus, piktas ir 
kerštingas. Jūs žinote, kad kadaise Makiarleino motina jį atstūmė? 
Tikriausiai nežinote. Aš juk sakiau, kad pirmiausia reikia va- 
žiuoti į Blekhitą, o paskui į Norvudą. Tas įžeidimas — šitaip jis 
suprato josios elgesį — nedavė ramybės šlykščiam ir klastingam 
jo protui, ir visą gyvenimą jis troško atkeršyti, tik nežinojo kaip. 
Pastaraisiais metais jo reikalai pablogėjo,— matyt, dėl kažkokių. 
slaptų spekuliacijų, — ir jis suprato nebeišsisuksiąs. Todėl nutaria 
apmulkinti savo kreditorius ir išrašo keletą vertingų čekių kaž- 
kokiam ponui Kornelijui, kuris, manding, yra ne kas kitas, o pats 
Oldeikras. Aš dar neradau tų čekių, bet neabejoju, kad jie pervesti 
į kurio nors provincijos miestelio banką, kur retkarčiais nuvyk- 
davo Oldeikras, mėgstantis gyventi dvilypį gyvenimą. Jis, matyt, 
ketino pakeisti pavardę, kuriam laikui visiškai išnykti ir išsiėmęs 
tuos pinigus pradėti iš naujo gyventi kur nors kitur. Labai pa- 
našu, jog taip galėjo būti. 

Oldeikras buvo tikras, kad išnykdamas užtrins visus savo pėd- 

sakus ir kartu triuškinamai atkeršys savo mylimajai: tik pama- 
nykit — jį nužudė vienintelis jos sūnus. Meistriškai sumanyta ir 
sneistriškai įvykdyta piktadarystė. Testamentas, kuris turėjo būti 
nužudymo dingstis, paslaptingas apsilankymas, apie kurį nežinojo 
net tėvai, „užmiršta“ lazda, kraujo dėmė, apanglėjusio kažkokio 
gyvūno liekanos, sagos degėsiuose — visa tai nuostabu. Tai vora- 
tinklis, iš kurio, kaip dar prieš keletą valandų man atrodė, ne- 
įmanoma išsipainioti. Bet Oldeikras neturėjo svarbiausios meni- 
ninko ypatybės — saiko jausmo. Jis norėjo pagerinti ir taip jau 
tobulą kūrinį — dar standžiau suveržti virvę ant nelaimingosios 
aukos kaklo — ir tuo viską sugadino. Eime, Lestreidai, žemyn. 
„Noriu kai ko jo paklausti. 

Piktadarys sėdėjo savo svetainėje, iš abiejų šonų saugomas 
policininkų. 

— Aš norėjau tik pajuokauti, garbusis sere, pajuokauti, ir 
daugiau nieko, — be perstojo verkšleno jis.— Tikinu jus, sere, jog 
pasislėpiau vien dėl to, kad norėjau pažiūrėti, kokį įspūdį padarys 
mano dingimas. Nejaugi jūs manote, kad aš būčiau leidęs, jog 
kas nors bloga atsitiktų Makiarleinui? 

— Tai nuspręs teismas,— pasakė Lestreidas.— Šiaip ar taip, 
jūs kaltinamas sąmokslu, galbūt net ketinimu įvykdyti žmogžu- 
„dystę. 

— O jūsų kreditoriai tikriausiai pareikalaus koniiskuoti pono 
Kornelijaus banko sąskaitą,— pridūrė Holmsas. 

Žmogėkas pašoko ir piktomis akimis įsisiurbė į mano bičiulį. 

— Matau, jog už daug ką turiu būti dėkingas jums,— sušvokš- 
tė jis.— Kada nors aš dar atsiskaitysiu su jumis. 

Holmsas atlaidžiai nusišypsojo. 

— Mianau, kad artimiausius keletą metų jūs būsite labai už- 
siėmęs,— pasakė jis.— Beje, ką jūs įmetėte į medžių rietuvę kartu 
su senomis kelnėmis?. Padvėsusį šunį, triušius ar dar ką nors? 
"Nesakysite? Oi, kaip negražu iš jūsų pusės! Manau, poros triušių 
užteko ir kraujui, ir apanglėjusiems kaulams. Jei kada nors ra- 
:šysite apie šį įvykį, Votsonai, drąsiai galite paminėti triušius. 

ŠOKANTYS ZMOGIUKAI 


Palinkęs prie mėgintuvėlio, kuriame virė kažkoks dvokalas, 
Holmsas ilgas valandas sėdėjo tylėdamas. Nuleidęs galvą ant 
krūtinės, jis man atrodė panašus į keistą perkarusį paukštį pilkš- 
vomis plunksnomis ir juodu kuodu. 

— Na, Votsonai,— staiga prabilo jis,— ar jūs neketinate in- 
vestuoti savo santaupų į Pietų Afrikos akcijas? 

Aš labai nustebau. Nors ir buvau pripratęs prie keistenybių, 
bet tokio staigaus įsibrovimo į slapčiausias savo mintis niekaip: 
negalėjau paaiškinti. 

— Iš kur, po galais, jūs tai žinote? 

Pasisukęs ant taburetės, jis atsigręžė į mane su garuojančiu. 
mėgintuvėliu rankoje. Giliai įdubusios jo akys linksmai spin- 
dėjo. 

— Prisipažinkite, Votsonai, kad esate apstulbintas. 

— Taip. 

— Reikėtų priversti jus parašyti šiuos žodžius popieriuje ir 
patvirtinti parašu. 

— Kodėl? | 

— Mat po penkių minučių imsite įrodinėti, jog tai esą velniš- 
kai paprasta. 

— Esu įsitikinęs, kad nepasakysiu nieko panašaus. 

— Matote, brangusis Votsonai,— jis įstatė mėgintuvėlį į sto- 
velį ir kreipėsi į mane tartum profesorius į auditoriją, — ne taip 
jau sunku kurti dedukcinių protavimų grandinę, kurioje kiekvie- 
nas sprendimas paprastai kyla iš pirmesnio. Jeigu vėliau pašalin- 
tumėte visus tarpinius sprendimus ir pašnekovui pateiktumėte tik. 
pradinę grandį ir galutinę išvadą, tai jį nustebintumėte, nors toji 
nuostaba nėra pamatuota. Atidžiau įsižiūrėjęs į jūsų kairiosios. 
rankos smiliaus ir nykščio tarpupirštį, nusprendžiau, kad jūs ne- 
sirengiate nedidelio savo kapitalo investuoti į aukso kasyklas. 

— Nematau jokio loginio ryšio. 

—- Galimas dalykas. Tačiau jis yra, ir aš jums tuojau paaiš- 
kinsiu. Štai likusios labai paprastos protavimo grandys: 1. Vakar 
vakare, grįžus iš klubo, jūsų kairiosios rankos smiliaus ir nykščio 
tarpupirštis buvo kreiduotas. 2. Tarpupirštį tarp smiliaus ir nykš- 
čio jūs patrinate kreida, žaisdamas biliardą, kad lazda neslystų. 
3. Biliardą jūs žaidžiate tik su Terstonu. 4. Prieš keturias savaites 
man pasakojote, kad Terstonui pasiūlyta įsigyti Pietų Afrikos 
vertybinių popierių ir kad jis norėjęs jus padaryti savo bendrinin- 
ku, o terminas jau baigėsi. 5. Jūsų čekių knygutė užrakinta mano 
stalčiuje, o rakto jūs iki šiolei neprašėte. 6. Jūs nesirengiate pirkti 
tų vertybinių popierių. 

— Absurdiškai paprasta! — sušukau aš. 

— Taip,— tarė Holmsas kiek suirzęs.— Kiekviena problema 
atrodo vaikiška, kai ji jau išspręsta. O štai ši dar laukia tyrimo. 
Ką pasakysite, drauguži Votsonai? — Jis numetė ant stalo popie- 
ziaus lapelį ir vėl palinko prie mėgintuvėlio. 

Nustebęs ėmiau apžiūrinėti lapelyje nupieštus keistus bereikš- 
mius hierogliius. 

— Tai vaiko piešinys, Holmsai! — šūktelėjau jam. 

— Tai tokia jūsų nuomonė? 

— O ką gi jie galėtų reikšti? 

— Ponui Hiltonui Kiubitui, Noriolko grafystės Ridling Torpo 
„dvaro savininkui, taip pat labai rūpi, ką jie galėtų reikšti. Šis 
galvosūkis atėjo ankstesniu paštu, o jis pats atvyksta vėlesniu 
traukiniu. Stai ir skambutis. Tai tikriausiai jis. 

Ant laiptų pasigirdo sunkūs žingsniai, ir netrukus į kambarį 
įžengė aukštas, rausvaveidis, rūpestingai nusiskutęs džentelmenas, 
kurio skaisčios akys ir žydintys skruostai bylojo apie gerą jo 
gyvenimą toli nuo Beikerio gatvės rūkų. Atrodė, kad į kambarį 
jis atsinešė stipraus ir gaivaus rytinių Anglijos pakraščių oro 
dvelksmą. Jis paspaudė mums rankas ir jau buvo besėdąs, tik 
staiga jo žvilgsnis įsmigo į tą popierių su keistais piešinėliais, 
kurį aš ką tik buvau apžiūrėjęs ir padėjęs ant stalo. 

— Ką gi, pone Holmsai, jūs apie tai manote? — sušuko jis.— 
Man teko girdėti, kad mėgstate keistas paslaptis. Nemanau, jog 
rastumėte ką nors keistesnio. Šį lapelį jums atsiunčiau iš anksto, 
kad patyrinėtumėte jį, dar prieš man atvykstant. 

— Piešinys, be abejo, keistas,— tarė Holmsas.— Iš pirmo 
žvilgsnio vaikiška išdaiga — ant popierėlio nupiešta šokančių 
žmogiukų eilutė. Kodėl šiai keistenybei jūs teikiate tokią reikšmę? 


182 


— Aš nesukčiau sau galvos, pone Holmsai, jei ne žmona. Šis 
popierėlis ją mirtinai išgąsdino. Ji nieko nesako, bet jos akyse 
matau siaubą. Štai kodėl norėčiau viską iki galo išsiaiškinti. 

Holmsas pažvelgė į popierėlį priešais saulės šviesą. Tai buvo 
iš bloknoto išplėštas lapas. Pieštuku nupieštos figurėlės stovėjo 
išrikiuotos šitaip: 


XXVI RIMAS AŽJX 

Kurį laiką Holmsas atidžiai jas apžiūrinėjo, paskui lapelį rii- 
pestingai sulankstė ir įsidėjo į užrašų knygutę. 

Atrodo, reikalas bus įdomus ir nepaprastas, — tarė jis.— Laiške 
jūs nurodėte keletą aplinkybių, pone Hiltonai Kiubitai, bet aš bū- 
čiau jums dėkingas, jeigu dar kartą išdėstytumėte jas mano drau- 
gui, daktarui Votsonui. 

— Menkas iš manęs pasakotojas,— tarė mūsų svečias, nervin- 
gai sunerdamas ir vėl išskėsdamas didelių tvirtų rankų pirštus.— 
Jūs tiesiog manęs klauskite, jeigu bus kas neaišku. Aš pradėsiu pa- 
sakoti nuo savo vedybų praėjusiais metais, bet pirmiausia noriu 
pasakyti, kad nors nesu turtingas, tačiau Kiubitai gyvena Ridling 
Torpe jau penki šimtmečiai. Visoje Nortolko graiystėje nėra kil- 
mingesnės giminės. Pernai, atvykęs šventėms į Londoną, apsi- 
gyvenau pensione Raselo aikštėje, nes tenai buvo apsistojęs ir 
Parkeris, mūsų parapijos vikaras. Pensione buvo ir jauna ameri- 
kietė Petrik, Elsė Petrik. Mes susidraugavome, ir, baigiantis mė- 
nesiui, aš ją kuo karščiausiai įsimylėjau. Ramiai susituokę civi- 
linės metrikacijos biure, mes grįžome į Norfolką. Jums, pone 
Holmsai, gali atrodyti keista, kad vyras iš garsios senos šeimos 
šitaip veda moterį, nieko nežinodamas nei apie ją, nei apie jos 
gimines. Bet jeigu jūs ją pamatytumėte ir pažintumėte, tai supras- 
tumėte mane. 

Elsė iš pat pradžių buvo atviraširdė su manim. Nepasakyčiau, 
kad ji man nebūtų davusi progos ją palikti, jei aš būčiau to pa- 
norėjęs. 

„Gyvenime turėjau nemalonių pažinčių, — pasakė ji.— Norėčiau 
viską užmiršti. Norėčiau niekada neminėti praeities, nes prisimi- 
nimai man suteikia daug skausmo. Jei vesite mane, Hiltonai, tai 

"vesite moterį, kuri pati neturi ko gėdytis, bet jums teks pasikliauti 
vien tik mano žodžiu ir leisti man tylėti apie tai, kas buvo iki tol, 
kol tapau jūsų. Jei sąlygos jums per sunkios, vykite į Norfolką 
ir palikite mane vieną.“ Šiuos žodžius ji ištarė vestuvių išvaka- 
rėse. Aš sutikau su jos sąlygomis ir savo pažadą tesėjau. 

Stai jau metai praėjo, kai mudu vedę. Buvome labai laimingi. 
"Tačiau prieš mėnesį, birželio pabaigoje, pirmą kartą pastebėjau 
nelaimės ženklus. Viėną dieną mano žmona gavo laišką iš Ame- 
rikos: aš pamačiau amerikietišką pašto ženklą. Mirtinai išbalusi 
ji perskaitė laišką ir įmetė jį į ugnį. Elsė niekada apie jį ne- 
kalbėjo, tylėjau ir aš, nes pažadas yra pažadas, bet nuo to laiko 
ji neturi ramios valandos. Baimės išraiška sustingo jos veide, lyg 
ko lauktų ir tikėtųsi. Būtų geriau, kad ji viską papasakotų man, 
tuomet įsitikintų, jog aš esu geriausias josios draugas. Tačiau 
kol Elsė pati neprabils, aš negaliu jos klausinėti. Atminkite, pone 
Holmsai, ji yra ištikima žmona, ir kad ir kokia nelaimė ją būtų 
praeity ištikusi, tai įvyko ne dėl jos kaltės. Aš esu tik paprastas 
Noriolko skvairas, bet Anglijoje nėra žmogaus, kuris savo šeimos 
garbę vertintų labiau negu aš. Elsė tai puikiai žino ir puikiai 
žinojo prieš mums susituokiant. Ji niekados nesuterš šeimos gar- 
"bės — tuo aš esu įsitikinęs. 

Na, o dabar aš prieinu prie keistosios šio pasakojimo dalies. 
Prieš savaitę — tai buvo praėjusį antradienį — ant palangės ra- 
dau keletą keistų šokančių figūrėlių, panašių į šias. Jos buvo 
nupieštos kreida. Maniau, gal berniukas, dirbantis arklidėje, jas 
nupiešė, bet šis prisiekė nieko apie tai nežinąs. Siaip ar taip, tie 
piešiniai atsirado naktį. Aš juos nutryniau ir paskui užsiminiau 
apie tai žmonai. Mano nuostabai, ji sutiko šią žinią labai rimtai 
ir prašė manęs parodyti, jeigu piešiniai vėl atsirastų. Visą savaitę 
nieko nepastebėjau, bet vakar rytą sode ant saulės laikrodžio ra- 
dau padėtą šį lapelį. Kai parodžiau jį Elsei, ši apalpo. Dabar ji 
visą laiką vaikšto lyg apdujusi, sutrikusi, sų siaubu akyse. Tada 
parašiau jums laišką ir nusiunčiau šį lapelį, pone Holmsai. Į po- 
liciją kreiptis. negalėjau, nes iš manęs būtų tik pasijuokę, bet, jei 
Žžmotiai grėsia pavojus, esu pasiryžęs atiduoti paskutinę monetą, 
kad tik ją apginčiau. | 


Puikus vyras buvo šis senosios anglų žemės sūnus, paprastas, 
tiesus ir kilnus, -didelėmis rimtomis mėlynomis akimis ir plačiu 
maloniu veidu. Meilė žmonai ir: pasitikėjimas spindėjo kiekviena- 

me jo veido bruože. Holmsas labai įdėmiai išklausė jo pasakoji- 
aną, paskui kurį laiką sėdėjo susimąstęs. 

— Ar jums neatrodo, pone Kiubitai,— prabilo jis pagaliau,— 
kad geriausia būtų tiesiog kreiptis į žmoną ir paprašyli alskleisti 
paslaptį? 

Hiltonas Kiubitas papurtė didžiulę savo galvą. 

— Pažadas yra pažadas, pone Holmsai. Jeigu Elsė norės, Ji 
iman viską papasakos. Jeigu ne, aš nelinkęs to reikalauti. Tačiau 
turiu teisę pats viską sužinoti ir ja pasinaudosiu. 

— Padėsiu jums kiek galėdamas. Pirmiausia, ar negirdėjote, 
kad kaimynystėje būtų pasirodę svetimų žmonių? 

— Ne. 

— Manau, kad vieta nuošali. Svetimas žmogus būtų pastebė- 
tas. 

— Netolimoje kaimynystėje, taip. Tačiau prie pat mūsų, pa- 
jūryje, yra nedidelių kaimelių su gerais paplūdimiais. Ūkininkai 
nuomoja kambarius. 

— Matyt, šie hieroglifai turi tam tikrą prasmę. Jei jie nupiešti 
šiaip sau, padrikai, galbūt mums ir nepavyks tos prasmės at- 
skleisti. Tačiau, jei juos sieja sistema, mes tai sužinosime. Sis 
vienas pavyzdėlis yra toks trumpas, kad aš nieko negaliu pasakyti, 
o ir faktų, kuriuos man pateikėte, taip maža, kad nėgalime pra- 
dėti tyrimo. Siūlau jums grįžti į Norfolką, atidžiai viską sekti ir 
tiksliai nukopijuoti naujus pasirodančius šokančius žmogiukus. 
Tūkstantį kartų reikia apgailestauti, kad jūs nenukopijavote tų, 
kurie kreida buvo nupiešti ant palangės. Atsargiai apklausinėkite, 
ar kaimynystėje nėra svetimų žmonių. Kai tik bus kokia naujie- 
na, vėl atvykite pas mane. Tai pats geriausias patarimas, kokį 
dabar jums galiu duoti, pone Hiltonai Kiubitai. Jei atsitiktų kas 
svarbaus ir neatidėliotino, visada būsiu pasirengęs atvykti ir su- 
sitikti su jumis Noriolko dvare. 

Po šio pokalbio Šerlokas Holmsas nuolat būdavo susimąstęs, 
ir kelias dienas matydavau iš užrašų knygutės išsiimant tą po- 
pierėlį ir ilgai rimtai tiriant keistas figūrėles. Apie tai jis nekal- 
bėdavo, tačiau, praėjus porai savaičių ar daugiau, vieną popietę, 
kai rengiausi išeiti, Holmsas man šūktelėjo: 

— Jūs geriau likite čia, Votsonai. 

— Kodėl? 

— “Šį rytą iš Hiltono- Kiubito. gavau telegramą — jūs prisime- 
nate Hiltoną Kiubitą ir šokančius jo žmogiukus? Dvidešimt mi- 

nučių antros jis turi būti Londone, Liverpulio gatvėje, ir kiek- 
vieną minutę gali čia pasirodyti. Kiek galima spręsti iš telegra- 
mos, vėl kažkas atsitiko. 

Laukti teko neilgai, nes mūsų Noriolko skvairas, sėdęs į ka- 
rietaitę, atvyko tiesiai iš stoties. Jis buvo susirūpinęs ir prislėgtas, 
akys pavargusios, kakta išvagota raukšlių. 

— Ši istorija mane erzina, pone Holmsai,— tarė jis ir sunkiai 
susmuko fotelyje.— Sunku, kai jauti esąs apsuptas nematomų, ne- 
pažįstamų žmonių, kurie tau kažką rezga, bet dar sunkiau, kar 
žinai, jog iš lėto žudoma tavo žmona. Mirtingam žmogui reikia 
įtempti visas jėgas, norint ištverti. Ji tiesiog džiūsta mano akyse.. 

— Ar ji ką nors sakė? 

— Ne, pone Holmsai. Kartais atrodydavo, kad vargšelė nori 
prabilti, bet negali ryžtis šiam žingsniui. Aš bandžiau jai padėti, 
bet, reikia pasakyti, nevykusiai, ir tik atbaidžiau ją. Ji užsiminė 
apie mūsų giminės senumą, apie gerą mūsų vardą grafystėje bei 
mūsų pasididžiavimą nesutepta garbe, ir aš jaučiau, kad ji nori 
pasipasakoti, bet vėl nukreipdavo pokalbį kita linkme. 

— O jūs pats ką nors sužinojote? 

— Daug ką, pone Holmsai. Atvežiau jums keletą naujų nu- 
pieštų šokančių žŽmogiukų ir, kas svarbiausia, aš pats jį mačiau. 

— Ką? Žmogų, kuris juos piešia? 

— Taip. Mačiau jį piešiant. Tačiau papasakosiu jums viską: 
iš eilės. Grįžęs iš jūsų, kitą rytą pirmiausia pastebėjau naują šo-- 
kančių žmogiukų eilutę. Jie buvo nupiešti kreida ant juodų me-- 
dinių daržinės durų. Daržinė yra kitoje pievelės pusėje, priešais 
mūsų langus. Aš juos perpiešiau, prašom.— Jis išlygino lapelį ir 
padėjo ant stalo. Ten buvo nupiešti tokie hieroglifai: 


ASKALAARYJ MAN 


— Puiku! — sušuko Holmsas.— Puiku! Prašom pasakoti to-- 
liau! 

— Nusipiešęs juos, nutryniau, bet po poros dienų rytą atsirado: 
naujas užrašas. Štai jo kopija: 

ASXKO o JAB 


Holmsas džiaugėsi ir iš pasitenkinimo trynė rankas. 

— Duomenų sparčiai daugėja, — tarė jis. 

— Po trijų dienų radau laiškelį, prislėgtą akmeniu ant saulės 
Žaikrodžio. Štai jis. Figūrėlės, kaip matote, lygiai tokios pačios 
kaip ir paskutinį kartą. Tada nusprendžiau patykoti. Pasiėmiau 
revolverį ir atsisėdau savo kambary, kurio langai išeina į pievelę 
17 sodą. Kambaryje buvo tamsu, už lango švietė mėnesiena. Apie 
antrą valandą nakties už nugaros išgirdau žingsnius — apsisiau- 
tusi chalatu įėjo žmona. Ji ėmė prašyti, kad eičiau miegoti. Atvirai 
pasakiau, kad noriu pamatyti tą, kuris mums krečia tokius kvailus 
pokštus. Ji atsakė, jog tai neprotinga išdaiga ir aš neturįs to 
paisyti. 

„Jei tave tai iš tikrųjų erzina, Hiltonai, mudu galime išvykti 
kur pakeliauti, kad išvengtume šito nemalonumo.“ 

„Kaip? Dėl kažkokių kvailysčių palikti savo namus? Visa gra- 
Žystė juoksis iš mūsų.“ 

„Eikime miegoti,— atsakė ji, — pakalbėsime rytą.“ 

Staiga, mums besikalbani, pamačiau, kaip mėnesienoje išblyš- 
kęs jos veidas dar labiau pabalo, o ranka suspaudė man petį. 
Daržinės šešėlyje kažkas sujudėjo. Išvydau tamsią sėlinančią fi- 
gūrą, kuri atslinko iš už kampo ir atsitūpė priešais duris. Nutvė- 
ręs revolverį, šokau prie durų, bet žmona pripuolė prie manęs 
ir apsikabinusi laikė iš visų jėgų. Pamėginau išsivaduoti, bet ji 
žūtbūt stengėsi man sutrukdyti. Pagaliau išsilaisvinau iš jos, bet, 
kol atidariau duris ir pribėgau prie daržinės, nepažįstamasis buvo 
dingęs. Tačiau jis paliko savo buvimo žymes: ant durų vėl mar- 
gavo tie patys šokantys žmogiukai, išrikiuoti tokia pačia tvarka 
kaip ir anuos du kartus, kuriuos jau. buvau perpiešęs ant popie- 
riaus. Apibėgau aplink, bet nieko neradau. Ir keisčiausia, kad 
wisą laika tasai žmogus buvo kažkur netoliese, nes rytą, apžiūri- 

nėdamas duris, po eilute, kurią jau buvau matęs, radau nupieštus 
dar kelis žmogiukus. 

— Ar turite juos? 

— Taip. Žmogiukų labai nedaug. Aš juos nukopijavau, pra- 
šom. | 

Vėl jis padavė popierėlį. Žmogiukai atrodė šitaip: 


RXAAK V 


— Sakykite,— tarė Holmsas, ir aš iš jo akių galėjau suprastš 
jį; esant labai susijaudinus; — ar šitie buvo tik priedas prie pir- 
mųjų, ar jie buvo nupiešti visiškai atskirai. 

— Jie buvo ant kitos durų lentos. 

— Puiku. Mums tai nepaprastai svarbu ir teikia vilties. Pone 
Hiltonai Kiubitai, dėstykite toliau šiuos nepaprastai įdomius savo: 
parodymus. 

— Tai beveik ir viskas, pone Holmsai. Aš supykau ant žmo- 
nos, kad ji mane sulaikė tuo metu, kai galėjau sugauti tą slapu- 
kaujantį niekšą. Ji sakė bijojusi, jog man neatsitiktų kas bloga. 
Akimirką man toptelėjo mintis ją baiminantis gal dėl to, kad 
nepažįstamajam kas nors neatsitiktų, nes ji tikrai žino, kas tas. 
žmogus ir ką reiškia tie keisti jo Ženklai. Tačiau mano žmonos. 
balso tonas, pone Holmsai, ir jos akių Žvilgsnis neleidžia man. 
abejoti. Aš esu įsitikinęs, kad ji rūpinosi manimi. Štai ir visa 
istorija. Dabar laukiu patarimo, ką man toliau daryti. Aš pasiry-- 
žęs pustuzinį savo kumečių paslėpti krūmuose ir, kai tas pasalū- 
nas vėl ateis, užkurti jam tokią pirtį, kad jis duotų mums ra-- 
mybę. | | 

— Kažin ar tokia priemonė nėra per daug paprasta šiuo at-- 
veju,— tarė Holmsas.— Kiek jūs dar galite pabūti Londone? 

— Šiandien turiu grįžti. Negaliu palikti žmonos vienos naktį.. 
Ji labai jaudinosi ir prašė manęs grįžti. 

— Jūsų tiesa. Bet, jei galėtumėt luktelėti, po dienos kitos- 
būčiau pasirengęs vykti kartu su jumis. Tuo tarpu palikite mam 
šiuos popierėlius. Tikiuosi netrukus jus aplankyti ir daug ką pa-- 
aiškinti. 

= Svečio akivaizdoje Serlokas Holmsas laikėsi profesinio savo 
orumo, nors man, gerai jį pažįstančiam, nestunki buvo pastebėti, 
kad jis labai susijaudinęs. 

Tačiau, vos plati Hiltono Kiubito nugara dingo už durų, muno 
>ičiulis puolė prie stalo, išdėliojo priešais save visus popierėlius 
su šokančiais žmogiukais ir ėmėsi kruopščiai išradingai analizuoll, 
Aš jį stebėjau dvi valandas. Čia ant vieno, čia ant kilo lapelio Jis 
vedžiojo figūras bei raides ir buvo taip įnikęs į savo darbą, Jog 
tikriausiai pamiršo, kad aš čia esu. Kartais jam sekėsi, tuomet 
švilpavo ir niūniavo, kartais susimąstydavo ir valandėlę sėdėdavo 
suraukęs antakius, kažkur įbedęs beprasmį žvilgsnį. Galiausiai 
šūktelėjo iš pasitenkinimo, pašoko nuo kėdės ir trindamas rankas 
„ėmė vaikščioti po kambarį. Paskui, paėmęs telegramos blanką, 
ilgai rašė. 

— Jei viskas bus taip, kaip tikiuosi, į savo rinkinį, Votsonai, 
jūs galėsite įtraukti dar vieną įdomią istoriją, — tarė jis.— Tikiuo- 
si, kad rytoj galėsime vykti i Nortolką ir nuvežti savo draugui 
gana tikslių žinių apie jo nemalonumo priežastį. 

Prisipažinsiu, mane pagavo smalsumas, bet žinojau, kad ateis 
laikas ir Holmsas viską atskleis neprašomas. Todėl laukiau, kada 
jis teiksis man viską papasakoti. 

Tačiau atsakymas į Holmso telegramą užtruko. Praėjo dvi 
nekantraus laukimo dienos. Pastatęs ausis, Holmsas klausėsi 
kiekvieno durų skambučio. Antros dienos vakarą atėjo Hiltono 
Kiubito laiškas. Jo namuose viskas buvę ramu, išskyrus ilgą už- 
rašą, atsiradusį tą rytą apačioje, ant saulės laikrodžio. Į laišką 
Kiubitas įdėjo piešinį: 


ARAJAADJUANIA 


Keletą minučių Holmsas tūnojo palinkęs prie šio keisto rašto, 
paskui staiga pašoko nustebęs ir pasipiktinęs. Jo veidas buvo su- 
sirūpinęs: 

— Reikėjo seniai užkirsti kelią šiai istorijai, — pasakė Holm- 
sas.— Ar šį vakarą yra koks traukinys į Nort Volšemą? 

Aš pažiūrėjau į tvarkaraštį. Paskutinis traukinys jau buvo iš- 
ėjęs. 

— Tada rytoj anksti papusryčiausime ir išvyksime pirmuoju 
traukiniu. Mes ten nepaprastai reikalingi. O! Štai ir lauktoji te- 
legrama. Luktelėkite minutę, ponia Hadson,— gal reiks atsaky- 
mo. Ne, viskas yra taip, kaip ir tikėjausi. Telegrama dar kartą 
patvirtina, kad mes negalime delsti nė minutės. Hiltonui Kibitui 
reikia tučtuojau viską paaiškinti, nes mūsų naivusis Nortolko: 
skvairas pakliuvo į keistą ir pavojingą voratinklį. 

Deja, Holmso žodžiai pasitvirtino. Ir dabar, baigdamas pasa- 
koti šią istoriją, kuri iš pradžių man atrodė vaikiška ir keista,. 
dar kartą išgyvenu tuomet mane apėmusią baimę bei siaubą. 
Kaip norėčiau pateikti skaitytojams laimingą pabaigą! Tačiau juk. 
mano užrašai — įvykių kronika, ir negaliu išvengti šios keistos 
istorijos tragiškos pabaigos, kuri, praslinkus kelioms dienoms, po- 
visą Angliją išgarsino Ridling Torpo sodybą. 

Vos spėjome išlipti Nort Volšeme ir pasakyti mūsų atvykimo: 
tikslą, prie mūsų pribėgo stoties viršininkas. 

— Tikriausiai jūs esate sekliai iš Londono? — paklausė jis. 

Apmaudo šešėlis nuslinko Holmso veidu. 

— Kodėl jūs taip manote? 

— Matote, iš Norvičo ką tik atvyko policijos inspektorius: 
Martinas. O gal jūs esate chirurgai? Ji dar gyva, bent jau tokios. 
buvo paskutinės žinios. Jūs dar galite spėti ją išgelbėti — nors. 
kartuvėms. | 

Holmsas paniuro, kaktoje įsirėžė raukšlės. 

— Mes vykstame į Ridling Torpo dvarą,— pasakė jis,— ir 
nieko nežinome, kas ten atsitiko. 

— Baisus dalykas,— tarė stoties viršininkas.— Abu nušauti. 
abu — ponas Hiltonas Kiubitas ir jo žmona. Jinai nušovė jį, o: 
paskui pati nusišovė — taip pasakoja tarnai. Jis mirė, ir ji kažin 
ar atsigaus. Tai viena iš seniausių Norfolko gratystės giminių: 
ir pati garbingiausia. 

Netaręs nė žodžio, Holmsas nuskubėjo prie karietaitės ir per“ 
visą ilgą septynių mylių kelionę tylėjo. Retai kada matydavau 
jį tokį prislėgtą. Dar traukinyje jis buvo kažkoks nesavas ir su 
nerimu atidžiai vartė rytinius laikraščius. Holmsą tarsi pritrenkė- 
staigi Žinia, kad jo būgštavimai išsipildė. Jis sėdėjo atsilošęs, 
paskendęs liūdnose mintyse. O aplinkui buvo į ką pasidairyti. Mes. 
važiavome tipiška Anglijos kaimo vietove: žmonės čia gyveno. 
tolokai viena: nuo kitos išsimėčiusiose sodybose, o žalio lėkšto- 
gamtovaizdžio fone viena šalia kitos keturkampiais bokštais stie-- 

pėsi didžtulės bažnyčios, bylojančios apie senosios Rytų Anglijos 
šlovę ir klestėjinfą. Pagaliau viršum žaliojo Norfolko pakraščio 
pasirodo violetinė Siaurės jūros juosta, ir vežėjas botkočiu pa- 
rodė iš giraitės kyšančius du plytų ir medžio pastatus. 

— Tai Ridling Torpo dvaras,— tarė jis. 

Kai privažiavome prie paradinių durų su portiku, priešais jas 
pamačiau teniso aikštelę, niūrią daržinę ir saulės laikrodį ant 
pjedestalo,— visa tai mums jau buvo kraupiai pažįstama. Iš aukš- 
to brikelio ką tik buvo išlipęs mitrus vyriškis, greitas, budrus, 
pomaduotais ūsais. Jis pasisakė esąs Norfolko policijos inspekto- 
+ius Martinas. Išgirdęs mano bičiulio pavardę, jis stipriai nusi- 
stebėjo. 

— Pone Holmsai, bet nusikaltimas buvo padarytas tik trečią 
valandą ryto. Kaip jūs galėjote sužinoti apie jį Londone ir at- 
vykti čia tuo pačiu metu kaip ir aš? 

— Aš numačiau tą nusikaltimą. Skubėjau užkirsti jam kelią. 

— Vadinasi, jūs turite svarbių įrodymų, kurių mes nežinome. 
Kalbama, kad jie sugyveno labai gražiai. 

— Aš žinau tik šokančių žmogiukų paslaptį, — tarė Holmsas.— 
Paaiškinsiu jums vėliau. Kadangi jau per vėlu užkirsti kelią tra- 
-gedijai, man rūpi, kad mano informacija padėtų teisingumui. Ar 
jūs pagelbėsite man tirti šį dalyką, ar norite, kad veikčiau at- 
skirai? 

— Man būtų didelė garbė dirbti drauge su jumis, pone Holm- 
sai, — rimtai atsakė inspektorius. 

— Tuomet, kad veltui neleistume laiko, norėčiau išklausyti 
liudininkų parodymus ir apžiūrėti įvykio vietą. 

Inspektorius Martinas buvo nuovokus ir leido mano bičiuliui 
veikti kaip tinkamam, o pats tik rūpestingai Žžymėjosi tyrimų 
rezultatus. Iš ponios Kiubit kambario laiptais nulipo vietinis gy- 
dytojas, senyvas žilaplaukis žmogus. Jis pranešė, kad moteris 
sunkiai sužeista, bet greičiausiai nemirtinai. Kulka kliudė smege- 
nis, ir ji, matyt, dar negreit atgaus sąmonę. Į klausimą, ar ji 
'buvo peršauta ar šovė į save pati, gydytojas nedrįso kategoriškai 
atsakyti. Turbūt buvo šauta iš arti. Kambaryje rastas tik vienas 
revolveris, kurio du užtaisai tušti. Ponui Hiltonui Kiubitui patai- 
kyta tiesiai į širdį. Lygiai taip pat galima spėlioti, kad jis nušovė 
ją, o paskui pats nusišovė, arba kad ji žudikė, nes revolveris gu- 
lėjo ant grindų, vienodu atstumu tarp abiejų. 

— Ar jis iš ten išneštas? — paklausė Holmsas. 

— Mes nieko nejudinome, išskyrus damą. SLS mes 
negalėjome palikti ant grindų. 

— Seniai jūs čia, daktare. 

— Nuo ketvirtos. valandos ryto. 

— Vienas? 

— Su policininku. 

— Ir jūs nieko nelietėte? 

— Nieko. 

— Labai protingai pasielgėte.. Kas jus iškvietė? 

— Kambarinė Sonders. 

— Ar tai ji sukėlė visus ant kojų? 

— Ji ir ponia King, virėja. 

— Kur jos dabar. 

— Turbūt virtuvėje. 

— Aš manau, kad mes tuojau pat jas išklausysime. 

Sena, ąžuolo paneliais išmušta svetainė aukštais langais virto - 
tardymo sale. Dideliame senoviškame krėsle sėdėjo Holmsas. Iš- 
vargusiame veide atkakliai švietė akys, kuriose išskaičiau tvirtą 
pasiryžimą skirti šiam tyrimui, jei reikės, visą gyvenimą, kol už 
klientą, kuriam padėti nebespėjo, pagaliau bus atkeršyta. Korek- 
tiškasis inspektorius Martinas, senas žilagalvis kaimo gydytojas, 
aš ir ilegmatiškas kaimo policininkas buvome keisti jo bendrai. 

Abi moterys viską papasakojo gana aiškiai. Šūvis pažadino 
jas iš miego, paskui pasigirdo dar vienas. Jos miegojo gretimuose 
kambariuose. Ponia King puolė pas Sonders, ir abi drauge nulipo: 
žemyn. Kabineto durys buvo praviros. Ant stalo degė žvakė. Vi- 
duryje sukniubęs tysojo šeimininkas. Jis jau buvo negyvas. Prie 
lango, atrėmusi galvą į sieną, gulėjo jo žmona. Ji buvo sunkiai 
sužeista, viena veido pusė pasruvusi krauju. Moteris sunkiai kvė- 
pavo ir negalėjo ištarti nė žodžio. Koridoriuje ir kambaryje tvy- 
rojo parako ir dūmų kvapai. Langas buvo uždarytas ir iš vidaus 
užkabintas. Abi moterys tatai patvirtino nedvejodamos. Jos tuoj: 
pat iškvietė gydytoją ir policininką. Paskui su arklininku ir ber- 
niuku nunešė sužeistą šeimininkę į jos kambarį. Ji ir vyras, pa-- 
sirodo, ką tik buvo atsikėlę: jis ant naktinių drabužių buvo užsi-- 
metęs chalatą, o ji — jau su suknele. Kabinete niekas nebuvo pa- 
liesta. Kiek joms buvo žinoma, šeimininkai niekada tarp savęs 
nesivaidydavo. Moterys visados juos laikė labai darnia pora. 

Tokie buvo svarbiausi tarnų parodymai. Į inspektoriaus Mar- 
tino klausimą jos tvirtai atsakė, kad visos durys buvo užsklęstos 

iš vidaus ir kad iš namo pabėgti niekas negalėjo. Atsakydamos 
Holmsui, jos abi prisiminė parako kvapą pajutusios vos išbėgu- 
sios iš savo kambarių į laiptinę. 

— Prašom įsidėmėti šį faktą,— tarė Holmsas savo kolegai— 
Manau, dabar mes galime nuodugniai apžiūrėti kambarį. 

Kabinetas buvo nedidelis. Prie trijų sienų buvo sustatytos kny- 
gų lentynos, rašomasis stalas — priešais langą į sodą. Į akis pir- 
miausia krito didžiulis paslikas nelaimingojo skvairo kūnas. Išsi- 
draikę jo drabužiai rodė, kad buvo ką tik iššokęs iš lovos. Šauta 
] jį iš priešakio, ir kulka, pervėrusi širdį, liko kūne. Mirė iš karto, 
nesikankindamas. Nei ant chalato, nei ant rankų parako žymių 
nebuvo. Kaimo gydytojo parodymu, parako žymės teliko ant žmo- 
nos veido, bet jos ranka buvo švari. 

— Kad žymių nėra, tai dar nieko nereiškia, nors jų buvimas 
daug ką rodytų,— tarė Holmsas.— Jei kartais parakas iš blogai 
įdėto šovinio nepurkščia atgal, galima ilgai šaudyti ir nesusitepti 
rankų. Siūlyčiau išnešti pono Kiubito lavoną. Tikriausiai, daktare, 
jums nepasisekė rasti kulkos, kuri sužeidė damą? 

— Tam reikėtų rimtos operacijos. Tačiau revolveryje liko dar 
keturi užtaisai. Buvo iššauta du kartus ir padarytos dvi žaizdos. 
Kiekvienos kulkos vieta aiški. 

— Gali taip tik atrodyti, — tarė Holmsas.— Bet ar sugebėtu- 
mėt paaiškinti, iš kur atsirado ta kulka, kuri prakirto lango rėmą. 

Staiga jis apsisuko ir ilgu, plonu pirštu dūrė į skylę, prakirstą 
lango rėme per kokį colį nuo apačios. 

— Po galais! — sušuko inspektorius.— Kaip jūs ją pastebė- 
jote? 

— Todėl, kad jos ieškojau. 

— Puiku! — tarė kaimo gydytojas.— Jūs, sere, žinoma, teisus. 
Vadinasi, buvo trečias šūvis, ir turėjo būti trečias asmuo. Tačiau 
kas jis ir kaip pabėgo? 

— Į šį klausimą mes ir pabandysim atsakyti,— pažadėjo Šer- 
lokas Holmsas.— Prisimenate, inspektoriau Martinai, tarnaitės 
sakė, kad, vos išbėgusios iš savo kambarių, pajuto parako kvapą. 
Aš pabrėžiau, kad šis faktas yra nepaprastai svarbus. 

— Taip, sere. Prisipažįstu, kad tuo metu aš jūsų nesupratau. 

— Šis faktas perša išvadą, kad šaudymo metu ir langas, ir 
durys buvo atdari. Kitaip parako dūmai nebūtų taip greitai pa- 
sklidę po namą. Tam reikėjo skersvėjo. Tačiau durys ir langas 

buvo atverti labai trumpai. 

— Kuo jūs tai įrodysite? 

— Žvakė neapvarvėjusi. 

— Puiku! — sušuko inspektorius.— Puiku! 

— Neabejodamas tuo, kad įvykio metu langas buvo atidarytas, 
aš supratau, kad čia turėjo būti ir trečias asmuo, kuris iš anapus 
šovė pro atvirą langą. Sūvis, skirtas tam asmeniui, galėjo kliudyti 
rėmą. Aš pasižiūrėjau, ir štai kulkos žymė. 

— Kas galėjo uždaryti ir užkabinti langą? 

— Pirmasis moters impulsas vertė uždaryti ir užkabinti langą. 
O! Kas gi čia? 

Ant kabineto stalo buvo numestas šeimininkės rankinukas — 
puošnus nedidelis rankinukas iš krokodilo odos ir sidabro. Holm- 
sas jį atidarė ir viską išėmė. Ten buvo tik dvidešimt banknotų 
po penkiasdešimt svarų, perrištų gumele, ir daugiau nieko. 

— Jį turite saugoti, nes bus reikalingas teisme,— tarė Holm- 
sas, perduodamas rankinuką ir pinigus inspektoriui.— Dabar rei- 
kia nustatyti, kam buvo skirta ši trečioji kulka, kuri, kaip aiškiai 
rodo suskaldytas medis, šauta iš vidaus. Norėčiau dar kartą pa- 
matyti ponią King, virėją... Jūs minėjote, ponia King, kad pabu- 
dote nuo garsaus šūvio. Ar norėjote pasakyti, kad jis jums pasirodė 
garsesnis už antrąjį? 

— Matote, sere, jis mane prikėlė iš miego, ir man sunku spręs- 
ti. Bet jis atrodė labai garsus. | 

— Ar jums neatrodo, kad tai galėjo būti du šūviai, pasigirdę 
tą pačią akimirką. 

— Sunku ką nors tvirtinti, sere. 

— Matyt, taip ir buvo. Inspektoriau Martinai, rodos, šis kam- 
barys mums jau niekuo nepagelbės. Būkite malonus ir palydėkite 
mane į sodą, gal ten sužinosime ką nors įdomaus. 

Gėlių lysvė driekėsi iki pat kabineto lango, ir priėję arčiau 
mes visi aiktelėjome iš nuostabos. Gėlės buvo sutryptos, minkšta 
žemė išmarginta pėdomis — dideliais vyriškais batais su smailio- 
mis nosimis. Holmsas šmirinėjo po žolę ir lapus kaip skalikas, 
ieškantis sužeisto paukščio. Paskui jis linksmai sušuko ir palinkęs 
į priekį pakėlė nedidelę varinę tūtelę. 

— Taip ir maniau,— tarė jis.— Revolveris turėjo išmetamąjį 
mechanizmą. O štai ir trečias šovinys. Inspektoriau Martinai, man 
atrodo, mūsų tyrimas beveik baigtas. 

Inspektorius buvo nepaprastai nustebęs, kad Holmsas taip 

greitai ir sėkmingai baigė tyrimą. Iš pradžių jis laikėsi suvo po: 
žiūrio, bet dabar susižavėjęs panūdo klusniai sekti Holuisų. 

— Ką jūs įtariate? — paklausė jis. 

— Apie tai vėliau. Si problema turi keletą klausimų, kurių 
pirmiau negalėjau jums paaiškinti. Dabar, kai jau tick padariau, 
norėčiau laikytis savo linijos, o paskui viską papasakosiu, 

— Kaip jums patinka, pone Holmsai, kad tik žudiką sulalky- 
tume... 

— Aš nenoriu nieko nuo jūsų slėpti, bet šiuo metu, kai reikia 
veikti, nėra kada leistis į ilgus ir sudėtingus aiškinimus. Visi 
nusikaltimo siūlai mano rankose. Net jeigu ši dama nebeatgautų 
sąmonės, mes vis tiek galėtume atkurti praėjusios nakties įvykius 
ir nustatyti kaltininkus. Pirmiausia norėčiau sužinoti, ar nėra kai- 
mynystėje ,„Elridžo“ viešbučio? 

Buvo apklausinėti tarnai, bet nė vienas nežinojo. Vaikinas, dir- 
bantis arklidėse, sakė pažįstąs tokia pavarde fermerį, gyvenantį 
už kelių mylių Ist Rastono pusėje. 

— Ferma nuošali? 

— Labai nuošali, sere. 

— Galbūt jie ten dar nieko nežino, kas čia atsitiko šiąnakt? 

— (Galbūt, sere. 

Holmsas susimąstė. Keista šypsena nuslinko jo veidu. 

— Pasibalnok arklį, vaikine,— tarė jis.— Norėčiau, kad nu- 
gabentum laiškelį į Elridžo fermą. 

Iš kišenės Holmsas išsiėmė lapelius su šokančiais žmogiukais, 
išdėstė juos prieš save ir kurį laiką triūsė prie kabineto stalo. 
Pagaliau jis padavė vaikinui raštelį, liepė įteikti jį į rankas as- 
meniui, kuriam adresuotas, ir stengtis neatsakinėti į jokius klau- 
simus. Ant raštelio pastebėjau adresą, pakeverzotą išdrikusiomis 
netaisyklingomis raidėmis, visiškai nepanašiomis į kaligraiišką 
Holmso rašyseną. Jis buvo adresuotas ponui Eibui Sleniui, Elridžo 
ferma, Ist Rastonas, Nortolkas. 

— Aš manau, inspektoriau,— tarė Holmsas,— būtų gerai, kad 
jūs nusiųstumėte telegramą dėl apsaugos, nes, jeigu mano spėji- 
mai pasitvirtins, jums galbūt teks nugabenti į graiystės kalėjimą 
nepaprastai pavojingą nusikaltėlį. Vaikinas, kuris vyksta su laiš- 
keliu, pakeliui, be abejo, galės ją išsiųsti. Votsonai, ar yra koks 
nors traukinys į Londoną po pietų? Būtų gerai į jį spėti. Man 
reikia baigti įdomų chemijos tyrimą, o ši byla eina į pabaigą. 

Kai vaikinas su laiškeliu išėjo, Holmsas davė nurodymus tar- 

nams. Jei kas nors užeitų ir teirautųsi ponios Hilton Kiubit, ne- 
sakyti nieko apie jos būklę, bet tuoj pat palydėti jį į svetainę. Jis 
pareikalavo griežtai vykdyti jo nurodymus. Eidamas į svetainę, 
Holmsas pridūrė, kad tolesnė įvykių eiga nuo čia esančių nebe- 
priklauso ir mes turime laukti atomazgos. Gydytojas išvyko pas 
pacientus, tad likome tik mudu su inspektoriumi. 

— Manau, kad nenuobodžiausime,— tarė Holmsas, prisitraukęs 
kėdę prie stalo ir išdėliojęs priešais save lapelius su šokančiais 
žmogiukais.— Bičiuli Votsonai, turiu patenkinti taip ilgai tram- 
domą jūsų smalsumą. O jums, inspektoriau, šis įvykis bus puiki 
profesinė pamoka. Pirmiausia turiu jums papasakoti apie anks- 
tesnius mūsų pokalbius su ponu Hiltonu Kiubitu Londone. 

Holmsas trumpai išdėstė faktus, kurie skaitytojui jau žinomi. 

— Štai priešais mane šie keisti padarėliai, į kuriuos žiūrint 
būtų galima šypsotis, jei jie nebūtų buvę tokios baisios trage- 
dijos pranašai. Esu gerai susipažinęs su įvairiomis slaptaraščio 
formomis. Kadaise pats parašiau kuklią monografiją, kurioje iš- 
analizavau šimtą šešiasdešimt įvairių šitrų, -bet prisipažįstu, kad 
šis dalykas man visiškai naujas. Tie, kurie sugalvojo šią sistemą, 
matyt, norėjo sudaryti įspūdį, jog šie ženklai yra ne slaptaraštis, 
o atsitiktiniai vaikiški piešinėliai. Tačiau, kai supratau juos esant 
raidžių simbolius ir kai pritaikiau taisykles, padedančias skaityti 
visas slaptaraščio formas, sprendimas buvo gana lengvas. Pirma- 
sis raštelis buvo toks trumpas, kad iš jo galėjau padaryti tik vieną 
tikėtiną išvadą, kuri vėliau pasitvirtino,— dažniausiai vartojamos 
raidės yra balsės. Kai kurie žmogiukai dar turėjo vėliavėlę. Tuoj 
sumojau, kad šios figūrėlės reiškia žodžio galą. Todėl laukiau 
naujos medžiagos. Apsilankęs antrąjį kartą, Hiltonas Kiubitas 
davė man dar tris raštelius, iš kurių paskutiniame, matyt, buvo 
tik vienas žodis, nes vėliavėlių nebuvo. Kiti du rašteliai prasidėjo 
tuo pačiu žodžiu iš keturių raidžių. Štai jis: 


ARA 


Kaip matote, jis prasideda ir baigiasi tuo pačiu ženklu. Tada 
man dingtelėjo išganinga mintis. Laiškai paprastai pradedami 
kreipiniu į asmenį, kuriam jie skiriami. Žmogus, rašęs šiuos laiš- 

kelius poniai Kiubit, be abejo, buvo jos artimas pažįstamas. Nėra 
ko stebėtis, kad jis galėjo kreiptis į ją vardu. Jos vardas juk iš 
keturių raidžių, o pirma ir paskutinė raidės sutampa. Šitaip aš 
iššitravau tris raides: E, L ir S. Taigi dviejuose laiškeliuose šis 
asmuo kreipiasi į ponią Kiubit vardu ir turbūt ko nors reikalauja. 
Ko jis nori? Ar siūlo kur nors susitikti, kad galėtų pasikalbėti. 
Mano dėmesį patraukė trečio laiškelio antras žodis. Štai jis: 


Jis iš penkių raidžių. Trečia raidė E. Aš spėju, jog tai Žodis 
ATEIK. Sitaip sužinojau dar keturias raides: A, T, I ir K. Paskui 
ėmiausi raštelio, kuriame tebuvo vienas žodis. Kaip jūs žinote, jis 


atsirado ant sandėliuko durų viena lenta žemiau negu ankstesnis 
užrašas. Spėjau, kad tai yra ponios Kiubit atsakymas. Stai jis: 


AAA 


Kai kurios figūrėlės mums jau pažįstamos. Pakeiskime jas rai- 
dėmis: I E K A. A. 

Ką gi ponia Kiubit galėjo atsakyti į jo prašymą? Man kilo 
mintis, kad atsakė NIEKADA. 

Dabar aš jau žinojau pakankamai raidžių, kad galėčiau imtis 
pirmojo raštelio. Štai jis: 


XARKARAKAIA 


Pažįstamus Žžmogiukus pakeitę raidėmis, turėsime: A.. IA El. 
AS SLENIS. 

Paskutinis žodis yra pavardė, labai dažna Amerikoje. Prieš ją 
einantis Žodis tikriausiai yra vardas. Koks gi tai vardas? Popu- 

liarus amerikietiškas vardas yra Eibas. Liko neiššiiruoti du pir- 
mieji šio raštelio žodeliai, bet atspėti juos nesunku. Tai įvardis 
AS ir prieveiksmis ČIA. Taigi pirmajame laiškelyje buvo para- 
šyta: | 

Aš ČIA EIBAS SLENIS. 


Na, o dabar aš jau galėjau be didelio vargo perskaityti ir 
antrąjį raštelį: 


ELSE AS ELRIDZŽE. 


Įdėdamas raides R ir Ž, aišku, pasiklioviau tik savo intuicija, 
nes spėjau, kad tai pavadinimas kažkokio viešbučio ar sodybos, 
kurioje apsistojo minėtas asmuo. 

Inspektorius Martinas ir aš, nepaprastai susidomėję, klausėme 
išsamaus ir aiškaus pasakojimo, kaip mano bičiuliui pavyko at- 
skleisti šokančių Žžmogiukų paslaptį ir kaip jie padėjo ištirti nu- 
sikaltimą. 

— O ką jūs paskui darėte, sere? — paklausė inspektorius. 

— Aš įtariau, kad Eibas Slenis yra amerikietis, nes vardas 
Eibas labai paplitęs Amerikoje. Be to, laiškas iš Amerikos buvo 
visos šios nelaimės pradžia. Taip pat įtariau, kad viskas susiję 
su kokiu nors paslėptu nusikaltimu. Tokia mintis piršosi prisimi- 
nus neaiškias ponios Kiubit užuominas apie praeitį ir jos nenorą 
viską papasakoti vyrui. Aš nusiunčiau į Niujorko policijos valdybą 
telegramą savo draugui Vilsonui Hargrivui, kuris ne kartą buvo 
pasinaudojęs mano informacija apie Londono nusikaltėlių pasaulį. 
Aš klausiau, ką jis žino apie Eibą Slenį. Draugas atsakė: Pais 
pavojingiausias banditas Čikagoje. Tą patį vakarą, kai gavau jo 
atsakymą, ponas Hiltonas Kiubitas atsiuntė man paskutinį Slenio 


o-0 owvXO 


ELSE. R.ŠKIS .RČIAI. 


Aš lengvai atspėjau trūkstamas raides ir supratau, kad niekšas 
nuo įtikinėjimų perėjo prie grasinimų: ELSE, RUOŠKIS MIRČIAI. 

Žinodamas Čikagos banditų būdą, supratau, kad po žodžių bus 
atitinkami veiksmai. Tučtuojau su savo draugu ir kolega daktaru 
Votsonu nuvykau į Noriolką, bet, deja, tuomet, kai nelaimė jau 
buvo įvykusi. 

— Didelė garbė bendradarbiauti su jumis, tiriant nusikaltimą, 
— karštai pasakė inspektorius.— Atleiskite man, bet kalbėsiu at- 
virai. Jūs esate nepriklausomas žmogus, o aš turėsiu atsiskaityti 

savo viršininkams. Jeigu šis Eibas Slenis, gyvenantis pas Elridžą, 
iš tikrųjų yra žudikas ir jeigu jis jau spėjo pabėgti, kol mes čia 
sėdime, tai man, be abejo, už tai labai klius. 

— Jums nėra ko jaudintis, jis nepabėgs. 

— Iš kur jūs žinote. 

— Pabėgti — reikštų prisipažinti kaltę. 

— Tada suimkime jį. 

— Aš laukiu jo kiekvieną akimirką. 

— Kodėl jis turėtų čia ateiti? 

— Todėl, kad aš parašiau ir pakviečiau jį. 

— Tačiau tai neįtikėtina, pone Holmsai. Kodėl jis turėtų ateiti 
jūsų kviečiamas? Nejaugi tai nesukels jo įtarimo“ ir nepaskatins 
bėgti. 

— Aš mokėjau parašyti laišką,— atsakė Šerlokas Holmsas.— 
Ir aš nesuklydau. Antai šis džentelmenas jau ateina. 

Takeliu namo link žingsniavo vyriškis. Jis buvo aukštas, 
gražus, tamsaus gymio, apsirengęs pilku sportišku kostiumu, su 
panama, juoda barzdele, didele grobuoniška nosimi ir švytruojan- 
čia lazda rankoje. Vyras žengė drąsiai ir tvirtai, tarsi šie namai 
būtų jam priklausę. Tai liudijo ir pernelyg skardus skambutis, 
kurį mes netrukus išgirdome. 

— Aš manau, džentelmenai,— tyliai sušnibždėjo Holmsas,— 
kad mums geriau pasislėpti už durų. Reikia būti atsargiems su 
tokiu tipu. Paruoškite antrankius, inspektoriau. Kalbėtis su juo 
palikite man. 

Apie minutę mes laukėme tylėdami. Tai viena iš tokių minučių, 
kurios niekuomet nepamirštamos. Pagaliau durys atsidarė, ir jis 
įėjo. Tą pačią akimirką Holmsas įrėmė jam į kaktą revolverį, o 
Martinas ant riešų uždėjo antrankius. Viskas buvo atlikta taip 
greitai ir mikliai, jog atėjusysis nė nepajuto, kaip atsidūrė ne- 
laisvėje. Pora žėrinčių juodų akių šokinėjo nuo vieno prie kito. 
Paskui jis pratrūko apmaudžiu juoku. 

— Šį kartą, džentelmenai, jums pavyko mane sučiupti. Atrodo, 
įkliuvau kaip reikiant. Atėjau pakviestas ponios Hilton Kiubit. 
Nejaugi ir ji čia įpainiota? Nejaugi ji padėjo jums įvilioti mane 
į spąstus? 

— „Ponia Hilton Kiubit sunkiai sužeista, ir jai gresia mirtis. 

Jis garsiai sušuko, ir jo šūksmas, kupinas sielvarto, nuaidėjo 
visame name. 

— Negali būti! — suriko jis isteriškai.— Jis buvo sužeistas, 
o ne ji. Argi gali kam nors užtekti drąsos šauti į mažąją Elsę? 
Aš galėjau grasinti jai, Dieve, atleisk man, bet aš nebūčiau drįsęs 
paliesti nė plauko ant puikios jos galvos. Atsiimkite savo žo- 
džius. Sakykite, kad ji nesužeista! 

— Ji rasta sunkiai sužeista greta vyro lavono. 

Dejuodamas jis susmuko ant kušetės ir užsidengė veidą su- 
rakintomis rankomis. Apie penketą minučių jis tylėjo. Paskui pa- 
kėlė galvą ir prabilo ramiu, abejingu balsu: 

— Aš neturiu ko slėpti nuo jūsų, džentelmenai. Jeigu šoviau 
į jį, o jis į mane — čia jokia žmogžudystė. Tačiau jeigu manote, 
kad aš šoviau į tą moterį, jūs nepažįstate nei jos, nei manęs. Nė 
vienas vyras pasaulyje nemylėjo moters taip, kaip aš ją mylėjau. 
Aš turėjau į ją teisę. Ji jau seniai man buvo pažadėta. Kaip šis 
anglas drįso atsistoti tarp mūsų! Pasakysiu, kad aš pirmas tu- 
rėjau į ją teisę ir reikalavau tik to, kas man priklauso. 

— Ji pametė jus, sužinojusi, kas esate,— rūsčiai tarė Holm- 
sas.— Vengdama jūsų, ji pabėgo iš Amerikos ir ištekėjo už gar- 
bingo džentelmeno Anglijoje. Jūs grasinote ir persekiojote ją, pa- 
vertėte jos gyvenimą kančia, kad tik ji mestų savo vyrą, kurį 
mylėjo bei gerbė, ir pabėgtų su jumis. Galiausiai jūs užtraukėte 
mirtį tam kilniam vyrui ir pastūmėjote jo žmoną nusižudyti. Stai 
jūsų nuopelnai, pone Eibai Sleni, už kuriuos jums teks atsakyti 
teisme. 

— Jei Elsė mirs, man viskas vis tiek pat,— tarė amerikietis. 
Jis atgniaužė kumštį ir pažvelgė į delne sulamdytą raštelį — O 
kas čia? — sušuko jis, nepatikliai apžvelgdamas mus.— Ar jūs tik 
nenorite mane įbauginti, pone? Jei dama išties sunkiai sužeista, 
kas tada parašė šį laiškelį. 

— Aš jį parašiau norėdamas jus čia atvilioti. 
 — Jūs? Bet juk niekas pasaulyje, išskyrus mūsų gaujos narius, 
nežino šokančių žmogiukų paslapties. Kaip jums pavyko tai pa- 
daryti? 

— Ką vienas žmogus gali sumanyti, tą kitas gali atspėti. — 
tarė Holmsas.— Netrukus sargyba nugabens jus į Norvičą, pone 
Sleni. Tačiau, kol dar yra laiko, jūs galite sumažinti savo kaltę. 
Ar žinote, jog ponia Kiubit buvo įtarta nužudžiusi vyrą, ir tik aš, 
daug ką žinodamas, išgelbėjau ją nuo šio gėdingo kaltinimo? Jūs 
turite paskelbti visam pasauliui, kad ji nei tiesiogiai, nei netiesio- 
giai nė pirštu neprisidėjo prie vyro mirties. 

— Aš nieko kito ir netrokštu— atsakė amerikietis.— Matau, 
kad geriausia išeitis bus atvirai pasakyti tiesą, nors ir kokia karti 
ji būtų. . 

— Mano pareiga yra jus įspėti, jog prisipažinimas atsigręš 
prieš jus, — sušuko inspektorius, kaip ir pridera Anglijos baudžia- 
mosios teisės gerbėjui. 

Slenis truktelėjo pečiais. 

— O aš rizikuosiu,— pradėjo jis.— Pirmiausia noriu jums, 
džentelmenai, pasakyti, kad šią moterį pažinojau tada, kai ji te- 
buvo dar vaikas. Čikagoje mūsų gaujoje buvo septynetas žmonių. 
Vadovavo Elsės tėvas. Protingas vyras buvo senis Petrikas. Jis 
išrado ir šį slaptaraštį, atrodantį kaip vaikiška išdaiga tam, kuris 
neturi rakto jam perskaityti. Elsė šį bei tą sužinojo apie mūsų 
darbus ir nepritarė tokiam gyvenimo būdui. Ji turėjo truputį są- 
žiningai uždirbtų savo pinigų ir slapta pabėgo į Londoną. Ji buvo 
man pažadėta ir tikriausiai būtų tapusi mano žmona, jei būčiau 
pakeitęs profesiją. Su mūsų amato žmonėmis ji nenorėjo turėti 
nieko bendra. Tik po jos vedybų su šiuo anglu sužinojau, kur ji. 
Parašiau laišką, bet atsakymo negavau. Tada atvažiavau pats. 
Laiškų ji galėjo ir negauti, todėl ėmiau rašyti ant tokių daiktų, 
kuriuos .ji privalėjo pastebėti. 

Aš gyvenau čia jau visas mėnuo. Apsistojau Elridžo sodyboje, 
turėjau kambarį apačioje. Kiekvieną naktį galėjau išeiti ir grįžti 
nepastebėtas. Aš dariau viską, kad tik prisiviliočiau Elsę. Žinojau, 
jog ji skaito mano paliktus užrašus, nes vieną kartą apačioje pa- 
rašė atsakymą. Paskui, netekęs kantrybės, ėmiau jai grasinti. Ji 
atsiuntė laišką, kuriame prašė mane palikti ją ramybėje, nes ji 
nepakelsianti smūgio, jei vyras būsiąs įveltas į skandalą. Trečią 
valandą ryto, kai vyras užmigs, ji pažadėjo pasikalbėti su manimi 
pro langą, jeigu aš paskui išvyksiu ir. paliksiu ją. ramybėje. Elsė 
atėjo ir atsinešė pinigų, norėdama atsipirkti, kad tik aš išvykčiau. 
Aš įsiutau ir sugriebęs už rankos ėmiau traukti ją pro langą. 
Tuo momentu į kambarį įbėgo jos vyras su revolveriu rankoje. 
Elsė susmuko ant grindų, ir mes atsidūrėme vienu du akis į akį. 
Aš irgi nesnaudžiau. Pakėliau revolverį, norėdamas jį išgąsdinti 
ir pasprukti. Jis šovė ir nepataikė. Aš iššoviau tą pačią akimirką, 
ir jis parkrito. Bėgdamas per sodą, užpakaly išgirdau uždarant 
langą. Tai tikra tiesa, džentelmenai, kiekvienas žodis tiesa. Nieko 
daugiau nežinojou, kol atjojo tas vaikinas su laiškeliu ir atviliojo 
mane kaip paskutinį kvailį čia, o atėjęs pakliuvau jums į rankas. 

Kol amerikietis kalbėjo, prie durų privažiavo karieta. Joje sė- 
dėjo du uniformuoti policininkai. Inspektorius Martinas pakilo ir 
palietė suimtojo petį. 

— Laikas keliauti. 

— Ar galima ją pamatyti? 

— Ne, ji be sąmonės. Pone Šerlokai Holmsai, jeigu kada vėl 
turėsiu svarbią bylą, tikėsiuos laimingo atsitiktinumo dirbti kartu 
su jumis. 

Mes stovėjome prie lango ir žiūrėjome į tolstančią karietą. 
Atsigręžęs ant stalo pastebėjau nedidelį popieriaus gumuliuką, ku- 
rį paliko suimtasis. Tai buvo Holmso siųstasis raštelis. 

— Pažvelkite, Votsonai, gal perskaitysite,— tarė jis šypsoda- 
masis. 

Raštelyje buvo šokančių žmogiukų eilutė: 


MAR 

— Naudodamasis šiiru, apie kurį pasakojau, — tarė Holmsas, — 
jūs suprasite, jog čia parašyta: ATEIK SKUBIAI. Aš buvau įsi- 
tikinęs, kad tokio kvietimo jis paklausys, nes jam net į galvą 
negalėjo ateiti mintis, jog šis raštelis gali būti parašytas ne da- 
mos, o kieno kito ranka. Na, matot, brangusis Votsonai, mums 
pavyko šokančius žmogiukus, kurie visada buvo blogio pranašai, 
priversti tarnauti gėriui. Tikiuosi, aš jūsų neapvyliau žadėdamas 
šį tą nepaprasto jūsų užrašams. Be dvidešimt keturios išeina mū- 
sų traukinys. Gal spėsime Beikerio gatvėje papietauti. 

Pridedu trumpą epilogą. Narvičo teismas žiemos sesijoje nu- 
teisė amerikietį Eibą Slenį mirti. Tačiau šis nuosprendis buvo 
pakeistas sunkiųjų darbų kalėjimu, atsižvelgiant į lengvinamąsias 
aplinkybes ir tą neabejotiną iaktą, kad Hiltonas Kiubitas iššovė 
pirmas. Ponia Hilton Kiubit, mano žiniomis, visiškai pasveiko ir 
tebėra našlė. Visą savo gyvenimą ji skyrė neturtingųjų globai ir 
dvaro 27dministravimui. 

VIENISA DVIRATININKĖ 


M 


Nuo 1894 metų pradžios iki 1901-ųjų metų pabaigos ponas 
Šerlokas Holmsas labai daug dirbo. Neapsiriksiu sakydamas, kad 
per tuos aštuonerius metus nė vienas sunkus tyrimas neapsiėjo 
be jo patarimų. O kur dar šimtai privačių, kartais itin painių 
ir keistų bylų, dėl kurių jam teko gerokai paprakaituoti. Šito 
ilgo ir darbingo laikotarpio rezultatas — daugybė stulbinamų lai- 
mėjimų ir keletas neišvengiamų pralaimėjimų. Kadangi aš išsau- 
gojau labai išsamius visų šitų bylų aprašymus, o daugelyje ir 
pats dalyvavau, tai, suprantama, man nelengva nuspręsti, kurias 
iš jų labiausiai verta skelbti. Nutariau laikytis ankstesnės tai- 
syklės: pirmenybę duoti toms byloms, kurios įdomios ne tuo, kad 
nusikaltimas labai kraupus, o tuo, kad jų tyrimas labai išradingas 
ir dramatiškas. Taigi dabar pateiksiu skaitytojams faktų apie 
vienišą dviratininkę iš Čarlingtono, panelę Violetą Smit, ir gana 
keistą tyrimo eigą, netikėtai pasibaigusią tragiškai. Tiesą sakant, 
ši byla neatskleidžia nuostabių sugebėjimų, išgarsinusių mano 
bičiulį, tačiau joje yra keletas momentų, paįvairinančių nusikal- 
timų kroniką, iš kurios aš imu siužetus savo apybraižoms. 

Mano 1895 metų užrašų knygutėje pažymėta, jog pirmąsyk pa- 
nelę Violetą Smit išvydome balandžio 23 dieną, šeštadienį. Pri- 
simenu, Holmsui jos apsilankymas labai nepatiko, nes tuo metu 
jis narpliojo be galo painią ir sudėtingą gerai žinomo tabako iab- 
rikanto milijonieriaus Vinsento Hardeno persekiojimo bylą. Mano 
bičiulis labiausiai vertino tikslią bei sutelktą minčių eigą ir nega- 
lėjo pakęsti, jei kas nors jį atitraukdavo nuo tos veiklos. Tačiau 
tik storžievis — o mano bičiulis toks nebuvo — būtų galėjęs ne- 
išklausyti jaunos, gražios, lieknos, grakščios ir išdidžios it kara- 
lienė moters, atėjusios tą vėlyvą vakarą į Beikerio gatvę ir mal- 
daujančios pagalbos ir patarimo. Veltui Holmsas tikino esąs ne- 
paprastai užsiėmęs — jaunoji dama buvo tvirtai pasiryžusi neišeiti, 
kol nepapasakos apie save, ir išprašyti ją buvo galima nebent tik 


203 


prievarta. Holmsas nusileido ir nutaisęs išvargusio žmogaus šyp- 
seną paprašė gražiąją viešnią prisėsti ir pasakyti, kas ją taip 
kamuoja. 

— Tikriausiai ne sveikata, — pasakė jis, skvarbiu žvilgsniu per- 
leisdamas ją nuo galvos ligi kojų.— Tokia aistringa dviratininkė 
turėtų būti sveika kaip ridikas. 

Ji nustebusi dirstelėjo į savo kojas: iš tiesų batelio šonas 
buvo kiek nubrūžintas trinantis į pedalo kraštą. 

— Taip, aš daug važinėju dviračiu, pone Holmsai, ir tai su- 
siję su mano apsilankymu. 

Mano bičiulis paėmė damos ranką (pirštinių ji nemūvėjo) ir 
ėmė ją tirti taip kruopščiai ir taip bešališkai, kaip mokslininkas 
tiria kokį nors gamtos reiškinį. 

— Tikiuosi, jūs man atleisite. Tokia mano profesija, — tarė jis, 
paleisdamas josios ranką.— Vos nesuklydau spėdamas, jog esate 
mašininkė. Bet iš tikrųjų jūs muzikuojate. Atkreipkite dėmesį, 
Votsonai, į susiplojusius pirštų galiukus. Tai būdinga abiem pro- 
fesijoms. Tačiau jūsų veidas dvasingas,— jis grakščiai atsigręžė 
į šviesą, — o mašininkės nepasižymi dvasingumu. Ši dama — mu- 
zikantė. 

— Taip, pone Holmsai, aš muzikos mokytoja. 

— Iš veido spalvos matyti — provincijoje. 

— Taip, sere, netoli Farnemo, prie Sario grafystės sienos. 

— Graži vietovė, su ja susiję daug įdomių prisiminimų. At- 
menat, Votsonai, mes ten sulaikėm dokumentų klastotoją Arčibaldą 
Stemiordą. Na, kas gi jums, panele Violeta, nutiko netoli Farnemo, 
prie Sario grafystės sienos? 

Jaunoji dama labai aiškiai ir ramiai papasakojo štai tokį keistą 
atsitikimą. 

— Mano velionis tėvas Džeimsas Smitas buvo Imperatoriškojo 
teatro orkestro dirigentas. Jam mirus, mudvi su motina likome 
visiškai be artimųjų, išskyrus vieną dėdę, Ralfą Smitą, kuris prieš 
dvidešimt penkerius. metus išvyko į Afriką, ir mes nuo to laiko 
negavome iš jo jokios žinios. Tėvui mirus, mudvi gyvenome labai 
skurdžiai, bet vieną dieną sužinojome, kad laikraštyje „Times“ 
išspausdintas skelbimas apie tai, jog esame ieškomos. Galit įsi- 
vaizduoti, kaip susijaudinome. Pamanėme, kad kažkas užrašė 
mums palikimą, ir tučtuojau „nuvykome pas advokatą, kurio pa- 
vardė-buvo paskelbta laikraštyje. Jis pristatė mums du džentel- 
menus, ponus:'Karutersą "ir Vudlį, kurie grįžo iš Pietų Afrikos 


204 


namo pasisvečiuoti. Šitie džentelmenai mums papasakojo, kad dė- 
dė buvęs jų draugas ir prieš keletą mėnesių miręs Johanesburge 
visiškai nuskurdęs, prieš užmerkdamas akis, paprašęs jų rasti 
mus, jo. giminaites, ir pasiteirauti, ar nereikią mums kuo nors 
padėti. Mums pasirodė keista, kad dėdė Ralfas, kuris, būdamas 
gyvas, apie mus ir girdėt nenorėjo, staiga mirdamas pareiškė tokį 
susirūpinimą. Tačiau ponas Karutersas paaiškino, jog dėdė buvo 
ką tik sužinojęs apie savo brolio mirtį ir todėl nerimastavo dėl 
mūsų likimo. 

— Atleiskite,— pertraukė Holmsas,— o kada įvyko šis pokal- 
bis? 

— Praėjusių metų gruodį, prieš keturis mėnesius. 

— Prašom pasakoti toliau. 

— Ponas Vudlis man sukėlė pasišlykštėjimą. Jis vis šaudė į 
mane akimis — atgrasus, storažandis, rudais ūsais jaunuolis su 
prilaižytais plaukais. Jis man pasirodė tiesiog bjaurus; buvau 
įsitikinusi, kad Sirilas nepritarlų tokiai pažinčiai. 

— Tai jo vardas Sirilas? — šypsodamas paklausė Holmsas. 

Jaunoji dama paraudo ir nusijuokė. 

— Taip, pone Holmsai, Sirilas Mortonas, inžinierius elektrikas. 
Mudu ketiname susituokti vasaros pabaigoje. Dievaži, kam gi aš 
apie jį užsiminiau? Aš tik norėjau pasakyti, kad tas ponas Vudlis 
buvo tiesiog šlykštus, o ponas Karutersas, gerokai už jį vyresnis, 
atrodė patraukliau. Tamsiaplaukis, išblyškęs, glotniai nusiskutęs, 
nešnekus. Mandagi elgsena ir maloni šypsena. Jis pasiteiravo, iš 
ko mes gyvenam, ir sužinojęs, jog esam labai neturtingos, pa- 
siūlė man mokyti muzikos jo vienintelę dešimtmetę dukrą. Pasa- 
kiau nenorinti palikti motinos vienos, bet jis patikino, kad šeš- 
tadieniais ir sekmadieniais aš galėsianti parvažiuoti namo. Už 
pamokas jis mokėsiąs po šimtą ginėjų per metus — o tai, žinoma, 
puikus atlyginimas. Taigi aš galiausiai sutikau ir persikėliau 
gyventi į Čiltern Greindžą, maždaug šešios mylios nuo Farnemo. 
Ponas Karutersas yra našlys, bet turi šeimininkę, tvarkančią visą 
namų tikį, ponią Dikson, labai garbingą, pagyvenusią damą. Mer- 
gaitė nuostabi. Zodžiu, viskas susiklostė kuo puikiausiai. Ponas 
Karutersas buvo labai mielas, mėgo muziką, ir vakarus mes leis- 
davom labai maloniai. Kiekvieną. šeštadienį aš važiuodavau į 
miestą pas motiną.. 

Pirmasis šešėlis, aptemdęs mano laimę, buvo rudaūsio pono 
Vudlio pasirodymas. Jis atvyko tik savaitei, bet man ji pavirto 


205 


kokiais trimis mėnesiais! Vudlis — baisus žmogus, prie visų kibo, 
visus šantažavo, bet daugiausia kliuvo man. Jis šlykščiai man 
merginosi, gyrėsi savo turtais, sakydavo, jei už jo tekėsianti, tu- 
rėsianti puikiausius. visame Londone briliantus, ir galiausiai, kai 
pareiškiau nenorinti jo nė matyti, vieną dieną stvėrė mane į glė- 
b; — jis buvo nepaprastai stiprus — ir prisiekė nepaleisiąs, kol jo 
nepabučiuosiu. Laimė, „kaip tik įėjo ponas Karutersas ir atplėšė 
jį nuo manęs. Šis puolė namų šeimininką, parbloškė ant žemės 
ir smogė jam į veidą. Tuo, suprantama, baigėsi pono Vudlio vieš- 
nagė. Kitą: dieną ponas Karutersas manęs atsiprašė ir patikino, 
kad daugiau niekada nepatirsiu tokio pažeminimo. Nuo to laiko 
pono Vudlio nemačiau. 

O dabar, pone Holmsai, pereisiu prie to įvykio, kuris paskatino 
mane šiandien prašyti jūsų patarimo. Turiu pasakyti, jog kiek- 
vieną šeštadienio rytą aš važiuoju dviračiu į Farnemo stotį, kad 
spėčiau į 12.22 traukinį, vykstantį į miestą. Kelias iš Čiltern 
Greindžo nuošalus, ypač atokus toje vietoje, kur iš vienos pusės 
plyti Čarlingtono dykynė, o iš kitos — Čarlington Holą supantys 
miškai. Nėra kitos tokios nuošalios vietos kaip šis daugiau nei 
mylios ilgumo kelio ruožas. Čia beveik niekada nesutiksi nei ve- 
žimo, nei praeivio — ligi pat Kruksberi Hilo, kur kelias įsuka į 
plentą. Prieš dvi savaites šioje vietoje aš grįžtelėjau atgal ir 
maždaug už dviejų šimtų jardų pastebėjau vyriškį, važiuojantį 
dviračiu. Tai buvo pusamžis vyras su trumpa juoda barzda. Prieš 
pat Farnemą vėl žvilgtelėjau atgal, tačiau dviratininko nebesi- 
matė, ir aš jį užmiršau. Bet įsivaizduokit, pone Holmsai, kaip 
nustebau, kai pirmadienį grįždama atgal vėl pamačiau jį toje 
pačioje vietoje. Dar labiau apstulbau, kai lygiai taip pat nutiko 
kitą šeštadienį ir pirmadienį. Dviratininkas visada laikėsi atokiai, 
neužkabinėjo manęs, bet vis dėlto buvo labai keista. Aš viską 
papasakojau ponui Karutersui, jis, regis, dėl to susirūpino ir 
pareiškė užsakęs arklį ir lengvą dviratį vežimą, todėl man nebe- 
reikėsią vienai važiuoti tuo nuošaliu keliu. 

Arklį ir vežimą mums buvo prižadėję atsiųsti šią savaitę, bet 
kažkodėl neatsiuntė, ir šįryt man teko vėl važiuoti į stotį dviračiu. 
Privažiavusi Čarlingtono dykynę, apsidairiau ir, kaip reikėjo ti- 
kėtis, pamačiau tą patį dviratininką kaip prieš dvi savaites. Jis 
laikėsi tokio nuotolio, kad negalėjau įžiūrėti jo veido, bet buvau 
įsitikinusi, jog šis žmogus man nepažįstamas. Jis vilkėjo tamsią 
eilutę, ant galvos — kepurė su snapeliu. Vienintelis dalykas, kurį 

aiškiai mačiau, buvo juoda jo barzda. Tą rytą kažkodėl nelšal- 
gandau. Man pasidarė smalsu sužinoti, kas jis toks Ir ko norl, 
Sulėtinau dviratį, bet ir jis sulėtino. Sustojau, ir jis sustojo, "Vuo- 
met sumaniau jį apgauti. Ten, kur kelias staigiai sukasl, grell 
apvažiavau posūkį, sustojau ir.ėmiau laukti. Tikėjausi, kad ski 
bėdamas dviratininkas prašaus pro šalį, nespėjęs sustoti. Bel |ls 
taip ir nepasirodė. Tuomet grįžau ligi posūkio ir pažvelgiau wlgal. 
Matoma kokia mylia kelio, bet dviratininko nebuvo. O keisčiausių, 
kad šioje vietoje nėra jokio šalutinio keliuko, kur jis būtų galėjęs 
pasukti. 

Holmsas sukikeno iš pasitenkinimo trindamas delnus. 

— Tai iš tiesų įdomus atvejis,— tarė jis.— Kiek laiko praėjo 
nuo tada, kai pasukote už vingio, ligi to momento, kai pamatėte, 
jog kelias tuščias? | 

— Ne daugiau kaip dvi trys minutės. į 

— Taigi jis negalėjo pasislėpti nei pavažiavęs keliu atgal, nei 
pasukęs į šoną, nes, kaip sakėte, jokių šalutinių keliukų ten nėra. 

— Jokių keliukų. 

— Tuomet jis pasuko kokiu nors takeliu į vieną ar kitą pusę. 

— Jei būtų pasukęs į dykynę, būčiau jį pamačius. 

— Taigi, remdamiesi eliminacijos metodu, galime padaryti 
išvadą, kad jis nuvažiavo į Čarlington Holo sodybą, kuri, jei 
neklystu, stovi ne per daug toli nuo kelio. Ką dar norite pasa- 
kyti? 

— Nieko, pone Holmsai, nebent tik tai, kad buvau taip pri- 
trenkta, jog supratau nenurimsianti, kol nerasiu jūsų ir nepapra- 
šysiu patarimo. 

Holmsas valandėlę patylėjo. 

— Kur dirba tas džentelmenas, su kuriuo esate susižiedavusi? 
— pagaliau paklausė jis. 

—" Bendrovėje ,„Midlend elektrik“, Koventryje. 

— Ar negalėjo jis padaryti jums siurprizo netikėtai apsilan- 
kydamas? 

— Ką jūs, pone Holmsai! Aš jį gerai pažįstu. 

— Ar turite daugiau gerbėjų? 

— Turėjau, kol nebuvau pažįstama su Sirilu. 

— O paskui? | 

— Nagi tas siaubingasis Vudlis, jei galima jį pavadinti ger- 
bėju. 

— O dar kas nors? 

Mūsų viešnia truputį sumišo. 

— Tai kas gi? — paklausė Holmsas. 

— Nežinau, gal tik taip įsivaizduoju, bet man atrodo, kad 
mano šeimininkas ponas Karutersas nėra man abejingas. Juk mes 
tiek laiko praleidžiame kartu! Aš jam akompanuoju - vakarais. 
Be abejo, jis man nėra nieko prasitaręs. Tai tikras džentelmenas. 
Bet kiekviena mergina ir be žodžių jaučia. 

— Aha! — Holmsas paniuro.— Iš ko jis pragyvena? 

— Jis labai turtingas. 

— Ir nelaiko arklių, ekipažo? 

— Siaip ar taip, jis gana gerai gyvena. Du ar tris kartus 
per savaitę vyksta į miestą. Labai domisi Pietų Afrikos aukso 
kasyklų akcijomis. 

— Prašyčiau, panele Smit, informuoti mane apie tolesnę įvy- 
kių eigą. Šiuo metu esu labai užsiėmęs, bet rasiu laiko pasidomėti 
ir jūsų reikalu. Kol kas nieko nedarykite nepranešusi man. Iki 
pasimatymo, tikiuosi, kad išgirsime iš jūsų gerų naujienų. 

— Visiškai natūralu, kad tokia mergina turi gerbėjų,— vieš- 
niai išėjus, susimąstęs prabilo Holmsas, papsėdamas pypkę.— O 
vienas iš jų nutarė sekioti paskui ją dviračiu nuošaliame kelyje. 
Tikriausiai koks nors slaptas dūsautojas. Beje, Votsonai, toje is- 
torijoje yra keistų detalių, verčiančių pamąstyti. 

— Keista, kad jis pasirodo vis toje pačioje vietoje? 

— Taip. Pirmiausia mums reikia sužinoti, kas gyvena Čarling- 
ton Hole. Paskui turime išsiaiškinti, kas sieja Karutersą ir Vudlį, 
nes jie, man regis, labai skirtingi žmonės. Kodėl jie abu taip 
įnirtingai ėmė ieškoti Ralfo Smito giminaičių? Ir dar vienas da- 
lykas. Kas čia per šeimininkas, kuris moka guvernantei dvigubai 
daugiau, negu reikia, bet nelaiko arklių, nors gyvena šešios my- 
lios nuo stoties? Keista, Votsonai, iš tikrųjų keista! 

— Jūs vyksite tenai? 

— Ne, mielasis, vyksite jūs. Galbūt tai tik kokia menkutė in- 
trigėlė, ir aš dėl jos negaliu nutraukti svarbaus tyrimo. Pirma- 
dienį, anksti rytą, jūs nuvažiuosite į Farnemą, pasislėpsite netoli 
Čarlingtono dykvietės, stebėsite, kas ten vyks, ir veiksite savo 
nuožiūra. Paskui sužinosite, kas gyvena Čarlington Hole, grįšite 
ir viską man papasakosite. O dabar, Votsonai, nė žodžio apie 
šį reikalą, kol neturėsime svarių argumentų, kuriais remdamiesi 
galėsime jį išnarplioti. 

Iš jaunosios damos sužinojome, kad traukinys, kuriuo ji grįžta 
pirmadienį, išvyksta iš Vaterlo stoties 9 valandą 50 minučių. 
Todėl atsikėliau anksti ir išvažiavau 9 valandą 13 minučių. Far- 
nemo stotyje be jokio vargo sužinojau, kur yra Čarlingtono dy- 
kynė. Apsirikti buvo neįmanoma: iš vienos kelio pusės plyti dyk- 
vietė, iš kitos — senų kukmedžių gyvatvorė, už kurios — nuosta- 
bių medžių parkas. Pagrindiniai vartai apsamanojusio akmens, ant 
šoninių stulpų — pažaliavę herbai. Tačiau, be svarbiausių vartų, 
pastebėjau dar keletą tarpų gyvatvorėje ir už jos vingiuojančius 
takelius. Namo nuo kelio nesimatė, bet visa aplinka bylojo, kaip 
čia nyku ir apleista. 

Dykynė buvo nusėta kuokštų žydinčių prožirnių, kurie spin- 
dėte spindėjo skaisčios pavasario saulės atokaitoje. Už vieno 
tokio kuokšto aš ir pasislėpiau taip, kad matyčiau ir sodybos var- 
tus, ir pakankamai ilgą kelio ruožą į abi puses. Kai išsukau iš 
kelio, jis buvo visiškai tuščias, bet dabar pamačiau stoties link 
važiuojantį dviratininką. Jis dėvėjo tamsią eilutę ir, kaip paste- 
bėjau, buvo su juoda barzda. Privažiavęs tą vietą, kur prasideda 
Čarlingtono sodyba, jis nušoko nuo dviračio, nusivedė jį prie 
vieno tarpo gyvatvorėje ir įlindęs pro jį dingo man iš akių. 

Praėjo ketvirtis valandos, ir pasirodė kitas dviratininkas. Iš 
stoties važiavo mūsų jaunoji dama. Priartėjusi prie Čarlingtono 
sodybos, ji apsidairė. Po valandėlės iš savo slėptuvės išlindo 
vyriškis, sėdo ant dviračio ir nusekė jai iš paskos. Visoje vietovėje, 
kiek aprėpia akys, buvo matyti tik dvi judančios. figūros: grakšti 
mergina, labai tiesiai sėdinti ant dviračio, o už jos prie vairo 
palinkęs barzdotas vyriškis, kurio judesiai bylojo apie slaptas 
užmačias. Ji atsigręžė atgal ir ėmė važiuoti lėčiau. Jis taip pat 
sulėtino dviratį. Ji sustojo. Jis taip pat stabtelėjo maždaug už 
dviejų šimtų jardų. Tolesnis jos žingsnis buvo ne tik netikėtas, 
bet ir drąsus. Ji apsigręžė ir šovė tiesiai į vyriškį. Tačiau ir jis 
akimirksniu atsigręžė ir leidosi atgal kiek neša kojos. Tuomet ji 
vėl apsisuko ir nuvažiavo tolyn, išdidžiai iškėlusi galvą, nebe- 
kreipdama dėmesio į nebylųjį palydovą. Jis irgi apsisuko ir toliau 
laikėsi tokio pat nuotolio. Pagaliau už kelio posūkio jiedu išnyko 
man iš akių. 

Aš ir toliau tūnojau savo slėptuvėje. Ir gerai padariau, nes 
netrukus dviratininkas vėl pasirodė — jis iš lėto važiavo atgal. 
Priartėjęs prie sodybos vartų, nulipo nuo dviračio ir įsuko pro 
juos. Keletą minučių stovėjo po medžiais iškėlęs rankas: man 

pasirodė, kad vyriškis taisosi kaklaraištį. Paskui jis vėl sėdo ant 
dviračio ir nuvažiavo rūmų link. Pribėgęs prie gyvatvorės, pa- 
žvelgiau pro medžius.. Tolumoje įžiūrėjau seną pilką Tiudorų sti- 
liaus pastatą su dantytais kaminais, tačiau alėja vedė per tankius 
krūmynus, ir dviratininko nebesimatė. 

Šiaip ar taip, man pasirodė, jog rytmečio žygis man pasisekė, 
ir gerai nusiteikęs paržingsniavau į Farnemą. Tenykštis namų 
pardavimo agentas negalėjo nieko man pasakyti apie Čarlington 
Holą ir patarė kreiptis į plačiai žinomą firmą Pel Melyje. Pake- 
liui į namus užsukau tenai, ir mane priėmė be galo mandagus 
firmos atstovas. Jis paaiškino, jog negalėsiu Čarlington Holo 
išsinuomoti vasarai. Per vėlu. Jis išnuomotas jau prieš mėnesį, 
nuomininkas ponas Viljamsonas — garbus pagyvenęs džentelme- 
nas. Mandagusis agentas apgailestavo daugiau nieko negalįs pa- 
sakyti, nes savo klientų veiklą firma griežtai slepianti. 

Vakare ponas Šerlokas Holmsas atidžiai išklausė mano išsamų 
pranešimą, bet nepasakė nė vieno pagiriamojo žodžio, kurio, tiesą 
sakant, tikėjausi ir kurį būčiau labai vertinęs. Priešingai, griežtas 
bičiulio veidas pasidarė dar rūstesnis komentuojant tai, ką aš 
padariau ir ko nepadariau. 

— Jūsų slėptuvė, brangusis Votsonai, visiškai netinkama. Rei- 
kėjo pasislėpti už gyvatvorės, tuomet būtumėt galėjęs iš arti ma- 
tyti mus dominantį asmenį. O jūs tūnojot už keleto šimtų jardų, 
todėl galit pasakyti man netgi mažiau už panelę Smit. Ji mano 
nepažįstanti dviratininko, o aš esu įsitikinęs, jog pažįsta. Ki- 
taip jis nebūtų taip atkakliai stengęsis, kad ji neprivažiuotų per 
daug arti ir nepamatytų jo veido. Pasak jūsų, vyriškis buvo žemai 
palinkęs prie vairo. Priežastis ta pati — norėjo. paslėpti veidą! 
Vienu žodžiu, jūs prašovėte pro šalį. Dviratininkas nuvažiavo 
namo link, o jūs sumanėt aiškintis, kas jis toks, ir dėl to kreipetės 
į Londono nekilnojamojo turto agentą! 

— O ką aš turėjau daryti? —sušukau šiek tiek karščiuoda- 
masis. 

— Reikėjo eiti į artimiausią smuklę, kur suplaukia visos apy- 
linkės paskalos. Čia būtumėt sužinojęs visų namo gyventojų var- 
dus, nuo šeimininko iki indų plovėjos. Viljamsonas? Tai man 
nieko nesako. Jeigu jis nejaunas žmogus, tai negalėjo būti tas 
energingas dviratininkas, kuris sugebėjo vikriai pasprukti nuo 
jaunos sportiškos merginos persekiojimo. Ką mes sužinojom iš 
jūsų išvykos? Tik tiek, kad mergina mums sakė tiesą. Bet aš tuo 

nė kiek neabejojau. Kad tarp dviratininko ir Čarlington Holo yra 
ryšys? Tuo aš taip pat neabejojau. Kad rūmus išsinuomojo kaž- 
koks Viljamsonas? O kas iš to? Nieko. Na na, mielasis, nenuka- 
binkit nosies. Ligi ateinančio šeštadienio mažai ką tėgalim pa- 
daryti, o tuo tarpu aš pabandysiu kai ką sužinoti. 

Kitą rytą gavome laiškelį iš panelės Smit. Ji glaustai ir tiks- 
liai aprašė tuos įvykius, kuriuos aš mačiau savo akimis. Bet 
svarbiausias buvo prierašas: Esu įsitikinusi, pone Holmsai, jog 
tai, ką jums parašysiu, išliks paslaptis: aš negaliu ilgiau čia 
likti, nes šeimininkas pasiūlė man savo ranką. Žinau, kad jo 
jausmai nuoširdžiausi ir kilniausi. Bet jau esu susižiedavusi su 
kitu. Į mano atsisakymą jis reagavo labai rimtai, bet kartu jaut- 
riai. Vis dėlto jūs galite įsivaizduoti, kad padėtis šiek tiek įtempta. 

— Matyt, mūsų jaunoji klientė pateko į keblią padėtį, — baigęs 
skaityti laišką, susimąstęs pasakė Holmsas.— Tai kur kas įdomes- 
nis ir sudėtingesnis atvejis, negu iš pradžių maniau. Tikriausiai 
nepakenks. praleisti malonią, ramią dieną gamtoje. Taigi popiet 
imsiu ir nuvažiuosiu tenai, patikrinsiu vieną kitą savo teoriją. 

Gražioji Holmso diena baigėsi netikėtai: į Beikerio gatvę jis 
grįžo vėlai vakare su perskelta lūpa ir mėlyne kaktoje, ką jau 
apskritai kalbėti apie jo išvaizdą ir laikyseną, kuri savaime galėjo 
sudominti Skotland Jardą. Dienos nuotykiai, matyt, jį taip pra- 
linksmino, kad kvatojo iš širdies pasakodamas apie juos. 

— Pasidariau toks sėslus, kad truputį pasimankštinti — visai 
ne pro šalį, — kalbėjo jis.— Jūs žinote, kad esu neblogas seno- 
jo anglų sporto — bokso — specialistas. Kartais tai praverčia, pa- 
vyzdžiui, šiandien. Jeigu ne mano įgūdžiai, viskas galėjo baigtis 
liūdnai. 

Paprašiau papasakoti viską, kas atsitiko. 

— Susiradau tą smuklę, nuo kurios siūliau jums pradėti, ir 
užuolankomis ėmiau klausinėti jos šeimininką. Sis buvo gana 
plepus ir papasakojo viską, kas mane domino. Viljamsonas, ži- 
labarzdis vyriškis, Čarlington Hole gyvenąs vienas ir laikąs tik 
keletą tarnų. Sklinda gandai, kad jis buvęs dvasininkas, tačiau 
pora atsitikimų per tą trumpą laiką, kai jis čia apsigyveno, man 
pasirodė nelabai tinkami bažnyčios tarnui. Pasiteiravau bažnyčios 
valdyboje ir sužinojau, kad tikrai yra kunigas tokia pavarde, bet 
jo reputacija itin prasta. Šeimininkas dar papasakojo, jog šeš- 
tadieniais ir sekmadieniais į Čarlington Holą suvažiuoja. sve- 
čiai — smagi „kompanija, ypač pasižymi vienas džentelmenas su 

rudais ūsais, ponas Vudlis, kuris nuolat ten būna. Vos tik jis tai 
pasakė, atsivėrė durys, ir į kambarį įžengė ne kas kitas kaip mi- 
nėtasis džentelmenas, kuris gėrė alų gretimame kambaryje ir 
girdėjo visą mūsų pokalbį. Kas aš toks esąs? Ko man reikią? 
Kodėl, po galais, aš klausinėjąs? Ir prapliupo keiktis pačiais bjau- 
riausiais žodžiais. Savo burnojimus jis baigė staigiu smūgiu, 
kurio man nepasisekė išvengti. Paskui buvo kelios nuostabios 
minutės. Tas niekšas užsimojo antrąsyk, bet mano smūgis kairiąja 
tiesiai užkirto jam kelią. Kiek man tai atsiėjo, pats matote. O 
poną Vudlį namo teko gabenti vežimu. Taip baigėsi mano išvyka 
į gamtą, ir turiu prisipažinti, kad, be malonumo, kurį patyriau, 
naudos iš dienos, praleistos prie Sario grafystės, beveik tiek pat 
kiek ir iš jūsų. 

Ketvirtadienį gavome dar vieną savo klientės laišką. Ji rašė: 

Manau, nenustebsite, pone Holmsai, jog aš palieku pono Karu- 
terso namus. Net didelis atlyginimas negali atpirkti susidariusios 
nemalonios padėties. Šeštadienį parvažiuosiu į miestą ir daugiau 
čia negrįšiu. Ponas Karutersas jau gavo vežimą ir arklį, taigi 
pavojaus — jei jis apskritai buvo — važiuoti nuošaliu keliu ne- 
bėra. 

Turiu išvykti ne vien dėl to, kad man nepatogu būti kartu su 
ponu Karutersu, bet ir todėl, kad vėl pasirodė tas šlykštus žmo; 
gėnas ponas Vudlis. Jis visada buvo siaubingas, bet dabar atrodo 
dar baisiau. Matyt, įvyko koks nelaimingas atsitikimas: veidas 
visas sudaužytas. Mačiau jį pro langą, bet, laimė, nebuvom susi- 
tike. Jis ilgai kalbėjosi su ponu Karutersu, kuris paskui buvo 
labai susijaudinęs. Vudlis, matyt, gyvena kažkur netoliese, nes 
nenakvojo čia, bet šįryt mačiau jį vėl landžiojantį po, krūmus. 
Jau geriau koks laukinis žvėris slankiotų po sodą. Negaliu nė 
apsakyti, kaip bjauriuosi tuo žmogumi ir kaip jo bijau. Kaip gali 
ponas Karutersas nors akimirką jį pakęsti? Na, bet visi mano 
rūpesčiai baigsis šeštadienį. 

— Tikėkimės, Votsonai, tikėkimės,— niūriai tarė Holmsas.— 
Ta mergina pateko į sudėtingų intrigų tinklą, ir mūsų pareiga 
saugoti, kad niekas jai nepakenktų per šią paskutinę kelionę. Ma- 
nau, Votsonai, mudu turim rasti laiko ir nuvažiuoti ten šeštadienį, 
kad šis keistas nebaigtas tyrimas nevirstų istorija su liūdna pa- 
baiga. 

Prisipažinsiu, kad ligi šiol toji byla man neatrodė labai rimta. 
Greičiau ji buvo keista ir absurdiška, bet nepavojinga. Nieko ste- 

bėtino, jog vyras slapta laukia, o paskui sekioja labai gražią 
moterį. O tai, kad jis nedrįsta jos užkalbinti ir netgi bėga nuo jos, 
rodo, jog negali būti grėsmingas užpuolikas. Tasai niekšas Vud- 
lis — visai kitoks Žmogus, nors po to vienintelio karto, apie kurį ji 
mums papasakojo, šis daugiau nekibo prie mūsų klientės ir vėl 
atvykęs pas Karutersą net nesusitiko su ja. Nėra abejonės, kad 
tas dviratininkas yra vienas iš Čarlington Holo savaitgalio svečių, 
apie kuriuos pasakojo smuklininkas. Tačiau kas jis toks ir ko sickė 
— tebėra neaišku. Kad už šių nepaaiškinamų įvykių gali slypėti 
tragedija, aš supratau tik tuomet, kai pamačiau, kaip Holmsas, 
labai rimtai nusiteikęs, išeidamas įsikišo į kišenę revolverį. 

Po lietingos nakties išaušo nuostabus rytas. Mūsų akys, pa- 
vargusios nuo rusvai, gelsvai ir melsvai pilkų Londono spalvų, 
negalėjo atsigrožėti viržiais apaugusia dykyne su saulėje spin- 
dinčiais žydinčių prožirnių kuokštais. Mudu su Holmsu žings- 
niavome plačiu smėlėtu keliu kvėpuodami tyru rytmečio oru ir 
gėrėdamiesi paukščių čiulbesiu bei gaiviu pavasario dvelksmu. 
Nuo kelio gūbrio ties Kruksberi Hilu buvo matyti niūrūs Čarling- 
ton Holo rūmai, kurių dantyti kaminai kyšojo viršum senų ąžuolų. 
Nors jie buvo labai seni, tačiau vis dėlto jaunesni už pastatą, ap- 
link kurį augo. Kelias tarsi rausvai gelsvas kaspinas vingiavo 
tarp rudos dykynės ir ką tik sulapojusio žalio miško. Holmsas 
parodė tolumoje judantį juodą tašką. Tiesiog į mus važiavo ve- 
žimas. 

Bičiulis apmaudžiai sušuko: 

— Tikėjausi turėti dar pusvalandį laiko! Bet jeigu tai jos ve- 
žimas, vadinasi, ji skuba į ankstesnį traukinį. Bijau, Votsonai, 
kad mergina pravažiuos pro Čarlingtoną pirmiau, negu mes ją 
sutiksim. 

Leidžiantis nuo kalniuko, ratai dingo mums iš akių, ir mes 
taip paspartinom žingsnį, kad aš, pripratęs prie sėslaus gyveni- 
mo, ėmiau dusti ir atsilikti nuo savo draugo. Holmsas visąlaik 
treniravosi ir turėjo neišsenkamų nervinės energijos atsargų. Jis 
žingsniavo sparčiu, spyruoklišku žingsniu. Bet, būdamas per šimtą 
jardų nuo manęs, staiga sustojo, ir aš pamačiau, kaip jis bevil- 
tiškai mostelėjo ranka. Tą pačią akimirką iš už posūkio pasirodė 
tuščias dviratis vežimas, traukiamas šuoliuojančio arklio palaido- 
mis vadelėmis. Jis dardėjo tiesiai į mus. 

— Pavėlavom, Votsonai, pavėlavom! — sušuko Holmsas, kai 
aš dusdamas jį pasivijau.— Tikras kvailys! Ir kaip aš nepamaniau 

apie ankstesnį traukinį? Jie pagrobė merginą, Votsonai, pagrobė! 
O gal nužudė? Dievai žino, ką galėjo padaryti! Stokit ant kelio ir 
sulaikykit arklį! Gerai! Dabar šokim į vežimą, gal dar pasiseks 
ištaisyti mano klaidą! 

Mudu įšokom į vežimą. Holmsas, apsukęs arklį, drožė jam 
botagu, ir mes nudūmėme keliu. Už posūkio prieš mus atsivėrė 
visas kelio ruožas tarp Čarlington Holo ir dykynės. Aš sugriebiau 
Holmsui už rankos. 

— Tai jis! — sušukau gaudydamas orą. 

Prie mūsų artinosi vienišas dviratininkas. Nuleidęs galvą, su- 
sigūžęs, jis iš visų jėgų mynė pedalus. Lėkė kaip per lenktynes. 
Staiga pakėlė savo barzdotą veidą, išvydo mus ir sustabdęs dvi- 
ratį nušoko nuo jo. Juoda it anglis barzda buvo tikras kontrastas 
išblyškusiam jo veidui, o akys karštligiškai blizgėjo. Apstulbęs 
jis spoksojo į mus ir į vežimą. 

— Ei, sustokit! — sugriaudėjo jis ir dviračiu užstojo mums ke- 
lią.— Iš kur jūs gavot tą vežimą? Sustokit, sakau! — suriko jis, 
traukdamasis pistoletą iš kišenės.— Sustokit arba, prisiekiu dan- 
gum, paleisiu kulką į arklį. 

Holmsas metė man ant kelių vadeles ir iššoko iš vežimo. 

— Mes kaip tik norėjom jus sutikti. Kur panelė Smit? — Holm- 
sas kalbėjo greit ir aiškiai. 

— Šito aš norėčiau jūsų paklausti. Jūs esate jos vežime, taigi 
turėtumėt žinoti, kur ji! 

— Vežimas dardėjo tuščias. Mes sulaikėme arklį, apsigręžėme 
ir lėkėme gelbėti jaunosios damos. 

— Dieve! Dieve! Ką dabar daryti? —šaukė vilties netekęs ne- 
pažįstamasis.— Jie pačiupo ją, tasai šunsnukis Vudlis ir niekšas 
pastorius. Eime, eime, jeigu tikrai esate jos draugas! Padėkit man, 
ir mes ją išgelbėsim, netgi jei man tektų žūti Čarlingtono miške. 

Nusitvėręs pistoletą, tarsi galvos netekęs, jis puolė prie take- 
lio kukmedžių gyvatvorėje. Holmsas nusekė jam pavymui, o aš, 
palikęs arklį besiganantį šalikelėje, leidausi paskui Holmsą. 

— Štai kur jų eita,— tarė jis, rodydamas pėdas purviname ta- 
ke.— Ei, sustokit! Kas ten guli krūmuose? 

Tai buvo gal kokių septyniolikos metų vaikinas, apsirengęs 
gulėjo aukštielninkas, surietęs kelius, galvoje žiojėjo didžiulis pjū- 
vis. Vaikinas buvo be sąmonės, bet dar gyvas. Zvilgtelėjęs į žaizdą, 
supratau, jog kaulas nepradurtas. 

— Tai Piteris, arklininkas! —sušuko nepažįstamasis.— Jis ją 
vežė. Tie žvėrys ištraukė jį iš vežimo ir pritrenkė. Tegu jis guli. 
Dabar mes negalim niekuo jam padėti, bet gal dar įstengsim iš- 
gelbėti ją nuo baisiausio likimo, koks gali ištikti moterį. 

Mes kaip paklaikę nudūmėme tarp medžių vingiuojančiu taku. 
Kai pribėgome prie krūmynų, augusių aplink namą, Holmsas su- 
stojo. 

— Jie nuėjo ne į namą. Štai kur jų pėdos — kairėje, prie laurų 
krūmų. Žinoma, taip ir yra! | 

Jam. tariant paskutinius žodžius, pasigirdo veriamas moters 
riksmas, kupinas siaubo ir desperacijos: Jis sklido iš tankių krū- 
mų, pasiekęs aukščiausią gaidą, staiga nutrūko ir virto dusliu 
gargimu. 

— Čionai! Čionai! Jie žaidimų rutuliais aikštelėje! — šaukė jis, 
braudamasis per krūmus.— Ei, jūs, bailiai! Jūs, šunys! Paskui 
mane, džentelmenai! Per vėlai! Per vėlai! Po perkūnais, per vėlai! 

Staiga krūmai prasiskyrė, ir mes atsidūrėme senų medžių ap- 
suptoje nuostabioje pievelėje. Kitame gale, didžiulio ąžuolo pa- 
vėsyje, stovėjo keista trijulė. Vienoje pusėje — netekusi jėgų ir 
beveik apalpusi mūsų klientė, kurios burna buvo aprišta nosine. 
Priešais ją — plačiai išsižergęs šlykštus storažandis jaunuolis ru- 
dais ūsais. Viena ranka įsirėmęs į klubą, kita — mosavo botagu, 
visa jo išvaizda rodė pergalę ir panieką. Tarp jų — senyvas žila- 
barzdis vyriškis, ant lengvos vilnonės eilutės užsimetęs kamžą. 
Jis, matyt, ką tik atliko jungtuvių apeigas, nes, mums pasirodžius, 
dėjosi maldaknygę į kišenę ir linksmai sveikindamas tapšnojo 
nelemtąjį jaunikį per petį. 

— Jie sutuokti! — vos pralemenau. 

— Pirmyn! — sušuko mūsų vadovas.— Pirmyn! — Jis nubėgo 
per pievelę, o aš su Holmsu jam pavymui. 

Mums prisiartinus, jaunoji dama nusvyravo prie medžio no- 
rėdama atsiremti. Buvęs pastorius Viljamsonas neva mandagiai 
nusilenkė mums su pašaipa, o atgrasusis Vudlis žengė į mus Žvė- 
riškai ir pergalingai kvatodamas. 

— Nusiplėšk barzdą, Bobai,— pasakė jis.— Aš tave iškart pa- 
žinau. Tu ir tavo bendrai kaip tik laiku atėjote, kad galėčiau jums 
pristatyti ponią Vūudli. 

Mūsų vedlio atsakymas buvo netikėtas. Jis nusiplėšė juodą 
barzdą, „kurią iš tikrųjų buvo prisiklijavęs, ir sviedė ant žemės. 
Jo veidas buvo pailgas, liguistai blyškus, glotniai nuskustas. 

Tuomet nutaikė revolverį į niekšą Vudlį, kuris artinosi grėsmin- 
gai mosuodamas botagu. 

— Taip, aš Bobas Karutersas,— atrėžė mūsų sąjungininkas.— 
Ir pasistengsiu, kad šiai merginai padaryta skriauda būtų ati- 
taisyta, net jeigu mane už tai pakartų. Aš sakiau tau, ką gausi, 
jei prie jos kabinsies, ir, prisiekiu Viešpačiu Dievu, duotą žodį te- 
sėsiu. 

— Tu pavėlavai. Ji jau mano žmona. 

— Ne žmona, o našlė. 

Pasigirdo šūvis, ir ant Vudlio liemenės ištryško kraujas. Jis 
apsisuko ir garsiai suklykęs virto aukštielninkas; bjaurų raudoną 
jo veidą bemat išpylė siaubingos balzganos dėmės. Senasis Vil- 
jamsonas, vis dar nenusivilkęs kamžos, prapliupo taip šlykščiai 
keiktis, kaip man niekada neteko girdėti, jis irgi čiupo revolverį, 
bet nespėjo jo nutaikyti, nes pamatė į save atgręžtą Holmso 
šautuvo vamzdį. 

— Baikit! — griežtai pasakė mano bičiulis.— Meskit revolverį! 
Votsonai, paimkit jį! Laikykit jam prie smilkinio! Ačiū. O jūs, 
Karutersai, duokit man savo revolverį. Pakaks smurto. Nagi, 
duokit šen! 

— O kas jūs toks? 

— Šerlokas Holmsas. 

— O Viešpatie! 

— Matau, jog esat girdėjęs apie mane. Aš atstovausiu oficia- 
liajai policijai, kol ji atvyks. Ei, jūs, paklausykit! — sušuko jis 
išsigandusiam arklininkui, ką tik pasirodžiusiam pievelės pakraš- 
ty.— Eikit šen! Paimkit šitą raštelį ir dumkit kiek neša į Far- 
nemą.— Jis parašė keletą žodžių ant savo užrašų knygutės lape- 
lio.— Perduokit jį nuovados viršininkui. O kol kas jūs visi mano 
žinioje. | 

Tvirta ir valinga Holmso asmenybė valdė šią tragišką sceną, 
o visi kiti buvo tik marionetės jo rankose. Vilįamsonas ir: Karu- 
tersas nunešė sužeistą Vudlį į namą, o aš pasiūliau išgąsdintai 
merginai įsikibti man į ranką. Sužeistasis buvo paguldytas į lovą, 
ir Holmsas paliepė man jį apžiūrėti. Aš radau Holmsą senoviniais 
gobelenais. išmuštame valgomajame, abu. suimtieji sėdėjo prie- 
šais jį. | 

— Jis gyvens, — pasakiau. | 

— Ką? — suriko Karutersas, šokdamas nuo kėdės.— Aš užlipsiu- 
aukštyn ir jį pribaigsiu. Nejaugi jūs norite pasakyti, kad toji 

mergina, tasai angelas, bus visą gyvenimą pririšta prie to pa- 
baisos Džeko Vudlio? 

— Nesirūpinkit dėl to,— tarė Holmsas.— Ji nebus jo žmona 
dėl dviejų svarbių aplinkybių. Pirmiausia mes išsiaiškinsim, ar 
ponas Vilįamsonas turėjo teisę atlikti sutuoktuvių apeigas. 

— Aš buvau įšventintas, — sušuko senasis sukčius. 

— Bet paskui suspenduotas. 

— Kunigas visados yra kunigas. 

— Abejoju. O kur leidimas tuokti? 

— Mes jį turim. Jis mano kišenėje. 

— Jūs apgaule gavot jį. Šiaip ar taip, santuoka per prievar- 
tą — ne santuoka, o labai sunkus. nusikaltimas, kuo jūs netrukus 
įsitikiksite. Jei neklystu, turėsit mažiausiai dešimt metų laiko 
visam tam apgalvoti. O jūs, Karutersai, verčiau nebūtumėt išsi- 
traukęs pistoleto iš kišenės. 

— Dabar matau, jog esate teisus, pone Holmsai. Bet prisimi- 
nęs, kokių atsargumo priemonių ėmiausi norėdamas apsaugoti tą 
merginą, — aš ją myliu, pone Holmsai, ir pirmąsyk patyriau, ką 
reiškia mylėti, — aš įsiutau pamatęs ją žiauriausio Afrikos niekšo 
rankose. Jo vardas kelia siaubą visiems nuo Kimberlio ligi Jo- 
hanesburgo. Gal jūs ir nepatikėsit, pone Holmsai, bet nuo tos 
dienos, kai ši mergina pradėjo pas mane dirbti, aš nė karto ne- 
leidau jai vienai važiuoti pro tuos namus, kur lėbauja šitie ne- 
vidonai. Visada sėsdavau ant dviračio ir lydėdavau ją saugoda- 
mas, kad kas nors neatsitiktų. Žinoma, aš važiuodavau atokiai 
ir prisiklijuodavau dirbtinę barzdą, kad ji manęs neatpažintų. 
Panelė Smit nuostabi, drąsi mergina ir nebūtų likusi dirbti pas 
mane žinodama, kad aš paskui ją sekioju. 

— O kodėl jūs nepasakėte merginai apie gresiantį pavojų? 

— Mat ir tuomet ji būtų mane palikusi, o to nebūčiau galėjęs 
pakelti. Nors ji manęs nemylėjo, bet man būdavo malonu matyti 
savo namuose dailią jos figūrą, girdėti jos balsą. 

— Stai kaip,— pasakiau aš,— jūs tai vadinate meile, pone 
Karutersai, o aš tai pavadinčiau savimeile. 

— Galbūt, juk meilė ir savimeilė visada eina drauge. Šiaip 
ar taip, aš negalėjau jos netekti. Be to, turint omeny šitos gaujos 
užmačias, kam nors reikėjo įą apginti. O kai atėjo ta telegrama, 
supratau — jie pradės veikti. 

— Kokia telegrama? | 

Karutersas išsitraukė iš kišenės telegramą. 

— Stai ji, — tarė jis. 

Telegrama buvo trumpa ir aiški: Senis mirė. 

— Aha! — pasakė Holmsas.— Dabar, man regis, matau, kaip 
viskas klostėsi, ir suprantu, kodėl telegrama, kaip jūs sakėt, pa- 
skatino juos veikti. Bet, kol mes čia sėdim ir laukiam, papasako- 
kite dar ką nors. 

Dabar senasis nenaudėlis su kamža prapliupo keiksmų kruša. 

— Prisiekiu dangumi! — užriko jis.— Jeigu tu mus įduosi, 
Bobai Karutersai, aš tau padarysiu tai, ką tu padarei Džekui 
Vudliui. Dėl tos merginos gali šaukti kiek tik tau lenda, tai tavo 
asmeniškas reikalas. Bet jeigu tu parduosi savo draugus šitam 
policininkui civiliais drabužiais, tuomet tau galas! 

— Prašom nesikarščiuoti, jūsų šventenybė! — pasakė Holmsas 
užsirūkydamas.— Įkalčių prieš jus yra pakankamai, o jeigu aš ko 
nors klausiu, tai tik savo įdomumui. Na, o jei jūs nenorite pasa- 
koti, tuomet kalbėsiu aš, ir pamatysite, kaip mažai tegalite nu- 
slėpti. Pirmiausia jūs visi trys, tai yra jūs, Viljamsonai, jūs, Ka- 
rutersai, ir Vudlis, atvykote iš Pietų Afrikos sulošti šitos partijos. 

— Pirmas melas! — užgriaudėjo senasis pastorius.— Aš juos 
pirmąkart pamačiau tik prieš du mėnesius ir niekada gyvenime 
nebuvau Afrikoje. Sukimškite tai į savo pypkę ir paleiskite dū- 
mais, pone Landūne Holmsai! 

— Jis sako tiesą,— patvirtino Karutersas. 

— Gerai, vadinasi, jūs dviese atvykot iš Afrikos. Jo šventeny- 
bė — vietinės gamybos produktas. Pietų Afrikoje jūs buvot pa- 
žįstami su Ralfiu Smitu. Jūs turėjote pagrindo manyti, kad jo 
dienos baigiasi. Sužinojote, jog palikimą paveldės jo dukterėčia. 
Na, ką — teisybė? 

Karutersas linktelėjo, o Vilįamsonas vėl ėmė plūstis. 

— Ji artimiausia giminaitė, o jūs žinojote, kad senis nepaliko 
testamento. 

— Jis nemokėjo nei skaityti, nei rašyti, — tarė Karutersas. 

— Taigi judu abu atvykote čia ir susiieškojote tą merginą. 
Nusprendėte, jog vienas iš jūsų ves ją, o kitas gaus dalį grobio. 
Kažkodėl vyru turėjo tapti Vudlis. Kodėl? 

— Plaukdami garlaiviu, lošėme iš jos kortomis. Jis išlošė. 

— Štai kaip. Jūs pasiūlėt jaunajai damai pas jus dirbti, kad 
čia Vudlis galėtų jai pasipiršti. Bet ji greit perprato tą prasigėrusį 
storžievį ir pareiškė nenorinti jo nė matyti. Tuo tarpu jūs pats 

įsimylėjot jaunąją damą, ir visas sumanymas turėjo žlugti. Jus 
negalėjot net įsivaizduoti, kad tas sukčius ją ves. 

— Negalėjau, dievaži, negalėjau! 

— Judu susiginčijot. Vudlis įširdęs paliko jūsų namus ir pats 
ėmė regzti savo kėslus. 

— Man regis, Viljamsonai, mes neturim ką pasakyti šitam 
džentelmenui! — karčiai juokdamasis sušuko Karutersas.— Taip, 
mes susiginčijom, ir jis mane partrenkė ant žemės. Dabar, šiaip 
ar taip, aš jam atsilyginau. Paskui jis kažkur dingo. Susipažino 
su šituo ekskunigu. Sužinojau, kad jiedu apsigyveno kaip tik čia, 
pro kur ji važiuodavo į stotį. Tada aš pradėjau ją saugoti, nes 
supratau juos sumanius kažkokią šunybę. Kartkartėmis apsilan- 
kydavau pas juos, nes norėjau sužinoti, ką sumanė. Prieš dvi 
dienas Vudlis atėjo pas mane su telegrama, kurioje pranešama 
apie Ralfo Smito mirtį. Jis paklausė, ar aš dalyvausiu sandėryje. 
Pasakiau, jog ne. Tada jis paklausė, ar vesčiau tą merginą ir 
atiduočiau jam dalį palikimo. Pasakiau, jog mielai ją vesčiau, 
bet ji nenori už manęs tekėti. Jis tarė: „Ištekinkim ją už tavęs, 
o po savaitės kitos jos nuomonė pasikeis“. Aš patikinau, jog prie- 
varta nieko nedarysiu. Jis ėmė burnoti kaip paskutinis nedorėlis 
ir išeidamas pareiškė, kad žūtbūt savo pasieks. Šį savaitgalį 
mergina išvyko. Aš gavau vežimą, ir arklininkas turėjo nuvežti 
ją į stotį. Bet man buvo labai neramu, todėl išsekiau paskui dvi- 
račiu. Deja, ji nuvažiavo greičiau, ir nelaimė įvyko man nespėjus 
jos pasivyti. Tai supratau pamatęs jus važiuojant josios vežimu. 

Holmsas atsistojo ir įmetė nuorūką į židinį. 

— Aš buvau tikras mulkis, Votsonai,— pasakė jis.— Prisime- 
nate, kaip jūs pasakojote, kad sustojęs krūmuose dviratininkas lyg 
taisėsi kaklaraištį. Vien tik tai galėjo padėti viską atskleisti. Bet 
vis tiek galim pasveikinti save su šia keista ir, galima sakyti, 
unikalia byla. Matau, jog alėja jau eina trys policininkai, vadi- 
nasi, nei jis, nei mūsų keistasis jaunikis per daug nenukentėjo per 
rytmetinius nuotykius. Manau, Votsonai, jums dabar derėtų savo 
profesinius sugebėjimus skirti panelei Smit. Jeigu ji jau atsigavo, 
mudu mielai palydėsim ją namo pas motiną. O jeigu dar ne visai 
sustiprėjo, tai priminkit, jog mes galėtume nusiųsti telegramą 
jaunajam elektrikui į Midlendą. Jai tai bus geriausias vaistas. 
O jūs, pone Karutersai, manau, padarėte viską, ką galėjote, kad 
išpirktumėte savo kaltę dėl šio sąmokslo. Štai, sere, mano vizitinė 

kortelė, ir jeigu mano parodymai galėtų padėti teisme, aš pasi- 
rengęs jums pagelbėti. 

Skaitytojas turbūt pastebėjo, kad dėl nepaprastai įtemptos ir 
audringos mūsų veiklos dažnai man esti sunku sklandžiai baigti 
savo pasakojimus ir pateikti detales, kurios jį domina. Kiekviena 
byla būna tarsi naujos bylos užuomazga, ir, pasibaigus dramos 
veiksmui, jos personažai išnyksta iš mūsų akiračio, nes esam per 
daug užsiėmę, kad domėtumėmės jų likimu. Tačiau savo užrašuose 
apie šią bylą radau trumpą prierašą. Ten pažymėta, kad panelė 
Violeta Smit tikrai paveldėjo didelį palikimą ir ištekėjo už Sirilo 
Mortono, kuris dabar yra garsių Vestminsterio inžinierių elekt- 
rikų firmos ,„Mortonas ir Kenedis“ vyresnysis partneris. Viljam- 
sonas ir Vudlis buvo nuteisti už pagrobimą ir prievarta atliktas 
jungtuvių apeigas. Pirmasis gavo septynerius metus, antrasis — 
dešimt. Apie Karuterso likimą nieko nepažymėta, bet esu įsitiki- 
nęs, kad į jo revolverio šūvį teismas pažiūrėjo gana atlaidžiai, nes 
Vudlis buvo žinomas kaip pavojingas nusikaltėlis, ir pasitenkino 
keleto mėnesių bausme. 


ATSITIKIMAS PENSIONE 


„ 


Nedidelėje mūsų scenoje Beikerio gatvėje būdavo nemaža 
dramos epizodų, tačiau neprisimenu tokio netikėto ir stulbinamo 
įvykio kaip Tornikroito Haksteiblio, meno magistro, filosofijos 
daktaro ir t. t., pirmas pasirodymas. Jo vizitinė kortelė, kuri, regis, 
buvo per maža pakelti visą jo mokslo laipsnių svorį, pasirodė 
keletą sekundžių anksčiau, o tada įžengė ir jis pats: stambus, 
prašmatnus, didingas — tikras savitvardos ir dvasios tvirtybės 
įsikūnijimas. Vos spėjus užsiverti durims, jis vargais negalais 
nusvirduliavo ligi stalo, susmuko ir visu ūgiu išsitiesė paslikas 
be sąmonės ant meškos kailio prie židinio. 

Mes pašokome ir keletą sekundžių tylėdami apstulbę spokso- 
įjome į šitą didžiulę skeveldrų krūvą, bylojančią apie kažkur be- 
ribiuose: gyvenimo vandenynuose siautusią nelauktą, lemtingą 
audrą. Paskui Holmsas skubiai kyštelėjo jam pagalvę po galva, 
o aš priglaudžiau prie lūpų taurelę konjako. Stambus išbalęs 
veidas buvo išvagotas raukšlių, papurtę paakiai pamėlę, praviros 
burnos kampučiai sielvartingai nusvirę, dvigubas smakras neskus- 
tas. Matyt, jis atkeliavo iš toli, nes apykaklė ir marškiniai buvo 
purvini, nešukuoti plaukai sruogomis užkritę ant gražios aukštos 
kaktos. Prieš mus gulėjo sielvarto priblokštas žmogus. 

— Kas jam, Votsonai? — paklausė Holmsas. 

— Visiškas išsekimas... matyt, dėl alkio ir nuovargio, — pasa- 
kiau prispaudęs pirštus prie riešo, kur pulsavo vos vos juntamas 
gyvybės siūlas. 

— Grįžtamasis bilietas į Makltoną šiaurinėje Anglijoje,— tarė 
Holmsas, traukdamas iš laikrodžio kišenėlės geležinkelio bilietą.— 
Dar nėra nė dvyliktos. Matyt, jis išvažiavo gana anksti. 

Patinę vokai suvirpėjo, ir dvi pilkos akys įsmigo į mus be- 
reikšmiu žvilgsniu. Po valandėlės iš gėdos paraudęs vyras šiaip 
taip atsistojo. | 

— Atleiskit, pone Holmsai, esu labai pervargęs. Ačiū, ne. 
Verčiau stiklinę pieno su džiūvėsiu — ir viskas praeis. Pone Holm- 
sai, aš atvykau čionai, norėdamas, kad jūs važiuotumėt kartu su 
manimi. Maniau, telegrama neįtikins jūsų, jog reikalas tikrai 
neatidėliotinas. | 

— Kai visiškai atsigausite... 

— Aš jaučiuosi gerai. Tiesiog nesuprantu, kas man atsitiko. 
Prašyčiau, pone Holmsai, vykti su manimi į Makltoną artimiau- 
siu traukiniu. 

Holmsas papurtė galvą. 

— Mano kolega daktaras Votsonas patvirtins, kad mudu da- 
bar labai užsiėmę. Esu pasamdytas tirti bylą dėl Ferero doku- 
mentų, be to, artėja Abergavenio žmogžudystės bylos svarsty- 
mas. Šiuo metu tik ypač svarbus reikalas priverstų mane palikti 
Londoną. 

— Ypač svarbus! — Mūsų svečias skėstelėjo rankomis.— Ar jūs 
nieko negirdėjote apie hercogo Holderneso vienturčio sūnaus pa- 
grobimą? 

— Kaip? Ar buvusio ministro? 

— Taip taip! Mes iš paskutiniųjų stengėmės, kad tas reikalas 
nepatektų į spaudą, bet vakar laikraštis „Globe“ jau paskleidė 
šiokių tokių gandų. Maniau, kad jie pasiekė ir jūsų ausis. 

Holmsas ištiesė ilgą liesą ranką ir paėmė iš lentynos enci- 
klopedijos žinyno tomą su raide „HA“. 

— „Holdernesas, šeštasis hercogas, Raiščio ordino kavalierius, 
Slaptosios tarybos narys...“ — gal pusė puslapio! „Baronas Bever- 
lis, graias Karstonas...“ Viešpatie, kiek titulų! „Halamšyro gra- 
fystės teismo pirmininkas (nuo 1900 m.). Vedęs Editą, sero Čarl- 
zo Apldoro dukterį (1880 m.). Vienintelis sūnus ir įpėdinis — lor- 
das Soltairas. Apie šimto penkiasdešimties tūkstančių akrų Žemės 
savininkas. Kasyklos Lankašyre ir Velse. Adresas: Karlton Hauz 
Terasas; Holdernes Holas, Halamšyras; Karstono pilis, Bangoras, 
Velsas. Admiraliteto lordas (1872 m.), ministras...“ Žodžiu, šis 
žmogus — vienas iš žymiausių mūsų karalystės piliečių. 

— Žymiausias ir galbūt turtingiausias. Žinau, pone Holmsai, 
kad jūs vienas iš geriausių savo srities specialistų ir imatės tirti 
bylą dėl pačios bylos. Bet leiskite pasakyti, kad jo didenybė pri- 
žadėjo įteikti penkių tūkstančių svarų čekį tam, kuris nustatys, 
kur yra jo sūnus, ir dar tūkstantį svarų, jei sužinos, kas yra pa- 
grobėjas ar pagrobėjai. 

— Dosnus atlyginimas! — pasakė Holmsas.— Manau, Votsonai, 
mudu vyksime kartu su daktaru Haksteibliu į šiaurinę Angliją, 
o jūs, daktare, kai išgersit pieną, malonėkite papasakoti, kas at- 
sitiko, kada atsitiko, kaip atsitiko ir pagaliau ką bendro su tuo 
turi daktaras Tornikroftas Haksteiblis, pensiono, esančio netoli 
Makltono, direktorius, ir kodėl jis atvyksta praėjus net trim die- 
nom po to įvykio — apie tai sprendžiu iš nenuskusto smakro — 
prašyti mano kuklių paslaugų. 

Mūsų svečias išgėrė pieną su džiūvėsiais. Kai pradėjo ener- 
gingai ir smulkmeniškai pasakoti apie tai, kas įvyko, jo akys atgijo, 
skruostai atgavo spalvą. | 

— Turiu pasakyti, džentelmenai, jog esu pradžios mokslo 
pensiono įkūrėjas ir direktorius. Haksteiblio „Horacijaus komenta- 
rai“ galbūt jums primins, kas aš toks. Mano pensionas, be abe- 
jo,— geriausia pradžios mokykla privilegijuotiesiems Anglijoje. 
Lordas Leverstoukas, Blekvoterio grafas, seras Kethartas, Soum- 
sas — štai kas patiki man savo sūnus. Tačiau šlovės viršūnę 
mokykla pasiekė prieš tris savaites, kai hercogas Holdernesas per 
savo sekretorių poną Džeimsą Vailderį perdavė man atiduodąs 
mano globon savo vienintelį sūnų ir įpėdinį dešimtmetį lordą Sol- 
tairą. Man ir į galvą neatėjo, kad tai didžiausios mano gyvenimo 
nelaimės preliudija. 

Berniukas atvyko gegužės pirmąją, kaip tik prasidedant vasa- 
ros semestrui. Šis žavus jaunuolis greit apsiprato su mūsų tvarka. 
Turiu pasakyti — manau, manęs negalima apkaltinti nekuklumu, 
nes nutylėti tai būtų absurdiška,— kad namuose jis nebuvo lai- 
mingas. Niekam ne paslaptis, jog hercogo vedybinis gyvenimas 
nebuvo pernelyg darnus, ir viskas baigėsi tuo, kad susitarę jiedu 
išsiskyrė ir hercogienė apsigyveno Prancūzijos pietuose. Tai įvyko 
visiškai neseniai, o berniukas, kiek mums žinoma, buvo labai 
prisirišęs prie motinos. Jai išvykus iš Holdernes Holo, jis labai 
nusiminė, ir, matyt, dėl to hercogas nutarė jį atiduoti į mano pen- 
sioną. Po dviejų savaičių berniukas jau apsiprato pas mus ir, 
regis, buvo visiškai laimingas. 

Paskutinį kartą berniuką matė gegužės tryliktosios vakare, tai 
yra praėjusio pirmadienio vakare. Jo kambarys buvo antrame 
aukšte; norint į jį patekti, reikėjo pereiti per greta esantį didesnį 
kambarį, kur miegojo kiti du berniukai. Tiedu nieko nematė ir 
negirdėjo, taigi nėra abejonės, kad jaunasis Soltairas per jų kam- 
barį nėjo. Jo kambario langas buvo atvertas. Prie sienos auga 

gebenė tvirtomis šakomis. Nors apačioje pėdų ir nematyti, tačiau, 
be abejonių, jis galėjo išlipti tik pro langą. 

Berniuko buvo pasigesta antradienį, septintą valandą ryto. 
Lova buvo nepataisyta. Išeidamas jis apsivilko mokyklos unifor- 
ma — juodu Itono švarku ir tamsiai pilkomis kelnėmis. Į Soltairo 
kambarį niekas nebuvo įėjęs, o jeigu iš ten būtų sklidęs riksmas 
arba grumtynių triukšmas, tai gretimame kambaryje gulintis vy- 
resnysis berniukas Konteris būtų išgirdęs, nes miega labai bud- 
riai. 

Paaiškėjus, kad Lordas Soltairas dingo, aš tučtuojau sušaukiau 
visus pensiono gyventojus: mokinius, mokytojus ir tarnus. Tada 
mes išsiaiškinom, kad lordas Soltairas pabėgo ne vienas. Susirin- 
kime nebuvo Haidegerio — vokiečių kalbos mokytojo. Jo kambarys 
kitame pastato gale, antrame aukšte, o langai išeina į tą pačią 
pusę kaip ir lordo Soltairo. Lova taip pat buvo nepaklota, bet jis, 
matyt, nespėjo visiškai apsirengti, nes marškiniai ir kojinės gulėjo 
ant grindų. Laikydamasis gebenės šakų, jis nusileido žemyn; pie- 
velėje buvo matyti pėdos. Jo dviračio, laikomo netoliese esančioje 
pašiūrėje, irgi neradome. 

Haidegeris pradėjo dirbti mano pensione prieš dvejus metus, 
turėdamas puikiausias rekomendacijas, bet buvo nešnekus, niūrus 
ir nelabai mėgstamas mokytojų bei mokinių. Kol kas neužtikome 
jokių pėdsakų, ir šiandien, ketvirtadienį, apie bėglius težinome 
tiek, kiek ir antradienį. Aš, žinoma, pirmiausia susisiekiau su 
Holdernes Holu; jis yra vos už keleto mylių nuo pensiono. Tikė- 
jausi, kad namų išsiilgęs berniukas grįžo pas tėvą, bet ten jo 
nebuvo. Hercogas nepaprastai susijaudino, o man, kaip matote, 
dėl susirūpinimo ir atsakomybės už savo auklėtinį visiškai pakriko 
nervai. Maldauju, pone Holmsai, visomis išgalėmis imkitės šio 
reikalo, nes vargu ar kada nors pasitaikys labiau jūsų pastangų 
vertas atvejis. 

Šerlokas Holmsas dėmesingai klausėsi nelaimingojo direkto- 
riaus pasakojimo. Suraukti antakiai, gili vaga tarp jų rodė, jog 
nereikia raginti seklio susikaupti šiai bylai, ne tik labai svarbiai, 
bet ir kurstančiai jo aistrą viskam, kas nepaprasta bei sudėtinga. 
Jis išsitraukė užrašų knygutę ir brūkštelėjo keletą pastabų. 

— Jūs padarėte nedovanotiną klaidą, kad iškart nesikreipėte 
į mane,— griežtai tarė jis.— Tai labai apsunkina tyrimą. Aš, pa- 
vyzdžiui, esu įsitikinęs, kad ir gebenė, ir pievelė būtų daug ką 
parodžiusios patyrusiai akiai. 

— Aš čia niekuo dėtas, pone Holmsai. Jo didenybė iš visų jėgų 
stengėsi išvengti viešumos. Baiminosi, kad jo šeimos nelaimė 
netaptų apkalbų objektu. Tokie dalykai jam tiesiog kelia pasi- 
bjaurėjimą. 

— Ar vietinė valdžia jau tyrė šį reikalą? 

— Taip, sere, bet — jokių rezultatų. Iš pradžių atrodė, kad 
užtikome pėdsakus — kažkas matė kažkokį berniuką ir jaunuolį 
išvažiuojant iš kaimyninės stoties ankstyvuoju traukiniu, Vakar 
vakare mums buvo pranešta, kad juodu buvo sulaikyti Liverpulyje, 
tačiau paaiškėjo, kad tai visai ne tie, kurių ieškome. Tuomet aš 
visiškai nusiminiau ir netekęs vilties po nemiegotos nakties anks- 
tyvuoju traukiniu atvažiavau tiesiai pas jus. 

— Vietinė policija, užtikusi klaidingus pėdsakus, tikriausiai 
sulėtino tyrimą? 

— Visiškai nutraukė. 

— Taigi trys dienos praėjo veltui. Aiškiausias nesugebėjimas 
tirti bylą. 

— Sutinku su jumis ir apgailestauju. 

— Betgi tą painiavą galima išnarplioti. Mielu noru imsiuosi 
tirti jūsų bylą. Sakykit, ar jums pavyko nustatyti kokį nors ryšį 
tarp dingusio berniuko ir vokiečių kalbos mokytojo. 

— Jokio ryšio tarp jų nebuvo. 

— Ar mokytojas dėstė jo klasėje? 

-— Ne, ir, kiek žinau, jis nė karto su berniuku nesikalbėjo. 

— Keista, iš tiesų keista. Ar berniukas turėjo dviratį? 

— Ne. 

— Gal kokio nors dviračio trūksta? 

— Ne. | 

— Ar jūs įsitikinęs? 

— Visiškai. 

— Tikiuosi, nemanote, kad tasai vokietis gūdžią naktį iš- 
važiavo dviračiu su berniuku ant rankų? 

— Žinoma, ne. 

— Ką jūs apie tai manote? 

— Dviratis gal buvo tik akims apdumti. Jį kur nors paslėpė, 
o patys iškeliavo pėsti. 

— Galbūt. Bet toks akių dūmimo būdas, matyt, nevykęs, ar 
ne? Ar pašiūrėje buvo daugiau dviračių. 

— Keletas. 

— Ar ne geriau būtų buvę paslėpti du dviračius, norint pa- 
vaizduoti, kad išvažiavo, o ne išėjo pėsčiomis. 

— Be abejo, geriau. 

— Tas ir yra. Akių dūmimo teorija netinka. Bet dviračio din- 
gimas gali būti tolesnio tyrimo išeities taškas. Šiaip ar taip, ne 
taip lengva dviratį paslėpti arba sunaikinti. Dar vienas klausimas. 
Ar kas nors aplankė berniuką jo dingimo išvakarėse. 

— Ne. 

„— Ar jis gaudavo laiškų? 

— Taip, vieną gavo. 

— Iš ko? 

— Iš tėvo. 

— Ar jūs atplėšiat mokinių laiškus? 

— Ne. 

— Iš kur žinote, kad laiškas buvo iš tėvo? 

— Ant voko buvo herbas, o adresas užrašytas kampuota her- 
cogo rašysena. Be to, hercogas pats prisiminė rašęs sūnui. 

— Kada berniukas prieš tai buvo gavęs laišką? 

— Pastarosiomis dienomis negavo. 

— Ar gaudavo laiškų iš Prancūzijos? 

— Niekada. 

— Jūs, be abejo, suprantate, kodėl aš klausinėju. Arba berniu- 
kas buvo išvestas prievarta, arba išėjo savo noru. Antruoju atveju 
peršasi mintis, kad kažkas turėjo jį paakinti, nes vargu ar toks 
veikis galėjo būti padarytas tik laiškais. Todėl aš ir noriu suži- 
noti, kas jam rašydavo. | 

— Vargu ar aš galėčiau kuo nors jums padėti. Mano žiniomis, 
jam rašė tik tėvas. 

— O tėvo laiškas atėjo tą dieną, kai berniukas dingo. Ar tėvo 
ir sūnaus santykiai buvo draugiški? 

— Jo didenybė su niekuo nėra draugiškas. Jis pasinėręs į vals- 
tybinius reikalus, ir vargu ar jam suprantami paprasti Žmonių 
jausmai. Bet jis savaip buvo geras berniukui. 

— Tačiau Soltairas labiau prisirišęs prie motinos? 

— Taip. 

— Ar jis pats taip sakė? 

— Ne. 

— Tai gal hercogas? 

— Gink Dieve! Ne! 


— O iš kur jūs žinote? 

— Man teko keletą kartų kalbėtis su jo didenybės sekretoriumi 
ponu Džeimsu Vailderiu. Jis ir papasakojo apie lordo Solianlro 
jausmus. 

— Štai kaip. Beje, ar radote berniuko kambary paskutinį lier- 
cogo laišką po to, kai šis pabėgo? 

— Ne, laišką jis pasiėmė. Bet ar ne laikas, pone Holnisai, 
vykti į stotį? 

— Aš užsakysiu karietą. Po ketvirčio valandos mes būsime 
pasirengę. Jeigu siųsite telegramą namo, pone Haksteibli, tegul 
žmonės mano, kad tyrimas vyksta Liverpulyje, juk ten, rodos, 
nuvedė klaidingi pėdsakai. O aš tuo tarpu netrukdomas padirbėsiu 
prie jūsų mokyklos. Galbūt pėdsakai dar neatšalo, ir du tokie 
skalikai kaip Votsonas ir aš ką nors sušniukštinėsime. 

Vakare mes atvykome į Anglijos šiaurę, kur buvo garsioji 
daktaro Haksteiblio mokykla. Pajutome dvelkiant šaltą, gaivų tų 
kraštų orą. Atvažiavome jau sutemus. Prieškambaryje ant stalo 
gulėjo vizitinė kortelė. Liokajus kažką pašnibždėjo direktoriui, ir 
tas sunerimęs pažvelgė į mus. 

— Hercogas jau čia, — pasakė jis.— Jis su ponu Vailderiu lau- 
kia kabinete. Eime, džentelmenai, aš jus pristatysiu. 

Aš, be abejo, buvau matęs šio žymaus valstybės veikėjo at- 
vaizdus, bet jis pasirodė esąs visiškai kitoks negu fotografijose. 
Prieš mus stovėjo elegantiškai apsirengęs augalotas, orus pailgo 
lieso veido vyras su juokingai ilga ir kumpa nosimi. Veidas buvo 
mirtinai išblyškęs, o blyškumą dar labiau pabrėžė ilga, į apačią 
retėjanti skaisčiai ruda barzda, laisvai krintanti ant baltos lie- 
menės. Pro barzdą prasišvietė blizganti laikrodžio grandinėlė. Šis 
orus vyriškis, stovėdamas ant kilimo prie židinio, žvelgė į mus 
lediniu žvilgsniu. Jaunuolis šalia jo, matyt, buvo Vailderis, as- 
meninis sekretorius. Jis buvo nedidelio ūgio, nervingų ir staigių 
judesių, judraus veido, protingomis melsvomis akimis. Pokalbį 
ryžtingu ir geliančiu tonu nedelsdamas pradėjo sekretorius: 

— Šįrvt aš jau buvau pas jus, daktare Haksteibli, deja, at- 
vykau per vėlai ir nespėjau sutrukdyti jums išvažiuoti į Londoną. 
Sužinojau, kad jūsų tikslas buvo pakviesti poną Šerloką Holmsą 
tirti šios bylos. Jo didenybė stebisi, daktare Haksteibli, kad jūs, 
nepasitaręs su juo, ryžotės žengti tokį žingsnį. 

— Pamatęs nesėkmingas policijos paieškas... 

— Jo didenybė nemano, kad policijos paieškos nesėkmingos. 

— Betgi, pone Vailderi... 

— Jūs gerai žinote, daktare Haksteibli, jo didenybę itin bai- 
minantis, kad šis reikalas neiškiltų viešumon. Jis nenori, jog apie 
tai žinotų pašaliniai asmenys. | 

— Viską galima lengvai pataisyti, — pralemeno išsigandęs 
daktaras.— Ponas Šerlokas Holmsas gali išvykti į Londoną rytiniu 
traukiniu. 

— Nieko panašaus, daktare, nieko panašaus,— mandagiai pa- 
reiškė Holmsas. — Šiaurės oras toks gaivinamas ir malonus, kad 
aš linkęs praleisti keletą dienų šiose tyrumose ir užsiimsiu tuo, 
kuo norėsiu. Ar aš prisiglausiu pas jus, ar kaimo viešbutyje, pri- 
klausys, be abejo, tik nuo jūsų. 

Nelaimingasis daktaras visiškai suglumo, bet įį išgelbėjo skam- 
bus raudonbarzdžio hercogo bosas, nuaidėjęs kaip gongas, kvie- 
čiantis pietų. 

— Ponas Vailderis teisus — jums pirmiausia reikėjo pasitarti 
su manimi. Bet kadangi ponas Holmsas jau viską žino, iš mūšų 
pusės būtų neprotinga atsisakyti jo paslaugų. Jums nėra ko eiti 
į viešbutį, pone Holmsai, maloniai kviečiu apsistoti pas mane 
Holdernes Hole. | 

— Dėkoju, jūsų didenybe. Tačiau manau, jog tirti reikalą bus 
lengviau likus ten, šio paslaptingo įvykio vietoje. 

:— Kaip jums patinka, pone Holmsai. Jeigu reikės kokios nors 
informacijos iš pono Vailderio arba iš manęs, mes, be abejo, 
pasirengę jums padėti. 

— Tikriausiai man prireiks apsilankyti ir Holdernes Hole,— 
tarė Holmsas.— O dabar, sere, aš tik norėčiau paklausti, ar jūs 
galėtumėt paaiškinti paslaptingą sūnaus dingimą? 

— Ne, sere, negalėčiau. 

— Atleiskit, kad kalbėsiu jums skaudžia tema, bet kitos išeities 
nėra. Kaip jums atrodo, ar hercogienė nėra čia įsipainiojusi? 

Ministras akivaizdžiai sudvejojo. 

— Ne, nemanau,— patylėjęs atsakė jis. 

— Tuomet peršasi kitas aiškinimas: berniukas buvo pagrobtas 
viliantis gauti už jį išpirką. Ar jums neatsiuntė tokio reikalavi- 
mo? 

— Ne, sere. 

— Dar vienas klausimas. Kaip supratau, jūs parašėte sūnui 
laišką tą dieną, kai įvyko šis atsitikimas? 

— Ne, aš parašiau tos dienos išvakarėse. 

— Teisingai. Bet jis gavo laišką tą dieną? 

— Taip. 

— Ar ten nebuvo ko nors, kas galėjo jį suerzinti arba paska- 
tinti tokiam žingsniui? 

— Ne, sere, tikrai ne. 

— Ar jūs pats išsiuntėte laišką? 

Neleisdamas hercogui atsakyti, nekantriai įsiterpė sekreto- 
rius. 

— Jo didenybė niekada nesiunčia laiškų pats,— pasakė jis.— 
Šis laiškas ibuvo paliktas kartu su kitais kabinete ant stalo, ir aš 
juos įmečiau į pašto maišą. 

— Ar jūs įsitikinęs, kad tarp jų buvo ir tas laiškas. 

— Taip, aš jį mačiau. 

— Kiek laiškų jūs parašėte tą dieną, jūsų didenybe? 

— Dvidešimt ar trisdešimt. Aš su daug kuo susirašinėju. Bet 
mes jau nukrypstame nuo temos. 

— Nevisiškai,— pareiškė Holmsas. 

— Aš pats,— tęsė hercogas, — patariau policijai nukreipti pa- 
ieškas į Pietų Prancūziją. Kaip sakiau, netikiu, kad hercogienė 
būtų paskatinusi tokį siaubingą poelgį, bet berniukas, būdamas 
toks užsispyręs, galėjo pabėgti pas motiną, juolab kad jam pa- 
dėjo ir, ko gero, dar pakurstė tas vokietis. O dabar, daktare Hak- 
steibli, mes jau vyksime atgal į Holdernes Holą. 

Jaučiau, kad Holmsas turėjo ir daugiau klausimų, bet staigus 
hercogo gestas rodė, jog pokalbis baigtas. Buvo aiškiai matyti, 
kad aristokratiška prigimtis tiesiog neleido jam aptarinėti intymių 
šeimos reikalų su pašaliniu žmogumi, ir jis bijojo, jog kekvienas 
naujas klausimas gali negailestingai atskleisti rūpestingai už- 
slėptus jo kilmingos istorijos kampelius. 

Kai tik hercogas su savo sekretoriumi išėjo, mano bičiulis su 
jam būdingu stropumu ėmėsi darbo. 

Kruopščiai apžiūrėjus berniuko kambarį, nieko neaptikta, iš- 
skyrus tai, kad galutinai buvo įsitikinta, jog berniukas galėjo 
pabėgti tik pro langą. Vokiečių kalbos mokytojo kambaryje taip 
pat nerasta naujų įkalčių. Tik buvo aišku, kad gebenė neatlaikė 
jo svorio, o apšvietus žibintu pievelę, išryškėjo gilios jo pakulnių 
žymės. Įspaudas neaukštoje žalioje žolėje buvo vienintelis šio 
nesuprantamo naktinio pabėgimo liudytojas. 

Šerlokas Holmsas, palikęs mane vieną, išėjo ir grįžo tik po 
vienuolikos. Jis kažkur gavo didžiulį šių apylinkių Žemėlapį, at- 

sinešė į mano kambarį ir išskleidęs ant lovos vidury pastatė lem- 
pą. Paskui užsirūkė ir ėmė tyrinėti kartkartėmis rodydamas ji 
dominusius objektus rūkstančiu savo pypkės kandikliu. 

— Ši byla vis labiau ir labiau mane traukia,— šnekėjo jis.— 
Joje yra keletas labai įdomių dalykų. Bet dabar, kol dar tik pra- 
dedu ją nagrinėti, noriu atkreipti jūsų dėmesį į keletą geograli- 

nių detalių, kurios gali būti gana reikšmingos mūsų tyrimui. Pa- 
žvelkit į žemėlapį. Štai šitas subrūkšniuotas kvadratas — pensio- 
nas. Čia įbesiu smeigtuką. Sita linija — plentas. Jis eina pro 
mokyklą iš rytų į vakarus, ir, kaip matome, ištisą mylią neatsiša- 
koja jos kelias nei į kairę, nei į dešinę. Jei bėgliai traukė keliu, 
tai neišvengiamai turėjo keliauti šii/uo plentu. 

— Iš tiesų. 


— Tik dėl laimingo atsitiktinumo mes bent iš dalies galime 
patikrinti, kas dėjosi tą naktį plente. Štai čia, kur dabar mano 
pypkė, nuo dvyliktos ligi šeštos budėjo vietos policininkas. Matote, 
tai pirmoji kryžkelė rytinėje pusėje. Policininkas tvirtina, kad ne- 
buvo nė minutės pasitraukęs iš savo posto, ir yra įsitikinęs, jog 
būtų pamatęs vyriškį su berniuku, jeigu šie būtų praėję. Kalbė- 
jau su policininku šįvakar, ir, man regis, juo visiškai galima 
pasitikėti. Vadinasi, šita plento dalis atkrinta. Dabar pažiūrėsim, 
kaip atrodo vakarinė jo dalis. Ten yra ,„Dvylo jaučio“ užeiga, ku- 
rios šeimininkė serga. Ji buvo pasiuntusi į Makltoną gydytojo, 
bet tasai neatvyko ligi ryto, nes lankė kitą ligonį. Užeigos šei- 
mynykščiai, laukdami gydytojo, visą naktį budėjo ir pakaitomis 
žvilgčiojo į plentą, ar jis neatvažiuoja. Jie tvirtina, kad niekas 
pro šalį nėjo. Jeigu jais galima pasikliauti, tai nėra abejonės, jog 
vakarinė plento dalis atkrinta, vadinasi, bėgliai šiuo keliu išvis 
nėjo. 

— O dviratis? — paklausiau. 

— Taip. Dabar mes ir pereisim prie dviračio. Jeigu bėgliai ne- 
keliavo plentu, jie turėjo pasukti arba į šiaurę, arba į pietus nuo 
pensiono. Dėl to nėra jokios abejonės. Pasverkim abu šituos at- 
vejus. Pietinėje mokyklos pusėje plyti didžiulis laukas, pada- 
lytas į nedidelius sklypelius, kurie vienas nuo kito atskirti ak- 
meninėmis tvoromis. Ten dviračiu važiuoti neįmanoma. Taigi ir 
šitą atvejį reikia atmesti. Pažvelkim į šiaurinę pusę. Čia yra ne- 
didelė giraitė, vadinama Apleistuoju atžalynu, o už jos apie dešimt 
mylių driekiasi pelkėta lyguma, Žemutinės daubos tyrlaukis, į 
šiaurę pamažu kylanti aukštyn. Vienoje šio tyrlaukio pusėje stovi 
Holdernes Holas, į kurį plentu — dešimt mylių, o tiesiai per tyr- 
laukį — tik šešios. Tasai tyrlaukis be galo nykus. Vienur kitur 
keletas nedidelių fermų, kur auginamos avys ir galvijai. O kiti 
šios vietovės gyventojai — tai pelkių paukščiai sėjikai ir žiurliai. 
Toliau Česterfildo plentas, o prie jo keletas kotedžų, bažnyčia ir 

užeigos namai, už kurių dunkso aukšti, statūs kalnai. Esu įsiti- 
kinęs, kad mūsų paieškos turi būti nukreiptos į šiaurę. 

— Betgi dviratis? — vėl paklausiau. 

— Nagi, nagi! — nekantriai tarė Holmsas.— Geram dvirati- 
ninkui plento nereikia. Tyrlaukis išraižytas takelių, o tą naktį 
švietė pilnatis. Palaukit! O kas gi čia? 

Į duris kažkas smarkiai pabeldė, ir į kambarį staiga įlėkė 
daktaras Haksteiblis. Rankoje jis laikė mėlyną kriketo kepuraitę 
su baltu antsiuvu ant snapelio. 

— Štai koks radinys! — sušuko jis.— Ačiu Dievui! Pagaliau 
užtikom berniuko pėdsakus! Čia jo kepurė! 

— Kur ją radot? 

— Čigonų furgone. Jie buvo apsistoję tyrlaukyje, toliau iš- 
keliavo antradienį. Šiandien policija juos pasivijo, iškratė furgoną 
ir rado šią kepurę. 

— Kaip ji pas juos atsirado? Ką jie sako? 

— Išsisukinėja, meluoja. Tvirtina radę kepurę tyrlaukyje ant- 
radienio rytą. Tie niekšai žino, kur jis! Ačiū Dievui, kad dabar 
jie patupdyti ir laikomi užrakinti. Įstatymo baimė, o gal ir hercogo 

— Na, ką gi, ir tai gerai, — pasakė Holmsas, daktarui išėjus.— 
Šiaip ar taip, tai patvirtina mano. teoriją, kad tik paieškos Zemu- 
tinės daubos tyrlaukio link gali duoti kokių nors rezultatų. Vie- 
tinė policija taip nieko ir nepadarė, tik suėmė tuos čigonus. Štai 
pažiūrėkit į žemėlapį, Votsonai! Per tyrlaukį teka upelis. Tarpais 
jis išplatėja ir virsta liūnu, ypač šioje vietoje tarp Holdernes Holo 
ir mokyklos. Oras dabar toks sausas, kad ieškoti pėdsakų kitur 
nėra prasmės. nebent šiose balotose vietose liko kokių nors žymių. 
Rytoj anksti rytą užsuksiu pas jus, ir mudu pabandysime šiek 
tiek nušviesti šį; paslaptingą įvykį. 

Kitą dieną, pabudęs vos švintant, išvydau prie lovos aukštą, 
liesą Holmso figūrą. Jis buvo apsirengęs ir, matyt, jau spėjęs 
pasivaikščioti lauke. 

— Apžiūrėjau pievelę bei dviračių pašiūrę,— pasakė jis.— Pa- 
klajojau ir po Apleistąjį atžalyną. O dabar, Votsonai, kelkitės, 
„gretimame kambaryje išgersite kakavos. Noriu, kad paskubėtu- 
mūsų laukia sunki diena. 

Jo akys blizgėjo, veidas įraudo iš pasitenkinimo — jis norėjo 
tučtuojau imtis savo mėgstamo darbo. Kaip skiriasi šis energin- 
gas, gyvas Holmsas nuo užsisklendusio, išblyškusio Beikerio gat- 

vės svajotojo. Zvelgdamas į šitą guvų, energijos kupiną žmogų, 
supratau, kad išties mūsų laukia įtempta diena. 

Deja, ji prasidėjo karčiu nusivylimu. Kupini vilčių mes leido- 
mės per rudą durpingą tyrlaukį, išraižytą daugybės avių išmintų 
takelių, ir pagaliau pasiekėme didelį šviesiai žalią liūną, plytintį 
tarp mūsų ir Holdernes Holo. Jei berniukas būtų bėgęs namo, jis 
būtinai būtų patekęs į šią vietą, ir čia būtų likusios jo pėdos. Bet 
nei jo, nei vokiečių kalbos mokytojo pėdsakų nebuvo matyti. Mano 
bičiulis nusiminęs žingsniavo liūno pakraščiu, atidžiai stebėda- 
mas kiekvieną purvo dėmelę samanotame paviršiuje. Avių pėdų 
buvo daugybė, o paėjėjus dar keletą mylių, atsirado ir karvių nagų 
atspaudų. Ir nieko daugiau! 

— Nepavyko! — sušuko Holmsas, niūriai žvelgdamas į priešais 
mus tvyrantį tyrlaukį.— Antai ten dar vienas liūnas, o tarp jų 
siaura sąsmauka. Žiū žiū žiū, kas gi čia? 

Mes kaip tik priėjome juodą takelio juostą. Jos viduryje drėg- 
noje žemėje buvo įspaustos dviračio vėžės. 

— Valio! — suriko jis.— Štai ir radom. 

Bet Holmsas papurtė galvą, ir jo veide atsispindėjo ne tiek 
džiaugsmas, kiek nuostaba ir susirūpinimas. 

— Dviratis tai dviratis, bet ne tas,— tarė jis.— Man žinomi ke- 
turiasdešimt du dviračio padangų atspaudai. Šitie, kaip matote, 
„Danlopo“ firmos, be to, dar su lopu išorinėje pusėje. Haidegerio 
padangos buvo „Palmerio“ firmos su išilginiais dryžiais. Mate- 
matikos mokytojas Averlingas tuo neabejoja. Taigi čia važiuota 
ne Haidegerio. 

— Tai gal berniuko? 

— Ak, jeigu galėtume įrodyti, kad berniukas turėjo dviratį. 
Bet tai neįmanoma padaryti. Šias vėžes paliko nuo mokyklos 
važiavęs dviratininkas. 

— Arba.į mokyklą? 

— Ne ne, mielasis Votsonai. Visada labiau įsispaudžia už- 
pakalinis ratas, nes jam tenka didesnis svoris. Keliose vietose jis 
pervažiavo ne tokius gilius pirmojo rato atspaudus ir juos sunai- 
kino. Nėra abejonės, kad važiuota nuo mokyklos pusės. Galbūt 
tai nesusiję su mūsų paieškomis, bet, prieš eidami toliau, grįžkime 
atgal jo vėžėmis. 

Mudu taip ir padarėme, bet už keleto šimtų jardų, kur baigėsi 
pelkėta tyrlaukio dalis, vėžės išnyko. Toliau takelį kirto upokšnis, 
o už jo vėl buvo matyti dviračio atspaudai, nors ir sutrypti karvių 

nagų. Toliau nebuvo jokių žymių, bet takelis įsirangė į Apleistąjį 
atžalyną, kuris bemaž siekė mokyklos pastatą. Dviratininkas tu- 
rėjo išvažiuoti iš šios giraitės. Holmsas atsisėdo ant akmens ir 
rankomis pasirėmė smakrą. Kol jis taip sėdėjo, aš spėjau surūkyti 
dvi cigaretes. 

— Taigi, taigi, — pagaliau prašneko jis,— galimas daiktas, su- 
manus žmogus ėmė ir pakeitė savo dviračio padangas, kad su- 
painiotų pėdas. Ir aš nesigėdyčiau turėti reikalų su tokiu įžvalgiu 
nusikaltėliu. Šis klausimas telieka neatsakytas, o mudu grįšime 
prie liūno, nes ten dar ne viską apžiūrėjome. 

Mes nuodugniai išžvalgėme pelkėtąją tyrlaukio dalį, ir netru- 
kus mums buvo su kaupu atlyginta. Per slėniausią pelkės dalį 
vingiavo purvinas takas. Priėjęs jį, Holmsas džiaugsmingai su- 
šuko. Per patį vidurį driekėsi plonos it telegrafo vielos juostelės. 
Tai „,„Palmerio“ firmos padangų atspaudai. 

— Stai čia tikrai važiuota pono Haidegerio,— džiaugsmingai 
sušuko Holmsas.— Aš gana teisingai samprotavau, Votsonai! 

— Sveikinu jus! 

— Bet kelio galo dar nematyti. Prašyčiau neiti ant tako. Drož- 
kime šiomis vėžėmis. Manau, jos greit baigsis. 

Tačiau šioje tyrlaukio vietoje buvo daug klampynių, ir, nors 
dviračio vėžės dažnai išnykdavo, mums pasisekdavo vėl jas ap- 
tikti. 

— Ar pastebite,— kalbėjo Holmsas,— kad čia dviratininkas 
sparčiai mynė pedalus? Tai labai akivaizdu. Pažvelkit čia, kur 
aiškiai matyti abiejų ratų atspaudai. Jie vienodo gilumo. O tai 
rodo, kad dviratininkas permetė svorio centrą į priekį, kaip daro 
lenktynininkai. O, Dieve, jis nuvirto! 

Keletą jardų per taką buvo nutįsusi plati purvo juosta. To- 
liau — kojų pėdos ir vėl dviračio vėžės. 

— Ratai paslydo? — paklausiau. 

Holmsas pakėlė sulaužytą žydinčio prožirnio šakelę. Su siaubu 
pastebėjau, kad geltoni žiedai buvo aptaškyti kažkuo raudonu. Ant 
tako ir vėžių buvo matyti tamsios sukrešėjusio kraujo dėmės. 

— Blogai! — pasakė Holmsas.— Blogai! Sustokit, Votsonai! 
Pasitraukit į šalį! Ką čia galima išskaityti? Sužeistas jis parkrito... 
atsikėlė... vėl sėdo ant dviračio... važiavo toliau. Bet kitų pėdsakų 
nėra. Šituo tako šonu praėjo galvijų banda. Negi jį subadė jautis? 
Negali būti. Bet kitokių pėdsakų nematyti. Eime pirmyn, Votso- 
nai! Pagal kraujo dėmes ir dviračio vėžes mes tikrai jį rasim. 

Mums neteko ilgai ieškoti. Dviračio vėžės pradėjo siaubingai 
krivuliuoti drėgnu blizgančiu taku. Pažvelgęs priešais prožirnių 
krūmuose staiga išvydau spindintį metalą. Iš ten mes ištraukėme 
dviratį su ,„Palmerio“ firmos padangomis. Vienas pedalas buvo 
sulankstytas, o visas priekis liete aplietas krauju. Kiek tolėliau 
iš krūmų kyšojo batas. Pribėgę arčiau, pamatėme gulintį nelai- 
mingąjį dviratininką — augalotą, barzdotą vyriškį su akiniais, ku- 
rių vienas stiklas buvo išdaužtas. Mirties priežastis — sunkus smū- 
gis į galvą, sutriuškinęs kaukolę. Nepaprastą vyriškio gyvybingu- 
mą ir dvasios stiprybę rodo tai, kad taip sužeistas jis dar galėjo 
šiek tiek pavažiuoti. Jis buvo apsiavęs batais, bet be kojinių, o 
pro atsegiotą švarką buvo matyti naktiniai marškiniai. Be abejo- 
nės, tai vokiečių kalbos mokytojas. 

Holmsas atsargiai apvertė lavoną ir atidžiai jį apžiūrėjo. Pas- 
kui atsisėdo ir susimąstė. Iš susirūpinusio veido supratau, kad šis 
kraupus radinys nelabai paspartino mūsų tyrimą. 

— Tiesiog nežinau, ką daryti, Votsonai,— pagaliau tarė jis.— 
Aš linkęs eiti toliau. Mes jau praradome tiek laiko, kad negalime 
gaišti nė valandos. Antra vertus, turime pranešti policijai ir pa- 

— Galėčiau nunešti raštelį. 

— Bet aš negaliu apsieiti be jūsų. Palaukit! Ten kažkas kasa 
durpes. Pakvieskit tą žmogų, tegul jis atveda policiją. 

Holmsas paprašė mano atvestą išsigandus; fermerį nunešti 
raštelį daktarui Haksteibliui. 

— Taigi, Votsonai,— vėl prašneko mano bičiulis,— šįryt mudu 
aptikome du pėdsakus. Dviratį su „Palmerio“ firmos padangomis, 
ir štai kur jis mus atvedė, bei dviratį su „Danlopo“ firmos užlo- 
pyta padanga. Prieš pradėdami tirti pastarąjį, išsiaiškinkime, ką 
jau žinome, kad galėtume tuo kuo geriausiai pasinaudoti ir at- 
skirti svarbius dalykus nuo nesvarbių. Pirmiausia norėčiau pa- 
brėžti, jog berniukas pabėgo savo noru. Jis išlipo pro langą ir 
iškeliavo arba vienas, arba su kuo nors. Tai neabejotina. 

Aš pritariamai linktelėjau galvą. 

— Na, o dabar grįžkim prie nelaimingojo vokiečio. Berniukas 
spėjo apsirengti. Vadinasi, jis iš anksto rengėsi bėgti. O vokietis 
nespėjo nė kojinių apsimauti. Taigi jis labai skubėjo. 

— Be abejo. 

— Kodėl jis iššoko pro langą? Ogi todėl, kad pro savo kam- 
bario langą pamatė bėgantį berniuką, norėjo jį pavyti ir grą- 

žinti atgal. Mokytojas stvėrė dviratį, leidosi iš paskos ir besivy- 
damas sutiko savo mirtį. 

— Atrodo, jog taip ir buvo. 

— Dabar prieinu prie labiausiai ginčytinos savo svarstymų 
dalies. Vydamasis berniuką, suaugęs vyras galėjo paprasčiausiai 
bėgti paskui jį ir šitaip tikriausiai būtų pavijęs. Bet vokietis el- 
giasi kitaip. Jis sėda ant dviračio. Girdėjau, kad jis puikus dvi- 
ratininkas. To. nebūtų daręs, jei berniukas nebūtų pasirinkęs grei- 
tesnio nei bėgimas būdo. 

— Kažkieno dviračio? 

— Toliau analizuokim pabėgimo eigą. Vokietis Žūva už pen- 
kių mylių nuo mokyklos, įsidėmėkit, ne nuo kulkos, kurią galėjo 
į jį paleisti net ir vaikas, bet nuo žiauraus galingos rankos smū- 
gio. Taigi berniukas turėjo palydovą, ir jie dūmė taip greit, kad 
įgudęs dviratininkas pavijo juos tik už penkių mylių. Bet ką gi 
mes radome apžiūrėję tragedijos vietą? Karvių nagų pėdsakus, ir 
daugiau nieko. Aš apėjau platų ratą maždaug penkiasdešimties 
jardų spinduliu — nėra jokio tako. Antrasis dviratininkas neturėjo 
nieko bendra su žmogžudyste, o žmogaus pėdų ten nebuvo. 

— Holmsai! — sušukau.— Neįtikėtina! 

— Puiku! — tarė jis.— Labai reikšminga pastaba. Mano išdės- 
tyti įvykiai atrodo keisti, vadinasi, aš padariau kažkokią klaidą. 
Betgi jūs visąlaik buvote su manimi ir viską pats matėte. Kur aš 
suklydau? 

— Negi jis prasiskėlė galvą griūdamas? 

— Pelkėje, Votsonai? 

— Aš nebesusigaudau. 

— Nana, mes išspręsdavome ir sunkesnius galvosūkius. Turim 
daugybę medžiagos, reikia tik mokėti ja naudotis. Taigi eime 
toliau, Votsonai. ,,„Palmerio“ firmos padangos jau viską parodė, 
dabar pažiūrėsim, kur mus atves užlopyta „„Danlopo“ padanga. 

Mudu susiradome vėžes ir slinkome jomis, bet greit tyrlaukis 
virto nuolaidžia, viržiais apaugusia kalva; upokšnis liko užpakaly, 
dviračio vėžės visiškai išnyko ir nebegalėjo niekuo mums padėti. 
Nuo tos vietos, kur jos baigėsi, ,Danlopo“ padangos galėjo vesti 
arba į Holdernes Holą, kurio didingi bokštai dunksojo kairėje, 
arba prie žemų, pilkų trobelių, už kurių, kaip rodė žemėlapis, bu- 
vo Česterfildo plentas. 

Mums artinantis prie nepatrauklios, aptriušusios užeigos, ku- 
rios iškaba vaizdavo gaidį, Holmsas staiga aiktelėjo ir čiupo man 

už peties, kad nepargriūtų. Jis nikstelėjo koją, o tokiais atvejais 
žmogus tampa visiškai bejėgis. Vargais negalais jis nuklibikš- 
čiavo ligi durų, kur sėdėjo kresnas, įjuodbruvas pusamžis vyras 
su juodo molio pypke dantyse. 

— Sveiki, pone Riubenai Heizai,— prašneko Holmsas. 

— Kas jūs toks ir iš kur žinot mano pavardę? — paklausė kai- 
mietis, dirstelėjęs į Holmsą įtariamu, klastingu žvilgsniu. 

— Jūsų pavardė įrašyta iškaboje viršum jūsų galvos. O šei- 
mininką atpažinti nesunku. Jūs tikriausiai neturite vežimo darži- 
nėje? 

— Ne, neturiu. 

— Aš negaliu priminti kojos. 

— Tai ir neminkite. 

— Bet aš negaliu paeiti. 

— Tai šokinėkit viena koja. 

Pono Riubeno Heizo elgesys buvo gan nemalonus, bet Holmsas 
atsakinėjo stebėtinai geraširdiškai. 

— Paklausykit, mielasis,— kalbėjo jis,— juk matot, kad mane 
ištiko nelaimė. Man vis tiek kaip, kad tik nusigaučiau ligi vietos. 

— Man dar labiau vis tiek. 

— Aš čionai labai svarbiu reikalu. Duosiu sovereną, jei pa- 
skolinsite dviratį. 

Šeimininkas pastatė ausis. 

— Kur jums reikia nuvykti? 

— Į Holdernes Holą. 

— Ar tik ne pas patį hercogą | svečius? ri šeiminin- 

Holmsas geraširdiškai nusijuokė. 

— Siaip ar taip, jis apsidžiaugs mus pamatęs. 

— Kodėl? 

— Mes su geromis žiniomis apie jo dingusį sūnų. 

Šeimininkas krūptelėjo. 

— Ar aptikote pėdsakus? 

— Iš Liverpulio pranešė, kad berniukas ten. Tikisi bemat įį 
rasti. 

Niūrus, šeriais apžėlęs veidas staiga pasikeitė. Ponas Heizas 
netikėtai pasidarė lipšnesnis. 

— Aš neturiu akies ant hercogo,— kalbėjo įis,— nes esu bu- 
vęs jo vežiku, ir jis mane gerokai nuskriaudė. Grūdų tiekėjas 
primelavo apie mane, ir hercogas išgrūdo mane lauk be rekomen- 

dacijos. Bet vis tiek džiaugiuos, kad jaunasis lordas atsirado Li- 
verpulyje, ir padėsiu jums nunešti šią žinią į Holdernes Holą. 

— Dėkoju,— tarė Holmsas.— Bet pirmiau mudu užkąsim, o 
paskui duosit man savo dviratį. 

— Aš neturiu dviračio. 

Holmsas parodė jam sovereną. 

— Aš gi sakiau, kad neturiu dviračio. Duosiu porą arklių 
nuvažiuoti ligi Holdesnes Holo. 

— Gerai, — tarė Holmsas,— Duokit mums pavalgyti, paskui 
apie tai pakalbėsim. 

Kai mudu likome plytelėmis išklotoje virtuvėje, Holmso pa- 
temptas riešas staiga nustojo skaudėti. Jau temo, o mes nuo pat 
ryto neturėjom nė kąsnio burnoje, todėl neskubėjom keltis nuo 
stalo. Paskendęs mintyse Holmsas keletą kartų atsistojo ir nuėjęs 
prie lango įdėmiai žiūrėjo į šiukšliną kiemą. Viename jo kampe 
buvo kalvė, kurioje triūsė suodinas pusbernis, kitame — arklidė. 
Po vieno tokio pasivaikščiojimo Holmsas vėl atsisėdo prie stalo, 
bet staiga pašoko ir garsiai suriko: 

— Dievaži, Votsonai, man regis, jau radau! Taip ir yra: Vot- 
sonai, ar širyt matėte karvių nagų įspaudus? 

— Mačiau. 

— Kur? 

— Daug kur. Ir liūne, ir ant tako, ir netoli tos vietos, kur 
žuvo Haidegeris. 

— Taip. Na, o dabar, Votsonai, pasakykit, kiek karvių matėte 
tyrlaukyje? R 

— Nemačiau nė vienos. 

— Keista, Votsonai! Daug kur regėjome karvių pėdas, bet pa- 
čių karvių — niekur. Tikrai keista, Votsonai, ar ne? 

— Taip, išties keista. 

— O dabar, Votsonai, pasistenkit prisiminti, kaip atrodė tos 
pėdos ant tako. 


— Prisimenu. 

— Aš prisimenat? Vietomis jos atrodė taip, Votsonai.— Jis ėmė 
dėlioti duonos trupinėlius ant stalo —: : : : : Kartais taip: 
iii. O kai kur taip: —: : : „ Ar atsimenat? 

— Ne. 


— O aš prisimenu ir galiu tai patvirtinti priesaika. Beje, kai 
turėsim laiko, nueisim tenai ir dar kartą patikrinsim. Turbūt man 
protas buvo aptemęs, kad tuomet nepadariau jokių išvadų. 

— Kokių išvadų? 

— Ogi tokių: kokios stebuklingos turi būti karvės, jei gali 
eiti žingine, bėgti risčia ir šuoliuoti! Prisiekiu dangum, Votsonai, 
tokią gudrybę sugalvoti — ne kaimo smuklininko smegenims. Kie- 
me nieko nematyti, tik tas pusbernis kalvėje. Smukim pro duris 
ir pažiūrėsim, kas ten dedasi. 

Apgriuvusioje arklidėje stovėjo du pasišiaušę, nešukuoti ark- 
liai. Holmsas pakėlė vieno iš jų užpakalinę koją ir nusikvatojo. 

— Pasagos senos, bet pakaustyta visai neseniai. Pasagos se- 
nos, o vinys naujos. Tiesiog klasikinis atvejis. O dabar eime į 
kalvę. 

Pusbernis, nekreipdamas į mus dėmesio, dirbo sau toliau. Ma- 
čiau, kaip Holmsas greit apžvelgė gelžgalių ir lentgalių pri- 
mėtytas grindis. Staiga pasigirdo žingsniai, ir mes išvydome 
smuklininką. Tankūs antakiai viršum įtūžusių, žaižaruojančių 
akių susiraukė, juodbruvas veidas trūkčiojo iš pykčio. Įsitvėręs 
trumpą lazdą metaliniu galu, jis taip grėsmingai žengė mūsų 
link, kad aš apsidžiaugiau apčiuopęs kišenėje revolverį. 

— Jūs, pragaro išperos! — plyšojo smuklininkas.— Ko jums 
čia reikia? 

— Ką jūs, pone Riubenai Heizai! — kuo ramiausiai tarė Holm- 
sas.— Galima pamanyti, jog iš tikrųjų bijote, kad mes ko neras- 
tume. 

Smuklininkas iš paskutiniųjų šiaip taip susivaldė, ir rūstų jo 
veidą iškreipė apsimestinė šypsena, kuri man pasirodė grėsmin- 
gesnė už surauktus antakius. 

— Galit pasiimti viską, ką rasit mano kalvėje,— šnekėjo jis.— 
Bet, gerbiamasis, aš neleisiu kiekvienam kaišioti nosies į mano 
namus be leidimo. Taigi juo greičiau apsimokėsit sąskaitą ir iš- 
nyksit iš čia, tuo bus geriau. 

— Atleiskit, pone Heizai, mes nieko blogo nenorėjom,— pasakė 
Holmsas.— Tik apžiūrėjom jūsų arklius, bet, manau, galiu eiti ir 
pėsčias. Juk čia visai netoli. 

— Ligi pat Holdernes Holo vartų ne daugiau kaip dvi mylios. 
Štai šitas kelias po kairei. 

Rūškanu žvilgsniu jis išlydėjo mus iš kiemo. 

Mudu netoli tenuėjome keliu, nes už pirmo posūkio Holmsas 
sustojo žinodamas, kad čia smuklininkas mūsų nebemato. 

— Kaip sako žaidžiantys vaikai, toje smuklėje buvo karšta, — 
prašneko jis.— O dabar, kai tolstame nuo jos, darosi vis šalčiau 
ir šalčiau. Ne, dar negalime iš čia išeiti. 

— Esu įsitikinęs, — tariau,— kad tas Riubenas Heizas viską 
žino. Niekada nesu matęs tokio įžūlaus niekšo. 

— Aha! Jis padarė jums tikro piktadario įspūdį. O arkliai, 
kalvė? Išties tas „Peštynių gaidys“ — įdomi vietelė! Nagi dar 
kartą jį apžiūrėkime, tik atsargiai, patyliukais. 

Už mūsų aukštyn kilo nuožulnus šlaitas, nusagstytas pilkų kal- 
kakmenio luitų. Kai mudu išsukome iš kelio ir ėmėme kopti aukš- 
tyn, aš pažvelgiau į Holdernes Holo pusę ir staiga pamačiau 
sparčiai važiuojantį dviratininką. 

— Pritūpkit, Votsonai! — sušuko Holmsas ir uždėjo savo 
sunkią ranką man ant peties. 

Vos spėjome pasislėpti, pro. mus-keliu pralėkė žmogus. Dviračio 
sukeltų dulkių debesyje šmėkštelėjo išblyškęs, susijaudinęs vei- 
das — veidas, kurio kiekvienas bruožas bylojo apie siaubą: pražiota 
burna, sustingęs paklaikusių akių žvilgsnis. Tai buvo tarsi keista 
vakarykščio mūsų pažįstamo dabitos Džeimso Vailderio karika- 
tūra. 

— Hercogo sekretorius, — sušuko Holmsas.— Greičiau, Vot- 
sonai! Pažiūrėsim, ko jam čia. prireikė. 

Sokčiodami „nuo akmens ant akmens, mudu pasiekėme tokią 
vietą, iš kurios buvo matyti priekinės smuklės durys. Prie jų 
stovėjo į sieną atremtas Vailderio dviratis. Palei namą niekas ne- 
vaikščiojo, languose taip pat niekas nešmėkščiojo. Saulei nusilei- 
dus už aukštų Holdernes Holo bokštų, lėtai užslinko prieblanda. 
Tuomet per sutemas smuklės kieme pastebėjome bėdą su šoniniais 
žibintais, o netrukus išgirdome kanopų bildesį. Į kelią išdardėjo 
vežimas ir pašėlusiu greičiu nudūmė Česterfildo link. 

— Ką tai galėtų reikšti, Votsonai? — sušnibždėjo Holmsas. 

— Atrodo, kad tai — bėgimas. 

— Pastebėjau bėdoje sėdint tik vieną Žmogų. Bet tai ne ponas 
Džeimsas Vailderis, nes jis antai stovi tarpdury. 

Iš tamsos išniro ryškus šviesos kvadratas, o jo viduryje — 
juoda sekretoriaus figūra. Ištempęs kaklą, jis žvelgė į tamsą, 
matyt, kažko laukdamas. Netrukus ant kelio pasigirdo žingsniai, 
apšviestame kvadrate šmėkštelėjo antroji tigūra, bet durys tuč- 
tuojau užsidarė, ir viskas paskendo tamsoje. Po keleto minučių 
viename viršutinio aukšto lange buvo įžiebta lempa. 

— Keisti lankytojai užsuka į ,,„Peštynių gaidį“, — pasakė Holm- 
sas. 

— Aludė iš kitos pusės. 

Bet ką, po šimts pypkių, šiame urve ir dar tokiu vėlyvu laiku 
veikia ponas Džeimsas Vailderis? Su kuo jis čia susitiko? Eime, 
Votsonai, surizikuokim pažiūrėti į juos iš arčiau. 

Mudu išėjome į kelią ir prisėlinome prie pat smuklės durų. 
Vailderio dviratis tebestovėjo atremtas į sieną. Brūkštelėjęs deg- 
tuką, Holmsas prikišo jį prie užpakalinio rato, ir aš išgirdau, kaip 
jis sukikeno, liepsnelei apšvietus lopytą „„Danlopo“ padangą. Tie- 
siai virš mūsų buvo apšviestasis langas. 

— Man reikia pro jį žvilgtelėti, Votsonai. Jei jūs pasilenksit 
ir atsiremsit į sieną, man gal pavyks tai padaryti. 

Holmsas bemat atsistojo man ant pečių, bet tučtuojau nušoko 
žemyn.. 

— Eime, bičiuli mano,— tarė jis.— Šiandien mes daug nuvei- 
kėme. Padarėme viską, ką galėjome. Ligi mokyklos tolimas kelias, 
reikia paskubėti. 

Mudviem sunkiai klampojant per tyrlaukį, Holmsas beveik ne- 
pravėrė lūpų ir, neužsukęs į mokyklą, nudrožė tiesiai į Makltono 
stotį išsiųsti keleto telegramų. Vėlai naktį girdėjau, kaip jis ra- 
mino daktarą Haksteiblį, sukrėstą tragiškos mokytojo mirties. 
O dar vėliau Holmsas įėjo į mano kambarį, toks pat guvus ir 
energingas kaip praėjusį rytą. 

— Viskas klostosi gerai, mielas bičiuli,— pasakė jis.— Prižadu 
ligi rytojaus vakaro šią paslaptį atskleisti. 

Kitą rytą vienuoliktą valandą mudu su Holmsu žingsniavome 
garsiąja Holdernes Holo kukmedžių alėja. Liokajus įleido mus 
pro didingą Elžbietos laikų portalą ir nuvedė į jo didenybės ka- 
binetą. Ten radome poną Džeimsą Vailderį, kuris laikėsi santūriai 
ir mandagiai, bet slapukiškame jo žvilgsnyje ir trūkčiojančiame 
veide tebetvyrojo vakarykštės nakties siaubas. 

— Jūs norite pamatyti hercogą? Deja, jo didenybė blogai jau- 
čiasi. Jis tiesiog sukrėstas įvykusios tragedijos. Vakar po pietų 
gavome telegramą iš daktaro Haksteiblio, kurioje pranešama apie 
tai, ką jūs atradote. 

— Aš būtinai turiu pamatyti hercogą, pone Vailderi. 

— Bet jis neišeina iš savo kambario. 

— Tai aš nueisiu pas jį. 

— Jis guli lovoje. 

— Man vis tiek reikia su juo pasimatyti. 

Ledinis, atkaklus Holmso tonas įtikino sekretorių, jog ginčytis 
beprasmiška. 

— Na, gerai, pone Holmsai, aš pranešiu, kad jūs čia. 

Tik praėjus kokiai valandai, aukštasis didikas pasirodė kabi- 
nete. Išblyškęs it lavonas, susmukęs, jis atrodė daug senesnis 
negu vakar rytą..Oriai ir mandagiai pasisveikinęs, atsisėdo į 
krėslą, savo rudą barzdą paskleidęs ant stalo. 

— Klausau jūsų, pone Holmsai,— prabilo jis. 

Bet mano bičiulio akys buvo įsmeigtos į sekretorių, kuris sto- 
vėjo šalia savo šeimininko krėslo. 

— Manau, jūsų didenybe, galėčiau laisviau jaustis, jei čia 
nebūtų pono Vailderio. 

Sekretorius išblyško ir tūžmingai pažvelgė į Holmsą. 

— Jeigu jūsų didenybė pageidauja... 

— Taip taip, geriau išeikite. Taigi, pone Holmsai, ką turite 
pasakyti? 

Mano bičiulis palaukė, kol durys paskui sekretorių užsidarė. 

— Jūsų didenybe,— pradėjo jis,— daktaras Haksteiblis mus 
patikino, kad už šios bylos ištyrimą yra paskirtas piniginis atly- 
ginimas. Norėčiau tai išgirsti iš jūsų paties lūpų. 

— Iš tikrųjų, pone Holmsai. 

— Jeigu esu teisingai informuotas, jūs paskyrėte penkis tūks- 
tančius svarų tam, kuris pasakys, kur yra jūsų sūnus. 

— Taip. 

— Ir dar tūkstantį tam, kuris nurodys asmenį arba asmenis, 
laikiusius jį uždarytą. 

— Visiškai teisingai. 

— Prie jų, be abejo, priskirtini ne tik tie, kurie pagrobė ber- 
niuką, bet ir tie, kurie sumanė šitą pagrobimą. 

— Taip taip! —nekantriai sušuko hercogas.— Jei jums pasi- 
seks viską išaiškinti, pone Šerlokai Holmsai, tai nesiskųsit mano 
šykštumu:. 

Žinodamas kuklius savo bičiulio poreikius, nustebau matyda- 

mas, kaip godžiai jis trina rankas. 
“ — Man regis, ant stalo guli jūsų čekių knygutė, — tarė jis.— 
Prašyčiau, jūsų didenybe, išrašyti man šešių tūkstančių svarų 
čekį! Būtų gerai, kad pervestumėt jį į pagrindinio banko skyrių 
Okstordo gatvėje, kur yra mano einamoji sąskaita. 

Jo didenybė atsitiesė krėsle ir lediniu žvilgsniu persmelkė 
mano bičiulį. 

— Jūs juokaujate, pone Holmsai? Vargu ar iš tokių dalykų 
galima krėsti pokštus? 

— Nieko panašaus, jūsų didenybe, aš niekada nebuvau toks 
rimtas kaip dabar! 

— Tad ką gi tai reiškia? 

— Tai reiškia, kad aš uždirbau šį atlyginimą. Žinau, kur jūsų 
sūnus, ir žinau Žmones, bent jau vieną iš jų, kurie laiko jį uždarę. 

Ruda hercogo barzda tarsi užsiliepsnojo mirtinai išbalusiame 
jo veide. 

— Kur mano sūnus? — vos ištarė jis. 

— Užeigoje ,,Peštynių gaidys“, maždaug dvi mylios nuo jūsų 
parko vartų. Bent vakar jis ten buvo. 

Hercogas atsilošė į krėslo atkaltę. 

— O ką jūs kaltinate? 

Šerloko Holmso atsakymas apstulbino mane. Jis energingai 
žengė pirmyn ir ranka palietė hercogo petį. 

— Aš kaltinu jus,— pasakė jis.— O dabar, jūsų didenybe, ma- 
lonėkit duoti man tą čekį. 

Niekada nepamiršiu, kaip hercogas pašoko nuo krėslo ir su- 
gniaužė pirštus, tarsi norėdamas įsitverti į bedugnės kraštą. Bū- 
damas aristokratas, jis galiausiai šiaip taip susitvardė, vėl atsi- 
sėdo ir suėmė rankomis galvą. Praėjo kelios minutės. 

— Ką jūs žinote? — pagaliau paklausė jis, nepakeldamas gal- 
vos. 

— Aš mačiau jus kartu su sūnum vakar vakare. 

— Ar, be jūsų draugo, dar kas nors žino? 

— Aš niekam nieko nepasakojau. 

Hercogas paėmė plunksną drebančiomis rankomis ir atvertė 
čekių knygutę. 

— Kaip esu žadėjęs, taip ir padarysiu, pone Holmsai. Išra- 
šysiu čekį, nors žinia, už kurią jį gausite, ir labai man nemaloni. 
Kai pažadėjau tokį atlyginimą, nė nemaniau, jog viskas taip ap- 
sivers. Betgi tikiuosi, kad jumis ir jūsų bičiuliu galima pasi- 
kliauti? 

— Nesuprantu, jūsų didenybe, ką norite tuo pasakyti. 

— Kalbėsiu atvirai, pone Holmsai. Jei tik judu žinote apie 
šį įvykį, tai nėra reikalo bylos tęsti. Manau, kad esu jums sko- 
lingas dvylika tūkstančių svarų, ar ne? 

Bet Holmsas nusišypsojo ir papurtė galvą. 

— Deja, jūsų didenybe, vargu ar bus galima viską taip leng- 

vai sutvarkyti. Juk kažkas turi atsakyti už mokytojo nužudymą. 

— Bet Džeimsas čia niekuo dėtas. Negalima versti kaltės ant 
jo. Žmogžudystė — to žvėries, to niekšo darbas. Gaila, kad Džeim- 
sas pasinaudojo jo paslaugomis. 

— Aš esu įsitikinęs, jūsų didenybe, kad žmogus, stojęs į nu- 
sikaltimo kelią, yra moraliai atsakingas už visus padarinius. 

— Moraliai — taip, pone Holmsai. Bet prieš įstatymą — ne. 
Žmogaus negalima pasmerkti už žmogžudystę, kurios jis nepadarė 
ir kuria pasipiktino, pasibjaurėjo ne mažiau už jus. Sužinojęs apie 
tai, apimtas siaubo ir graužiamas sąžinės, jis viską man prisipa- 
žino. Tučtuojau nutraukė ryšius su žudiku. Ak, pone Holmsai, 
išgelbėkite jį, išgelbėkite! Prašau jūsų išgelbėti jį! 

Hercogo savitvarda išseko. Jis ėmė blaškytis po kambarį mėš- 
lungio iškreiptu veidu, nervingai mosikuodamas sugniaužtais 
kumščiais. Bet pagaliau susivaldė ir vėl atsisėdo prie rašomojo 
stalo. 

— Aš vertinu tai, kad jūs pirmiausia atėjote pas mane,— pa- 
sakė jis.— Taigi sėskim ir pasitarkim, kaip apsaugoti mane nuo 
šitos baisios gėdos. 

— Gerai, — pritarė Holmsas.— Bet tuomet mes turim būti vi- 
siškai atviri vienas kitam. Esu pasiryžęs kiek galėdamas padėti 
jūsų didenybei, bet turiu tiksliai žinoti visas šio įvykio aplinkybes. 
Kiek supratau, jūs kalbėjote apie poną Džeimsą Vailderį, vadinasi, 
tvirtinote, kad jis nėra Žudikas. 

— Taip, žudikas pabėgo. 

Holmsas santūriai nusišypsojo. 

— Jūsų didenybė, matyt, nesate girdėjęs apie mano kuklius 
nuopelnus, kitaip nebūtumėt pamanęs, kad nuo manęs taip leng- 
va pabėgti. Mano nurodymu ponas Riubenas Heizas buvo suimtas 
Česterfilde vakar vienuoliktą valandą vakaro. Prieš išeidamas iš 
mokyklos, iš tenykštės policijos gavau telegramą apie tai. 

Hercogas atsilošė krėsle ir apstulbęs spoksojo į mano bičiulį. 

— Jūsų sugebėjimai tiesiog antžmogiški! — sušuko jis.— Va- 
dinasi, Riubenas Heizas suimtas? Man išties malonu tai girdėti. 
Bet ar tai neturės įtakos Džeimso likimui? 

— Jūsų sekretoriaus? 

— Ne, sere, mano sūnaus. 

Šį kartą teko nustebti Holinsui. 

— Prisipažįstu, jūsų didenybe, man tai labai netikėta. Gal 
galėtumėte plačiau paaiškinti? 


244 


— Nieko nuo jūsų neslėpsiu. Jūs teisus: visiškas atvirumas, 
nors jis man ir skausmingas, gali nors šiek tiek palengvinti tą 
beviltišką padėtį, į kurią mus įstūmė Džeimso beprotystė ir pavy- 
duliavimas. Būdamas dar visai jaunas, pone Holmsai, mylėjau 
taip, kaip galima mylėti tik sykį gyvenime. Aš pasiuliau ranką 
mylimai moteriai, bet ji atsisakė, nes manė, kad tokios vedybos 
pakenktų mano karjerai. Jei ji būtų gyva, niekada nebūčiau vedęs 
kitos moters. Bet ji mirė ir paliko man vaiką, kurį, gerbdainas 
jos atminimą, puoselėjau ir kuriuo rūpinausi. Aš negalėjau viešai 
prisipažinti esąs jo tėvas, bet daviau savo sūnui kuo geriausią 
išsilavinimą, o kai jis užaugo, visada gyveno kartu su manimi. 
Jis atsitiktinai sužinojo mano paslaptį, tad ėmė stengtis visoke- 
riopai pasinaudoti savo kaip sūnaus teisėmis ir galimybe sukelti 
skandalą, kurio negalėčiau ištverti. Džeimsas buvo viena iš nelai- 
mingų mano vedybų priežasčių. O dar baisiau tai, kad jis iš pat 
pradžių ėmė stipriai nekęsti mano teisėto įpėdinio. 

Jūs galite paklausti mane, kodėl vis dėlto laikiau Džeimsą 
savo namuose? Atsakysiu taip: todėl, kad jo veide mačiau jo mo- 
tinos bruožus, tik gerbdamas jos atminimą, ilgai ir kantriai ken- 
tėjau. Džeimso judesiai ir manieros man taip pat kaskart pri- 
mindavo josios atvaizdą. Aš negalėjau jo išvaryti. Bet kartu taip 
bijojau, kad jis nepadarytų ko nors bloga Artūrui, tai yra lordui 
Soltairui, jog saugumo dėlei išsiunčiau berniuką į daktaro Hak- 
steiblio mokyklą. 

Tvarkydamas mano nuosavybės reikalus, Džeimsas. susipažino 
su tuo tipu Heizu, kūris yra vienas iš mano nuomininkų. Nors 
Heizas seniai žinomas sukčius, bet Džeimsas,— tiesiog neįsivaiz- 
duoju kodėl,— su juo susidraugavo. Beje, jį visada traukė bloga 
draugija. Nusprendęs pagrobti lordą Soltairą, jis pasinaudojo 
šito Žmogaus paslauga. Turbūt prisimenat, kad paskutinę dieną 
parašiau laišką Artūrui? Taigi Džeimsas atplėšė jį ir įdėjo raštelį, 
prašydamas Artūrą susitikti su juo prie mokyklos esančioje ne- 
didelėje giraitėje, vadinamoje Apleistuoju atžalynu. Berniukas 
atėjo į pasimatymą, nes raštelis buvo siunčiamas neva hercogienės 
prašymu. Vakare Džeimsas atvažiavo į giraitę dviračiu — vėliau 
jis man viską prisipažino — ir pasakė Artūrui, kad labai išsiilgusi 
motina laukianti jo kažkur tyrlaukyje ir jeigu jis vėl ateisiąs čio- 
nai vidurnaktį, tai rasiąs žmogų su arkliu, kuris ir nugabensiąs 
berniuką pas motiną. Vargšas Artūras pateko į spąstus. Jis atėjo 
į paskirtą vietą ir rado čia tą Heizą, kuris jojo raitas ir vedėsi 

ponį. Artūras užsėdo ant ponio, ir jiedu leidosi į kelionę. Pasiro- 
do,— Džeimsas apie tai sužinojo tik vakar,— juos kažkas vijosi, 
Heizas keletą kartų tvojo lazda persekiotojui, ir šis mirė nuo 
žaizdų. Heizas atsigabeno Artūrą į savo užeigą „Peštynių gaidys“ 
ir užrakino viršutiniame kambaryje, įsakęs jį saugoti poniai Heiz, 
kuri yra gana maloni moteris, bet visiškai valdoma savo žiauraus 
vyro. 

Štai kokia, pone Holmsai, padėtis buvo prieš porą dienų, kai 
pirmąsyk jus pamačiau. Tuomet aš apie viską žinojau tiek pat 
kiek ir jūs. Jei manęs paklaustumėt, kas paskatino Džeimsą to- 
kiam žygiui, atsakyčiau: neapykanta, kurią jis jautė mano įpė- 
diniui, buvo akla ir fanatiška. Džeimso manymu, jam turėtų pri- 
klausyti visi mano dvarai, ir jis tiesiog piktinosi mūsų įstatymais, 
kurie to neleido. Be to, jis turėjo konkretų tikslą. Norėjo, kad 
aš apeičiau žemės paveldėjimo aktą, ir manė, kad tai galiu. Jis 
ketino sudaryti su manimi sandėrį: žadėjo grąžinti Artūrą, jei aš 
apeičiau žemės paveldėjimo aktą ir testamentu užrašyčiau jam 
savo valdas. Džeimsas puikiai žinojo, kad niekada nesikreipsiu į 
policiją dėl jo. Jis ketino man siūlyti tokį sandėrį, bet iš tikrųjų 
to nepadarė, nes įvykiai taip greit rutuliojosi, jog jis nespėjo 
įgyvendinti savo planų. 

Jums radus nužudytojo Haidegerio lavoną, žlugo pikti jo kės- 
lai. Džeimsą apėmė siaubas, išgirdus šią naujieną. Ji mus pasiekė 
vakar sėdint štai čia, šiame kabinete. Gavome daktaro Haksteib- 
lio telegramą. Džeimsas taip susikrimto ir susijaudino, kad visą- 
laik mane kamavęs įtarimas pasitvirtino, ir aš atvirai apkaltinau 
jį padarius šį nusikaltimą. Jis nuoširdžiai viską prisipažino ir 
maldaute maldavo dar bent tris dienas palaukti, kad jo šlykšiu- 
sis sąmokslininkas spėtų išsigelbėti. Aš jam nusileidau, kaip vi- 
sada nusileisdavau jo prašomas, ir Džeimsas tučtuojau išskubėjo 
į „Peštynių gaidį“ perspėti Heizo ir padėti jam pabėgti. Dieną 
man buvo pavojinga tenai eiti, bet sutemus nuskubėjau pas savo 
brangųjį Artūrą. Radau jį gyvą ir sveiką, bet mirtinai išgąsdintą 
to baisaus įvykio, kurio liudininku jam teko būti. Prisiminęs savo 
pažadą, aš, sukandęs dantis, palikau Artūrą dar trims dienoms 
ponios Heiz globoje. Juk negalėjau apie viską pranešti policijai 
neišduodamas žudiko, o Heizo areštas būtų pražudęs mano nelai- 
mingąjį Džeimsą. Jūs prašėte, kad būčiau atviras, pone Holmsai, 
tad leiskit priminti mūsų. susitarimą. Aš papasakojau jums viską, 

nieko negražindamas ir neslėpdamas. Taigi ir jūs savo ruožtu bū- 
kite atviras man. 

— Būsiu,— tarė Holmsas.— Pirmiausia, jūsų didenybe, priva- 
lau pasakyti, kad įstatymo akivaizdoje atsidūrėte labai rimtoje 
padėtyje. Jūs nuslėpėte kriminalinį nusikaltimą ir padėjote pa- 
sprukti žudikui. Neabejoju, jog, norėdamas padėti savo bendrui 
pabėgti, Džeimas Vailderis paėmė pinigų iš jūsų kišenės. 

Hercogas pritariamai linktelėjo galvą. 

— Išties, reikalas labai rimtas. Bet, mano manymu, tai, kaip 
jūsų didenybė pasielgėte su savo jaunesniuoju sūnumi, dar labiau 
smerktina. Palikote jį trims dienoms toje landynėje! 

— Tik iškilmingai prisiekus... 

— Ką reiškia priesaika tokiems žmonėms? Ar jūs įsitikinęs, 
kad ir iš ten įis nebus pagrobtas? Norėdamas įtikti vyresniajam 
sūnui, jūs be reikalo pastūmėte į pavojų niekuo nekaltą jaunesnįjį 
savo sūnų. Jūsų poelgio negalima pateisinti! 

Išdidusis Holderneso didikas nebuvo pratęs klausytis tokių 
priekaištų, ir dar savo hercogiškoje menėje. Jo aukšta kakta iš- 
raudo, tačiau sąžinė vertė tylėti. 

— Aš jums padėsiu, bet tik su viena sąlyga,— tarė Holmsas. 
— Pakvieskite liokajų, tegul jis išklauso mano nurodymus. 

Netardamas nė žodžio, hercogas paspaudė elektrinio skambučio 
mygtuką. Į kabinetą įėjo tarnas. 

— Jums tikriausiai bus malonu girdėti, —pasakė Holmsas,— 
kad jūsų jaunasis ponas atsirado. Hercogas įsako tučtuojau siųsti 
karietą į „„Peštynių gaidį“ parvežti lordo Soltairo namo... O da- 
bar,— tęsė Holmsas, nudžiugusiam liokajui išskubėjus iš kamba- 
rio,— pasirūpinę ateitimi, galime būti nuolaidesni netolimai pra- 
eičiai. Kadangi teisingumas greit bus atkurtas, nematau reikalo 
kaip neoficialus asmuo atskleisti viską, ką žinau. Heizas — kitas 
reikalas. Jo laukia kartuvės, ir aš nė piršto nepridėsiu jam išgelbėti. 
Nežinau, ar jis atskleis jūsų paslaptį, bet manau, kad jūsų dide- 
nybė galėtumėte priversti Heizą suprasti, jog jo paties labui būtų 
geriau patylėti. Policija apkaltins jį pagrobus berniuką tikintis 
gauti išpirką. Jeigu policininkai nepasiraus giliau, nematau reika- 
lo skatinti, juos: ieškoti ir kitokių prielaidų. Tačiau norėčiau per- 
spėti jūsų didenybę, kad neišeis į gera, jei ponas Džeimsas Vail- 
deris pasiliks įūsų namuose. 

— Suprantu, pone Holmsai, mes jau susitarėme, kad jis išvyks 
visam laikui ieškoti laimės Australijoje. 

— Jūsų didenybe, jūs sakote, kad dėl visų jūsų vedybinio 
gyvenimo nesėkmių kaltas Džeimsas Vailderis. Taigi manyčiau, 
kad dabar derėtų atsiprašyti hercogienės ir vėl sutvarkyti taip 
nelaimingai išardytą jūsų šeimos gyvenimą. 

— Tr tuo jau pasirūpinau, pone Holmsai. Šįryt parašiau her- 
cogienei. 

— Taigi,— tarė Holmsas stodamasis,— aš ir mano bičiulis ga-. 
lime save pasveikinti su gerais mūsų trumpo apsilankymo šiaurėje 
rezultatais. Bet norėčiau išsiaiškinti dar vieną klausimėlį. Heizo 
arkliai buvo pakaustyti taip, kad jų pėdsakai panėšėjo į karvių 
nagų pėdas. Ar tik ne ponas Vailderis sugalvojo tokį nepaprastą 
planą? 

Hercogas, didžiai nustebęs, valandėlę patylėjo, paskui atvėrė 
duris į didžiulį kambarį, kuriame buvo įrengtas muziejus. Nusi- 
vedęs Holmsą prie kampe stovinčios vitrinos, parodė užrašą po 
stiklu: Šios pasagos rastos kasinėjant Holdernes Holo tvirtovės 
griovį. Jos skirtos arkliams, bet padarytos su perskelta geležine 
naga, norint suklaidinti persekiotojus. Manoma, kad pasagos vi- 
duramžiais priklausė plėšikaujantiems Holdernes Holo baronams. 

Holmsas pakėlė stiklinį dangtį ir paseilinęs pirštą perbraukė 
juo per pasagą. Ant piršto liko dar nespėjusio išdžiūti purvo dė- 
mė. 

— Dėkoju,— pasakė jis, dėdamas atgal stiklą.— Tai antras 
dalykas, kuris mane sudomino šiaurėje. 

— O pirmas? 

Holmsas sulankstė čekį ir rūpestingai įdėjo jį į savo užrašų 
knygutę. 

— Aš neturtingas žmogus, — tarė jis, meiliai ją paglostęs, ir 
įsikišo giliau į vidinę švarko kišenę. 

JUODASIS PITERIS 


Nežinau, ar kada protinės ir fizinės mano bičiulio galios buvo 
pranašesnės kaip 1895 metais. Jo šlovė vis didėjo, tad bylų buvo 
per akis. Nusikalsčiau principui gerbti svetimas paslaptis, jei 
drįsčiau minėti tuos garbius žmones, kurie buvo peržengę kuk- 
laus mūsų būsto slenkstį Beikerio gatvėje. Tačiau Holmsas, kaip 
ir visi didieji menininkai, triūsė dėl to, kad mėgo savo profesiją. 
Neatsimenu, kad jis kada iš ko nors, išskyrus hercogą Holderne- 
są, už neįvertinamas savo paslaugas būtų reikalavęs didelio at- 
lyginimo. Holmsas buvo toks nesavanaudis — o gal toks sava- 
rarikiškas,— kad dažnai atsisakydavo padėti turtingiems ir įtakin- 
giems, jeigu jų bylos būdavo neįdomios. Tačiau kiauras savaites 
su didžiausiu atkaklumu jis narpliodavo kokio nors žmogelio 
bėdą, jei tik byla būdavo patraukli ir paslaptinga, žadinanti jo 
vaizduotę ir skatinanti išradingumą. 

Šiais atmintinais 1895 metais Holmsą sudomino net kėlios 
patrauklios ir prieštaringos bylos: tai staigi kardinolo Toskos 
mirtis, kurią jis atskleidė, primygtinai prašomas Jo Sventenybės 
popiežiaus, ir žymaus kanarėlių dresuotojo Vilsono, siautėjusio 
Londono Ist Ende, suėmimas. Tuojau po minėtų dviejų garsių 
bylų atsitiko tragedija Vudmeno Li sodyboje: kapitono Piterio 
Kerio mirtį gaubė paslaptingos aplinkybės. Šerloko Holmso darbų 
aprašymas nebūtų išsamus, jei nebūtų paminėtas šis nepaprastas 
atsitikimas. 

Pirmąją birželio mėnesio savaitę mano bičiulio taip dažnai 
ir ilgai nebūdavo namie, jog supratau jį esant kažkuo užsiėmusį. 
Tuo metu pas mus užeidinėjo tokie rūsčios išvaizdos Žmonės ir 
vis teiravosi kapitono Bezilo. Iš tų apsilankymų nusprendžiau, 
kad Holmsas, slapstydamasis po viena iš savo kaukių ir savo 
asmenį dangstydamas išgalvota pavarde, tikrai yra įsitraukęs į 
vienokį ar kitokį tyrimą. Įvairiuose Londono kvartaluose jis turėjo 
kokias penkias slaptas vieteles, kur galėjo pakeisti savo išvaizdą. 
Jis pats nepasakojo, kuo buvo užsiėmęs, o aš nebuvau pratęs 

klausinėti. Pirmą sykį apie savo darbą Holmsas užsiminė man 
gana keistu būdu. 

Kartą jis buvo dingęs dar prieš pusryčius. Vos spėjau atsi- 
sėsti prie stalo, staiga mano bičiulis įžengė į kambarį su skrybėle 
rankoje. ir lyg skėtį po pažastimi pasibrukęs didžiulį aštrų že- 
berklą. 

— Po galais, Holmsai! — sušukau jam.— Nejaugi jūs vaikš- 
čiojate po Londoną su šituo daiktu? 

— Buvau pas mėsininką. 

— Pas mėsininką? 

— Ir štai grįžau namo su puikiausiu apetitu, Reikia pasakyti, 
brangusis mano Votsonai, kad prasimankštinti prieš pusryčius 
tikrai pravartu. Galiu lažintis, jog neatspėsite, kaip mankšti- 
nausi. 

— Net nemanau su jumis lažintis. 

Juokdamasis Holmsas įsipylė kavos. 

— Zvilgtelėjęs į mėsininko Alardaiso sandėlį, būtumėte pa- 
matęs po lubomis pakabintą kiaulės skerdieną ir vienmarškinį 
džentelmeną, įnirtingai smaigantį kiaulieną šiuo ginklu. Tas be- 
simankštinąs džentelmenas — tai aš. Tik man, deja, nors ir labai 
stengiausi, nepasisekė perverti kiaulės vienu smūgiu. Gal jūs 
norėtumėt pabandyti? 

— Jokiu būdu. Bet kodėl jūs taip treniravotės? 

— Tai netiesiogiai susiję su Vudmeno Li sodybos paslaptimi... 
O, Hopkinsas! Vakar vakare gavau jūsų telegramą ir laukiau atei- 
nant. Prašom arčiau stalo. 

Mūsų svečias buvo itin žvalus kokių trisdešimties metų vyras, 
apsirengęs kukliu vilnoniu kostiumu, bet tiesi laikysena rodė jį 
pratus nešioti uniformą. Aš bemat pažinau Stenlį Hopkinsą, jauną 
policijos inspektorių, kuriam Holmsas pranašavo didelę ateitį. 
Antra vertus, Hopkinsas žatėjosi Holmsu ir laikė save garsaus 
seklio mokslinių metodų gerbėju. 

Hopkinsas buvo paniuręs. Neslėpdamas savo nuotaikos, jis at- 
sisėdo ant kėdės. 

— Ne, dėkui, sere. Aš jau papusryčiavęs. Mat nakvojau mies- 
te, nes vakar atvykau daryti pranešimo. 

— Ir ką jūs pranešėte? 

— Kad sužlugau. Visiškai sužlugau, sere. 

— Nieko nesužinojote? 

— Nieko! 

— Ką gi! Teks man šia byla pasirūpinti. 

— Kaip norėčiau, kad jūs imtumėtės jos, pone Holmsai. Tai 
pirma svarbi mano byla, o aš esu toks bejėgis. Būkite toks geras 
ir ištieskite man pagalbos ranką. 

— Gerai gerai. Aš ką tik atidžiai perskaičiau visus prieina- 
mus liudytojų parodymus, netgi tardymo medžiagą. Beje, ką jūs 
manote apie tabakinę, rastą nusikaltimo vietoje? Gal tai siūlo 
galas? 

Hopkinsas atrodė nustebęs. 

— Tabakinė yra nužudytojo nuosavybė. Viduje yra jo inicia- 
lai, be to, tabakinė siūta iš ruonio odos, o juk nužudytasis buvo 
senas ruonių medžiotojas. 

— Betgi jis neturėjo pypkės. 

— Taip, sere, tikrai jokios pypkės neradome. Iš tiesų jis mažai 
rūkė, tačiau galėjo tabaku vaišinti draugus. 

— Žinoma. Tabakinę paminėjau vien todėl, kad, jeigu būčiau 
linkęs šią bylą narplioti, pradėčiau kaip tik nuo jos. Tačiau mano 
bičiulis Votsonas apie šią istoriją nieko nežino. Papasakokite mums 
keliais žodžiais tai, kas svarbiausia. 

Stenlis Hopkinsas išsiėmė iš kišenės skiautelę popieriaus. 

— Čia turiu susirašęs kelis faktus, kurie trumpai nusakys 
jums mirusiojo kapitono Piterio Kerio gyvenimą. Jis gimė... 1845 
metais. Vadinasi, prieš penkiasdešimt metų. Jis buvo drąsiausias 
ir sėkmingiausias ruonių bei banginių medžiotojas. 1883 metais 
vadovavo ruonių medžioklės garlaiviui „Jūros Vienaragis“, iš- 
plaukusiam iš Dandžio uosto. Laivas atliko keletą pasisekusių 
reisų, bet jau kitais, 1884-aisiais, Piteris Keris pasitraukė iš tar- 
nybos — išėjo į pensiją. Paskui, keletą metų pakeliavęs, nusipirko 
Sasekse netoli Forest Ro nedidelę Vudmeno Li sodybą. Tenai 
jis išgyveno šešerius metus ir lygiai prieš savaitę mirė. 

Jis turėjo keistenybių. Kasdieniame gyvenime tas tylus ir niū- 
rus Žmogus elgėsi kaip griežtas puritonas. Jis turėjo žmoną, dvi- 
dešimtmetę dukrą ir dvi tarnaites, kurios dažnai keitėsi, nes gy- 
venti joms ten buvo nelabai linksma, o kartais tiesiog ne;manoma. 
Keris dažnai imdavo gerti ir virsdavo tikru šėtonu. Atsitikdavo, 
kad žmoną su dukra išvydavo lauk vidurnaktį ir vaikydavosi su 
bizūnu po parką, ko! nuo riksmų visas kaimas sukildavo ant kojų. 
Vieną kartą Keris buvo patrauktas į teismą už tai, kad sumušė 
senąjį vikarą, kuris apsilankęs papriekaištavo dėl jo elgesio. 

Trumpai kalbant, pone Holmsai, sunku būtų buvę rasti pavo- 

jingesnį žmogų už Piterį Kerį. Girdėjau, kad jis panašiai elgęsis 
ir laive. Jūreiviai jį vadino Juoduoju Piteriu ne vien dėl tamsaus 
veido ir juodos barzdos, bet ir dėl nuožmaus elgesio, kuriuo gąs- 
dino jūreivius. Savaime suprantama, visi kaimynai jo vengė ir 
neapkentė. Negirdėjau, kad kas būtų gailėjęsis dėl siaubingos jo 
mirties. 

Jūs, pone Holmsai, tardymo protokoluose tikriausiai skaitėte 
apie šio žmogaus „kajutę“, bet gal jūsų bičiulis nieko apie ją 
nežino. Už poros šimtų jardų nuo namo jis pasistatė nedidelį 
medinį namelį, kurį vadino kajute, ir ten naktimis miegodavo. 
Tai buvo maža vieno kambarėlio trobelė, kokių šešiolikos pėdų 
ilgio ir dešimties pločio. Raktą jis nešiojosi kišenėje, pats klojosi 
patalą, pats tvarkėsi kambarį ir niekam neleido peržengti slenks- 
čio. Iš dviejų namelio pusių buvo nedideli langai, visad uždaryti, 
o užuolaidos užtrauktos. Vienas langas buvo į kelio pusę, ir nak- 
timis, kai namely degdavo šviesa, žmonės vieni kitiems rodydavo 
ir stebėdavosi, ką Juodasis Piteris ten veikiąs. Kaip tik šis langas, 
pone Holmsai, padėjo mums per tardymą šį bei tą nustatyti. 

Jūs prisimenate, kad mūrininkas Sleiteris, eidamas iš Forest 
Ro pirmą valandą nakties dvi dienos prieš Kerio mirtį, sustojo 
prie kapitono sodybos ir pažiūrėjo į šviesos kvadratėlį, mirgantį 
tarp medžių. Jis prisiekė pro užuolaidą aiškiai matęs vyro galvos 
profilį, bet ji buvusi ne Piterio Kerio, kurį kaimynas gerai pa-. 
žįstąs. To vyro barzda buvusi trumpa, atsikišusi į priekį, visiškai 
kitokia negu kapitono. Taip pasakoja mūrininkas Sleiteris. Tačiau 
tasai žmogus dvi valandos prieš tai sėdėjo smuklėje, o juk gerokas 
ir atstumas nuo kelio ligi lango. Be to, visa tai atsitiko pirmadienį, 
o nusikaltimas — trečiadienį. 

Antradienį Piteris Keris buvo mirtinai nusilakęs, įsiutęs ir 
pavojingas kaip laukinis žvėris. Girtuoklis šlaistėsi apie namą, 
bet moterys, išgirdusios jo balsą, užsisklendė viduje. Vėlai vakare 
jis nusibrazdino į savo namelį. Po vidurnakčio, apie antrą valandą, 
kapitono duktė, miegojusi prie atdaro lango, iš tos pusės girdėjo 
baisų šauksmą. Mergaitė nepaisė to riksmo, nes išgėręs tėvas 
dažniausiai šūkaudavo ir keikdavosi. Atsikėlusi septintą valandą, 
tarnaitė pamatė praviras namelio duris, bet visi buvo taip įsi- 
bauginę, kad tik vidurdienį namiškiai išdrįso įeiti ir pažiūrėti, 
kas ten atsitiko. Žvilgtelėję pro praviras duris, jie išvydo tokį 
vaizdą, kad, iš baimės pabalę, leidosi bėgti į kaimą. Po valandos 
aš jau buvau ten ir pradėjau tyrimą. 

Mano nervai, jūs žinote, pone Holmsai, gana stiprūs, bet, 
garbės Žodis, dirstelėjęs į to namelio vidų, stėrte nustėrau. Tenai 
kaip vargonai ūžė, gaudė spiečiai įvairiausių musių, grindys tr 
sienos priminė skerdyklą. Kapitonas trobelę vadino kajute, ir iš 
tikrųjų ji buvo panaši į kajutę, įėjus atrodė, kad pakliuvai į laivą. 
Viename „kajutės“ gale buvo gultas ir jūreiviška skrynia, ant 
sienos kabojo žemėlapiai, „Jūros Vienaragio“ nuotrauka, ant 
lentynėlės šūsnis laivo žurnalų,— viskas, ko gali tikėtis kapitono 
kajutėje. Ir šiame fone — pats kapitonas iškreiptu lyg skausmų 
iškankinto nusidėjėlio veidu, didžiule žilstelėjusia barzda, pašiur- 
pusia mirties agonijoje. Plačią jo krūtinę buvo pervėręs plieninis 
žeberklas, giliai per kūną įsmigęs į medinę sieną. Keris buvo 
prismeigtas lyg vabzdys prie kartono. Žinoma, jis mirė tuoj pat 
po to, kai žmonės išgirdo klaikų jo riksmą. 

Man žinomi jūsų metodai, sere, ir aš stengiausi juos pritaikyti. 
Neleidęs nieko liesti, nuodugniausiai apžiūrėjau žemę aplink nu- 
mirėlį ir kambario grindis. Jokių pėdsakų ten nebuvo. 

— Norite pasakyti, kad jūs tų pėdsakų nepastebėjote? 

— Dedu galvą, sere, nebuvo jokių pėdsakų. 

— Brangusis mano Hopkinsai, aš tyriau daugelį nusikaltimų, 
bet niekada nesusidūriau su skraidančiais nusikaltėliais. Kol jie 
vaikščioja kojomis, būtinai palieka pėdas, ką nors užkliudo ar 
pastumia. Ir visa tai, atidžiai tiriant, galima pastebėti. Neįtikėtina, 
kad tame krauju aptaškytame kambaryje nebuvo jokių ženklų, 
padedančių mums surasti nusikaltėlį. Beje, kiek supratau iš tar- 
dymo protokolų, kai kuriais dalykais jūs visai nepasidomėjote. 

Jaunasis inspektorius šastelėjo nuo ironiškų mano bičiulio pa- 
stabų. 

— Kvailai pasielgiau, kad tučtuojau nepakviečiau jūsų, pone 
Holmsai,— tarė jis.— Tačiau dabar šaukštai po pietų. Taip, kam- 
baryje buvo keletas daiktų, kuriuos itin kruopščiai reikėjo apžiū- 
rėti. Pirmiausia žeberklas, kuriuo įvykdyta žmogžudystė. Kažkas 
jį turėjo nukabinti nuo sienos. Kiti du žeberklai kabojo, o trečia- 
sis kablys buvo tuščias. Ant rankenos buvo išraižyta: „Jūros Vie- 
naragis“, Dandis. Matyt, nusikaltimas buvo padarytas įniršio mo- 
mentu, nes žudikas nusitvėrė pirmą po ranka pasitaikiusį ginklą. 
Kadangi žmogžudystė įvykdyta antrą valandą nakties ir Piteris 
Keris buvo dar apsirengęs, galima manyti, kad jis laukė susitikimo 
su žudiku. Tai rodo ir butelis romo bei dvi nešvarios stiklinės 
ant stalo. 

— Taip, — tarė Holmsas.— Man rodos, abi jūsų išvados tei- 
singos. O ar trobelėje, be romo, nebuvo kitų alkoholinių gėrimų? 

— Buvo. Ant jūreiviškos skrynios buvo padėklas su konjaku 
ir viskiu. Bet tai mums visiškai nieko nereiškia, nes abu grafinai 
buvo pilni, — vadinasi, iš jų niekas negėrė. 

— Vis dėlto tie grafinai šį tą reiškia,— tarė Holmsas.— Kokie 
daiktai, jūsų nuomone, dar svarbūs šiai bylai? 

— Ant stalo buvo numesta tabakinė. 

— Kokioje vietoje? 

— Ant stalo vidurio. Ji pasiūta iš neišdirbtos ruonio odos ir 
užrišta odiniu raišteliu. Viduje įrašytos raidės P. K. Tabakinėje 
buvo kokia uncija stipraus jūreiviško tabako. 

— Puiku! Kas dar? 

Stenlis Hopkinsas išsitraukė iš kišenės užrašų knygutę iš- 
blukusiais lapais ir gelsvai pilkais viršeliais. Ji buvo apšepusi, 
sutrinta. Pirmajame puslapyje buvo matyti inicialai D. H. N. ir 
data 1860. 

Holmsas pasidėjo ją ant stalo ir ėmė kruopščiai apžiūrinėti. 
Hopkinsas ir aš stebėjome pro jo petį. Antrajame puslapyje buvo 
raidės K. R. V. G., o toliau keliuose puslapiuose — vieni skaičiai. 
Kai kur virš skaitmenų parašyta: Argentina, Kosia Rika, San 
Paulas ir vėl ženklai bei skaičiai: 

— Kaip jūs manote, ką jie galėtų reikšti? 

— Pasirodo, čia biržos akcijų sąrašai. Manau, kad D. H. N. 
yra maklerio inicialai, o X. R. V. G. gali būti jo klientas. 

— O gal tai „Kanados Ramiojo vandenyno geležinkelis?“ — 
paklausė Holmsas. 

— Koks aš kvailys! — sušuko inspektorius.— Žinoma, jūsų 
tiesa. Dabar mums belieka ištirti tik D. H. N. inicialus. Peržiū- 
rėjęs visus senus 1883 metų biržos rejestrus, neradau nė vieno 
maklerio su tokiais inicialais. Bet jaučiu, kad jie yra labai svar- 
būs. Juk šie inicialai, pone Holmsai, gali būti to žmogaus, kuris 
naktį buvo atėjęs pas kapitoną. Kitais žodžiais tariant,— žudiko. 
Be to, aš primygtinai reikalausiu, kad knygutė būtų įsegta į 
bylą, nes šis dokumentas, nurodęs daugybę vertingų biržos ak- 
cijų, pirmą sykį atskleidžia galimą nužudymo motyvą. 

Kiek buvo galima spręsti iš Šerloko Holmso veido, šis naujas 
įvykių aiškinimas jam buvo netikėtas. 

— Reikia pasakyti, kad jūsų išvados teisingos,— tarė jis.— 
Turiu prisipažinti, jog ši užrašų knygutė, nepatekusi į tardymo 

protokolą, keičia susidarytą mano nuomonę. Apie ją net nepama- 
niau kurdamas nusikaltimo versiją. 

— Taip. Teiravausi visų biržos kontorų, bet bijau, kad šių 
koncernų akcininkų sąrašas yra Pietų Amerikoje, ir gali praciti 
kelios savaitės, kol pasiseks tas akcijas rasti. 

Holmsas ėmė tyrinėti knygutės viršelį pro didinamąjį stiklą. 

— Čia greičiausiai dėmė,— tarė jis. 

— Taip, sere, kraujo dėmė. Aš jums minėjau, kad knygutę 
paėmiau nuo grindų. 

— Ar kraujo dėmė buvo iš viršaus, ar iš apačios? 

— Iš apačios, nuo grindų pusės. 

— Vadinasi, knygutė nukrito tada, kai nusikaltimas jau buvo 
įvykdytas. 

— Taip, pone Holmsai. Aš tai turėjau omenyje ir maniau, jog 
žudikas ją pametė skubėdamas. Ji gulėjo prie durų. 

— Tikriausiai namelyje tarp mirusiojo daiktų nebuvo rasta jo- 
kių vertybinių popierių? 

— Ne, sere. 

— Ar yra pagrindo tvirtinti, kad tai apiplėšimas? 

— Ne, sere. Atrodo, niekas nepaliesta. 

— Po galais, kokia įdomi istorija! Ten buvo peilis, ar ne? 

— Peilis tebebuvo makštyje. Jis gulėjo prie mirusiojo kojų. 
Ponia Keri sakė, kad tai kapitono peilis. 

Holmsas minutėlę susimąstė. 

— Na,— tarė jis pagaliau— Manau, teks ten nuvažiuoti ir 
pačiam pasižiūrėti. 

Stenlis Hopkinsas šūktelėjo iš džiaugsmo. 

— Ačiū, sere, man nuo pečių lyg našta nukrito. 

Holmsas pirštu pagrasė inspektoriui. 

— Prieš savaitę viskas būtų buvę lengviau,— tarė jis.— Ta- 
čiau ir dabar mano kelionė gali būti vertinga. Jei jūs neužsiėmęs, 
Votsonai, norėčiau, kad važiuotumėte drauge. Malonėkite iškviesti 
karietą, Hopkinsai. Po ketvirčio valandos išvykstame į Forest Ro. 

Išlipę mažoje geležinkelio stotelėje, dar keletą mylių važiavo- 
me per šen bei ten išlikusius girios plotus, kurie kadaise pastojo 
saksų grobikams kelią ir šešiasdešimt metų gynė Britaniją kaip 
skydas. Dabar didžiuma jų buvo iškirsta, nes čia atsirado pirmieji 
geležies lydymo fabrikai, kuriems reikėjo kuro. Paskui pramoni- 
ninkus paviliojo turtingesni šiaurės rajonai, ir tiktai šios nunio- 
kotos giraitės bei giliais randais išmarginta žemė bylojo apie 

praeitį. Čia, miško kirtime, žalios kalvos atšlaitėje, stūksojo il- 
gas, žemas niūrus akmeninis namas, į kurį per laukus vingiavo 
kelelis. Arčiau jo, iš trijų pusių apsupta krūmų, pūpsojo trobelė 
vienu langu ir durimis į mus. Čia ir atsitiko žmogžudystė. 

Pirmiausia Stenlis Hopkinsas mus nuvedė į namą ir pristatė 
varganai, pražilusiai moteriai — nužudytojo. našlei. Sulysęs, gilių 
raukšlių. išvagotas jos veidas, išgąstingas įkritusių akių žvilgsnis 
ir paraudę vokai rodė, kiek per metų metus nuoskaudų ir paže- 
minimų iškentėjo ši moteris. Čia pat stovėjo ir jos duktė, išblyš- 
kusi šviesiaplaukė mergaitė, kurios akys įnirtingai žybtelėjo, kai 
sakė, jog džiaugiasi dėl tėvo mirties ir laimina jį nužudžiusią 
ranką. 

Tikrą pragarą buvo sukūręs Juodasis Piteris Keris namuose, 
todėl mes su palengvėjimu atsidusome vėl atsidūrę saulėje ir pa- 
traukę takeliu, išmintu velionio kojų. 

Trobelė buvo paprasčiausias medinis namiūkštis gontiniu sto- 
gu: vienas langas buvo šalia durų, antras — priešingoje pusėje. 
Stenlis Hopkinsas išsitraukė iš kišenės raktą ir buvo besilenkiąs 
prie spynos, bet staiga sustojo, o jo veide pasirodė susidomė- 
jimas ir nuostaba. 

— Kažkas čia krapštėsi,— tarė jis. 

Jokios abejonės negalėjo būti: durys apibraižytos, baltavo pra- 
drėksti dažai. Ir viskas padaryta visai neseniai. Holmsas apžiūrėjo 
langą. 

— Kažkas taip pat bandė atplėšti langą, tik nepasisekė. Matyt, 
tai nemokša įsilaužėlis. | 

— Nepaprastai keistas dalykas,— pasakė inspektorius.— Galiu 
prisiekti, kad vakar šitų pėdsakų dar nebuvo. 

— Gal koks smalsuolis iš kaimo,— įsiterpiau aš. 

— Vargu. Maža kas išdrįstų kelti koją į šią sodybą, o ką jau 
kalbėti apie įsilaužimą. Ką jūs apie tai manote, pone Holmsai? 

— Manau, kad mums pasisekė. 

— Jūs tikitės, kad šis žmogus dar ateis? 

— Labai įtikėtina. Jis ėjo vildamasis rasti duris atidarytas. 
Paskui pamėgino jas atkrapštyti peiliuko geležte, bet nepajėgė. 
Tai ką jis toliau darys? 

— Ateis kitą naktį su geresniu įnagiu. 

— Ir aš taip manau. Patys būtume kalti, įeigu jo nepasektume. 
Tuo tarpu norėčiau apžiūrėti „kajutės“ vidų. 

Tragedijos pėdsakai jau buvo pašalinti, bet baldai mažame 
kambarėlyje stovėjo lygiai taip, kaip ir tą naktį, kai įvyko nusi- 
kaltimas. Dvi valandas Holmsas kuo atidžiausiai paeiliui apžiū- 
rinėjo kiekvieną daiktą, bet iš jo veido buvo matyti, kad nelabai 
sekasi. Tik vienintelį kartą jis pertraukė kruopštų tyrimą. 

— Jūs nieko neėmėte nuo šios lentynos, Hopkinsai? 

— Ne, nieko. 

— Iš čia kažkas paimta. Šiame lentynos kampe dulkių mažiau 
negu kitur. Gal čia buvo padėta knyga. O gal dėžutė. Na, dau- 
giau nebeturiu ko čia veikti. Eime į tuos gražiuosius miškus, 
Votsonai. Pabūkime keletą valandų tarp paukščių ir gėlių. Mudu, 
Hopkinsai, grįšime šičia vėliau, pažiūrėsime, gal pasiseks arčiau 
susipažinti su džentelmenu, kuris šiąnakt čia lankėsi. 

Jau buvo po vienuoliktos, kai mes, surengę mažą pasalą, pra- 
dėjome laukti. Hopkinsas siūlė palikti duris atdaras, bet Holmsas 
sakė, kad tai sukels nepažįstamojo įtarimą. Spyna buvo labai 
jau paprasta, ir su stipresniu peiliu galėjai lengvai atstumti jos 
liežuvėlį. Holmsas pasiūlė laukti ne namelyje, bet lauke, krū- 
muose priešais tolesnį langą. Mat, jeigu įsibrovėlis uždegtų 
šviesą, mes galėtume jį stebėti ir sužinoti slaptojo nakties vizito 
tikslą. 

Prasidėjo ilgas slegiamas laukimas. Mes virpėjome, kaip virpa 
medžiotojas, laukdamas prie tvenkinio ateinančio ištroškusio žvė- 
ries. Koks grobuonis dabar išsėlins iš tamsos? Gal nusikaltėlis 
bus panašus į žiaurų tigrą, kurio blizgančias iltis ir nagus ga- 
lima įveikti tik sunkioje kovoje, o gal slapūnas šakalas, pavo- 
jingas tik silpniems ir beginkliams? 

Tylutėliai pasislėpę krūmuose, tykojome nežinomo nakties sve- 
čio. Iš pradžių mūsų nuobodų laukimą įvairino vėlyvų praeivių 
žingsniai ir iš kaimo atklystantys balsai, bet netrukus vienas 
po kito visi garsai nuščiuvo. Įsiviešpatavo mirtina tyla, tik baž- 
nyčios varpo dūžiai tylumoje mums primindavo, kad laikas bėga, 
ir virš mūsų galvų šlamančiuose lapuose šiureno lietus. 

Bažnyčios laikrodis išmušė pusę trijų. Prieš pat aušrą pasidarė 
dar tamsiau. Staiga mes visi krūptelėjome išgirdę tylų, bet aiškų 
vartelių girgžtelėjimą. Takeliu kažkas ėjo. Paskui vėl viskas 
nutilo. Aš jau ėmiau būgštauti, jog mums tik pasivaideno. Ta- 
čiau netrukus kitoje namelio pusėje vėl sukrebždėjo atsargūs 
žingsniai, o po akimirkos vėl pasigirdo metalo skrebenimas ir 
žvangčiojimas. Žmogus mėgino išlaužti duris. Sį kartą jis buvo 

sumanesnis, o gal jo įrankis geresnis, nes netrukus pasigirdo 
trakštelėjimas ir subrazdėjo durų vyriai. Čirkštelėjo degtukas, ir 
po akimirkos rami žvakės šviesa užliejo trobelės vidų. Pro plonas 
užuolaidas matėme visa, kas dėjosi viduj. 

Pasirodo, nakties svečias buvo liesas ir gležnas jaunuolis, ku- 
rio juodi ūsai dar labiau pabrėžė veido blyškumą. Jam vargu ar 
galėjo būti daugiau kaip dvidešimt. Niekada nebuvau regėjęs 
taip apgailėtinai atrodančio žmogaus: aiškiai buvo matyti iš bai- 
mės jį kalenant dantimis,— jis visas tiesiog virpėjo. Vilkėjo jau- 
nuolis inteligentiškai: plačia striuke su šoninėmis kišenėmis, 
trumpomis sportinėmis kelnėmis ir dėvėjo plokščia kepure. Ma- 
tėme, kaip išsigandęs jis apsižvalgė aplinkui. Paskui pastatė žvakę 
ant stalo ir dingo kertėje už lango. Jis vėl pasirodė su knyga 
rankose. Tai buvo laivo žurnalas; keletas jų stovėjo išrikiuotų 
lentynoje. Palinkęs prie stalo, jaunuolis ėmė greitai vartyti lapus, 
kol rado tai, ko jam reikėjo. Paskui staiga piktai sugniaužė kumš- 
tį, užvertė knygą ir padėjęs ją į vietą užpūtė Žvakę. 

Vos vaikinas spėjo pasisukti durų pusėn, Hopkinsas nutvėrė 
jį už apykaklės. Išgirdau išgąstingą jo šūktelėjimą: įsilaužėlis 
suprato esąs sučiuptas. Vėl uždegėme žvakę. Vargšas belaisvis 
krūptelėjo ir susigūžė seklio glėby. Susmukęs ant jūreiviškos 
skrynios, jis bejėgiškai žvilgčiojo čia į vieną, čia į kitą. 

— Na, šaunuoli,— tarė Stenlis Hopkinsas,— sakyk, kas esi ir 
ko tau čia reikėjo. 

Jaunuolis susitvardė ir stengėsi atrodyti kuo ramesnis. 

— Jūs tikriausiai esate sekliai? — tarė jis.— Jūs manote, jog 
aš kaltas dėl kapitono Piterio Kerio mirties. Patikėkit, aš čia 
niekuo dėtas. 

— Visa tai ištirsime,— tarė Hopkinsas.— Pirmiausia kas jūs. 
toks? 

— Džonas Hoplis Neliganas. | 

Pastebėjau, kaip Holmsas ir Hopkinsas reikšmingai susižvalgė. 

— Ką jūs čia veikėte? 

— Ar galiu pasikliauti, kad neišduosite mano paslapties? 

— Žinoma, ne. 

— Tada nėra reikalo kalbėti. 

— Jeigu tylėsite, teisme jums gali blogai baigtis. 

Jaunuolis krūptelėjo. 

— Na, ką gi. Papasakosiu,— tarė jis.— Kodėl gi man nepa- 
pasakoti?! Vis dėlto nenorėčiau, kad šis gėdingas skandalas vėl 

iškiltų aikštėn. Jums kada nors teko girdėti apie Dausoną ir 
Neliganą? | 

Iš Hopkinso veido nusprendžiau, kad jis ničnieko apie juos 
nežino, bet Holmsas šiomis pavardėmis nepaprastai susidomėjo. 

— Jūs turite omenyje Vakarinės Anglijos banko savininkus? — 
paklausė jis.— Subankrutavę jie neišmokėjo vieno milijono, nu- 
skurdino pusę Kornvalio grafystės, o Neliganas pabėgo. 

— Taip. Neliganas — mano tėvas. 

Pagaliau mums šis tas paaiškėjo, bet vis vien pabėgusį ban- 
kininką ir prie sienos žeberklu prismeigtą kapitoną Piterį Kerį 
skyrė praraja. Mes atidžiai klausėmės jaunuolio pasakojimo. 

— Bankrotas labiausiai palietė mano tėvą, nes Dausonas pa- 
sitraukė iš tarnybos. Tuo metu buvau tik dešimties metų, bet 
ir tokio amžiaus pajutau visą nelaimės siaubą ir gėdą. Sklido 
kalbos, kad mano tėvas pasigrobė visus vertybinius popierius ir 
pabėgo. Tai netiesa. Tėvas tvirtai tikėjo, kad, jeigu jam būtų 
davę pakankamai laiko juos realizuoti, viskas būtų baigęsi gerai, 
ir bankas būtų iki paskutinio penso atsiskaitęs su visais kredito- 
riais. Nedidele savo jachta jis išplaukė į Norvegiją, kaip tik prieš 
išduodant orderį jo areštui. Atsimenu paskutinę naktį, kai tėvas 
atsisveikino su motina. Jis paliko pasiimtų vertybinių popierių 
sąrašą ir prisiekė grįžęs nuplauti nešlovę ir atlyginti visiems, 
kurie juo pasitikėjo. Nuo tada iš jo negavome jokios žinios. Ir 
jachta, ir jis lyg smegte prasmego. Mudu su motina manėme, jog 
tėvas su visais raštais jau seniai jūros dugne. Tačiau mes tu- 
rime gerą draugą biznierių, ir jis neseniai aptiko Londono rinkoje 
pasirodžiusius kuriuos ne kuriuos vertybinius popierius, kuriuos 
su savimi buvo pasiėmęs tėvas. Galite įsivaizduoti, kaip mes nu- 
stebome. Sugaišau kelis mėnesius jų ieškodamas, kol pagaliau, 
po daugelio abejonių ir sunkumų, nustačiau, kad juos pardavinėja 
kapitonas Piteris Keris, šios trobelės savininkas. 

Savaime šuprantama, pradėjau domėtis šiuo žmogumi. Suži- 
nojau, kad jis vadovavo banginių medžioklės laivui. Kai tėvas 
plaukė į Norvegiją, šis laivas turėjo grįžti iš Arkties vandenų. 
Tų metų rudenį jūra buvo audringa, be paliovos iš pietų pūtė 
stiprūs vėjai. Tėvo jachta galėjo būti nublokšta į šiaurę ir susi- 
tikti su kapitono Piterio Kerio laivu. Jeigu tikrai taip buvo, tai 
kas nutiko mano tėvui? Šiaip ar taip, jei Piteris Keris būtų ga- 
lėjęs paliudyti, kaip tie vertybiniai popieriai atsidūrė rinkoje, bū- 
čiau galėjęs įrodyti, jog tėvas jų nepardavė ir jog vežėsi juos 

visiškai ne sau. Atvykęs į Saseksą, ketinau pasimatyti su kapito- 
nu, bet pataikiau kaip tik tuo metu, kai Keris buvo ką tik nužu- 
dytas. Tardymo protokole užtikau aprašytą jo „kajutę“, kurioje, 
kaip ten sakoma, tebesą visi jo laivo žurnalai. Man šovė į galvą 
mintis, kad, jei sužinočiau, kas 1883 metų rugpjūčio mėnesį at- 
sitiko „Jūros Vienaragy“, išsiaiškinčiau paslaptingą tėvo dingimą. 
Praėjusią naktį norėjau įsibrauti ir pažvelgti į laivo žurnalą, 
bet negalėjau durų atidaryti. Šiąnakt vėl pabandžiau, ir man pa- 
sisekė, tik, pasirodo, puslapiai, kuriuose turėjo būti aprašytas 
laivo plaukiojimas tą mėnesį, išplėšti. Na, o paskui jūs mane 
nutvėrėte. 

— Viskas? — paklausė Hopkinsas. 

— Taip, viskas. 

Vaikino akys nukrypo į šalį tariant šiuos Žodžius. 

— Daugiau nieko neturite mums pasakyti? 

Jis dvejojo. 

— Ne, nieko. 

-— Ar nebuvote atėjęs čia užvakar naktį? 

— Ne. 

— O kaip jūs šitai paaiškintumėte?! — sušuko Hopkinsas, kyš- 
telėdamas tą nelemtąją užrašų knygutę su mūsų belaisvio inicia- 
lais pirmajame lapelyje ir kraujo dėmėmis ant viršelio. 

Jaunuolis visiškai suglumo. Jis užsidengė veidą rankomis ir 
suvirpėjo kaip epušės lapas. 

— Kur jūs ją radote? — sudejavo jis.— Aš nežinojau. Maniau, 
kad pamečiau ją viešbutyje. 

— Užteks! — griežtai tarė Hopkinsas.— Jeigu dar ką norėsite 
pasakyti, bus laiko teisme. O dabar palydėsiu jus į policiją... Na, 
pone Holmsai, esu labai dėkingas jums ir jūsų bičiuliui už tai, 
kad atvykote man padėti. Pasirodo, aš be reikalo jus sutrukdžiau. 
Bylą būčiau ir pats lengvai išnarpliojęs, bet vis viena dėkoju. 
Jums užsakyti kambariai Brembltajaus viešbutyje. Taigi į kaimą 
galime eiti kartu. 

— Votsonai, ką jūs manote apie šią istoriją? — paklausė Holm- 
sas, kai kitą rytą važiavome namo. 

— Atrodo, jūs nepatenkintas. 

— O ne, brangusis Votsonai, esu labai patenkintas, tik Sten- 
lio Hopkinso metodai man nepatinka. Nusivyliau juo. Daug dau- 
giau iš jo tikėjausi. Tiriant bylą, visados reikia ieškoti antro 

galimo sprendimo ir jį priešinti su pirmuoju. Tai svarbiausia kri- 
minalinio nagrinėjimo taisyklė. 

— O koks galėtų būti antras sprendimas? 

— Tas, kurį aš pasirinkau. Galbūt nieko nepešiu, bet laiky- 
siuos jo iki pat galo. 

Namie Holmso laukė keli laiškai. Jis čiupo vieną iš jų, at- 
plėšė ir pratrūko pergalingai juoktis. 

— Puiku, Votsonai. Sprendimas aiškėja. Turite telegrafo blan- 
kų? Parašykite man porą telegramų: Samneriui, laivų agentui, 
gyvenančiam Retklij Haivejuje. Rytoj dešimtą valandą atsiųskite 
tris vyrus — Bezilas. Sia pavarde jie mane ten pažįsta. Antroji: 
tris vyrus — Bezilas. Sia pavarde jie mane ten pažįsta. Antroji: 
vykite pusryčiauti rytoj rytą devynios trisdešimt. Svarbu. Jeigu 
negalėsite, telegrajuokite. Serlokas Holmsas. Taigi, Vot- 
sonai, ta velniška byla mane persekiojo dešimt dienų. Pagaliau 
visiškai ja atsikratysiu. Rytoj, tikiuosi, viską baigsime. 

Tiksliai nurodytą valandą pasirodė inspektorius Stenlis Hop- 
kinsas, ir mes visi sėdome prie puikių pusryčių, kuriuos pagamino 
ponia Hadson. Jaunasis seklys džiaugėsi sėkme. 

— Ar jūs iš tikrųjų manote, kad jūsiškis sprendimas yra 
teisingas? 

— Negaliu įsivaizduoti aiškesnės bylos. 

— O man atrodo, kad ji dar neaiški. | 

— Jūs mane stebinate, pone Holmsai. Ko gi dar galima ti- 
kėtis? 

— Ar šioje byloje jūs galite viską paaiškinti? 

— Žinoma. Aš sužinojau, kad jaunasis Neliganas atvyko į 
Brembltajaus viešbutį tą pačią dieną, kai buvo įvykdytas nusikal- 
timas. Jis atvažiavo neva .žaisti golfo. Kambarys buvo pirmame 
aukšte, ir jis galėjo bet kada išeiti. Tą pačią naktį nuėjo į Vudme- 
no Li sodybą, rado Piterį Kerį namelyje, susikivirčijo ir nužudė 
jį žeberklu. Paskui, pasibaisėjęs savo darbu, puolė bėgti, bet pa- 
metė užrašų knygutę, kurią buvo atsinešęs paklausti Piterio Kerio 
apie tuos vertybinius popierius. Pastebėjote, jog kurie ne kurie 
skaičiai pažymėti paukščiukais, kiti — tokių dauguma — nepaženk- 
linti. Zymėtieji buvo pasirodę Londono biržoje, o kitus, matyt, 
dar turėjo Keris. Jaunasis Neliganas, kaip jis pats sakėsi, norėjo 
juos susigrąžinti ir apmokėti tėvo skolas kreditoriams. Pabėgęs 
jis ilgai nedrįso artintis prie namelio, bet pagaliau ryžosi vilda- ' 
masis viską sužinoti iš laivo žurnalų. Iš tikrųjų viskas labai pa- 
prasta ir aišku. 

Holmsas nusišypsojo ir papurtė galvą. 

— Jūsų įrodymai turi vieną spragą, kurios niekaip neužlopy- 
site. Ar kada nors mėginote įsmeigti žeberklą? Ne? Tai štai, 
mano brangusis, verta susidomėti tokiomis smulkmenomis. Mano 
bičiulis Votsonas gali jums papasakoti, kad aš sugaišau visą 
rytą treniruodamasis su žeberklu. Tai gan nelengvas darbas, ku- 
riam reikia tvirtos ir išlavintos rankos. O šis smūgis buvo toks 
stiprus, kad žeberklo smaigalys giliai įsmigo į sieną. Pabandy- 
kite įsivaizduoti, ar tasai gležnas jaunuolis galėjo turėti tokią 
neapsakomai stiprią ranką? Ar tai tas pats asmuo, kuris su Juo- 
duoju Piteriu nelemtą naktį maukė romą? Ar jo profilį žmonės 
matė pro užuolaidą dvi naktys prieš kapitono mirtį? Ne ne, Hop- 
kinsai, kito, daug baisesnio nusikaltėlio mums reikia ieškoti. 

Beklausant Holmso, seklio veidas ištįso. Nors visos Hopkinso 
teorijos ir viltys žlugo, jis nenorėjo pasiduoti be kovos. 

— Tačiau jūs negalite nuneigti, pone Holmsai, kad Neliganas 
tą naktį ten buvo. Tai rodo užrašų knygutė. Aš manau turįs ga- 
nėtinai įrodymų teismui, nors juose ir matote spragų. Be to, pone 
Holmsai, savo nusikaltėlį aš jau sučiupau. O kurgi tas baisusis 
jūsų asmuo? , 

— Tikiuosi, kad šiuo metu jis lipa laiptais, — ramių ramiausiai 
atsakė Holmsas.— Jūs, Votsonai, tą revolverį geriau pasidėkite 
kuo arčiau savęs. 

Holmsas atsistojo ir padėjo. prirašytą popieriaus lapą ant pa- 
sienyje stovinčio staliuko. 

— Dabar mes pasirengę,— tarė jis. 

Už durų pasigirdo šiurkštūs balsai, paskui ponia Hadson, ati- 
dariusi duris, pranešė, kad trys vyrai teiraujasi kapitono Be- 
zilo. 

— Įleiskite juos čia po vieną,— pasakė Holmsas. 

Pirmasis įėjo nedidelis apskritaveidis vyras rausvais skruostais 
ir vešliomis žilomis žandenomis. Holmsas išsiėmė iš kišenės laiš- 
ką. 

— Jūsų pavardė? — paklausė jis. 

— Džimas Lankasteris. 

— Labai gaila, Lankasteri, bet vieta jau užimta. Štai jums 
pusė sovereno už vargą. Palaukite keletą minučių tame kambaryje. 

Antrasis buvo aukštas, išdžiūvęs vyras švelniais plaukais ir 
išgeltusiu veidu. Tai buvo Hju Petinsas. Jam irgi buvo atsakyta. 
Gavęs pusę sovereno, išėjo palaukti. 

Trečiasis atrodė įspūdingai. Rūstus buldogiškas veidas, apau- 
gęs barzda ir plaukų brūzgynais, dvi drąsios tamsios akys, spin- 
dinčios iš po tankių, šiurkščių nukarusių antakių. Jis pasisveikino 
ir jūreiviškai išsižergęs stovėjo sukiodamas rankose kepurę. 

— Jūsų pavardė? — paklausė Holmsas. 

— Patrikas Kernsas. 

— Zeberklininkas? | 

— Taip, sere. Dvidešimt šeši reisai. 

— Įš Dandžio tikriausiai? 

— Taip, sere. 

— Sutiktumėte plaukti ekspedicijos laivu? 

— Taip, sere. | 

— Atlyginimas? Aštuoni svarai per mėnesį. Galite plaukti tuoj 
pat? 

— Tuoj pat, tik susikrausiu daiktus. 

— Dokumentus turite? 

— Taip, sere. 

Jis išsiėmė iš kišenės pluoštelį sulamdytų, taukinų popierių. 
Holmsas juos peržiūrėjo ir grąžino atgal. 

— Jūs kaip tik toks vyras, kokio man reikia,— tarė jis.— Štai 
ten ant stalelio sutartis. Pasirašykite, ir viskas baigta. 

Jūreivis nusvirduliavo per kambarį ir paėmė plunksną. 

— Čia pasirašyti? — paklausė jis, lenkdamasis prie stalo. 

Holmsas pasilenkė vyrui prie peties ir abiem rankom lyg ap- 
glėbė jį. 

— Dabar viskas gerai. 

Išgirdau plieno čekštelėjimą ir tarytum įsiutusio buliaus stūg- 
telėjimą. Po akimirkos Holmsas ir jūreivis jau galynėjosi ant grin- 
dų. Jūreivis buvo nepaprastai stiprus, net ir su antrankiais, ku- 
riuos Holmsas taip tyliai spėjo uždėti jam ant riešų. Jis būtų 
labai greitai įveikęs mano bičiulį, jeigu mudu su Hopkinsu ne- 
būtume šokę jam į pagalbą. Tik tuomet, kai į smilkinį įrėmiau 
šaltą revolverio vamzdį, Patrikas suprato, kad priešintis bevil- 
tiška. Jo kojas surišome virve ir uždusę atsikėlėme nuo grindų. 

— Priverstas jūsų atsiprašyti, Hopkinsai,— tarė Serlokas Holm- 
sas.— Plakta kiaušinienė tikriausiai jau atšalo. Tačiau aš manau, 
jog jums vis viena patiks antroji pusryčių pusė dabar, kai taip 
sėkmingai baigėte bylą. 

Stenlis Hopkinsas iš nuostabos neteko žado. 


263 


— Nežinau, ką ir sakyti, pone Holmsai,— pralemeno jis paga- 
liau, paraudęs kaip vėžys.— Jau iš pat pradžių kvailai pasielgiau. 
Dabar supratau, kad neturėjau pamiršti esąs mokinys, o jūs — 
mano mokytojas. Net ir dabar, matydamas, ką jūs padarėte, ne- 
suprantu, kaip visa tai įvyko ir ką visa tai reiškia? 

— Taigi, taigi, — geraširdiškai tarė Holmsas. — Mes visi moko- 
mės iš patirties. Dabar suprasite, kad negalima vienpusiškai ver- 
tinti dalykų. Jūs buvote tiek susidomėjęs jaunuoliu Neliganu, 
kad net nepamanėte apie Patriką Kernsą, tikrąjį Piterio Kerio 
žudiką. 

Kimus jūreivio balsas pertraukė pokalbį. 

— Klausykit, pone, — tarė Jis.— Nesiskundžiu, kad su manimi 
taip šiurkščiai susidorojote, tik norėčiau, kad vadintumėte daik- 
tus tikraisiais vardais. Jūs pasakėte, jog nužudžiau Piterį Kerį. 
O aš sakau, kad turėjau jį užmušti. Tai skirtingi dalykai. Jūs 
galbūt manimi netikite ir manote, jog pasakoju prasimanytus da- 
lykus? 

— Visiškai ne, — tarė Holmsas.— Mes pasirengę išklausyti jūsų 
pasakojimą. 

— Nedaug tėra kas pasakoti, bet prisiekiu, kad kiekvienas 
mano žodis — tiesa. Aš gerai pažinojau Juodąjį Piterį ir, kai jis 
išsitraukė peilį, smeigiau žeberklu, nes vienas iš mūsų turėjo mirti. 
Mirė jis. Jūs galite tai vadinti žmogžudyste. Vis dėlto būtų geriau 
mirti su virve ant kaklo negu su Juodo Piterio peiliu širdyje. 

— Kaip jūs ten patekote? — paklausė Holmsas. 

— Papasakosiu viską iš pradžių. Leiskit tik atsisėsti, taip 
man bus lengviau kalbėti. Ši istorija prasidėjo 1883 metų rugpjūtį. 
Piteris Keris buvo „Jūros Vienaragio“ kapitonas, o aš jo atsar- 
ginis žeberklininkas. Pro susigrūdusius ledus mes brovėmės 
namo: iš pietų pūtė stiprūs priešpriešiniai vėjai, visą savaitę 
siautė audra. Umai susidūrėme su nedidele jachta, nešama į šiau- 
rę. Joje buvo vienas keleivis, o ir tas ne jūrininkas. Laivo koman- 
da buvo nutarusi, kad jachta vis vien nuskęs, tad sėdo į laivelį 
ir pasuko prie Norvegijos krantų. Mano manymu, jie nuskendo. 
Na, mes paėmėme tą žmogų į savo laivą. Žmogus ir kapitonas 
ilgai kalbėjosi kajutėje. Vyriškio, kurį išgelbėjome, bagažas tebuvo 
vienintelė skardinė dėžutė. Kiek pamenu, jo vardo niekas neištarė. 
Kitą naktį žmogus dingo, lyg jo nebūtų buvę. Vieni kalbėjo, kad 
jis neva šokęs nuo borto, kiti, kad jį nupūtė siūbtelėjęs stiprus 
vėjas. Tik vienas asmuo žinojo, kas jam nutiko, — tai aš, nes pats 

savo akimis mačiau, kaip tamsią naktį, dvi dienos prieš mums 
išvystant Škotijos salų žiburius, kapitonas stvėrė jį už kojų ir 
nusviedė jūron. 

Aš niekam apie tai neprasitariau ir laukiau, kas bus toliau. 
Atvykome į Škotiją. Niekas to žmogaus neprisiminė, niekas apie 
ji neklausinėjo. Žuvo nelaimingasis netyčia, kas čia juo domėsis. 
Netrukus Piteris Keris metė jūrą. Tik po daugelio metų man pa-- 
sisekė sužinoti, kur jis įsikūrė. Spėjau jį padarius niekšybę vien 
«dėl tos skardinės dėžutės. Na, manau, dabar turėsi užmokėti man 
už tai, kad laikiau liežuvį už dantų. 

Vienas jūrininkas, kuris buvo sutikęs Piterį Kerį Londone, 
papasakojo man, kaip jį rasti. Aš išsirengiau kelionėn, tikėda- 
masis iš jo ką nors išpešti. Pirmąją naktį kapitonas elgėsi pro- 
tingai, buvo pasirengęs duoti tokią sumą, kuri visam gyvenimui 
įišvaduotų mane nuo jūros. Po dviejų naktų mes turėjome galu- 
Atsisėdom, pradėjom gerti, prisiminėm senus laikus. Kuo daugiau 
gėrėm, tuo labiau man nepatiko jo veidas. Ant sienos pastebėjęs 
žeberklą, pamaniau, kad man jo gali prireikti. Pagaliau jo pyktis 
prasiveržė. Keikdamasis ir spjaudydamasis, išvertęs Žmogžudiškas 
akis, jis šoko ant manęs su peiliu. Nespėjus kapitonui ištraukti jo 
įš makšties, aš persmeigiau jį žeberklu. Viešpatie, kaip jis su- 
staugė! Jo veidas dar ir dabar neduoda man ramiai miegoti. Pa- 
sipylė kraujas, aš sustingau ir palaukiau valandėlę, bet aplinkui 
buvo tylu, tad netrukus atsikvošėjau. Apsidairiau. Ant lentynos 
stovėjo skardinė dėžutė. Kaip ir Piteris Keris, aš turėjau į ją 
teisę, todėl pasiėmęs išėjau. Kaip paskutinis kvailys palikau ant 
stalo savo tabakinę. 

— O dabar jums papasakosiu keisčiausią visos šios istorijos 
dalį. Tik išėjęs iš trobelės, išgirdau kažkieno žingsnius ir pasi- 
slėpiau krūmuose. Prisėlino kažkoks žmogus, įėjo vidun, suklykė, 
Tyg išvydęs vaiduoklį, tada kiek įkabindamas leidosi bėgti ir be- 
mat. dingo iš akių. Kas jis toks ir ko jam reikėjo, nežinau. Na, 
o aš, sukoręs dešimt mylių, įlipau į traukinį Tanbridž Velse ir 
taip pasiekiau Londoną. 

Na, o kai atidariau dėžutę, joje neradau jokių pinigų, vien 
tik popierius, kurių nedrįsau parduoti. Besivaikydamas Juodąjį 
Piterį, išleidau visus pinigus ir slampinėjau po Londoną be ši- 
Jingo kišenėje. Liko tik mano amatas. Pamatęs skelbimus, kad 
už gerą atlyginimą samdomi žeberklininkai, nuėjau pas laivų agen- 


265 


tus. Jie ir atsiuntė mane pas jus. Štai ir viskas. Aš nužudžiaw 
Juodąjį Piterį, bet teismas man turėtų būti už tai tik dėkingas, 
nes sutaupiau vyriausybei kelis pensus už virvę. 

— Visai įtikinamas pasakojimas! — tarė Holmsas, stodamasis- 
ir degdamasis pypkę.— Manau, Hopkinsai, jums teks tuojau pat 
palydėti suimtąjį į saugesnę vietą. Šis kambarys nepritaikytas 
kalėjimo kamerai, o ponas Patrikas Kernsas labai daug vietos. 
užima ant kilimo. 

— Pone Holmsai,— tarė Hopkinsas.— Nežinau, kaip išreikštė 
jums savo dėkingumą. Net ir dabar negaliu suvokti, kaip jūs visa 
tai atskleidėte. 

— Man tiesiog pasisekė iš pat pradžių pasukti teisingu keliu. 
Labai galimas daiktas, jeigu būčiau žinojęs apie užrašų knygutę, 
ji būtų suklaidinusi mane kaip ir jus. Tačiau visa, ką žinojau, 
vedė viena kryptimi. Stebinama jėga, sugebėjimas naudotis že- 
berklu, romas, atskiedžiamas vandeniu, ruonio odos. tabakinė su 
stipriu tabaku — visa tai jūrininko atributai. Aš buvau įsitikinęs, 
kad inicialai P. K. ant tabakinės — tik sutapimas, nes Piteris Ke- 
ris retai rūkė ir pypkės „kajutėje“ nerasta. Prisimenate, aš pa- 
klausiau, ar „kajutėje“ buvo viskio ir konjako. Jūs patvirtinote, 
kad buvo. Kas, jeigu ne jūrininkai, gertų romą, kai yra kitų gė- 
rimų. Aš buvau įsitikinęs, kad čia jūrininko darbas. 

— O kaip jūs jį suradote? 

— Brangusis sere, juk tai labai paprasta. Jūreivis galėjo būti 
tik iš „Jūros Vienaragio“. Kiek žinau, kapitonas kitais laivais 
neplaukiojo. Tris dienas aš laukiau telegramos iš Dandžio, tikė- 
damasis sužinoti 1883 metų ,Jūros Vienaragio“ įgulos narių pa- 
vardes. Kai tarp žeberklininkų užtikau Patriką Kernsą, mano 
ieškojimai beveik baigėsi. Vyliausi, kad jis yra Londone ir norėtų. 
kuriam laikui palikti šalį. Keletą dienų aš praleidau Ist Ende, 
prasimaniau ekspediciją į Arktį, pasiūliau viliojančias sąlygas 
žeberklininkams, kurie plauktų su kapitonu Bezilu. Na, o rezul-- 
tatus patys matote. 

— Nuostabu! — sušuko Hopkinsas.— Nuostabu! 

— Tučtuojau pasirūpinkite, kad jaunasis Neliganas būtų pa- 
leistas, — tarė Holmsas.— Manau, jūs turite jį atsiprašyti. Skar- 
dinę dėžutę jam reikėtų grąžinti, na, o vertybinių popierių, kuriuos. 
Piteris Keris jau pardavė, žinoma, negrąžinsim. Štai ir karieta, 
Hopkinsai. Galite gabenti savo belaisvį. Mes su Votsonu iš- 
vykstame į Norvegiją. Jeigu manęs reiktų teisme, tikslų adresą 
pranešiu vėliau. 

CARLZAS OGASTAS MILVERTONAS 


Prabėgo metų metai nuo tų įvykių, apie kuriuos ketinu kal- 
"hėti, tačiau ir dabar dar tenka juos papasakoti labai atsargiai. 
1lgą laiką net santūriai ir užuolankomis nebuvo galima viešai 
skelbti faktų, bet nūnai, kai pagrindinio veikėjo nebegali pasiekti 
Žmonių įstatymai, atitinkamai sutrumpinta ši istorija gali būti 
pateikta taip, kad niekam nepakenktų. Tai vienut vienutėlis tokio 
pobūdžio atsitikimas tiek Šerloko Holmso, tiek ir mano veikloje. 
Skaitytojas man atleis, jei nuslėpsiu datą ir šiokius tokius fak- 
tus, iš kurių jis galėtų nustatyti tikruosius įvykius bei veikėjus. 

Vieną šaltą, žvarbų žiemos vakarą mudu su Holmsu po va- 
karinio pasivaikščiojimo grįžome namo apie šeštą valandą. Kai 
Holmsas įžiebė lempą, ji apšvietė ant stalo gulinčią vizitinę kor- 
telę. Jis žvilgtelėjo ir pasišlykštėjęs numetė ją ant žemės. Pa- 
kėlęs ją, perskaičiau: 


Čarlzas Ogastas Milvertonas 
Apldor Tauersas 
Hempstedas 
Agentas 


— Kas jis toks? — paklausiau. 
— Blogiausias Londono žmogus, — atsakė Holmsas, sėsdamas 


Tės pusėje? 

Aš apverčiau ją ir perskaičiau: 

— „Užeisiu 6.30. Č. O. M.“ 

— Aha! Jis tuoj bus čia. Ar jūs, Votsonai, nesat pajutęs 
šleikštulio ir pasidygėjimo, zoologijos sode žvelgdamas į gyvates, 
tuos slidžius, gličius nuodingus padarus negyvomis akimis ir 
„piktais, plokščiais snukiais? Kaip tik tokius jausmus man sukelia 

Milvertonas. Savo veikloje man teko susidurti su penkiasdešimr- 
čia žudikų, bet ir pats blogiausias iš jų niekada nesukėlė man 
tokio pasibjaurėjimo kaip šitas tipas. Vis dėlto negaliu be jo iš- 
siversti,.. Beje, aš jį ir pakviečiau. 

— Bet kas gi jis toks? 

— Pasakysiu jums, Votsonai. Jis visų šantažistų karalius. Te- 
padeda dangus vyrui, tuo labiau moteriai, kurių paslaptys ir geras 
vardas atsiduria Milvertono galioje! Šypsančiu veidu ir akmenine 
širdim jis sunks ir sunks juos, kol išsunks ligi paskutinio kraujo 
lašo. Tam tikra prasme jis genialus ir būtų galėjęs išgarsėti 
sąžininga prekyba. Milvertono metodas štai koks: jis paskleidžia 
gandą, jog pasirengęs užmokėti didžiulę sumą už laiškus, kom- 
promituojančius turtingus ir aukštą vietą užimančius asmenis. 
Tų prekių jis gauna ne tik iš parsidavėlių liokajų ir kambarinių, 
bet dažnai ir iš kilmingų niekšų, kuriems pavyko įgyti patiklių 
moterų pasitikėjimą bei palankumą. Reikalus jis tvarko nešykš- 
taudamas. Man žinoma, kad vienam liokajui už dviejų eilučių raš- 
telį jis sumokėjo septynis šimtus svarų ir kad dėl to iširo viena 
kilminga šeima. Visos panašios prekės suplaukia pas Milvertoną, 
ir šimtai šio didmiesčio žmonių išbąla išgirdę jo vardą. Niekas 
nežino, kas rytoj taps jo auka; jis per daug turtingas, per daug 
gudrus, kad skaičiuotų kiekvieną kąsnį. Jis gali pasilaikyti kortą 
atsargai keletą metų ir lošti ja tik tuomet, kai pastatytąją sumą 
verta laimėti. Esu sakęs, jog Milvertonas blogiausias Londono 
žmogus, ir norėčiau jūsų paklausti, ar galima lyginti Žmogžudį, 
kuris įsikarščiavęs nudobia savo bendrininką, su šiuo žmogumi, 
kuris metodiškai iš lėto kankina sielą ir tampo nervus tam, kad 
papildytų ir taip jau išpampusį savo pinigų maišą. 

Man retai tekdavo girdėti savo bičiulį kalbant taip jausmin- 
gal. 

— Betgi yra įstatymai,— prieštaravau aš.— Vadinasi, tokius 
kaip jis galima sutvarkyti. 

— Teoriškai — taip, praktiškai — ne. Kokia nauda moteriškež 
pasodinti jį keletui mėnesių į kalėjimą, jei paskui pati bus tuč- 
tuojau sužlugdyta? Aukos nedrįsta kirsti jam atgal. Jeigu Mil- 
vertonas imtų šantažuoti nekaltą asmenį, mes iš tiesų jį sučiup- 
tume, bet jis gudrus kaip pats velnias. Ne ne, reikia rasti kitokių: 
būdų su juo kovoti. | 

— O ko jis čia -ateis?, 

— Viena garsi klientė atidavė man į rankas savo apgailėtiną 

bylą. Tai ledi Eva Blekvel, gražiausia praėjusio sezono debiu- 
tantė. Po dviejų savaičių turėtų įvykti jos vestuvės su grafu 
Doverkortu. Tas kipšas turi keletą neatsargių laiškų — viso labo 
neatsargių, Votsonai,— rašytų vienam neturtingam provincijos 
skvairui. Jų užtektų išardyti vestuvėms. Milvertonas nusiųs tuos 
laiškus grafui, jeigu negaus didelės pinigų sumos. Man pavesta 
su juo susitikti ir susitarti kiek įmanoma geresnėmis sąlygomis. 

Tą akimirką gatvėje pasigirdo kanopų bildėjimas ir ratų girgž- 
desys. Pažvelgęs pro langą žemyn, pamačiau ištaigingą, pora 
Žirgų pakinkytą karietą, kurios ryškūs žibintai. atsispindėjo ant 
Žžvilgančių bėrių pasturgalių. I iokajus atidarė dureles, ir iš ka- 
rietos išlipo Žemas, storas vyriškis, apsivilkęs pasišiaušusiu kara- 
kulio paltu. Po minutės jis jau buvo kambaryje. 

Čarlzas Ogastas Milvertonas buvo penkiasdešimtmetis vyras. 
Jo galva buvo didelė ir protinga, veidas apvalus, putlus, nuskus- 
tas, šypsena sustingusi, o smigios pilkos akys Žvitriai blykčiojo 
pro didžiulius akinius auksiniais rėmeliais. Jis būtų buvęs pana- 
šus į geraširdį Pikviką, jei ne apsimestinė, tarsi priklijuota šyp- 
sena ir ledinis neramių skvarbių akių blizgesys. Kai jis priėjo ir 
ištiesęs putlią rankelę apgailestavo neradęs mūsų pirmą kartą 
apsilankęs, jo balsas, kaip ir veidas, atrodė švelnus bei lipšnus. 
Holmsas nekreipė dėmesio į atkištą ranką ir žiūrėjo į jį suakme- 
nusivilko paltą, rūpestingai sulankstė jį, užmetė ant kėdės atlošo 
ir atsisėdo. 

— Šis džentelmenas? — paklausė jis, mostelėjęs mano pusėn.— 
Ar tai taktiška? Ar tinka? 

— Daktaras Votsonas, mano bičiulis ir kolega. 

— Puiku, pone Holmsai. Aš protestuoju tik jūsų klientės la- 
>ui. Reikalas toks delikatus... 

— Daktaras Votsonas jau girdėjo apie jį. 

— Taigi galime pradėti jį tvarkyti. Jūs sakote, jog veikiate 
Šedi Evos vardu. Ar ji įgaliojo jus sutikti su mano sąlygomis? 

— O kokios jūsų sąlygos? 

— Septyni tūkstančiai svarų. 

— O jeigu sąlygos nebus priimtos? 

— Brangusis sere, man nemalonu ginčytis tuo klausimu, bet 
įeigu keturioliktąją pinigai nebus sumokėti, tuomet, be abejo, aš- 
tuonioliktąją vestuvės neįvyks. 

Jo nepakenčiama šypsena tapo dar meilesnė. 

Holmsas valandėlę pagalvojo. 

— Man atrodo,— pagaliau tarė jis,— kad jūs pernelyg pasi- 
tikite savimi. Ir mano klientė iš tikrųjų pasielgs taip, kaip jaž 
patarsiu. O aš patarsiu jai viską papasakoti savo būsimam vyruž 
ir pasikliauti jo kilnumu. 

Milvertonas nusijuokė. 

— Jūs, matyt, nepažįstate grafo,— pasakė jis. 

Iš suglumusio Holmso veido supratau, kad jis grafą. pažįsta. 

— O kas gi bloga tuose laiškuose? — paklausė jis. 

— Jie šmaikštūs... labai šmaikštūs,— atsakė Milvertonas.—- 
Ledi rašė nuostabiai. Bet tikinu jus, kad Doverkorto grafas ne- 
įstengs jų įvertinti. Na, bet jeigu jūs manote kitaip, tai tuo ir 
baigsime. Tai grynai komercinis reikalas. Jei manote, kad jūsų 
klientė tikrai laimės, kai šie laiškai pateks į grafo rankas, tai 
būtumėt tikras kvailys, mokėdamas tokią sumą už juos. 

Milvertonas atsistojo ir čiupo savo karakulio paltą. 

Holmsas papilkėjo iš pykčio ir apmaudo. 

— Palūkėkit,— tarė jis.— Jūs per daug skubate. Mes, be abejo, 
padarysim viską, kad tik išvengtume skandalo dėl tokio delikataus 
dalyko. 

Milvertonas vėl atsisėdo. 

— Aš buvau įsitikinęs, kad jūs šitaip įvertinsit padėtį, — burb-- 
telėjo jis. 

— Be to,— tęsė Holmsas,— ledi Eva nėra turtinga moteris. 
Patikėkit, netgi du tūkstančiai svarų būtų smūgis jos lėšoms, o 
jūsų minėta suma ne jos kišenei. Todėl prašyčiau sumažinti savo 
reikalavimus ir grąžinti laiškus mano nurodyta kaina, nes, ga-- 
rantuoju, daugiau jūs negausite. 

Milvertonas dar plačiau nusišypsojo, o jo akys ėmė linksmai 
žybčioti. 

— Esu įsitikinęs, jog teisingai apibūdinote šios ledi ištek-- 
lius,— tarė jis.— Bet kartu turite sutikti, kad šios vedybos — la- 
bai puiki proga panelės draugams ir giminėms šį bei tą dėl jos 
padaryti. Jie suks galvą, kokia būtų geriausia vestuvių dovana. 
Įtikinkite juos, kad šis laiškų ryšulėlis suteiks jaunajai daugiau 
džiaugsmo nei visi Londono šviestuvai ir vazos. 

— Tai neįmanoma,— prieštaravo Holmsas. 

— Dievaži, dievaži, kaip liūdna! — sušuko Milvertonas, trauk- 
„damasis iš kišenės storą užrašų knygutę.— Man regis, mūsų da- 
mų patarėjai labai prasti, res neskatina stengtis. Stai pažiūrėkit! — 

Jis ištraukė iš voko su herbu raštelį. — Jis priklauso... beje, gal 
4r negražu iš anksto sakyti vardą, bet rytoj rytą šis raštelis bus 
ledi vyro rankose. Ir tik dėl to, kad ji nenori sukrapštyti tos 
elgetiškos sumos, kurią galėtų gauti iškeitusi savo tikrus brilian- 
tus į dirbtinius. Labai gaila! Na, ką gi, jūs pamenate, kaip ne- 
lauktai nutrūko garbiosios panelės Mailz ir pulkininko Dorkingo 
sužadėtuvės? „Morning Post“ paskelbė, jog viskas iširo tik dvi 
dienos prieš vestuves. O kodėl? Beveik neįtikėtina, kad būtų už- 
tekę pasigailėtinų dvylikos tūkstančių svarų viskam sutvarkyti. 
„Argi ne liūdna? O jūs, regis, protingas žmogus, deratės dėl sąly- 
gų, kai ant plauko kybo jūsų klientės ateitis ir geras vardas. Aš 
stebiuosi jumis, pone Holmsai! 

— Sakau taip, kaip yra,— tarė Holmsas.— Tokių pinigų mano 
klientė neturi. Todėl geriau paimkite tą solidžią sumą, kurią jums 
siūlau, ir negriaukite moters laimės. Kokia jums iš to nauda? 

— Klystate, pone Holmsai. Paskelbti laiškus man bus netie- 
siogiai labai naudinga. Esu numatęs dar bent aštuonis ar dešimt 
panašių atvejų. Jeigu pasklis gandai, kad aš griežtai pasielgiau 
su ledi Eva, tai kiti pasielgs kur kas protingiau. Matot, koks 
zeikalas? 

Holmsas pašoko nuo kėdės. 

— Stok už jo, Votsonai! Neleisk išeiti! Dabar, sere, pažiūrė- 
sim, kas yra jūsų užrašų knygutėje. 

Milvertonas kaip žiurkė šmurkštelėjo į šoną ir nugara pri- 
sispaudė prie sienos. 

— Pone Holmsai, pone Holmsai,— prašneko jis, atversdamas 
priekinį švarko skverną ir rodydamas didžiulio revolverio buožę, 
kyšančią iš vidinės kišenės.— Tikėjausi iš jūsų kažko originales- 
nio. Taip elgėsi jau ne vienas, bet nieko nepešė. Patikėkit, esu 
apsiginklavęs ligi dantų ir moku naudotis ginklais, be to, žinau, 
kad įstatymas bus mano pusėje. Beje, jūs klystate manydamas, 
kad atsinešiau laiškus užrašų knygutėje. Nesu toks kvailas. 
Taigi, džentelmenai, likit sveiki, manęs šįvakar dar laukia du 
susitikimai, o ligi Hempstedo gana toli. 

Milvertonas žingtelėjo į priekį, pasiėmė paltą, uždėjo ranką 
ant revolverio ir pasuko durų link. Aš čiupau kėdę, bet Holmsas 
papurtė galvą, ir aš ją pastačiau. Milvertonas nusilenkė, nusi- 
šypsojo ir mirktelėjęs išspaudė iš kambario, o po kelių sekundžių 
išgirdome, kaip trinktelėjo karietos durys ir subildėjo ratai. 

Holmsas sėdėjo sustingęs prie židinio, rankas susikišęs giliai 

į kelnių kišenes, žemai nuleidęs galvą, žvilgsnį įsmeigęs į Žė- 
rinčias anglis. Taip, neprataręs nė žodžio, jis išsėdėjo gal pusę 
valandos. Paskui kaip apsisprendęs žmogus staiga pašoko ir nuėjo 
į savo miegamąjį. Neilgai trukus iš ten pasirodė išdidžios lai- 
kysenos dabita meistras su ožio barzdele. Prieš išeidamas, jis 
užsidegė nuo lempos molio pvpkę. 

— Netrukus grįšiu, Votsonai,— pasakė jis ir išnyko nakties 
tamsoje. 

Supratau, kad Holmsas pradėjo kampaniją prieš Čarlzą Ogas- 
tą Milvertoną, bet beveik nenutuokiau, kokia gi bus toji kampa- 
nija. 

Keletą dienų Holmsas šitaip apsirengęs išeidavo ir pareidavo 
namo įvairiu laiku, tačiau, išskyrus tai, kad jis būna Hampstede 
ir laiko veltui neleidžia, nieko daugiau apie jo veiklą nežinojau. 
Bet pagaliau vieną darganotą ir vėjuotą vakarą, kai už langa 
siautėjo ir stūgavo audra, Holmsas grįžo namo ir nusirengęs savo 
apdarą, atsisėdęs priešais židinį iš visos širdies nusijuokė jam 
būdingu begarsiu juoku. 

— Jūs gi nepasakytumėt, Votsonai, kad aš nusiteikęs vesti. 

— Iš tikrųjų, ne. 

— Taigi pareiškiu, jog esu susižiedavęs. 

— Mielas bičiuli! Sveiki... 

— Su Milvertono kambarine. 

— Neduok Dieve, Holmsai! 

— Man reikėjo surinkti apie jį žinių, Votsonai. 

— Ar tik ne per toli nuėjote? 

— Tai buvo būtina. Esu lituotojas, pavarde Eskotas, mano 
verslas klestėte klesti. Kas vakarą mudu eidavome pasivaikščioti 
ir šnekučiuodavome. Dievaži, ko tik neprišnekėdavom! Tačiau aš 
pasiekiau viską, ko man reikia. Dabar pažįstu Milvertono namą 
kaip savo penkis pirštus. 

— Ber mergina, Holmsai? 

Jis gūžtelėjo pečiais. 

— Nieko nepadarysi, brangusis Votsonai. Kai ant stalo tokia 
suma, reikia lošti kiek įmanoma geriau. Tačiau man malonu 
jums pranešti, kad turiu nekenčiamą priešininką, kuris kaipmat 
užims mano vietą, kai tik atgręšiu nugarą. Kokia nuostabi naktis? 

— Jums patinka toks oras? 

— Man kaip tik tokio. reikia. Siąnakt, Votsonai, aš ketint 
įsibrauti į Milvertono namą. 

Man užėmė kvapą, ir kūnas nuėjo pagaugais išgirdus laip 
ryžtingai iš lėto tariamus šiuos žodžius. Kaip žaibas naktį aki- 
mirkai nušviečia kiekvieną didžiulio gamtovaizdžio detalę, taip ir 
aš, regis, vienu mirksniu aprėpiau visus galimus tokio poelgio: 
padarinius; mano bičiulis susekamas, areštuojamas, nepataisomai 
žlunga garbinga karjera, jis užsitraukia gėdą, tampa visiškai 
priklausomas nuo šlykščiojo Milvertono malonės. 

— Dėl Dievo meilės, Holmsai, apsigalvokit! — sušukau. 

— Mielas bičiuli, aš viską apgalvojau. Nemėgstu skubolų 
veiksmų ir išties niekada nebūčiau taip energingai ėmęsis lokio 
pavojingo žygio, jeigu būtų buvusi kitokia išeitis. Pažvelkini į 
šį reikalą aiškiai ir blaiviai. Manau, sutiksite, jog moraliniu po- 
žiūriu tai pateisinamas poelgis, nors teisiniu — nusikalstamas. 
Apiplėšti Milvertono namus — tas pat, kas jėga atimti iš jo užrašų 
knygutę. O tai padaryti jūs kėtinote man padėti. 

Aš pagalvojau. 

— Taip,—- pasakiau,— moraliai poelgis-teisėtas, nes mūsų tiks- 
las — atimti tik tai, kuo Milvertonas nori pasinaudoti neteisėtiems 
tikslams. 

— Išties. Kadangi šis poelgis moraliniu požiūriu teisėtas, 
belieka mano asmeninė rizika. Betgi tikras džentelmenas neturi 
paisyti rizikos, jei moteriai žūtbūt reikia jo pagalbos. 

— Jūs atsidursit dviprasmiškoj padėty. | 

— Tai ir yra rizika. Kito būdo atgauti tuos laiškus — nėra.. 
Nelaimingoji ledi neturi tiek pinigų, o tarp jos artimųjų nėra 
nė vieno, kuriuo galėtų pasitikėti. Rytoj paskutinė diena, ir jeigu 
mes šiąnakt neatgausime laiškų, tas niekšas ištesės savo Žodį irr 
pražudys ją. Arba aš turiu palikti savo klientę likimo valiai, arba' 
turiu mesti šią paskutinę kortą. Tarp mūsų kalbant, Votsonai, 
tai savotiška mano ir Milvertono dvikova. Kaip matėte, pirmieji 
smūgiai buvo jo naudai, bet mano savigarba ir reputacija verčia 
kovoti ligi galo. 

— Man tai nepatinka, bet, matyt, taip turi būti, — tariau aš.— 
Kada išvykstame? 

— Jūs neisite su manimi. 

— Tuomet ir jūs neisite,— pasakiau.— Duodu garbės žodį — 
o aš niekada gyvenime jo nesulaužiau,— kad tučtuojau paimsiu 
karietą, nuvažiuosiu tiesiai į policiją ir jus išduosiu, jei neleisite 
man dalyvauti šitoje avantiūroje. 

— Jūs negalite man niekuo padėti. 

— Iš kur jūs žinote? Neaišku, kas gali atsitikti. Šiaip ar taip, 
saš pasiryžęs vykti. Ne tik jūs, bet ir kiti žmonės turi savigarbos 
jausmą ir brangina savo reputaciją. 

Iš pradžių Holmsas susierzino, bet paskui jo veidas nušvito, ir 
jis patapšnojo man per petį. 

— Na, gerai, mielas bičiuli, tebūnie taip. Jau keletas metų 
gyvename tame pačiame kambaryje, taigi. bus labai įdomu, : jei 
galiausiai atsidursime toje pačioje kameroje. Prisipažinšiu, Vot- 
sonai, visados maniau, kad iš manęs galėtų būti puikus nusikal- 
tėlis. Ir štai atsirado tokia galimybė, 

— Žiūrėkit! — Jis ištraukė iš stalčiaus dailų odinį futliarą ir 
atidaręs jį parodė keletą blizgančių instrumentų.— Tai pats nau- 
jausias aukščiausios klasės rinkinys vagystėms: nikelio laužtu- 
vėlis, stiklo rėžiklis su deimanto galvute, visrakčiai ir visokie pa- 
tys moderniausi įrankiai, atitinkantys civilizacijos progresą. Čia 
yra ir mano slaptas žibintuvėlis. Viskas sutvarkyta. Ar turite batus, 
su kuriais galėtumėte tyliai vaikščioti? 

— Turiu teniso batelius guminiais padais. 

— Puiku. O kaukę? 

— Galiu padaryti porą iš juodo šilko. 

— Matau, kad turite stiprų įgimtą potraukį prie panašių daly- 
kų. Labai gerai: darykite kaukes. Prieš išeidami užkąskime va- 
karienei ko nors šalto. Dabar pusė dešimtos. Vienuoliktą valandą 
mnuvažiuosime ligi Čerč Rou. Iš ten ketvirtis valandos kelio ligi 
„Apldor Tauerso. Pradėsim veikti dar prieš vidurnaktį. Milverto- 
nas visados eina gulti pusę vienuoliktos ir miega kietai. Jei pasi- 
seks, grįšime namo antrą valandą su ledi.Evos laiškais kišenėje. 
+ Mudu apsivilkome frakus, kad atrodytume tarsi grįžtantys iš 
teatro. Oksiordo gatvėje pasisamdėme karietą ir nuvažiavome ligi 
Hempstedo. Ten užmokėjome vežikui ir užsisagstę ligi viršaus 
apsiaustus — buvo nežmoniškai šalta ir pūtė žvarbus vėjas — pa- 
4raukėme plynės pakraščiu. 

— Tai labai delikatus reikalas,— prašneko Holmsas.— Doku- 
+nentai yra Milvertono kabineto seife, o kabinetas — prie pat jo 
miegamojo. Bet, antra vertus, jis, kaip ir visi storuliai, kurie ne- 
-siskundžia sveikata, miega tarsi užmuštas. Pasak Agatos (mano 
ssužadėtinės), jo ir su patranka neprižadinsi. Milvertonas turi iš- 
"tikimą sekretorių, kuris dieną nė kojos neiškelia iš kabineto. Stai 
kodėl mes. einame naktį. Be to, Milvertonas turi pasiutusiai piktą. 
šunį, kuris palaidas laksto po sodą. Bet pastaruosius du vakarus 

aš susitikdavau su Agata vėlai, ir ji užrakindavo šunį, kad galė- 
čiau ramiai įeiti. Stai ir namas, tas didžiulis sodo gilumoje. Eisime 
pro vartus, paskui į dešinę per laurų krūmus. Manau, reikėtų. 
užsimauti kaukes. Tik pažvelkit — nė vienam lange nematyti švie-- 
sos. Viskas klostosi kuo puikiausiai. 

Užsimovę juodo šilko kaukes ir pavirtę žiauriausiais plėšikais,. 
mudu įsėlinome į tylų, niūrų namą. Palei vieną šoną buvo dengta 
veranda su keletu langų ir dvejomis durimis. 

— Čia jo miegamasis, — sušnibždėjo Holmsas.— O šitos durys- 
į kabinetą. Geriausia būtų eiti pro jas, deja, šios durys užkištos- 
ir užrakintos. Rakindami sukeltume per daug triukšmo. Taigi eime 
aplink. Ten yra oranžerija, per kurią galima patekti į svetainę. 

Oranžerija buvo užrakinta, bet Holmsas išpjovė stiklą ir pa- 
suko raktą iš vidaus. Akimirksniu jis užvėrė paskui mus duris, ir 
įstatymo požiūriu mes tapome nusikaltėliais. Mus ėmė dusinti 
tvankus ir šiltas žiemos sodo oras ir sodrus, svaiginamas egzotiškų: 
augalų aromatas. Holmsas paėmė mane už rankos ir tamsoje 
skubiai nuvedė pro krūmus, kurių šakos brūžino mums veidus. 
Mano bičiulis turėjo nuostabų, gerai išlavintą sugebėjimą — 
jis matė tamsoje. Tebelaikydamas mane už rankos, Holmsas ati- 
darė duris, ir aš pajutau, jog atsidūrėme didžiuliame kambaryje, 
kur neseniai kažkas rūkė cigarą. Seklys žengė atsargiai, kad ne- 
užkliučytų baldų, jis atvėrė dar vienas duris ir mums įėjus vėl 
jas užvėrė. Ištiesęs ranką, užčiuopiau keletą ant sienos kabančių 
apsiaustų ir supratau, jog patekome į prieškambarį. Kiek paėjus, 
Holmsas labai tykiai atvėrė dešinėje pusėje esančias duris. Kažkas- 
šoktelėjo ant mūsų, ir man širdis apmirė iš baimės, bet supratęs, 
jog tai katė, pats iš savęs pasijuokiau. Šiame kambaryje kūrenosi 
židinys, čia taip pat buvo labai prirūkyta. Holmsas įtykino ant 
pirštų galais, palaukė, kol aš jeisiu, if labai tyliai užvėrė duris. 
Mes buvome Milvertono kabinete. Priešais kabančios portjeros 
rodė, kad ten durys į jo miegamąjį. 

Skaisčiai deganti židinio ugnis apšvietė kambarį. Prie durų 
blizgėjo elektros mygtukas, bet šviesos mums nereikėjo, net jeigu. 
būtų buvę nepavojinga. Vienoje židinio pusėje sunkios užuolaidos 
dengė erkerį, kurį buvom matę iš lauko. Kitapus buvo durys p 
verandą. Vidury kambario stovėjo rašomasis stalas ir sukamasis. 
krėslas, aptrauktas skaisčiai raudona oda. Priešais buvo didžiulė: 
knygų spinta, o ant jos marmurinis Atėnės biustas. Kampe, tarp- 
knygų spintos ir sienos, stovėjo aukštas žalias seifas, ant kurio 

nublizgintų varinių rankenų skaisčiai atsispindėjo židinio liepsna. 
Holmsas prisėlino ir apžiūrėjo seifą, paskui tykiai prislinko prie 
miegamojo durų ir priglaudęs ausį pasiklausė. Viduje buvo tylu. 
Tuo tarpu man dingtelėjo, kad vertėtų pasidomėti galimybe išeiti 
pro išorines duris, taigi apžiūrėjau jas. Nustebau, kad šios nei 
užrakintos, nei užkištos. Paliečiau Holmso ranką, ir jis pasuko 
savo kaukėtą veidą į durų pusę. Mačiau jį krūptelint, vadinasi, 
taip pat nustebo. 

— Man tai nepatinka,— sušnibždėjo jis man į ausį.— Nesu- 
prantu, kas čia. Siaip ar taip, turime paskubėti. 

— Ar aš galiu kuo nors padėti? 

— Taip, stokit prie durų. Jei išgirsit ką ateinant, užkiškit jas 
iš vidaus, ir mes paspruksim tuo pačiu keliu, kuriuo įslinkome. 
Jeigu kas ateis iš žiemos sodo pusės ir mūsų darbas bus baigtas, 
4nausim pro šias duris. Jei nespėsim paimti dokumentų, pasislėp- 
sim už lango užuolaidų. Supratote? 

Aš linktelėjau ir atsistojau prie durų. Pirmoji baimė praėjo, 
4r aš virpėte virpėjau iš pasitenkinimo, kokio nepatirdavau tuomet, 
kai mes gindavom įstatymą, o ne pažeisdavom jį kaip dabar. 
Susidomėjimą šiuo rizikingu nuotykiu didina kilnus mūsų misi- 
jos tikslas, suvokimas, jog mus veikia ne egoistinės, o riteriškos 
paskatos, panieka šlykščiajam mūsų priešininkui. Nejaučiau jokios 
kaltės, greičiau, džiaugiausi ir jaudinausi dėl mūsų laukiančių 
pavojų. Susižavėjęs stebėjau Holmsą atidarant savo instrumentų 
rinkinį ir tarsi chirurgą, pasirengusį atlikti sudėtingą operaciją, 
ramiai ir apgalvotai pasirenkantį tinkamą įrankį. Zinojau, kad 
atidaryti seiią — ypatingas seklio pomėgis, ir supratau, su kokiu 
džiaugsmu jis stoja akistaton su šia žalia paauksuota pabaisa, 
slibinu, savo nasruose laikančiu daugelio garbingų damų reputa- 
ciją. Atsiraitojęs frako rankoves (apsiaustą buvo pasidėjęs ant 
kėdės), Holmsas ištraukė du grąžtus, laužtuvėlį ir keletą visrak- 
ių. Aš stovėjau prie verandos durų, nenuleisdamas akių nuo kitų 
durų, pasirengęs netikėtumams, nors, tiesą sakant, aiškiai nejsi- 
vaizdavau, ką veikčiau, jei mums kaip nors sutrukdytų. Pusę 
valandos Holmsas plušo susikaupęs, tai padėdamas vieną įrankį, 
tai imdamas kitą; jis darbavosi taip energingai ir tiksliai kaip 
įgudęs mechanikas. Pagaliau išgirdau kažką spragtelint, plačios 
žalios durys atsilapojo, o seiio viduje išvydau keletą surištų, 
antspauduotų ir užrašytų ryšulėlių. Holmsas paėmė vieną iš jų, 
bet mirksinčioje židinio šviesoje buvo sunku skaityti, tad jis iš- 

sitraukė savo slaptąjį žibintuvėlį, nes įjungti šviesą, kai greti- 
mame kambaryje guli Milvertonas, buvo pavojinga. Staiga pa- 
telėjo seifo duris, čiupo apsiaustą, susikišo įrankius į kišenes ir 
smuko už lango užuolaidos, mostelėjęs ir man sekti jo pavyzdžiu. 

Tik atsidūręs šalia jo, išgirdau, kas sudirgino jautrią jo klau- 
są. Kažkur name nuaidėjo triukšmas. Tolumoje trinktelėjo durys. 
Neaiškus ūžesys virto ritmingu sunkių žingsnių bildesiu, spar- 
čiai artėjančiu prie mūsų. Jie jau buvo girdėti prieškambaryje. 
Stabtelėjo prie durų. Jos atsivėrė. Garsiai spragtelėjo mygtukas, 
ir įsižiebė elektra. Durys užsidarė, ir mūsų šnervės pajuto stiprų 
cigarų tvaiką. Paskui kažkas ėmė žingsniuoti po kambarį ten ir 
atgal už keleto jardų nuo mūsų. Pagaliau sugirgždėjo kėdė, ir 
žingsniai nutilo. Tada trakštelėjo raktas kažkokioje spynoje, ir 
pasigirdo popierių čiužesys. 

Ligi šiol nedrįsau žvilgtelėti į kambarį, bet dabar tyliai pra- 
skleidžiau užuolaidas ir įsižiūrėjau pro siaurą plyšį. Pajutęs 
prigludusį prie savęs Holmso petį, supratau, kad ir jis stebi. 
Tiesiai prieš mus beveik ranka pasiekiama matėsi plati, apvali 
Milvertono nugara. Paaiškėjo, jog mudu visiškai neįspėjome jo 
veiksmų. Jis buvo ne miegamajame, o sėdėjo kuriame nors rū- 
komajame arba biliardo kambaryje tolimajame namo priestate, 
kurio langų mes nematėme. Plati žilstanti jo galva su blizgančia 
plike buvo tiesiai prieš mūsų akis. Milvertonas sėdėjo atsilošęs, 
ištiesęs kojas raudonos odos krėsle, burnos kampe kyšojo juodas 
cigaras. Buvo apsivilkęs raudono vyno spalvos frenčiu su juodo 
velveto apykakle. Rankose turėjo ilgą dokumentą, kurį tingiai 
skaitė pūsdamas iš burnos dūmų ratilėlius. Rami jo laikysena ir 
patogi poza rodė, kad jis neketina greit išeiti iš kabineto. 

Pajutau, kaip Holmsas suėmė mano ranką ir tvirtai paspaudė, 
tarsi norėdamas pasakyti, jog padėtis jam nekelia susirūpinimo 
ir jis yra visiškai ramus. Nebuvau įsitikinęs, ar Holmsas mato 
tai, kas man buvo visiškai aišku — seifo durys ne visai uždarytos, 
ir Milvertonas gali bet kada tai pastebėti. Aš nusprendžiau, kad 
jeigu išvysiu jį atkreipus į tai dėmesį, tučtuojau šoksiu iš 
savo slėptuvės, užmesiu jam ant galvos savo apsiaustą ir surišiu 
jį, o toliau tegul veikia Holmsas. Bet Milvertonas nė sykio ne- 
pakėlė galvos. Jis iš lėto skaitinėjo dokumentą, kurį laikė ran- 
koje, ir versdamas puslapį po puslapio tyrinėjo advokato svars- 
tymus. Tikėjausi, kad, baigęs skaityti dokumentą ir rūkyti cigarą, 

Milvertonas eis į miegamąjį, bet nespėjus jam baigti nei vieno, 
nei kito, įvyko netikėtas dalykas, nukreipęs mūsų mintis visiškai 
kita linkme. 

Pastebėjau, kad Milvertonas keletą kartų žvilgtelėjo į laikrodį, 
o sykį atsistojo ir vėl atsisėdo aiškiai nekantraudamas. Bet man 
nė nedingtelėjo, kad jis galėjo būti paskyręs pasimatymą tokiu 
neįprastu laiku. Tik staiga verandoje pasigirdo tylūs žingsniai. 
„Milvertonas, numetęs dokumentą, pasitempęs sėdėjo krėsle. Vėl 
pasigirdo žingsniai, ir netrukus kažkas lengvai pabeldė į duris. 
„Milvertonas pakilo ir atidarė jas. 

— Jūs pavėlavote beveik pusvalandį, — griežtai tarė jis. 

Tai štai kodėl durys buvo neužrakintos ir Milvertonas budėjo 
naktį! Išgirdome lengvą moteriškų drabužių šnaresį. Aš buvau 
suglaudęs užuolaidas, nes Milvertonas atsigręžė į mūsų pusę, 
bet dabar išdrįsau vėl vos vos jas praskleisti. Milvertonas jau 
buvo atsisėdęs, cigaras įžūliai tebekyšojo burnos kampe. Priešais 
jį elektros apšviesta stovėjo aukšta, liekna, ligi pat smakro tamsia 
mantija apsisiautusi moteris vualiu uždengtu veidu. Ji kvėpavo 
tankiai ir netolygiai, visa liauna jos figūra virpėte virpėjo iš 
stipraus susijaudinimo. | 

— Na, mieloji, — prašneko Milvertonas,— jūs sutrukdėte man 
nakties poilsį. Tikiuosi, man bus už tai atlyginta. Ar anksčiau 
negalėjote ateiti? 

Moteris papurtė galvą. 

— Na, negalėjote tai negalėjote. Sakėte, kad grafienė šiurkš- 
čiai su jumis elgiasi. Taigi dabar galite su ja atsiskaityti. Bet 
kas gi jums yra, mergaite? Ko jūs taip drebate? Na na, susitvar- 
„dykite! O dabar eime prie reikalo.— Jis išsitraukė iš stalčiaus už- 
rašų knygutę.— Sakėte, jog turite penkis laiškus, kompromituo- 
jančius grafienę d'Alber. Jūs norite juos parduoti, o aš noriu juos. 
pirkti. Gerai. Belieka susitarti dėl kainos. Aš, be abejo, norėčiau 
juos peržiūrėti. Jeigu jie tikrai verti... O Viešpatie, tai jūs? 

Netarusi nė žodžio, moteris pakėlė vualį ir nusmaukė mantiją 
„muo smakro. Priešais Milvertoną stovėjo graži tamsiaplaukė, tai- 
syklingų veido bruožų moteris grakščiai lenkta nosimi, tankiais 
juodais antakiais, gaubiančiais pykčiu Žžaižaruojančias akis, plo- 
nomis grėsmingai besišypsančiomis lūpomis. 

— Taip, tai aš,— atsakė ji.— Moteris, kurios gyvenimą jūs 
ssugriovėte. 

Milvertonas nusijuokė, bet jo balse nuskambėjo baimė. 

— Jūs buvote tokia atkakli, — tarė jis.— Kam reikėjo nukryptš 
į tokius kraštutinumus? Patikėkit, ir musės savo noru nenuskriaus- 
čiau. Bet kiekvienam reikia kaip nors verstis. Taigi ką aš turėjau: 
daryti? Nustačiau jums prieinamą kainą. Jūs atsisakėt mokėti. 

— Tada jūs nusiuntėte laiškus mano vyrui, visų tauriausiam- 
džentelmenui, kurio batų raištelių nesu. verta surišti, ir kilni jo- 
širdis neištvėrė. Jis mirė. Jūs prisimenate tą naktį, kai, atėjusi“ 
pro tas pačias duris, aš maldaute maldavau jus pasigailėti, bet. 
jūs nusikvatojote man į veidą? Jūs bandote juoktis ir dabar, bet 
lūpos dreba iš baimės. Jūs nesitikėjote, kad aš dar kada nors. 
čia ateisiu, bet tą naktį sužinojau, kaip galima susitikti su jumis. 
akis į akį. 

— Nemanykit, kad mane išgąsdinot,— pasakė jis stodamasis.. 
— Man tereikia sušukti, atbėgs tarnai ir jus suims. Bet būsiu malo-- 
ningas, nes jūsų pyktis visiškai natūralus. Tučtuojau išeikite, ir“ 
pokalbis bus baigtas. 

Bet moteris tebestovėjo laikydama ranką po apsiaustu ir vis- 
dar grėsmingai šypsodama plonomis lūpomis. 

— Daugiau jūs niekam nesugriausit gyvenimo kaip man. Ne-- 
bedraskysite niekam širdies, kaip draskėte manąją. Aš išgelbėsiu: 
pasaulį nuo to nuodingo padaro. Še tau, šunie. Še! Se! Se! 

Jos rankose sužvilgėjo mažutis pistoletas. Vienas po kito pasi- 
girdo šūviai, nukreipti į Milvertoną. Pistoleto vamzdis buvo vos. 
per pusmetrį nuo jo krūtinės. Jis pasviro ir sukniubo ant stalo, 
pašėlusiai užsikosėjęs ir stverdamasis už popierių. Paskui vargais 
negalais atsistojo, bet nuaidėjo dar vienas šūvis, ir Milvertonas. 
nuvirto ant grindų. 

— Jūs nužudėte mane,— tespėjo surikti jis. 

Moteris įdėmiai pažvelgė į jį ir sudavė pakulne jam per veidą.. 
Paskui dar kartą pažiūrėjo — Milvertonas neberėkė ir nebesuju- 
dėjo. Sušnarėjo drabužiai, į tankų kambarį plūstelėjo gaivaus. 
nakties oro, ir keršytoja išėjo. 

Įsikišę nebūtume išgelbėję šio žmogaus nuo likimo, tačiau, kai 
moteris leido vieną kulką po kitos į kniumbantį Milvertono kūną,. 
aš jau buvau bešokąs jam padėti, tik šalta, stipri Holmso ranka: 
mane sulaikė. Supratau, ką reiškė tas tvirtas rankos paspaudimas: 
tai ne mūsų reikalas, teisingumas atlygino niekšui, mes neturime 
pamiršti savo pareigų ir tikslų. Vos tik moteris išnyko iš kamba- 
rio, Holmsas tykiai nuskubėjo prie vidinių durų ir užrakino jas.. 
Tą pačią akimirką name pasigirdo balsai ir bėgančiųjų žingsniai. 

Sūviai sukėlė visus namiškius ant kojų. Holmsas nuostabiai ra- 
1miai priėjo prie seifo, abiem rankom griebė laiškų ryšulėlius ir 
metė juos į židinį. 

Tai pakartojo keletą kartų, kol seifas ištuštėjo. Kažkas paspau- 
dė rankeną ir ėmė belstis į duris. Holmsas skubiai apsižvalgė. 
Ant stalo gulėjo krauju aptaškytas laiškas — Milvertono mirties 
pasiuntinys. Holmsas ir jį įmetė į liepsnojantį židinį. Tuomet, iš- 
traukęs raktą iš verandos durų, išieido mane, pats išėjo ir už- 
zakino duris iš lauko pusės. 

— Cionai, Votsonai,— pasakė jis, — mums teks perlipti per sodo 
sieną. 

Neįsivaizdavau, kad pavojaus signalas gali taip greitai pa- 
sklisti. Pažvelgęs atgal, pamačiau visą namą švytėte švytint. 
Priešakinės durys buvo atlapos, kažkas lakstė po alėją, visame 
sode knibždėjo žmonių. Vienas, pastebėjęs mus išsmunkant iš 
verandos, suriko ir leidosi mums pavymui. Holmsas žinojo kiek- 
vieną sodo pėdą ir sparčiai nėrė pro krūmus ir medžius, o aš 
neatsilikau nuo jo nė per žingsnį. Mūsų persekiotojas, sunkiai 
alsuodamas, sekė įkandin. Kelią mums pastojo šešių pėdų siena, 
bet Holmsas peršoko per ją. Pabandęs daryti tą patį, pajutau, 
jog kažkas čiupo man už kojos, bet aš ištraukiau ją ir persirepeč- 
kojęs per apsamanojusią sieną, kritau veidu į krūmus. Holmsas 
tučtuojau mane pakėlė, ir mudu nuskuodėme per didžiulę Hemp- 
stedo plynę. Mums nubėgus gal kokias dvi mylias, Holmsas su- 
stojo ir įsiklausė. Aplink viešpatavo mirtina tyla. Mes paspruko- 
me nuo persekiotojų ir buvome visiškai saugūs. 

Kai kitą rytą po šito įsimintino įvykio mudu papusryčiavę 
rūkėme pypkes, kuklioje mūsų svetainėje pasirodė orus ir savimi 
pasitikintis ponas Lestreidas iš Skotland Jardo. 

— Labas rytas, pone Holmsai,— prašneko jis,— labas rytas. 
Malonėkit pasakyti, ar nesat dabar pernelyg užsiėmęs? 

— Nors ir užsiėmęs, bet jus mielai išklausysiu. 

— Ar galėtumėt, jei neturit kokio nors ypatingo darbo, pa- 
talkinti mums tiriant nepaprastai įdomų įvykį, atsitikusį praėjusią 
naktį Hempstede. 

— Dievaži! — sušuko Holmsas.— O kas gi ten atsitiko? 

— Žmogžudystė... Itin dramatiška ir įdomi žmogžudystė. Zi- 
nau, kad jūs domitės panašiais įvykiais, ir būčiau labai dėkingas, 
jei atvyktumėte mums padėti. Tai neeilinis nusikaltimas. Mes 
kurį laiką stebėjome tą poną Milvertoną. Tarp mūsų kalbant, jis 


280 


geras niekšelis. Yra žinoma, kad seiie jis laikė dokumentus, ku- 
riais naudojosi šantažui. Žudikai sudegino visus tuos dokumentus. 
Jokių vertingų daiktų nebuvo paimta, taigi nusikaltėliai, matyt, 
iš pasiturinčiųjų. Vienintelis jų tikslas buvo pasiekti, kad doku- 
mentai nebūtų viešai paskelbti. 

— Nusikaltėliai? — paklausė Holmsas.— Ar jų buvo keletas? 

— Taip. Jie buvo dviese. Vos neįkliuvo nusikaltimo vietoje. 
Turime jų pėdų atspaudus, išvaizdos apibūdinimą; statau dešimt 
prieš vieną, jog suseksime juos. Vienas buvo labai miklus, o 
antrąjį sodininkas kone sučiupo, tačiau jam pasisekė ištrūkti. Tai 
buvo vidutinio ūgio, tvirto sudėjimo vyras plačiu veidu, storu 
sprandu, su ūsais ir kauke ant akių. 

— Labai nekonkretu,— pasakė Holmsas.— Toks apibūdinimas 
tiktų ir Votsonui. 

— Tikrai tiktų, — džiugiai tarė inspektorius.— Visiškai tiktų 
Votsonui. | 

— Bijau, kad negalėsiu jums padėti, Lestreidai,— pareiškė 
Holmsas.— Reikalas tas, kad aš pažinojau tą Milvertoną ir manau, 
jog jis yra vienas iš pavojingiausių Londono žmonių. Be to, mano 
galva, esti nusikaltimų, kuriems įstatymas netaikomas. Asmeninis 
kerštas kartais yra pateisinamas. Nereikia ginčytis. Aš esu apsi- 
sprendęs. Užjaučiu. labiau nusikaltėlius nei auką, todėl šitos bylos 
nesiimsiu. 

Visą rytą Holmsas nė žodžiu neprasitarė apie tragediją, kurios 
liudininkais mums teko būti. Bet pastebėjau, kad jis buvo susi- 
mąstęs ir apsiblausęs kaip žmogus, norįs kažką prisiminti. Val- 
gant priešpiečius, jis staiga pašoko. 

— Prisiekiu Jupiteriu, Votsonai,— sušuko jis, — prisiminiau! 
Paimkit skrybėlę! Eime su manimi. 

Beveik bėgte perbėgom Beikerio ir Oksfordo gatves ir susto- 
jom netoli Ridžento žiedo. Čia, kairėje pusėje, yra vitrina, ku- 
rioje sudėtos dienos įžymybių ir gražuolių fotogratijos. 

Holmso akys sustojo ties viena iš jų, ir, sekdamas jo Žvilgs- 
niu, pamačiau iškilnios, didingos damos portretą. Ji buvo apsi- 
vilkusi iškilmingais rūbais, taurią galvą puošė briliantų diadema. 
Pažvelgiau į grakščiai lenktą nosį, tankius antakius, tiesią burną 
ir tvirtą mažą smakrelį. Man užgniaužė kvapą perskaičius aukš- 
tojo pareigūno ir valstybės veikėjo, kurio Žmona ji buvo, vardą. 
Mano akys susidūrė su Holmso žvilgsniu. Mums einant nuo 
lango, jis pridėjo pirštą prie lūpų. 

SESI NAPOLEONAI 


Skotland Jardo seklys ponas Lestreidas neretai vakarodavo 
pas mus. Holmsui tai patiko, nes Lestreidas informuodavo, kas 
vyksta policijos skyriuje. Tarsi atsidėkodamas už naujienas, Holm- 
sas dėmesingai išklausydavo visas seklio vedamų bylų smulkme-- 
nas ir kartkartėmis lyg netyčia šį bei tą nurodydavo arba patar- 
davo remdamasis didžiule savo patirtimi ir žiniomis. 

Bet šį vakarą Lestreidas kalbėjo tik apie orą ir laikraščių 
naujienas. Paskui staiga nutilo ir susimąstęs ėmė papsėti cigarą.. 
Holmsas įdėmiai pažiūrėjo į jį. 

— Gal turite kokią įdomią bylą? — paklausė jis. 

— O ne, pone Holmsai, nieko įdomaus. 

— Tuomet papasakokite. 

Lestreidas nusijuokė. 

— Na, ką gi, pone Holmsai, nėra reikalo slėpti, jog galvoju 
apie vieną tokį atsitikimą, bet jis toks menkas, kad nesiryžau 
jūsų trukdyti. Antra vertus, nors tai menkniekis, bet gana keis- 
tas, o jūs, kiek žinau, mėgstate visokias. keistybes. Nors, mano 
manymu, tai galėtų dominti labiau daktarą Votsoną, o ne mudu. 

— Liga? — paklausiau aš. 

— Beprotystė. Be to, gana keista. Sunku įsivaizduoti mūsų. 
laikais gyvenantį Žmogų, kuris taip nekęstų Napoleono Pirmojo,. 
kad naikintų kiekvieną pasitaikius; jo atvaizdą. 

Holmsas atsilošė į krėslo atkaltę. 

— Tai jau ne mano reikalas. |. 

— Taigi, taigi. Aš taip ir sakiau. Bet jeigu žmogus įvykdo: 
vagystę su įsilaužimu, norėdamas sunaikinti Napoleono atvaiz- 
dus, kurie jam nepriklauso, tuomet iš daktaro rankų jis patenka 
į policijos rankas. 

Holmsas vėl atsitiesė. | 

— Vagystė su įsilaužimu. Tai kur Kas įdomiau. Papasakokite: 
smulkiau. | 

Lestreidas išsitraukė darbo užrašų knygutę ir versdamas jos 
puslapius viską atkūrė. 

— Apie pirmąjį atsitikimą mums buvo pranešta prieš keletą 
dienų,— pasakojo jis.— Tai įvyko Morzo Hadsono, prekiaujančio 
paveikslais ir statulomis Kenington Roude, krautuvėje. Pardavė- 
jas valandėlei išėjo iš krautuvės ir staiga išgirdo trenksmą. At- 
skubėjęs atgal, išvydo, kad gipsinis Napoleono biustas, kuris 
stovėdavo kartu su kitais meno kūriniais ant prekystalio, guli 
ant grindų sudaužytas į šipulius. Pardavėjas puolė į gatvę, bet 
nieko nepamatė ir negalėjo pavyti, nors keletas praeivių tvirtino 
pastebėję, kaip kažkoks žmogus išspruko iš krautuvės. Visa tai 
buvo panašu į chuliganizmą; o tokių dalykų kartkartėmis būna. 
"Taip ir buvo apie tai pranešta patruliuojančiam policininkui. Gip- 
sinis biustas buvo vertas gal tik kelių šilingų, ir visas tas įvykis 
atrodė toks vaikiškas, kad tyrimas nė nebuvo pradėtas. 

Tačiau antrasis atsitikimas pasirodė esąs rimtesnis ir netgi 
keistesnis. 

Kenington Roude, vos per keletą šimtų jardų nuo Morzo Had- 
sono krautuvės, gyvena žinomas gydytojas, daktaras Barnikotas, 
kuris turi bene daugiausia pacientų pietinėje Temzės pusėje. Jo 
būstas ir svarbiausias priimamasis yra Kenington Roude, bet už 
dviejų mylių, Louver Brikston Roude, jis turi priimamojo filialą 
ir vaistinę. Daktaras Barnikotas — karštas Napoleono gerbėjas, jo 
namuose gausu knygų apie prancūzų imperatorių, jo atvaizdų ir 
kitokių relikvijų. Visai neseniai iš Morzo Hadsono jis nusipirko 
dvi vienodas gipso kopijas garsiosios Napoleono galvos, sukurtos 
prancūzų skulptoriaus Devino. Vieną pastatė savo buto prieškam- 
baryje Kenington Roude, o kitą — priimamajame ant židinio at- 
brailos Louver „Brikstone. Šįryt grįžęs namo, daktaras Barnikotas 
nustebo, mat naktį buvo apiplėštas jo butas, nieko nebuvo paimta, 
išskyrus prieškambaryje stovėjusią gipsinę galvą. Įsibrovėlis bu- 
vo išnešęs ją laukan ir negailestingai sudaužęs į sodo sieną. Prie 
tos sienos buvo rastos išblaškytos jo skeveldros. 

Holmsas patrynė rankas. 

— Tai iš tikrųjų negirdėtas dalykas,— pasakė jis. 

— Taip ir maniau, kad tas įvykis jums patiks. Bet aš dar 
nebaigiau. Dvyliktą valandą daktaras Barnikotas atėjo į savo 
priimamąjį Louver Brikstone, ir įsivaizduokit, kaip nustebo pa- 
matęs atidarytą langą ir po kambarį išmėtytas antrojo biusto 
nuolaužas. Biustas buvo sudaužytas į smulkiausius gabalėlius. 

Nei vienu, nei kitu atveju nebuvo aptikta jokių nusikaltėlio, o gal 
pakvaišėlio, pridariusio tiek žalos, pėdsakų. Štai, pone Holmsai, 
visi faktai. 

— Jie ne tik ypatingi, bet ir absurdiški — tarė Holmsas.— 
Norėčiau žinoti, ar abu daktaro Barnikcto namuose sudaužyti 
biustai: yra tikslios kopijos to biusto, kuris buvo suskaldytas 
Morzo Hadsono krautuvėje. 

— Jie buvo lieti toje pačioje formoje. 

— Sis faktas rodo, jog Žmogus, sudaužęs biustus, nėra ap- 
skritai nusistatęs prieš Napoleoną. Atsižvelgiant į tai, kad Lon-- 
done yra keli tūkstančiai didžiojo imperatoriaus statulų, sunku 
būtų įtarti, jog nežinomas maniakas visiškai atsitiktinai pradėjo 
savo niokojamąją veiklą nuo trijų vienodų biusto kopijų. 

— Ir aš taip maniau,— pasakė Lestreidas.— Bet, antra ver- 
tus, ponas Morzas Hadsonas — vienintelis biustų pardavėjas šiame 
Londono rajone, ir jokių kitų biustų jau daugelį metų jo krautu- 
vėje nebuvo. Nors, kaip jūs sakote, Londone yra keli tūkstančiai 
didžiojo imperatoriaus statulų, bet šiame rajone galbūt tebuvo 
šitie trys Napoleono biustai. Taigi čia gyvenantis fanatikas ir 
pradėjo nuo jų. Ką jūs apie tai manote, daktare Votsonai? 

— Yra įvairiausių monomanijos rūšių, — atsakiau.— Vieną jų 
šiuolaikiniai prancūzų psichologai vadina idėe jfixe*. Ta idėja 
gali būti nereikšminga, ir žmogus, jos apsėstas, kitais atžvilgiais 
esti visiškai sveikas. Tarkim, kas nors pernelyg daug skaitė apie 
Napoleoną arba galbūt sužinojo apie jo pirmtakams padarytą 
skriaudą per Napoleono karus. Suprantama, tokį žmogų gali ap- 
imti idėe fixe, tada įmanomi fantastiškiausi išpuoliai. 

— To nepakanka, mielasis Votsonai,— prieštaravo Holmsas, 
purtydamas galvą,— nes jokia įkyri idėja negalėjo nurodyti mūsų 
keistajam maniakui, kur yra tie biustai. 

— O kaip jūs tai aiškintumėt? 

— Aš nė nebandau aiškinti. Tik aš matau, kad ekscentriški 
to džentelmeno poelgiai turi tam tikrą sistemą. Antai iš daktaro 
Barnikoto prieškambario biustas buvo išneštas ir sudaužytas lau- 
ke, nes triukšmas galėjo pažadinti šeimos narius. O priimamaja- 
me, kur buvo mažesnis pavojus sukelti aliarmą, biustas buvo 
sudaužytas ten, kur jis stovėjo. Įvykis, atrodo, visai nereikšmin- 
gas, bet nedrįsčiau jo pavadinti menku, nes dauguma klasiškų 


* Įkyri mintis, idėja ( pranc:). 

mano bylų prasidėdavo labai neįspūdingai. Prisiminkite, Votsonai, 
kaip siaubinga Abernečių šeimos istorija mano dėmesį pirmiausia 
atkreipė tuo, kad petražolė karštą dieną giliai paniro į sviestą. 
Todėl negaliu juoktis iš tų trijų sudaužytų biustų, Lestreidai, ir 
būsiu labai dėkingas, jei pranešite apie naujus šios keistos įvykių 
grandinės nutikimus. 

Tolesni dalykai, apie kuriuos mano bičiulis prašė pranešti, 
nutiko greičiau ir buvo tragiškesni, nei buvo galima numatyti. 
Kitą rytą, man dar rengiantis savo kambaryje, Holmsas pasibeldė 
ir įėjo vidun, rankoje laikydamas telegramą, kurią garsiai per- 
skaitė: Tučtuojau atvykite į Kensingtoną, Pito gatvė, 131. L e- 
streidas. 

— Ką tai reiškia? — paklausiau. 

— Nežinau. Tai gali daug ką reikšti. Tačiau manau, jog tai 
įstorijos su biustais tęsinys. Jeigu neklystu, tai reiškia, kad mūsų 
draugas atvaizdų daužytojas pradėjo veikti kitame Londono ra- 
jone. Kava ant stalo, Votsonai, o prie durų laukia karieta. 

Po pusvalandžio mudu jau buvome Pito gatvėje, tiksliau — 
nedideliame ramiame skersgatvyje, nusidriekusiame lygiagrečiai 
su viena iš judriausių Londono magistralių. Simtas trisdešimt 
pirmasis namas buvo vienas iš daugelio solidžių ir visiškai nero- 
mantiškų pastatų plokščiu fasadu. Privažiavę arčiau, pamatėme, 
kad pynučių tvora priešais namą apgulta smalsių žiūrovų. Holm- 
sas šyptelėjo. 

— Dievaži! Tikriausiai tai žmogžudystė. Niekas kitas nebūtų 
sulaikęs Londono pasiuntinuko. Nuleisti jo pečiai ir ištemptas 
kaklas rodo, kad čia būta smurto. O kas gi ten, Votsonai? Viršu- 
tiniai laipteliai šlapi, apatiniai sausi. Tačiau pėdsakų pakanka- 
mai! Nagi štai ir Lestreidas už stiklinių durų, tuoj viską sužino- 
sime. 

Inspektorius sutiko mus labai rimtu veidu ir nuvedė į svetainę. 
Čia pirmyn atgal žingsniavo nepaprastai susitaršęs ir susijaudi- 
nęs senyvas vyriškis, kuris mums buvo pristatytas kaip namo 
savininkas, ponas Horesas Harkeris, Centrinio spaudos sindikato 
darbuotojas. 


— Tai vėl Napoleono biusto istorija, — tarė Lestreidas.— Man 
pasirodė, kad vakar vakare ji sudomino jus, pone Holmsai, pa- 
maniau, jog padėsite ją ištirti, ypač dėl to, kad šį kartą padari- 
niai kur kas liūdnesni. 

— Kokie? 

— Žmogžudystė. Pone Harkeri, prašom papasakoti šitiems 
džentelmenams, kaš įvyko. 

Vyriškis su chalatu atgręžė į mus nepaprastai liūdną veidą. 

— Neįtikėtinas dalykas,— pasakė jis.— Visą gyvenimą apraši-- 
nėjau kitų žmonių nelaimes, o dabar, kai mane patį ištiko tikrai 
didelė bėda, taip pasimečiau ir sutrikau, kad negaliu suregzti nė: 
dviejų žodžių. Jei būčiau atėjęs čionai kaip Žurnalistas, būčiau 
paėmęs interviu iš savęs, ir kiekviename vakariniame laikraštyje: 
atsirastų bent po dvi mano skiltis. O štai dabar aš kartoju ir kar- 
toju šitą vertingą informaciją visokiems pašaliniams žmonėms,. 
o pats. negaliu ja pasinaudoti. Tačiau esu girdėjęs jūsų pavardę,. 
pone Šerlokai Holmsai, ir jeigu jūs ištirsite šitą keistą reikalą, 
man bus atlyginta už tai, kad dar kartą papasakosiu viską, kas: 
čia įvyko. | 

Holmsas atsisėdo ir ėmė klausytis. 

— Viskas susiję su Napoleono biustu, kurį pigiai nusipirkau 
maždaug prieš keturis mėnesius ir pastačiau šitame kambaryje.. 
Radau jį brolių Hardingų krautuvėje netoli nuo Hai Strito sto- 
ties. Paprastai savo straipsnius rašau naktimis ir dažnai prasėdžiu: 
ligi pat ryto. Taip buvo ir šiąnakt. Sėdžiu savo kabinete, kuris 
yra antrame aukšte į kiemo pusę, ir staiga apie trečią valandą 
girdžiu kažkokį triukšmą apačioje. Įsiklausiau, bet daugiau nieko 
neišgirdau ir nusprendžiau, kad triukšmas sklido iš gatvės. Ta- 
čiau po kokių penkių minučių pasigirdo toks siaubingas klyksmas, 
toks baisus šauksmas, kokio man, pone Holmsai, niekada neteko: 
girdėti. Visą gyvenimą jis skambės mano ausyse. Gal kokias 
dvi ar tris minutes sėdėjau nustėręs iš baimės, paskui čiupau. 
žarsteklį ir nulipau apačion. Įėjęs į šitą kambarį, pamačiau at- 
lapotą langą ir iškart pastebėjau, jog nuo židinio atbrailos din- 
gęs biustas. Niekaip negaliu suprasti, kodėl plėšikas paėmė tą: 
biustą, juk tai tik gipsinė kopija, neverta nė skatiko. 

Kaip matote, iš šito lango geru šuoliu galima patekti ant 
priekinių durų laiptelių. Plėšikas, matyt, šitaip ir norėjo pasprukti, 
taigi aš išėjau į prieškambarį ir atidariau tas duris. Žengęs- 
žingsnį į tamsą, suklupau ir vos neužgriuvau ant gulinčio tenai: 
numirėlio. Puoliau į kambarį atsinešti lempos — ir ką gi išvydau: 
numirėlio gerklėje žiojėjo didžiulė žaizda, aplink — klanas kraujo. 
Jis gulėjo aukštielninkas, surietęs kelius, siaubingai išsižiojęs.- 
Dabar jį sapnuosiu ir sapnuosiu. Sušvilpiau turėtu policijos švil- 

puku ir, matyt, nualpau, nes daugiau nieko neprisimenu. Atsipei- 
kėjau prieškambary, prie manęs stovėjo policininkas. 

— Kas buvo nužudytasis? — paklausė Holmsas. 

— Nepavyko nustatyti, — atsakė Lestreidas.— Galėsite jį ap- 
Žiūrėti lavoninėje, bet mes neatpažinome. Aukštas, įdegęs, labai 
stiprus vyras, ne daugiau kaip trisdešimties metų. Apsirengęs 
prastai, tačiau į darbininką nepanašus. Kraujo klana šalia jo 
gulėjo lenktinis peilis raginėmis kriaunomis. Nežinau, ar jis pri- 
klausė žudikui, ar nužudytajam. Ant drabužių nebuvo jokios mo- 
nogramos, kišenėse rastas tik obuolys, virvutė, šilingo vertės Lon- 
dono žemėlapis ir fotografija. Stai ji. 

Tai buvo momentinė nuotrauka, fotografuota mažu aparatu, 
vaizduojanti gyvą, griežtų veido bruožų į beždžionę panašų vy- 
xiškį vėšliais antakiais ir gerokai atsikišusiu apatiniu žandikau- 
Tiu, kaip babuino. 

— O kas ištiko biustą? — paklausė Holmsas, rūpestingai ap- 
žiūrėjęs nuotrauką. 

— Apie tai sužinojome prieš pat jums ateinant. Biustas buvo 
+astas vieno tuščio namo Kempden Hauz Roude sodelyje. Jis su- 
sdaužytas į mažus gabalėlius. Dabar aš vykstu jo apžiūrėti. Gal 
4r jūs prisidėsite? 

— Žinoma. Bet man pirmiau reikia bent apsidairyti po šitą 
kambarį.— Jis apžiūrėjo kilimą ir langą.— Tas vyrukas arba tu- 
+ėjo labai ilgas kojas, arba apskritai buvo labai vikrus, — pareiškė 
įis.— Nelengva taip aukštai pasiekti palangę ir atidaryti langą. 
Atgal nušokti kur kas paprasčiau. Ar jūs, pone Harkeri, vyksite 
su mumis apžiūrėti biusto liekanų? 

Nusiminęs žurnalistas jau sėdėjo prie rašomojo stalo. 

— Vis dėlto aš pabandysiu ką nors parašyti, — pasakė jis,— 
nors esu įsitikinęs, kad pirmosios vakarinių laikraščių laidos jau 
išspausdino visas smulkmenas. Tokia jau mano sėkmė. Prisime- 
nate, kaip sulūžo tribūna Lankasteryje? Taigi aš tenai buvau 
vienintelis reporteris. O kas iš to? Tik mano laikraštis neįdėjo 
jokio reportažo apie tą įvykį, nes buvau per daug sukrėstas ir 
nieko negalėjau parašyti. O dabar pavėluosiu parašyti apie 
žmogžudystę, kuri įvyko ant mano namo slenksčio. 

Išeidami girdėjome, kaip krebžda jo plunksna vingiuodama 
;popieriaus lape. 

Vieta, kur buvo rastos biusto skeveldros, buvo vos per keletą 
šimtų jardų nuo namo. Pirmąsyk mūsų akys išvydo tą didžiojo 

„imperatoriaus atvaizdą, kuris sukėlė tokią klaikią ir pražūtingą 
nepažįstamojo neapykantą. Į šipulius sudaužytas biustas gulėjo 
žolėje. Holmsas pakėlė keletą nuolaužų ir atidžiai apžiūrėjo. Iš 
įtempto jo veido ir tikslingų judesių spėjau jį užtikus pėdsaką. 

— Na, ką? — paklausė Lestreidas. 

Holmsas gūžtelėjo pečiais. 

— Prieš mus dar ilgas kelias,— tarė jis.— Ir vis dėlto.:. Vis 
dėlto mes jau žinome, nuo ko pradėti. Menkavertis biustas šiam 
keistam nusikaltėliui buvo vertesnis nei Žmogaus gyvybė. Tai 
vienas faktas. Kitas itin reikšmingas faktas — jis sudaužė biustą 
ne namie ir ne prie pat namo; tik svarbu, ar sudaužyti biustą 
buvo vienintelis jo. tikslas. 

— Nusikaltėlį išgąsdino ir apstulbino susitikimas su kitu žmo- 
gumi. Jis nebesuvokė, ką darąs. 

— Ką gi, taip galėjo būti. Bet norėčiau, kad atkreiptumėte 
dėmesį į namą, kurio sode buvo sudaužytas biustas, 

Lestreidas apsidairė. 

— Namas tuščias, taigi jis žinojo, kad niekas netrukdys. 

— Taip, bet šioje gatvėje yra ir kitas tuščias namas, pro šalį 
kurio jis ėjo čionai. Kodėl jis nesudaužė biusto tenai? Juk su- 
prato, kad sulig kiekvienu žingsniu didėja pavojus ką nors su- 
tikti. 

— „Apie tai nepagalvojau, — pasakė Lestreidas. 

Holmsas parodė gatvės žibintą virš mūsų galvų. 

— Čia jis galėjo matyti, ką daro, o ten — ne. Stai kodėl atėjo 
čionai. | 

— Teisingai, po šimts pypkių! — sušuko seklys.— Dabar prisi- 
menu, kad daktaro Barnikoto biustas buvo sudaužytas šalia rau- 
donos jo lempos. Na, pone Holmsai, ką turėtume daryti su tuo 
faktu? 

— Nepamiršti jo. Užfiksuoti. Vėliau gal susidursime su ap- 
linkybėmis, kurios bus su juo susijusios. Kokį žingsnį ketinate 
žengti dabar, pone Lestreidai? 

— Mano manymu, pirmiausia reikėtų nustatyti nužudytojo as- 
menybę. Dėl to sunkumų nebus. Kai išaiškinsime, kas jis toks ir 
kas jo draugai, tuomet mums pavyks sužinoti, ką jis vakar naktį 
veikė Pito gatvėje, ką ten sutiko ir kas jį užmušė prie pono Ho- 
reso Harkerio durų. Ar sutinkate su tuo? 

— Sutinku. Bet aš šį įvykį bandyčiau aiškinti kiek kitaip. 

— O kaip? 


288 


— Jokiu būdu nenorėčiau daryti jums įtakos. Jūs elkitės savo 
nuožiūra, o aš — savo. Paskui mudu palyginsime rezultatus ir 
šitaip vienas kitą papildysime. 

— Puiku,— pasakė Lestreidas.. 

— Jei jūs grįžtate į Pito gatvę, tai tikriausiai pasimatysite su 
ponu Horesu Harkeriu. Taigi pasakykite, jog, mano manymu, 
praėjusią naktį jo namuose buvo pavojingas pamišėlis, apsėstas 
Napoleono žudymo manijos. Tai pravers jo straipsniui. 

Lestreidas įbedė akis į Holmsą. 

— Nejaugi jūs iš tikrųjų taip manote? 

Holmsas nusišypsojo. 

— Ar taip manau? Na, gal ir ne. Bet esu įsitikinęs, kad tokia 
versija sudomins poną Horesą Harkerį ir Centrinio spaudos sin- 
dikato prenumeratorius. O mudviejų, Votsonai, man regis, šian- 
dien laukia ilga ir sunki darbo diena. Būtų malonu, Lestreidai, 
jei jūs galėtumėte apsilankyti pas mus Beikerio gatvėje šįvakar 
šeštą valandą. O ligi tol norėčiau pasilaikyti fotografiją, rastą 
mirusiojo kišenėje. Galbūt aš prašysiu jūsų dalyvauti ir man pa- 
dėti vienoje nedidelėje išvykoje, kurią ketinu surengti šiąnakt, jei 
mano samprotavimų eiga pasirodys esanti teisinga. O dabar su- 
die. Linkiu sėkmės. 

Mudu su Šerloku Holmsu nužingsniavome į Hai gatvę ir 
užsukome į brolių Hardingų krautuvę, kur buvo pirktas biustas. 
Jaunas pardavėjas pasakė, kad ponas Hardingas pasirodysiąs tik 
po pietų, o jis negalįs suteikti jokios informacijos, nes čia pra- 
dėjeęs dirbti labai neseniai. Holmso veidas rodė nusivylimą ir 
nepasitenkinimą. 

— Ką padarysi, Votsonai, ne visada galima tikėtis sėkmės, — 
pagaliau prašneko jis.— Teks ateiti po pietų, kadangi ligi tol 
pono Hardingo čia nebus. Kaip jūs, be abejo, numanote, aš ke- 
tinu atsekti tų biustų istoriją ligi pat jos ištakų, kad sužinočiau, 
ar ten nėra kokių nors ypatingų aplinkybių, nulėmusių keistą 
biustų likimą. Taigi važiuokime į Kenington Roudą pas poną 
Morzą Hadsoną, gal jis nors kiek padės išaiškinti šį sudėtingą 
klausimą. 

Ištisą valandą mudu važiavome ligi paveikslų prekiautojo 
krautuvės. Jis buvo neaukštas, kresnas raudonveidis karšto tempe- 
ramento vyriškis. | 

— Taip, sere. Sudaužė kaip tik ant šito prekystalio, sere,— 
kalbėjo jis.— Už ką mes mokame mokesčius, jei kiekvienas chu- 

liganas gali įsibrauti ir sugadinti mūsų prekes? Taip, sere, aš 
pardaviau daktarui Barnikotui tuos du biustus. Tiesiog gėda, 
sere! Anarchistų sąmokslas — štai kas, mano galva. Tik anarchis- 
tas gali sudaužyti statulą. Raudonieji respublikonai — kitaip jų 
nepavadinsi. Iš kur gavau tas statulas? Nesuprantu, ką tai turi 
bendra su šiuo įvykiu. Na, bet jeigu jūs taip norite, pasakysiu. 
Įsigijau jas Tirmoje „Gelderis ir kompanija“ Čerčo gatvėje, Step- 
nyje. Tai jau kokie dvidešimt metų gerai žinomi prekybos namai. 
Kiek turėjau statulų? Tris. Dvi ir viena bus trys. Dvi pardaviau 
daktarui Barnikotui, o viena buvo suskaldyta dienos akyje ant 
1mano prekystalio. Ar pažįstu čia nufotografiuotą? Ne, nepažįstu. 
Beje, pažįstu. Nagi tai Bepas, italas amatininkas. Kartais šį .bei 
tą padirbėdavo krautuvėje. Mokėjo drožinėti, auksuoti rėmus ir 
kitokių darbų. Vaikinas išėjo iš manęs praėjusią savaitę, ir nuo 
to laiko nieko apie jį negirdėjau. Nežinau nei iš kur jis atvyko, 
nei kur išvyko. Aš juo nesiskundžiu, dirbo neblogai. Išėjo dvi 
dienos prieš tai, kai buvo sudaužytas biustas. 

— Na, iš Morzo Hadsono daugiau žinių ir nebuvo galima 
tikėtis, — pasakė Holmsas, mums išėjus iš krautuvės.— Tas Bepas 
dalyvavo ir Keningtono įvykiuose. Dėl šito fakto buvo verta 
važiuoti dešimt mylių. O dabar, Votsonai, vykstam pas Gelderį 
į Stepnį, į biustų kilmės vietą. Tikiuosi ten rasti vienokios ar 
kitokios pagalbos. 

Vieną po kito mes pralėkėme aukštuomenės Londoną, viešbu- 
kome į krantinės rajoną, kur gyvena tūkstančiai varganų sielų, 
kur daugiabučiuose nuomojamuose namuose kimšte susikimšę lie- 
ja prakaitą atvykėliai iš visos Europos. Vienoje plačioje gatvėje, 
kadaise gyvenamoje turtingų pirklių, mudu ir radome skulptūrų 
dirbtuvę. Erdvus jos kiemas buvo pristatytas kapų paminklų. 
Viduje dideliame kambaryje penkiasdešimt darbininkų drožinėjo 
ir liedino. Savininkas, augalotas šviesiaplaukis vokietis, sutiko 
mus mandagiai ir aiškiai atsakė į visus Holmso klausimus. Įrašai 
jo knygose rodė, kad šimtai gipsinių liejinių buvo padaryta iš 
Devino marmurinės Napoleono galvos kopijos, bet tos trys, ku- 
rias jis išsiuntė Morzui Hadsonui gal prieš metus, buvo iš kitos 
šešių biustų partijos. Dar tris jis nusiuntė broliams Hardingams į 
Kensingtoną. Šitie šeši biustai niekuo nesiskyrė nuo kitų liejinių. 
Jis nenujautė, kodėl tie biustai galėjo būti sunaikinti, tiesą sa- 
kant, tokia mintis jam atrodė net juokinga. Parduodami urmu jie 

kainuoja po šešis šilingus, bet. mažmeninėje prekyboje galima 
gauti dvylika ir daugiau. Tokie biustai gaminami dviejose for- 
mose, kiekvienoje liejama skirtinga veido pusė, o paskui tie Pary- 
žiaus gipso profiliai suklijuojami. Paprastai šį darbą dirba italai 
šiai šiame kambaryje. Baigti. biustai pastatomi koridoriuje džiūti, 
o paskui nešami į sandėlį. Daugiau jis negalėjo nieko pasakyti. 

Bet fotografija, kurią parodė Holmsas, padarė šeimininkui 
nepaprastą įspūdį. Jo veidas paraudo iš pykčio, susiraukė antakiai 
virš mėlynų teutoniškų akių. | 

— Aha, niekšas! — sušuko jis.— Taip, gerai jį pažįstu. Mano 
dirbtuvė visada turėjo gerą vardą, ir vienintelis atvejis, kai mus 
aplankė policija, buvo kaip tik dėl šito tipo. Tai atsitiko daugiau 
kaip prieš metus. Gatvėje jis dūrė peiliu kitam italui, o paskui, 
norėdamas pasprukti nuo policijos, atkūrė į mano dirbtuvę. Čia 
ir buvo suimtas. Jo vardas Bepas, o pavardės nežinau. Buvau tei- 
singai nubaustas už tai, kad priėmiau į darbą žmogų -su tokiu 
veidu. Bet jis buvo geras darbininkas, vienas iš geriausių. 

— Kiek jis gavo? 

— Žmogus, kurį sužeidė, išliko gyvas, taigi jam priteisė tik 
metus. Neabejoju, kad dabar jis jau laisvas, bet nedrįsta nosies 
kišti į dirbtuvę. Čia dirba jo pusbrolis, kuris tikriausiai pasakytų, 
kur Bepas. 

— Ne ne,—/sušuko Holmsas.— Nė žodžio neprasitarkit pus- 
broliui... labai jūsų prašau, nė žodžio! Reikalas nepaprastai svar- 
bus. Juo labiau gilinuosi, tuo svarbesnis jis man atrodo. Paste- 
bėjau, kad jūsų apskaitos knygoje pažymėta, jog biustai buvo 
parduoti praėjusių metų birželio trečią dieną. Ar galėtumėte pa- 
sakyti, kada buvo suimtas Bepas? 

— Galėčiau pasakyti apytikriai iš algalapio,— tarė savininkas. 
— Taip,— tęsė jis, pavartęs puslapius,— paskutinį sykį alga jam 
buvo išmokėta gegužės dvidešimtą. 

— Ačiū! — pasakė Holmsas.— Ilgiau nenorėčiau trukdyti jūsų 
laiko ir bandyti kantrybės: 

Paprašę jo niekam neprasitarti apie mūsų pokalbį, išėjome iš 
dirbtuvės ir grįžome į vakarus. 

Kai mudu paskubomis papietavome viename restorane, jau 
buvo gerokai po pusiaudienio. Prie durų į restoraną plakatas 
skelbė: „Smurtas Kensingtone. Žudikas — maniakas“. Paskaitę 
laikraštį, įsitikinome, kad ponas Horesas Harkeris vis dėlto iš- 
spausdino savo reportažą. Dviejose skiltyse buvo pateiktas sen- 

sacingas ir pompastiškas įvykio aprašymas. Holmsas atrėmė laik- 
raštį į druskinę ir godžiai skaitė valgydamas. Porą kartų suki- 
keno. 

— Viskas gerai, Votsonai,— tarė jis.— Paklausykite: „Malonu 
pripažinti, kad dėl šito įvykio nuomonės nesiskiria, nes ponas 
Lestreidas, vienas iš labiausiai patyrusių policijos agentų, ir po- 
nas Šerlokas Holmsas, gerai žinomas konsultantas bei ekspertas, 
padarė tą pačią išvadą, jog ištisos grandinės tragiškai pasibaigu- 
sių absurdiškų incidentų priežastis — ne apgalvotas nusikaltimas, 
o beprotystė. Tokius faktus galima paaiškinti tik proto aptemi- 
mu“. Spauda, Votsonai,— vertingiausia institucija, jei tik moki. 
ja pasinaudoti. O dabar, jeigu jau pavalgėte, grįšim į Kensingto- 
ną ir paklausysim, ką „Brolių Hardingų“ savininkas paporins tuo 
klausimu. 

Šių didžiulių prekybos namų įkūrėjas buvo guvus, judrus žmo- 
gutis, labai energingas ir greitas, nuovokus ir šnekus. | 

— Taip, sere, aš jau skaičiau apie tuos įvykius vakariniuose 
laikraščiuose. Ponas Horesas Harkeris yra mūsų pirkėjas. Mes 
pardavėme jam biustą prieš keletą mėnesių. Iš ,„Gelderio ir kom- 
panijos“, esančios Stepnyje, buvome gavę tris biustus. Jie jau 
parduoti. Kam? Manau, kad, dirstelėjęs į prekybos knygą, jums 
atsakysiu. Taip, štai čia įrašyta. Vienas biustas — ponui Harkeriui, 
kitas —ponui Džozajui Braunui, gyvenančiam Lebernem Lodže, 
Lebernem Veilyje, Čizike, o trečias — ponui Sendiordui, gyvenan- 
čiam Louver Grouv Roude, Redinge. Ne, šis veidas, kurį matau 
fotografijoje, man nepažįstamas. Vargu ar galima tokį užmiršti — 
ar ne, sere? Bjauresnio man neteko matyti. Ar pas mus dirba ita- 
lų? Taip, sere, yra keletas darbininkų ir valytojų. Manau, kad jie 
gali žvilgtelėti į tą knygą, jei nori. Nėra reikalo jos saugoti. Taigi, 
taigi, labai keista istorija. Tikiuosi sužinoti, jegu išaiškės kas nors 
įdomaus. 

Ponui Hardingui kalbant, Holmsas kažką užsirašinėjo. Mačiau, 
kad jis buvo patenkintas tuo, ką išgirdo. Tačiau man jis nieko ne- 
aiškino, tiktai pasakė, jog turime skubėti, kad nepavėluotume į 
pasimatymą su Lestreidu. Ir.iš tikrųjų, kai grįžome į Beikerio 
gatvę, seklys jau buvo atėjęs ir nekantraudamas vaikščiojo po 
kambarį. Iš išdidžios jo laikysenos galima buvo suprasti, kad 
diena jam praėjo ne veltui. 

— Na, kaip sekėsi, pone Holmsai? — paklausė jis. 

— Mes dirbome labai daug ir ne bergždžiai,— atsakė mano 

bičiulis.— Apsilankėme pas prekiautojus ir dirbtuvės savininką. 
Dabar žinau kiekvieno. biusto istoriją nuo pat pradžios. 

— Kiekvieno biusto! — sušuko Lestreidas.— Na, pone Holm- 
sai, jūs turite savo metodų, ir aš nesirengiu su jumis ginčytis, 
bet, man regis, aš nuveikiau daugiau per šią dieną negu jūs. 
Nustačiau nužudytojo asmenybę. 

— Negali būti! 

— Be to, žinome nusikaltimo priežastį. 

— Puiku! 

— Pas mus dirba inspektorius, Sairon Hilo ir italų kvartalo 
specialistas. Ant nužudytojo kaklo kabantis katalikiškas medalėlis 
ir juodbruvas jo veidas verčia manyti jį kilus iš pietų. Inspek- 
torius Hilas jį atpažino iš pirmo žvilgsnio. Tai Pjetras Venučis iš 
Neapolio — vienas iš baisiausių Londono galvažudžių. Jis susijęs 
su mafija, o mafija, kaip žinote,— slapta politinė organizacija, 
kurios pagrindinis įtikinėjimų metodas — žudymas. Taigi, matote, 
viskas pradeda aiškėti. Žudikas tikriausiai taip pat italas ir taip 
pat mafijos narys. Jis, matyt, pažeidė kažkokias taisykles. Pjetras 
turėjo jį sekti ir kišenėje nešiojosi jo fotografiją, kad apsirikęs 
nepapjautų kito asmens. Jis persekiojo tą vaikiną, matė įeinantį 
į namą, palaukė, kol išeis, ir per grumtynes pats buvo mirtinai 
sužeistas. Ką jūs apie tai manote, pone Šerlokai Holmsai? 

Holmsas karštai paspaudė jam ranką. 

— Nuostabu, Lestreidai, nuostabu! — sušuko jis.— Bet aš ne 
visai supratau, kaip jūs aiškinate biustų daužymą. 

— Vėl tie biustai! Jie niekaip neišeina jums iš galvos. Betgi 
tai menkniekis. Smulki vagystė, už kurią galima priteisti ne dau- 
giau kaip šešis mėnesius. Bet mums svarbiausia ištirti žmog- 
žudystę, ir, kaip matote, mano rankose jau visi siūlai. 

— O kaip veiksite toliau? 

— Labai paprastai. Kartu su Hilu nuvyksime į italų kvartalą, 
rasime žmogų, kurio nuotrauką turime, ir suimsime apkaltinę 
žmogžudyste. Ar jūs vyksite su mumis? 

— Manau, kad ne, Man regis, tikslą pasieksime daug papras- 
čiau. Negaliu -garantuoti, nes viskas priklauso... viskas priklžuso 
nuo aplinkybių, kurios ne mūsų valioje. Bet viliuosi,— tiesą sa- 
kant, kertu lažybų du prieš vieną,— kad šiąnakt jį sučiupsiu, 
jeigu jūs eisite kartu su manimi. 

— Italų kvartale? 

— Ne. Mano manymu, greičiau jį rasime Čizike. Jei šiąnakt 

vyksite su manimi į Čiziką, Lestreidai, tai prižadu rytoj su ju- 
mis važiuoti į italų kvartalą. Dėl to, kad padelsime, nebus jokio 
nuostolio. O dabar reikėtų truputį numigti, nes važiuoti anksčiau 
kaip vienuoliktą neverta, o grįšime tikriausiai tik paryčiui. Pa- 
pietaukite su mumis, Lestreidai, tuomet išsitieskite ant šitos so- 
tos. O jūs, Votsonai, tuo tarpu malonėkite paskambinti ir iškviesti 
kurjerį. Man reikia nedelsiant išsiųsti laišką. 

Holmsas praleido vakarą rausdamasis krūvose senų laikraščių, 
kuriais buvo užverstas mūsų sandėliukas. Kai galiausiai nulipo 
žemyn, jo akyse atsispindėjo džiugesys, tačiau jis mums nieko 
nesakė apie savo ieškojimų rezultatus. O aš įdėmiai stebėjau 
bičiulį, tiriantį įvairius šios sudėtingos bylos vingius, ir nors 
dar negalėjau suvokti galutinio rezultato, bet aiškiai supratau, 
kaip Holmsas ketina sučiupti nusikaltėlį: tas keistas nusikaltėlis 
bandys sunaikinti kitus du biustus, iš kurių vienas, kiek prisime- 
nu, yra Čizike. Be abejonės, mūsų kelionės' tikslas — sučiupti jį 
nusikaltimo vietoje. Negalėjau nesižavėti tuo, kaip sugudravo 
mano bičiulis, pateikdamas vakariniam laikraščiui klaidingą spė- 
liojimą ir šitaip įtikinęs nusikaltėlį, kad jis ir toliau gali veikti 
nebaudžiamas. Nenustebau, kai Holmsas pasiūlė man pasiimti re- 
volverį. O jis pats. įsidėjo savo mėgstamiausią ginklą — užtai- 
sytą trumpavamzdį medžioklinį šautuvą. 

Vienuoliktą valandą prie durų jau stovėjo ekipažas. Per He- 
mersmito tiltą pervažiavome į kitą Temzės pusę. Čia vežikui bu- 
vo liepta palaukti, o mes patraukėme pėsčiomis. Netrukus. išėjome 
į nuošalų kelią, apstatytą dailiais nameliais. Aplink kiekvieną 
namelį buvo sodelis. Ant vienų vartų gatvės žibintas apšvietė 
užrašą: „Lebernemo vila“. Namo gyventojai, matyt, jau buvo su- 
migę, nes viskas skendėjo tamsoje, spingsojo tik pusiau apvalus 
langelis virš durų, blausia šviesa apšviesdamas sodo takelį. Me- 
dinė tvora, skirianti sodą nuo kelio, metė tamsų šešėlį vidun. Čia 
mes ir pasislėpėme. 

— Bijau, kad laukti teks ilgai, — sušnibždėjo Holmsas.— Turiu 
dėkoti likimui, kad-bent nelyja. Netgi rūkyti negalima, nors taip 
greičiau prastumtume „laiką. Tačiau kertu lažybų du prieš vieną, 
jog už mūsų kantrybę bus -atlyginta. 

Beje, mums nereikėjo laukti taip ilgai, kaip pranašavo Holm- 
sas, ir viskas baigėsi netikėtai savotiškai. „Staiga, nors nebuvo 
girdėti artėjančių žingsnių, sodo varteliai -atsilapojo ir vingri 
tamsi žmogysta, greita ir guvi it beždžionė, nudūmė sodo takeliu. 

Ji šmurkštelėjo per šviesos ruožą, krintantį pro langelį viršum 
durų, ių dingo namo šešėlyje. Įsivyravo ilga tyla, mes tūnojome 
sulaikę kvapą. Paskui pasigirdo tykus krebždesys. Atsidarė lan- 
gas. Tada krebždesys nurimo, vėl stojo ilga tyla. Nusikaltėlis 
įsigavo vidun. Staiga pamatėme kambaryje žybtelint slapto žibin- 
tuvėlio šviesą. Matyt, to, ko jis ieškojo, čia nebuvo, nes netrukus 
šviesa ėmė rodytis kituose languose. 

— Eime prie atverto lango. Sučiupsim jį lipantį laukan,— 
sukuždėjo Lestreidas. 

Bet nusikaltėlis iššoko pro langą, mums nespėjus nė pajudėti 
iš vietos. Priėjęs blausios šviesos lopinėlį, stabtelėjo, ir mes pa- 
matėme, kad po pažastimi jis laiko kažką balto. Paskui vogčiomis 
apsidairė, bet tuščios gatvės tyla jį nuramino. Nusigręžęs nuo 
mūsų, jis pasidėjo savo naštą ant Žemės, ir po akimirkos pasigirdo 
stipraus smūgio garsas, o paskui bildėjimas bei tarškėjimas. Nu- 
sikaltėlis buvo taip įsigilinęs į savo darbą, kad neišgirdo, kaip 
mes. per pievą prisėlinome prie jo. Holmsas it tigras užšoko jam 
ant nugaros, o mudu su Lestreidu nutvėrėme jį už riešų ir uždė- 
jome antrankius. Kai jis atsisuko, pamačiau bjaurų, pageltusį, 
piktai į mus žiūrintį, įniršio iškreiptą veidą ir supratau, kad tai 
tas pats Žmogus, kurio nuotrauką turėjome. 

Bet Holmsas savo dėmesį sutelkė ne į belaisvį. Prisėdęs ant 
durų laiptelio, jis kuo rūpestingiausiai apžiūrinėjo tai, ką šis 
žmogus buvo išsinešęs iš namo. Tai buvo lygiai toks pat kaip 
mūsų šįryt matytas Napoleono biustas, sudaužytas į tokius pat 
gabalėlius. Prie šviesos prikišęs, Holmsas rūpestingai apžiūrėjo 
kiekvieną šukę, bet jos visos niekuo nesiskyrė nuo paprasčiausių 
gipso nuolaužų. Vos jam spėjus baigti apžiūrą, prieškambaryje 
įsižiebė šviesa, prasivėrė durys ir prieš mus išdygo namo šeimi- 
ninkas — geraširdiškas apkūnus vyriškis, vienmarškinis ir su kel- 
nėmis. | 

— Ponas Džozajus Braunas, jei neklystu? — tarė Holmsas. 

— Taip, sere.. O jūs, be abejo, ponas Šerlokas Holmsas? Kur- 
jeris man atnešė jūsų raštelį, ir aš pasielgiau taip, kaip nurodėte. 
Mes užsirakinome visas duris ir laukėme, kas bus. Malonu ma- 
tyti, kad nenaudėlis jau suimtas. Prašom, džentelmenai, užeiti 
kiek pasistiprinti ir atsigaivinti. 

Tačiau Lestreidui rūpėjo kuo greičiau pristatyti nusikaltėlį į 
saugią vietą, ir po kelių minučių karieta jau vežė mus visus ke- 
turis į Londoną. Belaisvis nepratarė nė žodžio, tik piktai dėbčiojo 

į mus iš po susivėlusio plaukų kuokšto, o sykį, kai jam pasirodė, 
jog gali pasiekti mano ranką, puolė ją lyg išbadėjęs vilkas. 

Policijos nuovadoje buvo nuodugniai apieškoti jo drabužiai, 
tačiau rasta tik keletas šilingų ir ilgas kinžalas, kurio rankena bu- 
vo gerokai kruvina. | 

— Viskas gerai,— pasakė Lestreidas atsisveikindaimas.— Hilas 
pažįsta visus tuos žmones ir nesunkiai išaiškins jo asmenybę. 
Pamatysit, kaip pasitvirtins mano teorija apie mafiją. Bet esu 
labai dėkingas jums, pone Holmsai, už tai, kad taip meistriškai 
surengėte jam pasalą. Aš ir dabar dar ne viską suprantu. 

— Manau, kad dabar per vėlus laikas aiškinti, — tarė Holmsas. 
— Be to, dar trūksta detalių, o ši byla — viena iš tų, kurias reikia 
ištirti ligi pat galo. Jei užsuksite pas mane rytoj rytą šeštą va- 
landą, manau, galėsiu jums įrodyti, kad dar ir dabar jūs nevi- 
siškai susigaudote, kodėl ši byla — visiškai nestandartinė nusikal- 
timo istorija. Jeigu, Votsonai, aš kada nors leisiu jums toliau 
publikuoti užrašus apie mano veiklą, tai neabejoju, kad keista 
Napoleono biustų istorija juos labai pagyvins. 

Kitą rytą apsilankęs pas mus Lestreidas daug ką papasakojo 
apie suimtąjį. Pasirodo, jo vardas Bepas, o pavardė nežinoma. 
Tai didžiausias nevaleika visoje italų kolonijoje. Kadaise buvo 
gabus skulptorius, dorai užsidirbdavo pragyvenimui, bet paskui 
išklydo iš kelio ir jau dukart sėdėjo kalėjime: vieną sykį už smul- 
kią vagystę, o kitą — už savo tėvynainio sužeidimą. Angliškai 
kalba puikiai. Ligi šiol neaišku, kodėl jis daužė biustus, nes pats 
atsisakė apie tai šnekėti. Bet policija nustatė, jog greičiausiai jis 
pats ir pagamino tuos biustus, nes kaip tik dirbo tokį darbą „Gel- 
derio ir kompanijos“ dirbtuvėje. Holmsas mandagiai ir dėmesingai 
išklausė šią informaciją, kurios didesnė dalis mums buvo žinoma. 
Bet aš gerai bičiulį pažinojau ir aiškiai mačiau, kad jo mintys kaž- 
kur kitur, ir pro jam būdingą kaukę įžvelgiau, jog kažko nerimauja 
ir kažko laukia. Pagaliau Holmsas pašoko nuo kėdės, jo akys su- 
blizgėjo. Sučirškė skambutis. Po minutės išgirdome žingsnius ant 
laiptų, ir į kambarį įvirto senyvas raudonskruostis vyras pražilu- 
siomis žandenomis. Dešinėje rankoje jis atsinešė senamadišką 
sakvojažą, kurį padėjo ant stalo. 

— Ar galėčiau pamatyti poną Holmsą? 

Mano bičiulis nusilenkė ir nusišypsojo. 

— Jei neklystu, ponas Sendfordas iš Redingo? — tarė jis. 

— Taip, sere. Matyt, šiek tiek pavėlavau, bet traukinių tvar- 

Kkaraščiai labai nepatogūs. Jūs rašėte apie biustą, kurį aš turiu... 

— Taip taip. 

— Štai jūsų laiškas, kuriame rašote: Norėčiau įsigyti Devino 
Napoleoną biusto kopiją ir sumokėčiau dešimt svarų už tą kopiją, 
kurią jūs turite. Teisingai? 

— Be abejo. 

— Mane labai nustebino jūsų laiškas, nes tiesiog negalėjau 
įsivaizduoti, iš kur jūs žinote, kad aš turiu tą biustą. 

— Suprantama, kad jūs nustebote, bet paaiškinti galima labai 
paprastai. Ponas Hardingas, prekybos namų „Broliai Hardingai“ 
savininkas, man pasakė, kad jums pardavė paskutinę kopiją, ir 
davė jūsų adresą. | 

— Ak, štai kaip! Ar jis sakė, kiek aš sumokėjau? 

— Ne, nesakė. 

— Aš žmogus doras, nors ir nelabai turtingas. Sumokėjau už 
tą biustą tik penkiolika šilingų ir manau, jog turiu tai pasakyti 
prieš imdamas iš jūsų dešimt svarų. 

— Toks sąžiningumas teikia jums garbę, pone Sendtordai, 
Bet kainą aš pats nurodžiau ir nuo jos neatsisakysiu. 

— Tai labai kilnu iš jūsų pusės, pone Holmsai. Kaip jūs ir 
prašėte, aš atsivežiau biustą. Štai jis. 

Jis atidarė sakvojažą, ir pagaliau mcs pamatėme -ant savo 
stalo visiškai sveiką tą biustą, kurio anksčiau ne kartą buvome 
matę tik :duženas. 

Holmsas išsitraukė iš kišenės popieriaus lapelį ir padėjo ant 
stalo dešimties svarų banknotą. 

— Malonėkite pasirašyti šitą popierių, pone Sendtordai, šių 
liudininkų akivaizdoje. Čia pasakyta, kad jūs perleidžiate man 
visas šio biusto nuosavybės teises. Aš, kaip matote, atsargus 
Žmogus. Niekada negalima iš anksto žinoti, kaip pakryps įvykiai 
vėliau. Ačiū jums, pone Sendiordai, štai jūsų pinigai, linkiu 
sėkmės. 

Kai mūsų svečias išėjo, Serloko Holmso veiksmai vėl mus nu- 
stebino. Pirmiausia jis išėmė iš komodos švarią baltą staltiesę 
ir užklojo ja stalą. Paskui pastatė ką tik įsigytą biustą pačiame 
staltiesės viduryje. Tada paėmė savo medžioklinį šautuvą ir smar- 
kiai tvojo juo Napoleonui per viršugalvį. Biustas sutrupėjo į ga- 
"balus, ir Holmsas pasilenkęs kruopščiai apžiūrėjo kiekvieną ske- 
veldrą. Pagaliau pergalingai sušukęs iškėlė vieną nuolaužą, ku- 

rioje buvo matyti kažkas apskrito ir tamsaus, panašaus į raziną 
pudinge. | 

— Džentelmenai! — sušuko jis.— Leiskite jums parodyti gar- 
sųjį juodąji Bordžijų perlą. 

Mudu su Lestreidu valandėlę patylėjome, o paskui impulsyviai 
pratrūkome ploti, kaip plojama sėkmingai pjesės atomazgai. Iš- 
blyškę Holmso skruostai paraudo, ir jis nusilenkė mums „kaip: 
publikos plojimų į sceną iškviestas dramaturgas. Tokiomis akimir- 
komis jis nebebūdavo vien tik protaujanti mašina, pasirodydavo, 
kad jis, kaip ir kiekvienas žmogus, žavisi aplodismentais. Išdidi: 
ir santūri jo prigimtis, niekinanti viešą pripažinimą, buvo su- 
jaudinta ligi pat širdies gelmių nuoširdaus draugo pripažinimo. 
ir susižavėjimo. | 

— Taip, džentelmenai,— prabilo jis,— tai garsiausias perlas“ 
visame pasaulyje, ir, laimė, man, logiškai mąstant, pasisekė su- 
žinoti jo likimą nuo kunigaikščio Kolonos miegamojo ,,Dakro““ 
viešbutyje, kur jis prapuolė, ligi paskutinio iš šešių Napoleono: 
biustų pagamintų „Gelderio ir kompanijos“ firmos Stepnyje, vi-- 
daus. Jūs, Lestreidai, tikriausiai prisimenate, kokią sensaciją su- 
kėlė tas dingęs vertingas brangakmenis ir bergždžios Londono- 
policijos pastangos jį rasti. Policija netgi kreipėsi į mane pa- 
galbos, bet aš nieko negalėjau paaiškinti. Buvo įtarta kunigaikš- 
tienės kambarinė, kilusi iš Italijos ir turinti brolį Londone, bet 
mums nepavyko aptikti tarp jų kokio nors ryšio. Mergina buvo 
vardu Lukrecija Venuči, ir, man regis, nėra jokios abejonės, kad 
prieš porą dienų nužudytasis Pjetras yra josios brolis. Aš peržiū- 
rėjau senus laikraščius ir nustačiau, kad perlas dingo dvi dienos 
prieš suimant Bepą už kažkokį nusikaltimą. Jis buvo suimtas 
„Gelderio ir kompanijos“ dirbtuvėje kaip tik tada, kai šie biustai 
buvo gaminami. 

Dabar supratote, kokia buvo įvykių eiga, nors, žinoma, matote: 
ją atvirkštine tvarka, negu man atsiskleidė. Bepas turėjo tą perlą. 
Tikriausiai jį pavogė iš Pjetro; galbūt jis buvo tarpininkas tarp 
Pjetro ir jo sesers. Iš esmės mums nesvarbu, kuri prielaida tei- 
singa. Svarbu tai, kad jis žurėjo perlą kaip tik tuo metu, kai buvo 
ieškomas policijos. Taigi jis atbėgo į dirbtuvę, kur dirbo, žinoda-- 
mas, jog turi tik kelias minutes paslėpti itin vertingą grobį, nes 
policininkai, jį iškrėtę, būtinai būtų radę perlą. Koridoriuje džiūvo 
šeši Napoleono biustai. Vienas iš jų buvo dar visiškai minkštas.. 
Būdamas įgudęs meistras, Bepas akimirksniu išdūrė skylutę drėg- 

aame gipse, įkišo ten perlą ir pirštais vėl įą užglaistė. Tai buvo 
puiki slėptuvė. Vargu ar kas galėtų ją rasti. Tačiau Bepas buvo 
nuteistas metus kalėti, o per tą laiką biustai atsidūrė įvairiose 
Londono vietose. Jis nežinojo, kuriame yra jo lobis. Tik sudaužęs 
biustus, galėjo jį atrasti. Net pakratęs biustą nieko nebūtų nu- 
statęs, nes perlas galėjo prilipti prie drėgno gipso. Kaip matėme, 
taip ir įvyko. 

Bepas nenusiminė ir ieškojo gana sumaniai ir atkakliai. Per 
savo pusbrolį, dirbantį pas Gelderį, jis rado firmas, kurios pirko 
biustus. Įsitaisė dirbti pas Morzą Hadsoną ir išsiaiškino, kur yra 
trys biustai. Perlo juose nerado. Tuomet savo tėvynainių italų 
padedamas sužinojo, kam buvo parduoti kiti trys biustai. Pirmasis 
buvo Harkerio namuose. Ten Bepas buvo susektas savo bendrinin- 
ko, įtarusio, jog šis kaltas dėl dingusio perlo, ir grumtynėse Be- 
pas jį nužudė. 

— Jeigu Pjetras buvo jo bendrininkas, tai kam nešiojosi jo 
nuotrauką? — paklausiau aš. 

— Kad galėtų apie jį paklausti pašalinių asmenų. Matyt, tai 
"tikroji priežastis. Aš numačiau, kad po žmogžudystės Bepas ne 
tik neatidėlios, bet dargi pagreitins savo veiksmus. Jis skubės 
bijodamas, kad policija neatskleistų jo paslapties ir neaplenktų 
jo. Zinoma, aš negalėjau tvirtinti, jog Bepas nerado perlo Har- 
kerio biuste. Aš netgi tikrai nežinojau, ar tai perlas, bet man bu- 
vo aišku, kad jis kažko ieško, nes nusinešė biustą už kelių namų 
ir sudaužė jį ten, kur šviečia žibintas. Harkerio biustas buvo 
vienas iš trijų, taigi tikimybė buvo tokia, kaip sakiau: du šansai 
už ir vienas prieš. Liko dar du biustai, ir buvo aišku, kad jis 
pirma imsis to, kuris yra Londone. Aš perspėjau namo gyvento- 
jus, kad būtų išvengta dar vienos tragedijos, ir mes pasiekėme 
puikiausių rezultatų. Tuo metu jau žinojau, kad ieškome Bordžijų 
perlo. Nužudytojo vardas siejo visus įvykius. Liko tik vienas bius- 
tas Redinge, ir perlas galėjo būti tik jame. Jūsų akivaizdoje aš 
nusipirkau tą biustą — ir štai tasai perlas. 

Keletą akimirkų sėdėjome tylėdami. 

— Taigi,— prašneko Lestreidas,— ne kartą įsitikinau jūsų su- 
„gebėjimais tirti įvairius įvykius, pone Holmsai, tačiau tokio meist- 
riškumo dar niekada neteko matyti. Mes, dirbantys Skotland Jar- 
de, nepavydime jums. Ne, sere, mes jumis didžiuojamės. Jeigu 
jūs rytoj ateisite pas mus, tai visi, nuo vyriausiojo inspektoriaus 
ligi jauniklio :konsteblio, mielai paspaus jums ranką. 

— Ačiū! — pasakė Holmsas.— Ačiū jums! — pakartojo jis ir 
nusigręžė. Ir man pasirodė, kad jį dar labiau sujaudino šilti žmo- 
gaus jausmai. Bet po valandėlės prieš mus vėl stovėjo šaltas ir 
praktiškas mąstytojas. 

— Paslėpkite perlą seife, Votsonai,— tarė jis,— ir raskite do- 
kumentus apie Konk Singltono suklastojimo bylą. Iki pasimatymo, 
Lestreidai. Jei vėl vargsite su kokia nors sudėtingesne byla, būsiu 
laimingas galėdamas jums duoti vieną kitą vertingą patarimą. 


TRYS STUDENTAI 


1895 metais dėl tam tikrų aplinkybių, kurių čia neaiškinsiu, 
mudu su ponu Šerloku Holmsu keletą savaičių praleidome viena- 
me iš garsiųjų mūsų universitetinių miestų. Ten tapome dalyviais 
paprasto, bet pamokomo atsitikimo, apie kurį ir ketinu papasakoti. 
Savaime suprantama, skelbti kokias nors detales, leidžiančias 
skaitytojui tiksliai nustatyti koledžą, kur visa tai atsitiko, ir at- 
pažinti nusikaltėlį, būtų neprotinga ir netgi užgaulu. Tokį gėdingą 
įvykį verčiau derėtų užmiršti. Tačiau atsargiai ir protingai jį verta 
aprašyti, nes jis padeda atskleisti nuostabius mano bičiulio su- 
gebėjimus. Savo pasakojime stengsiuosi vengti visko, kas padėtų 
atspėti konkrečią įvykių vietą ir atpažinti su jais susijusius žmo- 
nes. 

Mudu apsigyvenome baldais apstatytuose kambariuose prie 
pat bibliotekos, kur Šerlokas Holmsas kruopščiai tyrė senąsias 
anglų chartijas. Jo tyrimų rezultatai tokie stulbinami, kad galėtų 
būti mano būsimų pasakojimų objektu. Sykį vakare mus aplankė 
pažįstamas, ponas Hiltonas Soumsas, Svento Luko koledžo dės- 
tytojas. Ponas Soumsas buvo aukštas, liesas, nervingo ir ūmaus 
būdo. Jis niekada negalėdavo nė minutės nustygti, bet šį kartą 
tiesiog visai nesivaldė, matyt, buvo atsitikę kažkas ypatingo. 

— Pone Holmsai, ar galėtumėte skirti man keletą valandų 
jūsų brangaus laiko? Pas mus, Švento Luko koledže, atsitiko la- 
bai nemalonus įvykis, ir, patikėkit, jeigu ne ta laiminga aplin- 
kybė, kad jūs esate mūsų mieste, tiesiog nežinočiau, ką daryti. 

— Esu labai užsiėmęs ir nenorėčiau atsitraukti nuo savo dar- 
bo,— atsakė mano bičiulis.— Būtų geriau, jeigu kreiptumėtės į 
policiją. 

— Ne ne, gerbiamas sere, tai neįmanoma. Jei byla bus įtei- 
sinta, jos eigos nebesustabdysime, o tai kaip tik toks atvejis, 
kai koledžo labui reikėtų žūtbūt išvengti viešo skandalo. Jūsų 
taktas žinomas ne mažiau kaip jūsų sugebėjimai, ir jūs esate vie- 

nintelis Žmogus pasaulyje, galįs man padėti. Prašau, pone Holm- 
sai, neatsisakyti. 

Mano bičiulio ūpas, atitrūkus nuo jam mielos Beikerio gatvės 
aplinkos, anaiptol nepasitaisė. Jis jautėsi labai nejaukiai be savo 
iškarpų albumų, chemikalų ir jam įprastos netvarkos. Jis gūžte- 
lėjo pečiais rodydamas, jog nenoromis sutinka, o mūsų svečias, 
jaudindamasis ir mosuodamas rankomis, paskubomis porino sava 
istoriją. 

— Turiu pasakyti, pone Holmsai, jog rytoj pirmasis Forteskju 
stipendijos egzaminas. Aš esu vienas iš egzaminuotojų. Dėstau. 
graikų kalbą. Stipendijai gauti kandidatui pirmiausia duodama 
išversti nemaža nežinomo graikiško teksto ištrauka. Ji spausdina- 
ma ant specialaus egzaminų popieriaus, ir, žinoma, jei kandidatas 
„galėtų ją parengti iš anksto, jis būtų daug pranašesnis už kitus. 
Stai kodėl tekstas būtinai turi būti paslaptyje. | 

Šiandien apie trečią valandą iš spaustuvės buvo gauta teksto 
korektūra. Užduotis — pusė skyriaus iš Tukidido. Man reikėjo. 
labai kruopščiai jį patikrinti — tekste neturi būti nė vienos klai- 
dos. Pusę penkių darbas dar buvo nebaigtas, bet aš buvau pri- 
žadėjęs draugui išgerti su juo arbatos. Taigi palikau korektūrą 
ant stalo ir išėjau. Nebuvau daugiau kaip valandą. 

Jūs tikriausiai žinote, pone Holmsai, kokios mūsų koiedža: 
durys: iš lauko pusės tvirto ąžuolo, iš vidaus apmuštos žalia ge- 
lumbe. Grįžęs nustebau pamatęs duryse raktą. Iš pradžių pama- 
niau, kad pats palikau ten savąjį, bet paieškojęs radau jį. 
kišenėje. Vienintelį kitą raktą, kiek žinau, turėjo mano tarnas 
Benisteris, kuris tvarko mano kambarį jau dešimt metų ir kuria 
sąžiningumu galima neabejoti. Paaiškėjo, kad raktas tikrai jo; 
jis buvo užėjęs į mano kambarį pasiteirauti, ar aš nenorėsiąs ar- 
batos, ir išeidamas per neapdairumą paliko raktą duryse. Beniste- 
ris užsuko į mano kambarį, matyt, praslinkus vos kelioms minu- 
tėms po to, kai aš išėjau. Kitais atvejais jo išsiblaškymas nebūtų 
buvęs toks svarbus, bet šiandien jis sukėlė liūdniausius padari- 
nius. 

Vos pažvelgęs į stalą, supratau, kad kažkas rausėsi po mana 
popierius. Korektūra buvo trijų ilgų skilčių. Aš palikau ją visą 
ant stalo. O dabar vieną skiltį radau ant grindų, kitą — ant sta- 
liuko prie lango, o trečią — ten, kur palikau. 

Holmsas pirmą sykį pertraukė pašnekovą. 

— Piimas lapas gulėjo ant grindų, antras — prie lango ir tre- 
ias — ten, kur jį palikote? — paklausė jis. 

— Iš tįesų, pone Holmsai. Nuostabu! Kaip jūs galėjote at- 
spėti? ų 

— Prašau pasakoti toliau savo labai įdomų atsitikimą. 

— Iš prądžių man toptelėjo, kad Benisteris neleistinai sava- 
valiavo — apžiūrinėjo mano popierius. Tačiau jis kategoriškai nei- 
gia, ir aš įsitikinęs, jog tai tiesa. Kita galimybė štai kokia: kažkas 
eidamas pro L pastebėjo duryse raktą ir, žinodamas, kad manęs 
nėra, sumanė 'žvilgtelėti į egzaminų tekstą. Kalbama apie didelę 
pinigų sumą, nes stipendija labai vertinga, ir nesąžiningas žmo- 
gus gali rizikuoti norėdamas būti pranašesnis už kitus. 

Benisteris labai susijaudino. Jis vos nenualpo sužinojęs, kad 
korektūrą tikrai kažkas sklaidė. Aš padaviau jam gurkšnelį bren- 
džio ir palikau susmukusį krėsle, o pats tuo tarpu kruopščiai ap- 
Žiūrėjau kambarį. Greit pastebėjau, kad neprašytasis svečias ne 
iik išmėtė korektūrą, bet paliko ir kitų pėdsakų. Ant staliuko prie 
lango buvo pieštuko drožlių. Ten mėtėsi ir gabaliukas nulūžusio 
sralito. Matyt, nenaudėlis, labai skubėdamas nusirašyti tekstą, 
nulaužė pieštuką ir turėjo jį nusmailinti. 

— Puiku! — sušuko Holmsas, atgavęs gerą nuotaiką. Pasako- 
jimas jį vis labiau sudomino.— Fortūna jums palanki. 

— Tai dar ne viskas. Mano rašomasis stalas naujas, aptrauktas 
gražia raudona oda. Mudu su Benisteriu galime prisiekti, kad 
oda buvo glotni, be menkiausios dėmelės. O dabar matau pavir- 
šiuje kokių trijų colių pjūvį — ne įdrėskimą, o pjūvį. Ir ne tik tai: 
ant stalo radau gumulėlį juodo glaisto ar molio, kuriame matyti 
kažkokių kruopelyčių, panašių į pjuvenas. Esu įsitikinęs, kad tuos 
pėdsakus paliko žmogus, kuris taršė popierius. Kojų pėdsakų ani 
grindų ir kitokių įkalčių, padedančių nurodyti piktadario tapatybę, 
nebuvo. Tiesiog nežinojau, ką daryti, tik staiga toptelėjo gera 
mintis, kad jūs dar esate mūsų mieste. Nieko nelaukdamas 
nutariau kreiptis į jus. Padėkite man, pone Holmsai. Man nėra 
kitokios išeities: arba aš turiu rasti tą Žmogų, arba egzaminą 
teks atidėti, kol naujas tekstas. bus parengtas. Bet tai reikės pa- 
aiškinti, ir tuomet kils didžiulis skandalas, kuris mes šešėlį ne 
tik koledžui, bet visam universitetui. Aš trokštu vienintelio daly- 
ko — viską sutvarkyti tykiai ir protingai. 

— Būsiu laimingas galėdamas kiek įmanoma jums padėti, — 
pasakė Holmsas, stodamasis ir vilkdamasis apsiaustą.— Atvejis 

gana įdomus. Ar kas nors buvo pas jus užėjęs po to, kai gavote 
korektūrą? 

— Taip, Daulatas Rasas, studentas indas, kuris gyvena toje 
pačioje laiptinėje. Jis atėjo kažko pasiteirauti dėl eežamino 


— Jis taip pat laikys egzaminą? 

— Taip. | | 
— O korektūra gulėjo ant stalo? 

— Kiek prisimenu, ji buvo suvyniota į rulonėlį. 


— Ar buvo galima pažinti, kad tai korektūra? | 

— Manau, jog galima. | 

— Daugiau niekas nebuvo jūsų kambaryje? | 

— Niekas. 

— Ar kas nors žinojo, kad korektūra bus atsiųsta jums? 

— Tik spaustuvininkas. 

— O Benisteris ar Žinojo? 

— Ne, tikrai nežinojo. Niekas nežinojo. 

— O kur Benisteris dabar? 

— Jis, vargšelis, taip ir liko susmukęs mano krėsle. Buvo 
visiškai bejėgis. O aš labai skubėjau pas jus. 

— Ar duris užrakinote? 

— Pirmiausia užrakinau popierius. 

— Taigi, pone Soumsai, jeigu studentas indas nenumanė, tai 
tas Žmogus, kuris sklaidė korektūrą, užtiko ją atsitiktinai, iš anks- 
to nežinodamas, kad ji tenai. 

— Ir man taip atrodo. 

Holmsas mįslingai nusišypsojo. 

— Nagi,— tarė jis,— eime. Tai ne jums; Votsonai,— čia reikia 
ne veikti, o galvoti. Bet tiek to, eime, jei norite. Taigi, pone 
Soumsai, mes pasirengę jums padėti. 

Ilgas, žemas grotuotas mūsų kliento svetainės langas vėrėsi 
į senovišką kerpėmis apaugusį koledžo kiemelį. Už durų su go- 
tiška arka buvo sudilę akmeniniai laiptai. Pirmame aukšte gy- 
veno dėstytojas. Viršuje — trys studentai, kurių kambariai buvo 
vienas viršum kito. Kai mes atėjome, jau temo. Holmsas stab- 
telėjo ir atidžiai apžiūrėjo langą. Paskui priėjo visai arti prie jo, 
pasistiebė ir ištiesęs kaklą pažvelgė vidun. 

— Matyt, jis įėjo pro duris. Langas neatsidaro, tik viena maža 
orlaidėlė,— pasakė mūsų mokytasis gidas. 

— Stai kaip! — atsiliepė Holmsas ir kažkaip keistai nusišypso- 

jęs pažvelgė į mūsų palydovą.— Na, ką gi, jei čia nieko negalime 
sužinoti, tai eime vidun. 

Dėstytojas atrakino išorines duris ir nuvedė mus į- savo kam- 
barį. Mes sustojome tarpdury, o Holmsas tuo tarpu įdėmiai apžiū- 
rėjo kilimą. 

— Gaila, bet jokių Žymių nėra,— tarė jis.— Tokiu sausu oru. 
jų ir negalėtų būti. Jūsų tarnas, matyt, jau visai atsigavo. Sakote, 
jog išeidamas palikote jį krėsle. O kuriame? 

— Ten, prie lango. 

— Aišku. Prie šito staliuko. Dabar galite įeiti. Aš jau apžiū- 
rėjau kilimą. Pradėsim nuo staliuko. Be abejo, nesunku pasakyti, 
kas įvyko. Tas, kuris čionai pateko, lapas po lapo perrašinėjo ko-- 
rektūrą nuo rašomojo stalo ant staliuko prie lango, nes iš čia 
galėjo matyti, ar jūs ateinat per kiemą, ir laiku pasprukti. 

— Tiesą sakant, jis negalėjo matyti, — paaiškino Soumsas,— 
nes aš atėjau pro šonines duris. 

*— Aha, puiku! Bet, šiaip ar taip, jis tai turėjo omenyje. Pa- 
rodykite man visas tris skiltis. Pirštų atspaudų nėra — nė vieno! 
Pirmiausia jis paėmė šitą ir ją nusirašė. Kiek jis užtruko, netgi 
trumpindamas žodžius? Ne mažiau kaip ketvirtį valandos. Tuomet 
numetė šitą lakštą ir čiupo kitą. Perrašė ligi pusės, pajuto, jog 
jūs grįžtate, ir skubiai pasišalino, taip skubiai, kad nespėjo sudėti 
popierių atgal ir sunaikinti savo buvimo pėdsakų. Ar kartais ne- 
girdėjote nuskubančių žingsnių laiptais, kai įėjote pro išorines. 
duris? 

— Regis, negirdėjau. 

— Taigi įsibrovėlis rašė taip pašėlusiai greit, kad nulaužė pieš- 
tuką ir turėjo jį nusmailinti. Tai įdomu, Votsonai. Pieštukas buvo 
ne visai paprastas. Jis buvo storas, minkštu gralitu, iš viršaus. 
tamsiai mėlynos spalvos, fabrikanto pavardė buvo įspausta sidab-- 
rinėmis raidėmis, o likęs galiukas gal tik pusantro colio ilgumo.. 
Raskite lygiai tokį patį pieštuką, pone Soumsai, ir nušikaltėlis — 
jūsų rankose. Jei pridursiu, kad jis turi didelį ir labai atbukusį. 
lenktinį peilį, jūs turėsite dar vieną įkaltį. 

Poną Soumsą šiek tiek pribloškė toks informacijos srautas. 

— Aš suvokiu jūsų minties eigą,— prašneko jis.— Bet iš kur 
žinote pieštuko ilgį? | 

Holmsas ištiesė jam drožlelę su raidėmis „NN“ ir nusilupusiais: 
dažais. 

— Dabar aišku? 

— Ne, bijau, kad ir dabar ne visai... 

— Aš visada buvau neteisus jūsų atžvilgiu, Votsonai. Tokių 
yra ir daugiau. Ką reiškia tos raidės „,„NN“? Tai žodžio pabaiga. 
„Jūs gi žinote, kad garsiausias pieštukų gamintojas Johann Faber 
Argi neaišku, kad po žodžio Johann tik tiek pieštuko ir telieka? — 
„Jis pakreipė staliuką, kad ant jo kristų elektros šviesa.— Jeigu 
rašoma ant plono popieriaus, tai ant poliruoto paviršiaus lieka 
žymės. Ne, nieko nematyti. Daugiau čia nieko nesužinosiu. Dabar 
eime prie rašomojo stalo. Sis gumulėlis, matyt, ir yra ta juoda 
į molį panaši masė, apie kurią kalbėjote. Šiek tiek panaši į tuš- 
čiavidurę piramidėlę; kaip sakėte, joje matyti pjuvenų grūdelių. 
"Taip taip, labai įdomu. O pjūvis — sakyčiau, tiesiog praplėšta. 
Prasideda plonu įdrėskimu ir baigiasi skyle atbrizgusiais kraštais. 
Labai dėkingas jums, pone Soumsai, kad atkreipėte mano dėmesį 
1 tai. Kur veda šios durys? 

— Į mano miegamąjį. 

— Ar buvote tenai po šio įvykio? 

— Ne, iškart nuskubėjau pas jus. 

— Norėčiau jį apžiūrėti. Koks nuostabus senamadiškas kam- 
barys! Malonėkite minutėlę palūkėti, kol apžiūrėsiu grindis. Ne, 
nieko nematyti. O kam čia ta užuolaida? Taip, už jos kabo jūsų 
drabužiai. Jeigu kam nors reikėtų pasislėpti šiame kambaryje, jis 
turėtų čia užlįsti, nes palovis per Žemas, o rūbų spinta per siaura. 
Čia, tikiuosi, nieko nėra? 

Holmsas patraukė užuolaidą, jo įtempta ir net šiek tiek ne- 
rami poza rodė, kad buvo pasirengęs bet kokiam netikėtumui. Ta- 
čiau už užuolaidos nieko nebuvo, tik kabojo trys ar keturios ei- 
lutės. Holmsas apsisuko ir staiga pasilenkė. 

— Aha, o kas gi čia? — sušuko jis. 

Tai buvo tokia pat juodo glaisto piramidėlė, kaip ta ant rašo- 
mojo stalo. Pasidėjęs ant delno Holmsas atnešė ją prie lempos. 

— Jūsų svečias, kaip matote, paliko pėdsakų ne tik svetainėje, 
bet ir miegamajame, pone Soumsai. 

— Ko jam čia reikėjo? 

— Man regis, tai visiškai aišku. Jūs atėjote ne iš tos pusės, 
iš kurios jis tikėjosi, ir jis pajuto tai, kai buvote jau prie pat durų. 
Kas jam beliko veikti? Jis čiupo savo daiktus ir spruko į miega- 
mąjį norėdamas pasislėpti. 

— Viešpatie maloningas, pone Holmsai, nejaugi jūs norite 
pasakyti, kad per visą tą laiką, kol aš kalbėjausi su Benisteriu 

šitame kambaryje, tas nenaudėlis tūnojo miegamajame, o mudu. 
niekc nežinojome. 

— Man taip atrodo. 

— Betgi galėjo būti ir kitaip, pone Holmsai. Nežinau, ar jūs. 
atkreipėte dėmesį į mano miegamojo langą? 
vyrių, tokio dydžio, kad žmogus išlįstų. 

— Visiškai teisingai. Tas langas į kiemo kampą, taigi vienos. 
jo dalies iš kiemo pusės nematyti. Nusikaltėlis galėjo įlįsti į mie- 
gamaąjį, palikti ten savo pėdsakų, iš ten ateiti į svetainę ir pa- 
galiau, radęs neužrakintas duris, pro jas pabėgti. 

Holmsas nekantriai papurtė galvą. 

— Galvokim blaiviai,— tarė jis.— Kiek supratau iš jūsų Žo-- 
džių, šiais laiptais naudojasi trys studentai, kurie paprastai eina 
pro jūsų duris. 

— Taip, trys studentai. 

— Ir visi trys laikys šį egzaminą? 

— Taip. 

— Ar yra pagrindo kurį nors įtarti labiau negu kitus. 

Soumsas valandėlę pagalvojo. 

— Klausimas labai delikatus,— pasakė jis.— Nesinorėtų ko: 
nors įtarti be įrodymų. 

— Ar vis dėlto yra kokių įtarimų. Pasakykite juos, o aš pasi- 
rūpinsiu įrodymais. 

— Tuomet aš keliais žodžiais apibūdinsiu visus tris gyvento- 
jus. Tiesiog virš manęs gyvena Gilkristas, labai gabus studentas: 
ir puikus sportininkas, žaidžia koledžo regbio ir kriketo komando- 
se, užėmė pirmą vietą lenktynių su kliūtimis ir šuolių į tolį rung- 
tynėse. Labai šaunus vaikinas. Jo tėvas — liūdnai pagarsėjęs se- 
ras Džeibzas Gilkristas — visiškai nusigyveno lošdamas arklių: 
lenktynėse. Sūnus liko be skatiko, bet yra labai darbštus ir parei- 
gingas. Jis daug pasieks. 

Trečiame aukšte gyvena indas Daulatas Rasas. Tai ramus, už- 
daras vaikinas, kaip ir daugumas indų. Jis sėkmingai studijuoja,. 
nors graikų kalba — silpnoji jo vieta. Dirba atkakliai ir metodiš- 
kai. 

Pačiame viršuje — Mailso Maklareno kambarys. Kai rimtai. 
dirba, jo rezultatai kuo puikiausi. Tai vienas iš gabiausių univer- 
siteto studentų, bet kaprizingas, lengvapėdis ir be jokių principų. 
Pirmame kurse vos nebuvo išvarytas už kažkokią negražią istoriją 

su kortomis. Visą semestrą dykinėjo, užtat dabar tikriausiai labai 
bijo egzamino. 

— Vadinas, jūs įtariate jį? 

— Nedrįsčiau šito tvirtinti. Bet iš visų trijų jis galbūt įtarti- 
niausias. 

— Tikriausiai. Na, o dabar, pone Soumsai, supažindinkite mus 
su savo tarnu Benisteriu. 

Benisteris buvo neaukštas, gal kokių penkiasdešimties metų 
žmogelis, gerokai pražilęs, išblyškusiu glotniai skustu veidu. Jis 
„dar nebuvo visiškai atsitokėjęs po netikėto sukrėtimo, sutrikdžiu- 
sio įprastą jo gyvenimo eigą. Putlus jo veidas nervingai trūkčiojo, 
rankos drebėjo. 

— Mes bandome išnarplioti šitą nemalonią istoriją, — pareiškė 
j0 šeimininkas. 

— Taip, sere. 

— Jei neklystu,— pasakė Holmsas, — tai jūs palikote duryse 
raktą? 

— Taip, sere. 

— Ar nekeista, kad tai įvyko kaip tik tą dieną, kai kambaryje 
"buvo tokie svarbūs popieriai? 

— Taip, sere, be galo nemalonu. Bet aš kartais ir anksčiau 
"užmiršdavau raktą. 

— Kada jūs jėjote į kambarį? 

— Apie pusę penktos. Tuo metu paprastai ponas Soumsas ge- 
1ia arbatą. 

— Kiek laiko čia išbuvote? 

— Pamatęs, kad jo nėra, tučtuojau išėjau. 

— Ar pažvelgėte į tuos popierius ant stalo. 

— Ne, sere, tikrai ne. 

— Kodėl palikote raktą duryse? 

— Laikiau padėklą su arbata. Maniau, tuoj pat grįšiu rakto. 
Bet užmiršau. 

— Ar duryse yra spyruoklinė spyna? 

— Ne, sere. 

— Vadinasi, jos buvo atdaros visą laiką? 

— Taip, sere. 

— Ir iš kambario kas nors galėjo išeiti? 

— Taip, sere. 

— Ar labai susijaudinote, kai ponas Soumsas grįžo ir pašaukė 


— Taip, sere. Tokio dalyko niekada nebuvo atsitikę per visus 
mano darbo metus. Aš vos nenualpau, sere. 

— Suprantama. Kur jūs buvote, kai pasijutote blogai. 

— Kur buvau, sere? Štai čia, prie durų. 

— Keista, kad jūs atsisėdote į tą krėslą ten kampe, o ne į tą, 
kuris arčiau. 

— Nežinau, sere, man buvo vis tiek pat, kur atsisėsiu. 

— Manau, kad jis išties mažai tenutuokė, kas dėjosi, pone 
Holmsai. Jis atrodė baisiai — mirtinai išblyškęs. 

— Kiek čia išbuvote, kai išėjo šeimininkas? 

— Gal kokią minutę. Tuomet užrakinau duris ir grįžau į savo 
kambarį. 

— Ką jūs įtariate? 

— Ak, nedrįsčiau ką nors įtarti, sere. Netikiu, kad šiame uni- 
versitete būtų nors vienas džentelmenas, sugebantis iš tokio poel- 
gio gauti naudos. Ne, sere, negaliu tuo patikėti. 

— Dėkoju, tai viskas, — tarė Holmsas.— Beje, dar vienas klau- 
simas. Ar kuriam nors iš tų trijų džentelmenų, kuriems. patarnau- 
jate, prasitarėte apie šį nemalonumą? 

— Ne, sere, niekam. | 

— Ar matėte kurį nors iš jų? 

— Ne, sere. | 

— Labai gerai. Dabar, pone Soumsai, jei leisite, apžiūrėsime 
kiemą. 

Trys geltoni kvadratai švietė virš mūsų tirštėjančiose sute- 
mose. 

— Visi trys paukšteliai tupi savo lizdeliuose,— žvelgdamas į 
viršų, pasakė Holmsas.— Ogi čia kas? Vienas kažko nerimsta. 

Tai buvo indas, kurio tamsus siluetas staiga pasirodė nuleistos 
užuolaidos fone. Jis skubiai žingsniavo ten ir atgal po kambarį. 

— Norėčiau žvilgtelėti į visus tris,—tarė Holmsas.— Ar būtų 
galima? | 

— Nieko nėra lengvesnio,— atsakė Soumsas.— Šis pastatas 
seniausias koledže, ir įprasta, kad lankytojai nori jį apžiūrėti. Ei- 
me, aš pats jus nuvesiu. 

— Prašyčiau neminėti jokių pavardžių! — paprašė Holmsas, 
mums beldžiantis į Gilkristo duris. 

Jas atidarė aukštas, lieknas, šviesplaukis vaikinas ir išgirdęs 
mūsų apsilankymo tikslą pakvietė užeiti. Kambarys iš tikrųjų 
buvo įdomus viduramžių architektūros pavyzdys. Holmsą taip 

"sužavėjo viena detalė, kad ji panoro ją nusibraižyti savo užrašų 
'knygelėje. Nulaužęs pieštuką, turėjo pasiskolinti kitą iš šeimininko 
ir galiausiai pasiprašė peilio nusmailinti savo pieštukui. Tokia 
pat įdomi istorija atsitiko ir indo kambariuose. Šis tykus, neaukš- 
tas, kumpanosis vaikinas įtariamai žvilgčiojo į mus ir aiškiai 
apsidžiaugė, kai Holmsas baigė savo architektūros studijas. Nepa- 
stebėjau, kad per šiuos du apsilankymus Holmsas būtų aptikęs 
įkaltį, kurio ieškojo. Užeiti pas trečią studentą nepavyko. Mums 
pasibeldus, jis ne tik neatidarė durų, bet dar prapliupo burnoti 
visokiausiais žodžiais. 

— Man nusispjauti, kas jūs tokie! — piktu balsu riaumojo jis.— 
Rytoj egzaminas, ir niekam neleisiu manęs trukdyti. 

— Storžievis! — iš pykčio paraudęs. sušuko mūsų vadovas, kai 
lipome laiptais žemyn.— Be abejo, jis nežinojo, kad tai aš bel- 
džiausi. Bet vis tiek labai nemandagiai pasielgė, o tokiomis ap- 
linkybėmis dar ir įtartinai. 

Holmsas reagavo gan keistai. 

— Ar negalėtumėte tiksliai pasakyti, koks jo ūgis? — paklau- 
sė jis. 

— Tiesą sakant, pone Holmsai, tiksliai pasakyti negalėčiau. 
Jis aukštesnis už indą, bet žemesnis už Gilkristą. Maždaug kokių 
penkių pėdų ir šešių colių. 

— Tai labai svarbu,— pasakė Holmsas.— O dabar, pone Soum- 
sai, labanakt. 

Mūsų vadovas iš nuostabos ir baimės suriko: 

— Dieve maloningas, ponė Holmsai, nejaugi jūs mane palik- 
site taip staiga! Jūs, man regis, ne visai suprantate, kokia sunki 
dabar padėtis. Rytoj egzaminas. Šįvakar aš būtinai turiu ką nors 
ryžtingai veikti. Negaliu leisti, kad įvyktų egzaminas, jei kažkas 
susipažino su tekstu. Reikia rasti kokią nors išeitį. 

— Palikite viską taip, kaip yra. Aš užeisiu rytoj anksti rytą, 
ir viską aptarsime. Gal ligi to laiko man paaiškės, kaip veikti 
toliau. O dabar nieko nesiimkit — ničnieko. 

— Gerai, pone Holmsai. 

— Ir būkit visiškai ramus. Tikriausiai rasim išeitį iš šios pa- 
dėties. Tą juodo molio gumulėlį ir. pieštuko drožlės aš pasiimsiu. 
Sudie! 2 
Išėję į kiemą, vėl pažvelgėme į langus. Indas vis dar žings- 
niavo po kambarį. Kitų nėsimatė. 


310 


— Na, Votsonai, ką jūs apie tai manote? — paklausė Holmsas,. 
kai išėjome į gatvę.— Visiškai kaip laisvalaikio žaidimas — to-- 
kusas su trim kortom, ar ne? Štai trys vyrai. Turi būti vienas iš 
jų. Rinkitės. Kuris, jūsų manymu? 

— Tas nepraustaburnis viršutiniame aukšte. Jo reputacija pras- 
čiausia. Bet tas indas irgi įtartinas. Ko jis visąlaik žingsniuoja 
po kambarį? 

— Čia nieko ypatingo. Daug kas taip daro mokydamasis ką 
nors atmintinai. 

— O ko jis taip keistai žvilgčiojo į mus? 

— Tr jūs taip žvilgčiotumėt, jei egzamino išvakarėse, kai 
brangi kiekviena minutė, pas jus užgriūtų kažkokie nepažįstami. 
dykinėtojai. Ne, aš čia nieko neįžiūriu. Neprikibsi nei prie pieš- 
tukų, nei prie peilių. Man neduoda ramybės kitas žmogus. 

— Kas? 

— Nagi Benisteris, tarnas. Kokį vaidmenį jis suvaidino šioje 
istorijoje? 

— Man jis pasirodė visiškai padorus žmogus. 

— Man taip pat. Štai čia ir galvosūkis. Kodėl visiškai padorus 
žmogus... Aha, ten didžioji kanceliarinių prekių krautuvė. Nuo jos. 
ir pradėsime paieškas. 

Mieste buvo vos keturios šiek tiek padoresnės kanceliarinių 
prekių krautuvės, ir kiekvienoje Holmsas rodydavo pieštuko drož- 
les ir klausdavo, ar nėra čia tokių pieštukų. Visur atsakyda- 
vo, kad tokį pieštuką galima užsakyti, bet jis neiprasto dy- 
džio ir retai kada parduodamas. Mano bičiulis, regis, nelabai 
nusiminė dėl savo nesėkmės, tik gūžtelėjo pečiais pusiau juokais, 
pusiau apgailestaudamas. | 

— Nepasisekė, mielasis Votsonai. Geriausias ir svarbiausias 
įkaltis nieko nepaaiškino. Bet neabejoju, kad ir be jo sugebėsim 
viską išnarplioti. Viešpatie! Jau beveik devynios, mielas bičiuli, 
o šeimininkė berods kažką prasitarė apie žalius žirnelius pusę 
aštuonių. Žiūrėkit, Votsonai, kad dėl nuolatinio rūkymo ir įpročio 
amžinai vėluotis pietų, nebūtų atsakytas butas jums, o kartu ir 
man. Būtų nemalonu, ypač dabar, kol dar neištyrėm tos istorijos 
su nervingu dėstytoju, išsiblaškiusiu tarnu ir trimis uoliais stu- 
dentais. 

Nors Holmsas tą dieną daugiau neprisiminė šios istorijos, 
bet po mūsų pavėluotų pietų jis dar ilgai sėdėjo paskendęs min- 

tyse. Aštuntą ryto, kai buvau tik ką apsirengęs, jis atėjo į mano 
kambarį. 

— Na, Votsonai,— tarė jis,— laikas vykti į Šventojo Luko ko- 
ledžą. Ar galėtumėt apsieiti be pusryčių? 

— Zinoma. 

— Soumsas sėdės kaip ant žarijų, kol neišgirs iš mūsų ko nors 
gero. 

— O ar jūs turit jam gerų žinių? 

— Manau, jog turiu. 

— Jūs padarėte išvadas? 

— Taip, mielasis Votsonai, aš išsprendžiau šitą galvosūkį. 

— Nejaugi radote naujų įkalčių? 

— Taip! Ne veltui šiandien išsiritau iš lovos vos švintant, šeštą 
valandą. Darbavausi ištisas dvi valandas ir sukoriau ne mažiau 
kaip penkias mylias. Štai, pažiūrėkite! 

Jis ištiesė ranką. Ant delno gulėjo trys juodo lipnaus molio 
piramidės. 

— Betgi vakar, Holmsai, jūs turėjote tiktai dvi. 

— O šįryt prisidėjo dar viena. Nesunku įrodyti, kad pirmosios 
ir antrosios piramidės kilmė ta pati kaip ir trečiosios. Ar ne, Vot- 
sonai? Na, eime, laikas baigti mūsų draugo Soumso kančias. 

Ir iš tikrųjų nelaimingasis dėstytojas, mums atėjus, atrodė 
apverktinai. Po keleto valandų turėjo prasidėti egzaminas, o jis 
vis dar buvo neapsisprendęs, ar paskelbti tai, kas įvyko, ar leisti 
nusikaltėliui dalyvauti varžybose dėl tokios solidžios stipendijos. 
Iš susijaudinimo jis negalėjo nustygti vietoje ir pamatęs Holmsą 
puolė prie jo išskėstomis rankomis. 

— Ačiū Dievui, kad atėjote! Bijojau, jog, netekęs vilties, jūs 
metėte šį reikalą. Ką daryti? Ar pradėti egzaminą? 

— Būtinai pradėkite. 

— Bet tas niekšas... 

— Jis nedalyvaus. 

— Ar žinote, kas jis? 

— Manau, jog žinau. O kad ši istorija neiškiltų aikštėn, savo 
jėgomis organizuosime ką nors panašaus į nedidelį karo lauko 
teismą. Jūsų, Soumsai, prašau sėsti tenai! O jūs, Votsonai,— čia! 
Aš atsisėsiu į krėslą viduryje. Manau, dabar atrodome pakanka- 
mai įspūdingai ir priversime nusikaltusią sielą pabūgti: Malonė- 
kite paskambinti tarnui. 

Įėjo Benisteris ir susigūžė iš nuostabos ir baimės, išvydęs tokį 
būrį teisėjų. 

— Prašom uždaryti duris,-—- paliepė Holmsas.— O dabar, Be- 
nisteri, malonėkit pasakyti visą tiesą apie vakarykštį įvykį. 

Benisteris išblyško it popierius. 

— Aš viską jums pasakiau, sere. 

— Ir nieko nebegalit pridėti? 

— Visiškai nieko, sere. 

— Na, ką gi, tuomet aš jums išdėstysiu savo spėliojimus. Va- 
kar, sėsdamas į aną krėslą, jūs norėjote paslėpti kažkokį daiktą, 
kuris būtų galėjęs išduoti nekviestąjį svečią, ar ne? 

Benisterio veidas visiškai persimainė. 

— Ne, sere, tikrai ne. 

— Tai tik spėliojimai,— švelniai pasakė Holmsas.— Atvirai pri- 
sipažįstu, jog negalėčiau to įrodyti. Bet tas spėliojimas visiškai 
pagrįstas: juk tuo momentu, kai ponas Soumsas buvo nusisukęs, 
jūs išleidote žmogų, kuris buvo pasislėpęs miegamajame. 

Benisteris aplaižė sukepusias lūpas. 

— Ten nieko nebuvo, sere. 

— Apgailestauju tai girdėdamas, Benisteri. Ligi šiol jūs galbūt 
kalbėjote tiesą, bet dabar, be abejo, pamelavotę. 

Tarno veidas pasidarė niūrus ir atžarus. 

— Ten nieko nebuvo, sere. 

— Nagi, Benisteri, ar tikrai nebuvo? 

— Taip, sere, nieko. 

— Vadinasi, jūs negalit pasakyti mums nieko naujo. Prašom 
neišeiti iš kambario. Stovėkite ten, prie miegamojo durų. O da- 
bar, Soumsai, norėčiau paprašyti, kad jūs nueitumėte pas jaunąjį 
Gilkristą ir pakviestumėte jį ateiti čionai. 

Po valandėlės dėstytojas grįžo kartu su savo studentu. Tai 
buvo gražaus stoto jaunuolis, aukštas, lieknas, žvitrus, spyruok- 
liuojama eisena, maloniu ir atviru veidu. Susirūpinusiomis mėly- 
nomis akimis jis apžvelgė mus visus, ir galiausiai neslepiamo 
išgąsčio apimtas jo žvilgsnis sustingo ties kampe stovinčiu Benis- 
teriu. 

*— Uždarykite duris,— paliepė Holmsas.— Taigi, pone Gilkris- 
tai, mes esame penkiese, ir niekas niekada neturi sužinoti, apie ką 
čia bus kalbama. Galime būti visiškai atviri. Norėtume žinoti, 
pone Gilkristai, kaip jūs, būdamas doras žmogus, vakar galėjote 
taip pasielgti? 

Nelaimingasis jaunuolis susvirduliavo ir metė kupiną išgąsčio 
ir priekaištų žvilgsnį į Benisterį. 

— Ne ne, pone Gilkristai, aš neprasitariau nė žodžiu, nė vienu 
žodeliu! — sušuko tarnas. | 

— Taip, tiesa. Bet jūs prasitarėte dabar,— pareiškė Holmsas. 
— Taigi, sere, po Benisterio žodžių, kaip matot, jūsų padėtis tapo 
beviltiška, ir jums belieka atvirai prisipažinti. 

Gilkristo veidas persikreipė, ir valandėlę jis bandė tvardytis, 
bet čia pat puolė ant kelių prie stalo ir užsidengęs veidą ranko- 
mis prapliupo pašėlusiai raudoti. 

— Nusiraminkit, nusiraminkit,— švelniai prašneko Holmsas, — 
žmogui būdinga klysti, ir, be abejo, niekas nepavadins jūsų už- 
kietėjusiu nusikaltėliu. Galbūt jums bus lengviau, jei aš papasa- 
kosiu ponui Soumsui, kas įvyko, o jūs tik mane pataisysite, jei aš. 
suklysiu. Gerai? Na na, neatsakykite, jeigu jums sunku. Klausy- 
kite ir žiūrėkite, kad aš kur nors jums neprasikalsčiau. 

Man viskas pradėjo aiškėti nuo to momento, pone Soumsai,. 
kai jūs pasakėte, jog niekas, net Benisteris, negalėjo žinoti, kad. 
korektūra yra jūsų kambaryje. Spaustuvininkas, be abejo, atkri- 
to — jis galėjo peržiūrėti korektūrą savo įstaigoje. Indą aš taip 
pat atmečiau. Jeigu korektūra buvo susukta į rulonėlį, jis galėjo: 
ir nežinoti, kas ten yra. Antra vertus, beveik neįmanomas toks 
sutapimas, kad svetimas žmogus įeitų į kambarį kaip tik tuomet, 
kai ant stalo guli egzaminų tekstas. Aš atmečiau tokią galimybę. 
Vadinasi, žmogus, kuris įėjo į kambarį, žinojo, kad tas tekstas ten 
yra. Kaip jis tai sužinojo? 

Priėjęs prie jūsų namo, apžiūrėjau langą. Mane pralinksmino 
jūsų spėjimas, kad aš įtariu kažką galint įsibrauti pro langą patį 
vidudienį, matant gyvenantiems priešais. Tokia mintis absurdiška. 
Aš tik norėjau nustatyti, kokio ūgio turėtų būti žmogus, kad, ei-- 
damas pro. šalį, pamatytų, kokie popieriai guli ant rašomojo stalo. 
Esu šešių pėdų ir tik pasistiebęs galėjau pamatyti. Už mane že- 
mesnis žmogus nebūtų matęs. Taigi turėjau pagrindo manyti, jog: 
reikia atkreipti dėmesį į tą studentą, kuris iš visų trijų yra aukš- 
čiausias. | 

Įėjęs vidun, pastebėjau staliuką prie lango ir išdėsčiau jums. 
savo spėliones. Apie rašomąjį stalą nieko pasakyti negalėjau tol, 
kol jūs prasitarėte, kad Gilkristas dalyvauja šuolių į tolį varžybo- 
se. Staiga man viskas paaiškėjo, tereikėjo keleto patvirtinančių: 
įrodymų, kuriuos netrukus: ir radau. 

Vadinasi, viskas vyko štai taip. Tas jaunuolis praleido dieną 
sporto aikštelėje treniruodamasis šuolius į tolį. Grįžo nešinas spor- 
tiniais batais, kurie, kaip žinote, turi keletą smailių kapliukų. 
Būdamas labai aukštas, pro jūsų langą eidamas pamatė tuos po- 
pierius, susuktus į rulonėlį, ir sumojo, kas tai galėtų būti. Nieko 
blogo nebūtų įvykę, jei, eidamas pro jūsų duris, nebūtų pastebėjęs 
išsiblaškiusio tarno palikto rakto. Jį apėmė nenugalimas noras 
užsukti vidun ir pažiūrėti, ar ten tikrai korektūra. Tai buvo visai 
nepavojinga: jis galėjo apsimesti, kad užėjo pas jus ko nors pa- 
klausti. 

Pamatęs, kad tai tikrai korektūra, jis neatsispyrė pagundai. 
Batus padėjo ant rašomojo stalo. O ką jūs padėjote ant kėdės 
prie lango? 

— Pirštines,— atsakė jaunuolis. 

Holmsas pergalingai pažvelgė į Benisterį. 

— Taigi pirštines padėjo ant kėdės ir atsisėdęs prie mažojo 
staliuko ėmė perrašinėti korektūrą. Tikėjosi, kad dėstytojas grįš 
pro pagrindinius vartus, ir jis pastebės jį. Tačiau, kaip žinome, 
ponas Soumsas grįžo pro šoninius vartelius. Staiga prie pat durų 
pasigirdo jo žingsniai. Pabėgti buvo neįmanoma. .Užmiršęs pirš- 
tines, jis pasičiupo batus ir smuko į miegamąjį. Matote, įbrėžimas 
ant stalo nuo čia vos matyti, bet iš miegamojo pusės daug gi- 
lesnis. Tai įtikinamai rodo, kad batas buvo traukiamas šita kryp- 
timi ir nusikaltėlis pasislėpė miegamajame. Kapliuką aplipusi 
žemė liko ant stalo, o kitas gumulėlis atšoko ir nukrito ant grindų 
miegamajame. Belieka pridurti, kad šįryt aš nuėjau į sporto aikš- 
tę ir pamačiau, kad šuolių į tolį aikštelės gruntas — lipnus tamsus 
molis. Paėmiau truputį to molio kartu su rausvomis pjuvenomis, 
kuriomis pabarstyta žemė, kad šuolininkai nepaslystų. Ar aš tei- 
singai papasakojau, pone Gilkristai? 

Studentas atsitiesė. 

— Taip, sere teisingai, — atsakė jis. 

— Dieve mano! Nejaugi neturite ko pridurti? — sušuko Soum- 
sas. 

— Taip, sere, turiu, bet mane visiškai pritrenkė ir suglumino 
šitas gėdingas demaskavimas. Nemiegojau visą naktį ir paryčiui 
parašiau jums, pone Soumsai, laišką. Dar nežinodamas, kad mano 
nusikaltimas atskleistas. Štai jis. Ten parašyta: Aš nusprendžiau 
nelaikyti egzamino. Neseniai gavau pasiūlymą tarnauti karininku 
Rodezijos policijoje ir tučtuojau išvykstu į Pietų Afriką. 

— Man malonu girdėti, kad neketinote pasinaudoti tokio ne- 
garbingo poelgio vaisiais,— pasakė Soumsas.— Tačiau kas paska- 
tino jus pakeisti savo nuomonę? 

Gilkristas parodė į Benisterį. 

— Stai šis žmogus atvedė mane į tiesos kelią, — tarė jis. 

— Paklausykit, Benisteri,— prašneko Holmsas.— Iš visko, ką. 
aš pasakiau, aišku, kad tik jūs galėjote išleisti tą jaunuolį, nes. 
likote čia vienas kambaryje ir išeidamas turėjote užrakinti duris. 
Pasprukti pro langą juk buvo neįmanoma. Gal galėtumėte at- 
skleisti mums paskutinį šios paslaptingos istorijos puslapį ir pa- 
aiškinti, kodėl taip padarėte. 

— Viskas labai paprasta žinant aplinkybes, bet jų atspėti ne-- 
galėjo net toks protingas žmogus kaip jūs. Kadaise, sere, aš. 
tarnavau liokajumi pas senąjį Džeibzą Gilkristą, šito jauno džen- 
telmeno tėvą. Kai seras Gilkristas nusigyveno, pradėjau tarnauti 
šitame koledže, bet. niekada neužmiršau savo senojo šeimininko, 
kuris buvo visiškai sužlugdytas. Prisimindamas senus laikus, aš. 
saugojau jo sūnų. Taigi, sere, kai vakar, paskelbus aliarmą, 
atėjau į šitą kambarį, pirmiausia. išvydau ant kėdės gulinčias 
rusvas pono Gilkristo pirštines. Iškart jas pažinau ir viską supra- 
tau. Jei ponas Soumsas jas būtų pamatęs, tuomet viskas būtų bu- 
vę baigta. Taigi aš klestelėjau ant tos kėdės ir nė krust iš vietos, 
kol ponas Soumsas išėjo ieškoti jūsų. Tuo metu iš miegamojo 
išeina mano jaunasis šeimininkas, kurį kadaise supdavau ant ke- 
lių, ir viską prisipažįsta. Kaip, sere, galėjau jam nepadėti? Aš: 
kalbėjau su juo taip, kaip būtų kalbėjęs ,velionis jo tėvas, ir aiš- 
kinau, kad iš tokio poelgio nieko gero nesulauks. Ar galima mane 
už tai smerkti, sere? 

— Žinoma, negalima,— nuoširdžiai pareiškė Holmsas ir atsi- 
stojo.— Taigi, Soumsai, jūsų reikalas sutvarkytas, o mūsų laukia 
pusryčiai namuose. Eime, Votsonai. Tikiuosi, sere, Rodezijoje jūsų 
laukia puiki karjera. Sykį jūs suklupote. Bet manau, kad ateityje 
aukštai iškilsite. | 

PENSNE SU 
AUKSINIAIS APSODAIS 


Žvelgdamas į tris didžiulius tomus užrašų apie mūsų veiklą 
1894 metais, turiu pripažinti, jog iš tokios gausybės medžiagos 
man labai sunku atrinkti tuos atvejus, kurie būtų patys įdomiausi 
ir kartu geriausiai atskleistų ypatingus mano bičiulio sugebėji- 
mus. Verčiant puslapį po puslapio, mano žvilgsnis sustoja ties 
bjauria istorija apie raudonąją siurbėlę, arba apie siaubingą ban- 
kininko Krosbio mirtį. O štai čia aprašyta tragedija, įvykusi Edl- 
tone, ir nedidelis radinys sename britų pilkapyje. Garsioji Smi- 
to—Mortimerio palikimo byla taip pat priklauso šiam laikotarpiui, 
kaip ir Jurė, įvykdžiusio žmogžudystę Bulvaruose, sekimas bei su- 
ėmimas, už kurį Holmsas gavo padėkos laišką iš Prancūzijos pre- 
zidento ir Garbės legiono ordiną. Visi šie įvykiai sudomintų skai- 
tytoją, bet, mano manymu, nė vienas iš jų nėra toks įdomus visais 
atžvilgiais kaip atsitikimas Joksli Old Pleise. Turiu omeny ne 
tik tragišką jaunojo Viloubio Smito mirtį, bet ir tolesnius įvykius, 
kurie atskleidė tokius netikėtus nusikaltimo motyvus. 

Tai atsitiko pašėlusiai audringą naktį lapkričio pabaigoje. 
Mudu su Holmsu visą vakarą tylėdami sėdėjome savo kambaryje. 
Holmsas su stipria lupa bandė įskaityti pirminį įrašą palimpses- 
te *, o aš. įsigilinau į neseniai išleistą chirurgijos traktatą. Lau- 
ke, Beikerio gatvėje, ūžavo vėjas, o lietus negailestingai plakė 
langus. Ar ne keista? Mes gyvename pačiame Londono centre, 
iš visų pusių dešimties mylių spinduliu supami žmogaus rankų 
statinių, tačiau esame gamtos jėgų nelaisvėje ir suvokiame, jog, 
palyginti su milžiniška stichijos galybe, visas Londonas yra tik 
kurmiarausių knibždantis laukas. Aš priėjau prie lango ir pažvel- 
giau į tuščią gatvę. Vienur kitur ant šlapio grindinio ir blizgančių 
šaligatvių žybčiojo gatvės žibintų šviesa. Vieniša karieta, įsukusi 
iš Oksfordo gatvės, šlepsėjo per balas. 


* Pergamentas, arba papirusas, naudojamas rašymui antrą kartą. 

— Visa laimė, Votsonai, kad tokią naktį mums niekur nereikia 
eiti, — prašneko Holmsas, padėjęs lupą ir suvyniojęs palimpses- 
tą.— Šiuo prisėdimu užteks. Toks darbas labai vargina akis. Kaip 
suprantu, tai tik penkioliktojo amžiaus antrosios pusės kažkokios 
abatijos sąskaitos. Palaukit, palaukit! O kas gi ten? 

Per vėjo šniokštimą pasigirdo arklio kanopų bildesys, o paskui 
rato džerškimas į šaligatvio kraštą. Matyt, prie durų S JB ka- 
rieta, kurią mačiau važiuojant. 

— Ko jam reikia? — sušukau pamatęs iš karietos lipant Žmo- 
gų. | 
— Ko jam reikia? Jis nori pasimatyti su mumis. O mudviem, 
vargšeli Votsonai, reikia apsiaustų, šalikų, kaliošų — visko, ką 
sugalvojo žmogus, kad galėtų grumtis su tokiu oru. Tačiau lukte- 
lėkit! Karieta nuvažiuoja. Taigi yra vilties. Jei jis būtų norėjęs 
mus vežtis, nebūtų paleidęs karietos. Nubėkit į apačią, drauguži, 
ir atidarykit duris, nes visi padorūs žmonės jau seniai miega. 

Lempos šviesa krito ant mūsų vidurnakčio svečio veido, ir aš 
iškart jį pažinau. Tai buvo jaunasis Stenlis Hopkinsas, teikian- 
tis vilčių detektyvas, kurio tarnybine karjera jau buvo susidomė- 
įęs Holmsas. 

— Ar jis namie? — susirūpinęs paklausė Hopkinsas. 

— Namie, namie, sere,— atsiliepė Holmso balsas iš viršaus.— 
Tikiuosi, neketinat tokią naktį mūsų kur nors tempti. 

Seklys užlipo į viršų. Lempos šviesoje jo lietpaltis tiesiog 
žvilgėte žvilgėjo. Kol Holmsas pakurstė židinį, aš padėjau Hop- 
kinsui nusivilkti. 

— Prašom, mielasis Hopkinsai, pasišildyti kojas prie ugnies, — 
tarė jis.— Štai cigaras, o mūsų daktaras turi gerų vaistų nuo 
tokio oro kaip šiąnakt — karštas vanduo su citrina. Matyt, atsitiko 
kas nors svarbaus, kad atskubėjote per baisią vėtrą. 

— Iš tikrųjų, pone Holmsai. Tai bent dienelė buvo, patikėkit! 
Ar skaitėte šviežiausias naujienas apie Jokslio bylą? 

— Šiandien skaitinėjau tik penkioliktojo amžiaus naujienas. 

— Parašyta tik viena pastraipa ir tiek primeluota, kad jūs 
nieko nepraradote. Prisipažinsiu, jog nesėdėjau sudėjęs rankų. 
Jokslis yra Kente, dešimt mylių nuo Četemo ir trys nuo geležin- 
kelio. Gavau telegramą penkiolika po trijų, nuvykau į Jokslį 
penktą, viską apžiūrėjau, paskutiniu traukiniu grįžau į Londoną 
ir iš Čering Kroso stoties atlėkiau tiesiai pas jus. 

— Taigi, jums ta byla, matyt, ne visai aiški. 

— Ne visai aiški? Aš nieko nesuprantu. Man, regis, su tokia 
painiava niekad neteko susidurti, nors iš pradžių atrodė, kad 
viskas labai paprasta ir aišku. Nėra nusikaltimo motyvų, pone 
Holmsai. Štai kas man kelia nerimą: nėra jokių motyvų! Žmogus 
nužudytas, to negalima paneigti, bet negaliu suprasti, kas ir dėl 
ko troško jo mirties. 

Holmsas užsirūkė ir atsilošė krėsle. 

— Papasakokite,— paprašė jis. 

— Faektus žinau kuo smulkiausiai,— pradėjo Stenlis Hopkin- 
sas,— bet man reikia suvokti, ką jie reiškia. Mano supratimu, 
istorija štai kokia. Prieš keletą melų šį užmiesčio namą, Joksli 
Ould Pleisą, išsinuomojo vienas senyvas žmogus, vadinamas pro- 
fesoriumi Koremu. Profesorius — visiškas ligonis. Pusę laiko jis 
praguli lovoje, o kitą pusę arba klibikščiuoja su lazdele aplink 
namą, arba sodininkas vežioja jį vežimėliu po parką. Kaimynai 
jį mėgsta ir lanko, aplinkiniai mano esant mokytą žmogų. Jo 
šeimyna — tai pagyvenusi ekonomė ponia Marker ir tarnaitė Sju- 
zena Tarlton. Jų reputacija kuo puikiausia, ir jos gyvena tenai 
nuo to laiko, kai profesorius įsikūrė tame name. Profesorius rašo 
kažkokį mokslo darbą. Prieš metus jis nutarė pasisamdyti sek- 
xetorių. Pirmieji du buvo niekam tikę, bet trečiasis, Viloubis Smi- 
tas, visiškai jaunas, ką tik baigęs universitetą, buvo kaip tik toks, 
kokio ir reikėjo šeimininkui. Rytais sekretorius užrašinėdavo viską, 
ką diktuodavo profesorius, o vakarais rinkdavo medžiagą, rei- 
kalingą kitos dienos darbui. Apie jį nebuvo kalbama nieko blogo 
nei tada, kai mokėsi Apingeme, nei kai studijavo Kembridže. Aš 
peržiūrėjau to Viloubio Smito charakteristikas, iš kurių matyti, 
kad jis visada buvo padorus, ramus, darbštus vaikinas ir ne- 
turėjo jokių silpnybių. Ir štai šis jaunuolis šįryt mirė profesoriaus 
kabinete tokiomis aplinkybėmis, kurios neabejotinai rodo įvykus 
žmogžudystę. | 

Už langų švilpė ir kaukė vėjas. Mudu su Holmsu pasislinkome 
arčiau prie židinio, klausydamiesi lėtai ir nuosekliai jaunojo ins- 
pektoriaus pasakojamos įdomios istorijos. 

— Apieškokite visą Angliją,— tęsė jis, — ir niekur nerasite už- 
daresnės žmonių grupelės, visiškai atsiribojusios nuo išorinės 
Įtakos. Profesorius pasinėręs į savo darbą, jam daugiau niekas 
nerūpi. Jaunasis Smitas su niekuo kaimynystėje nebuvo pažįsta- 
inas ir gyveno panašiai kaip ir jo šeimininkas. Abi moterys abe- 
jingos viskam, kas dedasi už namo sienų. Sodininkas Mortimeris, 

kuris stumdo vežimėlį, — senas kareivis pensininkas, Krymo karo 
veteranas, nepaprastai doras žmogus. Jis gyvena ne pačiame na- 
me, o trijų kambarių kotedže kitame sodo gale. Tai vieninteliai 
žmonės, gyvenantys Joksli Ould Pleise. Tačiau reikia pasakyti, 
kad už-šimto jardų nuo sodo vartų eina plentas iš Londono į 
Četemą. Vartai uždaryti skląsčiu, todėl prašaliečiui visai nesunku 
jeiti vidun. 

Dabar norėčiau išdėstyti Sjuzenos Tarlton, vienintelio asmens, 
galinčio ką nors pasakyti apie šią istoriją, parodymus. Rytą tarp 
vienuoliktos ir dvyliktos ji kabino užuolaidas viršutiniame mie- 
gamajame, kurio langai fasado pusėje. Profesorius Koremas dar 
gulėjo, nes jis retai kada atsikelia prieš vidurdienį, jei oras blo- 
gas. Ekonomė darbavosi virtuvėje. Viloubis Smitas buvo savo 
miegamajame, kuris yra kartu ir jo darbo kambarys, bet tarnaitė 
girdėjo, kaip jis ėjo koridoriumi ir nulipo Žemyn į kabinetą, esantį 
kaip tik po miegamuoju, kur ji kabino užuolaidas. Nors tarnaitė 
nematė, bet įsitikinusi, jog tai tikrai buvo ponas Smitas, nes 
gerai pažįsta skubrią, tvirtą jo eiseną. Ji negirdėjo, kaip užsidarė 
kabineto durys, tačiau po kokios minutės ar dviejų ten nuaidėjo 
baisus klyksmas: pašėlęs, kimus šauksmas, toks keistas ir nenatū- 
ralus, kad sunku pasakyti, ar rėkė vyras, ar moteris. Tuoj pat 
pasigirdo duslus bumptelėjimas, sudrebinęs visą senąjį namą, o 
paskui viskas nutilo. Tarnaitė akimirką sustingo iš baimės, o 
paskui, atgavusi amą, nubėgo žemyn. Ji atidarė kabineto duris. 
Jaunasis Viloubis gulėjo paslikas ant grindų. Iš pradžių tarnaitė 
nepastebėjo jokios žaizdos, bet, pabandžiusi jį pakelti, pamatė 
iš kaklo prie pat pakaušio plūstant kraują. Žaizda buvo nedidelė, 
bet labai gili, matyt, buvo perpjauta miego arterija. Šalia ant 
kilimo gulėjo įrankis, kuriuo jaunuolis buvo sužeistas: peiliukas 
su dramblio kaulo kriaunomis ir stangriais ašmenimis vaško ant- 
spaudams nupjauti — tokie dažnai puošia senovinius rašomuosius 
stalus. Ant profesoriaus stalo tarp kitų rašymo reikmenų irgi 
buvo toks peilis. 

Tarnaitė manė, kad jaunasis Smitas jau negyvas, bet kai ji 
šliūkštelėjo jam ant veido vandens iš grafino, šis akimirką pra- 
merkė akis. „Protesoriau,— pralemeno jis,— tai buvo ji.“ Tarnaitė 
gali prisiekti, kad jis iš tikrųjų taip pasakė. Beviltiškai stengėsi 
dar kažką ištarti, iškėlė dešinę ranką, bet staiga mirė. 

Netrukus į kabinetą atbėgo ekonomė, bet nespėjo išgirsti mirš- 
tančiojo žodžių. Palikusi prie numirėlio Sjuzeną, ji nuskubėjo 

į profesoriaus kambarį. Tas sėdėjo lovoje be galo susijaudinęs, 
nes buvo girdėjęs riksmą ir suprato, kad atsitiko kažkas baisaus. 
Ponia Marker gali prisiekti, kad profesorius tebebuvo su nak- 
tiniais marškiniais, be to, jis ir nebūtų galėjęs apsirengti be Mor- 
timerio pagalbos, o pastarajam buvo prisakyta ateiti dvyliktą 
valandą. Profesorius sakė girdėjęs kažkur tolumoje riksmą, bet 
daugiau nieko nežinąs. Paskutinių jaunuolio žodžių: „Profesoriau, 
tai buvo ji“ negalįs paaiškinti, bet manąs, kad Viloubis Smitas 
neturėjo nė vieno priešo, ir neįsivaizduojąs jokių nužudymo mo- 
tyvų. Pirmiausia profesorius nusiuntė sodininką Mortimerį iš- 
kviesti policijos. O paskui konsteblis pranešė man. Kol atvykau, 
name niekas nebuvo paliesta, o vaikščioti takais, vedančiais prie 
namo, buvo griežčiausiai uždrausta. Taigi, pone Šerlokai Holm- 
sai, turėjau puikiausią galimybę pritaikyti jūsų teorijas. Netrūko 
nieko, ko reikėjo. 

— Tik Šerloko Holmso,— pasakė mano kaimynas šiek tiek 
pašaipiai. — Na, tiek to. O dabar pasakokite, ką ten nuveikėte. 

— Pirmiausia, pone Holmsai, pažvelkite į šitą planą, kuriame 
matyti, kur yra profesoriaus kabinetas ir kiti kambariai. Jums 
bus lengviau suprasti mano pasakojimą. 

Jis išvyniojo planą, kurį čia pateikiu, ir padėjo Holmsui ant 
kelių. Aš atsistojau už Holmso ir taip pat ėmiau jį tyrinėti. 

— Planas, žinoma, apytikris, jame pažymėta tik tai, kas šiuo 
atveju svarbiausia. Visa kita vėliau jūs pats pamatysite.. Tarkime, 
kad žudikas įsibrovė į namą iš lauko pusės. Bet kaipgi jis arba 
ji įėjo? Tikriausiai ėjo parko alėja ir įsmuko pro užpakalines 
duris, nes iš ten galima tiesiog patekti į kabinetą. Kitu keliu eiti 
būtų buvę labai sudėtinga. Pabėgti įmanoma tik tuo pačiu keliu, 
nes kiti du buvo užkirsti. Vienu iš jų atbėgo Sjuzena, o kitas veda 
tiesiai į profesoriaus miegamąjį. Taigi aš sutelkiau visą dėmesį 
į parko alėją. Neseniai buvo paliję, žemė patežusi, ir pėdsakai 
joje turėjo būti gerai matomi. 

Tačiau, apžiūrėjęs takelį, supratau, jog susidūriau su atsargiu 
ir įgudusiu nusikaltėliu. Alėjoje nebuvo jokių pėdsakų. Tačiau 
neabejotina, kad kažkas ėjo pieva palei alėją, nenorėdamas palikti 
pėdsakų ant tako. Aiškių atspaudų ten nesimatė, bet žolė buvo 
sumindžiota, vadinasi, ten kažkas tikrai vaikščiojo. Tai galėjo būti 
tik žudikas: nei sodininkas, nei kas nors kitas rytą čia nevaikščiojo, 
o lietus pradėjo lyti naktį. 

— Palaukit valandėlę, — pertraukė Holmsas.— O kur ta alėja 
veda? | 

— Į plentą. 

— O kokio ji ilgumo? 

— Maždaug šimto jardų. 

— Na, o ten, prie pat vartų, ar nebuvo matyti jokių pėdsakų? 

— Gaila, bet toje vietoje alėja išklota plytelėmis. 

— O ant plento? 

— Ir ten nieko. Vienas purvynas. 

— Na jau! O kaip tos pėdos žolėje? Ar jos rodo, kad žmogus 
ėjo į namą, ar iš jo? 

— Šito negaliu pasakyti. Pėdsakai labai neaiškūs. 

— Didelė ar maža pėda? 

— Taip pat neįmanoma pasakyti. 

Holmsas nepatenkintas pliaukštelėjo liežuviu. 

— Lietus visąlaik pliaupia ir vėtra nerimsta,— pasakė jis.— 
Tuos pėdsakus dabar bus sunkiau iššifruoti negu tą sėną rank- 
raštį. Nieko nepadarysi. Taigi, Hopkinsai, ką jūs veikėte po to, 
kai nustatėte, jog nieko nenustatėte? 

— Aš manau, kad daug ką nustačiau, pone Holmsai. Aišku, 
jog kažkas įsibrovė į namą iš lauko pusės. Be to, apžiūrėjau ko- 
ridorių. Ant grindų paklotas kokoso demblys, bet ten nėra jokių 
pėdsakų. Paskui nuėjau į kabinetą. Jame beveik nėra baldų, tik 

didžiulis rašomasis stalas su sekreteru. Sekreteras turi dvi eiles 
šoninių stalčių, o vidury tarp jų nedidelė spintelė. Stalčiai buvo 
neužrakinti, o spintelė — ne.. Matyt, kad stalčiai apskritai ne- 
buvo rakinami, nes juose nebuvo laikoma nieko vertingo. Spin- 
telėje gulėjo kažkokie svarbūs dokumentai, bet jie nebuvo paliesti. 
Profesorius tikina, kad viskas savo vietoje. Vadinasi, tai ne api- 
plėšimas. 

Paskui apžiūrėjau jaunuolio kūną. Jis gulėjo šiek tiek kairiau 
nuo rašomojo stalo — taip, kaip pažymėta mano brėžinyje. Zaiz- 
da dešinėje kaklo pusėje, durta iš užpakalio, taigi jis pats nega- 
lėjo nusižudyti. 

— Nebent būtų kritęs ant peilio, — tarė Holmsas. 

— Visiškai teisingai. Man taip pat dingtelėjo tokia mintis. 
Bet peilis gulėjo už keleto pėdų, vadinasi, jaunuolis negalėjo ant 
jo kristi. Be to, atkreipkite dėmesį į paskutinius mirštančiojo žo- 
džius. Ir galiausiai dešiniojoje jo saujoje buvo sugniaužtas šis 
labai svarbus daiktinis įrodymas. 

Stenlis Hopkinsas išsitraukė iš kišenės popierinį ryšulėlį. Iš“ 
vyniojęs jį, išėmė penšnė su auksiniais apsodais. Prie vienos 
pusės buvo pririštas dvigubas pusiau perplėštas juodas šilkinis 
raištelis. | 

— Viloubio Smito akys buvo puikios, — pridūrė jis.— Nėra abe- 
jonės, kad pensnė jis nutraukė nuo žudiko veido. 

Šerlokas Holmsas paėmė pensnė ir nepaprastai kruopščiai, ati- 
džiai apžiūrėjo. Paskui užsidėjo sau ant nosies, bandė skaityti, 
nuėjo prie lango ir pažvelgė į gatvę, nusiėmęs labai dėmesingai 
ištyrė pensnė prikišęs prie pat lempos ir galiausiai sukikenęs 
atsisėdo prie stalo ir brūkštelėjo keletą eilučių popieriaus lapelyje, 
kurį pakišo Hopkinsui. 


— Daugiau niekuo negaliu jums padėti, — pasakė jis.— Ma- 
nau, kad tai jums pravers. 

Nustebės seklys perskaitė raštelį garsiai: ; 

Ieškoma gerai apsirengusi dama, gyvenanti respektabiliame 
rajone. Jos nosis stambi ir mėsinga, akys arti viena kitos. Kakta 
suraukta, žiūrėdama prisimerkia ir tikriausiai yra kiek pasikūpri- 
nusi. Yra duomenų, kad įi per pastaruosius keletą mėnesių ma-- 
žiausiai du kartus kreipėsi į optiką. Kadangi jos akiniai nepa- 
prastai stiprūs, o optikų ne taip Į2- daug, jū rasti nebus sunku. 

Išvydęs mūsų akyse nuostabą, Holmsas nusišypsojo. 

— Viskas labai paprasta,— paaiškino jis.— Sunku rasti kitą 
tokį daiktą, kuris leistų padaryti daugiau išvadų negu akiniai, 
ypač tokie akiniai kaip šitie. Iš ko sprendžiu, kad jie priklauso 
moteriai? Ogi iš to, kad jie labai dailūs, be to, iš paskutinių nu- 
žudytojo žodžių. O tai, kad ji prašmatni ir gražiai rengiasi, spėju 
iš to, jog pensnė su puošniais gryno aukso apsodais. Sunku įsi- 
vaizduoti, kad dama su tokia pensnė kitais atžvilgiais -būtų ne 
tokia prašmatni. Užsidėkite ją ir pamatysite, kad gnybtukai jums 
per platūs, vadinasi, tos damos nosis gana stambi. Tokia nosis — 
paprastai trumpa ir stora, bet esti nemažai išimčių, todėl primyg- 
tinai nereikalauju sutikti su šia mano pastaba. Mano veidas gana 
siauras, tačiau užsidėjęs šią perisnė matau, kad akys neatitinka 
jos stiklų centro, kitaip sakant, atstumas tarp mano akių yra di- 
desnis. Taigi šios damos akys yra prie pat nosies. Atkreipkit 
dėmesį, Votsonai, kad pensnė stiklai gaubti ir nepaprastai stip- 
rūs. Prastas regėjimas daro įtaką jos išvaizdai. Turiu omeny jos 
kaktą, akių vokus ir pečius. 

— Taip,— atsakiau aš,— visiškai sutinku su argumentais. 
Tačiau niekaip nesuprantu, kodėl jūs nusprendėte, kad ji du kar- 
tus buvo pas optiką. 

Holmsas paėmė pensnė. 

— Atkreipkite dėmesį į tai,— tarė jis,— jog gnybtukai iš vi- 
daus turi ploną kamščio įklotą, kad ne taip spaustų nosį. Vienas 
nublukęs ir nusitrynęs, o kitas visiškai naujas. Matyt, vienas nu- 
krito ir buvo pakeistas nauju. Sakyčiau, kad ir senasis įklotas 
vos keleto mėnesių senumo. Kadangi abu jie vienodi, darau iš- 
vadą, jog dama dukart taisė pensnė toje pačioje vietoje. 

— Tiesiog nuostabu,— sušuko Hopkinsas, susižavėjęs Holmso 
išvedžiojimais.— Tik pamanykit, juk visi tie duomenys buvo mano 
rankose, o aš nieko nenutuokiau! Tiesa, aš ketinau apeiti visus 
Londono optikus. 

— Būtinai apeikite. O dabar sakykite, ar dar turite ką pa- 
pasakoti apie šį įvykį? | 

— Nieko, pone Holmsai. Man regis, jūs dabar žinote tiek kiek 
ir aš, galbūt net daugiau. Mes apklausėme, ar kas nepastebėjo 
nepažįstamo žmogaus stotyje arba aplinkiniuose keliuose. Atrodo, 
kad nieko nepastebėta. Mane labiausiai stulbina tai, jog nėra jo- 
kių nužudymo motyvų. Nė menkiausios priežasties. 


324 


— Na, aš niekuo jums negaliu padėti. Bet manau, jog norė- 
tumėte prašyti mūsų rytoj nuvykti į nusikaltimo vietą. 

— Jei jums nebus per sunku, pone Holmsai. Šeštą valandą 
ryto iš Čering Kroso stoties išvažiuoja traukinys į Četemą, ir 
Joksli Ould Pleise mes turėtume būti po aštuonių. 

— Taigi mes ir vyksime tuo traukiniu. Jūsų byloje yra viena 
kita labai įdomi smulkmena, ir aš mielu noru ją išsamiai pa- 
tyrinėsiu. Bet dabar jau pirma valanda, būtų gerai bent keletą 
valandų pamiegoti. Zus paguldysiu ant šitos sofos priešais židinį. 
Rytoj rytą išvirsiu kavos ant spiritinės viryklės, ir leisimės į 
kelionę. 

Vėtra per naktį nurimo, bet iš ryto oras buvo skaudžiai šal- 
tas. Nešildanti žiemos saulė patekėjo virš drėgnų Temzės pelkių. 
Nykios upės platybės man visada primena, kaip mano karjeros 
pradžioje persekiojome Andamanų salų gyventoją. Po ilgos ir 
varginamos kelionės išlipome mažoje stotelėje už keleto mylių 
nuo Četemo. Kol vietinėje užeigoje buvo kinkomas arklys, mes 
paskubomis papusryčiavome ir atvykę į Joksli Ould Pleisą tuoj 
pat ėmėmės darbo. Prie parko vartų mus sutiko policininkas. 

— Na, Vilsonai, kas naujo? 

— Nieko negirdėti, sere. 

— (Gal kas matė kokių atvykėlių? 

— Ne, sere. Geležinkelininkai sako, kad vakar čia niekas ne- 
atvažiavo ir neišvažiavo. 

— Ar teiravotės viešbučiuose ir nakvynės namuose? 

— Taip, sere. Ir nieko įtartino neradome. 

— Tiesą sakant, iš čia į Četemą galima nueiti pėsčiomis. At- 
vykėlis galėjo apsistoti tenai ir išvažiuoti niekieno nepastebėtas. 
Stai ta alėja, apie kurią jums sakiau, pone Holmsai. Dedu galvą, 
kad vakar čia nebuvo jokių pėdsakų. 

— O kurioje pusėje buvo pėdos žolėje? 

— Šitoje, sere. Ant šitos siauros žolės juostelės tarp alėjos 
ir gėlių lysvės. Dabar čia nieko nematau, bet vakar -buvo aiškūs 
pėdsakai. 

— Taip taip. Kažkieno čia išties eita,— patvirtino Holmsas, 
lenkdamasis ir žiūrėdamas į žolę.— Mūsų dama turėjo žengti labai 
atsargiai, ar ne? Nors kiek nukrypusi į šalį, ji būtų palikusi pėd- 
sakus alėjoje arba minkštoje lysvėje, kur jie dar aiškiau maty- 
tųsi. 

— Taip, sere, dama turėjo būti šalto proto. 

Pastebėjau, kad Holmso veidu praslinko susirūpinimo šešėlis. 

— Jūs sakot, -kad atgal ji ėjo tuo pačiu keliu? 

—- Taip, sere, kito kelio nėra. 

— Tuo pačiu žolės ruoželiu? 

— Zinoma, pone Holmsai. 

— Hm! Tikras žygdarbis! Tiesiog nuostabus! Na, manau, jog 
alėją jau apžiūrėjome. Eime toliau. Šie parko vartai turbūt būna 
atidaryti? Taigi jai buvo nesunku įeiti vidun. Aišku, kad žudyti 
ji neketino. Priešingu atveju būtų pasiėmusi kokį nors ginklą, 
o ne pasinaudojusi peiliuku nuo rašomojo stalo. Ji ėjo šituo. ko- 
ridoriumi, nepalikdama jokių žymių ant demblio. Paskui įžengė 
į kabinetą. Kiek laiko ji čia išbuvo? Šito mes negalime pasakyti. 

— Tik keletą minučių, sere. Užmiršau jums pasakyti, kad po- 
nia Marker, ekonomė, tvarkė kabinetą maždaug prieš ketvirtį va- 
landos ligi to įvykio — ji taip tvirtina. 

— Taigi ne daugiau kaip ketvirtį valandos. Vadinasi, dama 
gsmunka į kambarį, ir ką gi ji veikia? Prieina prie rašomojo stalo. 
Ko jai čia reikia? Šoniniai stalčiai jos nedomina. Jei ten būtų 
padėta kas nors vertingo, jie būtų užrakinti. Jai svarbiau tas me- 
dinis sekreteras. Aha! O kas čia per įdrėskimas? Uždekit degtuką, 
Votsonai! Kodėl jūs man apie tai nieko nesakėte, Hopkinsai? 

Įbrėžimas, kurį pamatėme, prasidėjo prie varinio pagražinimo 
aplink rakto skylutę, dešinėje; lakuotas paviršius buvo nudrėkstas 
maždaug keturis colius. 

— Pastebėjau, pone Holmsai. Bet juk aplinkui rakto skylutę 
visada esti apdraskyta. 

— Čia įbrėžta neseniai, visiškai neseniai. Va kaip blizga 
įdrėkstas varis. Senas įbrėžimas būtų netekęs blizgesio ir susily- 
ginęs su visu vario paviršiumi. Pažiūrėkit pro mano lupą. Tebėra 
ir lakas, abiejose pusėse tarsi šviežiai išartos vagos. Kur ponia 
Marker? 

Į kambarį įėjo senyva liūdno veido moteriškė. 

— Ar jūs vakar valėte dulkes nuo sekretero? 

— Taip, pone. 

— Ar pastebėjote šitą įbrėžimą? 

— Ne, sere, nepastebėjau. 

— Žinoma, ne. Jei įbrėžimas būtų buvęs, tai būtumėt nuvaliusi 
tuos lako trupinėlius. Kas turi sekretero raktą? 

— Profesorius jį turi prisisegęs prie laikrodžio grandinėlės. 

— Ar raktas paprastas?. 

— Ne, sere, tigūrinis. 

— Labai gerai. Galite eiti, ponia Marker. Dabar padėtis aiš- 
kėja. Mūsų dama įeina į kabinetą, prisiartina prie sekretero ir 
atidaro jį arba bent jau bando tai padaryti. Tuo metu pasirodo 
jaunasis Viloubis Smitas. Skubėdama ištraukti raktą, ji subraižo 
dureles. Jis nori moterį sulaikyti, o ji čiumpa pirmą pasitaikiusį 
daiktą (tai kaip tik buvo tasai peiliukas) ir smogia juo Smitui, 
norėdama išsivaduoti iš jo rankų. Smūgis lemtingas. Smitas krin- 
ta ant grindų, o moteris pabėga arba su, arba be to daikto, dėl 
kurio buvo atėjusi. Ar tarnaitė Sjuzena čia? Kaip manote, Sju- 
zena, ar kas nors galėjo pasprukti pro šitas duris po to, kai jūs 
išgirdote riksmą? 

— Ne, sere, negalėjo. Bėgdama laiptais žemyn, būčiau pa- 
mačiusi, jei kas nors būtų ėjęs koridoriumi. Be to, tų durų niekas 
neatidarė, aš būčiau išgirdusi. 

— Taigi dama negalėjo pro čia išeiti. Vadinasi, ji turėjo spruk- 
ti tuo pačiu keliu, kuriuo atėjo. O šitas koridorius į profesoriaus 
kambarį? Ar ten nėra durų laukan? 

— Ne, sere. 

— O dabar eime susipažinti su profesoriumi. Žiūrėkit, Hop- 
kinsai! Tai labai svarbu, išties labai svarbu! Profesoriaus kori- 
dorius taip pat išklotas kokoso dembliu. 

— Kodėl svarbu? 

— Argi nematote ryšio? Na, gal aš ir klystu. Ir vis dėlto tai 
kažką rodo. Eime, supažindinkite mane su profesoriumi. 

Mes patraukėme koridoriumi. Jis buvo tokio pat ilgumo kaip 
ir tas, kuris ėjo į parką. Koridoriaus gale buvo keletas laiptelių, 
o toliau — durys. Mūsų vadovas pasibeldė ir įvedė mus į profe- 
soriaus miegamąjį. 

Kambarys buvo didžiulis, sienos apstatytos knygų lentynomis, 
o tos knygos, kurios netilpo jose, gulėjo sukrautos kampuose arba 
sudėtos rietuvėmis palei lentynas. Lova stovėjo kambario viduryje. 
Joje apkamšytas pagalvėmis sėdėjo namo šeimininkas. Jis man 
padarė stiprų įspūdį. Liesas veidas, erelio nosis, giliai įdubusios 
tamsios skvarbios akys, pasislėpusios po tankiais antakiais. Plau- 
kai ir barzda visiškai žili, tik pastaroji aplink burną pageltusi. Iš 
baltų plaukų kuokšto kyšojo deganti cigaretė, o kambarys buvo 
pritvinkęs tabako dūmų. Kai profesorius ištiesė ranką pasisvei- 
kinti su Holmsu, pastebėjau, kad ir pirštai pageltę nuo nikotino. 

— Ar rūkote, pone Holmsai? — paklausė profesorius. Jis kal- 
bėjo rūpestingai rinkdamas žodžius, tardamas juos su kažkokiu 
keistu, švelnučiu akcentu.— Prašom cigaretę. O jūs, sere? Galiu 
rekomenduoti, nes man jas specialiai ruošia Aleksandrijoje. Kas- 
kart atsiunčia tūkstantį cigarečių, ir, deja, turiu prisipažinti, kad 
kas dvi savaitės reikia užsakyti naują siuntą. Blogai, sere, labai 
blogai. Bet senas žmogus turi taip mažai malonumų. Tabakas ir 
darbas. Tai ir viskas, kas man liko. 

Holmsas užsirūkė cigaretę, o akimis lakstė po kambarį. 

— Tabakas ir darbas. O dabar, deja, liko tik tabakas, — suai- 
manavo profesorius.— Koks nelemtas atsitikimas nutraukė mano 
darbą! Kas galėjo numatyti tokią siaubingą piktadarystę? Toks 
šaunus jaunuolis! Pasilavinęs keletą mėnesių, jis būtų tapęs pui- 
kiu padėjėju. Ką jūs, pone Holmsai, manote apie šį įvykį? 

— Dar negaliu pasakyti. 

— Būčiau dėkingas, jei nors kiek apšviestumėte šį tamsų rei- 
kalą. Senam knygų graužikui ir dar ligoniui tai tiesiog mirtinas 
smūgis. Man regis, praradau sugebėjimą mąstyti. Bet jūs esate 
veiklus, dalykiškas žmogus. Jums tai įprastas, kasdienis darbas. 
Jūs mokate išlaikyti pusiausvyrą net ir blogiausiais atvejais. 
Mums tikrai pasisekė, kad ėmėtės tirti šią bylą. 

Profesoriui kalbant, Holmsas žingsniavo po kambarį. Pastebė- 
jau, kad jis rūko vieną cigaretę po kitos. Matyt, ir jam patiko 
Aleksandrijos cigaretės. 

— Taip, sere, tai baisus smūgis, — pareiškė protesorius.— Ten, 
ant to staliuko, popierių krūva — tai mano magnum opus “. Do- 
kumentų aptiktų koptų vienuolynuose Sirijoje ir Egipte, analizė. 
Šis darbas atskleis atrastos religijos pagrindus. Mano sveikata 
tokia prasta, kad vargu ar kada galėsiu jį baigti netekęs savo 
padėjėjo. Oi oi oi, pone Holmsai! Jūs dar didesnis rūkalius už 
mane. 

Holmsas nusišypsojo. 

— Aš tabako specialistas, — pasakė jis, imdamas ketvirtą ci- 
garetę ir degdamas ją nuo ką tik baigtos nuorūkos.— Nevarginsiu 
jūsų ilgai klausinėdamas, profesoriau Koremai, nes, kiek žinau, 
tuo metu, kai buvo įvykdytas nusikaltimas, jūs gulėjote ir negalite 
nieko apie jį žinoti. Norėčiau tiktai paklausti štai ko: ką, jūsų 
manymu, norėjo pasakyti nelaimingasis jaunuolis savo paskutiniais 
žodžiais: „Profesoriau, tai buvo ji“. 


* Didysis veikalas (lot.). 

Profesorius papurtė galvą. 

— Sjuzena — kaimietė,—tarė jis, — o jūs žinote, kokie kvaili 
prastuoliai. Manau, kad vargšelis sumurmėjo kažką kliedėdamas, 
o ji surezgė tokią nesąmonę. 

— Suprantu. O kaip jūs paaiškintumėte šią tragediją. 

— Galbūt nelaimingas atsitikimas, o gal — tai tik tarp mūsų 
kalbant — savižudybė. Visi jauni Žmonės turi savo slaptų sielvar- 
tų — gal kokia nelaiminga meilė, apie kurią nieko nežinojome. Tai 
įtikinamiau nei nužudymas. 

— Na, o pensnė? 

— Ak, taip, pensnė! Deja, aš tik mokslininkas, žmogus, skrai- 
dantis padebesiais, ir praktiškai neišmanau gyvenimo. Bet suti- 
kite, mano drauge, kad meilės užstatu gali būti keisčiausi daik- 
tai. Prašau dar cigaretę. Malonu, kad jos jums patinka. Kas žino, 
ką gali gniaužti rankoje savižudis paskutinę akimirką — vėduok- 
lę, pirštinaitę ar pensnė? Šis džentelmenas kalba apie pėdsakus 
žolėje, bet, šiaip ar taip, jis galėjo ir apsirikti. O peilis galėjo 
būti nusviestas tolyn, kai nelaimingasis krito ant grindų. Galbūt 
aš samprotauju vaikiškai, bet, man regis, Viloubis Smitas pats 
pakėlė ranką prieš save. 

Ši teorija, matyt, padarė įspūdį Holmsui; jis tebevaikščiojo 
po kambarį, paskendęs mintyse ir rūkydamas cigaretę po ciga- 
retės. 

— Pasakykite, profesoriau Koremai,— pagaliau prabilo jis,— 
kas yra jūsų sekretero spintelėje? 

— Nieko, kas domintų vagį. Šeimos dokumentai, mano varg- 
šės Žmonos laiškai, universitetų, suteikusių man šią garbę, diplo- 
mai. Štai raktas. Galite pažiūrėti. 

Holmsas paėmė raktą, valandėlę jį apžiūrinėjo ir vėl atidavė 
protesoriui. 

— Dėkoju. Dabar tai jau neturi reikšmės, — pasakė jis.— Ver- 
čiau eisiu į parką ir dar kartą ramiai viską apgalvosiu. Jūsų iš- 
dėstyta savižudybės teorija turi pagrindo. Atleiskite, kad įsiver- 
žėme pas jus, profesoriau Koremai. Prižadu ligi pietų jūsų dau- 
giau netrukdyti. Užeisime apie antrą valandą ir papasakosime, 
kas per tą laiką atsitiko. 

Holmsas. buvo kažko sunerimęs, ir mes kurį laiką vaikščiojo- 
me po alėją tylėdami. 

— Ar radote siūlo galą? — pagaliau paklausiau. 

— Viskas priklauso nuo tų cigarečių, kurias surūkiau,— atsakė 
jis.— Galbūt aš klystu. Cigaretės viską parodys. 

— Mielasis Holmsai! — sušukau aš.— Kaipgi cigaretės... 

— Gerai, gerai, jūs pats pamatysit. O jeigu apsirikau, tai 
čia nieko blogo. Žinoma, reikia remtis ir pensnė, bet aš mėgstu, 
jei tai įmanoma, eiti trumpesniu keliu. O, štai ir brangioji ponia 
Marker! Pasišnekėsim su ja bent penketą minučių, gal dar ką 
sužinosim. | 

Berods esu sakęs, kad Holmsas panoręs mokėdavo įsiteikti mo- 
terims ir greit įgydavo jų pasitikėjimą. Nepraėjo nė dvi minutės, 
ir jiedu jau šnekučiavosi, tarsi būtų buvę pažįstami daugelį metų. 

— Taip, pone Holmsai, jūs visai teisus, sere. Jis nežmoniškai 
daug rūko. Ištisą dieną, o kartais ir visą naktį, sere. Ateini rytą 
į jo kambarį — tikras Londono rūkas. Vargšelis ponas Smitas taip 
pat rūkydavo, bet ne tiek, kiek profesorius. O profesoriaus svei- 
kata — na, tiesiog nežinau, ar ji geresnė ar blogesnė dėl to rū- 
kymo. 

— Aha! — tarė Holmsas.— Bet rūkant prapuola apetitas. 

— Na, šito nepasakyčiau, sere. 

— Profesorius tikriausiai labai mažai valgo? 

— Kaip kada, sere. Įvairiai. 

— Kertu lažybų, kad šiandien jis nepusryčiavo, o surūkęs tiek 
cigarečių, tikriausiai nevalgys ir priešpiečių. 

— Ne, jūs apsirikote, sere. Kaip tik šįryt jis sukirto gerus 
pusryčius. Tiesą sakant, neprisimenu, kada taip gerai valgė. Bė 
to, priešpiečiams dar užsisakė gerą porciją žlėgtainių. Aš tiesiog 
stebėjausi, nes po to, kai vakar pamačiau ant grindų gulintį jau- 
nąjį poną Smitą, pati nė pažiūrėti į valgį negaliu. Na, bet pa- 
saulyje esti visokiausių Žmonių. Proiesorius dėl to neprarado 
apetito. 

Visą rytą mes vaikščiojome po parką. Stenlis Hopkinsas nu- 
ėjo į kaimą patikrinti gandų apie kažkokią atvykėlę damą, kurią 
vakar rytą vaikai esą matė Četemo plente. O mano bičiulis, regis, 
visiškai nustojo domėtis šia žmogžudyste. Niekados nebuvau ma- 
tęs jo taip abejingai tiriant bylą. Netgi tuomet, kai grįžęs Hop- 
kinsas pranešė radęs vaikus, išties mačiusius moterį, tiksliai ati- 
tinkančią Holmso apibūdintąją, dargi su pensnė ar akiniais, ma- 
no bičiulis neparodė jokio susidomėjimo. Jis truputį atgijo tiktai 
tuomet, kai Sjuzena, patarnavusi mums per priešpiečius, pasakė, 
jog ponas Smitas vakar rytą vaikščiojo po parką ir grįžo tik prieš 

pusvalandį ligi tragedijos. Neįsivaizdavau, koks ryšys tarp šio 
įvykio ir nagrinėjamos bylos, bet supratau, kad Holmsas susiejo jį 
su visu savo sukurtu planu. Staiga jis pašoko nuo kėdės ir pa- 
žvelgė į laikrodį. 

— Antra valanda, džentelmenai,— sušuko jis.— Eime į viršų. 
ir atvirai pasišnekėkim su mūsų draugu profesoriumi. 

Senasis profesorius buvo ką tik baigęs valgyti priešpiečius, ir 
tuščia lėkštė aiškiai bylojo jį turint gerą apetitą, kaip ir buvo 
sakiusi ekonomė. Kai atgręžė savo baltus gaurus ir įsmeigė į mus 
žaižaruojančias akis, jo išvaizdoje išties glūdėjo kažkas fatališko. 
Burnoje, be abejo, smilko cigaretė. Jis jau buvo aprengtas ir sė- 
«dėjo fotelyje prie židinio. 

— Na, kaip, pone Holmsai, ar jau atskleidėte šį paslaptingą 
įvykį? | 

Jis stumtelėjo šalia ant stalo gulėjusią dėžę su cigaretėmis 
Holmso link. Tuo pačiu metu Holmsas ištiesė ranką, ir dėžė nu- 
krito ant grindų. Suklupę ant kelių, mes puolėme rinkti visur 
pabirusių cigarečių. Kai atsistojome, pastebėjau Holmso akis Ži- 
bant, o skruostus paraudus. Tokie pergalės ženklai išryškėdavo 
tik lemiamais momentais. 

— Taip,— pasakė jis,— atskleidžiau. 

Mudu su Stenliu Hopkinsu apstulbę įbedėme į jį akis. Liesame 
senojo profesoriaus veide šmėkštelėjo pašaipėlė. 

— Iš tikrųjų? O kur, sode? 

— Ne, čia. 

— Čia? Kada? 

— Ką tik. 

— Jūs juokaujate, pone Serlokai Holmsai. Betgi turiu pasa- 
kyti, jog tai per daug rimtas reikalas ir juokauti nevalia. 

— Aš nukaliau ir patikrinau kiekvieną savo samprotavimų 
grandinės narelį, profesoriau Koremai, ir esu įsitikinęs, kad ji 
tvirta. Dar negaliu pasakyti, kokie jūsų motyvai ir koks tiksliai 
jūsų vaidmuo šioje keistoje istorijoje. Galbūt po keleto minučių 
tai išgirsiu iš jūsų lūpų. O dabar papasakosiu, kaip viskas vyko, 
kad jūs žinotumėte, kokių detalių man dar trūksta ligi aiškaus 
vaizdo. 

Vakar jūsų kabinete buvo viena dama. Ji atėjo pasiimti kaž- 
kokių dokumentų, gulinčių jūsų sekretere. Ji turėjo savo raktą. 
Apžiūrėjęs jūsų raktą, įsitikinau, jog ant jo nėra nudrėksto lako 

žymių. Taigi jūs nesate jos bendrininkas. Moteris atėjo, mano 
galva, jūsų apiplėšti be jūsų Žinios. 

Profesorius išpūtė debesį dūmų. 

— Tai labai įdomu ir pamokoma,— pareiškė jis.— O kas toliau? 
Jeigu jūs tiek daug apie ją žinote, tai galbūt galite pasakyti, kur 
ji paskui pasidėjo? | 

— Pabandysiu. Pirmiausia moterį užklupo jūsų sekretorius, 
o ji, norėdama pasprukti, jį nudūrė. Si tragedija, mano manymu, 
— nelaimingas atsitikimas, nes, esu įsitikinęs, dama neketino da- 
ryti tokio baisaus nusikaltimo. Žudikas paprastai būna apsigink- 
lavęs. Pasibaisėjusi tuo, ką padarė, ji ėmė blaškytis po kambarį, 
norėdama pabėgti iš tragedijos vietos. Bet, nelaimė, grumdamasi 
su jaunuoliu, ji pametė pensnė, o būdama didelė trumparegė, 
pasijuto visiška bejėgė. Ji nubėgo koridoriumi, manydama, kad 
tai tas pats, kuriuo atėjo,— abu koridoriai iškloti tokiu pat demb- 
liu,— bet suvokus, kad pateko ne į tą koridorių ir sprukti nėra kur, 
ji neturėjo laiko svarstyti. Kas beliko veikti? Atgal grįžti ji 
negalėjo. Likti koridoriuje taip pat neįmanoma. Moteris ėjo to- 
liau. Užlipo laipteliais, atidarė duris ir atsidūrė jūsų kambaryje. 

Išsižiojęs ir išvertęs akis senasis profesorius spoksojo į Holm- 
są. Siaubas ir nuostaba atsispindėjo išraiškingame jo veide. Pas- 
kui nenoromis gūžtelėjo pečiais ir kažkaip dirbtinai nusikvatojo. 

— Viskas puiku, pone Holmsai,— prašneko jis.— Bet nuosta- 
bioje jūsų teorijoje yra viena mažytė klaida. Aš pats buvau kam- 
baryje ir visą dieną niekur neišėjau. 

— Aš tai žinau, proiesoriau Koremai. 

— Ir norite pasakyti, kad gulėdamas lovoje galėjau nepa- 
stebėti į kambarį įeinant moterį? 

— Aš to nesakiau. Jūs pastebėjote moterį įeinant. Jūs šnekėjo- 
te su ja. Pažinote ją. Jūs padėjote jai pabėgti. 

Profesorius vėl nenatūraliai nusikvatojo. Jis atsistojo, o jo 
akys degte degė tartum žarijos. 

— Jūs išėjot iš proto! — sušuko jis.— Jūs kliedite! Aš padėjau 
jai pabėgti? O kur ji dabar? 

— Ji tenai, — pasakė Holmsas ir mostelėjo į aukštą knygų spin- 
tą kambario kampe. 

Senasis profesorius skėstelėjo rankomis, niūrus jo veidas siau- 
bingai persikreipė, ir jis susmuko į fotelį. Tą pačią akimirką 
knygų spinta, į kurią rodė Holmsas, pasisuko ant vyrių, ir. į kam- 
barį įpuolė moteris. 


332 


— Jūs teisus! — sušuko ji su kažkokiu keistu akcentu.— Jūs 
teisus! Aš esu čia. 

Ji buvo visa dulkina, apsiraizgiusi voratinkliais, kuriuos nu- 
braukė nuo slėptuvės sienų. Veidas buvo paišinas, nors, beje, jis 
niekada ir nebuvo gražus; Holmsas teisingai apibūdino jos bruo- 
žus. Be to, ilgas smakras, bylojąs apie atkaklumą. Dėl trumpare- 
gystės, staiga išėjus iš tamsos į šviesą, ji stovėjo apstulbusi ir 
mirksėjo norėdama susigaudyti, kur ir kas mes esame. Ir vis dėlto, 
nors. moters būklė buvo apgailėtina, josios laikysena buvo kažko- 
kia tauri: galantiškai atkaklus Siakras ir pakelta galva kėlė pa- 
garbą ir susižavėjimą. 


Stenlis Hopkinsas paėmė ją už rankos ir pareiškė, jog ji 
esanti areštuota. Betgi moteris švelniai, tačiau taip oriai atstūmė 
jo ranką, kad nepaklusti buvo neįmanoma. Profesorius sėdėjo 
atsilošęs fotelyje, jo veidas trūkčiojo, jis spoksojo į moterį išgąs- 
tingu žvilgsniu. 

— Taip, sere, aš areštuota,— tarė ji.— Stovėdama tenai, aš 
viską girdėjau ir supratau, kad jūs žinote tiesą. Prisipažįstu 
viską. Taip, aš nužudžiau tą jaunuolį. Bet jūs buvote teisus, jog 
tai nelaimingas atsitikimas. Aš netgi nesuvokiau rankoje turinti 
peilį, nes nevilties apimta čiupau, kas pakliuvo po ranka, ir smo- 
giau jam, kad mane paleistų. Aš sakau tiesą. 

— Ponia,— tarė Holmsas,— neabejoju, jog tai tiesa. Man re- 
gis, jūs nekaip jaučiatės. Atsisėskite. 

Ji mirtinai išbalo, o dėl tų purvinų dryžių ant veido atrodė 
dar siaubingiau. Atsisėdusi ant lovos krašto, ji pasakojo toliau. 

— Man liko nedaug laiko, bet norėčiau, kad žinotūmėte visą 
tiesą. Aš esu šito vyro: žmona. Jis ne anglas. Jis rusas. Jo vardo 
nesakysiu. 

Senasis profesorius pirmąsyk sukrutėjo. 

— Bijok Dievo, Ana! — suriko jis.— Bijok Dievo! 

Ji su didžiausia panieka pažvelgė į profesorių. 

— Kodėl tu taip įsikibęs į tą apgailėtiną savo gyvenimą, Ser- 
gejau? — tęsė ji. — Tu padarei žalos daugeliui, o gero — niekam, 
net sau pačiam. Tačiau nebijok, aš nenutrauksiu sutrūnijusio tavo 
gyvenimo siūlo anksčiau nei Dievo skirta. Aš ir taip labai nusidėjau 
peržengusi šio prakeikto namo slenkstį. Bet dabar turiu kalbėti, 
nes gali būti per vėlai. Jau sakiau, džentelmenai, jog esu šito 
vyriškio žmona. Jam buvo penkiasdešimt, o aš buvau kvailutė 

dvidešimtmetė mergaitė, kai mudu vedėme. Tai buvo Rusijoj, uni- 
versitete, bet nesakysiu to miesto vardo. 

— Bijok Dievo, Ana! — vėl suniurzgė senasis profesorius. 

— Matot, mes buvome reformatoriai, revoliucionieriai, nihilis- 
tai. Jis; aš ir daugelis kitų. Paskui prasidėjo persekiojimai, buvo 
nužudytas aukštas policijos pareigūnas, daugelis buvo suimta, rei- 
kėjo liudytojų. Norėdamas pats išsigelbėti ir gauti didžiulį atly-- 
ginimą, mano vyras išdavė žmoną ir draugus. Mes buvome suimti: 
vieni pateko į kartuves, kiti buvo ištremti į Sibirą, tarp jų ir aš. 
Bet mano tremtis nebuvo ligi gyvos galvos. O mano vyras sw 
nedorai įgytais pinigais atvyko į Angliją ir ramiai čia gyvena, 
gerai suvokdamas, jog vos tik organizacija sužinos, kur jis įsi- 
taisė, nepraeis nė savaitė, ir teisingumas bus įvykdytas. 

Senasis profesorius ištiesė drebančią ranką ir paėmė ciga-- 
retę. 

— Aš esu tavo rankose, Ana,— pasakė jis.— Tu visada buvai 
man gera. 

— Aš dar nepasakiau jums apie didžiausią jo piktadarystę,—- 
tęsė ji. — Vienas iš mūsų organizacijos narių buvo mano širdies. 
draugas. Jis buvo taurus, nesavanaudis, mylėjo mane, žodžiu, tik- 
ra mano vyro priešingybė. Jis nekentė smurto. Mes visi buvome. 
kalti — jeigu tai kaltė, — bet jis nebuvo. Jis rašė man laiškus, ra-- 
gindamas veikti kitaip. Tie laiškai, kaip ir mano dienoraštis, ku-- 
riame kasdien aprašydavau savo jausmus jam ir mūsų skirtingus. 
požiūrius, būtų jį išgelbėję. Bet mano vyras atrado tuos laiškus: 
bei dienoraštį ir paslėpė. Jis visaip bandė apkaltinti tą jaunuolį,. 
kad šis būtų nuteistas mirties bausme, bet jam nepasisekė. Aleksis: 
buvo ištremtas į Sibirą katorgon. Dabar, kai mes čia kalbamės,. 
jis dirba druskos kasyklose. Aleksis, žmogus, kurio vardo tu ne- 
vertas ištarti, pluša kaip vergas. Tavo gyvybė dabar mano rankose,. 
bet aš nenoriu jų sutepti. 

— Tu visada buvai kilni moteris, Ana,— tarė senasis profe-- 
sorius, traukdamas cigaretę. 

Ji atsistojo, bet tučtuojau krito atgal, sudejavusi iš skausmo.. 

— Turiu baigti, — kalbėjo ji. — Pasibaigus mano tremties lai-- 
kui, nusistačiau atgauti savo dienoraštį bei laiškus ir nusiųsti: 
juos Rusijos vyriausybei, idant padėčiau savo draugui atgauti 
laisvę. Aš žinojau, kad mano vyras gyvena Anglijoje. Po dau- 
gelio mėnesių bergždžių paieškų pagaliau jį radau. Žinojau, kad“ 
jis tebeturi dienoraštį, nes: dar Sibire gavau iš jo laišką, kuriame: 

priekaištavo man, cituodamas ištraukas iš to dienoraščio. Bet 
buvau įsitikinusi, jog, būdamas kerštingas, jis niekada geruoju 
dienoraščio neatiduos. Turėjau jį pavogti. Tam pasisamdžiau pri- 
vačios seklių firmos agentą, kuris įsitaisė dirbti mano vyro na- 
muose sekretoriumi. Tai buvo, Sergejau, tavo antrasis sekreto- 
rius, kuris taip skubotai tave paliko. Jam pasisekė sužinoti, kad 
dienoraštis ir laiškai padėti viduriniame sekretero skyriuje, be 
to, jis padarė rakto kopiją. Daugiau nesutiko nieko daryti. Jis 
perdavė man namo planą ir pasakė, kad pusiaudienį kabinete pa- 
prastai nieko nebūna, nes sekretorius dirba čia, viršuje. Taigi aš 
galiausiai sutelkiau visą savo drąsą ir įsibroviau į namą pasiimti 
tų dokumentų. Man pasisekė, bet kokia kaina! 

Dokumentai jau buvo mano rankose, ir aš rakinau sekreterą, 
kai tas jaunuolis nutvėrė mane. Aš jau buvau jį mačiusi rytą. 
Susitikome ant plento, ir aš paklausiau, kur gyvena profesorius 
Koremas, nežinodama, kad jis dirba šiuose namuose sekretoriu- 
mi. 

— Visiškai teisingai! — sušuko Holmsas.— Grįžęs namo, sek- 
retorius papasakojo savo šeimininkui apie šį susitikimą. Mirties 
akivaizdoje jis teįstengė ištarti, kad tai buvusi ji — moteris, apie 
kurią jam pasakojo. 

— Leiskite man baigti, — valdingai pertraukė jį moteris, o 
jos veidas persikreipė tarsi iš skausmo.— Kai jaunuolis nukrito, 
aš skubėte išskubėjau iš kambario, pataikiau ne į tas duris ir 
atsidūriau savo vyro miegamajame. Jis grasino mane išduosiąs. 
Bet aš pasakiau, kad jo gyvybė mano rankose. Jei jis išduos mane 
teismui, aš išduosiu jį organizacijai. Tai nereiškia, kad aš pati 
norėjau gyventi, aš tik troškau įvykdyti savo sumanymą. Jis Ži- 
nojo, kad padarysiu tai, ką sakau, ir kad jo likimas mano rankose.. 
Tik todėl jis mane paslėpė. Jis įgrūdo mane į tą tamsią slėptuvę, 
užsilikusią iš senų laikų ir žinomą tik jam vienam. Valgė čia, 
miegamajame, todėl dalį maisto galėjo. duoti man. Mes nuspren- 
dėme, kad, policijai pasišalinus, aš naktį išsėlinsiu ir daugiau 
niekada -nebegrįšiu. Bet jūs kažkaip įspėjote mūsų planus. 

Ji ištraukė iš suknelės ančio nedidelį ryšulėlį ir pasakė: 

— Štai mano paskutiniai žodžiai. Šis ryšulėlis išgelbės Aleksį. 
Įteikiu jį jums, pasitikėdama garbingumu ir teisingumo meile. 
Paimkite jį. Perduokite Rusijos pasiuntinybei. Aš įvykdžiau savo 
pareigą ir... 

— Sulaikykit ją! — sušuko Holmsas. 

Jis puolė prie moters ir išplėšė iš rankos mažytį buteliuką. 

— Per vėlai! — pasakė ji, virsdama ant lovos.— Per vėlai! Aš 
išgėriau nuodus prieš išeidama iš slėptuvės. Galva svaigsta. 
Mirštu. Prašau jūsų, sere, nepamiršti ryšulėlio. 

— Paprastas, bet pamokomas atvejis,— paaiškino Holmsas, 
mums grįžtant į miestą.— Viskas priklausė nuo pensnė. Jei ne 
laimingas atsitiktinumas, jei mirštantysis nebūtų jos pačiupęs, 
abejoju, ar būtume atskleidę šį atsitikimą. Man buvo aišku, kad, 
netekęs tokių stiprių akinių, žmogus pasijus visiškai aklas ir 
bejėgis. Pamenat, kai jūs mane tikinot, jog moteris ir atgal ėjo 
ta siaura žolės juosta ir nė karto nežengė klaidingo žingsnio, aš 
tai pavadinau žygdarbiu. Pats sau pamaniau, kad tai neįmano- 
mas žygdarbis, nebent — nors tai neįtikėtina — ji būtų turėjusi 
antrus akinius. Taigi pradėjau rimtai kurti hipotezę, kad moteris 
liko name. Pamatęs, kokie panašūs abu koridoriai, supratau, jog 
ji labai lengvai galėjo susipainioti ir tikriausiai pateko į proie- 
soriaus kambarį. Todėl aš labai akylai viską stebėjau, kad ga- 
lėčiau kuo nors paremti šią prielaidą, ir kruopščiai apžiūrėjau 
kambarį, stengdamasis aptikti jame ką nors panašaus į slėptuvę. 
Kilimas buvo ištisinis, gerai pritvirtintas, taigi atsisakiau minties, 
jog grindyse yra liukas. Galėjo būti niša iš knygų, tokių įrengimų 
dažnai būna senose bibliotekose. Pastebėjau, jog knygos sukrau- 
tos ant grindų visur, tik ne ties ta knygų spinta. Vadinasi, ten 
galėjo būti durys. Kitokių žymių, patvirtinančių mano spėliojimus, 
nebuvo, todėl vėl atkreipiau dėmesį į kilimą. Jis buvo pilkšvai 
rusvos spalvos, tad tiko mano eksperimentui. Todėl surūkiau 
daugybę tų puikių cigarečių ir pribarsčiau pelenų priešais įtar- 
tinąją knygų spintą. Tai paprasta, bet itin eiektyvi gudrybė. Pas- 
kui mes nulipome žemyn, ir aš, Votsonai, jums girdint įsitikinau 
(nors jūs ir nesupratote, kur link krypsta mano klausimai), kad 
profesorius Koremas pradėjo daug daugiau valgyti. To ir buvo 
galima tikėtis, nes jam reikėjo maitinti dar vieną žmogų. -Paskui 
mes vėl užlipome į viršų. Apvertęs dėžutę su cigaretėmis, turėjau 
puikią galimybę apžiūrėti grindis ir iš pėdsakų cigarečių pele- 
nuose įsitikinau, kad belaisvė, mums nesant, buvo išėjusi iš savo 
slėptuvės. Na, Hopkinsai, štai ir Čering Krosas. Sveikinu jus 
su sėkmingai ištirta byla. Jūs, be abejo, vyksite į Skotland Jardą. 
O mudu, Votsonai, kartu važiuosime į Rusijos pasiuntinybę. 

DINGES REGBIO ŽAIDĖJAS 


Į Beikerio gatvę ateidavo daugybė paslaptingų telegramų, bet 
ypač atmintin įstrigo viena, kurią gavome apsiniaukusį vasario 
rytą prieš kokius septynerius ar aštuonerius metus. Ji buvo adre- 
suota ponui Šerlokui Holmsui ir privertė jį bent ketvirtį valandos 
sukti galvą. Telegramoje buvo parašyta: Laukite manęs. Baisi 
nelaimė. Dingo dešinysis trijų ketvirčių žaidėjas. Rytoj žūtbūtinai 
reikalingas. Overtonas. 

— Strendo pašto antspaudas, išsiųsta dešimt trisdešimt še- 
šios,— pasakė Holmsas, skaitinėdamas telegramą.— Ponas Over- 
tonas, matyt, buvo gerokai susijaudinęs, todėl telegrama kažkokia 
neaiški. Na, ką gi, palauksim, kol jis pasirodys, ir viską sužino- 
sim. O per tą laiką paskaitysiu šiandienį „Times“. Iš nuobodulio 
teks imtis visiškai menkavertės bylos. 

Tuo metu iš tikrųjų beveik nieko neveikėme, ir aš tiesiog bi- 
jodavau tokių laikotarpių, nes iš patirties žinojau, kaip pavojinga 
likti be darbo nepaprastai aktyvioms Holmso smegenims. Daugelį 
metų stengiausi jį atpratinti nuo potraukio prie narkotikų, kurie 
vienu metu vos nepražudė nuostabaus jo talento. Dabar jau Ži- 
nojau, kad normaliomis sąlygomis šio dirbtinio jaudiklio jam ne- 
reikia. Bet supratau, kad tas blogas įprotis neišnyko, jis tiktai 
snaudžia ir gali greit pabusti. Tai pastebėdavati ypač tuomet, 
kai nebūdavo kas veikti, matydavau persimainiusį asketišką -jo 
veidą ir neramų giliai įdubusių paslaptingų akių žvilgsnį. Todėl 
aš laiminau tą poną Overtoną, kad ir kas jis būtų, nes mįslinga 
jo telegrama sudrumstė tą pavojingą ramybę, kuri esti pražūtin- 
gesnė negu audringo gyvenimo viesulai. 

Kaip ir tikėjomės, netrukus po telegramos pasirodė ir josios 
siuntėjas, kurio vizitinėje kortelėje buvo rašoma: Ponas Sirilas 
Overtonas. Trinliti koledžas. Kembridžas. 

Į kambarį įėjo augalotas jaunuolis — ne mažiau kaip du šim- 
tai svarų tvirtų kaulų ir raumenų, savo plačiais pečiais užkliudy- 

damas durų staktą. Jis dirstelėjo į mane ir Holmsą, o malonus jo 
veidas atrodė iškamuotas rūpesčių. 

— Ponas Serlokas Holmsas? 

Mano kaimynas nusilenkė. 


— Aš. tiesiai iš Skotland Jardo, pone Holmsai. Ten mačiausi 
su inspektoriumi Stenliu Hopkinsu, kuris patarė kreiptis į jus. 
Jo manymu, ši byla priklauso greičiau jūsų, o ne proiesionalios 
policijos kompetencijai. 


— Prašom sėstis ir pasakoti, kas atsitiko. 

— Siaubinga, pone Holmsai, tiesiog siaubinga! Stebiuosi, kaip 
aš dar nepražilau. Jūs, be abejo, girdėjote apie Godtfrį Stontoną? 
Jis pelno pergales visai komandai. Du geriausius žaidėjus ati- 
duočiau už Godirį. Kaip jis perduoda, gaudo ar varosi kamuolį! 
Niekas negali jo nurungti. O. kokią galvą turi — visus sudraus- 
mina! Ką gi daryti, pone Holmsai? Tiesa, dar yra pirmas atsar- 
ginis Murhauzas, bet jis saugas ir visada lenda į pačią grūstį, 
užuot stovėjęs prie šoninės linijos. Jis gerai muša į vartus, to 
nepaneigsi, tačiau prastai orientuojasi aikštėje. Be to, silpnas 
bėgikas. Oksfordo puolėjų Mortono ir Džonsono jis nepavytų. Sti- 
vensonas greitas, bet negali pataikyti nuo dvidešimt penkių jardų 
linijos, taigi kam reikalingas trijų ketvirčių puolėjas, kuris ne- 
sugeba nei spirti, nei įmušti, net jeigu ir gerai laksto. Žodžiu, 
pone Holmsai, mes prapuolę, jei nepadėsite man rasti Godirio 
Stontono. 

Mano bičiulis gerai nusiteikęs ir nustebęs klausėsi ilgos pono 
Overtono kalbos, kurią jis išrėžė labai energingai ir rimtai, kiek- 
vieną teiginį sutvirtindamas raumeningos rankos kirčiu per kelį. 
Mūsų svečiui nutilus, Holmsas ištiesė ranką ir iš kartotekos iš- 
traukė dėžutę su raide S. Bet šį kartą jis veltui rausėsi tame 
įvairiausios informacijos šaltinyje. 

— Čia esama Artūro HR. Stontono, kaskart vis labiau garsė- 
jančio klastotojo,— tarė jis.— Be to, yra Henris Stontonas, kuris. 
buvo pakartas ne be mano pagalbos, tačiau Godirio Stontono. 
vardą girdžiu pirmąsyk. 

Dabar nustebo mūsų svečias. 

— Ne, pone Holmsai, aš maniau, kad jūs viską Žinote,— pa-- 
sakė jis.— Jei jūs nesate girdėjęs apie Godirį Stontoną, tai tik-- 
riausiai nieko nežinote ir apie Sirilą Overtoną? 

Holmsas geraširdiškai papurtė galvą. 

— O Viešpatie! — sušuko atletas.— Aš juk buvau pirmas at- 
sarginis rungtynėse tarp Anglijos ir Velso, o dabar jau visi metai 
esu universiteto komandos kapitonas. Bet tai nesvarbu. Nemaniau, 
kad Anglijoje yra nors vienas žmogus, kuris negirdėjo apie Godtrį 
Stontoną, garsųjį trijų ketvirčių žaidėją, Kembridžo ir Blekhito 
pasididžiavimą, penkerių tarptautinių rungtynių dalyvį. Dieve 
mano! Kur jūs gyvenate, pone Holmsai? 

Holmsas nusijuokė iš jaunojo milžino naivumo. 

— Jūs gyvenate kitokiame nei aš pasaulyje, pone Overtonai,— 
švaresniame ir sveikesniame. Mano veikla susijusi su daugeliu 
visuomenės sluoksnių, bet niekada, ačiū Dievui, man neteko susi- 
durti su sportininkais mėgėjais, pačia geriausia ir sveikiausia 
Anglijos gyventojų dalimi. Tačiau netikėtas jūsų apsilankymas 
šįryt rodo, kad ir šiame gryno oro bei garbingo žaidimo pasau- 
lyje man yra darbo. Taigi, mielasis sere, prašom sėstis ir nesku- 
bant, ramiai kuo tiksliau papasakoti, kas įvyko ir kuo aš galėčiau 
padėti. 

Jaunojo Overtono veide šmėstelėjo nerimas, kaip paprastai 
atsitinka žmonėms, linkusiems daugiau veikti raumenimis, o ne 
protu. Bet pamažu, nuolat pasikartodamas, jis išklojo mums keis- 
tą savo istoriją, nors jo pasakojime liko neaiškių vietų, kurias 
čia praleisiu. 

— Kaip jau sakiau, pone Holmsai, esu Kembridžo universiteto 
komandos kapitonas, o (Godiris Stontonas — geriausias mano 
žaidėjas. Rytoj turim žaisti su Oksiordo universitetu. Vakar mes 
atvykome į Londoną ir apsistojome „Bentlio“ viešbutyje. Dešimtą 
valandą vakaro apėjau visus kambarius ir patikrinau, ar visi vai- 
kinai guli, nes manau, kad ne tik griežtos treniruotės, bet ir 
ilgas miegas lemia komandos lygį. Tarstelėjau vieną kitą Žodį 
Godfriui, ir man pasirodė, kad jis kažkoks išblyškęs, susirūpinęs. 
Paklausiau, kas jam yra. Jis atsakė, esą viskas gerai, tik šiek tiek 
skauda galva. Aš palinkėjau jam labos nakties ir išėjau. Po pus- 
valandžio durininkas man pranešė, kad į viešbutį buvo užėjęs 
kažkoks prastai atrodantis barzdočius ir prašęs perduoti raštelį 
Godiriui. Šis dar nemiegojęs. Perskaitęs raštelį, Godiris it per- 
kūno trenktas nuvirtęs ant krėslo atlošo. Durininkas taip išsigan- 
dęs, kad norėjęs bėgti kviesti manęs, bet Godiris jį sulaikęs, jis 
išgėręs gurkšnelį vandens ir susitvardęs. Paskui jis nulipęs Že- 
myn, pasakęs keletą žodžių žmogui, laukiančiam hole, ir jiedu 
išėję iš viešbučio. Durininkas tiktai pamatė juos bėgančius į 

Strendo pusę. Sįryt Godfrio kambarys buvo tuščias, lova pernakt 
neliesta, ir visi daiktai padėti taip, kaip buvau matęs iš vakaro. 
Nieko neįspėjęs, jis išėjo su tuo nepažįstamu vyriškiu, ir daugiau 
jokios žinios iš jo negavome. Nesitikiu, kad jis kada nors grįš. 
Godiris — sportininkas ligi kaulų smegenų, jis galėjo mesti tre- 
niruotės ir palikti savo kapitoną tik dėl kokių nors itin svarbių 
priežasčių. Taip, aš nujaučiu, kad jis dingo visiškai ir mes nie- 
kada jo nebepamatysime. 

Holmsas labai atidžiai klausėsi šito keisto pasakojimo. 

— Ką jūs nuveikėte? — paklausė jis. 

— Išsiunčiau telegramą į Kembridžą pasiteirauti, ar jis ne- 
sirodė tenai. Gavau atsakymą, kad ten niekas jo nematė. 

— Ar jis galėjo grįžti ; Kembridžą? 

— Taip, vėlyvuoju traukiniu penkiolika po vienuolikos. 

— Bet, pasak jūsų, jis nevažiavo tuo traukiniu? 

— Ne, stotyje niekas jo nematė. 

— Ką veikėte toliau? 

— Išsiunčiau telegramą lordui Maunt Džeimsui. 

— Kodėl lordui Maunt Džeimsui? 

— Godiris yra našlaitis, o lordas Maunt Džeimsas — artimiau- 
sias jo giminaitis, berods dėdė. 

— Štai kaip. Tai svarbu. Lordas Maunt Džeimsas — vienas iš 
turtingiausių Anglijos žmonių. 

— Taip ir man yra prasitaręs Godiris. 

— Tai jūsų draugas artimas jo giminaitis? 

— Taip, jis yra įpėdinis. O seniui jau beveik aštuoniasdešimt, 
be to, jis serga podagra. Kalbama, kad savo krumpliais jis galėtų 
sutriuškinti biliardo lazdą. Jis baisus nagas, nėra davęs Godiriui 
nė šilingo. Bet ilgainiui vis tiek jam viskas atiteks. 

— Ar gavot kokią žinią iš lordo Maunt Džeimso? 

— Ne. 

— Kokiais sumetimais jūsų draugas galėjo kreiptis į lordą 
Maunt Džeimsą? 

— Vakar vakare jis buvo kažkuo susirūpinęs. Jeigu dėl pi- 
nigų, tai galbūt ir kreipėsi į artimiausią savo giminaitį, juk tasai 
neturi kur jų dėti. Bet, kiek teko girdėti, vargu ar ką nors būtų 
laimėjęs. Godfris nekaip atsiliepdavo apie senąjį lordą. Tik blo- 
giausiu atveju būtų jo ko nors prašęs. 

— Na, mes greitai sužinosim. Tarkim, jūsų draugas nuvyko 
pas lordą Maunt Džeimsą. Bet kaip paaiškinsit to prasčioko apsi- 

lankymą tokią vėlyvą valandą ir kodėl Godifris taip susijaudino? 

Sirilas Overtonas susiėmė rankomis galvą. 

— Ničnieko nenutuokiu,— atsakė jis. 

— Na, gerai. Šiandien man laisva diena, ir aš mielu noru 
patyrinėsiu jūsų reikalą,— tarė Holmsas.— O jums patarčiau reng- 
tis varžyboms be to jaunuolio. Tik didžiausia būtinybė, kaip sa- 
kėte, galėjo priversti jį taip paslaptingai išnykti ir ta pati būti- 
nybė, matyt, kol kas neleidžia jam grįžti. O dabar eime 1 vieš- 
butį, galbūt durininkas dar ką nors pasakys. 

Šerlokas Holmsas buvo apdovanotas sugebėjimu patraukti | 
savo pusę net ir droviausią liudininką. Tuščiame Godirio Stonto- 
no kambaryje jis labai greit išpešė iš durininko viską, ką tas 
galėjo pasakyti apie praėjusios nakties interesantą. Jis nebuvęs 
panašus nei į džentelmeną, nei į darbininką. Pasak durininko, 
„nei šioks, nei toks“. Gal kokių penkiasdešimties metų, žila barz- 
da, išblyškusiu veidu, kukliai apsirengęs. Atrodė labai sūsijaudi- 
nęs. Durininkas pastebėjo, kad, perduodant raštelį, jo ranka dre- 
bėjusi. Godfris Stontonas perskaitęs įgrūdo raštelį į kišenę. Atėjęs, 
į holą, tam vyriškiui nepadavė rankos. Jie pasikeitę vos keliais 
sakiniais, durininkas nugirdęs vienintelį žodį „laikas“. Paskui abu 
išskubėjo. Holo laikrodis rodė pusę vienuoliktos. 1 

— Prašom pasakyti, — tarė Holmsas, sėsdamas ant. Stontono 
lovos, — ar jūs buditė dieną? 

— Taip, sere. Dirbu ligi vienuoliktos valandos.: 

— Naktinis durininkas, matyt, nieko ypatingo nepastebėjo? 

— Ne, sere, tik keletas žmonių vėlai grįžo iš teatro. Daugiau 
nieko. | 

— Ar vakar jūs budėjote visą dieną? 

— Taip, sere. 

— Ar Stontonui buvo kokių nors laiškų -ar telegramų? 

— Taip, sere, telegrama. 

— Aha! Tai įdomu. Kelintą valandą. 

— Apie šeštą. | 

— Kur ponui Stontonui įteikta telegrama? 

— Jo kambaryje. 

— Ar matėte, kaip jis skaitė? 

— Taip, sere, laukiau, ar nebus atsakymo. 

— Na, ir kaip? 

— Taip, sere, jis parašė atsakymą. 

— Ar jūs nunešėte jį į -paštą? 

— Ne, jis pats. 

— Bet parašė jums esant? 

— Taip, sere. Aš stovėjau prie durų, o jis sėdėjo prie stalo 
nugara į mane. Baigęs rašyti, jis pasakė: „Galite eiti, aš pats 
išsiųsiu“. 

— Kuo jis rašė? 

— Plunksna, sere. 

— Ar telegramos blanką jis paėmė nuo stalo? 

— Taip, sere, viršutinį. 

Holmsas atsistojo, paėmė blankus ir nusinešęs prie lango ati- 
džiai apžiūrėjo viršutinį. 

— Gaila, kad jis nerašė pieštuku,-- pasakė nusivylęs ir gūž- 
telėjęs pečiais numetė blankus ant stalo.— Juk jūs, Votsonai, ne 
kartą esate pastebėjęs, kad rašant pieštuku raidės aiškiai atsi- 
spaudžia kitame lape — ši aplinkybė išardė nemaža laimingų 
vedybų. Tačiau čia nematau jokių žymių. Betgi man malonu, kad 
jis rašė minkšta plačia plunksna, ir esu beveik įsitikinęs, jog 
kai ką rasime ant prespapjė. Aha! Štai kur ji! 

Jis išplėšė sugeriamojo popieriaus lapelį, ir mes pamatėme ant 
įo kažkokius hieroglifus. 

— Neškite prie veidrodžio! — jaudindamasis suriko Sirilas 
Overtonas. 

— Nereikia,— paaiškino Holmsas.— Popierius plonas, tekstą 
pamatysime antroje pusėje. Stai. 

Jis apvertė lapelį, ir mes perskaitėme: Padėkite mums, dėl 
Dievo meilės. | 

— Tai paskutiniai žodžiai telegramos, kurią Godiris Stonittonas 
išsiuntė keletas valandų prieš išnykdamas. Trūksta dar mažų 
mažiausiai kokių šešių Žodžių. Bet tai, kas liko, rodo, kad jau- 
nuoliui grėsė didžiulis pavojus, nuo kurio kažkas galėjo jį ap- 
saugoti. Be to, telegramoje parašyta mums. Vadinasi, įsivėlęs dar 
vienas asmuo. Ar tik ne išblyškęs, barzdotas vyriškis, kuris taip 
pat atrodė labai susijaudinęs? Ir kas gi bendro tarp Godirio Ston- 
tono ir to barzdočiaus? Kas tasai trečiasis, kurio pagalbos jie prašė 
pavojaus akivaizdoje? Taigi paieškas reikia pradėti nuo jo. 

— Vadinasi, pirmiausia reikia sužinoti, kam siųsta telegrama, — 
— pasiūliau aš. ) 

— Visiškai teisingai, mielasis Votsonai. Si protinga mintis ir 
man toptelėjo. Bet argi jūs nežinote, kad, nuėjus į paštą ir parei- 
kalavus kito Žmogaus telegramos šaknelės, tarnautojai vargu ar 

suteiks tokią paslaugą. Juk pas mus dar esama tiek daug biuro- 
kratizmo. Tačiau neabejoju, kad, veikiant atsargiai ir taktiškai, 
galima tikėtis sėkmės. O dabar, pone Overtonai, norėčiau jūsų 
akivaizdoje peržiūrėti ant stalo likusius popierius. . 

Vikriais, jautriais pirštais Holmsas pervertė laiškus, sąskaitas, 
užrašų knygutes, tirdamas juos savo skvarbiu žvilgsniu. 

— Čia nieko svarbaus nėra,— pagaliau pasakė jis.— Beje, ma- 
nau, kad jūsų draugas visiškai sveikas. Ar jis neturėjo jokių prob- 
lemų? 

— Ne, buvo sveikas kaip ridikas. 

— Ar jis niekada nesirgo? 

— Niekada. Sykį buvo užsigavęs koją, kitą kartą išsinarino 
kelio girnelę, bet tai menkniekis. 

— Ir vis dėlto galbūt jis nebuvo toks tvirtas, kaip manote. 
Gal turėjo negalių, bet jas slėpė. Su jūsų leidimu keletą popierių 
aš pasiimsiu, galbūt jie pravers toliau tiriant šią bylą. 

— Valandėlę! Valandėlę! — pasigirdo gergždžiantis balsas, ir 
apsidairę išvydome tarpdury skeryčiojantis kažkokį keistą senuką. 
Jis buvo su parudavusiu juodu surdutu, atsirišusiu baltu kakla- 
raiščiu, ant galvos užsidėjęs cilindrą itin plačia atbraila. Atrodė 
panašus į kaimo pastorių arba samdytą laidotuvių procesijos da- 
lyvį. Tačiau, nepaisant apšepusios, netgi absurdiškos išvaizdos, 
jo balsas buvo toks skardus, o elgsena tokia energinga, kad mes 
buvome priversti suklusti. 

— Kas jūs toks, sere, ir kokią turite teisę imti šito džentel- 
meno popierius? — paklausė jis. 

— Esu privatus seklys ir noriu ištirti jo dingimo priežastis. 

— Ak, štai kaip! O kas jūsų prašė? 

— Šitas džentelmenas, pono Stontono draugas. Jį pas mane 
atsiuntė Skotland Jardas. 

—- O jūs kas toks, sere? 

— Aš — Sirilas Overtonas. 

— Vadinasi, jūs man atsiuntėte telegramą. Aš lordas Maunt 
Džeimsas. Atvažiavau pačiu pirmuoju omnibusu. Tai jūs pasam- 
dėte seklį? 

— Taip, sere. 

— Ir pasirengęs jam mokėti? 

— Neabejoju, kad mano draugas Godiris sumokės, kai jį ra- 
sime. 

— O jeigu jo nerasite, kas tada? Atsakykite! 

— Tuomet, be abejo, jo giminaičiai... 

—- Nieko panašaus, sere! — suspiegė senukas.— Iš manęs ne- 
sitikėkite -nė penso, nė vienintelio penso! Suprantate, pone sekly. 
Aš, vienintelis šito jaunuolio giminaitis, pareiškiu, jog už nieką 
neatsakau. Jeigu jis gali tikėtis palikimo, tai tik dėl to, kad aš 
niekados nešvaisčiau pinigų ir dabar neketinu to daryti. O dėl tų 
popierių, kuriuos taip laisvai tvarkote, noriu pasakyti, kad jeigu 
jie turi kokią nors vertę, jūs privalėsit griežčiausiai atsiskaityti 
už kiekvieną lapelį. 

— Labai gerai, sere,— įsiterpė Serlokas Holmsas.— Bet leis- 
kite paklausti, gal nujaučiate, kur galėjo dingti tas jaunuolis? 

— Ne, serė. Jis pakankamai suaugęs pats pasirūpinti savimi. 
O jeigu yra toks kvaišas ir kažkur pasimetė, tai tesižino. Aš ka- 
tegoriškai atsisakau prisidėti prie jo paieškų. 

— Aš visiškai. „jus suprantu, — tarė Holmsas, o akyse žybtelėjo 
piktdžiugiška ugnelė. Bet jūs, regis, nevisiškai suprantate mane. 
Pasirodo, Godiris Stontonas neturtingas. Jeigu jis buvo pagrobtas, 
tai visai ne dėl to, kad ką nors turėjo. Gandai apie jūsų turtus, 
Jorde Maunt Džeimsai, sklinda net.užsienyje, tad, galimas daiktas, 
jūsų sūnėną pagrobė kokia nors vagių gauja, tikėdamasi iš jo 
išgauti Žinių apie jūsų namą, įpročius, sužinoti, kur jūs laikote 
brangenybes. 

Mūsų nemalonaus svečio veidas pasidarė baltas kaip jo kakla- 
raištis. 

— Dievaži, sere, niekuomet nebūčiau pamanęs apie tokią pik- 
tadarystę! Kokių. niekšų būna „šiame pasaulyje! Bet Godiris — 
šaunus vaikinas, nepalenkiamas. Jis neišduos senojo savo dėdės. 
Beje, šiandien pat vakare nuvešiu šeimos sidabrą į banką. O jūs, 
pone sekly, negailėkit jėgų! Stenkitės iš „paskutiniųjų, kad tik 
rastumėt jį sveiką ir gyvą. O dėl pinigų — na, tarkim, penki ar 
dešimt svarų, visada galit pasikliauti manimi. 

""Tačiau netgi dabar, šią sąmonės praskaidrėjimo valandėlę, 
kilmingasis šykštuolis nieko: negalėjo mums padėti, nes beveik 
nieko nežinojo apie.savo sūnėno gyvenimą. Vienintelis mūsų 
orientyras buvo telegramos pabaiga, ir dabar Holmsas tikėjosi 
xasti tolesnę savo tyrimų grandį. Mes atsisveikinom su lordu 
Maunt Džeimsu,.o Overtonas išėjo pasitarti su komanda dėl juos 
dštikusios nelaimės. 

Netoli viešbučio buvo paštas, ir mudu prie jo sustojome. 

— Verta pabandyti, Votsonai,— tarė Holmsas.— Žinoma, turė- 
damas orderį, galėčiau pareikalauti šaknelės, bet mes dar nepa- 
siekėme šitos stadijos. Nemanau, kad tokioje judrioje vietoje jie 
būtų galėję įsiminti vaikino veidą. Rizikuojam! 

— Atleiskite, kad sutrukdysiu,— kuo lipšniausiai kreipėsi jis 
pro langelį į merginą.— Tikriausiai vakar siųsdamas telegramą 
padariau nedidelę klaidą. Kadangi negaunu atsakymo, baiminuo- 
si, ar nebūsiu pamiršęs pasirašyti. Ar galėtumėte patikrinti? 

Mergina paėmė pluoštą šaknelių. 

— Kelintą valandą išsiuntėte? — paklausė ji. 

— Tuoj po šešių. | 

Ee Kam? , 


Holmsas pridėjo pirštą prie lūpų ir žvilgtelėjo į mane. 
— Paskutiniai žodžiai buvo: ,..dėl Dievo meilės“ „— koniiden- 


cialiai pašnibždėjo jis.— Aš taip. susirūpinęs, kad negaunu atsa- 
kymo. 

Mergina atskyrė vieną telegramą. 

— Štai ji. Pavardės tikrai nėra,— pasakė ji, lygindama tele- 
gramą ant stalo. 

— Taip ir yra. Štai kodėl negaunu atsakymo,— tarė Holmsas. 
— Dievaži, koks aš bukaprotis! Sudie, panele, esu jums nepapras- 
tai dėkingas. Net širdis atsigavo. 

Kai mudu išėjome į gatvę, Holmsas, trindamas rankas, paten- 
kintas nusijuokė. 

— Na? — paklausiau. 

— Mums sekasi, Votsonai, sekasi. Aš buvau sugalvojęs septy- 
nis įvairius būdus žvilgtelėti į tą telegramą, bet nemaniau, kad 
pavyks iš pirmo karto. 

— Ką jūs sužinojote? 

— Sužinojau mūsų tyrimo išeities tašką. Kings Kroso stotis, — 
pasakė jis privažiavusios karietos vežikui. 

— Vadinasi, mes išvykstam iš Londono. 

— Taip. Manau, jog važiuosim į Kembridžą. Viskas rodo, kad. 
reikia vykti ta kryptimi. 

Mums dardant Greis In Roudu, paklausiau: 

— Pasakykit, Holmsai, ar nors kiek nujaučiate, kodėl dingo 
Godiris Stontonas? Man regis, dar niekados motyvai nebuvo to- 
kie migloti. Vargu ar jūs manote jį buvus pagrobtą, norint išgauti 
žinių apie turtingą jo dėdę? 

— Prisipažįstu, mielasis Votsonai, jog nelabai tikiu tokiu 
aiškinimu. Tačiau man dingtelėjo, kad tokia versija galėtų sudo- 
minti tą nežmoniškai atgrasų senį. 

— Taip ir buvo. O ką jūs iš tikrųjų manote? 


— Turiu keletą idėjų. Pirmiausia įdomu ir įvairių minčių 
kelia tai, kad jaunuolis dingsta svarbių varžybų išvakarėse. Be to, 
jis vienintelis, nuo kurio priklauso komandos sėkmė. Tai, žinoma, 
galėjo būti sutapimas, o gal ir ne. Mėgėjiško sporto rungtynėse 
lažybų paprastai nebūna. Bet vis dėlto daugelis lažinasi. Vadinasi, 
yra Žmonių, kurie suinteresuoti pašalinti žaidėją. Juk būna at- 
vejų, kai prieš arklių lenktynes dingsta geriausias arklys. Tai vie- 
nas aiškinimas. Be to, akivaizdu, kad jaunuolis iš tiesų yra di- 
džiulio palikimo įpėdinis, nors šiuo metu gyvena labai kukliai. 
Visiškai įmanoma, jog buvo įvykdytas sąmokslas, norint gauti iš- 
pirką. 

— Bet šios versijos nepatvirtina telegramos. 

— Visiškai teisingai, Votsonai. Telegrama tebėra vienintelis 
tikras įkaltis, kurį mes turime ir kurio negalime išleisti iš akių. 
Mes tam ir vykstame į Kembridžą, kad išsiaiškintume, kam ir 
kodėl ji buvo siųsta. Mūsų tyrimo eiga kol kas miglota, bet labai 
stebėsiuos, jei ligi vakaro visko arba bent jau daug ko nesužino- 
sime. 

Jau buvo sutemę, kai atvykome į senąjį universiteto miestą. 
Geležinkelio stotyje Holmsas pasamdė karietą ir liepė vežikui 
vykti į daktaro Leslio Armstrongo namus. Po kelių minučių su- 
stojome judrioje gatvėje prie didžiulio pastato. Įėję į vidų, turė- 
įome ilgokai laukti, kol buvome nuvesti į daktaro priimamąjį ir 
radome jį sėdintį prie stalo. . 

Daktaro Leslio Armstrongo vardas buvo man negirdėtas, ir 
tai rodo, kaip toli tuomet buvau nuo savo profesijos. Dabar žinau, 
kad jis ne tik vienas žymiausių universiteto medicinos specialistų, 
bet ir Europos lygio mąstytojas, daug nuveikęs įvairiose mokslo 
srityse. Netgi nežinant puikių daktaro darbų, tik pažvelgus į jį, 
susidarė įspūdis, jog tai nepaprastas žmogus. Stambus keturkam- 
pis veidas, mąslus žvilgsnis iš po vešlių antakių ir tvirtas įt iš 
granito nukaltas smakras. Atkaklaus būdo, aštraus proto, rūstus, 
asketiškas, santūrus, grėsmingas žmogus — toks man pasirodė dak- 
taras Leslis Armstrongas. Jis pavartė mano bičiulio vizitinę kor- 
telę ir gan nemaloniai pažvelgė į mus. 

— Esu girdėjęs apie jus, pone Holmsai, ir žinau jūsų pro 

fesiją, bet turiu pripažinti, jog nepritariu jai. 
| — Tuomet, daktare, jūs esat tos pačios nuomonės kaip ir visi 
Anglijos nusikaltėliai, — ramiai atsakė mano bičiulis. 
* — Tol, kol jūs stengiatės susidoroti su nusikaltimais, sere, 
kiekvienas sveikos galvosenos visuomenės narys turi jus palai- 
kyti. Nors neabejoju, jog oficialios institucijos yra pakankamai 
kompetentingos. Betgi jūsų veikla kritikuotina dėl to, kad brau- 
natės į asmenines žmonių paslaptis, traukiate į dienos šviesą 
šeimos dramas ir galiausiai trukdote tiems, kurie labiau užsiėmę 
negu jūs. Dabar, pavyzdžiui, užuot kalbėjęsis su jumis, aš turė- 
čiau rašyti mokslo veikalą. 

— Be abejo, daktare, ir vis dėlto mūsų pokalbis galbūt bus 
svarbesnis negu tasai mokslo veikalas. Beje, galiu pasakyti, jog 
mūsų veikla kaip tik priešinga tai, kurią jūs visiškai teisingai 
smerkiate. Mes kaip tik stengiamės, kad asmeninės paslaptys 
neiškiltų aikštėn, o taip neišvengiamai įvyksta tuomet, kai byla 
atsiduria oficialiosios policijos rankose. Mane galite laikyti tarsi 
žvalgu, kuris eina prieš reguliariąją krašto kariuomenę. Taigi aš 
atvykau pakalbėti apie poną Godirį Stontoną. 

— O kas jam atsitiko? 

— Jūs jį pažįstate, ar ne? 

— Jis artimas mano draugas. 

— Ar žinote, kad jis dingo? 

— Nejaugi! — Rūsti daktaro veido išraiška nepasikeitė. 

— Vakar vakare jis išėjo iš viešbučio ir daugiau nepasirodė. 

— Jis, be abejo, grįš. 

— Rytoj universitetų komandų rungtynės. 

— Man nerūpi tie vaikiški žaidimai. O jaunuolio likimas mane 
labai jaudina, nes jį pažįstu ir myliu. Regbis apskritai manęs 
nedomina. 

— Vadinasi, galiu tikėtis, kad jūs padėsite man atskleisti pono 
Stontono likimą. Ar žinote, kur jis yra? 

— Žinoma, ne. 

— Ar matėte jį vakar arba šiandien? 

— Ne, nemačiau. 

— Ar ponas Stontonas sveikas žmogus? 

— Visiškai sveikas. 

— Ar kada nors negalavo? 

— Niekada. 

Holmsas pakišo daktarui popieriaus lapelį. 

— Tuomet paaiškinkite, iš kur tas trylikos ginėjų kvitas, pra- 
ėjusį mėnesį; pono Godirio Stontono apmokėtas daktarui Lesliui 
Armstrongui, gyvenančiam Kembridže. Aš jį radau ant Stontono 
rašomojo stalo tarp kitų popierių. 

Daktaras iš pykčio paraudo. 

— Nemanau, jog privalėčiau jums aiškinti, pone Holmsai. 

Holmsas įsidėjo kvitą į užrašų knygutę. 

. — Jūs, matyt, linkęs viešai paaiškinti. Anksčiau ar vėliau 
teks tai padaryti, — pasakė jis.— Aš jau sakiau, jog paslaptį iš- 
laikysiu, o kiti turės viešai paskelbti. Taigi būtų kur kas išmin- 
tingiau visiškai pasitikėti manimi. 

— Nieko nežinau apie tą kvitą. 

— Ar gavote kokią nors žinią iš Stontono po to, kai jis atvyko 
į Londoną? 

t“ — Ne. | 

— Ak, jau tas paštas! — sunkiai atsiduso Holmsas.— Vakar 
vakare penkiolika minučių po šešių Godiris Stontonas iš Londono 
išsiuntė jums skubią telegramą, kuri, be abejo, susijusi su jo 
dingimu. O jos negavote. Tiesiog nusikaltimas! Aš tuoj pat einu 
į paštą ir parašysiu skundą. 

Daktaras Leslis Armstrongas pašoko, o jo veidas iš įtūžio pa- 
sidarė tamsiai raudonas. 

— Malonėkite tučtuojau palikti mano namus, sere,— pasakė 
jis.— Ir pasakykite savo šeimininkui, lordui Maunt Džeimsui, jog 
nenoriu turėti jokių reikalų nei su juo, nei su jo agentais. Ne, 
sere, daugiau nė žodžio! — Jis įnirtingai paskambino varpeliu.— 
Džonai, išlydėk šituos. džentelmenus.: 

-Pasipūtęs liokajus vos neišstūmė mūsų pro duris, ir mudu 
atsidūrėme gatvėje. Holmsas prapliupo juoktis. 

— "Daktaras Leslis Armstrongas iš tiesų energingas žmogus ir 
su charakteriu,— kalbėjo jis.— Jeigu jis savo talentą: nukreiptų 
kita linkme, galėtų sėkmingai užimti garsiojo profesoriaus Mo- 
riarčio vietą. O štai mudu, vargšeli Votsonai, vieniši ir pasimetę 
šiame nesvetingame mieste. Bet išvykti negalime, nes tai reikštų, 
kad atsisakome toliau tirti šią.bylą. Va, priešais Armstrongo 
namus viešbutis, jis kaip tik mums tinka. Išsinuomokite kambarį 
su langais, išeinančiais į gatvę, o aš tuo tarpu P šiokios 
tokios iniormacijos. | 2 

Informacijos rinkimas užtruko ilgiau, negu Holmsas buvo ma- 
aęs, ir į viešbutį jis grįžo tik devintą valandą. Parėjo nusiminęs, 
išbalęs, visas dulkinas, vos laikėsi ant kojų iš nuovargio ir alkio. 
Ant stalo jo laukė šalta vakarienė. Numalšinęs alkį, Holmsas 
užsirūkė pypkę ir nusiteikęs pusiau komiškai ėmė pasakoti apie 
savo nesėkmes, į kurias visada žiūrėdavo filosofiškai. Išgirdęs ra- 
tų girgždesį, jis atsistojo ir pažvelgė pro langą. Prieš daktaro 
namą dujų žibinto apšviesta stovėjo karieta, pakinkyta dviem 
palšais arkliais. 

— Daktaras buvo išvykęs tris valandas,— tarė Holmsas.— Iš- 
važiavo pusę septynių, o grįžo tik dabar. Vadinasi, buvo už kokių 
dešimties ar dvylikos mylių. Jis kasdien kažkur išvyksta, o kartais 
ir dusyk per dieną. 

— Nieko stebėtino, juk jis praktikuojantis cydytojas. 

— Tas ir yra, kad nepraktikuojantis. Jis skaito paskaitas ir 
konsultuoja, bet nesiverčia gydytojo praktika, nes tai atitrauktų 
jį nuo mokslinio darbo. Tad kam tos ilgos ir varginamos kelionės? 
Ką jis lanko? 

— Jo vežikas galėtų... 

— Mielasis Votsonai, kaip tik į jį aš pirmiausia ir kreipiausi. 
Bet šis užsiundė ant manęs šunį: nežinau, ar toks žiaurus jo 
įprotis, ar taip įsakyta šeimininko. Nei šuniui, nei vežikui nepa-- 
tiko mano lazda, ir tuo viskas baigėsi. Paskui mūsų santykiai 
taip pablogėjo, kad apie kokį nors klausinėjimą negalėjo būti 
nė kalbos. Jei ką ir sužinojau, tai tik iš draugiško vietos gyven- 
tojo viešbučio kieme. Jis papasakojo apie daktaro įpročius ir 
kasdienes išvykas. Mums besikalbant, tarsi patvirtindama jo ŽO- 
džius, prie durų privažiavo karieta. 

— Ir jūs nutarėte sekti paskui ją? 

— Nuostabu, Votsonai! Siandien jūs mane tiesiog stulbinate! 
Tokia mintis man taip pat atėjo į galvą. Netoli mūsų viešbučio, 
kaip jūs turbūt pastebėjote, yra dviračių krautuvė. Aš puoliau į ją, 
išsinuomojau dviratį ir spėjau išvažiuoti karietai dar nedingus iš 
akių. Netrukus pasivijau ją ir atsilikęs per kokį šimtą jardų se- 
kiau paskui jos žibintus, kol išvažiavome iš miesto. Nuvažiavus 
jau gana toli, įvyko stačiai pritrenkiamas dalykas: karieta susto- 
jo, iš jos išlipo daktaras, atskubėjo prie manęs ir itin kandžiai 
pasakė, jog kelias esąs toks siauras, jis nenorįs savo karieta man 
jo užstoti. Jo kalba. buvo nepaprastai žavinga. Aš pralenkiau ka- 
rietą ir numynęs pagrindiniu keliu keletą mylių:šuštojau norė- 

damas pažiūrėti, ar ji važiuos toliau. Tačiau karieta nesirodė, ir 
paaiškėjo, kad ji pasuko į kurį nors šalutinį keliuką. Grįžau at- 
gal, bet jos — nė pėdsako. O štai dabar ji parvažiavo. Iš pradžių 
nesiejau šių kelionių su Godirio Stontono dingimu, paprasčiausiai 
norėjau sužinoti kuo daugiau apie daktarą Armstrongą. O dabar, 
matydamas, kaip atidžiai jis stebi kiekvieną sekantį jo išvykas, 
supratau, jog tai kur kas svarbesnis dalykas. Nenurimsiu, kol to 
neištirsiu, 

— Bandysim sekti jį rytoj. 

— Vargu! Tai ne taip lengva. Juk jūs nepažįstat Kembridžo 
apylinkių, ar ne? Čia sunku kur nors pasislėpti. Važiuodamas 
mačiau vietovę esant lygią ir švarią kaip stalą, o Žmogus, kurį 
ketiname sekti, anaiptol nekvailas, kaip šįvakar įsitikinau. Išsiun- 
čiau telegramą Overtonui, kad praneštų mums, ar Londone ne- 
įvyko nieko naujo. O mes tuo tarpu sutelksim visą dėmesį į dakta- 
rą Armstrongą, kurio vardą Stontono siųstos skubios telegramos 
šaknelėje man leido perskaityti paslaugioji telegrafistė. Galiu pri- 
siekti, jog jis žino, kur Stontonas. O jeigu žino jis, tai ir mes 
turime žinoti. Reikia pripažinti, kad šitą kirtį jis atrėmė, bet, kaip 
žinote, Votsonai, aš nelinkęs trauktis iš žaidimo tokiomis aplin- 
kybėmis. | 

Bet kitą dieną mums nepasisekė ką nors daugiau atskleisti. 
Po pusryčių gavome raštelį, kurį Holmsas šypsodamasis perdavė 
man. Jame buvo parašyta: 


„Sere, drįstu tvirtinti, kad jūs veltui eikvojate laiką sekioda- 
mas paskui mane. Kaip praėjusią naktį įsitikinote, mano karietos 
užpakaly yra langelis, ir, jei nebijote dvidešimties mylių kelionės 
ir norite grįžti į tą pačią Vietą, nuo kurios pradėjote, galite drą- 
siai sekti paskui mane. Tačiau turiu perspėti, kad šnipinėdamas 
mane ponui Godfriui Stontonui nepadėsite. Esu įsilikinęs, jog 
geriausia jūsų paslauga šitam džentelmenui būtų grįžti į Londoną 
ir pasakyti jūsų šeimininkui, kad neužtikote jo pėdsakų. Kembri- 
dže jūs nieko nelaimėsite. 

Su pagarba 
Leslis Armstrongas 


— Taigi daktaras — atviras ir garbingas priešininkas,— tarė 
Holmsas.— Bet jis sužadino mano smalsumą, ir aš būtinai suži- 
nosiu, kur ir ko jis vyksta. 


— Karieta jau prie jo durų, — pasakiau aš.— Štai jis lipa vi- 
dun. Mačiau, kaip lipdamas pažvelgė į mūsų langą. Galbūt man 
pabandyti laimę dviračiu? 

— Oi ne, mielasis Votsonai! Nors ir labai gerbiu jūsų įgimtą: 
sumanumą, bet manau, kad garbusis daktaras ne jūsų jėgoms.. 
„Manding, aš pats su juo susidorosiu. Bijau, kad jums teks užsi- 
imti kuo nors kitu, nes du nepažįstami smalsuoliai, pasirodę ap- 
snūdusiose Kembridžo apylinkėse, sukeltų daugiau kalbų nei pa- 
geidautina. Neabejoju, kad rasite ką apžiūrėti šiame garbingame 
mieste, o aš pasistengsiu vakare parnešti malonesnių žinių. 

Bet mano bičiuliui teko dar labiau nusivilti. Vakare jis grįžo 
nuvargęs ir nieko nelaimėjęs. | 

— Visa diena praėjo veltui, Votsonai. Žinodamas daktaro iš- 
vykų kryptį, aplankiau visus aplinkinius kaimus toje Kembridžo 
pusėje, kalbėjausi su smuklininkais ir kitais daug žinančiais žmo- 
nėmis. Apėjau nemažą plotą. Buvau Čestertone, Histone, Voter- 
biče ir Okingtone, ir visur mane ištiko nesėkmė. Dvejetu kinkyta 
karieta šiame „apsnūdusiame klonyje“ vargu ar būtų buvusi ne- 
pastebėta. Daktaras dar kartą išlošė. Ar nėra man telegramos? 

— Yra, aš ją atplėšiau. Štai ji: Paprašykite Pompėjaus iš 
Džeremio Diksono, Triniti koledžas, — nieko nesuprantu. 

— O, viskas aišku. Telegrama mūsų draugo Overtono. Atsa-- 
kymas į mano klausimą. Tučtuojau nusiųsiu laiškelį ponui Dže- 
remiui Diksonui ir tikiuosi, kad dabar mums nusišypsos laimė. 
Beje, kaip rungtynės? 

— Sios dienos vakariniame vietos laikraštyje išsamiai ap- 
rašytos. Laimėjo Oksfordas. Štai kaip baigiasi aprašymas: Mels- 
vųjų pralaimėjimą galima paaiškinti tuo, kad rungtynėse neda- 
lyvavo garsusis tarptautinio lygio žaidėjas Godfris Stontonas. Tai 
buvo jaučiama nuo pat varžybų pradžios. Trūko kombinacijų prie 
trijų ketvirčių linijos, prastas puolimas ir gynyba sugniuždė šios 
stiprios ir uolios komandos pastangas. 

— Taigi mūsų draugo Overtono nerimas buvo pamatuotas,— 
tarė Holmsas.— Bet asmeniškai aš esu tos pačios nuomonės kaip 
ir daktaras Armstrongas. Manęs taip pat nedomina regbis. Sian- 
dien eisiu gulti anksčiau, Votsonai, nes rytoj mūsų laukia sunki 
diena. 

Tiesiog nušiurpau, kai kitą rytą atsibudęs išvydau Holmsą 
sėdintį prie židinio su nedideliu švirkštu rankoje. Svirkštą. aš 
siejau su vienintele jo silpnybe ir pamatęs jį pabūgau paties blo- 

giausio. Holmsas nusijuokė pastebėjęs mano išgąstį ir padėjo 
švirkštą ant stalo. 

— Ne ne, mielas bičiuli, nesirūpinkite. Šį kartą švirkštas ne- 
taps pikto įrankiu, greičiau tai bus raktas, kūriuo atskleisiu pa- 
slaptį. Dedu į jį visas savo viltis. Aš ką tik grįžau iš nedidelės 
žvalgybos. Viskas klostosi sėkmingai. Sočiai papusryčiaukite, 
Votsonai, nes šiandien mums reikės užtikti daktaro Armstrongo 
pėdsakus. O juos aptikus riebus laiko nei pailsėti, nei pavalgyti, 
kol neįvarysime jo į urvą. 

— Tuomet pasiimkim pusryčius, nes šiandien jis išvyksta 
anksti. Karieta jau prie durų. 

— Nesvarbu. Tegul važiuoja. Jo galva kaip Saliamono, jei 
sugebės pasprukti nuo mūsų. Kai papusryčiausite, mudu nulipsi- 
me žemyn, ir aš supažindinsiu jus su vienu nepaprastai puikiu 
sekliu, kuris mums labai padės. 

„Mes nulipome apačion, ir Holmsas nusivedė mane į arklidę. 
Atidaręs gardą, jis išleido žemą nulėpausį baltmargį pėdsekį. 

— Leiskite jums pristatyti Pompėjų,— pasakė jis,— vietinių 
medžiotojų pasididžiavimą. Kaip matyti iš sudėjimo, jis ne kažin 
koks bėgikas, bet puikiai seka pėdomis. Na, Pompėjau, nors tu 
ir negreitas, bet vargu ar tave galės pavyti du pusamžiai džen- 
telmenai, todėl leisiu sau pririšti prie tavo kaklo šį odinį pasai- 
tėlį. O dabar pirmyn ir parodyk, ką gali. 

Jis privedė Pompėjų prie daktaro namo. Suo apuostė žemę 
ir cypdamas leidosi gatve, stengdamasis bėgti iš visų jėgų. Po 
pusvalandžio mes jau buvome už miesto ir skubėjome lauko keliu. 

— Ką jūs sumanėte, Holmsai? — paklausiau aš. 

— Seną, nuvalkiotą, bet kartais labai naudingą priemonę. Sį- 
ryt užsukau į daktaro kiemą ir švirkštu apipurškiau užpakalinį 
karietos ratą anyžių aliejumi. Pėdsekys vysis jį nors ligi pat 
Džon o'Grotso *. Norėdamas suklaidinti Pompėjų, mūsų draugas 
Armstrongas turėtų su savo karieta persikraustyti per Kemą. Mat 
koks gudruolis! Štai kodėl jam pasisekė pasprukti nuo manęs 
aną naktį. 

Staiga šuo iš vieškelio pasuko į žole apaugusį šunkelį. Po 
pusmylės jis išvedė mus į kitą vieškelį. Pėdsakai iškart krypo 
dešinėn, miesto, kurį ką tik palikome, link. Bet kelias apsuko 


|] 
* Tolimiausias šiaurinės Škotijos taškas. 

«miestą iš pietų pusės ir ėjo priešinga kryptimi, negu mes buvome 
išvykę. 

— Vadinasi, šitą linkį jis darė tik dėl mūsų! — sušuko Holm- 
sas.— Taigi nėra ko stebėtis, kad nieko nepešiau klausinėdamas 
anų kaimų gyventojus. Daktaras žaidžia pagal visas taisykles. 
Įdomu, kam tokios gudrybės? Štai ten, dešinėje, Trampingtono 
kaimas. Dievaži! Antai iš už kampo išlenda karieta. Greičiau, 
greičiau, Votsonai, kitaip viskas Žuvę! 

Jis puolė pro artimiausius vartelius, tempdamas paskui save 
besispyriojantį Pompėjų. Vos spėjus pasislėpti už gyvatvorės, pro 
šalį pralėkė karieta. Akimirksniu nužvelgiau daktarą Armstrongą. 
Jis sėdėjo palinkęs, galvą suėmęs rankomis — gyvas sielvarto 
įsikūnijimas. Paniuręs -mano bičiulio veidas rodė, kad ir jis pa- 
stebėjo daktaro būklę. 

— Nujaučiu, kad mūsų paieškos baigsis liūdnai,— tarė jis.— 
Netrukus sužinosim. Pirmyn, Pompėjau! Prie to namo, tenai. 

Nebuvo jokios abejonės, kad pasiekėme savo kelionės tikslą. 
Pompėjus cypdamas lakstė apie vartus, kur dar tebebuvo matyti 
karietos vėžės. Per kiemą vedė takelis vienišo pastato link. Holm- 
sas pririšo šunį prie pynučių, ir mudu nuskubėjome pirmyn. Mano 
bičiulis pabeldė į žemas, grubiai sukaltas dureles, o kadangi nie- 
kas neatsakė, pabeldė dar sykį. Viduje kažkas buvo, nes mūsų 
ausis pasiekė tyli dejonė — nepaprastai liūdna sielvarto ir ne- 
vilties aimana. Holmsas neryžtingai pastoviniavo prie durų, pas- 
'kui pažvelgė atgal į kelią. Juo lėkė karieta, pakinkyta pora palšų 
arklių. + 

— Dievaži, juk tai daktaras grįžta! — suriko Holmsas.— Grei- 
Žiau į vidų. Mes turime sužinoti, kas čia dedasi, dar prieš jam 
atvykstant. 

Jis atvėrė duris, ir mes įžengėme į prieškambarį. Aimana nu- 
aidėjo garsiau ir pagaliau virto nenutrūkstamu širdį veriančiu 
klyksmu. Jis sklido iš viršaus. Holmsas nudūmė aukštyn, o aš 
jam pavymui. Jis stumtelėjo pusiau praviras duris, ir mes apstul- 
bome išvydę prieš mus atsivėrusį reginį. 

Ant lovos negyva gulėjo jauna ir graži mergina. Ramų, iš- 
blyškusį jos veidą gaubė vešlūs auksiniai plaukai. Apsiblausiu- 
sios, plačiai atmerktos akys žvelgė aukštyn. Kojūgalyje įsi- 
kniaubęs į paklodę klūpojo jaunuolis, jo kūnas virpėjo nuo aimanų. 
Jis buvo taip apimtas sielvarto, kad nepakėlė galvos, kol Holmsas 
nepalietė jo petieš. 

— Ar jūs esate ponas Godtris Stontonas? 

— Taip taip... Tai aš. Bet jūs atvykote per vėlai. Ji mirė. 

Jaunuolis buvo taip pasimetęs, kad, matyt, palaikė mus gydy- 
tojais, atvykusiais jam padėti. Holmsas pramurmėjo kelis užuo- 
jautos žodžius ir bandė paaiškinti, kiek rūpesčių draugams su- 
kėlė jo dingimas, bet ant laiptų pasigirdo žingsniai, ir duryse 
pasirodė griežtas, priekaištaujamas daktaro Armstrongo veidas. 

— Taigi, džentelmenai,— pareiškė jis,— jūs pasiekėte savo 
tikslą ir pasirinkote nepaprastai tinkamą momentą čionai įsibrauti. 
Nenoriu „kelti skandalo mirties akivaizdoje, bet patikėkit, jei bū- 
čiau jaunesnis, jūsų pasibaisėtinas poelgis neliktų nenubaustas. 

— Atleiskite, daktare Armstrongai, man regis, mes nevisiškai 
suprantame vienas kitą,— oriai atsakė mano bičiulis.— Gal su- 
tiktumėte nulipti apačion, ir mes kartu galėtume aptarti šį liūdną 
įvykį. 

Po valandėlės mes jau sėdėjome su rūsčiuoju daktaru sve- 
tainėje. 

— Klausau jūsų, sere,— prabilo daktaras. 

— Pirmiausia noriu, kad jūs žinotumėte, jog nesu pasamdytas 
lordo Maunt Džeimso ir nejaučiu tam didikui jokios simpatijos. 
Jei dingsta Žmogus, mano pareiga ištirti jo likimą. Radus dingu- 
sįjį, mano misija baigiasi. Ir jeigu nebūva įvykdytas joks nusikal- 
timas, stengiuosi išlaikyti paslaptį, o ne kelti asmeninius nema- 
lonumus viešumon. Šiuo atveju, tikiuosi, įstatymas nebuvo pa- 
žeistas, todėl visiškai galite pasikliauti mano taktiškumu. Nė vie- 
nas žodis nepateks į spaudą. 

Daktaras Armstrongas žengė pirmyn ir padavė Holmsui ranką. 

— Jūs doras Žmogus— tarė jis.— Aš neteisingai jus įvertinau. 
Ačiū Dievui, kad susikrimtau palikęs Stontoną vieną su jojo siel- 
vartu ir grįžau atgal. Taigi galėjau jus arčiau pažinti. Jūs pa- 
kankamai daug apie šį reikalą žinote, ir man nebus sunku pa- 
aiškinti visa kita. Prieš metus Godiris Stontonas buvo išsinuo- 
mojęs butą Londone ir karštai pamilo šeimininkės dukterį, kurią 
netrukus ir vedė. Ji buvo ne tik graži, bet ir švelni, ne tik švelni, 
bet ir protinga. Nė vienas vyras nesigėdytų turėti tokią žmoną. 
Bet Godfris — to niurgzlio didiko įpėdinis. Jeigu tasai būtų su- 
žinojęs apie vedybas, iškart būtų atėmęs iš jo paveldėjimo teisę. 
Aš gerai pažįstu Godirį ir myliu jį, nes tai puikus vaikinas. Iš 
visų jėgų stengiausi jam padėti. Mes nuo visų slėpėme tas ve- 
dybas, nes gandas tuoj būtų pasklidęs visur, jei kas nors būtų 

sužinojęs. Šitas vienišas namas ir Godirio atsargumas ligi šio? 
padėjo išlaikyti paslaptį. Ją žinojo tik du Žmonės — aš ir ištiki- 
mas tarnas, kuris dabar išėjęs į Trumpingtoną gydytojo. Bet ne- 
seniai Godirį ištiko baisus smūgis — jo žmona pavojingai susirgo. 
Pasirodė, jog tai greitoji džiova. Vargšelis vos nepamišo iš siel- 
varto, tačiau turėjo vykti į Londoną, dalyvauti tose rungty- 
nėse, nes negalėjo paaiškinti, kodėl negali žaisti, neatskleisda- 
anas paslapties. Aš bandžiau jį nuraminti telegrama. Jis atsakė 
amaldaudamas mane daryti viską, kad ją išgelbėčiau. Tai ta pati 
telegrama, kurią jūs kažkokiu būdu perskaitėte. Aš nesakiau jam, 
koks didelis pavojus, nes jis niekuo nebūtų galėjęs padėti, bet 
parašiau visą tiesą merginos tėvui, o tasai labai neapgalvotai 
viską papasakojo Godiriui. Tai išgirdęs, Godifris atlėkė čionai 
beveik netėkęs proto ir išklūpojo prie žmonos lovos ligi šio ryto, 
kai mirtis nutraukė jos kančias. Štai ir viskas, pone Holmsai. Esu 
įsitikinęs, kad galiu pasikliauti jūsų ir jūsų draugo taktiškumu. 

Holmsas tvirtai paspaudė daktarui ranką. 

— Eime, Votsonai,— pasakė jis, ir mudu išėjome iš šito siel- 
varto namo į blyškią žiemos dienos šviesą. 


ŽMOGZUDYSTĖ EBI GREINDŽE 


Vieną šaltą ir šerkšnotą 1597 metų žiemos rytą pabudau kaž- 
kieno „purtomas už peties. Tai buvo Holmsas. Žvakė jo rankoje 
apšvietė susirūpinusį draugo veidą, į kurį žvilgtelėjęs, supratau, 
jog atsitiko kažkas negera. 

:— Kelkitės, Votsonai, kelkitės! — sušuko jis.— Žaidimas pra- 
sidėjo! Nė žodžio! Apsirenkit, ir važiuojam! | 

Po dešimties minučių mes jau dardėjonie karieta tyliomis. 
gatvėmis į Čering Kroso stotį. Tik buvo ėmus brėkšti nedrąsi 
žiemos aušra, ir balkšvame Londono rūke vienur kitur šmėkščiojo 
į darbą skubantys darbininkai. Holmsas tūnojo įsisupęs į savo 
šiltą apsiaustą, ir aš pasekiau jo pavyzdžiu, nes oras buvo itin 
žvarbus, o mudu išvažiavome nevalgę. 

Tiktai išgėrę stotyje karštos arbatos ir įsitaisę Kento trauki- 
nyje, mes taip atšilome, kad Holmsas galėjo kalbėti, o aš klau- 
syti. Jis išsitraukė iš kišenės raštelį ir garsiai perskaitė: 


Ebi Greindžas, Maršemas, Kentas 
3.30 ryto 


Mielasis pone Holmsai! Man būtų labai malonu, jei tučtuojau 
sutiktumėte man padėti tiriant ypatingą bylą. Ji visiškai atitinka: 
jūsų skonį. Ledi teks išleisti, o visa kita paliksiu lygiai taip, kaip 
radau. Prašau nedelsti nė valandėlės, nes negalima čia ilgai lai- 
kyti sero Justeso. 


Su pagarba 
Stenlis Hopkinsas 
— Hopkinsas buvo mane kvietęs jau septynis kartus, ir visi: 
kvietimai pasitvirtino,— prabilo Holmsas.— Man regis, visos jo 


bylos įtrauktos į jūsų kolekciją, o aš turiu pripažinti, Votsonai,, 
kad jūs sugebate atrinkti, kas svarbiausia. O tai, atsveria jūsų; 

pasakojimo stilių, kuris man taip nepatinka. Jūsų nelemtas įprotis 
viską vertinti rašytojo, o ne mokslininko požiūriu sužlugdė tai, 
kas galėjo tapti klasišku mokslo tyrimo pavyzdžiu. Jūs tik pa- 
viršutiniškai aprašote nepaprastai tikslų ir subtilų mano darbą, 
išryškinate sensacingas detales, kurios gali sudominti skaitytoją, 
bet nieko nepamoko. 

— O kodėl jūs pats nerašote tų pasakojimų? — paklausiau šiek 
tiek pašaipiai. 

— Rašysiu, mielasis Votsonai, rašysiu. Bet dabar, kaip mato- 
te, esu labai užsiėmęs. Tačiau gyvenimo saulėlydyje rengiuosi 
parašyti vadovėlį, kuriame visą dėmesį sutelksiu į nusikaltimų 
atskleidimo meną. Siandien, matyt, teks tirti žmogžudystės bylą. 

— Vadinasi, jūs manote, kad-seras Justesas negyvas? 

— Manyčiau, jog taip. Iš laiškelio matyti, kad Hopkinsas ge- 
rokai susijaudinęs, o jis nėra jausmingas žmogus. Taigi manau 
ten įvykus žmogžudystę, o kūnas tikriausiai paliktas, kad mes 
galėtume apžiūrėti. Dėl savižudybės jis nebūtų manęs kvietęs. 
Iš to, kad ledi bus išleista, matyti, jog tragedijos metu ji buvo 
kažkur užrakinta. Mudu žengiame į aukštąją visuomenę, Votsonai: 
gurgždantis popierius, monograma „J. Bi“, herbas, garbingas 
titulas. Manau, jog mūsų draugas Hopkinsas pateisins savo e- 
putaciją ir. šį rytą nenuobodžiausiu. Nusikaltimas įvykdytas prieš 
vidurnaktį. 

— Iš ko jūs sprendžiate? 

— Iš traukinių, tvarkaraščio ir laiko tarpo: reikėjo iškviesti 
vietinę policiją, susisiekti su Skotland Jardu. Iš ten turėjo atva- 
žiuoti Hopkinsas ir savo ruožtu iškviesti mane. Visa tai užtruko 
ištisą naktį. Na, štai ir atvykome į Čizilhersto stotį, ir mūsų abe- 
jonės greit išsisklaidys. | 

Pavažiavę keletą mylių siaurais kaimo keliukais, pasiekėme: 
parko vartus, kuriuos mums atvėrė senas vartininkas: išvargęs jo- 
veidas bylojo apie neseniai išgyventą didžiulę nelaimę. Per nuo- 
stabų parką tarp dviejų eilių senų guobų driekėsi alėja, kurios. 
gale stovėjo neaukštas, platus rūmas su Paladijaus stiliaus ko- 
lonomis priešais. Centrinė pastato dalis, matyt, buvo labai sena, 
apaugusi vijokliais, bet didžiuliai langai rodė jį esant sumoder- 
nintą, o vieną priestatą net visiškai naują. Tarpduryje pamatėme: 
jaunatvišką inspektoriaus Stenlio Hopkinso figūrą, o jo veidas 
buvo neramus ir susirūpinęs. 

— Labai džiaugiuosi, kad atvykote, pone Holmsai. Taip pat 
ir jūs, daktare Votsonai. Tiesą sakant, jei galėčiau pradėti viską 
iš naujo, nevarginčiau jūsų. Kai tiktai ledi atsigavo, ji taip aiškiai 
viską papasakojo, kad mums beveik neliko kas veikti. Ar prisi- 
menate tą gaują įsibrovėlių iš Lujišemo? 

— Tuos tris Rendlus? 

— Taip. Tėvas ir du sūnūs. Tai jų darbas. Nė kiek neabejoju. 
Prieš dvi savaites jie padirbėjo Saidenheme, juos tenai matė ir 
apibūdino išvaizdą. Tai įžūlumas! Taip greit ir visiškai netoli. 
Bet tai, be abejonės, jie. Sį kartą neišsisuks nuo kartuvių. 

— Vadinasi, seras Justesas negyvas. 

— Jie prakirto jam galvą jo paties žarstekliu. 

— Kaip mums sakė vežikas, seras Justesas Brekenstolas? 

— Taip. Vienas iš turtingiausių žmonių Kente. Ledi Breken- 
sto! dabar svetainėje. Vargšelė, kokį siaubą jai teko patirti! Ji 
buvo nei gyva, nei mirusi, kai pirmąkart pamačiau. Manyčiau, 
jums reikėtų nueiti pas ją ir išklausyti jos pačios pasakojimą. 
Paskui mes drauge apžiūrėsime valgomąjį. 

Ledi Brekenstol buvo nepaprasta moteris. Retai tenka matyti 
tokią grakščią figūrą, tokią moterišką laikyseną, tokį gražų veidą: 
„Ji buvo blondinė, auksaplaukė, mėlynakė ir, matyt, turėjusi šiems 
atspalviams deramą žavingą veido spalvą. Deja, dabar veidas, 
atrodė išblyškęs ir išvargęs nuo ką tik patirtų išgyvenimų. Ją 
1šsekino ne tik moralinės, bet ir fizinės kančios: viršum vienos 
akies pūpsojo didžiulis pamėlynavęs guzas, kurį josios kambari- 
nė — aukšta, griežta moteriškė — stropiai drėkino vandeniu at- 
skiestu actu. Visiškai nusilpusi ledi gulėjo ant sofos, bet greitas, 
pastabus jos žvilgsnis, mestas į mus, įėjusius į kambarį, ir budri 
gražaus veido išraiška rodė, kad siaubingas išbandymas nepa- 
veikė nei jos proto, nei savitvardos. Ledi buvo apsisiautusi 
Taisvu mėlynu, pasidabruotu chalatu, bet šalia jos ant sofos gulėjo 
juoda, blizgučiais papuošta suknelė. 

— Aš jums jau viską papasakojau, pone Hopkinsai,— tarė ji 
išvargusio žmogaus balsu.— Ar jūs negalėtumėte pakartoti mano 
pasakojimo? Bet jeigu manote, jog to reikia, aš pati viską papa- 
sakosiu šitiems džentelmenams. Ar jie jau buvo valgomajame? 

— Manau, kad pirmiau reikėtų išklausyti jūsų pasakojimą. 

— Norėčiau, kad viskas būtų kuo greičiau sutvarkyta. Man 
baisu pamanyti, jog jis tebeguli tenai. 

Ji nusipurtė ir užsidengė veidą rankomis. Chalatas nusmuko 
nuo pečių, ir Holmsas su nuostaba sušuko: 

— Jūs dar ir daugiau kur sumušta, madam! Kas tai? 

Ant baltų apvalių rankų buvo matyti dvi skaisčiai raudonos. 
dėmės. Moteris skubiai uždengė jas. 

— Niekis. Tai neturi nieko bendro su siaubingais praėjusios- 
nakties įvykiais. Jeigu jūs ir jūsų draugas atsisėstumėte, aš pa- 
pasakočiau viską, ką žinau. 

Esu sero Justeso Brekenstolo žmona. Ištekėjau už jo maždaug 
prieš metus. Manau, nėra reikalo slėpti, kad mūsų vedybos nebuvo 
laimingos. Net jeigu bandyčiau neigti, tai, man regis, patvirtintų. 
visi mūsų kaimynai. Iš dalies galbūt kalta aš. Augau laisvesnėje, 
mažiau tradicijų saistomoje aplinkoje Pietų Australijoje, o tas 
anglų gyvenimas su griežtomis elgesio normomis ir manieromis- 
man svetimas. Bet svarbiausia priežastis ta — ir tai visi Žino, — 
kad seras Justesas buvo nepataisomas girtuoklis. Su tokiu žmo-- 
gumi net ir valandą praleisti nemalonu. Ar galite įsivaizduoti, 
ką reiškia jautriai ūmaus būdo moteriai būti kartu su juo dieną. 
ir naktį? Laikyti tokią santuoką neišardoma — šventvagystė, nu- 
sikaltimas, niekšystė. Esu įsitikinusi, kad šitie siaubingi jūs 
įstatymai užtrauks jūsų kraštui prakeikimą — Dievas neleis tokia? 
neteisybei trukti amžinai. 

Valandėlę ji sėdėjo, josios skruostai paraudo, akys subliz- 
gėjo, o mėlynė ant kaktos atrodė dar kraupiau. Tvirta ir paslaugi 
griežtosios kambarinės ranka vėl paguldė ledi galvą ant prie-- 
galvio, ir užsiplieskęs pyktis baigėsi gailia rauda. 

Pagaliau ji vėl prabilo. 

— Dabar papasakosiu jums, kas įvyko praėjusią naktį. Galbūt. 
žinote, kad tarnai miega naujame priestate. Centrinėje namo. 
dalyje yra gyvenamieji kambariai, už jų virtuvės, o mūsų mie- 
gamasis —-viršuje. Mano kambarinė Teresė miega virš mano: 
kambario. Daugiau čia nieko nėra, ir gyvenantys priestate negali. 
girdėti jokių garsų. Plėšikai elgėsi taip lyg jiems tai buvo ži-- 
noma. 

Seras Justesas nuėjo į savo kambarį apie pusę vienuoliktos.. 
Tarnai jau miegojo. Tik mano kambarinė dar nebuvo atsigulusi,. 
nes laukė viršuje, savo kambaryje, kol ją pašauksiu. Aš sėdė- 
jau šiame kambaryje ir skaičiau. Dvyliktą valandą, prieš lipdama. 
viršun, nuėjau pažiūrėti, ar viskas sutvarkyta. Visada taip da- 
rydavau, nes, kaip jau aiškinau, seru Justesu ne visada galima. 

pasitikėti. Užsukau į virtuvę, maisto sandėlį, ginklinę, biliardinę, 
svetainę ir galiausiai į valgomąjį. Kai priėjau prie lango su 
užtrauktomis storomis užuolaidomis, pajutau į veidą pūstelėjus 
vėją ir supratau, kad jis plačiai atidarytas. Nutraukusi užuolaidą, 
akis į akį susidūriau su plačiapečiu pagyvenusiu vyriškiu, kuris ką 
tik įžengė į kambarį. Langas buvo aukštas, ligi pat grindų, taigi 
iš tikrųjų tai durys, vedančios tiesiai į pievelę. Rankose turėjau 
degančią žvakę, kuri už pirmojo vyro apšvietė dar du, taip pat 
žengiančius vidun. Aš žingtelėjau atgal, bet vyriškis bemat čiupo 
anane pirma už riešo, o paskui ir už gerklės. Norėjau surikti, bet 
jis kumščiu pašėlusiai smogė man į galvą ir parvertė ant žemės. 
Matyt, aš trumpam netekau sąmonės, nes atsipeikėjusi pamačiau, 
kaip jie nutraukė varpelio virvutę, o mane stipriai pririšo prie 
ąžuolinio krėslo, stovinčio gale valgomojo stalo. Buvau taip 
standžiai surišta, kad negalėjau nė žodžio ištarti. Tą akimirką 
į kambarį įžengė mano nelaimingas vyras. Matyt, jam pasigirdo 
kažkokie įtartini garsai, ir tikėjosi to, ką išvydo. Vyras buvo su 
naktiniais marškiniais ir kelnėmis, o rankoje laikė savo mėgs- 
tamą kryklės lazdą. Jis puolė prie įsibrovėlių, bet vienas iš jų, 
tasai nejaunas vyras, pasilenkė, čiupo žarsteklį iš už židinio gro- 
telių ir iš visų jėgų smogė jam per galvą. Mano vyras sudeja- 
vęs krito negyvas. Aš vėl nualpau, bet išbuvau be sąmonės vos 
keletą minučių. Kai atsimerkiau, pamačiau, kaip vagys pasiėmė 
sidabrą iš indaujos ir išsitraukė ten buvusį vyno butelį. Kiek- 
vienas laikė taurę. Berods aš jau sakiau, jog vienas buvo vy- 
zesnis, su barzda, o kiti du — visiškai jauni. Galbūt tai buvo 
tėvas su dviem savo sūnumis. Kažką tarpusavy pasišnibždėję, jie 
priėjo prie manęs ir patikrino, ar aš stipriai pririšta. Paskui iš- 
ėjo. uždarę paskui save duris. Man pasisekė atlaisvinti burną tik 
per kokias penkiolika minučių. Tada ėmiau rėkti, ir mano riksmą 
išgirdusi kambarinė atskubėjo padėti. Pabudo ir kiti tarnai, ir 
1nes iškvietėme vietinę policiją, kuri tučtuojau susisiekė su Lon- 
donu. Štai ir viskas, ką galiu jums papasakoti, džentelmenai, ir 
viliuosi, kad man daugiau nereikės kartoti šios skausmingos is- 
torijos. | 

— Ar norite ko nors paklausti, pone Holmsai? — pasiteiravo 
Hopkinsas. 

— Ne, nenorėčiau daugiau bandyti ledi Brekensto! kantrybės 
1r piktnaudžiauti jos laiku,— pasakė Holmsas.— Bet, prieš eida- 
nas į valgomąjį, pageidaučiau išklausyti jūsų BSS krei- 
pėsi jis į kambarinę. 

— Mačiau tuos vyrus dar prieš tai, kai įėjo į namą,— pra- 
dėjo jį. — Sėdėjau prie savo miegamojo lango ir staiga mėnesie- 
noje išvydau tris vyriškius prie vartininko būdelės. Tuomet nieko 
blogo nepamaniau. Praėjus daugiau kaip valandai, išgirdau savo 
ponios riksmą ir nuskubėjusi žemyn radau įą, vargšelę, pririštą 
prie krėslo, kaip ji ir sakė. Ponas gulėjo ant grindų, o kambarys 
buvo aptaškytas krauju ir smegenimis, taip pat ir ponios suk- 
nelė. Tokioje situacijoje ir dar pririšta ji galėjo iš proto išeiti. 
Bet jai, panelei Meri Freizer iš Adelaidės, niekada netrūko drą- 
sos, o tapusi ledi Brekenstol iš Ebi Greindžo, ji nėmaž nepasi- 
keitė. Jūs, džentelmenai, gan ilgai kamantinėjote ponią, o dabar 
jai laikas eiti į savo kambarį su ištikimąja Terese, nes turi būtinai 
pailsėti. 

Si liesa moteris švelniai it motina apkabino savo ponią ir iš-- 
sivedė iš kambario. 

— Ji visą gyvenimą praleido su ledi, — tarė Hopkinsas.— 
Kūdikystėje ją puoselėjo ir kartu atvyko į Angliją, prieš pusantrų, 
metų palikusios Australiją. Tai Teresė Rait, ir tokių tarnaičių. 
šiandien nerasite. Štai čionai, pone Holmsai, prašom! 

Išraiškingas Holmso veidas pasidarė abejingas, ir aš supratau, 
jog, dingus paslaptingumui, prapuolė visas bylos žavesys. Tiesa, 
dar reikėjo rasti ir suimti nusikaltėlius. Bet dėl tokių paprastų 
piktadarių Holmsas nenorėjo teptis rankų. Iš savo bičiulio akių 
supratau, kad jis jaučiasi it žymus, išsimokslinęs specialistas, 
iškviestas gydyti tymų. Tačiau tai, ką Holmsas išvydo valgo-: 
majame, buvo taip keista ir netikėta, jog blėstantis susidomėji- 
mas iš naujo atgijo. 

Valgomasis buvo didelis ir aukštas, su drožinėto ąžuolo lu- 
bomis, ąžuolo paneliais ir puikiu elnių ragų bei senovinių ginklų. 
rinkiniu ant sienų. Priešais duris tolimajame kambario gale bu- 
vo tos stiklinės durys, apie kurias jau girdėjome. Pro dešinėje 
esančius tris langus sklido šalta žiemos saulės šviesa. Kairėje 
buvo didžiulis, gilus židinys su masyvia ąžuolo atbraila. Prie- 
židinio stovėjo sunkus ąžuolinis krėslas su ranktūriais ir pinu-- 
čiais atlošo apačioje. Pro pinučius buvo prakišta raudona virvė,. 
o jos galai pririšti prie skersinių apačioje. Atpalaiduojama ledi: 
virvė nusmuko, bet mazgai taip ir liko. Sias detales mes tik vė- 
liau pastebėjome, nes pirmiausia mūsų dėmesį prikaustė priešais. 
židinį ant tigro kailio gulintis kūnas. 

Tai buvo aukštas, gerai sudėtas maždaug keturiasdešimties 
anetų vyras. Jis gulėjo aukštielninkas, veidu į viršų, pro trumpą 
juodą barzdą prašiepęs baltus dantis. Sugniaužtos rankos buvo 
atmestos už galvos, o skersai jų gulėjo sunki kryklės lazda. Gra- 
Žžų juodbruvą erelišką veidą buvo iškreipusi keršto ir neapy- 
kantos grimasa. Tai suteikė negyvam jo veidui siaubingą pykčio 
išraišką. Matyt, vyras jau buvo atsigulęs, kai pasigirdo triukš- 
mas, nes vilkėjo prašmatniais siuvinėtais. naktiniais marškiniais, 
so iš kelnių kyšojo basos kojos. Galva buvo baisiai sužalota, ir 
viskas kambaryje rodė, koks žiaurus smūgis jam buvo smogtas. 
Šalimais gulėjo nuo sutrenkimo sulinkęs sunkus žarsteklis. Holm- 
-sas dėmesingai apžiūrėjo ir žarsteklį, ir jo padarytą nežmonišką 
žaizdą. 

— Vyresnysis Rendlas, matyt, labai stiprus vyras, — pareiškė 
jis. 

— Taip,— patvirtino Hopkinsas.— Turiu šiek tiek žinių apie 
jj. Pavojingas nusikaltėlis. 

— Jums tikriausiai nebus sunku jį suimti. 


— Savaime aišku. Mes jau kuris laikas jį sekame. Buvo kal- 
'bų, kad jis išvyko į Ameriką. O pasirodo, jog visa gauja tebėra 
čia. Dabar jie nepaspruks. Mes jau pranešėme visiems jūros uos- 
tams, ir dar ligi vakaro bus paskelbtas atlyginimas už suėmimą. 
„Mane labiausiai stebina tai, kad jie įvykdė tokį beprotišką daly- 
"ką, žinodami, jog ledi galės juos apibūdinti ir iš to mes galėsime 
:žudikus atpažinti. 

— Išties, kodėl gi jie nepribaigė ir ledi Brekenstol? 

— Matyt, manė,— įsiterpiau aš,— kad ji negreit atsipeikės. 

— Labai galimas daiktas. Pamatė, kad ji be sąmonės, ir nu- 
sprendė jos nežudyti. O ką jūs, Hopkinsai, galite pasakyti apie 
"tą nelaimingąjį? Aš, regis, buvau girdėjęs ne itin malonių kalbų 
apie jį. 

— Blaivus jis būdavo pakankamai malonus žmogus, bet kai 
-pasigerdavo arba nors truputį įkaušdavo,— visiškai nusigerdavo 
-gana retai,— tapdavo tikra pabaisa. Tarsi koks velnias jį apsės- 
„davo, galėdavo nežinia ką padaryti. Nors turtingas ir tituluotas, 
jis berods jau dukart vos nepateko mums į rankas. Sykį apliejo 
šunį žibalu ir padegė, blogiausia, kad šuo buvo ledi. Skandalas 
"buvo šiaip taip nuslopintas. Kitą kartą sviedė grafiną į kamba- 
rinę, į tą pačią Teresę Rait. Dėl to buvo daug nemalonumų. Tarp 

mūsų kalbant, be jo šiuose namuose bus lengviau kvėpuoti. Į ką 
jūs taip žiūrite? 

Holmsas atsiklaupęs atidžiai apžiūrinėjo raudonos virvės,. 
kuria buvo pririšta ledi, mazgus. Paskui kruopščiai ištyrė tą. 
atbrizgusį nutrūkusį galą, likusį plėšikui timptelėjus virvę Žže- 
myn. 

— Kai jis tą virvę patraukė, virtuvėje turėjo garsiai suskam-- 
bėti varpelis, — pasakė Holmsas. 

— Taip, bet jo išgirsti niekas negalėjo. Juk virtuvė yra užpa-- 
kalinėje namo dalyje. 

— O iš kur plėšikas galėjo žinoti, kad niekas negirdės? Kaip. 
jis ryžosi taip neapgalvotai traukti varpelio virvę? 

— Teisybė, pone Holmsai, teisybė. Ir aš ne kartą savęs to: 
paties klausiau. Nėra abejonės, jog įsibrovėliai turėjo gerai pa- 
žinti namą ir jo tvarką. Jie turėjo Žinoti, kad tarnai jau miega 
tokiu palyginti ankstyvu laiku ir kad nė vienas iš jų neišgirs. 
varpelio skambesio virtuvėje. Vadinasi, kas antras iš tarnų buvo 
jų sąjungininkas. Tai aišku kaip dieną. Tačiau šiuose namuose: 
yra aštuoni tarnai, ir visi turi geras rekomendacijas. 

— Jei nėra tarp jų jokio skirtumo,— tarė Holmsas,— tuomet 
reiktų įtarti tą kambarinę, į kurią ponas metė grafiną. Bet tai 
reikštų, kad ji išdavė ponią, kuriai, regis, taip atsidavusi. Na, 
bet tai antraeilis dalykas. Kai suimsite Rendlą, tikriausiai nebus. 
sunku rasti ir jo bendrus. Ledi pasakojimą patvirtina — jei to“ 
apskritai reikia — visos čia matomos smulkmenos. 

Jis nuėjo prie stiklinių durų ir plačiai jas atvėrė. 

— Jokių pėdsakų, bet jų ir negali būti, nes žemė kieta kaip- 
akmuo. Matyti, kad šitos žvakės ant židinio naktį degė. 

— Taip. Jų šviesa ir žvakė ledi miegamajame padėjo plėši- 
kams geriau orientuotis. 

— O ką jie išsinešė? 

— Ne taip jau daug: kokį pustuzinį sidabrinių įrankių iš. 
indaujos. Ledi Brekenstol mano, kad jie taip išsigando nužudę- 
serą Justesą, jog nebenaršė viso namo, kaip tikriausiai buvo: 
ketinę. 

— Be abejo. Bet, kaip supratau, jie dar išgėrė vyno. 

— Matyt, norėjo nuraminti nervus. 

— Tikriausiai. Šių trijų taurių, reikia manyti, niekas ne- 
lietė? 

— Niekas, ir butelis tebestovi ten, kur jie paliko. 

— Tuoj pažiūrėsim. Vajė, vajė! O čia kas? 

Trys taurės stovėjo ant indaujos viena šalia kitos, visos vy- 
snuotos, bet vienoje buvo matyti seno vyno nuosėdų. Greta sto- 
vėjo butelis su dviem trečdaliais vyno, o netoliese gulėjo ilgas 
vyno. prisigėręs kamštis. Ir kamštis, ir dulkės ant butelio rodė 
žudikus mėgavusis neprastu vynu. 

„Holmsas staiga visiškai pasikeitė. Dingo apatija, ir skvar- 
*biose, giliai įdubusiose akyse vėl sužvilgo susidomėjimas. Paėmęs 
kamštį, ėmė rūpestingai jį apžiūrinėti. | 

— Kaip įsibrovėliai jį ištraukė? — paklausė jis. 

Hopkinsas parodė į pusiau ištrauktą stalčių. Jame gulėjo ke- 
letas staltiesių ir didžiulis kamščiatraukis. 

— Ar ledi Brekenstol minėjo tą kamščiatraukį? 

— Ne. Bet juk prisimenat, kad ji buvo be sąmonės, kai šie 
atidarinėjo butelį. 

— Tiesa. Beje, šiuo kamščiatraukiu jie nesinaudojo. Butelis 
buvo atidarytas su ne ilgesniu kaip pusantro colio lenktinio 
peilio kamščiatraukiu. Pažiūrėjus į kamščio paviršių, matyti, kad 
kamščiatraukis įsuktas tris kartus ir tik tada kamštis buvo iš- 
trauktas. Jis neperdurtas. Ilgasis kamščiatraukis būtų kiaurai per- 
-dūręs kamštį ir iškart jį ištraukęs. Kai sučiupsite tą tipą, tikriau- 
„siai pas jį rasite lenktinį peilį su visokiais įrankiais. 

— Puiku! — sušuko Hopkinsas. 

— Bet, prisipažinsiu, tos taurės man įtartinos. Ledi Breken- 
-stol juk sakė mačiusi tuos tris vyrus geriant, ar ne? 

— Taip, matė. 

* — Tuomet viskas baigta: Daugiau nėr apie ką kalbėti! Ir 
vis dėlto, Hopkinsai, turėtumėt pripažinti, jog tos taurės vertos 
dėmesio. Ką? Nieko nepastebit? Na, gerai, nesukim sau galvos. 
Galbūt žmogus, įgijęs specialių žinių ir išlavinęs tam tikrus 
-sugebėjimus kaip aš, linkęs ieškoti sudėtingesnių aiškinimų, nors 
peršasi paprastesni. Beje, tos taurės gal ir nieko nereiškia. Na, 
viso gero, Hopkinsai. Matau, kad aš čia nereikalingas, nes, regis, 
jums viskas aišku. Praneškite man, kai Rendlas bus suimtas, 
taip pat apie tolesnius įvykius. Tikiuosi, greit galėsiu jus pa- 
„sveikinti sėkmingai baigus tirti bylą. Eime, Votsonai, manau, 
kad namuose mudu naudingiau praleisime laiką. 

Mums grįžtant atgal, iš Holmso veido supratau, jog kažkas 
"tenai pastebėta neduoda jam ramybės. Tik didžiausiomis pas- 
tangomis jam pavykdavo įveikti susidarytą įspūdį ir kalbėti lyg 

viskas būtų aišku, bet ir vėl apnikdavo abejonės. Suraukta kakta 
ir bereikšmės akys bylojo, jog mintimis jis grįžta į didįjį val- 
gomąjį Ebi Greindže, kur įvyko toji vidurnakčio tragedija. Ga- 
liausiai, kai traukinys vėl pajudėjo iš kažkokios priemiesčio 
stotelės, staigaus impulso pagautas, jis iššoko ant platformos, o 
kartu ištempė ir mane. 

— Atleiskit, mielas bičiuli,— tarė jis, kai paskutiniai mūsų 
traukinio vagonai dingo už posūkio,— man nesmagu paversti jus 
savo kaprizų auka. Tačiau prisiekiu gyvybe, Votsonai, negaliu 
palikti šios bylos. Visi mano instinktai sukyla prieš tai. Viskas 
ne taip, prisiekiu, jog ne taip, nors ledi pasakojimas labai iš- 
samus, kambarinės parodymų pakanka, smulkmenos sutampa. 
Už ko galėčiau užsikabinti? Trys vyno taurės, štai ir viskas. Bet 
jei nebūčiau pasidavęs išankstinei nuostatai, jei būčiau viską 
apžiūrėjęs rūpestingai, — o taip būtų buvę, jei būčiau pradėjęs 
nagrinėti bylą de novo * ir nebūčiau leidęs gatavai versijai nu- 
kreipti mane neteisinga linkme,— nejaugi tuomet nebūčiau radęs 
ko nors konkretesnio, kuo galėčiau remtis? Žinoma, būčiau. Sės- 
kitės ant šio suolo, Votsonai, ir, kol ateis Čizilhersto traukinys, 
leiskit man išdėstyti savo samprotavimus. Tik pirmiausia pra- 
šau išmesti iš galvos tai, kad kambarinės ir jos ponios pasakoji- 
mai nekelia abejonių. Asmeninis ledi žavesys neturi veikti mūsų 
sprendimų. | 

Tiesą sakant, jei į jos pasakojimą pažiūrėtume bešališkai, pa- 
stebėtume tam tikrų smulkmenų, keliančių įtarimą. Tik prieš 
dvi savaites tie banditai plačiai plėšikavo Saidenheme. Laik- 
raščiuose buvo apie tai pranešta, apibūdinta ir jų išvaizda. Jei 
kas norėjo sukurti versiją apie tariamus plėšikus, galėjo tuo 
pasinaudoti. Argi piktadariai, kuriems kliuvo geras grobis, ryž- 
tysi naujam pavojingam antpuoliui, užuot ramiai džiaugęsi savo 
laimikiu kur nors nuošalioje vietoje? Antra vertus, argi bandi- 
tams būdinga veikti tokią ankstyvą valandą arba mušti moterį, 
kad ši tylėtų, nors tai pats tikriausias būdas priversti ją rėkti? 
Taip pat vargu ar jie žudytų žmogų būdami trise, jei ir be krau- 
jo praliejimo gali su juo susidoroti. Kažin ar tie tipai tenkintųsi 
menkniekiais, kai ranka pasiekiamas daug didesnis grobis. Ir 
galiausiai tokiems -žmonėms sunku būtų palikti neišgertą butelį. 
Ar jūsų nestebina tokie prieštaravimai, Votsonai? 


*Iš naujo (/ot:). 

— Viską sudėjus į draugę, išties gana įspūdinga, bet kiek- 
vienas iš šių teiginių yra visiškai įmanomas. Keisčiausia, man 
regis, tai, jog ledi buvo pririšta prie krėslo. 

— Man tai neatrodo keista, Votsonai. Nėra abejonės, kad jie 
arba turėjo ją nužudyti, arba atimti iš jos galimybę sukelti aliar- 
mą, tuoj pat jiems pabėgus. Bet, šiaip ar taip, nejaugi aš nejti- 
kinau jūsų, kad ledi Brekenstol pasakojimas kažkuo LEoRanaSę 
O kulminacija — tai tos vyno taurės. 

— Kodėl jūs taip įsikalėt tas taures? 

— Ar gerai jas prisimenate? 

— Labai gerai! 

— Ledi sakė, kad tie trys vyrai iš jų gėrė. Ar jums tai ne- 
kelia abejonių? 

— Ne. Kiekvienoje taurėje buvo likę vyno. 

— Tas tiesa. Bet tik vienoje buvo matyti nuosėdų. Tikriausiai 
tai pastebėjote. Kaip tatai paaiškintumėte? | 

— Ta taurė, „kuri buvo su nuosėdomis, greičiausiai buvo pri- 
pilta paskutinė. 

— Nieko panašaus. Ant butelio dugno buvo nuosėdų, tad 
kodėl pirmosios dvi taurės švarios, o trečiojoje tiek nuosėdų. 
Paaiškinti galima tik dvejopai. Pirma prieš pilant į trečiąją tau- 
rę, butelis buvo smarkiai suplaktas, todėl į ją pateko daug nuo- 
sėdų. Bet tai nelabai įtikinama. Taip taip, neabejoju savo tei- 
sumu. 

— Tai kaip tada paaiškinti? 

— Manau, kad buvo gerta tik iš dviejų taurių ir padugnės 
iš jų buvo supiltos į trečiąją, norint sudaryti įspūdį, jog gėrė 
trys Žmonės. Todėl visos nuosėdos ir yra paskutinėje taurėje, ar 
ne? Taip, dedu galvą, jog taip ir buvo. O jeigu toks aiškinimas 
teisingas, tuomet paprasčiausias dalykas savaime virsta itin 
reikšmingu. Tai rodo, kad ledi Brekenstol ir jos tarnaitė sąmo- 
ningai mums melavo, kad negalima tikėti nė vienu jų Žodžiu, 
kad jos dėl labai svarbių priežasčių slepia tikrąjį nusikaltėlį. 
Vadinasi, šio įvykio aplinkybes teks nustatyti mums patiems, ne- 
pasikliaujant jų pagalba. Va kas mums reikės padaryti, Votso- 
nai, o štai ir Saidenhemo traukinys. 

Ebi Greindžo gyventojai labai nustebo, kad mes grįžome. 
Sužinojęs, jog Stenlis Hopkinsas išvyko pateikti ataskaitos savo 
viršininkams, Šerlokas Holmsas įsikūręs valgomajame, užsirakino 
ir dvi valandas smulkmeniškai, kruopščiai tyrė nusikaltimo vie- 

tą, stengdamasis surinkti faklų, kuriais remiantis būtų pastaty- 
tas nuostabus nepaneigiamų išvadų rūmas. Atsisėdęs kampe kaip 
uolus studentas per savo profesoriaus bandymų demonstravimą 
aš stebėjau šito nuostabaus tyrimo eigą. Stiklinės durys, užuo- 
laidos, kilimas, krėslas, virvė — viskas paeiliui buvo smulkme- 
niškai apžiūrėta ir atitinkamai įvertinta. Nelaimingojo baroneto 
kūnas jau buvo išneštas, o visa kita liko taip, kaip buvo rytą. 
Mano nuostabai, Holmsas galiausiai užsikorė ant židinio atbrai- 
los. Aukštai viršum jo galvos kabojo galas raudonos virvės, vis 
dar pritvirtintos prie vielos. Jis ilgai žiūrėjo aukštyn ir steng- 
damasis priartėti prie virvės keliu atsirėmė į medinį sienos kar- 
nizą. Ištiesus ranką, liko tik keli coliai ligi virvės galo. Bet tuo 
metu jį sudomino pats karnizas, kurį apžiūrėjęs Holmsas paten- 
kintas nušoko žemyn. 

— Viskas gerai, Votsonai,— pasakė jis.— Byla aiški. Tai bus 
viena iš nuostabiausių mūsų kolekcijos bylų. Bet, dievaži, koks 
aš buvau nenuovokus — vos nepadariau didžiausios savo gyveni- 
mo klaidos! Dabar belieka rasti keletą trūkstamų narelių, ir įvy- 
kių grandinė bus baigta. 

— Jūs jau žinote, kas tie žmonės? 

— Zmogus, Votsonai, vienas žmogus! Vienas, bet labai baisus 
žmogus. Stiprus it liūtas — prisiminkit smūgį, nuo kurio sulinko 
žarsteklis! Daugiau kaip šešių pėdų ūgio, vikrus kaip voverė, 
nagingas ir be galo nuovokus. Juk visa šita išradinga istorija — 
jo sugalvota. Taip, Votsonai, mes susidūrėme su nepaprasta as- 
mmenybe. Ir vis dėlto toji varpelio virvė — tai raktas, kuris padeda 
viską atskleisti. 

— Kur tas raktas? , 

— Klausykit, Votsonai, kur, jūsų manymu, nutrūktų virvė, 
jeigu ją patrauktumėt? Žinoma, ten, kur ji pririšta prie vielos. 
O kodėl ji nutrūko keletu colių žemiau? š 

— Todėl, kad toje vietoje ji pradilusi. 

— Iš tiesų. Nutrauktas galas tikrai pradilęs. Tasai Žmogus 
buvo pakankamai sumanus ir pradilino peiliu. Bet kitas galas 
neatspuręs. Iš apačios nematyti. Tačiau jei atsistotumėte ant 
židinio atbrailos, pastebėtumėte, kad jis lygiai nupjautas ir nė 
kiek neatspuręs. Dabar galima atkurti įvykius. Tam žmogui rei- 
kėjo virvės, tačiau jos netraukia bijodamas sukelti aliarmą, var- 
peliui pradėjus skambėti. Tai ką jis daro? Užšoka ant židinio 
atbrailos, bet ir nuo čia negali pasiekti, tuomet keliu atsiremia 


367 


į karnizą, palikdamas žymę dulkėtame paviršiuje, ir peiliu nu- 
pjauna virvę. Aš nepasiekčiau virvės, trūksta bent trijų colių. To- 
dėl manau, jog tasai vyras mažiausiai trim coliais aukštesnis 
už mane. O dabar pažvelkit į ąžuolinio krėslo sėdynę. Kas tai? 

— Kraujas. 

— Zinoma, kraujas. Jau vien tai rodo, kad ledi pasakojimas — 
grynas prasimanymas. Jei ji būtų sėdėjusi tame krėsle nusikal- 
timo metu, tai iš kur toji kraujo dėmė? Ne ne, ji buvo pasodinta 
į krėslą po vyro nužudymo. Kertu lažybų, kad ir ant juodosios 
suknelės yra tokia pati dėmė. Tai dar ne Vaterlo, Votsonai, bet 
tai jau Marengas. Prasideda pralaimėjimu ir baigiasi pergale. 
Dabar pageidaučiau pasikalbėti su ta aukle, Terese. Tačiau, no- 
rėdami gauti reikalingos iniormacijos, turime būti labai atsar- 
gūs. 

Griežtoji auklė iš Australijos buvo labai įdomi asmenybė — 
nešneki, įtari, nemaloni. Praėjo nemaža laiko, kol ji atsileido ir 
ir nusiteikė draugiškai, paveikta Holmso lipšnumo bei sugebė- 
jimo nuoširdžiai išklausyti viską, ką ji papasakojo. Ji nė neban- 
dė slėpti savo neapykantos velioniui šeimininkui. 

— Taip, sere, jis iš tikrųjų sviedė į mane grafiną. Prie manęs 
išplūdo ponią, tada aš išrėžiau, kad jis nebūtų drįsęs to padaryti, 
jei čia būtų buvęs ponios brolis. Tada jis ir metė į mane graiiną. 
Tegul nors ir dešimt jų meta, kad tik paliktų ramybėje mano 
mielą paukštytę. Jis visąlaik ponią kankino, o ji buvo per daug 
išdidi ir niekada nesiskundė. Net ir man ne viską pasakodavo. 
Nieko neminėjo apie tas mėlynes ant rankos, kurias ir jūs šįryt 
matėte, betgi aš gerai žinau, kad ten buvo pradurta ilgu skry- 
bėlaitės segtuku. Tikras velnias! Teatleidžia man Dievas, kad 
taip kalbu apie mirusįjį. Bet jeigu Žeme kada nors yra vaikščio- 
jęs velnias, tai tas velnias buvo tasai ponas. Kai prieš pusantrų 
metų pirmąsyk su juo susitikome, buvo toks lipšnus — nors prie 
žaizdos dėk. O šie pusantrų metų mums virto amžinybe. Panelė 
buvo ką tik atvykusi į Londoną. Pirmutinė jos kelionė, niekada 
nebuvo kojos iš namų iškėlusi. Jis apsuko jai galvą savo titulu, 
pinigais bei apgaulingomis Londono linksmybėmis. Jeigu panelė 
ir suklydo, tai su kaupu už tai sumokėjo. Kurį mėnesį susipaži- 
nome su juo? Nagi netrukus po to, kai atvažiavome. Atvykome 
birželio, o susipažinome liepos mėnesį. Susituokė jiedu praėjusių 
metų sausio mėnesį. Taip, dabar ji savo svetainėje ir, be abejo, 

pasikalbės su jumis. Bet per daug jos nekamantinėkite, nės ir 
taip nežmoniškai daug iškentėjo. 

Ledi Brekenstol sėdėjo atsilošusi ant tos pačios sofos, bet 
dabar atrodė kur kas žvalesnė. Kambarinė atėjo kartu su mumis 
ir tuoj pat ėmė vilgyti sumuštą ponios kaktą. 

— Tikiuosi, — tarė ledi Brekenstol,— jūs atėjote ne dėl to, 
kad vėl mane kvostumėte? 

— Ne,— kuo švelniausiai atsakė Holmsas.— Aš jūsų be rei- 
kalo nevarginsiu, ledi Brekenstol. Vienintelis mano tikslas — pa- 
dėti jums, nes žinau, kiek jums teko iškentėti. Ziūrėkit į mane 
kaip į draugą, pasitikėkite manimi ir pamatysite, jog aš patei- 
sinsiu jūsų pasitikėjimą. 

— Ką aš turiu daryti? 

— Pasakyti man visą tiesą? 

— Pone Holmsai?! 

— Ne ne, ledi Brekenstol, tai beprasmiška. Jūs galbūt esate 
girdėjusi apie mane. Taigi aš statau ant kortos savo reputaciją, 
bet sakau, kad visas jūsų pasakojimas iš piršto išlaužtas. 

Ponia su kambarine išblyškusios ir išsigandusios spoksojo 
į Holmsą. | 

— Koks įžūlumas! — sušuko Teresė.— Nejaugi jūs tvirtinate, 
kad mano ponia melavo? 

Holmsas atsistojo. | 

— Taigi jūs nieko nenorite man pasakyti? 

— Aš viską papasakojau. 

— Dar sykį pagalvokite, ledi Brekenstol. Ar ne geriau viską 
atvirai prisipažinti? 

Akimirką gražiame jos veide šmėstelėjo abejonė, bet tučtuo- 
jau jis vėl pasidarė neįžvelgiamas it kaukė. 

— Daugiau nieko nežinau. 

Holmsas pasiėmė skrybėlę ir gūžtelėjo pečiais. 

— Labai gaila,— pasakė jis, ir netarę nė žodžio mudu išėjo- 
me iš kambario, taip pat ir iš namų. 

Parke buvo tvenkinys, prie jo ir pasuko mano bičiulis. Tven- 
kinys buvo užšalęs, palikta tiktai properša čia žiemojančiai vie- 
nišai gulbei. Holmsas pažvelgė į ją, ir mudu nužingsniavome 
prie vartininko būdelės. Ten jis parašė raštelį Hopkinsui ir pa- 
liko jį pas vartininką. 

— Pataikėme ar prašovėme pro šalį, bet Hopkinsas turi šį 
bei tą Žinoti. Kitaip jis nesupras, ko mes čia antrąsyk apsilan- 

kėme,— pasakė jis.— Bet kol kas dar negalime jam visko pa- 
tikėti. Dabar mūsų veiksmo vieta bus Adelaidės—Sauthemptono 
garlaivių linijos kontora, kuri yra, jei gerai prisimenu, Pel Melo 
gale. Dar yra viena garlaivių linija tarp Pietų Australijos ir 
Anglijos, bet pradėsim nuo didesnės. 

Holmsas nusiuntė valdytojui savo vizitinę kortelę ir. tuoj pat 
buvo priimtas. Greit jis gavo visą jį dominančią informaciją. 
1895 metų birželio mėnesį tik vienas jų firmos laivas buvo at- 
plaukęs į tėvynės uostą. Tai didžiausias ir geriausias jų garlaivis 
„Gibraltaro uola“. Keleivių sąraše buvo nurodyta, kad juo plau- 
kusi panelė Freizer iš Adelaidės su savo kambarine. Dabar tas 
garlaivis esąs kažkur į pietus nuo Sueco kanalo, pakeliui į 
Australiją. Įgula ta pati kaip ir 1895 metais, išskyrus vieną jū- 
rininką. Vyresnysis padėjėjas, ponas Džekas Krokeris buvęs pa- 
keltas kapitonu, ir jam pavesta vadovauti naujam garlaiviui 
„Žemoji uola“, kuris po dviejų dienų išplauksiąs iš Sauthempto- 
no. Krokeris gyvenąs Saidenheme, bet šį rytą turįs atvykti inst- 
rukcijos. Jei norime, galime jo palaukti. 

Ne, ponas Holmsas nenorįs su juo pasimatyti, bet pageidautų 
susipažinti su jo tarnybos lapu ir sužinoti, kas jis per vienas. 

„Tarnybos lapas buvęs kuo puikiausias. Laivyne nesą nė vieno 
karininko, kuris jam prilygtų. Kaip žmogus, jis esąs patikimas 
darbe, bet kitur sykiais pasireiškiąs padūkęs, nesuvaldomas jo 
būdas. Karštas, ūmus, tačiau teisingas, doras ir geros širdies. 

Štai ką sužinojo Holmsas Adelaidės-Sauthemptono laivų kom- 
panijos kontoroje. Iš ten mudu nuvažiavome į Skotland Jardą. 
Bet Holmsas neišlipo iš karietos, sėdėjo joje suraukęs kaktą, 
paskendęs mintyse. Galiausiai paliepė vežti į Cering Kroso te- 
legrafą, iš ten išsiuntė telegramą, ir tada mudu grįžome į Bei- 
kerio gatvę. 

— Ne, aš negalėjau to daryti, — pareiškė Holmsas, kai įėjo- 
me į savo kambarį.— Jeigu bus išrašytas orderis suimti, niekas 
pasaulyje jo neišgelbės. Pirmą ar antrą kartą per savo karjerą 
jaučiu, jog, atskleisdamas nusikaltėlį, padariau daugiau žalos 
negu jis savuoju nusikaltimu. Jau išmokau būti atsargus ir ver- 
čiau apgausiu Anglijos įstatymus negu savo sąžinę. Prieš pra- 
dedant veikti reikia dar kai ką sužinoti. 

Pavakary mus aplankė inspektorius Stenlis Hopkinsas. Jo 
reikalai klostėsi ne per geriausiai. 

— Jūs aiškiaregis, pone Holmsai. Man kartais atrodo, kad 
fūs apdovanotas nežmoniškais sugebėjimais. Iš kur, po galais, 
jūs sužinojote, jog pavogtasis sidabras guli tvenkinio dugne? 

— Aš to nežinojau. 

— Bet jūs patarėte man apžiūrėti tvenkinį. 

— Ir jūs ten radote sidabrą? 

— Taip, radau. 

— Man malonu, kad jums padėjau. 

— Bet jūs man nepadėjote! Jūs viską dar labiau sukomplika- 
vote. Kas čia per plėšikai, kad pavogę sidabrą sumeta jį į arti- 
aniausią tvenkinį. 

— Iš tikrųjų keistai pasielgta. Aš tik pamaniau: jeigu sidabrą 
pavogė žmonės, kuriems jis nereikalingas, kitaip sakant, paėmė 
jį tik akims apdumti, tai jie, žinoma, stengsis kaip galima grei- 
čiau juo atsikratyti. 

— Bet kaip jums dingtelėjo tokia mintis? 

— Tiesiog pamaniau, jog taip galėjo būti. Kai jie išėjo pro 
stiklines duris, prieš pat nosį išdygo tasai tvenkinys su masinan- 
čia eketėle lede. Kur rasi geresnę vietą paslėpti sidabrą? 

— Paslėpti? Tai jau geriau! — sušuko Stenlis Hopkinsas.— 
Taip taip, dabar viskas aišku! Dar nevėlus laikas, kelyje daug 
žmonių, nusikaltėliai pabijojo, kad jų nesučiuptų su sidabru, 
todėl ir paskandino jį tvenkinyje. O paskui tikėjosi grįžti ir pa- 
siimti jį niekam nematant. Puiku, pone Holmsai! Ši jūsų mintis 
geresnė negu versija, kad sidabras buvo paimtas tik akims dumti. 

— Išties. Jūs sukūrėte nuostabią versiją. Mano samprotavi- 
mai, be abejo, absurdiški. Bet turite pripažinti, kad jie padėjo 
rasti sidabrą. 

— Taip, sere, taip. Tai jūsų nuopelnas. Bet čia dar ne viskas. 
Mane ištiko nesėkmė. 

— Nesėkmė? 

— Taip, pone Holmsai. Rendlo gauja šįryt buvo suimta Niu- 
jorke. 

— Dievaži, Hopkinsai! Tai visiškai sugriauna jūsų versiją, 
kad praėjusią naktį jie įvykdė žmogžudystę Kente. 

— Man tai lemtingas smūgis, pone Holmsai. Tiesa, be Rend- 
lų, yra ir kitų gaujų iš trijų žmonių. Galbūt tai buvo kokia nors 
policijai dar nežinoma gauja. 

— Tikriausiai. Visiškai galimas daiktas. O ką veiksite toliau? 

— IĮeškosiu, pone Holmsai, negaliu nurimti, kol neištirsiu 
visko ligi galo. Gal jūs man ką nors pasiūlytumėte? 

— Aš jau pasiūliau. 

— O ką? 

—. Prisimenat — akių dūmimą. 

— Bet kodėl, pone Holmsai, kodėl? 

— Va čia, žinoma, ir glūdi esmė. Aš jums pasiūliau idėją, 
pagalvokite apie ją. Gal ji padės ką nors atskleisti. Ar neliksite 
su mumis papietauti? Na, tuomet sudie, Hopkinsai. Praneškite 
mums, kaip sekasi. 

Tik po pietų, kai buvo nukraustytas stalas, Holmsas vėl pra- 
bilo apie žmogžudystę Ebi Greindže. Jis užsirūkė pypkę ir ištiesė 
kojas: su šlepetėmis „arčiau linksmos židinio ugnelės. Staiga jis 
pažvelgė į laikrodį. 

— Laukiu įvykių, Votsonai. 

— Kada? 

— Dabar, po kelių minučių. Kertu lažybų, jūs manote, jog aš 
ką tik negražiai pasielgiau su Stenliu Hopkinsu. 

— Aš tikiu jūsų sprendimų teisingumu. 

— Labai protingas atsakymas, Votsonai. Stai kaip reikia viską 
vertinti: „aš neoticialus asmuo, Hopkinsas — oficialus. Aš turiu 
teisę daryti asmeninius sprendimus, „jis tokios teisės neturi. Jo 
pareiga viską atskleisti, kitaip nusižengs savo tarnybai. Kol abe- 
joju, negaliu stumti jo į keblią padėtį. Taigi palauksiu, kol man 
pačiam -viskas paaiškės. 

— O kada tai bus? 

— Jau išmušė valanda. Jūs būsite paskutinės šios nuostabios 
dramos scenos liudininkas. 

Ant laiptų pasigirdo žingsniai, ir pro mūsų kambario duris 
įžengė toks dailus vyras, kokio mums. dar neteko matyti. Aukštas, 
jaunas, mėlynakis, su aukso spalvos ūsais, tropikų saulėje įde- 
gusiu veidu; lengva, spyruokliuojama jo eisena rodė šitą au- 
galotą jaunuolį esant ne tik stiprų, bet ir vikrų. Uždaręs duris, 
jis stovėjo sugniaužęs kumščius ir sunkiai alsavo iš susijaudi- 
nimo. 

— Sėskitės, kapitone Krokeri. Jūs gavote mano telegramą? 

Atsisėdęs į krėslą, mūsų svečias klausiamai pažvelgė į Holmsą 
ir į mane. | 

— Aš gavau jūsų telegramą ir atėjau nurodytą valandą. Zi- 
nau, kad buvote kontoroje. Matau, jog iš jūsų išsisukti neįma- 

noma, ir esu pasirengęs išklausyti patį blogiausią. Ką jūs man 
padarysite? Suimsite? Na, kalbėkit! Nejaugi žaisite su manimi 
kaip katė su pele. 

— Pasiūlykite jam cigarą, Votsonai,— tarė Holmsas.— Užsirū- 
kykit, kapitone Krokeri, ir nesinervinkit. Žinokit, aš nesėdėčiau 
čia su jumis ir nerūkyčiau, jei laikyčiau jus paprastu nusikaltė- 
liu. Jeigu būsit man atviras, galbūt jums padėsiu. Bandysit ap- 
gauti, sumalsiu jus į miltus. 

— Ko jūs iš manęs norite? 

— Papasakokite nieko neslėpdamas viską, kas atsitiko pra- 
ėjusią naktį Ebi Greindže. Nieko nepridėdamas ir nieko nepra- 
leisdamas. Jau žinau tiek daug, kad jeigu jūs nors per colį nu- 
krypsite nuo tiesos, aš sušvilpsiu pro savo kambario langą šiuo 
policininko švilpuku, ir byla iš mano rankų pateks į policijos 
rankas. 

Jūrininkas valandėlę susimąstė. Paskui didžiule įdegusia plaš- 
taka pliaukštelėjo sau per kelį. 

— Rizikuosiu! — sušuko jis.— Tikiuosi, jūs laikotės žodžio ir 
esat džentelmenas, tad viską papasakosiu. Bet pirmiausia porą 
žodžių apie svarbiausią dalyką. Aš pats nieko nesigailiu ir nieko 
nebijau. Jei tektų pradėti iš naujo, padaryčiau tą patį ir tuo di- 
džiuočiausi. Prakeitas gyvulys! Nors jis ir dešimt gyvybių tu- 
rėtų, visas jas man būtų skolingas! Bet Meri, Meri Freizer — 
aš negaliu jos vadinti tuo prakeiktu vardu! Kai pamanau, jog 
įstūmiau ją į tokią bėdą — o juk aš gyvybę paaukočiau už vie- 
nintelę jos šypseną,— mane šiurpulys ima krėsti. Ir vis dėlto... 
vis dėlto, ką kita galėjau padaryti? Aš jums viską papasakosiu, 
džentelmenai, ir tada kaip vyras vyrui pasakykite, kaip turėjau 
elgtis. 

Turiu truputėlį grįžti atgal. Kadangi jūs, matyt, viską žinote, 
tai tikriausiai girdėjote ir tai, kad mudu su Meri susipažinome 
laive „Gibraltaro uola“, kur aš buvau vyresnysis kapitono pa- 
dėjėjas, o ji plaukė į Angliją. Nuo pirmosios mūsų susitikimo 
dienos ji tapo man vienintele moterimi pasaulyje. Kiekvieną kar- 
tą per naktinį budėjimą tamsoje bučiavau laivo denį, kur žengė 
mielos jos kojos. Ji nežadėjo tapti mano žmona, atvirai tai pa- 
sakė; dėl to negaliu skųstis. Aš mylėjau ją, o ji man buvo drau- 
giška ir bičiuliška. Kai išsiskyrėme, ji buvo laisva moteris, o 
aš visam laikui praradau laisvę. 

Kitą sykį grįžęs iš jūros, sužinojau, kad ji ištekėjo. Ir iš tik- 
rųjų, kodėl gi netekėti, jei sutinki žmogų, kuris tau patinka? 
Titulas ir pinigai — kam jie tinka labiau negu jai? Ji gimusi 
viskam, kas gražu ir elegantiška. Manęs neįskaudino jos vedy- 
bos. Nesu užkietėjęs egoistas. Aš netgi džiaugiausi josios laime, 
džiaugiausi, kad ji neatidavė savo dalios į neturtingo jūrininko 
rankas. Štai kaip aš mylėjau Meri Freizer! 

Nebesitikėjau kada nors ją pamatyti. Bet per pastarąją ke- 
lionę buvau paaukštintas, tačiau mano laivas dar nebuvo nu- 
leistas į vandenį, ir turėjau laukti maždaug du mėnesius. Gyve- 
nau pas saviškius Saidenheme. Kartą eidamas lauko keliuku, 
sutikau Teresę Rait, senąją Meri kambarinę, kuri papasakojo man 
viską apie ją, apie jį, apie jų gyvenimą. Žinot, džentelmenai, aš 
vos neišprotėjau. Kaip tas prasigėręs šunsnukis drįso pakelti 
prieš ją ranką? Jis nevertas laižyti jos batelių! Susitikau su 
Terese dar kartą, o paskui ir su Meri. Vėliau dar vieną kartą, 
bet daugiau ji nepanoro manęs matyti. Prieš keletą dienų gavau 
žinią, kad po savaitės turėsiu išplaukti į jūrą, ir nusprendžiau 
prieš išvykdamas dar sykį pasimatyti su Meri. Teresė visada 
buvo man draugiška, nes ji, kaip ir aš, mylėjo Meri ir nekentė 
to niekšo. Iš jos aš ir sužinojau apie namuose nusistovėjusią 
tvarką. Meri vakarais paprastai ką nors skaitydavo mažojoje savo 
svetainėje, apačioje. Praėjusią naktį prišliaužiau prie lango iT 
ėmiau atsargiai brūžinti stiklą. Iš pradžių ji nenorėjo atidaryti, 
bet aš jau žinojau, kad ji pamilo mane ir nepaliks lauke tokią 
šaltą naktį. Ji pašnibždėjo, kad eičiau aplinkui prie valgomojo 
durų. Jos buvo atidarytos, ir aš įėjau vidun. Ir vėl iš jos lūpų 
išgirdau tokių dalykų, kad kraujas man užvirė. Aš prakeikiau tą 
žvėrį, kuris taip negailestingai kankino mano mylimą moterį. 
Taigi, džentelmenai, mudu stovėjome prie pat durų — Dievas 
tebūna mūsų teisėju — visiškai nekaltai šnekėdamiesi, kai staiga 
"į kambarį įpuolė tas beprotis, išplūdo ją bjauriausiais žodžiais ir 
tvojo jai: per galvą lazda, kurią laikė rankoje. Tada aš pagriebiau 
iš židinio žarsteklį. Grumtynės buvo garbingos. Stai ant mano 
rankos pirmojo jo smūgio žymė. Tuomet smogiau aš. Ir sutraiš- 
kiau jam galvą kaip supuvusį arbūzą. Manote, kad gailiuosi? 
Nė kiek. Ant kortos buvo pastatyta jo ir mano gyvybė, tiksliau, 
jo ir jos gyvybė. Ar aš galėjau palikti ją šitam bepročiui? Stai 
kodėl jį užmušiau. Ar aš neteisus? Kaip būtumėt pasielgę jūs, 
džentelmenai, atsidūrę mano vietoje? 

Kai vyras smogė Meri, ji suriko. Išgirdusi riksmą, atskubėjo 
Teresė. Ant indaujos stovėjo vyno butelis, aš atkimšau jį ir 
įlašinau keletą lašų Meri į burną, nes ji buvo nei gyva, nei 
mirusi. Aš taip pat truputį gurkštelėjau. Tik Teresė elgėsi šal- 
takraujiškai. Tolesnės veiklos planas buvo mūsų abiejų. Turė- 
jome inscenizuoti plėšikų užpuolimą. Teresė keletą sykių pakar- 
tojo savo poniai mūsų sugalvotą istoriją, o aš, užšokęs aukštyn, 
nupjoviau varpelio virvę. Tuomet pririšau Meri prie krėslo ir 
atbrizginau virvės galą, kad atrodytų tarsi nutraukta. Kas gi 
patikės, jog plėšikas galėjo užsikarti taip aukštai jos nupjauti. 
Galiausiai paėmiau keletą sidabrinių indų, kad nekiltų abejonių, 
dėl apiplėšimo. Prieš išeidamas prisakiau sukelti aliarmą ne 
greičiau kaip po ketvirčio valandos. Įmetęs sidabrą į tvenkinį, 
grįžau į Saidenhemą ir pirmąsyk gyvenime pasijutau kaip tikras 
nusikaltėlis. Visa tai — tiesa, tikra tiesa, pone Holmsai, nors man 
už tai tektų užsimokėti galva. 


Holmsas kurį laiką rūkė tylėdamas. Paskui atsistojo, perėjo 
per kambarį ir paspaudė mūsų svečiui ranką. 

— Stai ką aš manau,— tarė jis.— Zinau, kad kiekvienas jūsų 
žodis — tiesa. Jūs man nepasakėt beveik nieko naujo. Tik akro- 
batas arba jūrininkas galėjo nuo karnizo pasiekti virvę ir tiktai 
jūrininkas galėjo sumegzti tokius mazgus, kokiais Meri Freizer 
buvo pririšta prie krėslo. Jai tik vienąsyk gyvenime teko susi- 
durti su jūrininkais, tuomet, kai plaukė į Angliją. Matyt, tas 
jūreivis priklausė jos aplinkai, jei taip atkakliai jį gynė. O tai 
rodo, kad jį pamilo. Taigi, kaip matote, užtikus teisingą pėdsaką, 
man nebuvo sunku jus rasti. 

— Maniau, kad policija niekada neįspės mūsų gudrybės. 

— Policija ir neįspėjo. Esu įsitikinęs, jog niekados neįspės. 
Dabar štai kas, kapitone Krokeri. Reikalas labai rimtas, nors 
pripažįstu, kad jūs veikėte spiriamas ypatingų aplinkybių, į ku- 
rias gali pakliūti kiekvienas žmogus. Aš nesu tikras, E tai, 
ką jūs padarėte gindamasis, bus pripažinta teisėtu. Šiaip ar taip, 
tai nuspręs Anglijos prisiekusiųjų teismas. Bet jeigu jūs pasi- 
stengsit per ateinančias dvidešimt keturias valandas dingti, pri- 
žadu jums, jog kliūčių tam nebus. 

— O paskui viskas paaiškės. 

— Zinoma, paaiškės. 

Jūrininkas paraudo iš pykčio. 

— Ką jūs man siūlote? Aš šiek tiek nusimanau apie įstaty- 
mus ir suprantu, kad Meri bus pripažinta nusikaltimo bendri- 
ninke. Ir jūs manote, jog aš leisiu jai vienai už viską atsakyti, 
o pats paspruksiu! Ne, sere! Tegul jie mane nuteisia, bet dėl 
Dievo meilės, pone Holmsai, kaip nors išgelbėkite Meri nuo 
teismo. 

Holmsas dar kartą ištiesė ranką jūrininkui. 

— Aš tik norėjau jus išbandyti. Bet ir šį kartą jūs pasirodėte 
esąs doras. Imuosi didžiulės atsakomybės. Aš padariau Hopkin- 
sui puikią užuominą, ir įeigu jis nesugebės ja pasinaudoti, tai 
jau ne mano kaltė, Taigi, kapitone Krokeri, mes dabar teisime 
jus, kaip reikalauja įstatymas. Jūs esate teisiamasis. Jūs, Vot- 
sonai, būsit Anglijos prisiekusiųjų teismas,— ir aš nežinau Žžmo- 
gaus, kuris labiau tiktų šiam vaidmeniui. Aš teisėjas. Taigi, džen- 
telmenai prisiekusieji, jūs girdėjote parodymus. Ar pripažįstate, 
kad teisiamasis kaltas? 

— Nekaltas, pone teisėjau! — pasakiau aš. 

— Vox populi, vox Dei*. Jūs išteisintas, kapitone Krokeri. 
Kol teisingumas neras kito kaltininko, jūs laisvas. Grįžkite pas 
savo mylimąją po metų, ir tegul judviejų gyvenimas įrodo, kad 
šiandien padarytas nuosprendis teisingas. 


* Tautos balsas — Dievo balsas (/ot.). 

ANTROJI DEMĖ 


Maniau, jog „Žmogžudystė Ebi Greindže“ bus paskutinis pa- 
sakojimas apie mano bičiulio pono Šerloko Holmso žygius. Ne 
todėl, kad pritrūkau medžiagos. Aš turiu užrašų apie šimtus 
įvykių, kurių dar niekada neminėjau. Taip pat ne dėl to, kad 
būtų sumažėjęs skaitytojų domėjimasis originalia šito nuosta- 
baus Žmogaus asmenybe ir neįprastais jo darbo metodais. Tikroji 
priežastis ta, kad ponas Holmsas nebenori, jog pasakojimai apie 
jo nuotykius būtų toliau spausdinami. Kol jis vertėsi profesio- 
nalia praktika, ataskaitos apie sėkmingas bylas turėjo jam tam 
tikros reikšmės; kai galutinai pasitraukė iš Londono, pradėjo 
domėtis ir veisti bites Sasekso kalvose, ėmė nekęsti viešumos ir 
kategoriškai pareikalavo, kad jo norų būtų šiuo atžvilgiu griež- 
tai paisoma. Tik po to, kai priminiau jam, jog buvau prižadėjęs 
išspausdinti apsakymą „Antroji dėmė“, atėjus tinkamam metui, 
ir įtikinau, kad visą apsakymų ciklą derėtų baigti šiuo svarbiu 
epizodu iš tarptautinės politikos srities (tai viena iš svarbiausių 
Holmso bylų), šiaip taip gavau jo sutikimą taip rūpestingai sle- 
piamą įvykį galiausiai pateikti skaitytojams. Jei viena kita mano 
pasakojimo detalė atrodys kiek miglota, skaitytojai nesunkiai 
supras, jog mano santūrumas visiškai pamatuotas. 

Kartą rudenį, vieną antradienio rytą (metų ir netgi dešimt- 
mečio nurodyti negaliu), kukliame mūsų kambaryje Beikerio gat- 
vėje pasirodė du žmonės, kurių vardai Europoje plačiai žinomi. 
Vienas iš jų, griežtas, kumpanosis, erelio žvilgsniu, valdingas, 
buvo ne kas kitas kaip garbusis lordas Belindžeris, dukart buvęs 
Didžiosios Britanijos ministru. Kitas, elegantiškas, glotniai nu- 
siskutęs brunetas, dar nesulaukęs vidutinio amžiaus ir apdova- 
notas ne tik grožiu, bet ir skvarbiu protu, buvo Trelonis Houpas, 
Anglijos peras ir Europos reikalų ministras, daug vilčių teikian- 
tis mūsų šalies veikėjas. 

Svečiai susėdo vienas greta kito ant sofos, apverstos viso- 
kiais mūsų popieriais. Išvargę ir susirūpinę jų veidai rodė, kad 
juos čionai atvedė svarbus ir neatidėliotinas reikalas. Liesos, gys- 
lotos premjero rankos laikė kietai suspaudusios kaulinę skėčio 
į mane. Europos reikalų ministras nervingai timpčiojo ūsus ir 
žaidė.su laikrodžio grandinėle. 

— Kai tik pastebėjau prapuolus dokumentą, pone Holmsai,— 
o tai buvo šįryt aštuntą valandą,— tučtuojau pranešiau ministrui 
pirmininkui. Jis ir pasiūlė eiti pas jus. 

— Ar pranešėte policijai? 

— Ne, sere,— pasakė ministras pirmininkas greit ir ryžtingai, 
kaip jam buvo būdinga.— Nepranešėme ir niekada nepranešime. 
Pranešti policijai — vadinasi, viską iškelti viešumon. O šito mes 
kaip tik norime išvengti. 

— O kodėl, sere? 

— Mat dokumentas, apie kurį kalbame, yra toks svarbus, kad 
jį paskelbus lengvai galėtų kilti, tiesą sakant, šiuo metu tikriau- 
siai kiltų tarptautiniai koniliktai. Neperdėsiu sakydamas, įog 
nuo to dokumento priklauso taikos ir karo reikalai. Jeigu neįma- 
nomos visiškai slaptos jo paieškos, tuomet verčiau išvis nuo jų 
atsisakyti, nes tie, kurie pavogė dokumentą, kaip tik ir sterigsis 
viešai jį paskelbti. | 

— Suprantu. O dabar, pone Treloni Houpai, būčiau jums 1a- 
bai dėkingas, jei jūs tiksliai papasakotumėte, kokiomis aplinky- 
bėmis. dingo tasai dokumentas. 

— Tą galiu papasakoti keletu žodžių, pone Holmsai. Laiš- 
kas — mat tai buvo laiškas vieno užsienio monarcho — gautas 
prieš šešias dienas. Jis toks svarbus, kad aš, nesiryždamas pa- 
likti jo ministerijos seife, kiekvieną dieną veždavausi namo į 
Vaithol Terasą ir laikydavau miegamajame užrakintoje svarbių 
dokumentų dėžutėje. Ten jis buvo ir praėjusią naktį. Gerai Ži- 
nau, nes buvau atidaręs dėžutę rengdamasis pietums ir įsitiki- 
nau, jog dokumentas ten yra. O šį rytą jo nebebuvo. Visą naktį 
dėžutė stovėjo prie veidrodžio ant mano tualetinio staliuko. Aš 
miegu budriai, taip pat ir mano žmona. Mudu abu galime pri- 
siekti, kad naktį niekas nebuvo įėjęs į miegamąjį. Ir vis dėlto, 
kartoju, dokumentas dingo. 

— O kelintą valandą jūs pietavote? 

— Pusę aštuonių. | 

— Kada nuėjote miegoti? 

— Mano. žmona buvo teatre. Aš jos laukiau. Mes nuėjome į 
miegamąjį apie pusę dvyliktos. 

— Vadinasi, keturias valandas dėžutės niekas nesaugojo. 

— Į miegamąjį įeiti neleidžiama niekam, išskyrus kambarinę 
rytą ir mano liokajų bei žmonos kameristę kitu dienos metu. 
Bet šitais dviem galima pasitikėti, jie jau gana seniai gyvena 
mūsų namuose. Be to, nė vienas iš jų negalėjo žinoti dėžutėje 
esant ką nors vertingo, nebent paprastus tarnybinius popieriuš. 

— Kas žinojo, jog tas laiškas tenai yra. 

— Mano namuose niekas. 

— Bet jūsų Žmona tikriausiai žinojo? 

— Ne, sere, aš nieko nebuvau sakęs žmonai ligi šio ryto, kai 
pasigedau to dokumento. 

Premjeras pritariamai linktelėjo galvą. 

— Jau seniai žinau, sere, koks didis jūsų pareigos jausmas, — 
tarė jis.— Esu įsitikinęs, jog toks svarbus ir slaptas reikalas 
nustelbė visus šeimyninius ryšius. 

Europos reikalų ministras nusilenkė. 

— Visiškai teisingai, sere. Ligi šio ryto aš nė žodžio nepra- 
sitariau Žmonai apie tą laišką. 

— Ar ji galėjo nujausti? 

— Ne, pone Holmsai, nei ji, nei kas nors kitas negalėjo 
nujausti. 

— Ar anksčiau jums dingdavo dokumentai? 

— Ne, sere. | 

— Kas čia Anglijoje žinojo apie tą laišką? 

— Vakar apie laišką buvo informuoti visi kabineto nariai. 
Tačiau įsipareigojimas laikyti paslaptį, priimamas per kiekvieną 
kabineto posėdį, šį kartą dar buvo sutvirtintas iškilmingų mi- 
nistro pirmininko perspėjimu. Dieve mano, baisu ir pamanyti, jog 
vos po kelių valandų aš pats jį praradau! 

Nusivylimas iškreipė pono Houpo veidą, jis ėmė rautis sau 
plaukus nuo galvos. Akimirką mes išvydome tikrąjį Žmogų — im- 
pulsyvų, karštą, nepaprastai jautrų. Bet jis tučtuojau vėl pasi- 
slėpė po išdidumo kauke ir toliau kalbėjo visiškai ramiu balsu: 

— Be kabineto narių, apie laišką žino .du, galbūt trys de- 
partamento valdininkai. Daugiau niekas visoje Anglijoje, dedu 
galvą, pone Holmsai. 

— O užsienyje? 

— Manau, kad užsienyje niekas jo nematė, išskyrus tą as- 
menį, kuris jį parašė. Esu tvirtai įsitikinęs, kad jo ministrai... 
noriu pasakyti, kad įprastiniais oficialiais kanalais nebuvo pa- 
sinaudota. 

Holmsas valandėlę pagalvojo, paskui tarė: 

— Dabar, pone, noriu sužinoti tiksliau apie tą dokumentą ir 
kodėl jo dingimo padariniai tokie reikšmingi. 

Abu valstybės veikėjai skubiai susižvalgė, ir premjeras su- 
raukė vešlius antakius. 

— Pone Holmsai, laiškas buvo pailgame, siaurame melsvame 
voke. Ant raudonos smalkos antspaudo pavaizduotas pasirengęs 
pulti liūtas. Adresas užrašytas stambia, tvirta rašysena... 

— Nors šitos detalės, sere,— pertraukė Holmsas,— labai įdo- 
mios ir reikšmingos, bet man svarbiau pats laiško turinys. Apie 
ką rašoma laiške? 

— Tai itin svarbi valstybinė paslaptis, kurios, deja, negaliu 
atskleisti, be to, manau, to ir nereikia. Jei, pasitelkęs savo suge- 
bėjimus, kuriuos, pasak žmonių kalbų, turite, jūs rasite mano api- 
būdintą voką, tai pelnysite savo šalies dėkingumą, ir mes 
jums atsilyginsime, kiek tik įstengsime. 

Serlokas Holmsas atsistojo šypsodamas. 

-— Juodu esate vieni iš labiausiai užsiėmusių žmonių Angli- 
joje, — pareiškė jis,— bet ir aš, dirbdamas savo kuklų darbą, tu- 
riu daug lankytojų. Be galo apgailestauju, kad nieko negaliu 
jums padėti, ir manau, jog tolesnis mūsų pokalbis būtų tuščias 
laiko gaišinimas. 

Premjeras pašoko, ir giliai įdubusiose jo akyse blykstelėjo 
pikta ugnelė, kuri priversdavo kabineto narius susigūžti iš 
baimės. 

— Aš nesu pratęs, sere...— pradėjo jis, bet sutramdęs pyktį 
vėl atsisėdo. 

Vieną ar dvi minutes mes sėdėjome tylėdami. Paskui senasis 
valstybės veikėjas gūžtelėjo pečiais. 

— Mes turime sutikti su jūsų sąlygomis, pone Holmsai. Jūs, 
be abejo, teisus, ir neprotinga būtų laukti jūsų pagalbos, visiš- 
kai jumis nepasitikint. 

— Sutinku su jumis,— pridūrė jaunesnysis politikas. 

— Taigi aš viską jums papasakosiu pasikliaudamas jūsų ir 
jūsų kolegos daktaro Votsono padorumu. Kreipiuosi taip pat į 
jūsų patriotizmą, nes negaliu įsivaizduoti didesnės nelaimės 
mūsų šaliai kaip šitos paslapties paskleidimas. 

— Galite visiškai mumis pasitikėti. 

— Tas laiškas yra vieno užsienio monarcho, kuris susirūpinęs 
dabartine mūsų šalies veikla kolonijose. Jis buvo rašytas sku- 
botai ir grynai jo atsakomybe. Pasiteiravus sužinota, kad jo mi- 
nistrai nieko apie tai nežino. Be to, laiško tonas toks nemalonus, 
ir viena kita frazė tokia provokuojama, kad jo paskelbimas, be 
abejonės, sukeltų pačias pavojingiausias mūsų visuomenės nuo- 
taikas. Kiltų toks bruzdėjimas, sere, kad nedvejodamas galiu 
pasakyti: nepraėjus nė savaitei po to laiško publikacijos, Anglija 
būtų įvelta į didžiulį karą. 

Holmsas parašė vardą ant popieriaus lapelio ir padavė jį 
premjerui. 

— Visiškai teisingai. Tai jis. Ir kaip tik šis laiškas, dėl ku- 
rio gali prireikti tūkstančių milijonų išlaidų ir šimtų tūkstančių 
gyvybių, taip paslaptingai dingo. 

— Ar pranešėte laiško siuntėjui? 

— Taip, sere, buvo išsiųsta šiiruota telegrama. 

— Galbūt jis nori, kad laiškas būtų išspausdintas? 

— Ne, sere. Mes turime rimtą pagrindą tikėti, kad jis su- 
pranta pasielgęs neatsargiai ir skubotai. Jei laiškas būtų pa- 
skelbtas, jam ir jo šaliai tatai būtų dar didesnis smūgis negu 
mums. 

— Jeigu taip, tai kas gi tada suinteresuotas paskelbti tą 
laišką? Kas ir dėl ko taip troško jį pavogti ir išspausdinti? 

— Pone Holmsai, dabar jūs verčiate mane pereiti prie di- 
džiosios tarptautinės politikos. Bet jei pasidomėtumėte padėtimi 
Europoje, nesunkiai suvoktumėte nusikaltimo motyvą. Visa Eu- 
ropa — apsiginklavusi stovykla. Egzistuoja dvi sąjungos, suda- 
rančios karinių jėgų pusiausvyrą. Didžioji Britanija laikosi ne- 
utraliteto. Jei mūsų šalis būtų įstumta į karą su viena sąjunga, 
tuomet antroji sąjunga įgytų pranašumą, netgi nepriklausomai 
nuo to, ar ji dalyvautų tame kare, ar ne. Suprantate? 

— Labai gerai suprantu. Taigi šį laišką stengėsi pavogti ir 
išspausdinti to monarcho priešai, norintys sukiršinti jo ir mūsų 
šalį. 

— Taip, sere. 

— O kam šis dokumentas galėtų būti nusiųstas, jei patektų 
į priešo rankas? 

— Bet kuriai iš didžiųjų Europos valstybių. Siuo metu jis 

galbūt jau dumia tenai tokiu greičiu, kokį gali pasiekti gar- 
laivis. | 

Ponas Trelonis Houpas nunarino' galvą. ir garsiai sudejavo: 
Premjeras švelniai uždėjo ranką jam ant peties. 

—. Jums atsitiko nelaimė, mielasis drauge, ir niekas negali 
jūsų dėl to kaltinti. Jūs ėmėtės visų atsargumo priemonių... Da- 
bar, pone Holmsai, jūs žinote viską. Ką patartumėte veikti? 

Holmsas liūdnai papurtė galvą. | 

— Jūs manote, sere, kad neatgavus šio dokumento kiltų 
karas? 

— Manau, jog taip gali įvykti. 

— Tuomet, sere, renkitės karui. 

— Žiauriai pasakyta, pone Holmsai. 

— Apsvarstykite faktus, sere. Neįmanoma įsivaizduoti, kad 
dokumentas buvo pavogtas po pusės dvyliktos, nes nuo tos va- 
landos ligi to momento, kai paaiškėjo jo dingimas, ponas Houpas 
ir jo Žmona buvo miegamajame. Taigi jis buvo pavogtas vakar 
vakare tarp pusės aštuonių ir pusės dvyliktos, tikriausiai arčiau 
aštuntos, nes vagis, matyt, žinojo, kur jis yra, ir stengėsi pa- 
grobti kuo anksčiau. Taigi, sere, jei toks svarbus dokumentas 
buvo pavogtas dar vakar vakare, kurgi jis galėtų būti dabar? 
Niekam nėra prasmės jo laikyti pas save. Jis turėjo būti skubiai 
perduotas suinteresuotam asmeniui. Ar yra galimybių jį su- 
laikyti arba bent aptikti jo pėdsakus. Tai ne mūsų jėgoms. 

Ministras pirmininkas atsistojo. 

— Jūs kalbate visiškai logiškai, pone Holmsai. Matau, jog 
iš tikrųjų nieko negalima padaryti. 

— Tarkim, dokumentą pavogė kambarinė arba liokajus... 

— Jie abu seni ir patikimi tarnai. 

— Kaip supratau, jūsų miegamasis yra antrame aukšte ir 
į jį negalima patekti iš lauko pusės, o iš prieškambario niekas 
neįsmuktų nepastebėtas. Vadinasi, laišką pavogė kažkas iš na- 
miškių. Kam vagis galėjo įį perduoti? Vienam iš tarptautinių 
šnipų ir slaptųjų agentų, kurių vardai man gerai žinomi. Trys 
iš jų, galima sakyti, vadovauja visai šiai kompanijai. Pirmiau- 
sia sužinosiu, ką kiekvienas iš jų dabar veikia. Jei kuris nors 
iš jų išvyko, ypač jei išvyko praėjusią naktį, žinosime, kur dingo 
tasai dokumentas. 

— Kodėl jis turėjo išvykti? — paklausė Europos reikalų mi- 
nistras:— Jis: visiškai. sėkmingai „galėjo nunešti. laišką į amba- 
sadą čia, Londone. 

— Nemanau. Tie agentai veikia savarankiškai, ir dažnai jų 
santykiai su ambasadomis esti gana įtempti. 

Ministras pirmininkas pritariamai linktelėjo. 

— Manau, jūs teisus, pone Holmsai. Tokią brangią dovaną 
jis įteiks savo rankomis ten, kur reikia. Man regis, jūsų veiklos 
planas visiškai teisingas. Tačiau mes, Houpai, dėl tos nelaimės 
negalime pamiršti kitų savo pareigų. Jei per dieną įvyktų kas 
nors nauja, mes jums pranešime, o jūs savo ruožtu painiormuo- 
site mus apie savo tyrimų rezultatus. 

Abu valstybės veikėjai nusilenkė ir oriai išėjo iš kambario. 

Kai pasišalino aukštieji svečiai, Holmsas užsirūkė pypkę ir 
kurį laiką sėdėjo tylėdamas, paskendęs mintyse. Aš atsiverčiau 
rytinį laikraštį ir ėmiau skaityti apie sensacingą nusikaltimą 
praėjusią naktį Londone. Staiga mano bičiulis surikęs pašoko 
ir padėjo pypkę ant židinio atbrailos. 

— Taip,— pasakė jis,— kito būdo būti negali. Padėtis be galo 
sunki, bet ne beviltiška. Kad kaip nors greičiau sužinotume, kas 
jį pavogė; galimas daiktas, laiškas tebėra jo rankose. Siaip ar 
taip, tuos Žmones labiausiai domina pinigai, o juk man gali pa- 
dėti Britanijos iždas. Jeigu laiškas parduodamas, aš jį nupirk- 
siu... netgi jei vyriausybei tektų vienu pensu padidinti pajamų 
mokestį. Galimas daiktas, tasai žmogus tebeturi laišką ir prieš 
bandydamas laimę svetur stengsis sužinoti, kokią kainą gali 
gauti čia. Tokį drąsų žaidimą gali sugebėti žaisti tik trys Žmo- 
nės: Oberšteinas, La Rotjeras ir Eduardas Lukas. Pasimatysiu 
su visais. 

Aš žvilgtelėjau į rytinį laikraštį. 

— Ar Eduardas Lukas iš Godolftino gatvės? 

— Taip. | | 

— Jūs negalėsite su juo pasimatyti. 

— Kodėl? 

— Vakar vakare jis buvo nužudytas savo namuose. 

Bičiulis taip dažnai mane nustebindavo per mūsų nuotykius, 
kad dabar aš apsidžiaugiau pamatęs, kaip apstulbinau jį. Nu- 
stėręs. jis spoksojo į mane, o paskui ištraukė man iš rankų laik- 
raštį. Štai ta Žinutė, kurią skaičiau tuomet, kai jis pakilo iš 
savo krėslo: | 

Žmogžudystė Vestminsteryje 

Vakar vakare Godolfino gatvės 16-ajame name buvo įvyk- 

dyta paslaptinga žmogžudystė. Tai nuošali senovinių aštuonio- 

liktojo šimtmečio namų pristatyta gatvelė, nusidriekusi tarp upės 
ir Vestminsterio abatijos, beveik didžiojo Parlamento rūmų bokš- 
to paunksnėje. Čia viename nedideliame, bet ištaigingame name 
jau keletą metų gyveno ponas Eduardas Lukas, gerai žinomas 
visuomenėje kaip žavingas žmogus ir, be to, pelnęs vieno iš 
geriaušių Anglijos tenorų mėgėjų reputaciją. Ponas Lukas buvo 
nevedęs, trisdešimt ketverių metų, jo šeimyna — tai pagyvenusi 
ekonomė ponia Pringl ir liokajus Mitonas. Ekonomė - paprastai 
anksti baigdavo darbus ir užlipdavo į savo kamibarį, esantį vir- 
šuliniame namo aukšte. Liokajus tą vakarą buvo išvykęs ap- 
lankyti savo draugo Hemersmite. Nuo dešimtos valandos ponas 
Lukas liko bute vienas. Kas įvyko per tą laiką, kol kas dar ne- 
aišku, bet be penkiolikos minučių dvyliktą konsteblis Beretas, 
eidamas Godolfino gatve, pastebėjo, kad 16-ojo namo durys pra- 
viros. Jis pabeldė, bet neišgirdo atsakymo. Pamatęs priešakinio 
kambario lange šviesą, įėjo į koridorių ir vėl pabeldė, bet ir 
Šįkart niekas neatsakė. Tada konsteblis atidarė duris ir įėjo 
vidun. Kambarys buvo nežmoniškai sujauktas: baldai nustumti 
į vieną pusę, vidury riogsojo apversta kėdė. Šalia kėdės, vis dar 
įsitvėręs jos kojos, gulėjo nelaimingasis buto šeimininkas. Jis 
buvo nužudytas peilio dūriu tiesiai į širdį ir, matyt, mirė iškart. 
Peilis, kuriuo buvo padarytas nusikaltimas, buvo lenktas indiškas 
kinžalas, nukabintas iš rytietiškų ginklų kolekcijos, puošusios 
vieną kambario sieng. Matyt, žmogžudystė buvo įvykdyta ne 
apiplėšimo tikslais, nes nieko iš kambaryje buvusių vertingų 
daiktų nepaimta. | 

Ponas Eduardas Lukas buvo taip gerai žinomas ir taip visų 
mylimas, kad žinia apie žiaurų ir puslaptingą jo nužudymą su- 
kels daugybės jo draugų sielvartą ir nuoširdžią užuojautą. 


— Na, Votsonai, ką jūs apie tai manote? — po ilgos pauzės 
paklausė Holmsas. 

— Nuostabus sutapimas! 

— Sutapimas? Vienas iš trijų vyrų, kuriuos mes manėme 
esant šios dramos aktoriais, miršta smurto mirtimi tuo metu, 
kai vaidinama ši drama. Tai anaiptol ne sutapimas. Nieko pa- 
našaus. Ne, mielasis Votsonai, abu įvykiai tarpusavy susiję — 
turi būti susiję. Mūsų uždavinys — rasti šitą ryšį. 

— Bet dabar policija viską ištirs. 

— Nebūtinai. Jie žino tik tai, ką mato Godoliino gatvėje. 
Jie nežino ir nieko nesužinos apie Vaithol Terasą. Tik mudu 
informuoti apie abu įvykius ir galime juos sugretinti. Yra viena 
aiški aplinkybė, kuri, šiaip ar taip, skatina mane įtarti Luką. 
Godoliino gatvė Vestminsteryje yra tik už keleto žingsnių nuo 
Vaithol Terasos. Kiti du mano paminėti agentai gyvena visai 
kitame Vest Endo gale. Todėl Lukui buvo lengviau negu aniems 
užmegzti ryšį ar gauti žinių iš Europos reikalų ministro namų. 
Tai ne toks: jau svarbus dalykas, tačiau, turint omeny greitą 
įvykių eigą, jis gali būti esminis. Na, o kas gi čia? 

Pasirodė ponia Hadson su kažkokios damos vizitine kortele 
ant padėklo. Holmsas pažvelgė į ją, pakėlė antakius ir padavė 
ją man. 

— Paprašykite ledi Hildą Treloni užlipti į viršų, — pasakė jis. 

Po valandėlės kuklus mūsų butas, šį rytą ir šiaip jau pasi- 
žymėjęs, buvo dar kartą pagerbtas apsilankius žavingiausiai 
Londono moteriai. Dažnai girdėdavau apie jauniausios hercogo 
Belminsterio dukters grožį, bet nė vienas jos apibūdinimas, nė 
viena bespalvė fotografija negalėjo perteikti švelnaus to nuo- 
stabaus veido žavesio ir subtilių spalvų. Tačiau tą rudens rytą 
ne jos grožis pirmiausia mums krito į akis. Skruostai buvo ža- 
vingi, bet iš susijaudinimo pablyškę, akys blizgėjo, tačiau tai 
buvo karštligiškas blizgesys, dailios lūpos buvo kietai sučiaup- 
tos — moteris stengėsi ivardytis. Siaubas, o ne grožis — štai kas 
mus pribloškė pasirodžius tarpduryje žaviajai mūsų viešniai. 

— Ar čia buvo mano vyras, pone Holmsai? 

— Taip, ponia, buvo. 

— Pone Holmsai, maldauju, nesakykite jam, kad aš buvau 
čionai atėjusi! 

Holmsas šaltai nusilenkė ir paprašė ledi atsisėsti. 

— Jūsų šviesybė stumiate mane į labai keblią padėtį. Pra- 
šom atsisėsti ir papasakoti, ko pageidautumėte. Bet aš, deja, ne- 
galiu iš anksto duoti kokių nors tvirtų pažadų. 

Ji perėjo skersai kambarį ir atsisėdo nugara į langą. Tai 
buvo tikra karalienė — aukšta, grakšti ir be galo moteriška. 

— Pone Holmsai,— prabilo ji, tolydžio gniaužydama baltomis 
pirštinaitėmis apmautas rankas,— aš kalbėsiu atvirai, viliuosi, 
kad ir jūs būsite man atviras. Mudu su vyru neturime jokių pa- 
slapčių, išskyrus vieną — tai politika. Apie tai jis nepraveria 
lipų; jis man nieko nepasakoja. O dabar sužinojau, kad vakar 

vakare mūsų -namuose įvyko kažkas labai negera. Dingo kažkoks 
dokumentas. Kadangi tai susiję su politika, vyras atsisako man 
atskleisti šį reikalą... O juk labai svarbu... patikėkite, labai svar- 
bu... kad aš-viską Žžinočiau. Be tų valstybės veikėjų, jūs esate 
vienintelis žmogus, kuriam patikėta visa tiesa. Todėl, pone Holm- 
sai, labai prašau pasakyti man, kas įvyko ir kokie gali būti pa- 
dariniai. Papasakokite viską, pone Holmsai! Tegul jūsų kliento 
interesai neverčia jūsų tylėti. Garantuoju, kad jo interesų labui, — 
jeigu tik jis tai suprastų, — geriausia būtų visiškai pasikliauti 
manimi. Koks dokumentas buvo pavogtas? 

— Ponia, jūs prašote manęs to, kas neįmanoma. 

Ji sunkiai atsiduso ir užsidengė veidą rankomis. 

— Jūs turite tai suprasti, ponia. Jei, jūsų vyro manymu, jums 
"geriau nieko nežinoti apie šį reikalą, tai ar galiu aš, ką tik apie 
viską išgirdęs ir įsipareigojęs laikyti profesinę paslaptį, pasakyti 
jums tai, ką jis nuslėpė? Būtų netgi negražu klausti manęs. 
Jūs turite kreiptis į jį. 

— Aš jo klausiau. Atėjau pas jus, nes tikėjau tai esant pas- 
kutinę galimybę. Net jeigu jūs nenorite pasakyti nieko konkre- 
taus, pone Holmsai, tai padarytumėte man didelę paslaugą, at- 
sakydami nors į vieną klausimą. 

— Į kokį, ponia? 

— Ar tas atsitikimas nepakenks mano vyro politinei karjerai? 

— Žinote, ponia, jeigu viskas baigsis nesėkmingai, jūsų vyro 
karjera gali gerokai nukentėti. 

— Ol 

Ji giliai atsiduso, tarsi jos abejonės būtų išsisklaidžiusios. 

— Dar vienas klausimas, pone Holmsai. Iš mano vyro žodžių, 
išsprūdusių tuoj po įvykusios nelaimės, supratau, kad šio doku- 
mento dingimas gali turėti sunkius padarinius mūsų šaliai. 

— Jeigu jis taip sakė, aš, žinoma, negaliu to paneigti. 

— Kokie galėtų būti tie padariniai? 

— Ak, ponia, jūs vėl manęs klausiate to, ko aš negaliu at- 
sakyti. 

— Tuomet aš jūsų ilgiau netrukdysiu. Negaliu priekaištauti 
jums, pone Holmsai, už tai, jog nebuvote man atviras, o jūs 
savo ruožtu tikriausiai nepamanysite apie mane blogai dėl to, 
kad noriu pasidalyti rūpesčiais su savo vyru netgi prieš jo valią. 
Dar sykį prašau nieko jam nesakyti apie mano vizitą. 

Priėjusi prie durų, ji dar kartą pažvelgė į mus, ir aš vėl iš- 
vydau tą gražų nerimo kupiną veidą, išgąstingas akis ir kietai 
sučiauptas lūpas. Paskui ji išėjo. 

— Na, Votsonai, gražioji lytis — tai jau jūsų sritis, — šypso- 
damas tarė Holmsas, trinktelėjus paradinėms durims ir nutilus 
sijonų šiugždėjimui.— Kokios šios gražuolės užmačios? Ko ji iš 
tikrųjų nori? 

— Tiesą sakant, ji viską išdėstė aiškiai, o jos susirūpinimas 
visiškai natūralus. 

— Aha! Bet prisiminkit jos veido išraišką, Votsonai, jos elg- 
seną, tramdomą jaudulį, nerimastavimą, atkakliai užduodamus 
klausimus. Neužmirškit, kad ji priklauso kastai, nelinkusiai rodyti 
savo jausmų. 

— Taip, ji išties buvo labai susijaudinusi. 

— Prisiminkite taip pat, kaip karštai ji stengėsi mus įti- 
kinti, jog josios vyrui bus daug geriau, jeigu ji viską žinos. Ką 
ji tuo norėjo pasakyti? Ir jūs tikriausiai pastebėjote, Votsonai, 
kad ji pasistengė atsisėsti nugara į šviesą. Ji nenorėjo, jog mes 
matytume jos veido išraišką. 

— Taip, ji pasirinko kaip tik šitą kėdę. 

— Tačiau moterų elgesio motyvus sunku suprasti. Jūs prisi- 
menate tą moterį Margite, kurią aš įtariau dėl tos pačios prie- 
žasties. O, pasirodė, ji jaudinosi dėl to, kad jos nosis nebuvo 
pudruota. Kaip galima daryti sprendimus, remiantis tokia ne- 
tvirta medžiaga? Paprasčiausias moters poelgis gali reikšti labai 
daug, o pats keisčiausias elgesys gali priklausyti nuo plaukų 
segtuko arba žnyplių. Iki pasimatymo, Votsonai. 

— Jūs išeinate? | | 

— Taip, aš praleisiu rytą Godoltino gatvėje su mūsų draugais 
iš policijos. Eduardo Luko nužudymas padės išspręsti šią prob- 
lemą, nors, prisipažinsiu, dar nenujaučiu, kaip tai įvyks. Kurti 
teorijas be faktų — didžiausia klaida. O jūs, mielasis Votsonai, 
budėkite ir priimkite naujus lankytojus. Aš pasistengsiu grįžti 
priešpiečių. 

Visą tą dieną ir dar dvi kitas Holmsas buvo nešnekus, pasak 
jo draugų, arba paniuręs, pasak visų kitų. Jis tai išeidavo, tai 
grįždavo, be perstojo rūkė, griežė smuiku kažkokių melodijų 
nuotrupas, kartais susimąstydavo, valgė tik sumuštinius, ir tai 
neįprastu laiku, beveik neatsakydavo man, kai kartkartėmis pa- 
klausdavau. Supratau, kad reikalai klostosi nekaip. Apie bylos 

eigą jis nieko nepasakojo, ir aš tik iš laikraščių sužinojau tyrimo 
smulkmenas bei apie mirusiojo liokajaus Mitono suėmimą ir grei- 
tą paleidimą. Įrodyta, jog tai „tyčinis nužudymas“, bet žudikas 
kol kas nežinomas. Neaiški ir nužudymo priežastis. Kambaryje 
buvo daug vertingų daiktų, bet niekas nepaimta. Mirusiojo po- 
pieriai nepaliesti. Kruopščiai juos apžiūrėjus, nustatyta, kad 
Eduardas Lukas stropiai studijavo tarptautinę politiką, nenuils- 
tamai rinko įvairiausius gandus, buvo žymus lingvistas ir su 
daug kuo susirašinėjo. Buvo artimai pažįstamas su garsiais ke- 
leto šalių politikos veikėjais. Tačiau jo stalčiuose gulinčiuose 
dokumentuose nebuvo rasta nieko sensacingo. Santykiai su mo- 
terimis, matyt, buvo atsitiktiniai ir paviršutiniški. Turėjo daug 
pažįstamų moterų, tačiau mažai draugių ir nė vienos nebuvo 
įsimylėjęs. Turėjo savo nuolatinių įpročių, gyveno gana ramiai. 
Jo mirtis buvo paslaptinga mįslė, kurios dar nepasisekė įminti. 

O liokajų Džoną Mitoną policija suėmė tik iš nevilties, no- 
rėdama pridengti visišką savo bejėgiškumą. Tačiau buvo ne- 
įmanoma jam sudaryti bylą. Tą vakarą jis buvo išvykęs pas 
draugus į Hemersmitą. Tai buvo neginčijamas alibi. Tiesa, jis 
išsirengė namo gana anksti ir galėjo grįžti į Vestminsterį dar 
prieš tai, kai buvo pastebėta žmogžudystė, bet jis paaiškino, jog 
dalį kelio ėjo pėsčiomis, ir tuo galima tikėti, nes vakaras buvo 
labai gražus. Liokajus grįžo namo dvyliktą valandą ir, atrodo, 
buvo labai sukrėstas netikėtos tragedijos. Jo santykiai su šei- 
mininku buvo visada geri. Vienas kitas mirusiojo daiktas, pa- 
vyzdžiui, dėklas su skustuvais, buvo rastas liokajaus lagami- 
nuose, bet jis paaiškino, jog tai buvo velionio dovanos, ir eko- 
nomė patvirtino jo žodžius. Mitonas tarnavo pas Luką trejus 
metus. Beje, vykdamas į kontinentą, Lukas niekada nesiveždavo 
Mitono. Kartais jis užtrukdavo Paryžiuje net ištisus tris mėne- 
sius, bet Mitonas likdavo saugoti namų Godoliino gatvėje. O 
ekonomė tą vakarą, kai įvyko žmogžudystė, nieko negirdėjo. Jei- 
gu pas šeimininką buvo atėjęs lankytojas, tai jis buvo įleistas 
paties šeimininko. 

Taigi, kiek supratau iš laikraščių, paslaptis jau trys dienos 
neatskleista. Gal Holmsas ir žinojo ką daugiau, bet man nieko 
nesakė. Kadangi jis buvo prasitaręs, jog Lestreidas jį intorma- 
vo apie bylą, tai, aišku, gerai žinojo visas naujienas. Ketvirtą 
dieną buvo išspausdinta ilga telegrama iš Paryžiaus, ir atrodė, 
kad dabar viskas paaiškės. 

Paryžiaus  policija,— rašė „Daily Telegraph“,— padarė atra- 
dimą, kuris pakelia skraistę, dengusigą tragišką Eduardo Luko 
mirtį. Jis buvo žiauriai nužudytas praėjusio pirmadienio, vakarą 
Godolfino gatvėje, Vestminsteryje. Mūsų skaitytojai prisimena, 
jog velionis džentelmenas buvo rastas nudurtas savo kambaryje 
ir iš pradžių buvo įtariamas jo liokajus, bet šis išsiteisino pa- 
teikdamas alibi. Vakar vienos damos, pavarde Anri Furnė, gy- 
venančios nedidelėje viloje Austerlico gatvėje, tarnai pranešė 
policijai, kad jų šeimininkė išėjusi iš proto. Medicinos apžiūra 
parodė ją iš tikrųjų sergant pavojinga ir chroniška manijos 
forma. Ištyrus aplinkybes, policija nustatė, jog ponia Anri Furnė 
grįžo iš Londono praėjusį antradienį ir yra pagrindo, sieti jos 
išvyką su Vestminsterio nusikaltimu. Sugretinus fotografijas, 
buvo galima daryti išvadą, kad ponios Anri Furnė vyras ir Eduar- 
das Lukas — vienas ir tas pats asmuo ir kad velionis dėl kaž- 
kokios priežasties gyveno dvilypį gyvenimą Londone ir Paryžiu- 
je. Ponia Furnė, kilusi iš kreolų, yra labai karšto būdo, praeityje 
turėjusi pavyduliavuimo priepuolių, kurie kartais baigdavosi ne- 
padarė tą baisų nusikaltimą, sukėlusį sensaciją Londone. Ne- 
aišku, ką ji veikė pirmadienio vakare, bet žinoma, kad labai 
į ją panaši moteris antradienio rytą Čering Kroso stotyje pa- 
traukė buvusių žmonių dėmesį beprotiška išvaizda ir keistais 
gestais. Todėl galimas daiktas, kad arba nusikaltimas buvo įvyk- 
dytas apėmus beprotybei, arba nelaimingoji, paveikta jo, neteko 
proto. Šiuo metu moteris nieko negali papasakoti apie tai, kas 
įvyko, ir gydytojai neturi vilties grąžinti jai protą. Yra žinių, 
jog kažkokia moteris, galbūt ponia Furnė, pirmadienio vakare 
keletą valandų stoviniavo prie namo Godoljino gatvėje. 


—Ką jūs apie tai manote, Holmsai? — Kol jis pusryčiavo, aš 
garsiai perskaičiau jam šią žinutę. 

— Mielasis Votsonai,— atsakė jis, pakilęs nuo stalo ir 
žingsniuodamas po kambarį,— jūsų kantrybė neišmatuojama, bet 
per šias tris dienas aš jums nieko nepasakojau, nes nebuvo ko 
pasako. Net ir ši žinia iš Paryžiaus nedaug tegali mums padėti. 

— Bet to žmogaus mirtis dabar galutinai atskleista. 

— To žmogaus mirtis — paprastas atsitikimas, menkas epizo- 
das, palyginti su pagrindiniu mūsų uždaviniu — rasti dokumen- 
tą ir išgelbėti Europą nuo katastrofos. Per pastarąsias tris die- 

nas buvo tik vienas svarbus įvykis — tai, kad nieko neįvyko. Be- 
veik kas valandą gaunu informaciją iš vyriausybės ir žinau, kad 
niekur Europoje nėra jokių susirūpinimo požymių. Jei tas laiškas 
kur nors prapuolė... ne, jis negalėjo prapulti... Bet jeigu nepra- 
puolė, tai kur jis yra? Kas jį turi? Kodėl slepia? Štai klau- 
simas, kuris it kūjis daužo man smegenis. Gal iš tikrųjų Luko 
mirtis tą naktį, kai dingo laiškas, yra tik atsitiktinumas? Ar jis 
turėjo tą laišką? Jei turėjo, tai kodėl jis nebuvo rastas tarp Luko 
popierių? Ar neišnešė laiško ta beprotė, Luko žmona? Jei išsi- 
nešė, tai ar jis yra jos namuose, Paryžiuje? Kaip aš galiu ten 
ieškoti laiško, nesukeldamas prancūzų policijos įtarimo? Tai 
toks atvejis, mielasis Votsonai, kai teisėtumas mums toks pat 
pavojingas, kaip ir nusikaltimas. Visi prieš mus, tačiau ant kor- 
tos pastatyti nepaprastos svarbos interesai. Jeigu man pavyks 
sėkmingai baigti šitą bylą, ji, be abejo, garbingai apvainikuos 
mano karjerą. O, štai ir naujausios. žinios iš priešakinių pozici- 
jų! —Jis paskubomis žvilgtelėjo į jam paduotą raštelį. — Aha! 
Atrodo, Lestreidas rado kažką įdomaus. Užsidėkit skrybėlę, Vot- 
sonai, mudu kartu žygiuosim į .Vestminsterį. 

Aš pirmąsyk pamačiau tą vietą, kur buvo padarytas nusikal- 
timas,— aukštą aprūkusį namą siauru fasadu, pompastišką, oti- 
cialų ir masyvų kaip ir tasai šimtmetis, kai jis buvo pastatytas. 
Į buldogą panašus Lestreidas pažvelgė į mus pro langą ir, kai 
augalotas konsteblis atidarė duris ir mus įleido, draugiškai pa- 
sisveikino. Kambarys, į kurį mudu įžengėme, pasirodė esąs kaip 
tik tas, kur buvo įvykdytas nusikaltimas, bet jo pėdsakų nebe- 
simatė, išskyrus bjauriai išsiliejusią dėmę ant kilimo. Kilimas, 
storos vilnonės medžiagos kvadratas, dengė tik kambario“ vi- 
durį, o aplinkui buvo didelis plotas gerai išblizginto, kvadratė- 
liais sudėlioto gražaus senovinio parketo. Virš židinio kabėjo 
puiki kolekcija ginklų, vienas iš kurių ir buvo pavartotas tragiš- 
kąją naktį. Prie lango stovėjo prabangus rašomasis stalas, ir 
kiekvienas kambario daiktas — paveikslai, kilimėliai, užuolaidos — 
rodė, koks subtilus, beveik moteriškas buvo jo šeimininko skonis. 

— Ar skaitėte naujienas iš Paryžiaus? — paklausė Lestrei- 
das. 

Holmsas linktelėjo. 

— Atrodo, jog šįsyk pataikė mūsų kolegos prancūzai. Taip 
ir buvo, kaip jie rašė. Ji pabeldė į duris — netikėtas vizitas, 
mano manymu, nes jis nieko nepriimdavo. Bet jis įleido mo- 

terį, negi laikys už durų. Jinai papasakojo, kaip jį sekė, ėmė 
priekaištauti. Taip Žodis po žodžio susiginčijo, o čia parankiui 
tas kinžalas, ir greit viskas buvo baigta. Žinoma, tai neįvyko 
staiga, nes visos kėdės suverstos į krūvą, o vieną jis laikė ran- 
koje, bandė ja apsiginti. Viską įsivaizduojame taip aiškiai, tarsi 
būtume matę savo akimis. 

Holmsas kilstelėjo antakius. 

— Ir vis dėl to jūs iškvietėte mane? 

— Ak, taip, tai kitas reikalas — menkniekis, bet kaip tik toks, 
koks jus domina: keistas, žinote, ir, kaip jūs galbūt pavadin- 
tumėt, absurdiškas. Iš pirmo žvilgsnio jis neturi nieko bendro 
su byla. 

— Kas gi tai? | 

— Na, jūs žinote, jog po tokių nusikaltimų mes rūpestingai 
apžiūrime, ar visi daiktai savo vietose. Niekas nebuvo paliesta. 
Dieną ir naktį čia budėjo policininkas. Šįryt, po to, kai buvo 
palaidotas numirėlis ir baigta šito kambario apžiūra, nusprendė- 
me jį truputį aptvarkyti. Ir štai kilimas... Kaip matote, jis ne- 
pritvirtintas prie grindų, tik paklotas. Atsitiktinai pakėlėme ir pa- 
mat ne... 

-- Taip? Pamatėte?.. 

Holmso veidas sustingo iš susirūpinimo. 

— Oho, esu įsitikinęs, kad ir per šimtą metų neatspėsite, ką 
radome. Ar matote šią dėmę ant kilimo? Juk per jį turėjo pra- 
sisunkti nemaža kraujo, ar ne? 

— Be abejo, turėjo. 

— Nagi, įsivaizduokite, toje vietoje ant šviesaus parketo ne- 
buvo jokios dėmės. 

— Jokios dėmės? Bet ji turi būti! 

— Jums taip atrodo? Bet, kaip pamatysite, jos nėra. 

Jis pakėlė kilimo kampą ir parodė, kad taip iš tikrųjų yra. 

— Bet apatinė pusė kraujuota kaip ir viršutinė. Nuo jos ir 
turėjo likti dėmė. 

Lestreidas sukikeno iš džiaugsmo, pamatęs, kaip nustebo gar- 
susis ekspertas. 

— O dabar paaiškinsiu, koks reikalas. Antroji dėmė taip pat 
yra, bet nesutampa su pirmąja. Pažiūrėkit! 

Taip kalbėdamas, jis atvertė kitą kilimo galą, ir ten iš tik- 
rųjų ant šviesaus senoviško kvadratinio parketo pamatėme tam- 
siai raudoną dėmę. 

— Ką jūs apie tai pasakysite, pone Holmsai? 

— O, tai visiškai paprasta. Abi dėmės sutapo, bet kažkas 
kilimą apgręžė. Kadangi jis kvadratinis ir nepritvirtintas, tai 
nesunku buvo padaryti. 

— Pone Holmsai, policijai nereikia aiškinti, kad kilimas bu- 
vo apgręžtas. Tai akivaizdu: jeigu jį padėsite taip, dėmės bus 
viena ant kitos. Bet aš noriu žinoti, kas apsuko kilimą ir kodėl? 

Iš sustingusio Holmso veido supratau, jog viduje jis virte 
verda iš susijaudinimo. 

— Paklausykite, Lestreidai,— tarė jis,— ar tas policininkas iš 
prieškambario visą laiką čia budėjo? 

— Taip. | 

— Tuomet paklausykite mano patarimo: iškvoskite jį kaip 
reikiant. Bet ne prie mūsų. Mes palauksime čia, o jūs nusives- 
kite jį į kitą kambarį. Esant dviese bus lengviau išgauti jo pri- 
sipažinimą. Paklauskite, kaip jis drįso įleisti žmogų ir palikti jį 
vieną kambaryje. Neklauskite, ar jis taip padarė. Dėkitės, jog 
žinote kažką čia buvus. Prispirkite jį. Sakykite, jog tik nuo- 
širdžiai prisipažinus galima tikėtis atleidimo. Darykite taip, kaip 
aš sakau. 

— Prisiekiu, jog išspausiu iš jo viską, ką tik jis žino! — su- 
šuko Lestreidas. 

Jis išdūmė į prieškambarį, o po kelių sekundžių grėsmingas 
jo balsas pasigirdo jau iš kito kambario. 

— Greičiau, Votsonai, greičiau! — sušuko Holmsas, siusdamas 
iš nekantrumo. Visa demoniška jėga, slypėjusi po apatijos kauke, 
prasiveržė energijos priepuoliu. Jis nustūmė kilimą į šalį ir pa- 
skubomis suklupęs ant grindų ėmė čiupinėti kiekvieną parketo 
kvadratėlį. Vienas atšoko, nagais užkabinus už krašto, ir atsidarė 
lyg dėžutės dangtelis. Apačioje buvo mažas tamsus įdubimas. 
Holmsas nekantriai įkišo ranką į jį ir tučtuojau ištraukė niurz- 
gėdamas iš pykčio ir nusivylimo. Ten buvo tuščia. 

— Skubiau, Votsonai, skubiau! — Medinis dangtelis buvo už- 
darytas, kilimas vėl užtrauktas, kai Lestreido balsas pasigirdo iš 
prieškambario. Jam įėjus, Holmsas stovėjo atsainiai atsirėmęs 
į Židinio atbrailą, abejingas ir ramus, vos sulaikydamas nesu- 
valdomą žiovulį. 

— Apgailestauju privertęs. jus laukti, pone Holmsai. Matau, 
kad viskas jums įgriso iki gyvo kaulo. Iš tikrųjų jis prisipažino. 

Įeikit, Makfersonai. Tegul šitie džentelmenai taip pat išgirsta 
apie jūsų nedovanotiną elgesį. 

Sušilęs ir sumišęs augalotasis policininkas skersas įslinko į 
kambarį. 

— Tikinu jus, sere, jog aš nieko blogo nepamaniau. Vakar 
vakare čionai užėjo jauna moteris, sakė supainiojusi namą. Pas- 
kui mes pradėjome šnekėtis. Juk nusibodo vienam čia budėti visą 
dieną. 

— O kas atsitiko paskui? 

— Ji sakė skaičiusi apie tai laikraščiuose ir panoro apžiūrėti, 
kur buvo padarytas nusikaltimas. Moteriškė atrodė labai oriai, 
kalbėjo sklandžiai, sere, ir aš pamaniau, jog nieko blogo ne- 
atsitiks, jei leisiu jai žvilgtelėti. Pamačiusi tą dėmę ant kilimo, 
ji nugriuvo ir gulėjo tarsi negyva. Aš puoliau į virtuvę atnešti 
vandens, bet negalėjau jos atgaivinti. Tuomet nubėgau už kampo 
į restoraną „Gebenės šakelė“ konjako, o per tą laiką jaunoji 
moteriškė atsipeikėjo ir išėjo... Matyt, jai buvo gėda pažiūrėti 
man į akis. 

— O kilimo ar niekas nepajudino? 

— Žinote, sere, kai grįžau, jis buvo šiek tiek nustumtas. Juk 
ji nukrito tiesiai ant kilimo, kuris nepritvirtintas, o grindys sli- 
džios, išblizgintos. Paskui aš jį pataisiau. 

— Tai jums pamoka, konstebli Makiersonai, kad daugiau 
manęs neapgaudinėtumėte,— oriai prašneko Lestreidas.— Jūs, be 
abejo, manėte, jog ši jūsų pražanga nebus pastebėta, o man 
užteko tik pažvelgti į tą kilimą, ir iškart supratau, jog kažkas 
buvo užėjęs į šitą kambarį. Jūsų laimė, drauguži, kad niekas 
nedingo, kitaip jums būtų buvę riesta. Atleiskite, pone Holmsai, 
kad iškviečiau jus dėl tokio menkniekio, bet maniau, jog ta ant- 
roji dėmė, kuri nesutampa su pirmąja, jus sudomins. 

— Iš tikrųjų tai be galo įdomu. Ar ta moteris buvo čia tik 
vieną kartą? 

— Taip, sere, tik vieną kartą. 

— Koks jos vardas? 

— Nežinau, sere. Sakė, jog pagal skelbimą ieškanti darbo, 
norinti spausdinti mašinėle, ir pataikė ne į tą namą... Labai ma- 
loni, elegantiška jauna moteris, sere. 

— Aukšta? Graži? 

— Taip, sere, liekna jauna moteris. Sakyčiau, graži. Galbūt 
kai kam net labai graži. „Ak, policininke, leiskit man tiktai 

žvilgtelėti!“ — pasakė ji. Ji taip meiliai ir švelniai prašė, jog 
pamaniau nebūsiant nieko blogo, jei leisiu jai įkišti galvą pro 
duris. 

— Kaip ji buvo apsirengusi? 

— Paprastai, sere: su juodu apsiaustu ligi pat žemės. 

— Kelintą valandą tai buvo? 

— Tik pradėjus temti. Kai grįžau su konjaku, įsižiebė gatvės 
žibintai. 

— Labai gerai, — pasakė Holmsas.— Eime, eonai: mums 
yra svarbesnių reikalų. kitur. 

Mums išeinant, Lestreidas liko priešakiniame kambaryje, o 
atgailaujantis konsteblis paslaugiai atidarė duris mus išleis- 
damas. Ant slenksčio Holmsas atsigręžė ir laikydamas rankoje 
kažką parodė Makfersonui. Konsteblis atidžiai pažiūrėjo. 

— O Viešpatie, sere! — nustebęs sušuko jis. 

Holmsas prispaudė pirštą prie lūpų, įkišo tą daiktą į vidinę 
kišenę ir, kai išėjome į gatvę, nusikvatojo. 

— Puiku! — tarė jis.— Eime, brangusis Votsonai. Uždanga 
pakelta, prasideda paskutinis veiksmas. Jums bus malonu išgirsti, 
jog karo nebus, Anglijos pero Trelonio Houpo nuostabi karjera 
nenukentės, neatsargusis monarchas už savo skubotumą nebus 
nubaustas, ministrui pirmininkui nereikės tvarkyti sudėtingos Eu- 
ropos situacijos. Jei mudu būsime bent kiek taktiški ir sumanūs, 
viskas išliks taip, kaip buvę, nors galėjo iškilti labai nemaloni 
istorija. 

Mane apėmė susižavėjimas tuo nepaprastu žmogumi. 

— Jūs susidorojote su užduotimi? — sušukau. 

— Kol kas dar ne, Votsonai. Viena kita aplinkybė kaip buvo, 
taip ir tebėra neaiški. Bet žinome jau tiek daug, kad patys būtume 
kalti, jei nesugebėtume ištirti visko ligi galo. Dabar tiesiai į Vait- 
hol Terasą, ir reikalas bus baigtas. 

Mums atvykus į Europos reikalų ministro rezidenciją, Šerlo- 
kas Holmsas pareiškė, jog norėtų pamatyti ledi Hildą Treloni 
Houp. Mes buvome nuvesti į svetainę. 

— Pone Holmsai! — tarė ji, o jos veidas paraudo iš pasipikti- 
nimo.— Tai tiesiog negražu ir negarbinga. Aš juk sakiau norinti, 
kad mano apsilankymas pas jus liktų paslaptyje, kitaip mano 
vyras pamanys mane kišantis į jo reikalus. O jūs, čionai atei- 
damas, kompromituojate mane. Galima įtarti, jog mus sieja kaž- 
kokie reikalai. 

— Deja, ponia, kitos išeities neturėjau. Man buvo pavesta 
rasti šitą nepaprastai svarbų dokumentą. Todėl. prašyčiau, ponia, 
man jį įteikti. | 

Ledi pašoko, raudonis akimirksniu dingo nuo gražaus jos vei- 
do, akys apsiblausė, ji susvyravo — maniau, jog nualps. Bet 
didžiulėmis valios pastangomis ji susitvardė, nuostaba ir pasi- 
piktinimas nustelbė visus kitus jausmus. 

— Jūs... jūs mane įžeidžiate, pone Holmsai! 

— Nusiraminkite, ponia, tai beprasmiška. Atiduokite man 
laišką. . 

Ji šoko prie varpelio. 

— Kamerdineris jus išlydės. 

— Neskambinkite, ledi Hilda. Jei jūs tai padarysite, visos 
nuoširdžios mano pastangos išvengti skandalo nueis veltui. Ati- 
duokite laišką, ir viskas susiklostys gerai. Jei veiksite kartu su 
manimi, aš viską sutvarkysiu. Jei eisite prieš mane, būsiu pri- 
verstas jus išduoti. 

Ji stovėjo išdidi ir karališkai iškilni, įsmeigusi žvilgsnį jam 
į akis, tarsi norėdama išskaityti, kas. dedasi jo sieloje. Jos ranka 
buvo ant varpelio, bet skambinti kol kas nesiryžo. 

— Jūs norite mane įbauginti. Nelabai garbinga, pone Holm- 
sai, ateiti čionai ir grasinti moteriai! Jūs sakote, jog kažką žinote. 
Kas gi tai? | 

— Prašom atsisėsti, ponia. Jei pulsite, galite susižeisti. Aš 
nekalbėsiu, kol neatsisėsite. Ačiū! 

— Duodu jums penkias minutes, pone Holmsai. 

— Užteks vienos, ledi Hilda. Aš žinau apie jūsų apsilankymą 
pas Eduardą Luką, apie tai, kad atidavėte jam tą dokumentą, o 
vakar labai sumaniai vėl prasiskverbėte į jo namus ir paėmėte 
laišką iš slėptuvės po kilimu. 

Ledi Hildos veidas mirtinai išbalo. Ji įbedė akis į Holmsą, 
ėmė gaudyti orą nebegalėdama ištarti nė žodžio. 

— Jūs proto netekote, pone Holmsai... Jūs netekote proto! — 
pagaliau ji suriko. 

Jis ištraukė iš kišenės gabalėlį kartono. Tai buvo moters 
fotografija. | 

— Aš turėjau ją su savimi, nes maniau, jog pravers man, — 
pasakė Holmsas.— Policininkas atpažino jus. 

Jai užgniaužė kvapą, o galva nusviro ant krėsio atlošo. 

— Tai štai, ledi Hilda, jūs turite tą laišką. Viską dar galima 
sutvarkyti. Nenoriu pridaryti jums nemalonumų. Mano pareigos 
baigsis, kai grąžinsiu dingusį laišką jūsų vyrui. Paklausykite 
mano patarimo ir būkite man atvira — tai vienintelis išsigelbėji- 
mas. 

Moters drąsa kėlė susižavėjimą. Net ir dabar ji neprisipa- 
žino esanti nugalėta. 

— Kartoju jums, pone Holmsai, jūs užsikrėtęs kažkokia ab- 
surdiška iliuzija. 

Holmsas atsistojo. 

— Man gaila jūsų, ledi Hilda. Aš dėl jūsų padariau viską, 
bet matau, kad veltui. 

Jis paskambino varpeliu. Įėjo kamerdineris. 

— Ar ponas Trelonis Houpas namie? 

— Jis bus, sere, be ketvirčio pirmą. 

Holmsas pažvelgė į laikrodį. 

— Dar ketvirtis valandos,— tarė jis.— Labai gerai, aš pa- 
lauksiu. | 

Vos tik kamerdineris išėjęs uždarė duris, ledi Hilda išskės- 
tomis rankomis suklupo ant kelių prie Holmso kojų, iškėlusi gra- 
žų, ašaromis paplūdusį savo veidą. 

— Ak, pasigailėkite manęs, pone Holmsai! Pasigailėkite! — 
nuolankumo pagauta maldavo ji.— Dėl Dievo meilės, nesakykite 
jam! Aš taip jį myliu! Nenorėčiau suteikti jam nė menkiausio 
nemalonumo, o šitas, neabejoju, sugniuždytų kilnią jo širdį. 

Holmsas pakėlė ledi. 

— Dėkoju, ponia, kad nors paskutinę akimirką atsipeikėjote! 
Negalima delsti nė sekundės. Kur tasai laiškas? 

Ji puolė prie rašomojo stalo, atrakino jį ir išėmė pailgą mels- 
vą voką. 

— Štai jis, pone Holmsai. Verčiau būčiau jo niekada nema- 
čiusi! 

— Kaip dabar jį sugrąžinti? — sumurmėjo Holmsas.— Grei- 
čiau, greičiau, reikia rasti išeitį! Kur depešų dėžutė? 

— Tebėra miegamajame. | 

— Kokia laimė! Greičiau, ponia, atneškite ją čionai. 

Po valandėlės ji pasirodė su raudona plokščia dėžute rankoje. 

— Kuo ją atrakinote pirma? Turite antrą raktą? Žinoma, tu- 
rite. Atidarykite! 

Ledi Hilda išsitraukė iš ančio mažytį raktelį. Jie atidarė pilną 
popierių dėžutę. Holmsas įkišo melsvąjį voką į patį jų vidurį, tarp 
kažkokio kito dokumento lapų. Paskui dėžutę uždarė, užrakino, 
ir ji buvo nunešta atgal į miegamąjį. 

— Dabar esame pasirengę jį sutikti, — tarė Holmsas.— Bet 
dar liko dešimt minučių. Prižadu jus apginti, ledi Hilda. Už tai 
jūs per tą laiką man atvirai papasakosite viską apie šią nepa- 
prastą istoriją. 

— Papasakosiu jums viską, pone Holmsai! — sušuko ledi.— 
Ak, pone Holmsai, greičiau nusikirsčiau dešinę ranką, negu su- 
teikčiau jam nors minutę skausmo! Visame Londone nėra moters, 
kuri taip kaip aš mylėtų savo vyrą, ir vis dėlto, jei jis sužinotų, 
ką aš padariau, ką buvau priversta padaryti, niekados man ne- 
atleistų. Jis taip vertina savo garbę, kad niekuomet neužmirštų 
ir neatleistų kitam žmogui negarbingo poelgio. 

— Greičiau, ponia, laikas bėga! 

— Dar prieš ištekėdama, pone Holmsai, parašiau neapgalvo- 
tą, kvailą laišką, impulsyvios, isimylėjusios merginos laišką. Ja- 
me nebuvo nieko blogo, bet mano vyrui jis atrodytų nusikalsta- 
mas. Jei jis būtų perskaitęs tą laišką, būtų nustojęs pasitikėti 
manimi. Jau daug metų praėjo nuo to laiko. Maniau, jog viskas 
užmiršta. Bet staiga tas žmogus, Lukas, pareiškė man, jog tas 
laiškas pateko į jo rankas ir bus parodytas mano vyrui. Malda- 
vau pasigailėti. Jis pasakė grąžinsiąs mano laišką, jei aš atnešiu 
vieną dokumentą, esantį, pasak jo, mano vyro depešų dėžutėje. 
Jis turėjo ministerijoje šnipą, kuris ir pasakė jam apie tą doku- 
mentą. Lukas tikino mane, kad mano vyrui dėl to nebus jokių 
nemalonumų. Įsivaizduokite save mano vietoje, pone Holmsai. 
Ką turėjau daryti? 

— Viską papasakoti savo vyrui. 

— Aš negalėjau, pone Holmsai, negalėjau! Man grėsė visiška 
prapultis, kas kita — nors man ir buvo baisu paimti vyrui pri- 
klausiusį dokumentą — kažkokie politiniai reikalai, kurių padari- 
nių aš beveik neįsivaizdavau; o meilės ir pasitikėjimo reikalai 
man atrodė visiškai aiškūs. Ir aš ryžausi, pone Holmsai! Pada- 
riau rakto atspaudą, o tas Lukas padirbdino kitą raktą. Taigi 
atidariau depešų dėžutę, paėmiau tą laišką ir nunešiau į Godol- 
tino gatvę. 

— O kas įvyko tenai, ponia? 

— Pabeldžiau į duris, kaip buvo sutarta. Lukas atidarė. Nu- 

sekiau. paskui jį į kambarį, palikusi atviras duris į prieškambarį, 
nes bijojau būti-su tuo žmogumi. Prisimenu, man įeinant, lauke 
stovėjo kažkokia moteris. Mūsų reikalas buvo greit sutvarkytas. 
Ant jo rašomojo stalo gulėjo mano laiškas. Tą akimirką už durų 
pasigirdo triukšmas ir kažkieno žingsniai prieškambaryje. Lukas 
skubiai atvertė kilimą, įkišo dokumentą į kažkokią slaptavietę 
ir vėl ją uždengė. 

Tai, kas įvyko paskui, buvo panašu į kažkokį košmarą. Mano 
atmintyje išliko juodbruvas paklaikęs moters veidas, prancūziš- 
kai spiegiantis balsas: ,Aš ne veltui laukiau! Pagaliau užklupau 
tave su ja!“ Prasidėjo žūtbūtinė kova. Mačiau, kaip jis pačiupo 
kėdę, o jos rankoje sublizgėjo kinžalas. Aš puoliau lauk, pali- 
kusi tą siaubingą reginį, parlėkiau namo ir tik kitą rytą iš laik- 
raščių sužinojau apie kraupią baigtį. Tą naktį jaučiausi laiminga, 
nes atgavau savo laišką ir dar nenujaučiau, kas manęs laukia 
ateityje. 

Tik kitą rytą supratau, jog, atsikračiusi vienos bėdos, patekau 
į kitą. Vyras taip susirūpino pamatęs, jog dingo tas dokumen- 
tas, kad man pervėrė širdį. Vos susilaikiau nepuolus jam po 
kojų ir nepasakius, ką padariau. Bet tuomet man būtų tekę pri- 
sipažinti ir tai, kas buvo anksčiau. Tą rytą atėjau pas jus, no- 
rėdama sužinoti visą savo nusikaltimo baisumą. Supratusi tai, 
visą laiką tik ir sukau galvą, kaip grąžinti vyrui tą dokumentą. 
Jis turėjo gulėti ten, kur buvo Luko paslėptas dar prieš ateinant 
tai siaubingai moteriškei. Jeigu ne ji, niekada nebūčiau sužino- 
jusi, kur yra slaptavietė. Kaip man patekti į tą kambarį? Dvi 
dienas stebėjau namą, bet durys niekuomet nebuvo paliekamos 
atidarytos. Vakar vakare dar sykį pabandžiau. Jūs jau žinote, 
kaip man pasisekė atgauti laišką. Parsinešiau jį namo ir ketinau 
sunaikinti, nes nežinojau, kaip grąžinti vyrui, nepapasakojus apie 
savo nusikaltimą. Dieve mano, girdžiu jo žingsnius ant laiptų. 

Europos reikalų ministras susijaudinęs įpuolė į kambarį. | 

— Ar jokių naujienų, pone Holmsai, jokių? — suriko jis. 

— Turiu šiek tiek vilčių. 

„ — Ačiū Dievui! — Jo veidas nušvito.— Ministras pirmininkas 
atvyks pas mane priešpiečių. Ar galiu ir jį paguosti? Nors jo 
nervai geležiniai, bet žinau, kad ir jis beveik nemiega nuo to 
laiko, kai atsitiko ta baisi nelaimė. Džekobsai, paprašykite mi- 
nistrą pirmininką užlipti į viršų. O jums, brangioji, vargu ar 

bus įdomūs tie politiniai pokalbiai. Po kelių minučių susitiksme 
valgomajame. 

Ministras tvardėsi, bet iš akių ir liesų rankų trūkčiojimo su- 
pratau, kad jaudinasi kaip ir jo jaunesnysis kolega. 

— Kaip supratau, jūs turite kažką pranešti, pone Holmsai? 

— Kol kas nieko gero,— atsakė mano bičiulis.— Aš išsiteira- 
vau visur, kur tik įmanoma, ir esu įsitikinęs, kad nuogąstauti 
nėra ko. | 

— Bet to neužtenka, pone. Holmsai. Mes negalime amžinai 
gyventi ant ugnikalnio. Turime tikrai žinoti. 

— Tikiuosi rasti tą laišką, todėl ir. atėjau čionai. Kuo ilgiau 
apie tai galvoju, tuo labiau esu įsitikinęs, kad laiškas niekur 
nedingo iš šių namų. 

— Pone Holmsai! 

— Jei būtų dingęs, jau seniai būtų buvęs paskelbtas. 

— Tai koks tikslas paimti jį ir paslėpti šiuose namuose. 

— Nesu įsitikinęs, jog kas nors jį paėmė. 

— Tai kaipgi jis dingo iš tos dėžutės. 

— Netvirtinčiau, kad jis dingo iš tos dėžutės. 

— Pone Holmsai, dabar ne laikas juokauti. Tikinu jus, jo 
ten nėra. 

— Ar nuo to antradienio dar kada tikrinote dėžutę? 

— Ne. Nebuvo jokio reikalo. 

— Galėjote pražiūrėti. 

— Klausykite, tai neįmanoma. 

— Visko gali būti! Kartais taip atsitinka. Ten galbūt yra ir 
daugiau dokumentų. Galėjo pasimesti tarp jų. 

— Jis gulėjo ant viršaus. 

— Kas nors galėjo pakratyti dėžutę, ir laiškas atsidūrė kitoje 
vietoje. 

— Ne ne, aš buvau viską išėmęs. 

— Betgi tai lengvai galima patikrinti,  Houpai,— pasiūlė 
premjeras.— Tegul kas nors atneša dėžutę. 

Ministras paskambino. 

— Džekobsai, atneškite mano dokumentų dėžutę. Tai bepras- 
miškas laiko eikvojimas, bet jeigu jūs taip norite, ką gi, patik- 
rinsim. Ačiū, Džekobsai, padėkite ją čia. Raktelis visada prie 
mano laikrodžio grandinėlės. Štai, kaip matote, čia visi popie- 
riai. Laiškas iš lordo Merou, sero Čarlzo Hardžio pranešimas, 
memorandumas iš Belgrado, žinios apie rusų ir vokiečių javų 

mokesčius, laiškas iš Madrido, žinutė iš lordo Flauerso... Dieve 
mano! O kas gi čia? Lordas Belindžeris! Lordas Belindžeris! 

Premjeras ištraukė melsvą voką jam iš rankų. 

— Taip, tai jis... Ir laiškas toks kaip buvęs. Sveikinu jus, 
Houpai. 

— Dėkoju! Dėkoju! Koks sunkumas nukrito nuo pečių! Bet tai 
tiesiog nesuprantama... neįmanoma. Pone Holmsai, jūs aiškia- 
regis burtininkas! Iš kur jūs žinojot jį čia esant? 

— Mat žinojau, kad niekur kitur jo nėra. 

— Negaliu patikėti savo akimis! — Jis strimagalviais išbėgo 
pro duris.— Kur mano žmona? Turiu jai pasakyti, jog viskas 
gerai. Hilda! Hilda! — išgirdome jo balsą ant laiptų. 

Premjeras prisimerkęs pažvelgė į Holmsą. 

— Paklausykite, sere,— pasakė jis,— čia kažkas neaišku. Kaip 
tas laiškas vėl atsidūrė dėžutėje? 

Holmsas šypsodamasis nusigręžė, kad išvengtų tiriamo tų 
skvarbių akių žvilgsnio. 

— Mes taip pat turime savo diplomatinių paslapčių,— tarė 
jis ir paėmęs skrybėlę pasuko durų link. 

